
I. 

En   Franskmand    til   la   Franc e. 
Jeg   elsker    Dig,    mit    skjonne    Frankrig! 

La  Franc e. 
Tiens,  gaa  i  Krig,   bliv   Kapitajn,   Marechal,   Kejser. 

En  Engelskmand  til  Great-Britain. 
Jeg  elsker  Dig,   mit  store   Britannien! 

Great-Britain. 
Nonsense.    Jeg   kan   ikke    lide   Kur.    Hvem   er   Du?   Er 
Du  rig? 

Engelskmanden. 

^eh  Jeg  er  fattig ;  men  jeg  elsker  Dig. 

Great-Britain. 
Uforskammede   Karl!   Arbejd! 

En  Dansk  til  Dania. 
Jeg  elsker  Dig,  Du  yndige,  blide,  fyldige,  svulmende 
Danmark!  Jeg  holder  saa  meget  af  Dig!  Du  er  det  bedste, 
skjønneste,  klogeste,  sejgeste,  uskyldigste  Land  i  Verden. 
Dine  Piletræer  cre  at  foretrække  for  Palmer  og  Dine 
jevne  Hverdagstanker  for  de  saakaldt  store  Ideer  dar- 
auszenfra!  Jeg  elsker  Dig! 

Dania. 
Den    Mand    maa    vi    se   at    skaffe   et    Embede. 

Det  er  ikke,  fordi  jeg  er  saa  bange  for  at  faa  et 
Embede;  men  det  er  dog  i  Overensstemmelse  med  Foran- 
staaende,  at  jeg  aldrig  paa  Dansk  har  kunnet  gjøre 
Danmark  en  Kjærlighedserklæring  eller  blot  udbringe 
dets  Skaal,  hvorimod  jeg  med  Frejdighed  og  Fornøjelse 
kan  erklære  mig  forelsket  i  et  eller  andet  Stykke  af 
Riget.  Saadan  kan  jeg  sige  eller  rettere  gjentage,  at  jeg 
elsker  Vendsyssel.  Jeg  fortalte  det  ifjor  og  gav  Grunde 
derfor,  saavidt  der  for  Forelskelse  kan  gives  Grunde. 
Men  uden  at  opgive  Vendsyssel  eller  udsætte  mig  for 
at  blive  tillagt  Ustadighed  og  Vankelmod,  har  jeg  ud- 
kaaret  mig  andre  Stykker  af  Jylland  til  Kjærligheds- 
gjenstand  (Øernes  Ret  forovrigt  forbeholdt),  og  disse  Styk- 
ker ere :  Viborg  med  omliggende  Heder,  Strækningen  mel- 
lem Randers  og  Skanderborg,  og  Vestkysten  ned  til  Ribe. 
Nævnte  Stykker  elsker  jeg  med  en  Forstandighed,  hvori 
indblander  sig  Noget,  der  er  over  al  Forstand.  Thi  det  er 
ikke  blot  Landet  og  Folket,  der,  saavidt  jeg  kjender 
det,  i  al  sin  Simpelhed  er  ejendommeligt,  afvexlende  og 
for  mig  tiltrækkende,  men  ogsaa  det  Dode  og  det,  som 
aldrig  virkelig  har  været.  Fuldt  saa  meget  som  det  syn- 
lige Viborg  træder  ved  nærmere  Beskuelse  det  forsvundne 
Viborg  frem;  ved  Ordet  Hede,  især  hvis  der  menes  den 
mellem  Viborg  og  Karup  Aa,  farer  der  mig  —  de  Fleste 
af  os,  kan  jeg  vel  sige  —  noget  Usynligt  forbi,  som  vi 
gribe  efter:  de  Blieherske  Skikkelser.  Imellem  Randers 
og  Skanderborg  vil  jeg  soge  Blodspor  af  Niels  Ebbesen, 
og  kommer  jeg  engang  til  Ribe,  vil  jeg  upaatvivlelig 
lytte  efter  Dansen  paa  Riber  Bro  og  se  efter  Slottet,  der 
er  vundet  og  forsvundet,  og  jeg  maa  ud  paa  Randbol  Hede 
og  se  efter  den  høje  Herre,  der  rider  fra  alle  sine 
Svende  for  at  naa  til  sin  døende  Kvinde. 

Imidlertid  ville  vi  ikke  holde  vort  Indtog  i  Viborg 
paa  Pegasus;  thi  uagtet  saagodtsom  Enhver  har  redet 
den  lidt,  ja  uagtet  hver  Aften  tusinde  Piger  og  Koner  i 
Tusmørket  tage  ud  paa  den,  saa  siger  man  dog  med 
stridig  Beskedenhed,  at  man  ikke  ret  kjender  den}  at 
man  ikke  har  Tillid  til  den,  at  den  er  for  højttravende, 
naar  noget  Virkeligt  skal  ses  og  beskrives.  Dette  er  ej 
heller    ganske    usandt.    Men    hvis    man    ser   rigtig    kold, 

udellagende  og  stemningslos  eller  letfærdig  paa  Virke- 
ligheden, bliver  den  saa  rigtig  virkelig?  Kan  efter  en 
god,  haandsværksmæssig  Beskrivelse  af  en  By  eller  et 
Land  Enhver  komme  og  se  derpaa  og  sige:  Ja,  saa- 
dan  ser  jeg  det  ogsaa?  Er  der  i  deslige  Sager  anden 
Sandhed  end  den,  som  fremkommer  ved,  at  et  Men- 
neske sandfærdig  beretter,  hvad  der  gjennem  Øjet  er 
kommet    ind    i  hans    Sjæl,    hvis    han    har    nogen? 

Vi  kunne  strax  tage  et  Exempel.  Vi  ere  ved  Langaa 
Station,  Sommermorgen.  Nys  buldrede  Toget  over  den 
smukke  og  stærke  Bro,  som  Falkenstein  sprængte,  men 
som  for  kort  siden  er  sat  istand  igjen.  Vi  blive  satte  af 
og  vente  lidt,  medens  Hovedtoget  gaar  nordpaa.  Det 
Tog,  som  skal  føre  os  ad  Sidebanen,  samles  langsomt, 
som  om  det  følte,  at:  vi  nu  ere  udenfor  Grænsen  af 
den  Verden,  hvor  Tid  er  Penge.  Der  staa  Folk,  som 
aldrig  for  have  set  en  Dampvogn,  og  stirre  med  stille 
Undren.  Alting  er  stille,  allerstillest  den  sælsomme,  bare 
Egn,  som  vort  Banespor  peger  hen  ad.  Vi  stige  op  og 
komme  afsted,  ind  i  den  ejendommelige,  mig  ube- 
kjendte,  hist  frugtbare,  her  fattige,  lange,  flade  Dal,  med 
de  snart  sig  nærmende,  snart  sig  fjernende  brune  eller 
gronne  Bakkestrøg  paa  begge  Sider.  Det  er  en  Dal  eller 
Slette,  der  ligger  os  historisk  eller  nationalt  saa  nær, 
men  dog  synes  os  Kjøbenhavnere  saa  fjern,  at  Jern- 
banens Tilværelse  i  dette  far  west  er  os  overraskende 
og  besynderlig.  Skjønt  jeg  ved  Langaa  var  kommen  over 
Gudenaa,  var  det  mig  dog,  altsom  jeg  kom  længer  fra 
dens  almenbekjendte  Lob,  som  om  jeg  nærmede  mig 
til  ukjendte  Kilder,  til  noget  Jomfrueligt,  eventyrlig  Nyt 
eller  „det  gamle  romantiske  Land"  —  vel,  det  var,  som 
om  jeg  kjørte  ind  i  Fortiden,  som  om  jeg  nærmede  mig 
til  at  se  Spor  og  Præg  af  Ulf  Jarl,  Svend  Estridsen, 
Valdemar  den  Store,  Absalon,  der  have  levet  og  handlet 
her,  og  da  en  Herre  i  Vognen  lukkede  sin  Avis  sammen 
og  sagde :  „Om  fem  Minutter  er  vi  i  Viborg,"  havde  jeg 
samme  halvt  behagelige,  halvt  stikkende  Faren  gjennem 
Brystet,  som  da  En  ved  Middelhavet,  paa  Latiums  øde 
Kyst,  sagde:  Der  ligger  Astura,  hvor  Conradin  blev 
fangen. 

Fra  Jernbanen  tager  Viborg  sig  ikke  saa  smuk,  an- 
selig og  højtliggende  ud,  som  man  senere  kan  se  den, 
navnlig  fra  Øst.  Den  sydlige  eller  sydvestlige  Del  af 
Byen  rækker  sig  ned  ad  en  bar  Banke;  en  ny,  bred 
Vej  af  den  Slags,  som  Jernbaner  altid  foranledige,  fører 
fra  Stationen  opad  til  en  lys  Gade  med  lave  Huse; 
opad  og  gjennem  Bugtninger  kommer  man  ind  i  en  By, 
der  i  visse  Maader  kan  siges  at  være  en  almindelig 
Kjøbstad,  i  andre  Maader  er  meget  ejendommelig.  Jeg 
vil  ikke  tale  om,  at  dens  Beliggenhed  paa  en  Aas,  Bakke 
op  og  Bakke  ned,  gjør  den  luftig  og  renlig,  og  at  der  i 
det  Hele  er  noget  Lyst  og  Bummeligt  ved  den.  Det  i  en 
vis  Henseende  Væsentligere  er,  at  medens  man  imellem 
de  almindelige  Bygninger  kan  glemme,  at  der  har  været 
nogen  Fortid  ældre  end  et  halvhundrede  Aar,  titter  plud- 
selig Noget  frem,  der  minder:  indenfor  en  Port  hæver 
en  Gaardsplads  sig  terrasseformig,  og  en  Have  stiger  op 
bagved,  i  den  maleriske  Uorden,  som  kan  ses  i  Byer, 
der  ligge  paa  Buiner.  En  Gade  eller  Gyde,  hvis  ene  Ende 
ligner  en  Kanal  mellem  Stendiger,  synes  et  levende  Stykke 
Middelalder;  men  den  nye  Tid  er  kalket  derover;  thi 
den  bærer  det  meget  moderne  Navn  Tugthusgyden.  Og 
naar  man  endelig  har  faaet  det  Indtryk,  at  Byen  vel 
ved  Ulykker  og  navnlig  Ildebrande  er,  materielt  taget, 
gjort  ny  og  lav,  men  at  dens  Sind  har  holdt  fast  ved 
store  Erindringer,  kommer  man  hen  til  et  Sted,  der  vis- 
selig er  dels  et  af  de  mest  historiske  i  Danmark,  dels 
bærer  en  mærkelig  Blanding  af  Fortid  og  Nutid.  Der 
findes  tæt  ved  hverandre:  Den  gamle  Domkirke,  Stæn- 
derhuset, Hans  Tausens  Minde,  Monumentet  for  Blicher; 
selve  Domkirken  —  der  utvivlsomt  ligger  paa  et  af 
Hedenolds  første  og  største  Offersteder  —  hvor  Valde- 
mar og  Absalon  takkede  Gud  for  Slaget  paa  Graahede 
—  hvor  Erik  Glippings  Lig  blev  bisat,  og  hvor  i  henved 
fire  Aarhundreder,  indtil  1630,  Vaadesangen  daglig  blev 
sungen  over  ham  —  er  i  sin  nuværende  Tilstand,  under 
Ombygning,  den  mest  tiltrækkende  Blanding  af  tidlig 
Middelalders  Skjønhed,  en  senere  Tids  Famlen  og  Svæk- 
kelse og  nyvaagnet  Kraft  og  Skjønhedssans,  og  Alt  dette 
ligger  temmelig  tæt  samlet,  ved  smukke  offenlige  Have- 

anlæg  og  højt  over  den  store,  blaa  Sø,  der  omslutter 
Byen  fra  Nordost  til  Sydvest.  Føjes  nu  hertil  Borre- 
vold, en  beplantet  Hoj  sydostlig  ved  Soen,  hvor  Svend 
Grathes  Borg  stod,  As  mild  klo  s  ter,  der  ligger  ligeover- 
for paa  den  modsatte  Side  af  Soen,  og  hvor  Vejen  forer 
forbi  til  Taphede  —  sorgelig  beromt  af  Slaget  1334, 
i  hvilket  Prins  Otto  blev  fangen  af  Grev  Geert  —  saa  ses 
det,  hvilken  stor  Del  af  Danmarks  Historie  her  paa- 
trænger  sig. 

Det  er  ikke  Opgaven  her  at  skrive  eller  afskrive  noget 
Saadant,  hvorimod  vi  ville  mindes  Lidt,  der  nærmest 
horer  Viborg  til,  og  herved  er  da  strax  at  mærke,  at 
Byen  ikke  blot  har  en  Historie,  men  ogsaa  Historie- 
skrivere, der  hjertelig  have  elsket  og  beundret  den  og 
tildels  sorget  over  den.  En  af  dem  har  ved  selve  sin 
Historieskrivning  givet  et  usædvanligt  Bevis  paa  Kjær- 
lighed. Det  var  en  Mand  ved  Navn  Thiørring,  en  stu- 
deret Mand,  der  1761  blev  Sognedegn  i  Høislev  og  dode 
der  1794.  Han  efterlod  en  tætskreven  Bog  i  Kvart  paa 
883  Sider,  og  deri  havde;  han  ikke  blot  afskrevet  Ind- 
ledningen til  den  Best  af  Mag.  Christen  Eriksens  store, 
ved  Ildebrand  ødelagte  Kronike,  der  skal  findes  i  Ge- 
hejmearkivet  (men  hvoraf  i  alt  Fald  et  haandskrevet 
Exemplar  findes  paa  Universitetsbibliotheket) ;  men  han 
har  ogsaa  Ord  til  andet  paa  542  Sider  afskrevet  en 
trykt  Historie  om  Viborg,  nemlig  Præsten  Krogs  af 
1779,  og  dertil  fojet  endel  Fundatser  o.  s.  v.  Man  har  fra 
Viborg  velvillig  overladt  mig  den  gamle,  krønikeagtig- 
appetitlig udseende  Bog,  og  salig  Thiørring,  der  endnu 
omtales  som  en  lunefuld  Person  —  han  prædikede  under- 
tiden, og  naar  han  kom  gaaende  gjennem  Lundø  By  for 
at  forrette  Tjenesten  i  Annexkirken  plejede  han  at  raabe: 
„Hou,  hou,  nu  kommer  gamle  Thiørring,  nu  skal  I  i 
Kirke'/'  —  kunde,  hvis  jeg  ikke  tilfældig  havde  kjendt 
Krogs  Værk,  i  Hast  have  foranlediget  mig  til  at  for- 
kynde Publikum  et  historisk  Fund!  At  have  undgaaet 
en  saadan  Ulykke  maa  regnes  lige  med  en  Lykke.  — 
Mag.  Christen  Eriksens  Krønike  var  af  hans  Søn,  Bektor 
Jens  Ostenfeld,  bleven  udlaant  til  Mag.  Christen  Ty- 
chonius,    da    Præst    i  Skive,    hvor   den    tilligemed    Byen 

selv  blev  fortæret  af  Ilden.  De  Breve  og  Dokumenter, 
Mag.  Eriksen  havde  samlet  som  Grundlag  til  sin  Skil- 
dring, bleve  siden,  da  Viborg  brændte,  nedkastede  i  en 
Brønd.  Før  disse  Ulykker  var  der  gjort  et  „Excerpt"  af 
Krøniken  eller  vel  rigtigere :  taget  Afskrift  af  visse  Hoved- 
stykker, og  dette,  foran  omtalte  Udtog  —  hvoraf  nogle 
Blade  ere  trykte  i  Kjøbenhavn  1727,  betydelig  Mere  hos 
Krog  —  viser,  hvor  omhyggeligt  og  betydeligt  selve  Vær- 
ket  maa   have    været. 

Det  begynder  med  kjendelig  Uvillie  mod  visse  Autores, 
der  formedelst  Viborgs  senere  Tilstand  ikke  ville  anse 
den  efter  sin  forrige  Berømmelighed,  men  sætte  den  som 
den  ringeste  iblandt  de  fire  stifters  Hovedstæder  i  Nørre- 
jylland. Derfor  paatager  Magisteren  sig  at  bevise  med 
..kraftige  Argumenter",  at  Viborg  er  og  har  været  den 
fornemste  Kjøbstad  i  ganske  Jylland,  hvilke  Argumen- 
ter ere  elleve  i  Tallet,  og  det  første  er,  „at  Kong  Dan 
(som  regerede  paa  den  Tid,  Josva,  Nuns  Søn,  var  en 
Fyrste  over  Israel,  2495  Aar  efter  Verdens  Skabelse,  som 
Dr.  Oluf  Worm  i  sine  Monumentis  Danicis  mener  Pg. 
97,  eller  og  den  Tid,  Gideon  og  Thola  vare  Dommere  i 
Israel,  hvis  Begimente  indfalder  efter  Christophori  Helvici 
Begning  2695  Aar  efter  Verdens  Skabelse,  men  1255  Aar 
før  Christi  Fødsel,  som  Arild  Hvitfeld  beretter  i  sin 
Krønikes  1ste  Part  in  Folio  Pg.  5)  blev  hyldet  for  Vi- 
borg paa  et  Sted  kaldet  Dannerlyng '.  Af  dette  og  Mere, 
som  anføres  under  samme  første  Argument,  „lader  sig 
anse,  at  Viborg  har  været  til  over  3,600  Aar,  hvilket 
ikke  er  en  ringe  Ære  for  Viborg".  —  Det  2det  Argument 
er,  at  alle  Konger  i  Danmark  ere  hyldede  enten  i  Viborg 
eller  for  Viborg.  Efter  Dan  blev  Humble  hyldet,  paa  et 
Sted,  som  hedder  Humble-Dal,  og  saaledes  vedblev  det 
med  alle  Konger  indtil  „Vores  nu  regerende  Arvekonge 
og  Herre,  som  ikke  havde  Behov  at  lade  sig  hylde  af 
sine  Undersaatter,  eftersom  Hånd  er  født  en  Arve-Konge. 
Men  Hans  Salig  Hr.  Fader,  Høylhoflige  Ihukommelse, 
Kong  Christian  den  Femte,  var  den  sidste  Konge,  som 
blev  hyldet  i  Viborg  paa  Nye-Torvet  Anno  1654."  — 
Det  3die  Argument  er,  at  Valdemar  d.  1ste,  den  Store, 
holdt  sit  Bilager  udi  Viborg  med  Dronning  Sophia.  Det 

4de  udhæver  den  Ære,  det  er  for  Viborg,  at  den  er  den 
forste  By  i  Jylland,  som  blev  befæstet  med  Volde,  nem- 
lig af  Svend  Grathe,  og  herunder  omtales  Kampen  mellem 
Valdemar  og  Svend.  —  Ifølge  5te  Argument  kan  Viborg 
beromme  sig  af,  at  „,for  179  Aar  siden",  altsaa  1530, 
var  der  12  Sognekirker  i  Byen,  hvilke  alle  bleve  ødelagte 
for  Reformationen,  desuden  6  Klostre  og  Klosterkirker, 
foruden  2  Kapeller,  de  11,000  Jomfruers  Gilde-  og  Kon- 
vent-Hus m.  M.  —  Eor  det  6te,  anføres  det  til  Viborgs 
store  Ære,  at  Reformationen  først  blev  begyndt  her. 
,,Ja,  jeg  skal  bevise,  at  Viborg-Borgere  havde  antaget 
den  Lutherske  Religion  11  A-\r,  for  Reformationen  skete. 
Thi,  som  Høylovlig  Ihukommelse  Kong  Friderich  d.  1ste 
horde,  at  Viborg-Borgere  vare  hen  ved  Aar  1523  under- 
viste af  Mag.  Jørgen  Jensen  Sadolin  (som  var  født  i 
Viborg  og  nlev  siden  den  første  Lutherske  Biskop  i 
Byen)  tudi  den  Lutherske  Religion.,  saa  sendte  hånd  sin 
Capellan,  »Mag.  Hans  Thausen,  til  Viborg  Aar  1526,  med 
Forlov  og  Befaling,  at  hånd  skulde  prædike  Evangelii 
Lærdom  for  Borgerne,  og  at  Borgemestere  og  Raad  skulde 
forsvare  ham  imod  ald  Overlast,  hvilket  de  og  gjorde, 
og  ,paa  det  at  Mag.  Thausen  og  en  Munk  af  Kors-Brodre- 
Kloster  i  Viborg,  ved  Navn  Hr.  Thøger  (som  Mag.  Thau- 
sen havde  omvendt  og  blev  siden  den  første  Lutherske 
Præst  til  Sorte-Brødre-Kirke  i  Viborg,  hvortil  jeg  nu 
er  Præst X  ikke  skulde  overfaldes  af  Biskop  Jørgen  Frises 
Hofmænd  paa  Hald,  naar  de  prædikede,  da  lod  Borge- 
mestere og  Raad  slaa  Lænker  over  Gaderne,  og  Borger- 
skabet stod  imidlertid  udi  Gevæhr.  Dette  skeedte  paa 
Graa-Brødre-Kirkegaard,  hvor  den  allerførste  Lutherske 
Prædiken  blev  holdet  af  Mag.  Hans  Thausen  under  aaben 
Himmel,  og  stod  hånd  samme  Tid  og  prædikede  paa  en 
stor  hvid  og  bred  Liig-Steen."  —  Argumenterne  7 — 11 
angaa  Landsthinget,  Omslaget  eller  Snapsthinget:  Dom- 
kirken og  Gymnasiet,  som  Christian  d.  4de  indstiftede. 
I  en  anden  Afdeling  af  Krøniken  anføres  med  Hen- 
visning til  Hvitfeld:  „Anno  3717  efter  Verdens  Skabelse, 
og  246  Aar  før  Christi  Fødsel,  ihjelslog  Amleth1  som 
var  Kong  Rørich  udi  Dannemark  hans  Datters  Søn, 
sin   Farbroder   Fegge   udi   Viborg."    —   Derimod   findes 

Intet  om  Scenen,  da  Ulf  Jarl  i  Knud  den  Stores  Fra- 
værelse lod  Hardeknud  hylde  i  Viborg,  hvilket  sand- 
synligvis var  Grunden  til,  at  Ulf  Jarl  maatte  lade  sit  Liv 
i  Roskilde. 

Det  er  en  Selvfølge,  at  Borgere^  der  horte  Hans  Tau- 
sens  Prædiken  .,, under  Gevæhr',  pg  som  med  Vaaben- 
magt  betvang  deres  katholske  Biskop,  Jorgen  Friis  paa 
Hald  Slot,  ikke  gjorde  Viborg  til  en  By,  som  et  nyere 
Politi  vilde  erklære  sig  tilfreds  med.  Der  er  Voldsom- 
hed, og  man  kan  sige  Raahed,  tilstede;  men  det  er  det 
16de  Aarhundredes  fuldblodige  Liv,  stærkt  bevæget  aande- 
lig  saa  vel  som  legemlig,  Blanding  af  Middelalderen  og 
den  opgaaende  Tid,  en  Livfuldhed,  hvis  Blod  i  de  næste 
Aarhundrede  blev  aftappet  ved  de  Kejserliges  Indfald  og 
Svenskekrigene.  Mag.  Eriksens  Kronike  indeholder  en 
Mængde  karakteristiske  Træk.  Strax  efter  Listen  over 
Byens  katholske  Biskopper,  der  droge  til  Danehofferne 
eller  til  Danmarks  Riges  Raad,  rejste  som  Underhandlere 
mellem  Konger  og  Fyrster,  „beseglede  c  Statshandlinger, 
rede  i  Spidsen  for  deres  væbnede  Hofmænd,  kommer 
Rækken  af  protestantiske  Biskopper  eller  Superinten- 
denter, der  øjeblikkelig  synes  mindre  storskaame,  ere 
ligesom  en  anden  Slags  Mennesker,  rent  borgerlige,  men 
have  deres  Iver  og  Lidenskab.  Den  anden  i  Rækken, 
Mag.  Kield  Juel,  kaster  sig  over  Kannikerne  ved  Dom- 
kirken og  faar  dem  tvungne  til  at  bygge  en  stor,  grund- 
muret Skole,  den  første  pffenlige  Latinskole  i  Byen,  og 
da  Sandemanden  udi  Skive  voldfor  en  Skive  Skolediscipel 
Poul  Anderson,  fordi  han  havde  drukket  med  Knud 
Abrahamsen,  Byfogdens  Søn  i  ,Skive,  og  slaget  ham, 
traadte  samme  Biskop  frem  med  stor  Kraft  og  fik  Poul 
Anderson  frikjendt,  fordi  det  var  „imod  Kejserlige  Pri- 
vilegier og  Kgl.  Majestæts  Frihed'',  at  en  Skolediscipel 
skulde  dommes  udenfor  Skolen.  —  Anno  1584,  d.  15de 
Juni,  da  Kong  Fredrik  d.  2den  lod  sin  Son,  senere  Kong 
Christian  d.  4de,  hylde  4  Viborg,  opførte  Præ  ten,  Mag. 
Hieronymus  Justus  eller  Justsøn  den  Comoed  3  om  Sa- 
lomos  Hyldning  og  Kroning,  og  saasom  Præsten  selv 
havde  ageret  Curtisan  i  samme  Comoedie,  drak  Prins 
Christian  hannem  til.  —  En  Præst  ved  Domkirken,  Mag. 

Jens  Pedersøn,  havde  en  saadan  Hest.  at  aaar  han  holdt 

Prædiken  udi  Domkirken,  kunde  de  hore  ham  udi  Borge- 
mester  .Morten  Hvassis  Stue.  —  Junker  Niels  Juul,  Son 
af  Viborg  Stiftbefalingsmand,  lir.  Axel  Juul,  sloges  paa 
Aalborg  Pintsemarked  i  Duel  med  Alhert  Skeel  og  hle\ 
dræbt,  hvoraf  opkom  en  stor  og  langvarig  Trætte,  der 
endelig  endtes  med,  at  Albert  Skeel  betalte  2,000  Daler. 
hvilke  dog  salig  Xiels  Juuls  Slægt  ikke  vilde  rore,  men 
funderede  deraf  en  Kapital  til  tvende  Studiosos,  som  fra 
Viborg  Skole  havde  deponeret.  —  Borgemester  Peder 
Christenson  Hegelunds  Son,  Christen  Pedersen  Hege- 
lund,  gik  om  Aftenen  d.  22de  Febr.  1599  paa  Gaden  vel 
beskjænket,  og  da  han  Jvom  forbi  Jens  Wischums  Dur 
og  hørte,  at  de  vare  lystige  derinde,  drog  han  sin  Kaarde 
og  slog  til  Vinduerne  med  den,  hvorover  Jens  Wischum 
greb  sit  Spyd  og  ilede  ud  af  Huset  efter  ham.  De  stodte 
sammen,  og  Christen  Hegelund  stak  Jens  Wischum  med 
sin  Kaarde,  saa  at  han  blev  dod  paa  Stedet.  Derover 
maatte  Christen  Hegelund  rømme  Byen  og  kunde  ikke 
komme  tilbage  for  1605,  da  hans  Slægtninge  havde  betalt 
den  Dræbtes  Slægt  fuld  Mandebod  og  faaet  tilsikret  ham 
Fred.  —  Borgerne  gik  paa  Gaden,  idetmindste  om  Afte- 
nen væbnede  med  Øxe  eller  Spyd.  En  ung  Mand  ved  Navn 
Jacob  Hegelund,  i  Slægt  med  den  Fornævnte,  gik 
endog  en  Aften  baade  med  Øxe  og  Spyd;  men  det  for- 
hindrede ikke,  da  han  standsede  udenfor  en  Krambod 
og  spurgte,  hvorfor  der  var  Lys  saa  silde,  at  Krambod- 
drengen,  Didrik  von  Alten,  kom  ud  og  i  Forening  med 
en  Kjobmand  slog  den  næsvise  Sporger  ihjel.  —  Den 
10de  Juli  Anno  1587  traf  den  vel  fornemme  Mand  Peter 
Trane  sammen  med  en  .Bartskjær  ved  Navn  Christen 
Hennich'son.  De  havde  noget  Udestaaende  med  hinanden, 
kom  i  Trætte  og  grebe  til  Oxerne,  og  uagtet  en  Hoftjener 
og  en  af  Vægterne  sogte  at  skille  dem  ad,  sloges  de 
dog.  indtil  Peder  Trane  styrtede  om  og  aldrig  talede  et 
Ord  mere.  En  saadan  Øxe  bestod  af  et  langt,  jernbeslaaet 
Skaft,  m  cl  et  temmelig  Jille  Hoved,  og  kunde  bruges 
som  Spadserestok;  en  Tegning  deraf  findes  i  Manuskrip- 
tet. —  Om  Hr.  Povel  Ibsøn,  Præst  til  Graabrødrekirke, 
berettes,  at  da  hans  Hustru  var  i  Barnsnød,  sad  der  en 

Krage  og  gulpede  udi  et  Træ  udi  h|ans  Have,  og  da  Hr. 
Povel  formente,  at  dette  skulde  betyde  noget  Ondt,  tog 
h,an  sin  Bøsse  og  vilde  ihjelskyde  Kragen.  Men  da  Bøssen 
slog  fejl,  vendte  han  den  pm  og  blæste  i  den,  for  at 
erfare,  om  den  var  ladet  eller  ej,  hjvorpaa  den  gik  aJ 
og  skjød  ham  ihjel.  —  Om  Natten  Kl.  12  blev  der  engang 
ringet  stærkt  ved  Laagen  paa  Porten  hos  Hr.  Thøger  Mor- 
tensøn Hvass,  Præst  ved  Sortebrødrekirke,  og  da  man 
spurgte,  hvad  der  var  paafærde,  svarede  den,  der  stod 
udenfor,  at  en  Kvinde  paa  Skolebakken  var  ved  at  dø 
og  begjærede  Alterens  Sakramente,  hvorpaa  Præsten  bød 
sin  Tjenestekarl  at  tænde  Lys  i  Lygten  og  følge  med. 
Da  de  kom  ud  paa  Torvet,  mødte  de  En,  som  med  en 
Tornkjæp  slog  til  Lygten  og  slukkede  Lyset  og  derpaa 
slog  Hr.  Thøger  vældig  over  Ryggen.  Men  Hr.  Thøger, 
der  iligemaade  havde  en  Stok  i  Haanden,  slog  den  Skalk 
over  Panden,  saa  at  han  sank  i  Knæ  og  derpaa  undløb. 
Da  Hr.  Thøger  dernæst  kom  op  paa  Skolebakken,  var 
der  ingen  syg  Kvinde.  —  Historierne  blive  maaske  for 
mange,  og  vi  slutte  derfor  med  den  berømte  Christian 
Ostenfeld,  Søn  af  Sognepræsten  ved  Sortebrødrekirke, 
Hr.  Jens  Ostenfeld.  Han  tog  th'eologisk  Attestats  i  Kjøben- 
havn,  rejste  til  Nederlandene,  England  og  Paris,  men 
blev  saa  h'jemfordret  til  Viborg  og  gjort  til  Konrektor, 
tog  derpaa  Magistergraden  og  rejste  ud  igjen  med  de  to 
Grever  Holck.  Han  kom  ogsaa  til  Padua,  hvor  han 
fandt  saadan  Yndest  hos  de  Højlærde,  at  de  gjorde  ham 
til  deres  Akademies  Rektor  og  lode  baade  hans  Billede 
og  Buste  opsætte  i  Akademiet.  Han  blev  i  Aaret  1655 
kreeret  til  Dr.  juris,  og  samme  Aar  blev  han  Dr.  medi- 
cinæ,  og  da  han  saa  kom  hjem,  blev  han  af  Kong  Fredrik 
d.  3die  udnævnt  til  Professor  i  Medicinen  ved  Kjøben- 
havns Akademi.  Han  var  den  Første,  der  kreerede  Nogen 
til  Dr.  medicinæ  ved  Kjøbenhavns  Universitet,  hvorved 
sparedes  de  store  Omkostninger,  som  Candidati  med. 
tilforn  havde   anvendt  herpaa  udenlands. 

Ogsaa  Viborgs  Handel  var  stor;  men  Mag.  Eriksen 
oplevede  selv,  som  han  beretter  i  Slutningen  af  sin  Ind- 
ledning, Enden  paa  denne  som  paa  næsten  al  Byens  øv- 
rige Herlighed.  „Thi  det  Første  jeg  blev  Præst,  og  mange 

Aar  derefter,  var  der  i  mit  Sogn  alene  henved  22  Oxen- 
Kjøbmænd,  som  forte  nogle  hundrede  Oxne  til  Holland 
aarlig;  men  nu  er  der  ikke  een,  som  formaar  at  drive 
den  Handel.  Da  var  der  mere  end  60  Øltappere  og  Bryg- 
gere i  mit  Sogn,  som  ernærede  sig  af  Ol-Salg  og  Bryggeri; 
men  nu  er  der  ikkun  12  af  det  Slags.  Da  var  der  mer 
end  en  Snes  Kjøbmænd  og  Kræmmere  i  mit  Sogn ;  men 
nu  er  der  ikkun  6.  Da  var  der  mangfoldige  formuende 
og  velhavende  Folk;  nu  er  der  ganske  faa.  Da  var  der 
ikke  et  ledigt  eller  ode  Hus  eller  Bod  i  mit  Sogn;  men  nu 
er  der  blevne  mer  end  160  Vaaninger,  Boder,  Huse, 
Gaarder  ode,  tillukte,  nedbrudte  og  afbrændte,  siden  jeg 
blev  Præst,  som  da  vare  alle  besatte,  udi  hvilke  Huse 
eller  Boder  jeg  har  enten  trolovet  Folk  eller  berettet 
Syge,  saa  jeg  kand  sige,  at  der  er  400  Mennesker  ringere 
i  mit  Sogn,  end  den  Tid  jeg  blev  Præst.  Ja,  paa  det  aller- 
bedste Stæd  i  mit  Sogn,  midt  i  Byen,  som  der  vare  11 
Familier,  som  sogte  mit  Sogn  og  gav  mig  min  Indkomst, 
er  der  nu  ikkun  een  Mand  med  sin  Familie,  hvilket 
altsammen  jeg  med  Tings-Vidne  kan  beviise,  ,om  for- 
noden gjores,  og  om  jeg  vilde,  $aa  kunde  jeg  sige  Aar- 
sagen  til,  at  Byen  er  saa  meget  kommen  til  Agters.  — 
Og  værre  blev  det.  Den  Tid  kom,  da  Nogle  kun  troede  at 
kunne  frelse  Viborg  ved  at  gjore  den  til  en  Landsby. 
Imidlertid  kan  Viborg  rose  sig  af,  at  ligesom  Byen  senere 
var  Modestedet  for  de  jydske  Stænder,  der  kom  i  større 
Ry  for  Frihedssind  end  Østifternes,  saaledes  rummede 
den  paa  hin  Tid,  da  den  selv  gik  saa  meget  nedad,  men 
Kongemagten  saa  meget  opad,  en  af  de  forste  Oppositions- 
mænd, Magister  Jacob  Worm,  der  1677  blev  Præst  til 
Graabrodrekirken.  Men  han  blev  ogsaa  for  samme  Oppo- 
sition i  Tale  og  Optegnelser  suspenderet,  arresteret,  dømt 
fra  Ære,  Liv  og  Gods  og  sendt  til  Tranquebar,  hvor  han 
dode.  Oprindelsen  til  hans  Ulykke  var,  ,at  han  ved  et 
Gilde  hos  Biskoppen  ikke  vilde  drikke  de  kongelige  na- 
turlige Borns  Skaal  og  gav  dem  v,et  mindre  høfligt,  be- 
kjendt  Navn".  Dette  blev  indberettet  til  Hoffet,  og  ved 
samme  Lejlighed  meldtes  ogsaa,  at  han  havde  skrevet 
,. satyriske  Digter' ',  hvorpaa  en  kongelig  Fiskal  strax  kom 
til  Viborg  for  at  ransage  hans  Hus.  Der  fandtes  ingen 
M   Goldschmidt  i  Folkeudgave,  vi  2 

kompromitterende  Papirer;  thi  Worm  havde  skjult  dem 
i  Sædet  paa  den  Stol,  Kan  sad  paa  i  Studerekamret. 
Derover  hoverede  Worm  og  talte  næste  Dag  i  Kirken  om 
Maaden,  hvorpaa  Rachel  havde  skjult  Afgudsbillederne, 
da  Laban  søgte  efter  dem.  Fiskalen,  der  ogsaa  kunde 
stave  og  lægge  sammen,  gik  hastig  til  Worms  Hus,  op- 
skar Stolesædet  og  fandt  Papirerne.  —  I  Tranquebar 
oversatte  Worm  det  nye  Testamente  paa  Ostindisk  og  blev 
af  Hedningerne  betragtet  som  en  hellig  Mand. 


II. 

Men  det  væsenligste  Punkt  i  Viborg  er  og  bliver  dog 
Domkirken.  Her  er  Centrum  baade  i  stedlig  Forstand 
og  med  Hensyn  til  historiske  Erindringer,  og  den  gamle 
Bygning,  der  har  været  Sjæl  og  Livsprincip  og  holdt 
Byen  fra  at  dø  i  Farens  Dage,  staar  nu  som  ejendomme- 
ligt Symbol,  ikke  blot  for  Byen  Viborg,  men,  som  det 
maa  haabes,  for  det  hele  Land.  Skuet,  den  for  Tiden 
frembyder,  er  virkelig  besynderligt.  Den  vestre,  brune 
og  mørkegraa,  større  Halvdel  med  de  to  Taarne  staar 
aldeles  svag,  skjæv  og  revnet,  ved  et  Svælg  adskilt  fra 
den  nye  Halvdel  (eller  To  femtedel)  af  lysegraa  Granit 
med  den  yndefulde  Absis  (halvrunde  Udbygning)  og  med 
skjøn,  imponerende  Massekraft.  Det  er,  som  om  Kirken 
skjød  Ham  og  langsomt  gj  en  frembragte  sig  selv  efter  sit 
Ideal.  Men  for  ret  at  .forstaa  dette  Syn  maa  Læserne  have 
d*en  Godhed  at  gjøre  et  Tilbageblik,  som  dog  skal  blive 
saa  kort  som  mulig,  idet  jeg  angaaende  Meget  af  Kirkens 
Historie,  om  Mærkeligheder  i  dens  Indre  og  Ydre  o.  s.  v. 
henviser  til  den  omstændelige  Skildring  i  Ursins  „Stifts- 
staden  Viborg"  og  den  mere  kortfattede  hos  Trap.  Her 
skal  kun  udhæves,  at  Domkirkens  Opførelse  eller  Om- 
bygningen af  en  mindre  Kirke,  der  formodes  at  være 
opført  allerede  paa  Harald  Klarks  Tid,  tog  sin  Begyndelse 
i  Aaret  1128.  Værket  antages  oprindelig  at  have  været  en 
stor  Basilica  med  fladt  Loft  og  Absis,  Sideskibene  med 


EN    HEDEREJSE    I    VIBORG-EGNEN  19 

hvælvet  Loft.  Senere  kom  den  store  Hvælving  over  Koret 
og  derpaa  Taarnene.  Bygningen  blev  i  det  Væsenlige 
færdig  paa  omtrent  40  Aar.  Der  er  ingen  Tvivl  om,  at  man 
havde  baade  Villie  og  Evne  til  at  udfore  noget  Betydeligt 
efter  en  hel,  fast  Plan,  og  at  man  udrettede  det.  Det  var 
den  store  Byggetid.  Middelalderens  Kraft  og  religiøse 
Sind,  der  egenlig  ikke  stræbte  efter  Skjønhed,  men  i 
Architekturen  tog  den  romerske  Stil  til  Udgangspunkt, 
frembragte  af  stridige  Stenmasser  de  rene  Linier,  den 
højtidsfulde  Harmoni  og  de  symbolske  Former.  Hvad  der 
hvælvede  sig,  var  Himlen ;  hvad  der  bar,  var  Troen ;  hvad 
der  sammenføjede  og  bandt,  var  Kjærlighed;  hvad  der 
løftede  sig,  var  Menneskesjælen  i  Længsel,  og  det  Hele 
berørte  Jorden  i  Korsform.  I  Jorden  under  en  saadan 
stor  Kirke  byggede  man  undertiden  en  lille,  en  saakaldet 
Kryptkirke,  der  skulde  være  Symbol  paa  Kristendom- 
mens Ydmyghed  eller  paa  dens  første,  forfulgte  Til- 
værelse, og  en  saadan,  saare  skjøn  Kryptkirke,  den  eneste 
i   Danmark,  findes   under  Viborg   Domkirke. 

Noget  af  det,  der  i  Arkitekturen  gjør  mest  Virkning, 
er  en  Søjlehal.  De  Fleste  blive  grebne  ved  at  komme 
imellem  disse  Kolonner,  der  minde  om  Skovstammer, 
og  som  bekjendt  behøves  der  forholdsvis  faa  Søjler 
eller  fritstaaende  Piller  til  at  frembringe  Indtrykket.  I 
denne  Krypte  fremkommer  Virkningen  ved  6  hele  og 
10  halve  Søjler;  de  to  midterste  ere  af  Porfyr,  de  andre 
af  Granit  ligesom  Væggene.  Det  er  langtfra,  at  Tanken 
føres  til  Bøgestammer.  Forholdet  imellem  de  knap  4 
Alen  høje  og  18  Tommer  tykke  Søjler,  og  deres  svære, 
barsk-simple,  gothiske  Kapitæler  samt  Hvælvingerne  er 
ikke  af  fden  smækre  Slags  og  skulde  heller  ikke  være 
det.  Beligiøs-poetisk  var  Hensigten  ikke  her  at  vise  det 
Opadstræbende,  men  det  i  sig  selv  Sammenbøjede,  Ind- 
advendte, Korsbærende,  og  arkitektonisk  var  Opgaven, 
ud  af  saadanne  undersætsige,  storhovede  Søjler  med  et 
Skjær  af  det  Groteske  at  frembringe  noget  Harmonisk 
og  Højtidsfuldt,  og  i  Løsningen  af  denne  Opgave  ligger 
det  Ejendommelige  Ved  Kryptens  Skjønhed.  Letheden 
bestaar  i,  at  det  Tunge  bæres  med  Styrke,  at  man  føler 
Tillid   til   Kraften. 

Hele  Krypten  er  22  Alen  lang,  13v3  Alen  bred  og  6Vs 
Alen  høj.  I  den  vestre  Ende  er  en  Niche,  hvor  der  for- 
dum stod  en  Madonna  eller  Helgen;  paa  hver  Side  et 
lille  Kapel.  Her  var  det,  at  Vaadesangen  over  Erik  Glip- 
ping  blev  sungen  hver  Morgen  fra  1286  til  1630. 

En  interessant  Ejendommelighed,  som  under  de  senere 
Aars  Synsforretninger  er  bleven  paavist  ved  Domkirken, 
er,  at  man  ved  Opforeisen  i  det  12te  Aarhundrede  brugte 
indenlandsk  Materiale,  nemlig  Granit-  og  Porfyrquadre 
udhuggede  af  vore  Rullesten,  og  istedenfor  Tras  fra  Neder- 
rhin  som  i  Ribe  Domkirke  er  her  ved  Siden  af  Kamp- 
stenen anvendt  Jernahl  og  Kalktuf  fra  Fur  i  Limfjorden. 
Dog  har  en  Geolog,  som  nys  var  herovre,  i  nogle  af 
Quadrene  gjenkjendt  Sten  fra  Rhinen.  Ahlen,  Kalktuffen 
og  smaa  Rullesten  brugtes  til  at  fylde  det  Indre  af  Pil- 
lerne og  Murene.  Rrændte  Sten  anvendtes  i  Reglen  ikke 
i  hin  Tid,  og  det  er  navnlig  af  Materialet,  at  man  nu 
kan  paavise,  hvad  der  er  den  ældste  og  hvad  senere 
Tiders   Gjerning. 

Ved  Begyndelsen  af  det  Aarhundrede,  der  skulde 
omstyrte  Katholicismen  i  Norden,  fik  Viborg  Domkirke 
ligesom  Varsel  derom;  thi  i  Aaret  1501,  den  17de  Juni, 
slog  Lynild  ned,  og  en  stor  Del  af  Kirken  afbrændte. 
Aar  1567  var  der  igjen  Brand,  og  i  Juni  1726,  da  den 
største  Del  af  Byen  blev  lagt  i  Aske,  blev  ogsaa  Kirken 
næsten  ganske  ødelagt.  Paa  fire  Aar  var  den  gjenopbyg- 
get,  men  ikke  til  sin  Fordel.  Man  sang  dengang  ved  Ind- 
vielsen :  i 

„Du  i  Sted  ,for  Grus  og  Aske 
Kan  nu  i  Din  Klædning  braske", 

og  af  en  Tid,  der  har  en  saadan  Poesi,  maa  man  ikke 
Vente  en  kraftig  Arkitektur.  Endelig  blev  Kirken  ogsaa 
restaureret  i  Aarene  1773—74  og  1828—35;  men  det  er 
dog  en  ældre  Ombygning  —  Kyndige  henpege  endog  til 
en  Tid  før  1500—  at  man  skylder  Hvælvingerne  i  Hoved- 
skibet, de  forhen  smækre  Taarnes  Tykhed  m.  M.  Isteden- 
for de  nedbrændte  Spir  blev  der  sat  Noget  paa  Taarnene, 
som  Nogle  ligne  ved  Fløde-  eller  Kaffekan delaag  (bly- 
takte  Kalotter), 

For  nogle  Aar  siden  begyndte  Kirken  at  vise  Tegn 
paa,  at  det  var  farligt  at  holde  Gudstjeneste  i  den. 
Monrad  var  derovre  i  185(5  og  fik  stor  Interesse  for  en 
alvorlig,  knnstforstandig  Restauration.  Prof.  Hoven  vakle 
Folk  i  en  vid  Kreds  til  Deltagelse;  ved  det  kirkehistoriske 
Møde  i  Aaret  1858  holdt  han  et  Foredrag  om  Kirken,  om 
dens  ældste  Udseende,  de  nyere  Tilsætninger  og  det,  som 
nu  burde  gjores;  man  mindes  endnu  den  Forbavselse  og 
Skræk,  som  greb  Folk,  da  han  raabte:  „Bort  med  Hvæl- 
vingerne!" (nemlig  i  Hovedskibet,  Nybygning  istedenfor 
det  oprindelige  flade  Loft);  thi  Hvælvingerne  ansaa  man 
netop  for  det  Skjonne  og  Fornemme.  Kong  Fredrik  den 
7de  besogte  Viborg  i  Juli  1861  og  omfattede  Kirken  med 
stor  Deltagelse,  foranledigede  Undersogelser  af  Grunden 
og  af  Kalkpudsen,  der  skjulte  Granitquadrene,  lode  sig 
Tegningerne  og  Planerne  til  Restaurationen  forevise  og 
befalede  en  betydelig  Forandring,  der  medførte  en  Mer- 
udgift af  40,000  Rdl.,  men  hvortil  han  lovede  sin  konge- 
lige Bistand.  Faa  Maaneder  for  sin  Dod,  i  Juli  1863,  kom 
han  igjen  til  Viborg  alene  for  Domkirkens  Skyld. 

Hvad  der  længe  stod  i  Vejen  for  en  kraftig  Indgriben, 
var  naturligvis  Pengehensyn ;  den  forhen  saa  rige  og 
mægtige  Kirke  var  saa  fattig,  at  den  ikke  kunde  koste 
sig  en  ny  Klædning.  Hvorledes  Kirkens.  Indtægter  bleve 
berøvede  den,  mest  inddragne  af  Staten,  er  en  hel,  lang 
Historie,  der  kan  læses  hos  Ursin.  I  1625  udgjorde  dens 
Præbcnder  endnu  361  Gaarde  og  Halvgaarde,  130  Huse, 
13  Moller,  148  Agre.  Det  kan  under  de  nuværende  Om- 
stændigheder være  å  propos  at  erindre  om,  at  i  1836  be- 
faledes Kapitlet  at  holde  sine  Indkomster  og  Kapitaler 
tilstede  til  tre  Kirkers  Opførelse  i  Kjøbenhavn,  og  under 
lste  Septbr.  1649  beordredes  det  endvidere  til  at  give  en 
Trediedel  af  dets  Kirkers  Beholdning  til  Sorø  Kirkes 
og  Akademiets  Reparation.  I  1666  mistede  Domkapitlet 
alle  Patronats-  og  Birkerettigheder,  og  Præbenderne  ind- 
droges efterhaanden,  saavidt  de  ikke  vare  anviste  til 
bestemt  Brug,  under  Kronen.  Kirken  ejer  nu  Agre  til  et 
Beløb  af  c.  7  Tdr.  Hartkorn,  omtrent  4000  Rdl.,  nogle 
faa  Tiender,  Landgilde  m.  M. 

Loven  af  19de  Januar  1863,  som  Monrad  satte  igjennem 


22  EN    HEDEREJSE    I    VIBORG-EGNEN 

—  om,  at  alle  Kirker  i  Landet,  der  eje  sig  selv,  skulle 
afgive  deres  Overskud  til  Bedste  for  saadanne  Kirker 
af  monumental  Betydning,  som  behøve  det  —  ydede 
væsenlig  de  Midler,  for  hvilke  det  hidtil  udførte  Ar- 
bejde er  bekostet  (125,000  Bdl.).  Viborg  By  gav  10,000 
Rdl.  Staten  har  Intet  givet,  men  forskudsvis  udredet, 
hvad  der  ifølge  hin  Lov  skal  dækkes  af  Kirkerne.  Der- 
imod er  det  en  Slags  Aftale  mellem  adskillige  indfly- 
delsesrige Rigsdagsmænd  af  alle  Farver,  at  der  skal  be- 
vilges 50,000  Rdl.  Viborg  Amt  og  Stift  ville  \ære  nærmest 
til  særlig  at  yde  Noget,  og  ifølge  en  Tak-  og  Tillids- 
Adresse,  der  i  1863  forsynet  med  800  Underskrifter  ind- 
gik til  Monrad,  kan  man  ogsaa  vente  det.  „Jyden  vil 
vise  sig  trofast  mod  sine  gamle  Minder,  naar  han  ser, 
at  Sagen  først  er  tagen  i  kraftig  Haand  af  vor  Regering 
og  Rigsdag." 

Arbejdet  begyndte  i  Sommeren  1863  med  Borttageisen 
af  Gulvet  i  Langskibet  samt  af  senere  Tiders  Murværk 
og  Kalkpuds  i  en  Del  af  Kirken.  For  Kyndige  var  det  da 
en  Glæde  og  for  Prof.  Høyen,  der  tydelig  og  bestemt 
havde  forudsagt  det,  vistnok  især  en  Tilfredsstillelse  at 
se,  hvorledes  den  gamle  Kirkes  storladne,  smukke  For- 
mer kom  frem  i  deres  Simpelhed,  Skarphed  og  Net- 
hed. I  1864  begyndtes  Ombygningen  af,  hvad  man  den- 
gang troede  den  mest  forfaldne,  østlige  Del,  og  man  an- 
vendte hertil  dels  de  gamle  Quadre,  dels  Granit  fra 
Sverig  og  fra  vore  egne  Rullestenslag,  navnlig  Sten- 
revlen ved  Skræ,  og  under  dette  Arbejde  kom  Krigen  og 
det  fjendtlige  Indfald.  De  preussiske  Officierer  og  navn- 
lig Falkenstein  bleve  grebne  af  Forundring  og  Beundring. 
De  havde  ikke  anet,  at  der  i  en  Provinds  af  det  bile  Dan- 
mark skulde  findes  et  saadant  Værk.  Disse  Granitmasser 
og  Former  saa  saa  imponerende  ud,  at  man  troede  Ar- 
bejdet langt  mere  bekosteligt,  end  det  var,  og  i  denne 
Kirke  saa  det  Samme  for  Danmark  som  Kolner  Dom 
for  Tydskland.  For  at  Arbejdet  ikke  skulde  lide  Af- 
bræk, gav  Falkenstein  Skibe  Licens  til  at  hente  Sten,  og 
et  af  dem  benyttede  den  paa  godt  Jydsk  til  at  redde 
nogen  Havre. 

Men  jo  mere  Værket  skred  frem,  og  jo  mere  uhindret 

Bygmesteren  kom  i  Besiddelse  af  Kirken  og  kunde  fore- 
tage sine  Undersogelser,  desto  mere  viste  det  sig,  at 
Faren,  som  truede  Bygningen,  oversteg  alle  Formod- 
ninger. I  de  fortræffelig  skrevne,  grundige  og  klare  Syns- 
forretninger, som  ere  foretagne  af  Dhrr.  Prof.  Høy  en, 
Stiftsprovst  Welding,  Arkitekterne  N.  S.  Nebelong, 
Her  holdt,  C.  Hansen  m.  Fl.,  har  man  en  Slags  Dagbog 
over  Kirkens  Tilstand  og  Værkets  Gang  fra  1862  til  nu, 
forenet  med  dens  arkitektoniske  Historie  i  Fortiden.  Alt 
tydeligere  opdagede  man  i  Murenes  og  Pillernes  Indre  de 
dybe  Brandspor,  som  navnlig  Bestaurationen  1726—30 
mere  havde  skjult  med  Kalklag  end  samvittighedsfuldt 
bødet  paa.  Ikke  blot  vare  Granitquadrene  sprængte;  men 
i  den  indre  K jerne  fandtes  tomme  Rum.  foranledigede  ved, 
at  hin  Kjerne  var  brændt  til  Støv  eller  i  smeltet  Til- 
stand løbet  ud  gjennem  aabne  Fuger  mellem  Quadrene, 
o.  s.  v. 

Under  saadanne  Omstændigheder  viste  der  sig  ikke 
anden  Frelse  end  at  tage  det  Hele  ned  og  sætte  det  op  paa- 
ny,  med  andre  Ord :  Istedenfor  at  reparere,  restaurere  eller 
ombygge  Kirken,  raaa  man,  rigtignok  af  de  gamle  Ma- 
terialier  .b,ygge  en  ny  Domkirke,  med  Undtagelse  af 
Krypten,  der  bliver,  som  den  var.  Etatsraad  Worsaae 
har,  af  arkæologiske  Hensyn,  kæmpet  tappert  for  at 
bevare  idetmindste  nogle  Dele,  nogle  Piller  i  Højkirken, 
uforandrede;  men  det  synes  uigjendriveligt,  at  ingen  af 
dem  har  Evne  til  at  staa. 

Medens  altsaa  nu  de  to  Femtedeles  store  og  skjønne 
Granitmasse  nærmer  sig  til  at  kunne  sættes  under  Tag, 
henstaar  den  gamle  Trefemtedel  og  kan  hverken  leve 
eller  dø,  før  man  faar  flere  Penge.  Men  imidlertid  ar- 
bejder man  med  godt  Haab,  med  Liv  og  Kjærlighed  og 
under  almindelig  Deltagelse  paa  det,  hvortil  man  har  Mid- 
lerne bevilgede.  N.  S.  Nebelong  er  Bygmester,  Arki- 
tekt Tholle  er  Konduktør  eller  Leder  og  Stiftsprovst 
Welding  en  nidkjær  Tilsynsmand.  Det  er  en  Selvfølge, 
at  alt  det  Nye  bliver  bygget  efter  det  Forbillede,  som  er 
paavist  dels  i  Kirkens  gamle  Dele,  dels  i  beslægtede  Kir- 
ker andensteds,  navnlig  i  Bibe.  Ligeledes  beholdes,  med 
Indtagelse    af    forstyrrende    Tilbygninger,    Kirkens    hele 

Udstrækning:  113  Alen  i  Længde,  49  Alen  i  Brede  over 
Korset.  Men  man  ønsker  at  gjengive  Taarnene  deres 
Smækkerhed  og  sætte  Spir  paa  dem  istedetfor  Kalotter. 

Det  er  meget  muligt,  at  hvis  man  fra  Først  af  havde 
vidst,  at  der  skulde  opføres  saagodtsom  en  ny  Dom- 
kirke, saa  vilde  Mange,  der  have  Stemme  og  Indfly- 
delse, i  Betragtning  af  Tidernes  Ugunst  have  valgt  at 
give  et  Par  tusinde  Daler  til  at  kalke  og  pynte  den  gamle 
Kirke  og  forresten  lade  den  skjøtte  sig  selv  og  tilfældig 
falde  sammen.  Lykkeligvis  var  det  umuligt  at  opdage 
den  gamle  Kirkes  sande  Tilstand,  inden  det  nye  Arbejde 
var  skredet  for  langt  frem  til  at  kunne  ganske  opgives, 
og  den  største  Fare,  som  nu  truer,  er  en  ministeriel 
Tanke  om,  at  Nutiden  skal  bruge,  hvad  der  er  færdigt, 
indrette  sig  kirkelig  i  den  østlige  Tofemtedel  og  lade 
Fremtiden  sørge  for  den  vestlige  Trefemtedel.  Men  Tre- 
femtedels- og  Tofemtedels-Diplomatiken  har  vist  sig  uhel- 
dig i  det  hele  Riges  Politik;  vi  have  ikke  kunnet  faa 
s/s+*/s  til  at  udgjøre  1,  og  arkitektonisk  vil  det  neppe 
gaa  bedre,  hvis  ikke  Folket  enten  selv  eller  gjennem 
sine  Repræsentanter  tager  Sagen  i  Haand.  Det  er  vanske- 
ligere at  faa  Liv  i  et  henlagt  Foretagende  end  at  holde 
Livet  i  et  begj'ndt.  Vi  staa  ved  hin  Plan  Fare  for  at  faa  en 
Slags  ny  Marmorkirke2  en  ufuldført  Ruin  eller  ruineret 
Fuldførthed  med  Gudstjeneste  i  den  ene  Ende. 

Den  hele  Sum,  der  endnu  behøves,  vil  vistnok  løbe 
op  til  200,000  Rdl.,  en  stor  Sum,  det  er  sandt;  men  den 
synes  paafaldende  ringe  for  den,  der  ser  Værkets  Betyde- 
lighed og  Skjønhed.  Det  kan  siges,  at  den  nuværende 
Slægt,  der  skal  betale,  ikke  behøver  at  fornemme  Tak- 
nemlighed eller  føle  sig  i  Gjæld  til  en  Kirke,  der  for 
Aarhundreder  siden  hjalp  til  Opbyggelsen  af  tre  Kirker 
i  Kjøbenhavn  og  af  Sorø  Kirke  og  Akademi,  og  hvis 
øvrige  store  Rigdomme  for  længe  siden  ere  inddragne  i 
Statskassen.  Men  man  bør  dog  huske  paa,  at  den  for- 
nødne Sum  —  der  jo  kan  skaffes  tilveje  uden  øje- 
blikkelig og  følelig  at  forøge  Landets  Byrde  —  vil  hjælpe 
til  at  fuldføre  et  Værk,  som  bliver  ikke  blot  af  kirkelig, 
kunstnersk  og  poetisk,  men  ogsaa  af  national  og  politisk 
Betydning.    Der    er    noget    mærkelig    Trøstende    og    Op- 

muntrende  i  at  se  et  saadant  skjønt  og  stort  Fællesværk, 

som  dette  vil  blive,  Tegn  paa  god  Villie  og  Dygtighed, 
Frugt  af  Fortidens  Kraft  og  Nutidens  Sands,  og  som 
ikke  er  et  Lunes  Sag,  ikke  begyndt  for  at  tjene  som  Sym- 
bol, men  kommet  som  Resultat  af  Tiderne  og  har  paa- 
trængt  sig  selv.  Det  vil  staa  og  „se  ud  saa  vide"  og  blive 
set  af  Mangfoldige,  baade  Fjernt-  og  Nærboende,  der  heri 
uvilkaarlig  ville  fornemme  et  af  de  stærke  Ankre,  hvor- 
med et  Riges  Stykker  holdes  sammen. 


III. 

Jeg  skal  villig  indrømme,  at  Meget  af  det  Foregaaende 
ikke  egenlig  har  Noget  at  gjore  med  en  Hederejse,  som 
er  lovet  eller  anmeldt  i  Titlen;  men  det  laa  paa  Vejen, 
og  i  det  Følgende  skal  nu  paa  ganske  Lidt  nær  ikke 
komme  Andet  end  det  Beskedne,  der  henhører  til  Lyng, 
Skov,  Aa  og  So  —  thi  Hedeegnen  er  ikke  lutter  Lyngland 
—  hvorved  jeg  dog  maa  bede  om  Tilladelse  til  at  be- 
gynde med  en  Udflugt,  der  gik  lidt  nordpaa  og  ikke  ad 
Alheden  eller  Graahede  til. 

Hvis  denne  Udflugt  havde  ført  til  en  mærkelig  Til- 
dragelse, kunde  man  med ,  Føje  have  anstillet  philoso- 
phiske  Betragtninger  over,  hvor  sælsomt  menneskelige 
Ting  ere  knyttede  til  hinanden;  thi  Besøget  paa  Ørre- 
gaard  ved  Fiskbæk  hidrørte  fra  det  kongelige  Thea  ter, 
fra  en  Samtale  med  Theatermaleren,  Prof.  Christen- 
sen, om  en  kjøbenhavnsk  Dekoration,  og  er  i  Virke- 
ligheden den  eneste  Fornøjelse,  som  jeg  qua  Forfatter  har 
havt  af  det  kongelige  Theater.  Prof.  C.  var  nu  kommen 
foran  mig  til  Viborg-Fgnen,  og  han  og  hans  Vært,  Proprie- 
tær Krohn  paa  Ørregaard,  havde  om,  Morgenen,  kort 
før  min  Ankomst  til  Viborg,  efterladt  Brev  til  mig  med 
Melding  om,  at  de  kjørte  til  Graahede,  men  at  de  vilde 
være  hjemme  paa  Gaarden  om  Aftenen  o.  s.  v.  Dette  er 
ubetydelige  personalia  vil  man  sige  med  Rette;  men  det 
er  kun  ved  en  Kombination  af  yderst  smaa  Omstændig- 

heder,  at  jeg  kan  udmale  det  lille  Aftenbillede.  Fiskbæk 
eller,  som  Navnet  findes  hos  Pontoppidan,  Ves  bæk, 
ligger  henved  IV2  Mil  nordvest  for  Viborg  i  et  bakket 
Landskab,  hvis  Former  behagelig  minder  om  Vendsys- 
sel. Landevejen  løber  imellem  en  lille  Sø  og  Fiskbæk 
Kirke,  hvis  spidse  Træspir w  syntes  mig  paa  Afstand  at 
ligne  den  smukke  Heltborg  Kirke  i  Thy.  Lidt  længer 
fremme  kjører  man  tilhøjre  over  en  Bæk  ind  paa  Ørre- 
gaard.  Klokken  var  972,  Alting  stille;  over  Egnen  laa 
det  særegne  smukke  Sommer-Halvlys,  der  kan  bevirke, 
at  et  Sted,  hvor  man  ved  sig  fremmed,  men  som  man 
dog  troer  at  kjende,  synes  En  at  ligge  paa  Tærskelen 
mellem  Virkelighed  og  Drøm.  Et  vist  Skjær  af  Uvirke- 
lighed hvilede  over  den  gjæstfrie  Modtagelse;  thi  man 
havde  troet,  at  Vognen,  der  kom,  bragte  Manden  selv  og 
Prof.  C.  Den  unge  Husfrue  og  en  nær  Slægtning  vare 
ene  hjemme,  og  det  var  mig,  der  maatte  fortælle  dem  om 
de  to  Ventede  og  navnlig  tilføje,  hvad  jeg  havde  hørt  i 
Viborg,  at  et  Hjul  var  gaaet  istykker  paa  Vognen,  da 
de  kjørte  ind  i  Byen.  Vi  sad  nu  og  ventede;  Klokken 
blev  Ti,  Elleve,  Tolv.  Undertiden  blev  Situationen  mig 
dels  drømmeagtig,  dels  pinlig.  Er  jeg  virkelig  kjørt  til 
det  rette  Sted?  Eller  er  der  hændt  de  To  Noget,  og  er 
jeg  kommen  hertil  som  en  Ulykkesfugl?  Hvor  forfærde- 
ligt, om  man  nu  pludselig  kom  bærende  med  dem!  Saa- 
dan  sagde  jeg  engang  imellem  til  mig  selv,  men  sogte 
imidlertid  at  bidrage  til,  at  Tiden  skulde  gaa,  ved  at 
fortælle  om  Paris,  London,  Vendsyssel  og  Thy,  om  den 
ubekjendte  Helt,  der  skal  have  været  Konge  over  Thy, 
Mors  og  Furland,  og  hvis  store,  fugtige,  stensatte  Kam- 
mer jeg  havde  været  inde  i,  om  den  overskaarne  Nep- 
tun, der  staar  udenfor  Sognefoged  Niels  Mortensens  Gaard 
i  Hune  o.  s.  v.  Det  er  smagløst  at  fortælle  om  sine 
Rejser,  især  naar  man  offenlig  har  beskrevet  dem,  det 
indrømmer  jeg;  men  dels  turde  jeg  gjøre  mig  Haab 
om,  at  man  ikke  havde  læst  mine  Værker,  dels  skulde 
der  kastes  Fyld  paa  Tiden,  og  fra  Husets  Side  bidrog 
man  ved  at  fortælle,  hvad  der  interesserede  mig  ulige 
mere,  om  Fjendens  Indrykning  paa  Egnen,  om  smaa 
Sammenstød   to.    desl.    Endelig,    da    Klokken    gik    stærkt 

til  Et,  kom  Hr.  K.  og  Prof.  C.  kjorcntle  i  bedste  Vel- 
gaaende,  beklagede,  at  vi  ikke  vare  gaaede  tilsengs,  og 
gave  en  saa  livlig  Beskrivelse  af  deres  Tur  og  af,  hvad 
der  havde  opholdt  dem,  at  vi,  tiltrods  for  alle  gjen- 
sidige  Opfordringer  om  at  gaa  til  Ro,  nær  aldrig  vare 
komne  iseng.  Jeg  faldt  ogsaa  strax  i  Sovn,  men  havde 
en  Drøm,  hvorved  det  Mærkeligste  var,  at  den  aldeles 
vækkede  mig  og  bragte  mig  op,  saa  at  jeg  strax  ned- 
skrev den. 

Den  hele  Scene,  som  jeg  havde  oplevet  om  Aftenen, 
foregik  igjen,  men  i  en  anden  Tid  og  paa  en  anden 
Maade,  og  Stemningen  var  forstørret.  Jeg  kom  gjen- 
nem  en  Skov  til  et  Hus,  hvor  Ingen  ventede  mig,  men 
hvor  Alle  gik  og  ventede  en  Anden.  Husfruen  var  bleg,  saa 
bebrejdende  paa  mig  og  sagde:  De  bringer  Ulykken  i 
Huset.  Jeg  spurgte  ikke,  hvordan  eller  hvorfor,  men 
tænkte  mig  om  og  huskede  paa,  at  Manden  var  redet 
ud  for  iat  møde  de  fremrykkende  Fjender  og  sørge  for 
deres  Indkvartering;  men  jeg  huskede  ogsaa,  at  det  var 
en  ung,  (kraftig,  utaalmodig  Mand,  der  var  vred  over 
Fjendens  Indrykning,  og  pludselig  mindedes  jeg,  at  jeg 
jo  havde  Bud  til  Fruen,  jeg  havde  set,  hvordan  det 
gik  til:  en  fremmed  Officer  var  kommen  ham  imøde, 
de  havde  talt  lidt  sammen,  Officeren  havde  slaaet  ham 
med  sin  Ridepisk,  og  saa  havde  han  revet  Officeren 
af  Hesten  og  lagt  ham  over  Sadelknappen  og  var  redet 
afsted,  forfulgt  af  Ryttere,  der  svingede  Sabler  og  skjød 
efter  ham  med  Pistoler,  og  jeg  var  med.  Vi  fore  afsted 
og  kom  til  Møllebakken  ved  Aalborg.  Der  stod  en  Re- 
daktør og  »blæste  i  et  Horn  eller  en  Trompet,  men 
der  kom  ingen  Lyd,  og  ved  Siden  af  ham  stod  en  Mand 
fra  Nibe  og  sagde  med  Eftertryk  og  Højtidelighed:  Bum! 
Bum!  Jeg  spurgte  Redaktøren,  hvad  den  Mand  bestilte: 
og  han  svarede  utaalmodig:  Kan  De  ikke  se  det?  Han 
skyder  med  Kanoner.  Men  vore  Forfølgere  rykkede  sta- 
dig nærmere  trods  disse  Kanonskud,  og  nu  kunde  vi 
ikke  komme  af  Pletten.  Nu  saas  Lars  Søborg  fra  Blokhus 
komme  utaalelig  langsomt,  og  Redaktøren  spurgte  ham: 
Hvad  vil  Dit  Fjog  her?  Her  gaar  det  hedt  til.  Nu  kan 
Du  gaa  hjem  og  hilse  Vendelboerne  og  sige,  at  de  igjen 


28  EN    HEDEREJSE    I    VIBORG-EGNEN 

kan  faa  Lov  at  lave  Kaffepunsch  og  sælge  Stude  til 
Preusserne. 

Naa,  kan  vi?  svarede  Lars  Søborg  med  sit  sædvan- 
lige Grin  og  sin  sædvanlige  Snøvlen. 

Ja,  det  kan  I. 

Ja,  naar  I  sender  os  Gjæsterne,  faar  vi  vel  lave  Pun- 
schen ;  men  Punsch  bliver  der  ellers  ikke  meget  af  denne- 
gang. 

Ikke  det?  Vil  Du  kanske  sluge  Preusserne,  Lars  Sø- 
borg ? 

Nej,  saa  stort  Gab  har  jeg  ikke;  det  overlader  jeg  til 
til  Somme. 

Naa,  det  gjør  Du.   Hvad  vil  Dit  Snøvl  ellers  her? 

Aa,  jeg  er  blevet  Postbud  idag  og  skulde  melde,  at 
nu   kommer  den    Vendelboske    Landstorm. 

Hvad  for  Noget?  Hvad  kommer? 

Den  Landstorm,  vi  Vendelboer  i  forrige  Krig  tilbøde 
ham,  Hegermann;  nu  kommer  den  paa  egen  Haand. 

Jeg  saa  ud  over  Bakkerne,  og  ganske  rigtig  kom  der 
en  tæt  Masse,  vel  3000  Mand,  og  i  Spidsen  for  dem  gik 
den  overskaarne  Neptun  fra  Hune  eller  Kong  Toke  fra 
Heltborg,  og  han  havde  faaet  Ben,  skjønt  lovlig  korte; 
men  han  gik  rask  paa  dem.  Ovre  fra  den  anden  Side 
kom  Fjenden  ansættende  med  stor  Larm,  og  Vendel- 
boerne gik  imod  dem  uden  en  Lyd.  Jeg  gjenkjendte  An- 
sigter fra  Blokhus,  Saltum,  Ingstrup  og  Børglum.  Men 
før  Sammenstødet  skete,  vare  vi  borte  i  Luften  og  da- 
lede ned  ved  Næs  Sund  mellem  Thy  og  Mors,  forfulgte 
af  en  anskudt,  blødende  Hjejle  fra  Børglum  Kloster, 
rigtignok  en  ganske  lille  Fugl,  men  besynderlig  forfær- 
dende. Den  voxede  og  voxede  og  forvandlede  sig  til  et 
Par  Benklæder,  der  rakte  hen  ad  Himlen  og  formørkede 
Solen. 

Bedaktøren  af  Hjørring  Avis  kom  ud  af  sit  Hus,  saa 
lidt  paa  Benklæderne,  derefter  i  Almanakken  og  gav  sig 
til  at  skrive  en  Anmeldelse  af  den  uanmeldte  Solfor- 
mørkelse. Aalborg  Stiftstidende  optog  Artiklen  uden  at 
angive  Hjørring  Avis  som  sin  Kilde,  hvorover  Hjørring 
Avis  begyndte   en   ny,   bitter  Fejde,   idet  han  med  Føje 

bemærkede:  Engang  opdager  man  en  Solformørkelse,  og 
saa   stjæler   Bernhard    Rée   den! 

Derover  lo  jeg  saadan,   at  jeg   vaagnede. 


Udflugten  her  nordpaa  til  Fiskbæk  havde  jeg  anset 
som  en  personlig  Behageligheds  Sag,  der  ikke  stod  i 
Forbindelse  med  Rejsens  egenlige  Opgave,  og  Fredagen 
begyndte  da  ogsaa  med  den  rent  personlige  Fornøjelse 
at  spadsere  rundt  paa  Bakkerne  med  to  Kjøbenhavnere, 
snart  for  at  udsoge  de  herligste  af  de  Former  og  Linier, 
som  Hoj  og  Dal  hvert  Øjeblik  danne,  og  som  Prof.  C. 
tegnede,  idet  han  gav  mig  Ret  i,  at  Jorden  ikke  be- 
høver Skov  for  at  være  skjøn  —  snart  for  at  følge 
efter  de  sky  Hjejler  fra  en  Ljmgbakke  ned  til  Brak- 
marken og  fra  Brakmarken  op  paa  en  Lyngbakke,  lytte 
til  deres  blide  Skrig  og  næsten  modstræbende  skyde 
efter  dem  —  snart  ligge  paa  en  solbeskinnet  Skraaning 
med  Lyng  og  Enebær  og  spredte  Blomster  og  ryge  Cigar. 

Om  Eftermiddagen  gik  jeg  ud  med  Hr.  Krohn,  og  nu 
begyndte  en  ganske  anden  og  meget  storre  Behagelighed : 
jeg  traf  paa  nogle  af  Egnens  Folk,  forst  en  Gaardmand,  der 
var  ude  paa  Engen  med  sine  Karle,  men  lod  sig  bevæge 
til  at  spadsere  med  os.  Det  var  en  Mand  paa  nogle  og 
halvtreds,  ægte  dansk  og  Jydsk,  kraftig  bygget,  men  ikke 
høj,  godmodig  og  kløgtig  eller  snild,  med  de  graablaa 
Ojne,  der  snart  kunne  være  saa  ærlige,  snart  saa  fif- 
fige. Vi  vare  forst  inde  paa  hans  Gaard,  saa  ude  i  Mar- 
kerne, gik  vidt  om  og  endelig  tilbage  til  Gaarden.  Han 
fortalte  mig  sin  Historie,  efter  at  jeg  forst  havde  fortalt 
ham  Et  og  Andet  og  tillige  sagt  ham,  at  jeg  skrev  Boger, 
hvilket  han  forresten  havde  en  Anelse  om.  Hans  Hi- 
storie eller  Beretningen  om  hans  Giftermaal  kunde  maa- 
ske  ved  Tildigtning  blive  en  Novelle;  men  for  mig  be- 
staar  dens  meste  Værd  i  den  simple  Virkelighed.  Man- 
den sagde  det  ikke  udtrykkelig;  men  han  havde  en 
Livsfilosofi  af  det  Indhold,  at  Alting  er  paa  det  Bedste 

i  denne  bedste  af  alle  Verdener,  og  det  var  oprigtig 
ment,  ikke  som  i  Voltaires  „Candide"  Skjemt  eller 
Persifflage.  Han  var  forlovet,  da  han  blev  taget  til  Sol- 
dat, og  medens  han  laa  i  Kjøbenhavn,  giftede  hans  Kjæ- 
reste  sig.  —  „Gjorde  det  Dem  meget  ondt?"  spurgte  jeg, 
da  vi  senere  igjen  talte  om  Enkeltheder  i  hans  For- 
tælling. —  „Aa,  ja  og  nej;  a  tænkte,  at  det  skulde  nu 
saadan  være,  og  Ingen   ved,   hvad   det  er  godt  for." 

Han  gjorde  Tjeneste  i  to  Aar,  det  tredie  kjøbte  han 
sig  fri.  Men  det  var  ikke  et  Kjøb  paa  den  Maade  som 
nu,  ved  en  Stedfortræder.  Saavidt  jeg  kunde  forstaa,  gik 
det  saadan  til,  at  man  betalte  Underofficeren,  og  denne 
havde  det  igjen  med  Kapitajnen,  saa  at  endel  Soldater 
kunde  være  borte  uden  at  savnes,  undtagen  nogle  faa 
Dage  om  Aaret.  ,,Det  var  dog  en  slem  Skik  den,"  sagde 
jeg.  —  „Aa,  ja,  saamæn;  men  den  var  dog  god  for 
mig,  for  a  slap  med  at  betale  16  Daler  til  Underoffi- 
ceren, da  han  troede,  at  han  ikke  kunde  faa  Mere  ud 
af  mig." 

I  det  Aar,  han  altsaa  var  næsten  aldeles  fri  for  Tjene- 
sten, havde  han  fem  Herrer  at  „gaa  hos",  og  ved  den 
Flid,  Nøjagtighed  og  Sparsommelighed,  som  vi  Alle  kjende 
hos  den  Slags  jydske  Karle,  lagde  han  100  Rd.  op. 
Det  rygtedes  nok  hjem  til  Fiskbæk,  og  han  fik  Bud  om, 
at  han  kunde  faa  en  ung,  kjøn  Gaardmandsdatter,  og 
dertil  svarede  han  Ja.  Forlovelsen  kom  istand  ved  Breve 
i  Januar;  men  hans  forskjellige  Herrer  vilde  ikke  lade 
ham  rejse,  saa  at  han  ikke  kom  hjem  før  i  April.  Han 
rejste  fra  Kjøbenhavn  Paaskedag,  som  det  Aar  faldt 
d.  1ste  April,  og  da  han  kom  hjem,  havde  hans  Kjæreste 
forelsket  sig  i  en  anden  Karl  og  vilde  paa  ingen  Maade 
opgive  ham,  saa  at  Forlovelsen  gik  overstyr.  „Det  var 
vel  et  slemt  Stød,  det,"  sagde  jeg.  —  „Aa,  a  tænkte, 
at  det  kanske  dog  var  godt  alligevel,  og  saa  havde  a 
jo   dog   endda   mig    selv   og   mine    100   Daler." 

Mens  han  nu  sad  hjemme  ved  sin  Kiste  og  ikke  ret 
vidste,  hvad  han  skulde  tage  sig  for  i  Verden,  kom 
der  en  Kone  til  ham  med  Bud  fra  hans  Kjærestes  Moder, 
om  han  ikke  vilde  komme  ned  til  hende.  —  „Hvad 
skal  a  der?"  —  „Det  ved  a  it;  men  det  var  jo  muligt, 

hun  vilde  ha'e  Dig."  —  „Nej,  det  kan  da  it  være  muligt. 
—  „Ja,  Du  kan  da  altid  gaa  derned." 

Saa  gik  han  derned.  Hun  var  49  Aar,  han  21,  og 
hun  var  som  sagt  Moder  til  den  Pige,  han  nys  skulde 
havt.  De  talte  sammen  baade  om  det  Ene  og  det  Andet. 
Hun  mente,  at  Gaarden  var  daarlig  tjent  med  at  blive 
styret  af  en  Enkel  med  fremmede  Karle.  De  havde  kun 
een  Plov.  Sluttelig  foreslog  hun  ham  Giftermaal.  Alle 
enkelte  Ord,  der  vare  faldne,  kunde  jeg  faa  Manden 
til  at  sige,  men  ikke  de  Ord,  hvormed  hun  havde  gjort 
ham  Forslaget,  og  jeg  kan  selvfølgelig  ikke  fortænke 
ham  deri.  Han  svarede,  .at  han  vilde  betænke  sig  til 
næste  Dag  og  komme  jgjen.  „Nej,"  sagde  hun,  „saa  kan 
Du  jo  ligge  her  inat."  —  Næste  Morgen  sagde  han:  „Ja, 
saa  bliver  jeg  her,  j  Guds  Navn,"  hentede  sin  lille  Kiste, 
hvori  var  Pungen  med  de  100  Daler,  og  var  nu  Mand 
paa  Gaarden. 

Eftersom  Konen  var  saa  meget  ældre  end  han,  var 
der  jo  Fare  for,  at  hun  skulde  falde  fra,  og  saa  havde 
han  intet  Krav  paa  at  beholde  Gaarden  i  Fæste.  Han 
ansaa  det  desaarsag  for  rigtigst  at  kjobe  den  strax,  og 
det  var  nu  ogsaa  til  det  Bedste,  jat  hans  Kones  Alder 
bragte  ham  til  at  skynde  sig;  thi  det  var  den  gode, 
billige  Tid.  Han  kjobte  Gaarden  for  650  Rd.,  som  han 
fik  laant,  solgte  for  400  Rd.  Halvdelen  af  Jorden  til 
sin  Datter,  som  han  skulde  have  ægtet;  eller  til  hendes 
Mand,  og  har  senere  arbejdet  sig  op,  saa  at  han  er 
anset  i  Sognet.  Konen  lever  endnu,  81  Aar  gammel.  Hun 
er  lille  og  trind,  noget  bleget  af  Alder^  men  styrer  selv 
Huset.  Han  sagde,  at  de,  Gud  ske  Lov,  have  levet  over- 
maade  lykkelig  sammen,  og  han  var  overbevist  om,  at 
intet  andet   Giftermaal   kunde  været  ham    tjenligere. 

Næst  Erindringer  fra  sidste  Krig  var  der  dog  Intet, 
der  sysselsatte  ham  mere  end  en  Begivenhed,  hvori  han 
deltog  en  god  Del  Aar  tilbage,  og  hvorom  blev  gjort  en 
Vise.  Det  var  paa  den  Tid,  da  ulovlig  Brændevinsbræn- 
den  endnu  gik  meget  i  Svang,  og  da  Toldvæsnet  stadig 
var  paa  Jagt  efter  Brænderi-Redskaber  (Brændevinstøj). 
Det  hændte  sig  paa  den  Tid,  at  man  kunde  faa  Fiskbæk 
Kirke   tilkjøbs,   altsaa  komme   i  Besiddelse  af  Kirketien- 

den,  og  Sognet  subskriberede  den  fornødne  Sum;  dog 
manglede  der  omtrent  en  Snes  Daler.  Han  og  en  anden 
Mand,  der  paa  Sognets  Vegne  dreve  Underhandlingerne, 
vilde  i  sidste  Øjeblik  endnu  engang  forvisse  sig  om  Kir- 
kens Tilstand;  ide  gik  derind,  og  han  steg  ene  op  i 
Spiret,  fordi  den  anden  Mand  var  svagelig.  Da  han  var 
kommen  derop,  raabte  han  pludselig  ned  til  sin  Led- 
sager: „Kom  herop  og  se!"  —  „Hvad  er  der?"  —  „Ja, 
det  kan  a  it  sige;  men  herop  maa  Du,  om  Du  saa 
skal  hejses  op."  —  Den  anden  Mand  kom  da  op  og 
raabte  strax:  „Men  hvad  er  dog  det!  Det  er  jo  Brænde- 
vinstøj!"   —    „Det   siger    Du    og    ikke   a." 

Nu  opdagede  de,  hvem  dette  Brændevinstøj  tilhørte,  og 
de  undlode  kun  at  gjøre  Angivelse  paa  den  Betingelse, 
at  Ejeren  eller  rettere  Ejerinden  betalte  den  Snes  Daler, 
der  endnu  manglede  til  Kjobet  af  Kirken.  Bagefter  kom 
det  til  en  Proces,  som  han  og  hans  Ledsager  vandt.  Om 
denne  Sag  blev  der,  ,som  sagt,  lavet  en  Vise,  og  den, 
som  skrev  Visen,  var  en  Mand,  der  havde  været  i  Tugt- 
huset, fordi  han  havde  skrevet  falske  Femdalersedler, 
hvilket  Arbejde   han   havde  vudført  med   Foden. 

Visen  har  jeg,  og  Læserne  ville  maaske  være  mis- 
fornøjede over,  at  jeg  ikke  meddeler  den;  men  de  vilde 
heller  ikke  være  fornøjede  med  dens  Poesi,  hvis  de 
fik  den. 

Sluttelig  fik  jeg  nogle  Smaahistorier  om  en  Mand  paa 
Egnen,  Jørgen  M.,  der  er  meget  snu,  men  hvem  man 
dog  bestandig  tyer  til  i  Handel  og  Vandel.  Engang,  saa- 
ledes  lød  en  af  Historierne,  solgte  denne  Jørgen  len 
Stud  til  en  Husmand,  men  fortrød  Salget  i  sidste  Øje- 
blik. De  drak  Lidkjøb,  og  Jørgen  fremsagde  den  sæd- 
vanlige Formular:  „Saa  drikker  jeg  Dig  den  svartbrune 
Stud  til,  og  den  er  god  baade  kj ørende  og  ædende  og 
ellers  i  alle  Maader,  og  saa  ønsker  jeg  Dig  til  Lykke 
med  den."  Husmanden  drak  og  svarede:  „Saa  skal  Du 
have  de  ....  Rigsdaler  for  den  svartbrune  Stud,  og 
jeg  ønsker  Dig  til  Lykke  med  dem  ligesom  mig  med 
Studen."  I  dette  Øjeblik  var  det,  at  Jørgen  fortrød  Han- 
delen, og  han  sagde:  „Der  er  dog  Noget,  jeg  ærlig  maa 
sige  Dig  om  Studen;  den  har  en  Fejl."  —  „Hvilken  er 

don?"  spurgte  Husmanden.  —  „Don  kan  ikke  rciao«1) 
til  enhver  Tid."  —  Saa  gav  Husmanden  ham  en  Specie 
for  at  lade  Kjøbet  gaa  tilbage,  hvorpaa  Jorgen  sagde: 
..Hu    kan    heller   it." 

Jeg  saa  den  Dag  ikke  mange  Mennesker  paa  den  lidet 
befolkede  Strækning,  'vi  gik  over;  men  jeg  kan  med 
Sandhed  sige,  at  de,  jeg  saa,  overraskede  mig  ved  Fy- 
siognomiernes Modsætning.  Strax  efterat  vi  havde  for- 
ladt den  ægte  jydske  Gaardmand,  kom  vi  forbi  en  Mand, 
der  stod  udenfor  sit  Hus  og  vilde  tale  med  Hr.  Krohn. 
Han  var  af  Middelbojde,  stærkt  bygget,  med  bredt  An- 
sigt, stor,  noget  kroget  Næse,  morkojet,  med  en  ganske 
ejendommelig,  sydlig,  bleg,  fin  Ansigtsfarve  og  et  sort 
Haar,  der  hang  i  lange  Lokker  ligesom  Damekrøller, 
men  meget  fine  og  spinkle,  saa  at  de  mere  lignede  de 
Krolier,  de  polske  Joder  lade  hænge  ved  Tindingerne. 
Dog  syntes  han  ikke  af  jodisk  Blod.  Der  var  i  Fy- 
siognomiet en  kolerisk  Energi,  som  slet  ikke  er  dansk, 
men  mindede  om  Sicilianeren,  der  bruger  sin  Dolk  og 
flygter  til  Bjergene.  Jeg  spurgte,  hvor  den  Mand  stam- 
mede fra;  men  der  vides  ikke  Andet  end,  at  hans  Slægt 
er  dansk. 

Henad  Aften  saa  jeg  ude  paa  Marken  en  lille,  om- 
trent niaars  Pige,  der  vogtede  Gjæs,  og  nydeligere,  finere 
Ansigt  har  jeg  længe  ikke  set.  Et  Par  Skridt  derfra  sad 
Moderen  paa  Groftekanten.  Hun  var  endnu  mærkeligere; 
thi  et  Øjeblik  mindede  Ansigtets  Farve  og  ovale  Form 
og  de  blide  Øjne  om  en  spansk  eller  italiensk  Madonna, 
det  andet  Øjeblik,  naar  hun  bevægede  sig  en  Smule,  eller 
jeg  skiftede  Plads,  var  der  noget  Tungt,  Bondeagtigt  i 
Formen.  Jeg  spurgte  igjen.  Hr.  K.  hentydede  til  den  Tid, 
da  Spanierne  vare  her;  men  det  er  dog  snart  60  Aar 
siden. 

Næste  Morgen  tidlig  rejste  Prof.  C.  tilbage  til  Kjoben- 
havn,  og  min  Vært  spurgte  mig,  om  jeg  vilde  gaa  med  til 
Limfjorden.  Jeg  tænkte  i  mit  stille  Sind,  at  naar  han 
kunde   gaa   den  Vej,   saa   kunde  jeg  vel  ogsaa.   Det  gik 


')    .leg   følger   den   Skrivemaade   af  Ordet,    som    Hr.   Professor   Fr. 
Hammerich  har  anvendt  i  sine  Skildringer  fra  den  slesvigske  Krig. 


M.  Goldschmidt  i  Folkeudgave.  VI 

nemlig  mig  som  maaske  ikke  faa  ærede  Landsmænd: 
jeg  vidste  nok,  at  Limfjorden  ikke  blot  er  det  Vand, 
der  højt  oppe  mod  Nord  strækker  sig  fra  Aalborg  til 
Thisted  og  Agger,  men  at  Fjorden  ogsaa  i  forskjellige 
„Bredninger"  bojer  dybt  ind  med  Sydvest  og  Syd.  Der- 
imod havde  jeg  —  ærlig  tilstaaet  —  aldrig,  end  ikke 
under  mit  Studium  af  Hedens  Geografi,  lagt  Mærke  til, 
at  Fjorden  sender  en  lang,  smal  Tunge  ned  imod  Vi- 
borg, saa  at  jeg  her  paa  Ørregaard  ikke  var  stort  mere 
end  et  Riffelskud  fra  den.  Vi  nøjedes  imidlertid  ikke 
med  at  gaa  over  Bakken  til  det  blaa  Vand,  der  ligner 
en  Flod,  men  spadserede  op  til  Hjarbæk,  roede  og  sej- 
lede mod  Nordvest  over  til  en  Gaard  og  saa  undervejs 
den  lille  By  Kvols  med  sine  røde  Tage  ligge  med 
grønne  Træer  paa  en  Bakkeskraaning.  Jeg  havde  ikke 
havt  Anelse  om,  at  der  var  saa  smukt  og  saa  ejendom- 
melig smukt  i  disse  Egne.  Her  synes  Vindskibelighed  og 
Idyl  forenede,  Landet  ligger  vidtstrakt,  storskaaret  og 
ligesom  beredt  til  Noget;  Vandet  giver  det  Liv,  og  Be- 
vidstheden om,  at  det  er  Havvand,  man  mellem  de  grønne 
Banker  sejler  paa,  tilføjer  en  Fornemmelse  af  Kraft, 
Energi  og  Frihed.  Jeg  vilde  saa  gjerne  have  modtaget 
min  gjæstfrie  Værts  Forslag  om  at  blive  her  endnu 
idetmindste  en  Dags  Tid  og  „drive  omkring"  paa  Fjor- 
den, men  troede  mig  bunden  ved  en  Indbydelse,  jeg 
havde  modtaget  til  at  være  hos  en  Familie  i  Viborg 
Kl.  4.  Paa  Slaget  4  ringede  jeg  ogsaa  paa  hos  Familien, 
blev  venlig  spurgt,  om  jeg  ikke  vilde  gaa  ned  i  Haven, 
blev  der  ligesaa  venlig  spurgt,  om  jeg  ikke  vilde  drikke 
en  Kop  Kaffe,  og  skjønt  dette  syntes  mig  en  besynderlig 
Indledning  til  Middagsmaden,  sagde  jeg  dog  ikke  Nej. 
Men  saa  oplystes  det  lidt  efter  lidt  gjennem  forsigtige 
Spørgsmaal  og  Svar,  at  jeg  var  indbuden  til  næste  Dag, 
Søndag,  og  medens  vi  leende  søgte  at  udfinde,  hvor- 
ledes Misforstaaelsen  var  jopkommen,  tænkte  jeg  med  sand 
Sorg  tilbage  paa  Ørregaard,  Kvols  og  Fjorden,  hvor  jeg 
havde  en  dejlig  Dag  liggende  ubenyttet.  Men  den  hen- 
ligger frisk  og  uskadt  for  Andre.  Hvilket  fornøjeligt 
Afsnit  af  en  Ferierejse  vil  det  ikke  være  for  et  lille  Sel- 
skab  at  leje   Baad  i  Hjarbæk,  lade  sig  føre  af  Vinden 

eller  af  en  Fiskers  Raad,  fiske,  skyde  Strandfugle,  gaa 
iland,  hvor  man  har  Lyst,  se  paa  gamle  og  nye  Gaarde, 
være  dybt  inde  i  Landlivets  og  Fjordens  Fred  og  Frisk- 
hed og  kort  efter,  hvis  man  har  Lyst,  lægge  an  ved  en 
Jernbanestation,   f.    Ex.   Skive. 


IV. 

Efter  et  Besog  paa  As  mi  ldkloster  med  den  smukke 
Lund  eller  Skov  og  den  i  arkitektonisk  Henseende  højst 
interessante  gamle  Klosterkirke  —  smukt  og  tydelig  be- 
skreven hos  Trap  —  gjorde  jeg  om  Søndagen,  den  29de 
Juli,  med  et  Selskab  en  Udflugt  til  Rindsholm,  Jern- 
banestationen en  lille  Mil  syd  for  Viborg.  Jeg  er  næsten 
bange  for  at  sige,  hvor  smukt  der  er;  thi  jeg  har  havt 
Anledning  til  at  bemærke,  at  en  Del  af  Publikum  er 
utilbojebg  til  at  tro  det.  Man  antager,  at  en  Forfatter, 
der  giver  Beretning  om  hine  „øde,  tørre  Egne",  sætter 
Fantasi  til  for  at  gjore  sig  interessant  eller  for  at  drille 
dem,  som  ikke  have  været  der.  Jeg  vilde  maaske  ogsaa 
knap  selv  tro  idet,  hvis  en  Anden  fortalte,  at  der  en 
Milsvej  fra  Viborg  er  et  Sted,  der,  daavidt  det  i  et  nord- 
ligt Land  er  muligt,  ligner  en  Oase.  Det  er  nemlig  goldt 
og  fattigt  Land,  hvorigjennem  Vejen  gaar;  men  plud- 
selig er  man  ved  en  Aa,  Nørreaa,  der  løber  ud  af  en 
Sø,  Ved-Sø.  Ved  de  klare,  friske  Vande  staar  yppig  Skov, 
ikke  blot  Gran,  men  Eg  og  Bøg.  Inde  i  Skoven  er  der 
Steder,  hvor  man  kan  tro  sig  henflyttet  —  jeg  ved  ikke 
hvorhen;  tør  jeg  sige:  hinsides  Atlanterhavet?  Der  er 
navnlig  et  Sted,  hvor  Aaen  synes  fuldstændig  indelukket 
af  Skov,  men  flyder  bredt,  er  blaa  i  Midten,  men  grøn 
af  Skovskygge  ved  begge  Bredder,  og  den  bakkede  Skov 
paa  den  anden  Side  har  noget  Vildt  ved  sig,  som  om 
Mennesker  endnu  ikke  færdedes  der,  eller  som  om  røde 
Indianere  kunde  komme  ned  til  Vandet.  Gaar  man  saa 
tilbage,  ud  af  Skoven  og  over  Jernbanebroen,  ligger  der 
tilhøjre   en    Vandmølle,    og    gaar   man    nogle   faa   Skridt 

videre,  er  man  rigtignok  ude  af  Oasen  og  mellem  san- 
dede Lyngbakker;  men  fra  en  af  Højene  har  man  dog 
en  usædvanlig  Udsigt,  navnlig  ud  over  den  Egn,  hvor 
Blicher  har  digtet  pg  hensat  sine  mest  poetiske  Skik- 
kelser. Nogle  af  Selskabet  mente,  at  den  store  Mose,  som 
begynder  i  nogen  Afstand  pg  strækker  sig  vidt  hen  mod 
et  Bakkestrøg,  er  det  Sted,  hvor  Sorte  Mads  eller  Hjorte- 
rytteren kom  farende,  pg  at  han  her  ved  Aaen  havde 
sit  Møde  med  Skytten  fra  Aunsbjerg.  Stedet  er  ikke 
tydelig  betegnet  i  Blichers  Fortælling  („Bøverstuen ");  men 
det  Fornøjelige  er,  at  Folk  tro  paa  Sorte  Mads  og  tale 
om  ham  som  om  en  historisk  Person.  Nogle  Bakker 
i  Nærheden  kaldes  Snabes  Bakker  og  skulle  have  deres 
Navn  efter  en  Kong  Snabe,  der  indstiftede  Viborg  Snabs- 
thing.  Jeg  foretrækker  rigtignok  denne  Udtydning  frem- 
for den,  at  Navnet  skulde  komme  af  Snaps;  men  Bime- 
ligbeden  er  dog  vistnok  for,  at  dette  saa  meget  om- 
tvistede Ord  kommer  af  Sessionis  Novi  Anni  Primæ, 
første  Session  i  det  nye  Aar,  jvfr..  Ursin  Pg.  267.  Langt 
ude  mod  Øst  ses  Sjørslev  Kirke,  hivorom  fortælles, 
at  det  var  der,  den  jydske  Adel  samlede  sig  og  vedtog 
Opsigelsesbrevet   til    Christian   den    2den. 

Mandagen  d.  30te  begjmdte  da  endelig  min  egen- 
lige Bejse  ud  ad  Heden  til.  Fem  Herrer  fra  Viborg  gave 
mig  Eskorte  omtrent  den  første  Mil,  dels  fordi  de  vilde 
gjøre  en  Skovtur,  dels  fordi  de  vilde  se,  hvorledes  jeg 
blev  anbragt.  Jeg  havde  nemlig  efter  at  have  studeret 
Kortet  sat  mig  for,  at  jeg  vilde  bo  nogle  Dage  i  eller  ved 
Dollerup;  men  i  denne  Egn  var  ingen  Kro  og  heller 
ingen  Præste-  eller  Herregaard,  hvor  jeg  kunde  anmode 
om  Gjæstfrihied.  At  de  fem  Herrer  kunde  forene  en 
Skovtur  med  min  Hederejse,  hidrører  atter  fra  den  Sær- 
egenhed ved  Viborg-Egnen,  at  der  er  en  Oase.  Naar  man 
nemlig  har  kjørt  henved  en  Mil  mod  Sydvest,  over  den 
fuldstændigste  Hede,  gjennem  den  saakaldte  Viborg-Hede- 
Plantage,  hvor  paa  en  Strækning  af  700  Tdr.  Land  de 
fleste  af  de  smaa  Granplanter  staa  og  sukke  over,  at 
de  ikke  kunne  voxe,  nærmer  man  sig  med  Et  ikke  blot 
en  stor,  fyldig  Skov,  men  et  af  de  skjønneste,  mest  ro- 

mantiske  Steder  j  det  danske  Hige,  nemlig  Hald  Skov 
og  So  med  .Ruinerne  af  Hald  Slot.  Der  er  endog  to 
Skove,  en  paa  Fastlandet,  en  anden  paa  en  Halvo  i 
Soen.  Vi  kjorte  fra  den  solbeskinnede  Hede  ind  i  den 
førstnævntes  Svalhed,  og  idet  vi  kom  ud  af  denne  Skov 
til  en  Slette  ved  Soen,  viste  sig  en  besynderlig  bygget 
Gaard,  det  nuværende  Hald,  hvortil  forte  en  besynder- 
lig Allé  af  Vildbanesten.  Disse  ere  smaa  Obelisker  eller 
hiøje  Afvisere,  der  i  sin  Tid  bleve  brugte  til  at  betegne 
den  kongelige  Vildbanes  Grænse^  og  som  den  nuværende 
Ejer  af  Hald,  der  er  saa  rig  paa  Skov,  hiar  anbragt 
istedenfor   Træer   som   Indkjorsels-Allé    til   sin   Gaard. 

Vi  gik  udenfor  Alléen,  over  Marken^  ned  ad  en  Bakke- 
skraaning  til  Halds  Ruiner.  De  ligge  paa  en  frem- 
springende Odde,  der  kun  ved  en  smal  Vase  eller  Tange 
er  forbunden  med  Landet.  Dette  mærkværdige  Sted  er 
imidlertid  ikke  hurtig  beskrevet.  Jeg  vil  bede  Læseren 
tænke  sig  staaende  paa  den  gronne  Bakkeskraaning.  Fra 
Venstre  ses  komme  en  Sø,  der  ligner  en  bred  Flod.  Lige 
foran  os  deler  den  sig  i  to  Grene,  og  imellem  disse  to 
Grene  ligger  en  mægtig,  yppig  Bogeskov.  Den  Gren  af 
den  blaa  So,  som  er  os  nærmest,  beskyller  nu  forst 
Odden,  bvorpaa  ses  forfaldne  Mure  og  et  næsten  om- 
styrtet Taarn,  hvornæst  den  lober  videre  tilhøjre  og 
ender  eller  bøjer  af  ved  en  Ruin,  hvor  intet  Murværk 
findes,  men  hvor  kun  den  bleggronne  Jords  Form  viser 
Spor  af  Volde.  Dette  Voldsted  længst  tilhøjre  er  det  aller- 
ældste Hald,  hvorimod  Ruinen  lige  for  os  er  et  yngre 
Hald. 

Nu  kommer  Diskussion,  Strid,  uoploselig  Meningsfor- 
skjel.  Ikke  blot  to  eller  flere  Mennesker  kunne  gaa  her 
og  strides  venskabelig  uden  Ende;  men  et  ensomt  Men- 
neske vil  komme  i  Strid  med  sig  selv.  Hvad  var  det 
ældste  Hald?  Xogle  sige:  en  longobardisk  Borg;  de  paa- 
staa  endog,  at  Aage  og  Ebbe  boede  her.  Dette  kan  jeg  nu 
paa  ingen  Maade  tiltræde;  thi  ifjor  blev  jeg  enig  med 
mig  selv  om,  at  Longobarderne  vare  komne  fra  Vend- 
syssel, og  den  Enthusiasme,  som  jeg  oprigtig  fol  te  paa 
Stranden,  hvor  Kvinderne  havde  hilst  paa  Odin  og  faaet 
Navnet   Langbarder,    Langspyd,    kan   jeg  ikke  iaar  med 

Sømmelighed  flytte  til  Hald.  Lykkeligvis  befinde  vi  os, 
hvad  dette  Punkt  angaar,  endnu  ikke  paa  strengt  hi- 
storisk Grund,  men  lidt  ude  i  Sagntiden,  hvor  Ingen 
af  os  har  Ret  til  at  forkjætre  den  Anden.  Men  saa 
kommer  Kæmpevisen.  JDa  Grev  Geert  mødes  .med  Niels 
Ebbesen,  bebrejder  han  ham,  at  han  kun  har  tredive 
Karle  med  sig,  ligesom  for  at  skjule  sine  Planer  og 
Rustninger : 

„Igaar  holdt   Du  i  Hr.   Bugges  Gaard 
Med  hundrede  Heste  i  Plade." 

Da  Niels  Ebbesen  benægter  dettej  anmoder  Greven 
ham  om  at  ride  til  Hald,  samme  Ridder  Bugges  Gaard; 
thi  denne  Ridder  har,  som  Greven  beklager  sig  over, 
undsagt  ham.,  Paa  dette  Sted  er  altsaa  i  hin  skjæbne- 
svangre  Tid  blevet  tænkt  og  handlet  for  Danmarks  Be- 
frielse, og  Niels  Bugge  var  i  Tiden  forud  for  Niels  Ebbe- 
sen til  Modstand  mod  den  Mand,  ,om  hvem  der  siges  i 
Visen: 

,  greven  samler  alle  sine  Mænd, 

Han   drager   af   Slesvig    frem, 

Og  aldrig  saa  nogen  Mand  Herre  slig 

Enten  før  eller  siden  dem." 

I  en  anden  Vise,  om  „Kongens  Søn  af  Engelland",  for- 
tælles, at  denne  Kongesøn  led  Skibbrud  ved  Bovbjerg. 
Der  faldt  han  i  Eske  Frostes  Vold  ,og  blev,  som  det 
lader,  ganske  udplyndret;  men  saasnart  Niels  Bugge 
spurgte  dette,  sendte  han  sine  to  Sønner  med  fem  Svende 
hen  at  hente  Prinsen  til  Hald,  hvorfra  han  hæderlig 
sendte  ham  hjem. 

Endelig  er  der  Visen  om  Niels  Bugges  skammelige 
Drab  i  Middelfart,  paa  Valdemar  Atterdags  Anstiftelse, 
trods  givet  Lejde.  Viseh  begynder  med: 

„Hr.   Bugge  bygger  op  Hald  med  Ære," 

men  giver  ingen  videre  Oplysning  om  Borgen. 

Hvilken  <Borg   var   det   nu?   Hvor   laa   den?   Var   det 

Voldstedet  hist  tilhojre  eller  Rumen  paa  .Odden  ligefor 
os?  De,  som  holde  paa  det  førstnævnte  Sted,  anføre 
bl.  A.  en  af  vore  ældste  Kæmpeviser: 

„De  vare  syv  og  syvsindstyve, 
Der  de  droge  ud  fra  Hald," 

med  det  berømte  Omkvæd: 

,,Det  donner   under  Ros,   de   danske  Hofmænd   der  de 

,  udride." 

I  denne  Vise  er  Tale  om  Sigurd  Fafnersbane,  Vidrik 
Vaulundurson  eller  Verlandsen,  Folkvar  Spillemand, 
Hogne,  Kong  Didrik  af  Rern  o.  s.  v.,  og  hvilkensom- 
helst  faktisk  eller  historisk  Regivenhed  den  saa  hen- 
tyder til,  er  det  aabenbart,  at  naar  Regivenheden  er  hen- 
lagt her  til  Hald,  saa  er  den  ældste  Rorg,  Voldstedet, 
ment.  Peder  Syv  siger  i  sin  Anmærkning  Jtil  Visen:  „Hvad 
som  Stederne  Hald  og  Rrattingsborg  er  anrorende,  ved 
jeg  ikke,  om  man  skal  tage  det  Slot  Hald  derfor,  at 
Hr.  Rugge  siden  haver  fordret  og  sterket  det  med  ny 
Rygning  i  sin  Tid."  Heraf,  samt  af  Remærkningen  paa 
Resens  Tegning,  kan  sluttes,  at  Niels  Rugge  kun  for- 
nyede og  forstærkede  den  gamle  Rorg,  og,  tilføjer  man, 
Dronning  Margrethe  skjænkede  Rorgen  til  Viborg  Rispe- 
stol  paa  den  Retingelse,  at  de  skulde  sløjfe  den,  hvilket 
Viborg  Risper  ogsaa  gjorde  —  Voldstedet  bærer  tydelige 
Præg  af  Sløjfning  — ;  men  derpaa  opbyggede  de  en  ny 
Rorg,  hin  paa  Odden.  Hertil  svare  Modstanderne  ved 
at  henvise  til  Levningerne  af  et  gammelt  Jordværk  paa 
Rakkeskraaningen,  overfor  Odden,  nær  det  Sted:  hvor 
Læseren  i  Fantasien  forudsættes  at  have  taget  Plads  for 
Oversigts  Skyld.  Dette  Jordværk  skal  paa  Fgnen  hedde 
Rrattingsborg  (o:  Krigsborg),  men  kaldes  nok  mest  Val- 
demarskandsen  og  angives  at  være  anlagt  af  Valdemar 
Atterdag,  da  han  Aar  :1355  belejrede  ,Niels  Rugge  paa 
Hald.  Men,  hvis  dette  forholder  sig  rigtigt,  saa  maa 
efter  hele  Situationen  Niels  Rugges  Rorg  ,skjonnes  at 
have  ligget  paa  Odden.  Derfor  sige  bine  Andre  ogsaa,  at 

man  ikke  kan  stole  paa  Navnet  Valdemarskandsen,  og 
de  anføre  Ingenieurers  Mening,  ifølge  hvilken  bemeldte 
Jordværk  ikke  synes  at  have  været  rettet  imod  Borgen, 
men  snarere  var  et  Udenværk,  altsaa  rimeligvis  bygget 
af  Bisperne  for  at  hjælpe  til  Borgens  Forsvar  mod 
Bønder  og  Viborg  Borgere,  navnlig  da  Reformationen 
begyndte.  Striden  fortsættes  med  flere  Argumenter;  men 
Læserne  ønske  formodenlig  Afslutning,  da  en  slig  Dis- 
kussion er  meget  mindre  interessant  paa  Tryk  end  paa 
selve  Stedet.  Saa  meget  er  vist,  at  om  ogsaa  Niels  Bugges 
Byggeforetagende  skulde  have  bestaaet  i,  at  han  flyt- 
tede Borgen  fra  den  gamle  Plads  til  Odden  foran  os,  saa 
er  det  dog  ikke  hans,  Borg,  bvis  Ruiner  vi  der  se,  og 
navnlig  vides  det  forfaldne  runde  Taarn  temmelig  sik- 
kert at  være  opført  iaf  Jørgen  Friis,  den  sidste  katholske 
Biskop,  med  den  Hensigt  at  sætte  Lutheranere  deri. 
Men  i  1536  fangede  Viborg  iBorgere  ham  og  satte  ham 
selv   i  Taarnet. 

Det  er  i  denne  Ruin  eller  i  denne  Borg,  før  den  blev 
Ruin,  at  Blichers  Fortælling  „Jøderne  paa  ,Hald"  spiller; 
men  det  er  aldeles  fri  Fantasi  uden  Farve  af  Aarh  un- 
dredet eller  af  Jødedommen.  Blicher  dannede  sig  af  to 
Portrætter  en  Forestilling  om  et  Par  gammeltestament- 
lige Folk,  tilføjede  et  iNavn  af  Højsangen  og  beredte  som 
Præst  Evangeliet  en  lille  tSejr;  men  det  Bedste  i  Skil- 
dringen er  og  bliver  dog  den  jydske  Natur,  Mikkel  Skytte, 
Gamle  Else  og  Hunden  Bellereine.  Vil  man  beskjæftige 
sig  med  Stoffet  og  med  Fantasien  søge  at  udfylde  det, 
saa  møder  man  Tiden  strax  efter  Svenskekrigen  1658—60, 
Rigets  Slappelse  og  møjsomt  tilbagevendende  Livskraft, 
den  sidste  Rigsdag  og  Adelens  Underkuelse.  Paa  denne 
Tid,  da  det  endnu  under  streng  Straf  var  forbudt  Jøder 
at  opholde  sig  i  Riget,  komme  to  rige  Jøder  af  Juda 
kongelige  Stamme  og  blive  Besiddere  af  Ridderborgen, 
de  katholske  Prælaters  Borg  paa  Hald.  Have  de  levet 
hér  som  Herremænd  og  holdt  Omgang  med  andre  Herre- 
mandsfamilier  eller  afsluttet  sig  indenfor  det  jødiske 
cei'emonielle  Liv?  Er  Paaskeaften  Ridder  Bugges  eller 
Biskop  Jørgen  Friis's  Vindue  blevet  aabnet,  medens  Hus- 
herren sad  i  sin  Ligklædning  og  med  sin  hele  Familie 

kaldte  paa  Messias?  Have  de  været  et  Aar  paa  Hald, 
saa  er  det  sket,  Skoven,  Soen  og  Lyngen  have  hørt 
Baabct.  Men  endskjont  Familien  ejede  Borgen  fra  1661 
til  1703,  er  det  endog  usikkert,  om  den  nogensinde  har 
hoet  paa  Hald.  Intet  af  de  Breve,  der  findes  fra  Lim- 
maerne  i  Indenrigsministeriets  Arkiv  —  og  hvoraf  jeg 
skylder  Hr.  Cand.  mag.  Oluf  Nielsen  et  kort  Udtog  — 
er  dateret  fra  Hald.  I  Nathansons  „Historisk  Fremstil- 
ling af  Joderne  i  Danmark,  navnlig  Kjobenhavn"  findes 
Intet  om  Limmaerne.  Uen  begynder  med  en  Diego  Texeira 
de  Matos,  en  i  Hamborg  bosat  portugisisk  Jøde,  der  i 
Aaret  1657  laante  Fredrik  den  3die  en  betydelig  Sum 
og  derfor  blev  fritagen  for  Forbudet  Imod  Joderne.  I 
en  lignende  Stilling  stode  Limma'erne  (saadan,  skrive 
de  sig  selv,  ikke  Lima).  Af  Dokumenterne  i  Indenrigs- 
ministeriets Arkiv  ses,  at  Isac  de  Limma  under  14de 
December  1660,  paa  egne  og  afgangne  Duarte  de  Limmas 
Arvingers  Vegne,  andrager  paa  Betaling  af  sin  Fordring, 
og  under  ;6te  Marts  1661  bevdges,  at  „Limaerne"  maa  faa 
Lundenæs  Lehn  og  Anvisning  paa  Tolden,  af  Kolding 
og  Aalborg.  Den  18de  April  s.  A.  levere  Limmaerne  6000 
Daler  til  Flaadens  Udrustning,  og  au  befales  det  strax 
efter,  18de  Maj,  at  Skjodet  paa  Lundenæs  Lehn  skal  ud- 
færdiees  til  dem:  men  andre  Kreditorer  kom  dem  dog  i 
Forkjøbet  og  fik  Lehnet.  Samme  Aar  afkorte  de  19,000 
Daler  i  deres  Benter  imod  strax  at  faa  5,175  Daler.  Den 
samlede  Sum,  som  der  i  1661  er  Tale  om,  er  ca.  170,000 
Daler  i  kongelige  Obligationer.  Efter  at  Limmaerne  havde 
faaet  Hald  først  i  Pant,  derpaa  som!  Ejendom  (1664), 
vedblev  Handelsforholdet  til  Hoffet.  Under  15de  Decem- 
ber 1668  udstedte  Kongen  en  Obligation!  til  Samuel  de 
Limma  for  leverede  Juveler  til  Beløb  7,204  Daler  og 
endvidere  i  samme  og  næste  Aar  fon  ,resp.  9,991,  8,461 
og  10,000  Bigsdaler.  Af  sidstnævnte  Sum  blev  dog  det 
Meste  betalt.  I  1672  laa  Samuel  de  Limma  i  Kjobenhavn 
og  søgte  om  Betaling  af  Gjæklen.  Det  er  uden  Tvivl  gaaet 
tilbage  for  Familien ;  thi  den  stod  i  mange  Skatterestan- 
cer for  Hald,  og  Amtsforvalter  Jakob  Brokmand  gjorde 
ca.  1696  Indførsel  paa  Hald,  lod  .Kornet  aftærske  for 
Samuels    Enke    Bachel,    ligesom    han    bortlejede   hendes 

Høst  af  Hø  og  Foder.  I  den.  Anledning  søgte  hun  hos 
Kongen  om  Betaling  af  sit  Tilgodehavende;  hun  beraaber 
sig  paa  sin  Trang  og  mange  smaa,  faderløse  Børn.  Hun 
fik  Udlæg  i  noget  Jordegods,  ligesom  hun  allerede  1689 
havde  faaet  nogle  Kongetiender  paa  Langeland  .og  1692 
Næsbyhoveds  Mølle  ved  Odense.  Da  hun  j  Aaret  1703 
solgte  Hald  til  Generalmajor  Gregers  Daa,  blev  der  ifølge 
Pontoppidan  „gjiort  en  Vise  med  denne  Titel:  Halds 
Frydeskrig,  da  den  blev  udfriet  af  det  Jødiske  Slaveri 
ved  den  Højædle  og  Velbyrdige  Herre  Gregers  Daa". 

Generalmajor  Daa  —  der  senere  faldt  som  Fører  for  det 
danske  Bytteri  i  Slaget  ved  Gadebusch  —  fandt  Borgen 
forfalden  eller  utjenlig  til  Beboelse  og  byggede,  tildels 
af  Bindingsværk,  et  tredie  Hald,  der  nu  er  aldeles  for- 
svundet med  Undtagelse  af  endel  fornemme  Stentrappe- 
trin, der  føre  opad  en  Terrasse.  Vi  komme  til  Stedet 
ved  at  vende  om  og  gaa  op  igjennem  en  bakket  Skov 
eller  Park,  hvor  der  hvert  Øjeblik  aabner  sig  en  roman- 
tisk Udsigt  ned  til  Søen  og  Buinerne.  Vejen  fører  igjen- 
nem en  Linde-Allé,  plantet  af  Statsminister  Ove  Høegh 
Guldberg,  der  ejede  Hald  og  levede  her  1802—8.  En  fore- 
gaaende  Ejer,  Kammerherre  Schinkel,  havde  villet  bygge 
en  Kirke  tæt  ved  Slottet.  Et  svært,  firkantet  Taarn  blev 
ogsaa  paabegyndt;  men  da  det  var  halv  færdigt,  døde 
han,  og  Taarnet  fik  anden  Bestemmelse.,  Et  firkantet^ 
spidst  tilløbende  Tag  blev  sat  derpaa,  en  Længe  bygget 
ud  til  hver  Side,  o,g  denne  Bygning  er  det  nuværende 
Hald,  det  fjerde  Hald.  Det  var  Guldberg,  der  gjorde 
denne  Forandring  og  tillige  lod'  det  tredie  Hald  nedrive. 

Paa  dette  tredie,  forsvundne  Hald  forefaldt  en  ro- 
mantisk Historie,  som  Blicher  har  behandlet  i  Novellen 
„Eneste  Barn",  og  som  i  Virkelighed  og  Nøjagtighed 
fortælles  saaledes. 

Kammerherre,  Landsdommer  Fredrik  Schinkel,  der 
ejede  Hald  fra  1750  til  sin  Død  1794,  havde  med  sin 
Hustru,  Edel  Helene  Margrethe  Moldrup,  tre  Børn,  af 
hvilke  dog  kun  et  levede,  nemlig  Datteren  Charlotte 
Amalie,  født  1773.  Denne  Datter  havde  Faderen  bestemt 
for  en  Baron  Bosenkrantz  til  Frisenvold  ved  Banders; 
men  hun  var   forelsket  i  en   ung  Søofficer,   der  senere 

gik  over  i  Landetaten  og  blev  Oberst  ved  Artilleriet. 
Faderen  vilde  paa  ingen  Maade  tillade  denne  Forbin- 
delse, og  de  Elskende  havde  en  Tid  Stævnemoder  i 
den  nordvestlige  Del  af  'Halds  Egeskov,  i  en  Allé,  som 
endnu  kaldes  Froken  Schinkels  Allé.  Kammerherren  tik 
Nys  om  disse  Moder  og  bragte  Datteren  over  til  sin 
Soster,  Etatsraadinde  Steensen  paa  Aunsbjerg;  men  det 
lykkedes  ikke  Etatsraadinden  at  passe  .tilstrækkelig  paa 
den  unge  Dame.  De  Elskende  vedbleve  idetmindste  at 
fore  Brevvexling,  og  det  ved  Hjælp  af  Kammerherrens 
egen  Lober.  Da  Søofficeren  blev  ntaalmodig  over  Kammer- 
herre Schinkels  Haardnakkethed  og  var  af  en  indflydelses- 
rig Familie,  udvirkede  han  en  kongelig  Resolution,  ud- 
stedt af  Fredrik  d.  6te  som  Regent  under  Christian  d. 
7des  Sygdom,  ifolge  hvilket  de  Forlovede,  trods  Bru- 
dens Faders  Modstand,  skulde  have  hinanden.  Resolu- 
tionen sendtes  til  Stiftamtmanden  i  Viborg,  Kammerherre 
Sehested,  og  da  denne  var  en  personbg  Uven  af  Schinkel, 
udforte  han  sit  Hverv  med  Fornøjelse.  Det  erindres 
endnu,  ,at  han  kjorte  til  Hald  i  Biskop  Tetens's  Befor- 
dring, da  han  ikke  havde  sin  egen  i  Viborg.  Stiftamt- 
manden indfandt  sig  da  i  fuld  Embedsdragt  hos  Kammer- 
herren og  meddelte  ham  med  højtidelig  Kulde,  at  han 
havde  en  kongelig  Resolution  til  ham.  Schinkel  vilde  selv 
se  og  læse  den;  men  enten  turde  Stiftamtmanden  ikke 
betro  den  i  hans  Hænder,  eller  han  vilde  selv  have 
den  Fornøjelse  at  læse  den  op,  og  Schinkel  maatte  da  hore 
den.  Da  dette  var  sket,  kaldte  Kammerherren  paa  sin 
Datter  og  spurgte,  om  hun  imod  hans  Villie  vilde  ægte 
Soofficeren;  hun  svarede  Ja,  hvorpaa  Kammerherren  bod 
hende  at  aftage  sine  Kostbarheder.  Som  hun  gik  og  stod, 
eller  i  alt  Fald  med  ikkun  det  nødvendigste  Tøj,  blev 
hun  overleveret  til  Stiftamtmanden,  der  forte  hende  til 
Viborg,  men,  da  han  ikke  havde  sin  Familie  der,  over- 
gav hende  til  en  Embedsmands  Familie.  Det  er  ofte 
blevet  fortalt  af  denne  Embedsmands  Børn,  at  deres 
Fader  den  Nat  sov  bevæbnet  udenfor  Frøkenens  Sove- 
kammer, fordi  han  frygtede,  at  man  paa  Hald  skulde 
have  betænkt  sig  og  vilde  ove  Vold.  Hans  Hustru,  der 
laa  i  samme  Stue  som  Frøkenen,  kunde  af  Uro  og  Angst 

ikke  lukke  et  Øje;  men  Frøkenen  sov  sodelig.  Dagen 
efter  rejste  Frøkenen  til  Kammerherre  Sehesteds  Herre- 
gaard  Rydhave,   og  der  stod  Brylluppet. 

Kammerherre  Schinkel  var  og  "blev  meget  forbitret  og 
tænkte  endog  paa  at  gjøre  Datteren  arveløs.  Da  man  er- 
farede nogle  Ytringer  af  ham  desangaaende,  sendte  man 
fra  Viborg  to.  Justitsembedsmænd  ud  til  Hald  for  at 
foretage  en  Slags  Registreringsforretning.  Schinkel  mod- 
tog dem  tilsyneladende  vel;  men  da  han  lod  sine  Tær- 
skere med  deres  Pleiler  komme  op  i  Borgestuen  og  gav 
dem  Brændevin,  sprang  de  to  Justitsembedsmænd  ud  af 
Vinduet  og  flygtede  fra  Hald. 

Omtrent  tre  Aar  efter,  Aaret  før  sin  Død,  blev  Schin- 
kel forligt  med  Datteren,  idetmindste  saaledes,  at  han 
sendte  hendes  første  Barn  en  stor  Kiste  med  Linned  og 
en  Medaillon  med  Indskrift:  „Ær  Din  Fader  og  Din 
Moder,  at  det  maa  gaa  Dig  vel." 

Blichers  „Eneste  Barn"  har  en  særlig  Interesse  derved, 
at  han  selv  som  Barn  har  kjendt  Hovedpersonerne; 
men  han  lader  et  Slagflod  ende  Kammerherrens  „slette 
Liv",  Dagen  efter  at  den  kongelige  Resolution  var  med- 
delt ham.  Der  er  ogsaa,  ligefrem  sagt,  noget  Stygt  i 
Fortællingens  Begyndelse  og  Slutning;  det  kan  være  fak- 
tisk, men  vilde  i  denne  Form  knap  passe  til  en  Levnets- 
beskrivelse,  endsige  til  en  Novelle,  Men  dem,  som  ville 
have  den  Sorg  at  se,  hvad  Ende  en  romantisk  Kjær- 
lighed kan  tage,  henviser  jeg  til  Fortællingen. 

Vi  gik  op  paa  Gaarden  og  bade  om  Tilladelse  til  at 
se  de  tre  Malerier,  der  antages  at  forestille  Ridder  Bugge 
og  Brødrene  Limma.  Kun  det  ene  Maleri  var  hjemme, 
de  to  andre  vare  for  at  restaureres  sendte  til  Kjobenhavn, 
hvor  jeg  senere  har  havt  Lejlighed  til  at  se  dem.  Det 
kunde  være  Umagen  værdt  at  erfare,  hvem  det  Billede, 
der  bærer  Niels  Bugges  Navn,  egenlig  forestiller;  til  de 
Tanker,  man  gjør  sig  om  den  „smukke  og  stadselige" 
Ridder,  svarer  det  ikke.  Det  forestiller  en  aldrende  Mand 
med  svære  Træk,  ret  kraftig  og  tænksom,  og  saavidt  man 
kan  se,  er  han  iført  en  Slags  Slobrok.  Et  Smil  fremkaldes 
ved  Tanken  om,  at  i  Bagklædningen  af  dette  Maleri,  af 
den  „ædle  Ridder  Bugges  Portrait",  skjulte  Frøken  Schin- 

kel  de  Breve,  som  Loberen  Thomas  skulde  besorge  til 
Søofficeren.  Fortræterne  af  de  to  Brodrc,  især  det,  der 
torestiller  den  yngste,  forekommer  mig  at  have  betydeligt 
Kunstværd.  Saavidt  jeg  tor  forlade  mig  paa  et  hurtigt 
Skjon,  er  han  med  Hanen  malet  af  en  hollandsk  Kunstner, 
den  anden  af  en  spansk.  De  ligne  ikke  hinanden.  Den  først- 
nævnte er  mild,  klog,  anselig,  den  anden  en  ringere  Xatur, 
snu,  ond,  sandselig,  Ører  og  Mund  meget  stygge,  men  det 
Hele  overordenlig  levende  og  karakteristisk,  skjont  ikke 
jodisk. 

Vi  skulle  videre,  sydpaa.  Hvorsomhelst  man  vender 
sig  i  disse  Omgivelser,  er  der  usædvanlig  smukt,  man 
kunde  falde  paa  at  kalde  det  en  ideal  Naturskjonhed  for- 
medelst ilen  mærkværdige  Forening  af  Ynde  og  Kraft, 
Form  og  Farve,  Vidde  og  Begrænsning.  Søen  danner 
ikke  blot  med  sin  Blaahed  en  skjon,  harmonisk  Mod- 
sætning til  Bogeskoven  histovre;  men  Skoven  hvælver 
sig  kuppelformig,  og  Soen  stynger  sine  to  smukke  Arme 
om  den.  De  store  Skovgrupper  rundt  omkring  ere  lige- 
som anbragte  med  Kunst  for  at  udhæve  Soen  og  Jord- 
bundens kraftige  Strøg;  men  tiltrods  for  denne  Naturens 
Smag  i  Anordningen,  om  man  tor  sige  saa,  hviler  der 
en  primitiv  Friskhed  over  det  Hele.  Vor  Vej  forer  tæt 
forbi  det  gamle  Voldsted  ved  Soen.  Sporene  af  Befæst- 
ning ere  som  sagt  kun  svage;  men  alligevel  ligger  denne 
svære  Forhøjning  ikke  som  en  Jordmasse,  ikke  som 
en  af  Naturen  dannet  Hoj,  der  hviler  dodt  paa  Grunden, 
men  synes  noget  Levende,  der  sover  og  kan  falde  paa 
at  blinke  med  Øjnene.  Her  dannes  et  snevert  Pas  af 
Voldstedet  tilvenstre  og  en  stor,  skovklædt  Bakke  til- 
højre. En  Bæk  har  gjort  en  Bift  i  denne  Skovbakke,  strøm- 
mer fra  Højden  ned  gjennem  en  dyb,  romantisk  Kloft  og 
driver  en  Vandmølle.  Dette  Sted  har  det  idylliske  Navn 
Bækkelund.  Vejen  snor  sig  der  forbi,  danner  en  Hul- 
vej, stiger  opad  med  Skov  tilhøjre,  tilvenstre  en  Eng, 
der  skraaner  ned  mod  Søen.  Idet  man  oversaa  dette  nye 
Landskab,  kom  en  Mand  sydfra  med  en  Drift  Faar, 
der  spredte  sig  paa  Engen  og  mellem  Træerne,  som  hist 
og  her  naa  ud  fra  Skoven.  Det  Vidtstrakte  og  dog  saa 
skjønt    Begrændsede    i  Landskabet,    det   blide   Lys,    som 

laa  over  Engen,  Træernes  fløjlsbløde  Skygger,  Søens 
Glans,  de  to  Skoves  Fylde  og  Alvor,  Livet,  som  Hjor- 
den udbredte  i  Stilheden,  vilde  have  gjort  en  Land- 
skabsmaler   henrykt    og    fortvivlet. 

Med  Et.  da  vi  stode  paa  Kammen  af  en  ny  Bakke, 
skiftede  det  Hele:  Heden  laa  for  os.  Man  kunde  næsten 
med  sin  Stok  drage  en  Linie,  der  betegnede  Grænsen 
mellem  de  to  Naturer,  den  frodige,  vandrige  Skovegn 
og  den  triste  Hede.  Jeg  kalder  Heden  trist  denne  ene 
Gang  formedelst  dens  pludselige  Modsætning  til  en  pragt- 
fuld Natur.  Ellers  har  jeg  fundet  den  alvorlig,  højtide- 
lig, i  visse  Maader  skjøn;  men  her  var  det,  som  om 
man  kom  fra  en  Riddersmand  i  straalende  Harnisk  og 
med  Guldsporer  til  en  fattig  Indsidder.  Vi  behøvede  blot 
at  vende  os  for  endnu  engang  at  have  et  samlet  Billede 
af  Halds  adelige  Rigdom,  saa  førte  Vejen  ned  i  Sand  og 
Lyng.  Men  meget  snart  føler  man  sig  tiltrukken  og 
stærkt,  dybt  paavirket  af  denne  Natur,  af  de  svære 
Bakkestrøg,  hvis  Linier  undertiden  kunne  være  saa 
skjønne,  af  den  brune  Hedes  stille,  sejge  Kraft  og  af 
den  vide  Udsigt.  Inden  føje  Tid  kommer  ogsaa  Afvexling. 
Landet  er  en  Højslette,  vel  halvandet  eller  et  Par  hun- 
drede Fod  højere  end  Hald  Sø,  og  med  Et  opdager  man 
dybe,  grønne  Dale,  der  ligge  skjulte,  indtil  man  kommer 
ganske  nær.  Vi  vare  stegne  op  og  kjørte  ved  Randen  af 
en  saadan  Dal.  Dens  Sider  vare  brat  nedskydende  For- 
bjerge, der  skiltes  fra  hinanden  ved  Kløfter,  fyldte  med 
blaalig-sort  Skygge;  Bunden  var  Mose,  hist  grøn,  her 
sort,  og  man  saa  fra  Kjørevejen  ned  i  den  som  i  en 
Afgrund;  sjelden  ses  hertillands  noget  Kraftigere,  Sæl- 
sommere. 

En  paa  lignende  Maade  formet,  men  langt  venligere 
Dal  er  den,  hvori  Dollerup  Vandmølle  ligger.  Man 
kjører  ned  i  den  gjennem  en  brat  Hulvej,  og  saasnart 
man  er  nede  i  en  saadan  Dal,  hjælper  al  Erfaring 
ikke,  i  det  mindste  ikke  paa  mig.  Jeg  forestiller  mig 
haardnakket,  at  hele  Landet  ligger  lavt,  at  jeg  er 
skilt  fra  det  øvrige  Dalstrøg  ved  Bakker,  medens  Sand- 
heden er,  at  Landet  ligger  højt,  og  at  Dalene  kun 
ere   Huller  deri.   Saasnart  jeg  saa  Vandmøllen  og  Byg- 

tungerne  ligge  saa  fredelig  og  venlig  paa  don  grøn- 
ne Dalbund  beskinnede  af  den  skraanendc  Sols  Lys, 
havde  jeg  afgjort  med  mig  selv,  at  ber  vilde  jeg  blive  et 
Par  Dage,  hvis  jeg  kunde.  Det  var  ikke  saa  let.  Ejeren, 
Hr.  Jensen,  er  af  Bondestand,  men  har  arbejdet  sig  op, 
er  Fabrikant  og  vistnok  en  megen  holden  Mand.  Tilbud 
om  Penge  kunde  ikke  friste  ham,  og  paa  den  anden  Side 
kunde  jeg  ikke  her  gjore  Krav  som  til  en  Præst  eller 
Herremand.  Manden  overlod  naturligvis  Sagen  til  sin 
Kone,  og  hun  var  ikke  meget  villig,  ikke  af  Ugjæstfri- 
hed,  men  fordi  hun  allerede  havde  Slægtninge  i  Besøg, 
og  fordi  hun  frygtede,  at  en  saadan  Kjobenhavner  var 
vanskelig  eller  „hyperæsthetisk",  som  en  Anmelder  i  hen- 
des Sted  vilde  sige.  Endelig  sagde  hun  til  min  Glæde  Ja. 
Lidt  efter  kom  hendes  yngste  Søn  hjem,  en  ung  Mand  paa 
nogle  og  tyve  Aar.  Hun  sagde  til  ham:  Den  Herre  skal 
have  Dit  Kammer.  —  Velkommen,  sagde  han  og  gav 
mig  Haanden.  —  Det  var  den  gjæstfrieste  Hilsen,  jeg 
nogensinde  har  modtaget,  og  jeg  smigrer  mig  med,  at 
det  ikke  er  ganske  lidt  sagt. 

Vi  kjorte  endnu  en  lille  Tur  op  til  Lyshøj,  hvorfra 
der  er  en  stor  Udsigt:  i  Nord  eller  Nordost  Viborg,  som 
en  afbrudt,  blaa  Stribe  trak  sig  hen  imod,  nemlig  de 
tre  Søer,  Hald  Sø,  Ved  Sø  og  Viborg  Sø ;  i  Vest  Ahlheden ; 
i  Sydvest  Plantagerne  og  hinsides  dem  Graahede;  langt 
borte  i  Syd  Himmelbjerget;  i  Øst  Tapdrup  Kirke  nær- 
ved Skovgaards  Skov  og  Taphede.  Nærmere  ved  os  saas 
Rind,  Almind  og  Sjørslev  Kirker.  Der  var  mange  andre 
Kirker;  man  skal  kunne  se  40. 

Vi  kjørte  tilbage  til  Vandmøllen  og  besaa  Fabriken. 
Der  er  et  ikke  ubetydeligt  Uldspinderi,  hvorved  for  Tiden 
en  Snes  Arbejdere  vare  beskjæftigede.  Fem  smukke  Ma- 
skiner gik  ved  Vandkraft,  og  desuden  var  der  et  Par 
Nattrøjevæve.  En  af  Maskinerne  var  fra  Kongens  Lyngby, 
en  anden  fra  Schneevoigt  i  Wiborg  o:  Snefoged  i  Viborg. 

Mine  Viborg  Venner  kjørte  hjem,  og  jeg  tilbragte  nogen 
Tid  i  ørkesløs  Glæde  over,  at  jeg  nu  virkelig  var  paa 
Landet,  midt  i  Jylland,  ene  med  Folk  udenfor  Borger- 
standen, udenfor  de  intellektuelle  Interesser,  der  ere  os 
Andre  en  Fornødenhed  og  en  Anstrengelse,  ene  mellem 

hine  naive  Interesser,  der  synes  os  at  ligge  Livets  Sand- 
hed og  Friskhed  nærmere,  give  et  roligt  Hjerte  og  en 
høj  Alder.  Og  saa  i  en  Vandmølle!  For  os  Alle  har  Vand- 
møllen noget  Poetisk,  vel  fordi  den  ligger  i  Skjul  og  som 
oftest  ensom  og  er  Hjemsted  for  en  Virksomhed,  hvor 
Naturen  med  simple  Kræfter  hjælper  Menneskene  til 
det  daglige  Brød,  og  fordi  det  arbejdende  Vand  tillige 
gjør  Musik,  nynner  og  summer  paa  det  ene  Sted,  drypper 
klangfuldt  paa  det  andet,  kaster  sig  paa  Hjulet  med  en 
Skummen  og  Susen,  der  minder  om,  at  Undinen  ogsaa 
kan  gjøre  Fortræd,  naar  man  udfordrer  eller  forsømmer 
hende.  Og  over  alle  de  smaa  Vandløb,  der  samledes  i 
Salen  og  skyndte  sig  til  Stigbordet,  stod,  for  Fuldstændig- 
gj øreises  Skyld,  den  klare  Maane,  gjorde  Dalrandene  hist 
skyggefulde  og  mørke  som  en  Skov,  her  usikkert,  even- 
tyrlig lyse,  saa  at  man  med  nogen  god  Villie  kunde  tro 
Barndommens  Sagn-  og  Trylleskikkelser  ifærd  med  deres 
Leg  hist  henne  i  Stilheden. 

Da  jeg  vendte  om  for  at  gaa  ned  iseng,  syntes  Vand- 
møllens Bygninger,  en  halv  Snes  i  Tallet,  at  have  for- 
vandlet sig  til  en  Række  bløde  Smaahøje  eller  ukjendte, 
store,  fredelige  Dyr,  der  var©  krøbne  sammen  for  at 
sove.  Mit  Værelse  laa  i  Bygningen  dybest  nede.  Det  over- 
flødige Vand  fra  Dammen  eller  Bækken  løb  i  en  bred 
Rende  forbi  Vinduerne;  Maanen,  som  jeg  ikke  kunde  se, 
spillede  deri  saa  livlig,  at  det  saa  ud,  som  om  der  var 
Illumination  i  mine  Vinduer. 

Jeg  satte  mig  til  at  læse  Blichers  Fortællinger.  Det 
er  en  Nydelse,  som  kan  tilraades  Folk,  at  læse  slige 
Digterværker  i  deres  Fødeegn. 


Næste  Formiddag  gik  jeg  til  Fallesgaarde  eller  Fallits- 
gaarde,  en  lille  halv  Mil  vesterpaa,  for  at  besøge  Præ- 
sten. Saasnart  jeg  kom  op  af  Dalen,  var  Landet  fladt  og 
fattigt,  og  Rigdommen  steg  just  ikke,  jo  mere  jeg  nærmede 

mig  Fallesgaarde,  et  Par  Gaarde  og  Huse  paa  flak,  sandet 
.Mark.  Præstegaarden.  der  ligger  her,  vækker,  set  ude- 
fra, saa  meget  mere  en  Fornemmelse  af  besynderlig 
Forladthed,  som  der  ingen  Kirko  er  i  Nærheden.  Kir- 
ken og  Skolen  ere  i  Dollerup.  For  mig  var  Stedet  yder- 
mere forladt  derved,  at  Præsten  ikke  var  hjemme,  og 
der  var  heller  ingen  Familie  paa  Gaarden.  Man  vidste  i 
Vandmøllen,  at  Præsten  var  rejst  bort  til  en  fornem 
Vielse;  men  man  stod  i  den  Formening,  at  han  var  kom- 
men hjem.  Jeg  havde  haabet,  ved  ham  at  blive  bekjendt 
med  Folk  paa  denne  Egn,  men  maatte  nu  vende  om;  thi 
det  nytter  ikke  at  komme  til  Bonden  ene  eller  uden  An- 
befaling. 

Efter  Middag  gik  min  Vært,  Hr.  Jensen,  med  mig  over 
i  den  Dal,  der  mod  Vest  skyder  ud  fra  Vandmolledalen, 
Der  glide  en  Mængde  Kildevæld  ned  fra  de  hoje  Bakke- 
sider,  og  det  risler  og  synger,  saa  at  man  kunde  kalde  det 
den  syngende  Dal.  Omtrent  midtvejs  paa  den  gronne 
Dalbund  er  et  Vand,  hvor  en  Kilde  vælder  eller  bobler 
op.  Hullet  er  omtrent  en  Alen  i  Omkreds;  rundt  omkring 
det  er  temmelig  fast  Bund;  men  selve  Vældet  er  saa 
dybt,  „at  man  ikke  kunde  naa  Bund  med  tre  Aalcstænger." 
Hullet  er  skjult  af  blødt,  graaligt  Sand,  der  af  det  frem- 
vældende Vand  bestandig  bevæges  i  smaa,  boblende  Bol- 
ger, saa  at  det  ser  ud  som  noget  Levende,  der  aander  i 
en  Bæk.  Det  er  en  stor  Vandmasse,  der  stille,  men 
ustandselig,  altid  lige  stærk  og  med  saimme  Temperatur, 
▼ælder  op  her;  det  er  den  fornemste  Kilde  til  den  Bæk, 
der  driver  Vandmøllen. 

Vi  gik  tilbage  ad  Dalens  Nordside,  over  Lyngmark, 
som  man  med  stor  Kraft  har  oppløjet  paa  de  stejle 
Skraaninger,  og  saasnart  vi  steg  lidt,  saa  vi  de  mange 
Solvbaand,  som  Kildevældene  danne  i  de  to  Dale. 

Tæt  østenfor  Vandmøllens  Vaaningshus,  paa  Bakke- 
skraaningen,  er  ogsaa  en  Kilde.  Den  brød  forstyrrende 
frem  engang,  da  man  gravede  efter  Mergel.  Nu  er  den  ind- 
hegnet i  et  Bassin,  hvis  Bund  er  hvidgraat  Ler.  Op  igjen- 
nem  dette  stiger  det  krystalklare  Vand  saa  stille  og 
stærkt  som  i  Maglekilde  ved  Boskilde;  med  hvor  stor 
Masse  det  stiger,  ser  man  ved  dets  Udløb.  Man  behøver 
H    Goldschmidt  1  Folkeudgave.  VI  4 

kun  at  lukke  for  dette  Udløb,  saa  hæver  Vandet  sig 
snart  i  Bassinet  og  løber  ud  gjennem  en  Rende,  der  fører 
ned  til  Bryggerset,  Vaskerhuset  o.  s.  v. 

Om  Eftermiddagen  gik  jeg  op  igjennem  en  Kløft  paa 
Dalens  sydvestlige  Side.  Der  syntes  Landet  meget  frugt- 
bart; store,  frodige  Sædmarker  laa  imellem  de  vidtspredte 
Gaarde.  Jeg  gik  ind  i  et  Par  af  dem,  der  dog  tilhørte  Folk 
udenfor  Bondestanden.  I  den  ene  af  dem  blev  jeg  længer, 
end  jeg  havde  ventet,  og  skylder  endnu  min  Tak  for  en 
behagelig  Eftermiddag.  Der  blev  med  Lune  fortalt  nogle 
Almuehistorier,  som  dog  fornemlig  henhørte  til  åen  po- 
litiske Strid  og  Splid;  thi  der  eir  paa  Egnen  en  Minoritet, 
som  føler  sig  trykket  af  Bondevennerne.  Jeg  er  ikke  læn- 
ger med  i  Politiken  og  holder  mig  i  de  herhenhørende 
Sager,  naar  de  absolut  skulle  omtales,  helst  til,  hvad  en 
Mand  udenfor  eller  lidt  ovenfor  Bondestanden,  en  Thybo, 
sagde  mig  ifjor:  „Jeg  har  ikke  Noget  imod  at  blive  regeret 
af  Bonden,  naar  han  selv  giver  Navn  til,  for  saa  vil  han 
ikke  gjøre  Uret;  men  handle  Andre  i  hans  Navn,  saa 
lukker  han  Øjnene."  —  Imidlertid  befinde  vi  os  i  Fri- 
hedens Lømmelaar,  og  „Vrøvl"  maa  der  være,  mens 
vi  gaa  dem  igjennem;  det  er  en  Overgang.  De,  der  paa  en 
eller  anden  Maade  lide  imens,  svare:  Ja,  han  sagde  saa, 
Ræven,  da  de  flaaede  ham. 

Saa  godt  det  nu  end  er,  at  Politiken  fra  en  ukjendt 
Magt,  der  kom  ned  over  Folk  ligesom  fra  en  anden  Ver- 
den, er  bleven  forvandlet  til  Noget,  hvori  enhver  Mand 
har  Del,  og  som  altsaa  maa  fremkalde  Strid,  saa  har 
man  dog  Møje  med  at  forstaa  Stridens  og  Lidenskabens 
Mulighed,  naar  man  igjen  kommer  ud  i  det  vidtstrakte, 
lidet  bebyggede  Land.  Luften  aander  Fred,  og  paa  Gaar- 
dene,  der  ligge  saa  ensomt  og  stille,  maatte  der,  skulde 
man  tro,  ikkun  føles  Trang  til  Forening  og  menneskelig 
Bistand.  Scenen,  der  efterhaanden  oprulledes  for  mig, 
førte  Sind  og  Tanke  end  længer  bort  fra  Øjeblikkets 
„brændende  Spørgsmaal".  Jeg  gik  nedad  den  østlige  Kløft 
eller  Bisballe  Banke.  Vejen  slynger  sig  temmelig  brat 
imellem  grønne  Bakkeknuder,  der  se  ud  som  Forbjerge, 
og  der  kom  et  Sted  paa  Skraaningen,  hvor  jeg  syntes 
ganske   lukket   inde   mellem   bølgende   Høje.    Da   jeg   til- 

fældig  standsede,  blev  jeg  opimvrksom  paa,  hvor  fuld- 
stændig Stilheden  var.  Det  var.  som  om  i  den  begyndende 
Skumring  alle  Hoje  stirrede  med  tilbageholdt  Aande- 
dræt.  Lidt  længer  frem  aabnede  Udsigten  sig  til  Soen, 
nemlig  den  bredere  Del  af  Hald  So,  der  ikke  kan  ses 
fra  selve  Hald.  Den  store  Bogeskov  stod  paa  Hovedet 
i  det  aldeles  stille,  spejlblanke,  dunkle  Vand.  Endelig  kom 
jeg  ned  paa  en  gron  Eng  næsten  i  Niveau  med  Soen,  og 
medens  Skoven,  som  jeg  nærmede  mig  baade  i  dens 
Virkelighed  og  dens  Spejlbillede,  voxede  til  højtidelig  Stor- 
hed, saa  jeg  ovre  paa  den  modsatte,  i  Aftenskyggerne 
hensynkende  Side  af  Soen  en  Række  hvide  Huse,  der 
toge  sig  ud  som  Villaer  ved  en  sydlig  Sø,  og  navnlig 
kom  jeg  til  at  tænke  paa  Genfersoen.  Jeg  ventede  og 
ventede  for  at  se,  om  der  ikke  skulde  blive  tændt  Lys 
i  nogen  af  disse  Villaer,  om  hvis  Tilværelse  jeg  hidtil 
ikke  havde  havt  Anelse,  og  som  ogsaa  syntes  mig  ikke 
ret  at  hore  hjemme  paa  Strækningen  op  imod  Non  Mølle. 
Næste  Morgen,  da  jeg  gik  ud  for  at  se  efter,  opdagede 
jeg  ogsaa,  at  det  var  hvide  Sandpletter  paa  Soens  høje, 
lyngbevoxede  Rand. 

Onsdag  Formiddag,  den  1ste  August,  var  meget  hed 
og  lummer,  og  nær  havde  jeg  fulgt  to  unge  Studenter, 
der  paa  en  Fodtur  kom  til  Vandmøllen,  et  Stykke  paa 
Vej  over  i  Hald  Bogeskov  for  at  ligge  i  Skovskygge  og 
Kjølighed,  da  der  tilfældigvis  blev  talt  om  en  Skolelærer 
ovenfor  Dalen,  og  efter  hvad  der  tilføjedes  om  ham, 
foretrak  jeg  ham  for  Skoven.  Efter  en  voldsom  Torden- 
byge fulgtes  jeg  derop  med  Hr.  Jensens  ældste  Søn,  som 
ejer  en  Gaard  deroppe.  Der  fandt  jeg  rigtig  livlige  unge 
Folk  og  horte  Historier.  Først  erfarede  jeg,  at  Skolen 
var  den.  hvor  Blicher  havde  henlagt  „E  Bindstouw". 
Der  boede  Kræn  Koustrup,  som  om  Vinteren  var  Skole- 
mester, men  om  Sommeren  Murmester,  og  han  var  lige 
dygtig  i  begge  Dele.  Egnen  deromkring  er  ogsaa  den 
rette  Binde-Egn,  og  hvorvel  denne  Husflid  taber  sig  i 
samme  Forhold,  som  Agerdyrkningen,  Velstanden  og  „Ci- 
vilisationen' stige,  er  der  endnu  ikke  faa  Steder,  hvor 
man  binder  (strikker)  og  fortæller  Historier  og  kappes 
om  at  binde  istedenfor  at  spille  Kort.  En  Bonde,  der  bor 

nærved,  gaar  med  sin  hele  Husstand  tidlig  iseng,  staar 
op  Kl.  11,  binder  og  fortæller  til  Kl.  4  om  Morgenen  og 
sover  saa  lidt  igjen.  Af  Fortællingerne,  jeg  skylder  dette 
Sted,  kan  jeg  her  hidsætte  en,  der  svagt  minder  om 
Schinkels  Forhold  til  hans  eneste  Barn  og  ikke  er  synder- 
lig præget  af  Almuekarakteren,  men  forsikredes  mig  at 
være  forefalden  nøjagtig  saaledes: 

En  Aften  kom  et  ungt  Menneske  ind  paa  en  Gaard  og 
spurgte,  om  han  for  gode  Ord  og  Betaling  kunde  faa 
Lov  at  ligge  der  om  Natten.  Gaardmanden,  Hans  Niel- 
sen, der  var  en  rig  Mand,  maalte  Gjæsten  fra  Top  til 
Taa  og  spurgte  ham,  hvordan  han  var  falden  paa  at 
komme  ind  netop  paa  hans  Gaard.  Den  unge  Mand  sva- 
rede: Jeg  er  Maler  af  Profession  og  skal  male  Alter- 
billedet i  Kirken;  da  det  blev  saa  silde,  besluttede  jeg 
mig  til  at  gaa  ind  paa  den  forste,  den  bedste  Gaard  i  Byen. 
—  Der  mangler  ikke  i  denne  Gaard  paa  Seng  for  en  Nat^ 
sagde  Gaardmanden,  kaldte  paa  sin  Datter  Marie,  der 
stod  i  Kjøkkenet  og  siede  Aftenmælken,  og  bød  hende 
gjøre  Storstuesengen  istand  for  den  Fremmede. 

Den  unge  Maler  saa  noget  paa  Marie,  og  hun  saa 
lidt  paa  ham  igjen.  Hun  var  en  sjelden  Bondepige,  me- 
get skjær  og  fin,  med  brune  Øjne,  som  alle  Mennesker 
fandt  smukke  og  godhjertige.  Han  var  lysladen,  med 
krøllet  Haar,  velvoxen.  Han  var  ganske  rigtig,  som  han 
havde  sagt,  Maler  af  Profession;  men  han  havde  lært 
ved  Akademiet,  og  han  var  ogsaa  Kunstmale^  skjønt 
ikke  til  Hverdagsbrug.  Især  kunde  han  sommetider  godt 
male  Portræter,  og  desaarsag  blev  han  anset  for  dygtig 
nok  til  at  lave  et  Alterbillede  i  en  Landsby  eller  lave 
det  om.  Det  var  forresten  et  meget  gammelt  Billede, 
malet  paa  tre  Fløje  til  at  lukke  sammen. 

Næste  Morgen  hentede  han  Kirkenøglen  hos  Degnen 
og  gik  til  Arbejdet,  men  gjorde  vel  ikke  Meget  ved  det, 
for  snart  efter  var  han  ovre  hos  Hans  Nielsen  og  tilbød 
ham  at  male  hans  Portræt  uden  Betaling,  og  saa  vdde 
han  male  Maries  ovenikjøbet.  Dette  tog  Hans  Nielsen 
imod;  men  for  Intet  vilde  han  ikke  have  det,  Maleren 
kunde  jo  til  Gjengjæld  ligge  paa  Gaarden  og  faa  Kosten, 
saalænge  Kirkearbejdet  stod  paa. 

Nu  malede  Kunstneren  begge  Portræter  paa  engang,  saa 
at  sige.  Hver  Dag  sad  forst  Hans  Nielsen  lidt  for  ham, 
derefter  Marie  noget  længere;  t  li  i  Ungdommen  er  vanske- 
ligere at  træffe  end  en  ældre  Mand  med  fast  Ansigt,  sagde 
Maleren.  Efter  Middag  var  han  ovre  i  Kirken,  hvor  han 
malede  paa   Jomfru    Marie,   der  besøger   Elisabeth. 

Efter  nogen  Tids  Eorlob  skete  det  en  Dag,  at  Maleren 
havde  vieret  i  Kirken  siden  den  tidlige  Morgenstund  og 
blev  derovre  uden  at  komme  paa  Gaarden  til  Frokost, 
hvorfor  Marie  bragte  hans  Smørrebrød  over  til  ham. 
Han  var  saa  fordybet  i  Arbejdet,  at  han  ikke  hørte 
hende  komme,  og  hun  stod  bagved  ham  og  saa  paa 
Billedet,  og  saa  saa  hun,  at  Marie  paa  Billedet,  med 
Straalekrans  om  Hovedet,  var  hende  selv.  Han  vendte 
sig,  og  da  faldt  de  hinanden  i  Armene  paa  det  hellige 
Sted  og  lovede  hinanden  Troskab  i  Liv  og  Død. 

Men  Hans  Nielsen  vilde  paa  ingen  Maade  vide  Noget 
af  deres  Forbindelse.  Marie  havde  en  Søster,  der  var 
gift  med  en  Gaardmand  et  Par  Mils  Vej  borte,  men  paa 
den  Tid  døde  og  efterlod  sig  et  lille  Barn.  Hans  Nielsen 
sendte  Marie  derop  for  at  styre  Huset  og  passe  Barnet, 
og  for  at  hun  kunde  faa  Svogeren,  saa  at  Gaarden  ikke 
kom  ud  af  Familien.  Da  hun  var  deroppe,  passede  Hans 
Nielsen  og  Svogeren  godt  paa,  at  Maleren  ikke  skulde 
komme  der  og  heller  ikke  sende  Bud  eller  Brev.  Ma- 
leren fik  en  Dreng  paa  Gaarden  til  at  gaa  med  Brev; 
men  Hans  Nielsen  tog  Brevet  fra  Drengen  og  paalagde 
ham  at  sige  Maleren,  at  han  havde  flyet  Marie  det. 

Da  Marie  saaledes  blev  skilt  og  afspærret  fra  Knud 
Lysgaard,  blev  hun  syg  af  Sorg  og  Længsel,  og  til- 
sidst,  da  Svogeren  saa  hende  gaa  saa  bleg  om  ved  Ar- 
bejdet og  næsten  segne  under  det,  sagde  hau,  at  han  vilde 
ikke  have  en  tvungen  Kone,  og  hun  maatte  gjerne  tage 
hjem. 

Imidlertid  havde  Maleren  forladt  Gaarden.  Han  var 
taget  til  Viborg  og  havde  gjort  det,  han  ejede  ved  Arv, 
i  rede  Penge,  for  hvilke  han  kjøbte  sig  et  Hus,  omtrent 
en  Fjerdingvej  fra  Gaarden;  thi  han  brød  sig  ikke  mere 
om    Altertavler    eller    andet    Maleri.    Dog    virkede    dette 

ikke  paa  Hans  Nielsen;  han  svor,  at  Marie  aldrig  skulde 
faa  den  Stodder  og  Landløber. 

De  maatte  nu  endelig  hente  Doktor  til  Marie,  og  den 
Doktor  var  en  fornuftig  Mand,  der  sagde,  at  Marie  var 
syg  af  Kjærlighed,  og  hun  maatte  dø,  hvis  hun  ikke  fik 
den,  hun  elskede.  Men  Hans  Nielsen  brød  sig  ikke  derom; 
han  sagde,  at  Doktoren  var  bestukken;  han  havde  altid 
hørt,  at  Ingen  døde  af  Kjærlighed. 

Men  næste  Dag  gik  hans  Søn  Jens  ind  til  ham  og 
sagde:  Hvorfor  maa  Marie  ikke  faa  Knud  Lysgaard? 
Er  det  ikke  nok,  at  I  faar  Jer  Villie  med  mig,  at  jeg 
ta'er  den  Rødhaarede?  Kan  I  nu  idetmindste  lade  Marie 
blive  glad?  —  Faderen  slog  i  Bordet  og  sagde,  at  han 
skulde  holde  sin  Næse  fra,  hvad  der  ikke  kom  ham 
ved.  Men  saa  slog  Jens  i  Bordet  og  svor,  at  Marie  skulde 
have  Knud.  Faderen  blev  maalløs  af  Vrede  og  gik  ud  i 
Marken. 

Jens  gik  op  til  Knud  og  sagde  til  ham :  Kom  nu  med 
mig  ned  at  fri  for  Alvor  hos  vor  Fader  og  se  Marie. 

Saasnart  Faderen  saa  dem  komme,  lukkede  han  sig 
inde  i  sit  Kammer  og  skjød  Slaa  for,  og  medens  han  saa- 
ledes  viste  sin  Vrede,  sad  Knud  ved  Maries  Seng,  og  Jens 
spurgte,  om  hun  ikke  nu,  siden  han  havde  været  paa  Apo- 
theket  med  Doktorens  Recept,  troede  snart  at  kunne 
blive  saa  rask,  at  hun  kunde  kjøre  til  Bryllup.  Om  Marie 
svarede  Ja  eller  Nej  hertil,  vides  ikke;  men  hun  kom 
virkelig  op. 

Jens  besørgede  nu  Tillysningen,  og  i  al  den  Tid  gik 
Faderen  ud  af  den  ene  Dør,  naar  Sønnen  eller  Datteren 
kom  ind  ad  den  anden.  Da  Marie  skulde  til  Kirke  for  at 
vies,  var  han  igjen  lukket  inde,  og  hun  maatte  forlade 
Gaarden  uden  at  sige  Farvel.  Vielsen  skete  foran  det  Bil- 
lede, som  Knud  havde  malet,  og  det  trøstede  de  unge 
Ægtefolk,  som-  om  dog  Nogen  eller  Noget  var  tilstede  og 
fyldte  ud  for  Faderen. 

Til  det  Hus,  som  Knud  havde  kjøbt,  hørte  sex  Tøn- 
der Land,  og  han  kunde  holde  en  Hest  og  to  Køer  og  des- 
uden ernære  sig  ved  sit  Haandværk.  Huset  laa  kun  en 
Fjerdingvej  fra  Gaarden;  men  Hans  Nielsen  kom  aldrig 
ad  den  Kant. 

Efter  et  Aars  Forløb  fødte  -Marie  en  Son,  der  blev  op- 
kaldt efter  hendes  Fader;  men  han  betragtede  Tingen  som 

sig  uvedkommende.  Tiden  gik  hen,  hele  tre,  fire  Aar,  og  i 
al  den  Tid  rvar  det,  som  om  Faderen  og  Datteren  ikko 
levede  i  samme  Verden.  Men  saa  skete  det  en  Dag,  at  Jens 
besøgte  Knud  og  Marie  og  tog  deres  lille  Dreng  med  sig, 
da  han  kjorte  ned  til  Faderen.  Saasnart  Faderen  saa 
Drengen,  blev  han  saa  indtaget  i  ham,  at  han  knap  kunde 
afse  ham.  Han  spurgte  ikke,  hvem  han  tilhørte ;  men  Jens 
kunde  efterhaanden  mærke,  at  han  gik  og  længtes  efter 
den  lille  Hans,  hvorfor  han  ogsaa  engang  imellem  tog 
ham  med  til  Gaarden.  Nu  fik  Marie  en  Datter,  og  skjont 
Faderen  ikke  var  imed  til  Daaben,  sendte  han  dog  en 
Foræring,  en  Obligation  paa  500  Rdl.  Aaret  efter  fik  Marie 
igjen  en  Son,  log  det  var  paa  samme  Dag,  som  Hans  var 
bleven  født,  og  Hans  blev  sendt  ned  for  at  sige,  at  han 
paa  sin  Fodselsdag  havde  faaet  en  Broder.  Hans  Nielsen 
sagde  Intet  dertil;  men  næste  Morgen  tog  han  sin  bedste 
Frakke  paa  og  sin  store,  gammeldags  Stok  med  Messing- 
knap i  Haanden  og  gik  op  til  Huset.  Da  man  saa  ham 
komme,  gik  Knud  ud  i  Doren ;  men  den  Gamle  blev  staa- 
ende  udenfor  og  sagde,  at  han  blot  kom  for  at  sporge 
efter  en  lille  Dreng  ved  Navn  Hans.  Hans  kom  ud;  men 
Knud  bragte  tillige  en  lille  Pige  og  spurgte  Svigerfaderen, 
om  han  ikke  vilde  se  hende,  og  da  den  Gamle  tog  Barnet 
paa  Armen,  sagde  Knud:  Og  saa  er  her  endnu  en  ganske 
lille  En;  men  han  kan  ikke  komme  ud.  Saa  gik  Faderen 
ind  og  sagde  til  Marie:  Det  er  mig,  Marie;  skal  det  nu 
være  godt?  —  Derpaa  satte  han  sig  ned,  saa  sig  om  i  Stuen 
og  tilfojede:  A  tykkes,  det  kunde  været  godt  en  Kjende  før. 


Dette  er,  som  sagt,  berettet  mig  som  fuld  Virkelighed 
og  jeg  har  kun  undladt  at  bruge  det  som  Stof  til  en  For- 
tælling, fordi  jeg  antog,  at  man  vilde  finde  en  saadan  For- 
tælling digtet  for  blødt  og  ikke  i  Jydsk  Karakter.  Navnet 
paa  Kirken,  hvor  Maleriet  er,  og  de  rette  Navne  paa  Per- 

sonerne  bleve  mig  meddelte,  men  paa  den  Betingelse,  at  jeg 
ikke  turde  gjøre  Brug  deraf. 

En  Historie  af  anden  Art  er  denne.  I  en  Forsamling, 
hvor  man  fortalte  Historier  og  sang,  omtrent  som  i  ,,E 
Bindstouw",  kom  Turen  ogsaa  til  en  Karl  ved  Navn 
Mads.  Han  sagde:  A  har  aldrig  i  mine  Dage  kunnet  synge 
mere  end  een  Vise,  og  den  var  om  en  Pige,  som  tjente  sam- 
men med  mig.  Hun  slog  op  med  sin  Kjæreste,  og  det  tog 
han  sig  saa  nær,  at  han  ufortøvet  rejste  til  Viby.  Der  bor 
en  Mand,  som  hedder  Peder  Jensen  Høg,  og  ham  fik  han 
til  at  lave  en  Sang,  som  han  saa  sendte  Maren,  saaledes 
hed  Pigen,  og  Dagen  efter  drak  han  en  Trepægleflaske 
fuld  af  Brændevin,  hvorpaa  der  gik  Ild  i  Halsen  paa  ham, 
og  død  var  han,  og  død  blev  han. 

Syng  os  Visen,  Mads,  raabte  man. 

A  synger  den  ellers  it  gjerne,  sagde  Mads,  men  rommede 
sig  og  sang: 

Skal  nu  vort  Venskab  ende  saa? 

Skal  Kjærlighed  med  fast  Attraa 

Nu  høre  op,  og  rives  ned 

Den  Ven,  som  jeg  har  havt  saa  kjær? 

Men  nu  vil  jeg  i  Sorgen  gaae 

Og  fælde  mangen  modig  Taar. 

Den  er  meget  længer;  men  a  har  ondt  for  Brystet, 
sagde  Mads,  hvorpaa  han  gik  hjem  og  lagde  sig  tilsengs 
og  laa  i  tre  Uger  af  Kjærlighedssorg,  men  stod  saa  op 
og  fejlede  ikke  Noget. 

Spørgsmaalet  er:  Havde  Mads  Kjærlighedssorg,  før  han 
sang  Visen,  eller  har  Visen,  naar  den  synges,  en  dæmonisk 
Magt  til  at  frembringe  Kjærlighedssorg,  hvilket  sidste 
man  ikke  skulde  tro  om  den,  mindst  af  dens  Bim. 

Her  paa  Egnen,  som  ogsaa  andre  Steder  i  Jylland,  er  det 
Skik  ved  Bryllupper,  at  Brudgommen,  hvis  han  er  Ung- 
karl, skal  have  en  rød  ulden  Hue  sat  paa  Hovedet  og 
Bruden  en  sort  Kyse,  hvorpaa  de  i  dette  Kostume  danse 
en  Dans  med  hinanden.  Den  Bestilling  at  sætte  Huen  og 
Kysen  paa  have  gjerne  Skolelæreren  og  hans  Kone;  men 
der  maa  passes  godt  paa ;  thi  medens  Mændene  ere  derfor, 

modsætte    Karlene    og    Pigerne    sig    det,    undertiden    saa 
heftig,  at  det  er  kommet  til  Slagsmaal. 


VI. 

Jeg  gik  ogsaa  over  og  besogte  min  Værts  Broder,  der 
er  Ild  handler  og  ejer  en  Gaard  tætved.  Paa  Vejen  der- 
hen viste  man  mig  pludselig  i  Sydost,  omtrent  en  halv 
Mil  borte,  Vium,  hvor  Blicher  blev  fodt.  I  dette  Øjeblik 
var  Jordbunden  foran  mig,  saa  langt  jeg  kunde  se,  ikke 
Andet  end  brun  Lyng,  hvad  der  jo  passede  godt  til  Blichers 
egne  Ord: 

„Min  Fødestavn  er  Lyngens  brune  Land, 

Min    Barndoms    Sol    har   smilt   paa    morken    Hede." 

Lidt  efter  kom  jeg  i  det  buede  Landskab  ud  mellem 
rige  Kornmarker,  en  tydelig  Hilsen  om,  at  Meget  har 
forandret  sig  paa  Egnen  siden  Blichers  Tid,  at  Hedens 
uforstyrrede  Poesi  er  forbi.  Kornmarkerne  strakte  sig 
tæt  op  til  den  grundmurede  Gaard,  som  tilhører  Uld- 
handler Jensen.  Der  fortaltes  om  ham,  at  under  sidste 
Krig,  da  vor  Hær  trak  sig  tilbage  og  en  Eskadron  nær- 
mede sig  Gaarden,  gik  han  ud  og  sagde  til  den  kom- 
manderende Officer:  Hr.  Bitmester,  hvad  Vin  maa  jeg  byde 
Dem?  —  Og  efter  den  Erfaring,  jeg  gjorde  paa  Gaarden^ 
skulde  det  være  en  vanskelig  Officer,  der  ved  sit  Svar 
kunde  gjore  Spørgsmaalet  tilskamme.  Det  er  denne  Mand, 
der  efter  at  have  begyndt  som  Bondekarl  med  at  gaa 
om  og  handle,  indrettede  Fabriken  i  Dollerup  Vand- 
mølle. Han  har  været  to  Gange  ruineret  ved  Kriser,  sidste 
(rang  1848;  første  Gang  var  Krisen  ikke  saa  vidtstrakt, 
om  end  meget  intensiv;  den  omfattede  hans  hele  Ejen- 
dom, som  han  bar  paa  sin  Byg,  og  som  man  fratog  ham. 
Men  begge  Gange  arbejdede  han  sig  med  utrættelig  Vind- 
skibelighed op  igjen  og  er  nu,  mindst  sagt,  en  formuende 
Mand.  Der  blev  engang  i  vore  salig  Stænder  sagt  af  en 

fornem  Godsejer,  at  noget  af  det  Behageligste,  han  kjendte, 
var  en  Bondekarl,  der  havde  været  Tjener.  Jeg  tør  dog 
sige,  at  det  er  end  behageligere  at  se  en  Bondekarl,, 
der  har  hævdet  sig  som  sin  egen  Herre  og,  medens  han 
har  beholdt  Bacens  Kraft,  har  faaet  den  Dannelse,  som 
et    bevæget,    praktisk    Liv    giver. 

Efter  en  Aftale  med  et  Par  af  de  Herrer,  som  fra 
Viborg  havde  fulgt  mig  til  Dollerup,  og  som  havde  et 
Ærinde  der  paa  Egnen  denne  Eftermiddag,  kom  de  forbi 
Vandmøllen  for  at  tage  mig  med  og  bringe  mig  længer 
sydpaa,  nemlig  til  Grænsen  af  Ahlheden.  I  Forvejen  op- 
førte min  Vært  og  jeg  en  lille  Komedie  med  hinanden. 
Jeg  havde  jo  godt  kunnet  mærke  paa  Behandlingen,  at 
man  ikke  betragtede  mig  som  en  Gjæst,  man  vilde  drage 
Fordel  af;  men  jeg  kunde  dog  efter  Omstændighederne 
ikke  undlade  at  tilbyde  Betaling.  Da  jeg  havde  sagt  dette 
saa  pænt  som  mulig,  svarede  min  Vært  meget  alvorlig: 
„Det  er  tyve  Daler."  Jeg  tog  ligesaa  alvorlig  i  Lommen. 
„Nej,"  sagde  han  da,  „De  skal  have  Tak,  fordi  De  vilde 
være  min  Gjæst,  og  De  er  velkommen  igjen,  naar  De 
selv  vil." 

Vi  kjørte  derfra  til  Kammerjunker  Sporon  paa  Sten- 
dalsgaard, omtrent  en  Mil.  Vejen  løber  saa  temmelig 
paa  Grænsen  imellem  det  frugtbare  Land  og  Heden.  Til- 
venstre,  østlig,  laa  Viums  hvide,  firskaarne  Kirke  med 
spidst  tilløbende  Tag,  venlig  og  hyggelig  mellem  Træer; 
tilhøjre,  ved  Hvam,  saa  jeg  for  første  Gang  Jorden  skræl- 
let og  Lyngskorpen  kjørt  sammen  og  brænde  for  at 
gjøde  Jorden  med  sin  Aske.  Det  saa  fattigt  ud  ved  Hvam; 
men  Bigdommen  stod  der  i  Skikkelse  af  en  hamborgsk 
Kjøbmand  (dansk  ar  Fødsel),  som  nys  har  kjøbt  en 
Gaard  der,  og  det  var  hans  Lyng,  der  brændte. 

Nu  nærme  vi  os  Ahlheden;  men  Udsigten  til  den 
bliver  spærret  af  Skoven,  en  kunstig  Skov,  hvis  det 
er  tilladt  at  sige  saa  om  den  store  Granplantage,  under- 
tiden kaldet  Kongeskoven.  Den  strækker  sig  ca.  en  halv 
Mil  fra  Nord  til  Syd,  men  er  forholdsvis  smal;  Arealet 
er  1,230  Tdr.  Land.  Dens  ældste  Del  er  77,  dens  yngste 
Del  42  Aar  gammel.  Saalænge  man  østpaa  kan  se  rigtige 
Træer  —  man  tilgive  mig  stadig  denne  Udtryksmaade  — 

jeg  mener  Løvtræerne,  dem,  Naturen  frivillig  har  ydet, 
gjor  denne  Skov  intet  oplivende  Indtryk;  den  er  flad  og 
re^elnuessig-alvorlig,  ser  ud  som  et  Stykke  Poesi  fra 
oplysningstiden.  Men  det  forandrer  sig,  naar  man  kom- 
mer ind  i  den:  saa  er  den  kraftig  og  alvorsfuld,  og 
enten  glemmer  man,  at  den  er  plantet,  eller  man  mindes 
det  for  at  glæde  sig  over,  at  Alt  trives  saa  vel.  Sten- 
dalsgaard, Skovriderboligen,  ligger  omtrent  midtvejs  paa 
dens  ostlige  Rand,  paa  en  firkantet  Eng,  der  overalt  er 
omsluttet  af  Skov,  undtagen  mod  Syd,  hvor  Haven  ligger. 
Der    er    afsluttet,    favnet,    hyggeligt,    stille,    alvorligt. 

Det  Alvorsfulde,  Stærke  og  Melankolske  traadte  os 
endmere  imode,  da  vi  i  Skumringen  gik  ned  i  Stendalen. 
Det  er  et  Svælg,  en  Kloft,  dannet  omtrent  som  Dalene 
ved  Dollerup,  men  mere  langstrakt;  den  naar  igjennem 
Skoven  langt  ud  mod  Vest,  hvor  den  efterhaanden  bliver 
til  en  Aa,  der  under  Navnet  Aaresvad  Aa  falder  i  Karup 
Aa.  Her  nede,  tilsyneladende  omgiven  af  svære,  morke 
Skovbakker  —  hvilke  kun  synes  Bakker,  fordi  man  selv 
er  nede  i  en  Fordybning,  der  i  Øjeblikket  synes  Landets 
egenlige  Niveau  —  skal  man  nok  glemme,  at  man  er  i 
en  Plantage,  og  snarere  tro  sig  i  en  norsk  Fjeldskov. 
Stilheden  her  er  mærkværdig.  Man  skulde  tro,  at  Stil- 
hed var  Stilhed,  at  denne  Stilhed  maatte  ligne  den  i  de 
skovlose  Klofter  ved  Dollerup,  og  dog  er  der  en  sæl- 
som Forskjel  i  Maaden,  hvorpaa  de  tavse  Banker  og 
de  stille,  store  Træer  synes  at  lytte  til  Noget,  der  ikke 
vil  komme. 

Næste  Morgen  tog  min  Vært  mig  med  for  nærmere  at 
bese  Plantagen.  Vi  gik  over  Engen  og  henad  aldeles  flad 
Skovbund;  men  alligevel,  da  vi  kom  til  Stendalen  og 
havde  gaaet  et  Par  Skridt  paa  dens  Rand,  var  det  mig 
umuligt  at  fornemme  Andet  end,  at  vi  vare  komne  op 
paa  en  Bjergside.  Der  er  Skuffelser,  som  ingen  Erfa- 
ring hjælper  En  af  med.  Man  kan  have  rejst  nok  saa 
meget  paa  Jernbaner,  og  dog,  naar  man  holder  f.  Ex. 
ved  Ringsted,  og  det  andet  Tog  sætter  sig  i  Bevægelse, 
tror  man  ved.  at  se  ud,  at  Ens  eget  Tog  gaar.  Ved  Sten- 
dalen kan  man  ikke  gjøre  Forskjel  imellem,  om  Jorden 
er  gaaet  ned  eller  man  selv  gaaet  op.  Formedelst  denne 

Bjergfornemmelse,  som  man  har  her  paa  Landets  egen- 
lige, flade  Grund,  er  det  maaske,  at  den  eneste  Forhøj- 
ning  i  Skovens    Terræn   er   kaldt   Dovrehøj. 

Ad  en  smuk,  nyanlagt  Vej  kom  vi  ud  til  Plantagens 
vestlige  Rand,  og  her  saa  jeg  da  endelig  ud  over  Ahl- 
heden.  Der  var  en  stor  Overraskelse.  Tiltrods  for  Meget, 
som  jeg  i  den  senere  Tid  havde  hørt,  læst  og  set,  laa 
dog  haardnakket  fra  gammel  Tid  den  Forestilling  i  mit 
Sind,  at  Ahlheden  var  Sand,  sømme  Steder  graa,  andre 
Steder  brun  eller  rød  af  Jern,  men  væsenlig  en  Sand- 
slette. Beskrivelsen,  der  efter  Carstens  er  optaget  i  Traps 
Statistik,  tilføjer  vel  Lyng,  men  maler  for  Fantasien  det 
mest  melankolske,  af  alle  venlige  Aander  forladte,  øde 
Landskab.  Velan,  hvad  jeg  saa  foran  mig,  var  forst  en 
Kant  eller  Bordt  af  Lyng,  saa  en  udstrakt,  grøn  Slette 
ikke  saftiggrøn,  men  snarere  lidt  bleggrøn,  med  Græs  og 
Kornmarker,  længer  borte  endel  adspredte  BygningerA 
og  endelig  i  det  Fjerne  et  fint,  rødligt  Skjær  om  lave, 
hvide  Huse  paa  den  uoverskuelige  Slette,  saa  flak  som 
en  Pandekage  eller  som  Amager,  hvorom  jeg  da  ogsaa 
mest  blev  mindet.  Vel  at  mærke,  dette  var  ikke  hele 
Ahlheden;  hvad  jeg  saa  nærmest,  var  Kolonien  Haurdal 
eller  Havredal  med  dens  Jorder,  opdyrket  Hede. 

Et  Besøg  derude  blev  opsat,  fordi  min  Vært,  som  KL 
11  skulde  være  ved  et  Vandsyn  i  Nærheden  af  Auns- 
bjerg, foreslog  mig  at  tage  med  og  aflægge  et  Besøg 
paa  Gaarden.  Da  min  Rejse  for  en  Del  skulde  være  en 
Pilgrimsvandring  til  Blichers  poetiske  Land,  kom  dette 
Vandsyn  mig  meget  belejligt.  Derovre  maatte  Blicher  i 
sin  Opvæxt  opholde  sig  oftere  og  længer,  end1  han  ønskede, 
hos  sin  fornemme  (Slægtning  Etatsraad  Steen  de  Steensen 
og  hans  strenge  Frue;  men  medens  Drengen  gik  og 
længtes  hjem  til  Præstegaarden,  indsugede  han  af  Herre- 
mandslivet det  Stof,  hvoraf  han  senere  formede  Skik- 
kelser, der  ere  blevne  os  saa  kjære.  Her  boede  „Skytten 
paa  Aunsbjerg".  Her  blev  den  forelskede  unge  Dame 
bragt  hen  for  at  skilles  fra  sin  Elsker;  men  Budbringeren 
mellem  hende  og  ham  stod  bag  paa  Vognen  som  Nissen, 
der  sagde:  Vi  flytte.  Her  levede  ogsaa  hin  anden  Skytte, 
der  havde  Sammenstødet  ved  Sorte  Mads,  og  her,  nedenfor 

et  af  Vinduerne,  aflagde  lian  sin  Naadigherre  den  melan- 
kolske Beretning  om  Udfaldet,  medens  .lunker  Kai  og 
Frøken  Mette  stode  ved  det  andet  Vindue.  Herfra  drog 
Toget  ud  for  at  opsoge  og  tugte  Sorte  Mads  og  kun 
finde  de  glødende  Emmer  af  lians  Hus  paa  Mosen.  Her 
var  den  Kvist,  der  „nod  Prædikat  af  Taarn",  hvorfra 
Kornetten  bortforte  Froken  Mette,  og  saa  fulgte  hin 
romantiske,  spændende  Flugt  over  Heden,  ad  Karup  Aa 
til,  hvor  jeg  ogsaa  vil  hen. 

Der  er  en  Milsvej  fra  Stendalsgaard  til  Aunsbjerg, 
lige  i  Ost.  En  halv  Fjerdingvej  fra  Stendalsgaard  paa 
en  lille  Sandhoj,  der  hedder  Store  Havbakke,  regner 
man,  at  Skjellet  er  mellem  Hedelandet  og  Lerjorden, 
eller  nojagtigere:  her  er  et  Punkt,  hvorigjennem  Grænse- 
linien gaar  fra  Nord  til  Syd.  Nedenfor  ses  tilhojre,  sydlig, 
en  blaa  So,  Nipgaard  So.  Lidt  længer  frem,  Nord  for 
Vejen,  ligge  Vium  Kirke  og  Præstegaard  saa  venlig  mellem 
Træer  som  nogen  sjællandsk  Kirkeby.  Derpaa  ses  en 
stor  Skov,  ligeledes  tæt  Nord  for  Landevejen.  Ved  dens 
nærmeste  Kant  ligger  i  en  Dal  Herregaarden  Liselund; 
Aunsbjerg  er  nærved,  men  ligger  lidt  mere  i  Skjul,  tæt- 
tere til  Skoven.  Det  Forste,  man  ser  af  Gaarden,  er  meget 
anseligt:  de  nyopforte  Mejeri-  og  Staldbygninger,  hvor- 
imod selve  Herregaarden,  der  med  tre  Længer  omfatter 
en  stor  Gaardsplads,  er  mere  beskeden,  fordi  den  Fløj, 
tvende  Stokværk  hoj  og  med  „Taarn",  som  Blicher  om- 
taler, er  nedbrudt  og  erstattet  med  et  lavt  Sidehus.  Den 
midterste  Fløj,  som  Familien  bebor,  er  ikke  meget  højere, 
men  var  i  gamle  Dage  paa  tre  Stokværk.  Der  skal  om- 
bygges; men  den  nuværende  Ejer,  Hr.  Neergaard,  har 
som  klog  Landmand  begyndt  med  det,  der  hører  til 
Gaardens  Drift,  og  ladet  det  Stadselige  og  Bekvemmelige 
vente  til   Sidst. 

De  tre  Alen  tykke,  tildels  Kampstens  Mure  under  den 
midterste  Fløj  og  de  overordenlig  svære  Egeplankelofter 
i  dens  Kjældre  vidne  endnu  om,  at  her  har  staaet  noget 
Betydeligt.  De  ligge  vel  fra  den  Tid,  da  Jens  Andersen, 
Dronning  Margrethes  Landsdommer  i  Jylland,  byggede 
Borgen  og  kaldte  den  Avindsbjerg,  „fordi  han  havde 
saa  mange  Avindsmænd",  hvilket  dog  var  en  sær  Grund 

til  at  give  sit  eget  Hjem  Avinds  Navn.  I  Jorden  er  mod 
Nord  fundet  Spor  af  tykke  Mure;  en  Del  af  den  store, 
smukke  Have,  anlagt  af  Etatsraad  Steensen,  ligger  paa 
de  fordums  Borggrave;  men  der  er  endnu  lidt  Borggrav 
og  en  lav  Vold.  I  Plantagen  nærved  er  Spor  af  Kanaler 
a  la  Louis  XIV  eller  å  la  Fredrik  d.  6te  i  Frederiksberg 
Have;  ligeledes  ser  man  i  Skoven  en  lille  Levning  af 
den  Lindeallé,  som  i  Blichers  Ungdomstid  forte  til  Gaar- 
den  nordfra.  Her  er  altsaa  Spor  nok  baade  af  Biddertid 
og  af  storstilet  Herremandsliv;  men  saa  kom  Forfalds- 
tiden: under  den  næstforrige  Ejer  voxede  Lyngen  ind  i 
Gaarden.  Nu  er  der  overalt  Frodighed,  Skov  med  dejlige 
Bøge,  Plantage,  en  smuk  Have,  rige  Marker  og,  saavidt 
jeg  saa,  slet  ingen  Lyng. 

Det  skulde  være  en  kort  Udflugt;  vi  ventedes  hjem 
til  Middag,  og  vi  agtede  os  til  Præsten  paa  Ahlheden; 
men  Klokken  blev  sex,  inden  vi  kom  fra  Aunsbjerg, 
og  jeg  skulde  gjerne  blevet  der  længer. 

Min  Vært  mente,  at  der  nu  ingen  Grund  var  til  at 
kjøre  hjem  og  sige^  at  vi  ikke  kom  til  Middag;  „naar 
man  er  taget  til  Aunsbjerg,  forstaas  det,  at  man  bliver 
borte".  Vi  kjørte  derfor  tilbage  ad  Heden  til,  men  lidt 
nordligere,  tæt  udenom  Granplantagen,  gjennem  Sjørup, 
og  naaede  inden  Kl.  7  til  Frederiks  Kirke,  Kirken 
paa  Ahlheden.  Den  fyldte  i  dette  Foraar  100  Aar  og  er 
nok  i  Anledning  af  Fødselsdagen  bleven  istandsat  og 
pyntet;  den  ser  ny  ud,  lys  og  venlig,  med  en  Altertavle 
af  Schleisner.  Man  maa  ikke  tro,  at  der  mærkes  Hede 
her;  tæt  østenfor  Kirken  er  en  Skov  eller  Plantage  paa 
14  Tdr.  Land,  mest  bestaaende  af  Bød^gran,  anlagt  af 
Carstens,  og  tæt  vestenfor  ligger  den  hvide,  nette  Præste- 
gaard  med  Have  eller  egenlig  to  Smaahaver  omgivne 
af  en  Lund  bestaaende  af  Gran,  Birk,  Alm,  Elle,  Bøn 
og  Syringer.  I  Havens  Gange  lod  Carstens  Ahlen  ligge 
bar.  Den  ligger  V<  Alen  under  Sandet  eller  Mulden  og  er 
jernsvangert  Sand,  undertiden  meget  fast,  som  Stenblokke. 
Det  var  da,  som  om  Havens  Gange  vare  rødbrune  Fliser. 
Den  forrige  Præst  lod  fylde  Grus  paa  for  at  undgaa  dette 
særegne    memento. 

Pastor  Gad  og  Frue  var  gaaede  over  til  Firhusene; 

saaledes  hedder,  efter  Gaardenes  Tal,  en  af  Bygderne 
eller  Beboelserne  paa  Heden.  Der  findes  ogsaa  To  hu- 
sene og  Trehusene;  en  Bygd  hedder  Klem  imelle  m; 
de  betydeligste  Steder  ere  Havredal,  Gronhoj  og 
Besenfelde.  Jeg  antager  ikke  at  behove  at  minde  Læ- 
serne om,  at  al  denne  Bebyggelse  hidrører  fra  Fredrik 
d.  5tes  Tid,  fra  Aarene  1759  og  60,  da  man  „samtidig 
med,  at  Olavides  koloniserede  Sierra  Morenas  ode  Bjerg- 
strækninger og  Catharina  d.  2den  Buslands  Stepper,  forte 
henved  1.000  fattige,  ved  Krigen  hærgede  Indvaanere 
fra  Bredderne  af  Bhin  og  Mainz  hertil". 

Vor  Vej  gik  over  flad  Lynghede;  men  Solen  stod  rod 
og  varm  foran  os  dybt  nede  ved  Jordranden,  og  det  var, 
som  om  vi  kiorte  i  det  rode  Guld.  Da  vi  kom  til  Fir- 
husene,  var  ogsaa  dette  tarvelige  Sted  overgydt  af  Sol- 
nedgangslys,  medens  Luften  var  stille  og  kjølig  og  vore 
Skygger  faldt  lange  og  sorte  henover  de  i  farvet  Lueluft 
indhyllede  Lyngtoppe. 

Bygningsmaaden  paa  disse  Steder  er  saaledes,  at  Gaar- 
dene  ligge  parvis,  vidt  adskilte  fra  hinanden,  og  danne 
en  meget  bred  Gade.  Firhusenes  Gade  er  Græs-  eller 
Lyngmark.  Hver  Gaard  bestaar  af  et  Stuehus  og  en 
parallelt  dermed  liggende  Staldbygning.  Midt  paa  Gaden 
er  en  Brønd,  42  Alen  dyb;  thi  da  man  vilde  kolonisere 
efter  spansk  og  russisk  Mønster,  gjaldt  det  jo  om  at 
finde  en  rigtig  øde  Egn,  hvor  dor  ikke  engang  var  Vand. 
Brønden  ser  ret  sælsom,  gammeldags,  patriarkalsk  ud: 
Fire  høje  Egestolper,  forneden  forbundne  med  Brædder, 
foroven  med  et  Tag;  i  Midten  under  Taget  et  Hjul,  hvor- 
fra Kjæden  'gaar  ned  i  Dybet. 

Vi  vare  først  inde  hos  Daniel  Jungs  Kone,  lille, 
sortøjet,  med  temmelig  stærk  jydsk  Accent.  Huset  var 
ikke  særdeles  renligt,  men  indrettet  paa  sædvanlig  dansk 
Bondevis. 

Derfra  gik  vi  til  hendes  Naboerske,  Ev  a  Laut,  Jacob 
Kratts  Enke.  Hun  var  kraftig  bygget,  i  graasort  Hver- 
garns  Kjole,  med  et  sort  Bind  om  det  Øverste  af  Panden 
og  et  sort  Tørklæde  om  Hovedet.  Det  var  ydermere  en 
paafaldende  kjøn  Kone:  Ansigtet  ædelt  formet,  Ojnene 
store,  graalige,  Øjenbrynene  fine  og  skjønt  buede.  Mun- 

den  sjeldent  smuk,  i  det  Hele  et  Udtryk  af  Venlighed, 
Kløgt,  Selvbevidsthed,  Dygtighed.  Men  det  var  tillige  be- 
stemt fremmed,  ikke-dansk;  der  var  ikke  den  Gemyt- 
fylde,  som  er  det  egenlig  Smukke  i  de  smukke  danske 
Kvindeansigter,  men  overvejende  Klogskab,  „Verden'. 
Man  kunde  paa  dette  Ansigt  se,  at  der  i  den  blandede 
Skare,  som  indkaldtes,  ogsaa  var  Folk  af  god  Familie, 
ødelagte  ikke  ved  egen  Skyld,  men  ved  Krigen.  Hun 
talte  Dansk,  men  med  tysk  Accent,  sagde  f.  Ex.  Grumme 
Schli  (Slid),  Tyschland.  Jeg  anslog  hende  til  50;  men  hun 
er  63  Aar.  Hun  havde  været  Enke  i  25  Aar  og  har  ikke 
blot  hævdet  sig  paa  sin  egen  Gaard  —  den  er  paa  ca.  600 
Tdr.  Land,  hvoraf  40  Tdr.  opdyrkede,  med  4  Stude,  3 
Køer,  endel  Faar,  11  Skjæpper  Hartkorn  —  men  ogsaa 
kjøbt  Gaarden  ligeoverfor  til  sin  ældste  Søn.  En  Søn 
og  Datter  —  en  smuk  Pige,  men  dog  ikke  nær  saa 
smuk  som  Moderen  —  ere  hjemme.  De  dyrke  deres  Jord; 
men  hele  Huset  er  samtidig  beskjæftiget  med  at  binde. 
Husets  Vinduer  vare  fyldte  med  Blomster  i  Urtepotter; 
i  Storstuen  var  der  hvide  Gardiner.  Haven  er  mod  Vest 
beskyttet  af  Træer;  der  stod  Kaal,  Roer,  Løg,  Ribs,  Roser, 
et  lille  Æbletræ  i  Læ  mellem  Ribsbuske  og  et  lille  Kirse- 
bærtræ. Det  var  med  et  ubeskriveligt  Velbehag,  at  jeg 
stod  ude  i  Haven  og  talte  med  Eva  Laut.  Over  det  Hele 
hvilede  Tarvelighed,  Vindskibelighed,  Orden  og  Villie, 
forenet  med  et  besynderligt  Udtryk  af  Bevidsthed  om, 
at  man  havde  hjemme  et  andet  og  bedre  Sted,  men  fandt 
Ro  i  det  Nærværende. 

Solen  var  gaaet  ned,  og  vi  maatte  hjemad.  Da  vi  gik 
tilbage,  mødte  vi  strax  ved  Husene  Daniel  Jung.  Det 
var  hans  Sted,  vi  først  havde  været  inde  i,  og  der  var 
det  ikke  faldet  mig  ind,  at  han  var  den  rigeste  Mand 
i  Bygden;  hans  Gaard  er  større  end  Eva  Lauts,  og  han 
har  to  Heste,  der  stode  „nede  i  Engen".  Der  var  altsaa 
Vand  og  Eng  ikke  langt  borte;  men  jeg  havde  ikke  faaet 
Tid  eller  Anledning  til  at  gaa  derhen.  Selv  kjørte  han  i 
dette  Øjeblik  med  Stude;  han  havde  været  ude  med  Hede- 
tørv. Det  var  en  Mand  med  langt,  germanisk  Ansigt, 
kloge,  livlige  Øjne,  frejdig  og  fornøjet,  men  paa  tysk,  selv- 

tilstrækkelig  Maade.  Han  var  (il  Aar.   men  saa  vidt  ud; 

thi  hans  Fader  var  bleven  91. 

Prusten  fulgte  os  tilfods,  medens  Fruen  kjorte  til 
Fredriks  Kirke.  Han  mente,  at  Kolonierne  gaa  tilbage, 
fordi  Jorden  taber  sig  og  behøver  Mergel  eller  mere 
Gjodning,  end  der  kan  skaffes  til  den  store  Udstrækning, 
som  maa  tages  i  Brug,  og  fordi  der  bliver  mere  bebygget, 
mindre  fri  Plads  for  Lyng  til  Gjodning  og  til  Faarenes 
Græsning. 

Han  gav  i  det  Hele  Befolkningen  et  godt  Skudsmaal. 
Den  er  intelligentere  af  Udseende  end  de  omboende  Dan- 
ske, hvilket  dog  kan  hidrøre  fra,  at  ikke  Faa  nedstamme 
fra  Familier,  der  stode  over  Bondestanden.  Desuden  fore- 
kommer det  mig,  at  man  kan  sige,  at  Tyskerne  have 
deres  Intelligens  i  hele  Ansigtet  og  navnlig  i  dets  Form. 
medens  den  danske  Bonde  har  sin  i  Øjnene  og  skjuler 
den,  saa  godt  han  kan.  Kolonisterne  ere  ogsaa,  blev  der 
sagt,  livligere,  mere  belevne  og  frejdigere  end  de  Danske, 
men  ved  Siden  deraf  ogsaa  ofte  raaere.  Pigerne  ere  hyppig 
ikke  bly:  deres  Belevenhed  kan  hurtig  gaa  over  til  Vrede 
og  Voldsomhed.  Men  det  er  et  arbejdsomt  og  tarveligt 
Folkefærd 

Paa  Tilbagevejen  fik  jeg  en  rigtig  Passiar  med  Kam- 
merjunkerens Karl,  Christoffer.  Han  var  selv  „en  Ty- 
sker', d.  v.  s.  af  Oprindelse,  født  i  Havredal,  men  for- 
resten ram  Jydsk,  livlig,  kjon,  blond,  en  lille  Smule  skjæv- 
hovedet. 

Han  fortalte  mig  en  hel  Del  om  Egnen. 

Agerdyrkning  er  ingenlunde  Beboernes  eneste  Erhverv. 
Som  vi  allerede  havde  set  hos  Eva  Laut,  er  man  meget 
flittig  med  at  binde.  For  et  Par  korte  Strømper  faar  man 
16  a  17  Sk.,  for  et  Par  lange  2  Mk.  a  2  Mk.  8  Sk.  En  Karl 
kan  strikke  et  Par  om  Dagen;  det  gjorde  f.  Ex.  Chri- 
stoffers Broder,  der  handler  med  Stude.  De  ere  ivrige 
Handelsmænd.  Husmanden,  der  kun  ejer  een  Ko,  hand- 
ler med  den.  Christoffers  Broder  drog  tilmarkeds  fra 
lste  Marts  til  Juli  d.  A.  med  et  Par  Stude  og  70  Bdl.  i 
Lommen  og  kom   hjem  med  en   Fortjeneste  af  162  Rdl. 

Agerdyrkningen  drives  i  Reglen  paa  den  Maade,  at  de 
Gamle  gaa  paa  Aftægt,  blive  hjemme  og  arbejde.  Er  der 
M    Goldschmidt  i  folkeudgave.  VI 

et  godt  Forhold,  saa  gjøre  de  det  gratis;  kommer  der 
Uenighed,  forlange  de  1  Mk.  om  Dagen.  Imens  drage  de 
unge  Mænd  eller  Karle  ud  paa  Handel. 

Man  dyrker  Havre  og  Rug,  Spergel,  som  de  kalde  Pej, 
til  Studene,  Boghvede,  som  de  kalde  Hadekorn  (Haide- 
korn),  Bønner,  men  især  Kartofler.  Hver  Mand  har  en 
Kjelder,  der  rummer  ca.  150  Tdr.  De  sælge  dem  i  Vi- 
horg   tilligemed   Lyngtørv. 

Endnu  for  ti  Aar  siden  kivedes  man  meget  indbyrdes, 
men  holdt  dog  altid  sammen  mod  de  Danske.  De  droge, 
20  å  30  Stykker  i  Følge,  til  Viborg  om  Natten,  holdt 
Frokost  ved  Solopgang  paa  Stanghede,  sloges  med  Alle, 
der  udsatte  sig  for  et  Sammenstød,  vare  vilde  Karle, 
De  Danske  kaldte  dem  Kartoffeltyskerne,  hvilket  dog 
ikke  blot  hidrørte  fra,  at  de  havde  mange  Kartofler  at 
sælge,  men  vel  især  fra  den  Omstændighed,  at  Kolo- 
nisterne indførte  Kartofler  i  Landet,  og  at  Almuen  i  lang 
Tid  ikke  vilde  anerkjende  denne  Frugt  for  Menneskeføde, 
ligesom  det  endnu  er  Tilfældet  i  Orienten.  Pontoppidan 
siger:  „De  Tyske  har,  foruden  anden  Sæd,  indført  Pa- 
teter eller  Jordæbler,  hvoraf  en  Mand  aarlig  kan  avle 
20  til  30  Tønder." 

De  vare  i  lang  Tid  en  Slags  Pariaer,  satte  Pris  paa 
at  anbringe  deres  Børn  hos  Danske  og  giftes  med  Danske. 
Nu  er  Nationalforskjellen  saagodtsom  ud j evnet,  den  yngre 
Slægt  er  dansk.  Men  det  er  endnu  en  Ære  at  ægte  en 
smuk  dansk  Pige,  selv  om  hun  ikke  er  rig.  Dog  maa 
hun  helst  være  det.  Pigerne  udsøge  sig  ogsaa  helst  en 
dansk  Karl.  Christoffer  sagde:  „A  vil  aldrig  gifte  mig 
med  en   tysk  'Pige." 

Der  var  To,  en  smuk  Karl  og  en  smuk  Pige,  begge 
tyske  (d:  konfirmerede  paa  Tysk),  hvem  Forældrene  paa 
ingen  Maade  vilde  dade  faa  hinanden,  men  som  giftede 
sig  alligevel.  Den  lunge  Mands  Fader  lod  sin  Kones  uægte 
Datter  faa  Gaarden. 

Der  var  endvidere  en  Mand,  om  hvem  det  blev  sagt,  at 
han  havde  forgivet  sin  Kone,  fordi  han  var  gode  Venner 
med  Tjenestepigen  og  .vilde  ægte  hende.  Da  Kistelaaget 
skulde  slaas   til,   stak  han   hurtig   Hovedet  ind  og  kys- 

sede  Konen.  Men  naar  man  gjor  det,  kan  man  ikke  blive 
gift  igjen.  og  han  og  Pigen  fik  heller  aldrig  hinanden. 
Medens  vi  kjørte  hjemad,  saa  vi  med  Et  i  Mørket  en 
stærk  Lue  østerpaa,  og  det  varede  en  Stund,  inden  vi 
kom  af  med  Angsten  for,  at  det  var  Stendalsgaard,  der 
brændte.  Det  var  Lyngtørv,  der  brændtes  for  at  give 
Aske  til  Gjødning.  Da  vi  vare  komne  ind  i  den  bælgmørke 
Skov  (Plantagen),  brød  igjen  en  stærk  Lysning  frem; 
men  det  var  Maanen,  der  i  stor  Klarhed  kom  op  over 
Skovranden  og  venlig  lyste  os  hjem. 


VII. 

Næste  Morgen  vilde  jeg  tidlig  gaa  til  Havredal,  men 
blev  opholdt  paa  en  behagelig  Maade.  Den  foregaaende 
Dag  havde  Kammerjunkeren  budt  en  aldrende  Bonde, 
Erik  Jensen  Skræ,  ind  til  Kaffen.  Jeg  havde  sam- 
talet Lidt  med  ham,  sagt  ham,  at  jeg  gjerne  vilde  høre 
Historier,  og  sluttelig,  da  jeg  tændte  en  Cigar,  budt 
ham  en.  Dette  Sidste,  sagde  Kammerjunkeren,  var  vel 
set.  Da  jeg  nu  var  ifærd  med  at  gaa,  kom  man  og  sagde 
mig,  at  Erik  Skræ  var  ude  i  Gaarden  med  en  Historie 
til  mig.  Da  Erik  saa  mig  med  Hat  og  Stok,  vilde  han 
ikke  opholde  mig;  men  Havredal,  mente  jeg,  vilde  ikke 
løbe   bort,   og  saa  fik   jeg   Historien   i  Vognskuret. 

Den  var  om  et  Par  Folk,  som  Erik  selv  havde  kjendt. 
Karlen  hed  Claus  og  Pigen  Maren.  De  vare  forlovede 
med  alle  Vedkommendes  Minde,  Brylluppet  var  fastsat, 
Gjæsterne  indbudne,  og  Claus  mødtes  ude  i  Byen  med  sin 
tilkommende  Svigerfader  for  at  aftale  de  sidste  Betin- 
gelser, hvorunder  de  Gamle  skulde  gaa  paa  Aftægt  og 
han  selv  overtage  Gaarden.  De  vare  enige  om  Alting  und- 
tagen om  Gjødning  til  tre  Skjæpper  Land,  som  Sviger- 
faderen forlangte,  og  om  dette  Punkt  bleve  de  saa  uenige, 
at  Giftermaalet  gik  overstyr.  Claus  kom  til  Gaarden  før 
den  Gamle  og  sagde  til  Maren,  som  Intet  anede  om  Uenig- 
heden: „Du  har  faaet  Pletter  paa  de  Silkekjoler,  jeg 
har  foræret  Dig;  men  jeg  ved  en  Mand,  som  kan  tage 

5* 

dem  af;  laan  mig  ogsaa  de  to  Dukater,  jeg  har  givet 
Dig,  for  jeg  har  ikke  Penge  til  at  betale  Manden."  — 
Maren  gav  ham  Kjolerne  og  Dukaterne,  og  Claus  gik  bort 
og  kom  ikke  igjen. 

Imidlertid  vare  jo  Bryllupsgjæsterne  indbudne  og  havde 
sendt  deres  Bidrag  til  Gildet,  saa  at  Bryllupsgildet  blev 
holdt  alligevel.  Bruden  blev  i  al  sin  Stads  sat  i  Høj- 
sædet, og  istedenfor  Brudgommen  satte  man  Gaardman- 
dens  Søstersøn  ved  hendes  Side.  Da  hun  var  bedrøvet, 
sagde  han  til  hende:  „Du  skal  it  græde,  Maren;  vil  Claus 
it  ha'e  Dig,  saa  vil  a." 

Efter  en  Tids  Forløb  fandt  man,  at  dette  var  en  for- 
nuftig Tanke,  og  Maren  blev  gift  med  Søstersønnen;  men 
hun  var  aldrig  glad. 

Claus  havde  imidlertid  faaet  Gaard  paa  Egnen,  og  da 
han  og  Maren  igjen  mødtes,  blev  det  rent  galt  for  dem 
Begge.  Hun  forlod  sin  Mand  og  gik  med  Claus  til  sin 
gifte  Søster,  der  boede  en  halv  Mils  Vej  borte.  Herover 
bleve  naturligvis  baade  hendes  Mand  og  hendes  Fader 
meget  vrede,  og  de  samlede  Mandskab,  som  de  sendte 
ned  til  Gaarden  for  at  bemægtige  sig  Maren  og  fore  hende 
tilbage.  Karlene  toge  et  Par  ladte  Bøsser  med  sig  og  kom 
med  Larm  ned  til  Gaarden.  Manden  gik  ud  og  sagde  til 
dem,  at  de  ikke  maatte  komme  ind  med  ladte  Geværer, 
og  de  vare  jo  desuden  mandstærke  nok,  hvoraf  de  lode 
sig  bevæge  til  at  afskyde  Bøsserne,  og  saa  gik  de  ind. 
Men  Claus  var  en  stærk  Karl  og  havde  været  Kyrasser. 
Han  slog  et  Par  af  dem  i  Gulvet,  hvorpaa  de  Alle  droge 
hjem  igjen  og  'sagde,  som  sandt  var,  at  Toget  ikke  var 
løbet  heldigt  af.  Enden  blev,  at  Maren  ikke  kom  hjem. 
Hun  tjente  Claus  som  Pige  i  tre  Aar,  indtil  de  kunde 
blive  gifte. 

Jeg  takkede  Erik  Skræ  for  Historien  og  gik  saa  ud 
paa  Heden,  til  Havredal.  Kammerjunker  Sporon,  hvem 
jeg  ikke  noksom  kan  takke  for  den  Omhu,  hvormed  han 
søgte  at  gjore  min  Rejse  frugtbringende,  gik  med;  men 
ved  denne  Lejlighed  var  dog  hans  Karl  Christoffer,  som 
fik  Tilladelse  til  at  gjøre  Følgeskab,  et  bedre  Medium; 
thi  han  havde  jo  Slægt  og  Venner  derude. 

Havredal  er  en  fornem  By;  den  har  en  Østergade 

og  en  Vestergade,  forbundne  ved  en  Tvergade  uden  Huse. 
Den  har  en  Snes  Huse,  i  samme  SUl  som  Firh  usene; 
der  er  en  Kro  paa  Vestergade;  men  Sognefogden  bor  paa 
Østergade. 

Vi  gik  forst  ind  til  Christoffers  Broder  Fredrik,  en 
bomstærk,  blond  ung  Mand.  Han  var  lige  i  Begreb  med 
at  gaa  til  Silkeborg  Kvægmarked;  hans  unge,  smukke 
Kone  tilberedte  Rejsetasken;  et  smukt  lille  Barn  laa 
i  Vuggen.  Der  var  ikke  Lejlighed  til  megen  Tale,  men 
et  venligt  Billede  af  huslig  Fred,  Friskhed  og  Benlighed. 

Vi  gik  derfra  ind  til  Sognefogden,  Johan  Georg 
Breiner,  en  rask  og  rørig  Mand  paa  68  Aar.  Hans 
Bedstefader  kom  herind  fra  Heidelberg,  og  blandt  de 
Ting,  han  gjemnier  paa  som  en  Skat,  er  en  trykt,  kon- 
gelig Indbydelse,  udstedt  1759  af  den  danske  Legationsraad 
i  Frankfurt  am  Main,  Johann  Friedrich  Moritz,  og  hvori 
loves  dem,  der  ville  indvandre,  adskillige  Privilegier. 
Han  kunde  huske  at  have  i  sin  Barndom  hørt  omtale, 
hvor  uroligt  det  en  Tid  var  mellem  Kolonisterne.  Ad- 
skillige slemme  Mennesker  vare  iblandt  dem  og  begik 
Forbrydelser.  Da  Syvaarskrigen  var  endt,  fortrode  Mange, 
at  de  vare  i  Udlandet,  og  vilde  hjem.  Andre  vare  mis- 
modige over  Landets  Ode  og  droge  til  Busland.  Han 
talte  godt  Dansk,  men  vilde  dog  aabenbart  hellere  tale 
Tysk,  hvilket  især  kom  frem,  da  han  viste  mig  sin  store 
Skat,  en  meget  stor  tysk  Bibel  af  1650,  forsynet  med 
en  Mængde  historiske  Anmærkninger  og  med  Kort.  I 
denne  Bibel  er  han  meget  fast  og  kan,  efter  Christoffers 
Udsigende,  „tale  Folk  saadan  til,  at  de  aldrig  kunne 
finde  ud  af  den".  Men  han  er  ikke  pietistisk  som  visse 
Folk,  og  han  satte  en  Pige  alvorlig  irette,  fordi  hun  sagde 
om  sine  Forældre,  at  fordi  de  ikke  vare  blevne  vakte, 
kunde  de  aldrig  blive  salige.  Da  jeg  nu  i  Anledning  af 
Biblen  talte  Tysk  med  ham,  blev  han  mere  meddelsom 
og  yttrede  sig  ogsaa  om  Koloniens  Tilstand.  Han  mente, 
at  den  gik  tilbage,  og  en  væsenlig  Grund  var.  at  Folk 
bleve  Selvejere.  Det  var  bedre  tidligere,  ved  Fæstevæsnet; 
da  hjalp  man  sig  i  Armoden,  som  man  kunde.  Han 
udtalte  sig  herom  paa  Tysk  saaledes:  ..Jetz  ist  es  scheisz 
geblieben;   seit    sie   die   Hofe   zu    Fie   gekriegen.    konnea 

sie  nicht  beschwaren'1)  (svare  Skatter  og  Afgifter  eller 
svare  Hver  Sit).  Han  tilføjede:  „Seit  sie  die  Hofe  bekom- 
men,  konnen  sie  lohnen  (laane)  darauf,  und  so  bleiben 
sie  schuldig"2).  Selv  har  han  i  1856  kjøbt  sin  Gaard  til 
Selvejendom  for  132  Rdl. 

Under  Paaskud  af  at  notere  Noget  om  hans  Bibel 
opskrev  jeg  hans  tyske  Sætninger  strax,  da  han  havde 
udtalt  dem.  Det  interesserede  mig,  tildels  fordi  der  endnu 
maa  holdes  tysk  Prædiken  i  Fredriks  Kirke  hver  fjerde 
Søndag,  hvilket  naturligvis  er  en  Plage  for  Præsten.  At 
det  er  saaledes,  skyldes  en  Mand,  der  var  Feltpræst  i 
den  slesvig-holstenske  Hær;  men  herved  vil  jeg  ikke 
gjerne  røre  videre,  og  det  kan  jo  ogsaa  være,  at  man 
bør  blive  ved,  saalænge  der  er  en  tysk  Bibel  paa  Egnen. 

Nu  kom  Bøssemagerkonen,  en  82aarig  lille  Kone,  der 
saa  noget  ud  som  en  Hex,  men  viste  sig  at  være  en  rar, 
godmodig  Person.  Hun  er,  saavidt  jeg  kunde  erfare, 
den  eneste  Nulevende,  hvis  Forældre  kom  ind  fra  Tysk- 
land. Samtalen  blev  livligere;  vi  talte  om  gamle  Dage. 
De  To  kunde  huske,  at  Fahnenschmidt,  Buttermilch  og 
Sauermileh  ihjelsloge  en  Mand  ved  Navn  Diefedeller. 
Drabet  blev  udført  mellem  Knudstrup  og  Havredal.  Dog 
mente  Bøssemagerkonen,  at  Fahnenschmidt  og  Balser 
vare  de  Skyldige,  og  at  Buttermilch  og  Sauermileh  slet 
ikke  havde  havt  Noget  med  Sagen  at  gjøre.  Breiner  sagde, 
at  Anledningen  var,  at  Fahnenschmidt  havde  holdt  af 
Dief edellers  Kone;  men  det  afviste  Bøssemagerkonen  med 
Uvillie  og  sagde,  at  det  var  Penge,  de  ikke  kunde  komme 
tilrette  om.  Men  deri  vare  Begge  enige,  at  Diefedeller 
raabte:  „Havde  jeg  havt  Dickes  (Breiners  Bedstefader) 
med,  saa  skulde  I  ikke  faaet  Bugt  med  mig."  —  De  hu- 
skede ogsaa,  at  en  Mand  var  bleven  skudt  ved  Aaresvad 
Aa,  Fortsættelsen  af  Stendalen;  men  de  modsagde  paa 
det  Bestemteste,  at  Skytten  fra  Aunsbjerg  var  bleven 
skudt,  hvad  Blicher  fortæller.  Han  havde  ganske  sim- 
pelt brækket  Halsen. 

Den  Forgiftelseshistorie,  som  Christoffer  havde  om- 
talt Aftenen  i  Forvejen,  kom  ogsaa  paa  Bane,  og  Bøsse- 

l)  Nu  er  det  bleven  skidt,  siden  de  har  faaet  Gaarden  som  Ejendom, 
kan  de  ikke  svare  Enhver  Sit.  2)  Siden  de  har  faaet  Gaarden,  kan  de 
laane  paa  den  og  saa  faa  de  Gæld. 

magerkonen  sagdej  at  det  var  Bagtalelse,  at  Munden 
havde  gjort  det.  Men  det  var  Mandens  Moder,  der  ikke 
kunde  finde  sig  i,  at  Sønnen  holdt  saa  meget  af  sin 
Kone.  Hun  skal  ikke  blive  længe,  havde  hun  sagt. 

Som  Kuriosum  anfører  jeg  endnu,  hvad  der  blev  om- 
talt: at  indtil  for  faa  Aar  siden  var  det  Skik,  at  de  Dan- 
ske, naar  de  vilde  leve  godt,  toge  ud  til  en  vis  Kolonist- 
gaard  og  spiste  „Sauerkraut  mit  Kartoffelpap  und  Speck". 
—  Der  blev  ogsaa  fortalt  følgende  Exempel  paa,  hvorledes 
disse  „Tyskere"  tale  Dansk.  „Kan  Du  it  sige  Brød?"  spør- 
ger Jyden.  —  „Næ,  a  ka  it  sige  Pre,  a  ka  it  sæt  min 
Mund  saa  drind  (trind)".  —  Men  dette  gjælder  som  sagt 
kun  de  Gamle,  de  Yngre  tale  rent  Jydsk  Dansk. 

Paa  Tilbagevejen  fortalte  Christoffer  mig  en  Kjær- 
lighedshistorie,  som  jeg  har  gjort  episodisk  Brug  af  anden- 
steds. 


Den  Tid,  jeg  antog  at  kunne  blive  paa  Stendalsgaard, 
var  udløben,  jeg  havde  faaet  gjæstfri  Hilsen  fra  Thor- 
ning, og  Kammerjunker  Sporon  havde  den  Godhed  at 
kjore  mig  derover  om  Eftermiddagen.  Vi  kom  først  over 
Hede  med  enkelte  Marker,  saa  over  den  besynderlige 
Stenrevl,  der  ca.  1000  Alen  bred  strækker  sig  fra  Nord 
til  Syd,  derpaa  til  frugtbart  Land,  hvor  Thorning  Kirke 
bgger  højt  mellem  grønne  Træer.  Kjørevejen  eller  Lands- 
byens Gade  løber  mellem  Kirken  og  Præstegaarden,  der 
ligger  bag  Have,  ser  solid  og  venlig  ud,  med  Blomster 
i  Gaarden  foran  Stuehuset.  Saa  godt  saa  det  ikke  ud  i 
Blichers  Tid,  da  han  var  Præst  her  1819—25.  Som  be- 
kjendt  fik  han  Kaldet,  da  han  havde  vist  en  høj  Vel- 
ynder en  Bekjendtgorelse,  han  vilde  lade  trykke:  „En 
theologisk  Candidat  søger  Ansættelse  som  Skovrider  eller 
Skytte  hos  et  Herskab".  Der  blev  nu  endog  tilbudt  ham 
at  vælge  mellem  tre  ledige  Kald;  men  hvad  enten  det 
hidrørte  fra  Beskedenhed  eller  Uklogskab  fra  hans  Side 
eller  fra  Beskaffenheden  af  .samtlige  Kald,  saa  var  det, 
han  fik,  ikke  godt:  en  forfalden  Præstegaard,  der  skulde 

istandsættes,  smaa  Indtægter  —  ikke  mere  end  13  Mark 
pr.  Td.  Hartkorn  i  Tiende  —  og  dertil  en  talrig  Familie, 
ikke  at  tale  om  Digter-  og  Jægernaturen,  der  ikke  prak- 
tisk forbedrede  Stillingen.  Huset  er  nu  meget  forandret; 
men  det  Værelse,  jeg  fik  anvist,  er  med  Undtagelse  af, 
at  det  er  gjort  mindre,  uforandret  som  i  den  Tid,  da 
det  var  Familiens  Dagligstue;  den  samme  Maling  er  endnu 
paa  Døre  og  Vinduer.  Idet  jeg  kom  derind  og  tænkte 
tilbage,  var  det  mest  Forestillinger  om  Sorg  og  Uro,  der 
paatrængte  sig  mig.  Da  Blicher  som  gammel  Mand  laa  i 
Kjøbenhavn  for  at  besørge  Udgaven  af  sine  samlede  For- 
tællinger, fortalte  han  mig  Grunden  til,  at  han  altid 
vaagnede  Kl.  4  om  Morgenen,  og  jeg  huskede  nu  paa 
den  tragiske  Aarsag. 

Men  jeg  havde  bedt  om  at  maatte  komme  ud  paa 
Graahede,  og  Hr.  Pastor  Bache  lod  spænde  for. 

Om  Besøget  paa  Graagaard  og  Bækgaard  kan  jeg 
imidlertid  ikke  føje  Noget  til,  hvad  jeg  har  fortalt  anden- 
steds. Det  er  mig  umuligt  at  bringe  Historien,  eller  hvad 
der  af  nyere  Forfattere  udgives  for  Historie  om  Slaget 
mellem  Valdemar  og  Svend,  i  tydelig  Forbindelse  med 
de  stedlige  Forhold,  og  jeg  bekjender  ikke  at  have  havt 
Lyst  til  at  anvende  saadan  Tid  og  Flid  derpaa  som  ifjor 
paa  Slaget  ved  Husby  Hule. 


Thorning  er  en  usædvanlig  Landsby.  Den  ligger  for 
vidt  spredt  paa  Bakker  og  i  Dale  til  at  ligne  en  Kjøb- 
stad,  uagtet  den  i  sin  midterste  Del,  nærved  Kirken  og 
Præstegaarden,  har  en  Kjøbmandsbutik,  hvor  Svenden 
siger  „Ja,  saa  gjerne",  og  ligeoverfor  Butiken  et  To- 
Etages  Hus,  samt  uagtet  der  i  Byen  bo  Uhrmager,  Bager, 
Skomagere,  Snedkere  o.  s.  v.  Den  har  noget  ejendomme- 
lig Selvstændigt  og  Kultivert,  som  især  vilde  overraske 
dem,  der  tro,  at  Landet  taber  sig  i  samme  Forhold,  som 
man  fjerner  sig  fra  Kjøbenhavn.  Tilfældig  er  her  ogsaa 
en   større   Sum  af  bevæget   Menneskeskjæbne,   end   man 

ellers    hører   om    i  en    Landsby;    men    Hovedsagen    ved 
Byen    er   dens    Mergel.    Man    maa    nødvendigvis    hen    <>^ 

se   de   tre  storste   Mergelgrave,    navnlig   den    i  Kragehøj, 
et    sandt    Svælg   under   en    svær    Bakke 

Det  er  ikke  40  Aar  siden,  at  denne  Rigdomskilde  blev 
funden.  Hos  Snedker  Christen  Boge  lund  traf  jeg 
en  Mand  ved  Navn  Jens  Berg,  der  for  nogle  og  tredive 
Aar  siden  kom  herop  fra  Slesvig.  Da  han  kom  og  talte 
om  det  store  Landbrug  og  om  Merglingen  sydpaa,  spurgte 
Bønderne  ham,  om  Mergel  ikke  gjorde  Skade.  Herre- 
manden paa  Kjærsholm,  som  dengang  ejede  det  Meste  af 
Egnen  —  men  den  var  næsten  Hede  —  forskrev  Tyskere 
til  at  grave  efter  Mergel;  men  de  fandt  ingen.  Hovbøn- 
derne  gik  omkring  i  Angst  for,  at  de  skulde  finde;  thi 
hvis  Mergel  fandtes,  og  den  gavnede  Jorden,  saa  kom 
de  jo  til  at  ploje  og  høste  Mere  for  Herremanden.  Ogsaa 
Blicher  forskrev  Tyskere,  men  med  ligesaa  ringe  Held. 
Endelig  fandt  man  ganske  tilfældig  de  store  Mergelmasser 
i   Kragehoj. 

Den  nævnte  Jens  Berg  var  ligesom  Figur  i  et  kultur- 
historisk Billede.  Han  er  70  Aar,  har  været  Kyrasser,  er 
høj  og  kraftig,  og  skjont  han  taler  næsten  ganske  rent 
Dansk,  mærkes  det  Fremmede;  efter  Fysiognomiet  at 
dømme  er  der  holstensk  eller  rent  tysk  Blod  i  hans 
Slægt.  Han  bærer  med  halvdulgt  Stolthed  paa  Fornem- 
melsen af,  at  Kulturen  her  omkring  ham  er  yngre  end 
hans  Hjemstavns  og  tildels  indført  derfra.  Da  jeg  kom 
hertil,  sagde  han,  avledes  der  paa  Aunsbjerg,  Duelund 
og  Liselund  tilsammen  ikke  saa  Meget  som  hos  en  stor 
Bonde  i  Slesvig,  hos  hvem  jeg  tjente.  Men  det  var  ogsaa 
en  Bonde,  som  man  ikke  ser  Mage  til  her;  han  holdt  10 
Heste  og  indrettede  sig  et  privat  Kapel,  da  han  ikke 
syntes  om  sin  Præst.  Hvilken  Raceforskjel  mellem  den 
langhalsede  Jens  Berg  og  hans  Jevnaldrende,  den  lille, 
undersætsige  Christen  Bøgelund,  der  sandt  at  sige  ikke 
bærer  noget  Præg  af  Stolthed  og  ikke  roser  sig  af  ;it 
være  Kulturbringer,  men  er  saa  vever  paa  sine  halv- 
anden Ben  —  thi  han  har  mistet  sit  ene  Ben,  ikke  i 
Krig  og  heller  ikke  egenlig  som  Soldat,  men  som  Folge 
af   Soldaterstanden,    af   et   Spark    —    og   ser   saa    jovial- 

trofast  ud,  og  hvis  største  Pral  er,  at  han  har  lært  Pastor 
Blicher,  hvorledes  Manglestokke  laves  runde.  —  Jens 
Bergs  Hus  ligger  vistnok  ikke  paa  det  bedste  Strøg;  men 
han  har  en  yderst  omhyggelig  plantet,  forholdsvis  rig 
Have,  hvorimod  Christen  Bøgelund  med  sørgmodig  Til- 
fredsstillelse viste  et  Par  høje  Asketræer,  hvilke  han 
engang  tog  som  smaa  Skud  paa  Præstegaardens  Have- 
dige  og  plantede  i  sin  Have;  men  Haven  og  Gaarden  har 
han  ved  uforskyldt  Uheld  maattet  skille  sig  ved,  og  han 
bor  nu  i  et  lille  Hus  ved  Siden  af  den. 

Thornings  Storbonde  er  Lars  Eskildsen.  Han  var 
en  af  de  første,  om  ikke  den  første  Bonde,  der  her  an- 
vendte Mergel,  og  han  har  en  Mergelgrav  paa  sin  egen 
Jord.  Gaarden  er  70  Tdr.  Land,  og  det  lyder  jo  ikke 
stort,  naar  man  nys  hos  Kolonisterne  har  hørt  om  600 
Tdr.  Land  pr.  Gaard;  men  den  er  samlet  og  solid.  Han 
har  nys  ombygget  det  Meste  af  Gaarden;  Staldene  ere 
grundmurede  med  takkede  Gavle,  og  der  er  hvælvet  Loft 
i  Hestestalden.  Manden,  der  er  henved  de  70,  arbejdede 
selv  ude  i  Marken.  I  Stuen  saa  jeg  et  Fortepiano,  og  paa 
Bordet  laa  2det  Bind  af  Thackerays  „Pendennis",  dansk 
Oversættelse;  Bogen  var  af  Skolelæreren  laant  Datteren, 
der  gik  eller  rettere  kjørte  til  Præsten,  for  hun  var  sva- 
gelig. Husmoderen,  en  forstandig,  livlig,  net  Bondekone, 
kom  ind  fra  Kjøkkenet  og  lod  sig  snart  føre  til  at  for- 
tælle Historier.  Hun  mindedes  Sagnet  om,  hvorledes 
Thorning  Kirke  blev  td,  hvilket  staar  i  Forbindelse  med 
Kæmpevisen  om  Hr.  Thule  Vognsøn  og  Svend  Graa: 

„Fru  Mette  ldle  lader  en  Guldstol  sig  gjøre, 

Lader  den  i  Lunds  Kirke  indføre. 

—   Fru   Mette  ganger  i  Guldstol   at  staa, 

Hr.   Graa  Svend  giver  hende  Spot  derpaa'    — 

og  da  Hr.  Thule  vil  hævne  denne  Spot,  komme  de  to 
Biddere  i  Kamp  i  Kirken  og  dræbe  hinanden.  Siden  den 
Tid  var  der  ikke  Fred  i  Kirken,  to  røde  Hunde  ved- 
bleve  at  løbe  op  og  ned  ad  Kirkegulvet  og  slaas.  Man 
nedbrød  Kirken,  og  der,  hvor  et  Par  Lam,  som  vare  ladte 
løs  om  Aftenen,  fandtes  om  Morgenen,  byggede  man  den 

hvo  Kirke.  Byen  Lund  eller  Lunde,  hvor  hin  Kirke  laa, 
skal  være  don  samme  som  Ingstrup,  en  Fjerdingvej  Nord- 
ost for  Thorning.  —  Ogsaa  Svend  Grathes  Kapel  paa 
lieden  skal  være  nedbrudt  og  brugt   til  Thorning  Kirke. 

Desværre  forholder  det  sig  saalcdes,  at  adskillige  inte- 
ressante Historier,  der  kunne  fortælles  gemytlig  inden 
fire  Vægge,  vilde  gjøre  Skade  offenlig,  og  et  Par  Bi- 
drag til  Egnens  Kulturhistorie,  navnlig  om,  hvorledes 
en  Bondekarl  kom  op  i  hojere  Stand,  maa  stryges  ud  her. 
For  dog  ikke  at  synes  utaknemlig  for,  hvad  der  af  et  godt 
Hjerte  blev  givet  mig  ved  mine  to  Besog,  nævner  jeg 
Mordet  i  Klode  Molle.  Der  kom  en  Vagahund  med  en 
Hund  og  bad  om  Natteleje,  og  han  stod  op  om  Natten  og 
anfaldt  Mølleren  og  hans  Kone,  som  vare  ene  hjemme; 
deres  gamle  Karl  var  kjort  bort.  Efter  en  haard  Kamp 
lykkedes  det  ham  at  stikke  Mølleren  ihjel,  og  Alt,  hvad 
Mølleren  i  den  Anledning  sagde  baade  til  ham  og  til  sin 
Kone,  er  trolig  opbevaret  i  en  gammel  Vise,  hvis  Run 
undertiden  lod  igjennem  Fortællingen.  Morderen  maatte 
flygte  uden  at  kunne  rore  Noget  og  uden  at  faa  sin 
Hund  med  sig,  skjulte  sig  tre  Dage  i  en  Kirke  og  op- 
holdt sig  senere  i  en  fjern  Egn.  Derhen  kom  tilfældig- 
vis engang  den  gamle  Mollerkarl  med  Hunden,  og  da 
han  saa  Hunden  springe  op  ad  den  Ubekjendte  og  kjær- 
tegne ham,  raabte  den  gamle  Karl:  „Det  er  Dig,  der 
slog  min  Husbond  ihjel!"  —  Den  Anden  svarede:  „Hvor 
kan  Du  sige  det,  Du  var  jo  ikke  hjemme!"  —  Saa  toge 
de  ham,  og  han  blev  henrettet.  Før  sin  Død  klagede 
han  ynkelig  til  Præsten  over,  at  Ravne  og  Krager  skulde 
røre  hans  Lig;  men  fordi  han  havde  vist  Anger,  lovede 
Præsten  ham,  at  det  ikke  skulde  ske,  og  det  skete  heller 
ikke. 

Jeg  maa  endnu  tilføje,  at  Lars  Eskildsens  Kone  syntes 
utilbøjelig  til  at  taale  den  ringeste  Hentydning  paa,  al 
Noget  i  Blichers  Fortællinger  kunde  være  Digt.  At  det 
unge  Menneske  havde  siddet  flere  Maaneder  skjult  i  Taar- 
net  paa  Hald,  ansaa  hun  for  den  skjæreste  Sandhed. 
Kan  man  da  undre  sig  over  Mythologiens  Opkomst,  over 
Troen  paa  de  af  Digterne  besungne  Guder  og  Heroer? 

En  anden  Dag  besøgte  jeg,  en  halv  Fjerdingvej  nord- 

paa,  Mikkel  Thomsen,  Gaardmand  og  Uldhandler, 
hvis  Kone,  efter  hvad  der  sagdes  mig,  vilde  undre  sig, 
hvis  jeg  ikke  kom,  og  deri  havde  hun  paa  det  Fuld- 
stændigste  Ret.  Disse  Folk  have  for  atten  Aar  siden  paa 
nogen  Grund  anlagt  en  Have,  der  nu  er  baade  stor  og 
smuk,  forsynet  endog  med  sjeldne  Træer,  og  desuden  en 
Granplantage.  I  et  Hjørne  af  Haven  var  et  Observa- 
torium, d.  v.  s.  et  højt  Lysthus  med  en  stor  Kikkert; 
men  den  ene  Tordenbyge  kom  efter  den  anden,  saa  at 
vi  ikke  kunde  se  videre  end  til  Lysgaard  Kirke.  Paa  en 
grøn  Plet  i  Haven  stod  et  Æbletræ  med  lav  Stamme, 
vidt  spredte,  hængende  Grene,  med  Knopper,  Blomst  og 
Frugt  paa  engang.  M.  Thomsen  viste  mig  en  Kloverbusk 
af  eet  Frø,  der  var  voxet  tæt  ved  Gaarden;  den  havde 
(i4  Stengier,  hver  Stengel  med  Blomster;  men  den  var 
rigtignok  groet  ved  Siden  af  en  Mergelklump. 

Husmoderen,  en  fyldig,  livlig,  munter  Kone,  dækkede 
et  smukt  Aftensbord  for  os  —  jeg  var  i  Følge  med  den 
afgaaede  og  den  nuværende  Skolelærer  —  og  satte  sig 
hen  til  os  og  fortalte  nogle  Spøgelsehistorier.  Hun  agerede 
dem  saa  godt,  at  jeg  ved  den  første  blev  skuffet  og  troede, 
hun  havde  selv  været  angst;  men  hun  talte  i  en  Andens 
Navn  og  efterlignede  hans  Frygt.  Den  alvorligste  af  disse 
Historier  angik  Broderen  til  den  Mand,  der  var  paa  Af- 
tægt hos  dem.  Han  vilde  partout  dø  og  bad  en  Ven  i 
Viborg  om  at  skyde  sig.  Denne  gik  ogsaa  med  ham  ud  paa 
Marken,  lagde  Bøssen  an  og  trykkede  af,  medens  den 
Anden  stod  ganske  rolig;  men  Bøssen  slog  naturligvis 
Klik.  Saa  hængte  han  sig  i  en  Kostald,  og  Broderen  sov 
to  Nætter  i  Baasen,  i  Haab  om,  at  han  vilde  gaa  igjen 
og  sige  ham  Noget. 

Efterhaanden  bleve  vi  flere,  Slægt  og  Bekj endte,  Ældre 
og  Yngre,  der  vare  i  Besøg  i  det  gjæstfrie  Hus.  Tilsidst 
vare  vi  14  samlede.  Husmoderen  førte  en  12 — 13  Aars 
Dreng  frem  og  lod  ham  synge  jydske  Sange.  Baade  Stem- 
me og  Sange  vare  ejendommelige,  først  overraskende, 
efterhaanden  meget  behagelige.  Derpaa  sang  den  unge 
Skolelærer  tilligemed  to  af  Børnene.  Imellem  blev  for- 
talt et  eller  andet  snurrigt  Træk.  Det  var  paa  en  Maade 
en   Salon   med   Musik  og  Samtale,   som   i  London,   Paris 

eller  Kjøbenhavn,  men  med  en  Friskhed  og  Originalitet. 
der  vakte  en  Fornemmelse,  som  om  jeg  var  Vidne  til  en 
nv  selskabelig  Kultur,  der  voxede  op  af  dansk  Grund. 

Da  jeg  var  kommen  tilhage  fra  en  Udflugt  til  Karup 
—  hvorom  senere  —  fortalte  jeg  om  Aftenen  Pastor 
Bache  en  lille  Historie  om  udholdende  kvindelig  Kjærlig- 
hed, som  jeg  havde  hort  der.  Den  mindede  ham  om  en 
Begivenhed  i  Thorning-Egnen,  som  han  i  Embeds  Med- 
før havde  havt  at  gjore  med.  Et  Par  Ægtefolk,  Gaard- 
mandsfolk,  levede  lykkelig  sammen  i  nogle  Aar  og  havde 
tre  eller  fire  Børn.  Saa  forelskede  Manden  sig  i  Datte- 
ren af  en  nærboende  Husmand  og  droges  saa  stærkt  til 
hende,  at  han  ikke  havde  Sands  for  Hus  og  Hjem.  Pigens 
Fader  sagde  Intet  imod  hans  Besøg  i  Huset,  hans  egen 
Kone  heller  ikke.  Andre  Folk  og  navnlig  Præsten  gjorde 
Forestillinger,  men  forgjæves.  Endelig  tog  han  Pigen  op 
til  sig  paa  Gaarden.  Hun  sad  med  sit  Barn  i  Storstuen, 
hans  Hustru  med  sine  Born  i  en  Sidestue,  og  stadig  kla- 
gede Konen  ikke.  Men  Slægtninge  fik  dem  endelig  separe- 
rede og  Formuen  delt.  Manden  forpagtede  en  Mølle  og 
kjobte  senere  et  Hus;  Konen  fik  sig  et  lille  Hus,  var 
flittig  med  sine  opvoxende  Børn,  og  Alt  trivedes  vel  for 
liende.  Han  havde  Pigen  hos  sig  i  sit  Hus;  men  man  vilde 
ikke  taale  det,  før  de  tre  Aar  vare  omme,  og  han  maatte 
sende  hende  bort.  Endelig,  efter  de  tre  Aars  Forløb,  gik 
han  til  Præsten,  erkjendte  sin  syndige  Adfærd,  vilde  ogsaa 
gjerne  flytte  sammen  med  Konen  igjen  —  hun  havde 
tilbudt  at  glemme  Alt  og  igjen  være  hans  Hustru  — ; 
men,  tilføjede  han,  uden  Pigen  kunde  han  ikke  leve. 
Præsten  talte  med  Konen.  Hun  sagde,  at  hun  holdt  saa 
meget  af  ham,  det  havde  hun  altid  gjort,  og  hun  holdt 
af  ham  nu  som  den  forste  Dag.  Men  hun  havde  fra  Først 
af  givet  ham  Lov  til  at  holde  af  Andre,  blot  han  altid 
vilde  sige  hende,  hvem  det  var. 

Men  Thorning  har  endnu  besynderlige  Kjærligheds- 
historier.  En  Brøndgraver  omkom  og  efterlod  en  Enke 
med  to  Børn;  det  ene  Barn  brændte  ved  Vaade.  Endskjønt 
Egnen  aldeles  ikke  har  Mangel  paa  Piger,  trak  denne 
Enke  dog  Friere  til  med  magnetisk  eller  magisk  Magt. 
Hun  sagde  Ja  til  enhver  af  dem.  og  hendes  Moder  sagde 

ligeledes  Ja  til  dem,  der  friede  gjennem  hende,  og 
hver  af  Frierne  gik  med  to  Forlovere  til  Præsten  og 
lod  sig  indtegne  som  den  rette  Brudgom,  saa  at  Præsten 
for  at  skaane  Kirkebogen  maatte  anskaffe  en  ny  Proto- 
kol til  denne  Brug.  Endelig  var  der  en  af  Frierne,  der 
ligesom  den  hjemvendende  Odysseus  med  Magt  skilte 
sig  af  med  samtlige  Bejlere,  dog  uden  at  dræbe  dem;  kun 
en  af  dem  kunde  han  ikke  faa  bort  paa  anden  Maade  end 
ved  at  give  ham  et  Uhr. 

Thorning  har  ogsaa  en  Tidlang  havt  en  Person,  der 
bar  det  romantiske  Navn:  den  hvide  Jomfru.  Hun  rejste  i 
en  ung  Alder  til  Tyskland  og  kom  tilbage  med  et  lille 
Barn,  og  senere  skjænkede  hun,  i  Løbet  af  nogle  Aar, 
Sognet  sex  eller  syv  Børn.  En  Husmand  paa  henved  60 
friede  til  hende  og  fik  Ja,  men  fortrød  det,  og  for  at  und- 
gaa,  at  hun  skulde  flytte  til  ham,  stak  han  Ild  paa  sit 
Hus,  hvorfor  han  kom  otte  Aar  i  Tugthuset.  Han  er 
kommen  hjem  igjen  og  fører  nu  et  bedaget,  roligt  Liv 
efter  denne  besynderlige  Udflugt  i  Bomantiken.  Hun  flyt- 
tede til  en  Egn  endel  Mile  sydpaa,  og  eftersom  hun  havde 
været  i  Huset  hos  en  tysk  Læge,  gav  hun  sig  til  at  ud- 
øve Lægekunsten,  hvilket  vel  en  gradueret  Læge  søgte  at 
hindre  hende  i;  men  hun  fejede  ham  bogstavelig  af  med 
en  Kost.  Men  hendes  videre  Skjæbne  hører  ikke  til  Thor- 
nings Krønike. 

Den  alvorligste,  maaske  inderligste,  i  alt  Fald  sørge- 
ligste af  de  Kjærlighedshistorier,  der  omtaltes,  var  mel- 
lem en  gift  Mand,  der  havde  et  halv  kirkeligt  Embede,  og 
en  Gaardmandskone.  Den  blev  til  en  Betssag  og  kostede 
begge  deres  Livs  Lykke.  Betten  fik  Brevene,  som  hun 
havde  skrevet  og  gjemt  under  en  Sten,  og  som  skulle  være 
mærkværdige  ved  deres  Udtryk  af  Hengivelse  og  Glød. 
Med  Pastoren  besøgte  jeg  Fattighuset,  et  lille,  rødt,  grund- 
muret Hus,  indvendig  sondret  i  to  Halvdele,  hver  med 
to  Stuer,  et  Kjøkken  og  en  Forstue.  I  den  nordlige  Stue 
tilvenstre  var  to  Senge;  over  den  ene  laa  et  hvidt  Bom- 
uldstæppe  med  Fryndser;  den  anden  Seng  var  mindre 
pyntelig,  men  dog  renlig  at  se  til,  og  overhoved  bar  Alt 
Præg  af  Benlighed.  Fra  et  Bum  bagved  kom  en  lille  Kone 
frem,    strikkende;    hun    var    ordenlig    klædt,    havde    liv- 

lige  og  venlige  brune  Ojne  og  saa  tilfreds  ud.  Hendes 
Pande  gik  temmelig  stærkt  ud  foroven,  skjod  indad  mod 
Øjnene  og  havde  en  Fordybning  over  Øjenbrynene.  Hun 

sagde,  at  hun  ikke  var  saa  klog,  som  hun  skulde  vare; 
men  hendes  Madmoder  sorgede  godt  for  hende.  Mad- 
moderen var  et  andet  Fattiglem,  Konen,  hvem  den  nette 
Seng  tilhørte,  og  som  for  Øjeblikket  ikke  var  hjemme. 
Den  anden  Stue  beboedes  kun  af  een  Kone.  Hun  havde 
langtfra  et  saa  barnlig-godmodigt  Ansigt,  men  saa  ud 
til  at  have  vredet  sig  stærkt  imod  Skjæbnen,  for  den 
fik  hende  sat  ind  ad  denne  Dør.  Men  hun  kom  dog  frem 
og  takkede  os,  fordi  vi  havde  set  ind.  Sognet  har  andre 
Fattige,  der  ere  anbragte  ude.  Paa  nogle  Steder  skulle 
Sogne  have  sluttet  sig  sammen  om  at  oprette  Kommune- 
gaarde: Landbrug,  hvor  arbejdsføre  Fattige  anvendes; 
men  dem  har  jeg  ikke  set. 

Om  Søndagen  var  jeg  i  Kirke.  Texten  var:  Kristus 
græder  over  Jerusalem,  og  de  Ord,  som  Præsten  gjorde 
til  Midtpunkt,  vare:  Vidste  Du,  hvad  der  tjener  til  Din 
Fred!  —  Da  jeg  havde  hørt  den  alvorlig-blide  Prædiken, 
der  simpelt  og  jevnt  bragte  Freden  saa  nær  til  Sindet,  at 
det  syntes  at  kunne  gribe  den,  kunde  jeg  ikke  lade  være 
at  anstille  en  Sammenligning  med  to  Prædikener,  jeg  nys 
havde  hørt  i  London,  i  Tabernaklet,  af  Mr.  Butcher  og 
Mr.  Spurgeon.  Butcher  talte  om  Cains  og  Abels  Ofre  og 
viste,  at  Cains  Offer  maatte  forkastes;  thi  der  var  slet 
ingen  Sammenligning  imellem  hans  Korn  og  Urter  og  Abels 
Lam,  hvilket  Lam  var  selve  Kristus.  Prædikanten  gik 
videre  i  dette  Mystiske  og  Mysteriøse,  og  den  nerveinci- 
terende  Atmosfære,  han  ved  sin  Lidenskab  frembragte, 
var  en  saadan,  at  jeg  paa  et  vist  Punkt  vilde  fundet  det 
i  sin  Orden,  om  Raabet  havde  lydt :  Til  Vaaben !  Til  Baalet ! 
rivende  alle  6000  Tilhørere  og  mig  med  villielos  afsted. 
Næste  Søndag  prædikede  Spurgeon  over  Esaias  53  Kap.,  V. 
3—6.  Han  skildrede  Synden  i  grandiose  Billeder:  Som 
naar  en  Tordendag  Skyerne  samle  sig  og  opfylde  Him- 
len, som  naar  alle  Jordens  Floder  ilede  til  samme  Svælg 
og  udgjøde  sig  i  det,  som  naar  alle  Kulminer,  der  spræn- 
ges og  udhugges  i  Dybet,  sendte  deres  sorte  Masser  op, 
alle  til  eet  Sted,  saadan  samle  Menneskene  Synd,  i  slige 

Masser  optaarnes  den,  slige  Dyb  kunde  den  fylde,  og 
Alt  dette  tager  Kristus  paa  sig  og  bærer  paa.  Hver  kan 
skyde  Sit  hen  paa  ham;  han  tager  og  bærer  det,  blot 
man  troer,  og  saa  fulgte  Opfordringen  til  Tro,  hvorved 
bl.  A.  ogsaa  forekom  en  Hentydning  til,  at  nogle  af  de 
Udvalgte  i  Menigheden,  de,  hvem  Herren  især  havde  be- 
naadet  med  Tro,  havde  været  slemme  Syndere.  Forskjel- 
lem  imellem  de  to  engelske  Prædikener  og  den  danske  var 
dog  i  en  væsenlig  Grad  ikke  saa  stor,  som  man  skulde 
antage;  thi  trods  al  deres  melankolske  Energi,  trods  Blan- 
dingen af  normannisk  furia  og  fysisk  Ekstase,  talte  hine 
dog  ikke  td  Følelsen  paa  den  Maade,  at  man  fyldt  af 
Aanden  i  Kirken  kunde  enthusiastisk  falde  paa  at  ofre 
det  reale  Livs  Gods  pg  Position.  Og  den  danske  Præst 
kom  i  Samtalens  Løb  til  at  gjøre  den  Bemærkning,  at 
Almuen  paa  denne  Egn  ikke  kan  paavirkes  uden  ved 
Forstandighed,  at  ethvert  pludseligt  og  stærkt  Anslag 
paa  Følelsen  preller  af,  at  man  vel  kan  bringes  til  at  se 
det  Ophøjede,  men  det  maa  ikke  løfte  bort  fra  Bealiteten. 

Kirken,  der  er  vel  vedligeholdt,  tager  sig  ogsaa  anselig 
ud,  fordi  den  ligger  paa  en  Høj,  med  Træer  omkring  og 
et  lille  Vand  nedenfor.  Indvendig  bestaar  den  af  en  rumme- 
lig, lang  Sal  med  fladt  Loft  og  med  en  gammel,  udskaaren 
Prædikestol  tilhøjre.  En  bred  Bue  fører  ind  i  et  mindre, 
lidt  lavere  Bum,  Koret  eller  Lavkirken  med  Altret.  Alter- 
tavlen er  af  Træ,  hvorpaa  er  malet  nogle  allegoriske 
Kors.  I  Midten  er  en  Tavle  af  Marmor  eller  Alabast. 
hvori  er  udskaaret :  Kristus  i  Helvede  (Djævlens  Gab,  man 
ser  Tænderne),  Kristus  paa  Moderens  Skjød  og  Kristus  i 
Himlen  med  to  Engle  ved  Siden. 

Paa  Kirkens  nordre  Væg  hænger  en  sort  Tavle  med 
Liste  over  Thorning  Præster  siden  Beformationen.  Ind- 
til Blicher  staar  ved  dem  Alle  et  Kors  —  Tegnet  paa,  at 
de  ere  døde  i  Kaldet  —  med  Undtagelse  af  Erik  Sø- 
rensen, der  var  Præst  1618—1621.  Om  ham  fortæller 
Pontoppidan,  at  han  braverede  med  sin  Styrke  og  blev 
i  Viborg  af  en  ung  Adelsmand  Otte  Skram  udæsket  med 
blot  Kaarde,  hvorpaa  han  nedlagde  Adelsmanden,  flyg- 
tede og  blev  Officer  i  svensk  Tjeneste.  Denne  Historie 
fortælles  lidt  anderledes  paa  Egnen,  og  Blicher  har  behand- 

let  den  i  „Præsten  i  Thorning  .  hvor  Præsten  kaldes  Søren 
Madsen  Lihme. 

Efter  Gudstjenesten  havde  Præsten  Besøg  af  en  Bonde 
fra  Heden.  Det  var  en  temmelig  ung  Mand,  klædt  som 
Bønderne  paa  Rigsdagen  (Nationaldragt  ser  man  over- 
hovedet Intet  til).  Han  var  overbevist  om,  at  ved  den 
nys  vedtagne  Forfatning,  navnlig  Landsthingets  Sammen- 
sætning, var  Friheden  bleven  udsat  for  meget  stor  Fare 
eller  egenlig  næsten  tabt.  Men  han  var  heller  ikke  ret 
fornojet  med  Folkethings-Valgloven,  fordi  Husmændene 
have  for  megen  Valgret.  Jeg  foreslog  ham  en  ny  Valg- 
lov, der  udelukkede  Godsejere,  Husmænd  og  Kjøbstad- 
folk;  men  jeg  fortrød  det;  thi  ved  Satire  lukker  man  Mun- 
den paa  en  saadan  Mand,  og  jeg  vil  jo  netop  have  dem 
til  at  tale. 

Samme  Søndag  blev  i  en  Samtale  med  ældre  Folk  og- 
saa  Blichers  Familie  berørt.  Man  talte  godt  om  Fru  Blicher 
og  mente  kun,  at  hun  havde  været  noget  for  pertentlig; 
hvad  der  udførtes  for  hende,  vilde  hun  have  meget  nøj- 
agtigt, og  hun  var  saa  overmaade  renfærdig,  hvilket  ikke 
passede  godt  med  Blicher,  naar  han  f.  Ex.  kom  hjem 
fra  Jagten.  Eftersom  denne  Familie  hører  til  vor  Historie, 
tør  jeg  omtale  et  Træk.  En  Gang  om  Aaret  gik  Fru 
Bbcher  i  stiv  Pynt  ind  i  Storstuen,  hvor  i  Reglen  Ingen 
maatte  komme,  fordi  der  var  saa  pænt,  tilbragte  flere 
Timer  der  og  gik  baglæns  ud  med  en  Støvekost  i  Haanden. 


VIII. 

Den  forangaaende  Lørdag  gjorde  jeg  en  Udflugt  til 
Karup.  Pastor  Bache  gav  mig  Befordring  og  skaf- 
fede mig  derhos  en  fortræffelig  Ledsager,  Hr.  Søren  Kirke- 
gaard, der  efter  40  Aars  Tjeneste  havde  taget  sin  Afsked 
som  Skolelærer  og  nu  ejer  et  kjønt  Hus  og  nogen  Jord. 
Som  Hoved  for  en  talrig  og  kraftig  Familie  af  Børn  og 
Bornebørn  er  han  et  Exempel  paa,  hvad  der  kan  udrettes 
ved  Retsind,  Arbejde  og  Sparsommelighed.  Han  omtales 
M    Goldschmidt  i  Folkeudgave.  VI  G 

som  en  ægte  Jydsk  Skolelærer,  men  har  slet  Intet  af 
det  Snit,  hvorefter  jydske  Skolelærere  tilskjæres  i  vor 
Literatur,  er  hverken  „seminaristisk  ",  fordringsfuld  eller 
let  paavirkelig  jovial,  men  i  al  Simpelhed  tryg  ved  sig 
selv  og  kan  te  sig  i  ethvert  Selskab,  fordi  han  ingen 
Rolle  vil  spille,  ser  ud  som  en  Mellemting  mellem  en 
dannet  Bonde  og  en  Kjøbstadmand,  men  ligner  dog  ingen 
af  Begge. 

Han  mente,  at  jeg  for  ret  at  se  Egnen  ikke  burde  kjore 
samme  Vej  hen  og  tilbage,  og  Udvejen  gik  derfor  mod 
Sydvest,  over  Graahede  og  Ahlheden,  der  umærkelig  for 
Øjet  glide  over  i  hinanden,  til  Sangild,  hvor  der  er  en 
nedlagt  Vandmølle  ved  Haller  Aa.  Det  er  denne  Aa,  der 
kommer  fra  en  lille  So  i  Sydost  nedenfor  Graagaardene, 
lober  forbi  Bækgaard  og  det  Dige,  som  skal  være  op- 
kastet under  Kampen  mellem  Valdemar  og  Svend.  Vor 
Vej  —  Iivls  nogle  Spor  i  Lyngen  kunne  kaldes  saa  — 
gik  nu  i  Nordvest  langs  Aaen,  og  Landskabet  syntes  mig 
overmaade  interessant.  Aaen  løber  nede  mellem  to  svære 
Bakkestrøg,  der  strække  sig  i  en  saadan  Afstand  fra  hin- 
anden, at  det  ser  ud,  som  om  her  engang  har  været  en 
mægtig  Flod,  der  har  trukket  sig  ned  i  et  beskednere 
L*je.  Eftersom  Aaen  har  et  temmelig  stærkt  Fald,  har 
man  været  istand  til  med  ringe  Midler  at  lede  dens  Vand 
op  langs  Bakkerandene  til  Overrisling,  og  medens  rundt 
om  ses  den  vildene  Hede,  møder  Øjet  pludselig  Stræk- 
ninger, hvor  Kvæget  gaar  i  bugnende  Græs.  eller  fyl- 
dige Kornagre. 

Saa  kjørte  vi  lidt  mere  mod  Vest,  over  Lyngbakker 
og  Dale,  og  kom  til  en  anden,  mindre  Aa  eller  Bæk, 
kaldet  Vallebæk,  hvor  der  ligger  en  Vandmølle,  anlagt 
1862,  og  vidner  om,  at  der  paa  Egnen  maa  være  Beboelser, 
hvorfra  Vandværkerne  ere  anlagte,  og  hvem  Kvæg  og 
Marker  tilhore.  Vi  saa  ogsaa  en  Gaard,  som  hedder  Por- 
ris  Krog. 

Vi  bøjede  nu  næsten  mod  Nord  og  kjørte  igjen  over 
Haller  Aa;  men  jeg  fik  paa  en  temmelig  stor  Strækning 
ikke  lagt  rigtig  Mærke  til  Egnen  paa  Grund  af  Samtale 
med  Hr.  Kirkegaard.  Jeg  havde  hørt  Noget  om  en  Kone. 
der  i  sin  Pigestand  havde  været  musikalsk  og  tilligemed 

Faderen  spillet  til  Dans.  og  vilde  gjerne  vidt-  noget 
Mere  om  hendes  Slægt  Det  fejlede  heller  ikke.  der  var 
strax  en  Thorning-Historie.  Hun  havde  en  Faster,  der 
stod  op  om  Natten  og  saaede  Ukrudt  i  Naboens  Mark, 
og  denne  Fasters  Moder  blev  paa  Egnen  anset  for  en 
i  [ex  Hun  blev  02  Aar  gammel.  Da  hun  i  en  boj  Alder 
brækkede  sit  Ben,  sagde  en  Nabo,  at  det  slet  ikke  var 
sandt;  det,  som  fejlede  hende,  var,  at  hun  den  fore- 
gaaende  Nat  havde  forvandlet  sig  til  en  Hare,  som  han 
havde  anskudt.  Hendes  Datter,  Fasteren,  der  saaede 
Ukrudt,  havde  ydermere  den  Fejl,  at  hun  stjal.  Bør- 
nene sagde  til  Faderen :  „Vor  Mo'er  gjor  os  saa  megen 
Skam,  skal  vi  ikke  faae  hende  skjodt  (skudt)?"  -  „Nej," 
svarede  Faderen,  „vi  maa  have  mere  Plaser  af  hende." 
-  Men  han  fandt  det  ikke  plaserligt,  da  hun  blev  arre- 
steret for  Tyveri;  han  sagde  til  Herredsfogden:  „Hvad 
vilde  De  sige,  Hr.  Kammerjunker,  hvis  jeg  smed  Deres 
Kone   i   Hullet?" 

Dette  er  Træk  af  en  Fortid,  som  idetmindste  jeg  ikke 
kan  mane  op  igjen  novellistisk,  og  jeg  lader  dem  der- 
for   henstaa    i  deres    Virkelighed. 

Saa  reciterede  Hr.  Kirkegaard  udenad  Visen  om  Skalle- 
Laust.  kaldet  saa,  fordi  ban  hed  Lars  og  fiskede  Skaller. 
Anledningen  til  denne  Vises  Tilblivelse  var,  at  en  Møller 
havde  holdt  Bryllup,  men  ikke  indbudt  en  af  sine  bedste 
Venner,  en  Degn.  Degnen  hævnede  sig  ved  at  skrive 
Visen,  hvori  fortælles,  at  Skalle-Laust  kom  ind  til  ham, 
og  i  Anledning  af,  at  en  kjær  Ven  holdt  Bryllup,  gav 
han  Laust  en  Daler  til  at  gjore  sig  tilgode  for,  nemlig 
ved  at  kjobe  Bug  eller  Malt  og  lidt  Sul  samt  Brænde- 
vin med  Maade  til  at  drikke  Brudeparrets  Skaal.  Men 
Laust  fandt,  at  dette  var  en  gal  Orden,  og  begyndte  med  at 
kjøbe  en  Pot  Brændevin  og  en  Kardus  Tobak,  og  da 
han  kom  hjem  til  sin  Familie,  begyndte  der  et  Gilde, 
hvorunder  Besten  af  Daleren  gik  med  til  Brændevin,  og 
da  man  endelig  efter  stor  Glæde,  nogen  Strid  og  i  meget 
vaklende  Tilstand  huskede,  at  der  skulde  drikkes  en 
Skaal  for  Brudeparret,  var  der  ikke  en  Draabe  tilbage. 
Men  saa  lover  Laust  —  der  ogsaa  var  Spillemand  — 
at  han  med  det  Første  selv  vil  gaa  til  Mølleren  og  bringe 

c« 

sine  Hjertens  Lykønskninger,  og  saa  skulle  de  med  det 
Samme  faa  at  høre  en  Spillemand,  som  ikke  har  sin 
Mage  paa  Egnen.  Men  dette  Udtog  af  Visen  er  et  tørt 
Skelet;  den  spruder  af  Liv  og  Lune  og  bliver  især  koste- 
lig for  dem,  der  forstaa  og  sætte  Pris  paa  den  jydske 
Mundart,  hvori  den  er  digtet.  Jeg  tror,  den  kan  nogen- 
lunde sættes  ved  Siden  af  Blichers  bedste  Digte  i  Al- 
muesproget. Den  er  uden  Forfatterens  Medvirkning  trykt 
i  Randers  1832  —  et  Exemplar  findes  paa  Universitets- 
bibliotheket  —  men  eftertrykt  flere  Gange,  tildels  i  Smug- 
trykkerier, som  det  lader,  med  Udeladelser,  Forandrin- 
ger og  meningsforstyrrende  Trykfejl,  der  gjøre  Hr.  Kirke- 
gaard ligesaa  ondt,  som  en  forvansket  latinsk  Codex  vilde 
gjøre   Madvig. 

Visen  varede,  td  vi  naaede  Broen  over  Aaresvad  Aa, 
der  nærved  Karup  falder  i  Karup  Aa  —  og  det  staar  med 
blivende  Erindring  for  mig,  hvordan  Aaen,  maaske  paa 
Grund  af  Lyset,  virkede  paa  mig.  Dens  Bredder  ere  her 
lave,  med  Spor  af  nogen  Uro;  Himlen  var  overtrukken, 
et  mat  Solglimt  faldt  paa  Aaen,  og  det  syntes  mig,  at 
den  ligesom  kastede  et  dulgt,  vildt,  ondt  Blik,  at  den 
kom  som  en  Hugorm  ud  af  Lyngen.  Jeg  siger  ikke  dette 
som  Indledning  til  noget  Uheld,  som  et  Varsel.  Det  var 
saadan,  at  det  er  ikke  første  Gang,  at  disse  Egne  midt 
under  den  store  Ro  pludselig  have  forekommet  mig  at 
vise  Noget,  der  svarer  til  det  skjulteste  Ondt  i  Folke- 
naturen. 

Vi  kom  td  Karup,  hvor  der  unægtelig  ser  noget  en- 
somt og  øde  ud  —  jeg  vdde  næsten  sige  kjedeligt,  fordi 
Egnen  ved  første  Øjekast  synes  at  bestaa  af  lave  Bakker, 
der  formlost,  hist  og  her  med  tilsyneladende  stille,  træge 
Vandløb  mellem  sig,  glide  over  i  hinanden.  Men  ved 
Engmester  Feddersens  Gaard,  som  vi  kjørte  op  til, 
var  dog  strax  en  kjøn,  lille  Have,  og  der  var  hyggeligt 
indenfor.  Børn  idetmindste  har  man  Lov  til  at  rose  uden 
Indiskretion;  der  var  en  rigtig  kjøn  lille  Dreng.  Hr. 
Feddersen  var  med  Prof.  Johnstrup  fra  Kjøbenhavn  og 
Rapt.:  Dalgas  fra  Aarhus  kjørt  ud  i  Heden  vesterpaa; 
men  Fruens  gjæstfrie  Opfordring  til  os  om  at  vente  mod- 

tog  jeg  for  min  Del  san  meget  hellere,  som  jeg  snart 
Tik  en  lille  Historie  og  kunde  besøge  <le  Vedkommende. 

Historien,  der  forresten  er  meget  lille,  er  om  Peder 
Gaard  og  Karen  Hus,  og  de  Navne  ere  ikke  blevne 
givne  bagefter.  Peers  Tilnavn  hidrører  fra  en  Gaard,  der 
engang  har  ligget  ved  Kirken  og  tilhørt  hans  Slægt; 
Navnet  betegnede  den  Gaard,  som  ikke  var.  Peer  var 
en  rask  og  kjøn  Karl,  en  duelig  Stenhugger;  Karen  var 
en  kjon  og  flink  Pige,  og  de  vare  forlovede.  Men  Peer  blev 
Kyrasser  og  kom  ikke  hjem  i  mange  Aar,  og  der  syntes 
at  være  tydeligt  Bevis  paa,  at  Karen  ganske  havde  glemt 
ham.  Hun  fik  sig  et  ganske  lille  Hus  og  ernærede  sig  ved 
Haandarbejde,  ved  at  spinde,  sy  og  strikke  samt  ved 
Husgjerning  for  Folk;  hun  blev  sogt  af  Alle,  fordi  hun 
var  utrættelig  virksom  og  dygtig.  Peer  var  endelig  kom- 
men hjem  og  giftede  sig  i  en  Alder  af  40  Aar;  men 
Konen  dode,  og  Garnisonslivet  havde  taget  stærkt  paa 
ham:  han  drak  og  gik  saa  fuldstændig  nedad,  at  han 
skulde  lægges  ind  paa  Fattighuset.  Saa  kom  Karen  og 
tog  ham  til  sig.  En  Mand  talte  forstandig  med  hende  og 
viste  hende,  hvad  det  var  for  en  besværlig  og  fare- 
truende Ting.  Hun  svarede :  „A  gjorde  det  heller  it,  naar 
det  it  var  for  den  store  Kjærligheds  Skyld,  a  har  baaret 
til  ham  i  min  Ungdom."  —  Hun  forte  det  igjennem  og 
ernærede  baade  sig  og  ham;  men  skjont  de  nu  vare  al- 
drende Folk,  omtrent  i  de  50,  fandt  Præsten  (den  for- 
rige) det  dog  forargeligt,  at  de  levede  saadan  sammen, 
hvorfor  han  fik  dem  gifte  —  hvorved  Peer  blev  juri- 
disk Herre  i  Huset.  Karens  højeste  Ønske  var  og  er 
stadig,  at  Peer  ikke  maa  faa  Arbejde,  for  saa  drikker  han, 
bliver  fuld  og  banker  hende. 

Jeg  skulde  tage  meget  fejl,  hvis  ikke  for  alle  Andre 
ligesom  for  mig  Historien  bestod  i  de  Ord:  „For  den 
store  Kjærligheds  Skyld,  a  har  baaret  til  ham  i  min 
Ungdom.-'  Jeg  vilde  gjerne  se  den  Kone,  og  det  lille,  gule 
Hus  laa  da  ogsaa  ganske  nær.  Det  bestaar  af  en  smal 
Forstue,  en  Stue  og  et  Kjøkken.  Ved  et  Bord  tæt  til  Vin- 
duet sad  Peer  og  spiste,  i  den  modsatte  Ende  af  den 
4  å  5  Alen  lange  Stue,  ved  Døren  til  Kjokkenet,  sad 
Karen  og  kartede.  Stuens  længste  Væg  var  optaget  af  en 

hvorpaa  stod  tre  Par  Kopper  og  nogle  Ølflasker;  ved 
Siden  af  hang  nogle  ganske  smaa  Skilderier. 

Karen  er  nu  omtrent  60,  men  har  endnu  ganske  sort, 
fyldigt  Haar;  hun  er  mørkøjet  og  smækker  og  ligner 
mere  en  aldrende  Kjobstad-Tjenestepige  end  en  Bonde- 
kone paa  Heden;  men  som  Tjenestepige  vilde  hun  øjen- 
synlig være  en  streng  Herre  i  Huset.  Hun  saa  ikke  vredt 
til  os  (Skolelærer  Kirkegaard  var  med),  men  heller  ikke 
mildt:  hun  arbejdede  som  en  Maskine,  der  har  Noget  at 
tænke  paa.  Hvad  Peer  angaar,  da  kan  Karen  lade  ham 
se  med  Ære.  Rene  Nattrøjeærmer  stak  ud  af  den  blaa 
Vest:  Halstørklædet  sad  med  militærisk  Fasthed  om  en 
ren  Skjortelinning.  Hans  Fysiognomi  er  ikke  ubehageligt, 
skjønt  Næsen  er  noget  flad  og  Munden  simpel,  bred;  i 
det  Hele  en  Blanding  af  Styrke,  nogen  Kløgt  eller  Snuhed 
og  den  Slags  Æresfølelse,  som  Karlene  fornemme,  naar 
de  ride  tætsluttede  i  velpudsede  Uniformer  og  Pigerne 
komme  til  Vinduet.  Om  det  saa  er  Maaden,  hvorpaa  han 
er  skaldet,  fra  Panden  opad  med  Haar  paa  begge  Sider, 
har  den  et  eget  militærisk  Snit  og  minder  om  Foresattes 
Exempel,  om  Springjakkens  og  Kyrassets  ældre  Heroer. 

Karen  vilde  ikke  svare  et  Ord  andet  end  Ja  eller  Nej. 
enten  fordi  jeg  ikke  forstad  at  tale  med  hende,  eller 
fordi  hun  nu  engang  er  tavs.  Peer  fik  vi  med  til  at 
hente  Kirkenøglen  hos  Skolelæreren  (der  ikke  var  hjem- 
me) og  vise  os  Kirken.  Da  han  rejste  sig,  tabte  han  meget 
i  Anselighed ;  de  Folk  ere  vante  til  at  tage  sig  ud  siddende. 
Naturligvis  søgte  jeg  med  Forsigtighed  at  fore  Talen 
over  paa  ham  selv  og  Karen;  men  saadan  en  gammel  Ky- 
rasser  er  snu,  og  engang  syntes  det  mig  af  et  Sideblik, 
han  kastede  paa  mig,  at  han  gjættede,  hvad  jeg  vilde.  Paa 
lians  anden  Side  gik  imidlertid  Skolelærer  Kirkegaard 
og    viklede   ham    umærkelig   ind   i  nogle    Smaating,    om- 

Irent    tyve    Aar   gamle,    hvoraf    Fremgik,    hvad    jeg    ikke 

havde  vidst  før,  men  alk-rede  har  fortalt  antieipando,  at 
Peer  havde  været  gift  Førend  med  Karen,  og  at  han  den- 
gang  havde   v;eret    10   Aar.   Jeg  spurgte    ham:   „Hvorfor 

giftede  De  Dem  saa  sildig?  —  „Jeg  vilde  have  Li  af  mine 
unge  Aar.  (Li,  formodenlig  det  engelske  glee,  Lystig- 
hed, Glæde .  —  Paa  Kirkegaarden,  hvor  han  viste  os 
nogle  Ligsten,  han  selv  havde  tilhugget  meget  net,  fik 
jeg  ad  en  Omvej  Anledning  til  at  sporge,  h vorlænge  han 
havde  kjendt  Karen.  —  ,, Siden  jeg  var  ung.  —  1  Kirke- 
døren sagde  jeg:  „Karen  har  vist  været  smuk  i  sine  Dage. 
—  „Ja,  ellers  havde  jeg  jo  heller  ikke  taget  hende, 
svarede    den    uforbederlige    gamle    Kyrasser. 

Karup  Kirke  ligger  paa  en  Hoj  ved  Udløbet  af 
Aaresvad  Aa  i  Karup  Aa  og  er  Levning  af  den  i  Middel- 
alderen hojt  ansete  Sctæ  Mariæ  eller  Vor  Frue  Kirke 
til  Karup.  Et  Par  hundrede  Skridt  Sydost  for  Kirken 
var  Kilden,  hvor  en  Blind  engang  toede  sig  efter  at  have 
bedet  til  Guds  Moder  og  blev  belbredt,  og  dette  gav  An- 
ledning til,  at  Syge  og  Sunde  strommede  sammen  til  det 
hellige  Vand,  at  der  blev  rejst,  forst  et  Kapel,  saa  en 
Kirke  med  meget  hojt  Taarn  og  Spir,  med  Votivtavler 
og  rige  Gaver.  Her  har  Middelalderens  religiose,  sand- 
selig-kraftige,  brogede  Liv  bevæget  sig;  Pilgrime  ere  komne 
i  Skarer  og  have  draget  i  Procession  fra  Kilden  til  Kir- 
ken; Prælater,  Riddere,  Hofmænd  og  Hofnarre  have  samlet 
sig  her.  Hvor  der  nu  ligger  nogle  faa,  spredte  Gaarde  og 
Huse,  har  staaet  en  B}'  med  Herberger  for  Store  og  Smaa. 
ifolge  Pontoppidan  skal  der  baade  i  Gaarde  og  paa  Mar- 
ker findes  Stenbroer,  Gulve,  Kjældere  o.  s.  v.,  der  vidne 
om  en  forhenværende  Kjobstad;  ja  paa  det  Sted  i  „Byen  . 
der  nu  er  bedækket  af  en  Mængde  smaa  Sandhoje,  Flyve- 
sand, som  holdes  nede  ved  Marehalm,  skal  have  staaet 
et    Slot. 

Som  en  ødelæggende  Stormvind  er  Tiden  gaaet  over 
dette  Sted,  bar  bortfejet  næsten  Alt,  hvad  der  hidrørte 
fra  Menneskehaand,  og  taget  Skovene  med,  som  stode 
paa  Egnen,  saa  at  man  med  disse  Erindringer  for  sig  synes, 
at  de  bølgende,  lave  Banker  ligge  ben  som  Noget  al 
Vreden  ramt,  noget  Tugtet  og  Kuet.  Kun  ved  Vandmøllen. 

lidt  nedenfor  Kirken,  er  der  en  Plet,  som  synes  sparet: 
et  ganske  lille  Krat  paa  grøn  Engbund.  Den  nuværende 
Kirke  skal  bestaa  af  tre  Hvælvinger  af  den  gamle,  „men 
er  dog  stor  nok  til  at  rumme  Menigheden".  Taarnet  blev 
ramt  af  Lynild,  og  Peer  Gaards  Fader  kunde  huske  det. 
Det  blev  spaltet  saadan,  at  naar  man  kom  fra  Thorning, 
saa  det  ud,  som  om  der  stod  to  Karle  paa  Taarnet.  I 
nogle  Alens  Afstand  fra  Kirkens  østre  Gavl  gror  Græsset 
endnu  saadan,  at  der  synes  Spor  af  en  rund  Udbygning, 

Ved  den  nuværende,  nye  Indgang,  i  den  vestlige  Gavl, 
ligge  to  gamle  Stene;  i  den  ene  er  udhugget  en  kvindelig 
Figur  med  en  Bog  i  Haanden.  Inde  i  Kirken,  tilhøjre, 
ved  den  gamle,  nu  tilmurede  Indgang,  er  endnu  det  ka- 
tholske  Vievandskar,  en  udhulet  Sten,  der  sidder  fast 
i  Muren.  Ligeoverfor,  i  en  lignende  tilmuret  Indgang  eller 
Niche,  henstaa  tre  omtrent  2  Alen  høje  Figurer  af  Træ. 
Den  midterste  er  en  Madonna  med  et  blødt,  ømt  Udtryk; 
den  anden  er  en  Biskop,  den  tredie  en  Gud  Fader,  en 
gammel,  søvnig  Mand,  der  sidder  og  holder  den  døde 
Kristus  op  til  sig.  Peer  Graa  kunde  ikke  sige  mig,  hvor 
disse  Figurer  havde  hørt  til  eller  vare  fundne,  og  senere 
glemte  jeg  at  spørge.  Jeg  gik  ud  paa  Broen  over  Karup 
Aa  —  den  vestlige  Grænse  for  min  Bejse  dennegang  —  en 
Bro  imellem  to  Lyngheder. 

Egnen  er  som  sagt  øde  og  kuet;  men  vor  Tid  har  en 
befriende  Magt;  den  rejser  det  Knækkede,  formilder  og 
forsoner  selve  Naturkræfterne,  bringer  dem  til  at  indgaa 
Association  med  Menneskene,  og  jeg  havde  det  Held, 
netop  paa  dette  Sted  at  træffe  Bepræsentanter  for  denne 
Betning  og  Evne  i  Tiden.  Dhrr.  Feddersen,  Dalgas 
og  Johnstrup  kom  tilbage.  Hr.  Feddersen  er  theore- 
tisk  og  praktisk  Landmand  og  har  oplært  endel  unge 
Mennesker  i  Engvandingskunsten.  Prof.  Johnstrup,  der 
er  kaldet  til  Universitetet  i  Forchhammers  Sted,  var  paa 
en  videnskabelig  Bejse,  men  havde  for  Øjeblikket  sluttet 
sig  sammen  med  Kapt.  Dalgas  om  noget  Praktisk,  en 
Undersøgelse,  der  stod  i  Forbindelse  med  de  Formaal, 
det  nys  stiftede  Selskab  for  Frugtbargj øreisen  af  de  jydske 
Heder  har  stillet  sig.  Ved  dem  kom  jeg  til  at  se  Egnen 
paa  en  ny  Maade:  ind  i  den  istedenfor  hen  over  den.  Jeg 


KN    BEDEREJSE    I    viBowt.  EGNEN  89 

veed  ikke  nu,  om  jeg  tidligere  har  havt  den  Forestilling, 
at  Ahlen  (nemlig  Sandahlen;  om  Stenahlen  og  Jernahlen 
eller  Myremalm  er  her  ikke  Tale)  var  Skyld  i,  at  Heden 
henlaa  med  Lyng;  men  jeg  erfarede,  at  netop  det  Mod- 
satte er  Tilfældet,  at  Lyngen  er  Skyld  i  Ahlens  Til- 
værelse. Paa  horizontale,  jernholdige  Sandstrækninger  vir- 
ker nemlig  Humussyren  i  Hedeplanterne  opløsende  paa 
Jernet,  saa  at  det  udskiller  sig  og  synker  ned  fra  det 
øvre  Lag  og  i  det  næste  Lag  danner  en  kemisk  Forbin- 
delse med  Sandet.  Derfor  strækker  Ahlen  sig,  snart  saa 
los  som  Kaffegrums  og  af  samme  Farve,  snart  i  faste 
Blokke,  under  et  Lag  af  hvidt  Sand,  og  netop  af  samme 
Tykkelse,  som  dette  øvre,  hvide  Lag  er,  findes  ogsaa 
Ahllaget;  under  dette  aftager  igjen  den  brune  Farve; 
der  kommer  gult  og  endelig  igjen  hvidt  Sand.  Vand,  Mergel 
eller  Kalk  virker  til  Opløsning  af  Ahlen,  ligeledes  „bløde 
Væxter",  Kløver,  Korn  o.  desl.  Efter  Middagsbordet  gik 
vi  ud  paa  Heden  og  fandt  Theorien,  forsaavidt  Saadant 
i  Hast  kan  paa  vises,  stadfæstet:  Hvor  man  grov,  var 
der  først  den  tynde  Muldskorpe,  saa  kom  Laget  af  Bly- 
sand, o:  hvid,  sandet  „Jord",  saa  et  tilsvarende  Lag  af 
Ahl,  saa  brunt  Sand  o.  s.  v.  Men  undervejs  saa  jeg  ogsaa 
frodige  Enge,  frembragte  midt  i  Ahlheden  ved  Hjælp  af 
Vand. 

Jeg  fik  ogsaa  Lejlighed  til  at  overse  en  Strækning  af 
Karup  Aas  Løb.  Selve  Aaen  har  en  Bredde  af  20  til  40 
Alen:  men  den  løber  ligesom  Haller  Aa  i  Bunden  af  en 
Dal  mellem  Bakkestrøg,  og  denne  Dal  ser  ud  til  engang 
at  have  været  helt  fyldt  af  Vand,  et  endnu  mægtigere 
Flodleje  end  Hallerdalen.  Dette  gamle  Flodleje  er  paa 
hele  Aaens  Løb  1500—2000  Alen  bredt,  og  der  kan  ved 
at  bringe  Aaens  Vand  op  til  Overrisling  indvindes 
4,500  Tdr.  Land.  Det  er  kun  ved  saadanne  større  Aa- 
løb,  hvor  Privates  Kræfter  ikke  ere  tilstrækkelige,  at  det 
nævnte  Hedeselskab  vil  træde  hjælpende  til;  men  ved 
selve  Karup  Aa,  højere  oppe,  findes  imidlertid  de  største 
Engvandingsanlæg,  der  i  Danmark  ere  blevne  udførte  uden 
teknisk  Bistand.  De  skyldes  Familien  Stoulund,  Bøn- 
derfolk. Den  nuværende  Stoulund  (Jens)  er  ca.  70  Aar. 
Hans  Stedfader,  Peer  Stoulund,  havde  været  i  Tyskland 

og  set  nogen  Engvanding,  som  han  ved  sin  Hjemkomst 
efterlignede  ved  Hjælp  af  overraskende  simple  Midler, 
og  i  Løbet  af  halvtredsindstyve  Aar  har  Familien  an- 
lagt tre  store  Værker  ved  Karup  Aa.  Peer  S  to  ulund  fik 
en  Sølvmedaille  af  Landhusholdningsselskabet,  hvorimod 
Jens  Stoulund  ikke  har  modtaget  noget  anerkjendende 
eller  hædrende  Tegn,  uagtet  han  og  hans  Sønner  med 
deres  usædvanlige  Dygtighed  have  forenet  stor  Hjælpsom- 
hed mod  deres  Naboer. 

Den  egentlige  Anledning  td,  at  jeg  var  rejst  til  Karup, 
var,  at  jeg  vilde  se  Tatere;  men  man  sagde  mig,  at  der 
ingen  var  paa  Egnen,  og  henviste  mig  til  Yrou.  Alligevel 
var  det  med  en  tilfredsstillende  Følelse  af  en  vel  til- 
bragt Dag,  at  jeg  Kl.  7  kjørte  hjemad  til  Thorning. 
Vejen  gik  nu  over  Ahlheden  lige  østlig,  langs  Aaresvad 
Aa,  gjennem  en  langlig  Dal  med  svære,  brune  Bakker  paa 
Aaens  anden  Side,  tilhøjre  for  os.  Paa  vor  venstre  Side 
var  der  en  Stund  mere  fladt;  men  saa  kom  ogsaa  her 
Bakker,  der  have  en  bjergagtig  Karakter,  skyde  ud  i 
Grene  og  Forbjerge  og  danne  dybe  Kløfter,  mørke  og  ro- 
mantiske og  aldeles  ensomme.  Etsteds  saa  jeg  i  det  svin- 
dende Dagslys  ind  i  en  saadan  Bjergkjæde,  der  skjød 
frem  imod  os  og  lignede  en  Gade  anlagt  for  andre  Væsner 
end  vi.  Lidt  efter  lidt  blev  Heden  afbrudt  af  Agerland 
og  Græsmarker,  Engpletter  ved  Aaen,  der  snor  og  spalter 
sig,  og  tæt  ved  Vejen  laa  endog  en  Mergelgrav!  Strax  efter 
kjørte  vi  under  en  voldsom  Tordenbyge  gjennem  Koloni- 
byen Aarestrup.  Øst  for  Aarestrup  kjørte  vi  over  Aaen, 
der  her  viste  sig  som  et  bredt,  tørt  Svælg  og  igjen  an- 
tager Navnet,  som  Læserne  ville  erindre  fra  Skoven: 
Stendalen. 

Vejen  gik  nu,  under  fortsat  Tordenvejr,  gjennem  Skoven 
eller  Plantagen  og  gjennem  forhen  beskrevne  Egne  over 
Skræ    ud   i  frugtbart   Land    til   Thorning. 

IX 

Tirsdagen  den  7de  August,  efter  Middag,  forlod  jeg 
det  i  flere  end  en  Henseende  rige  Thorning  og  dets  blide 
Præst  for  at  kjore  til  Yrou.  Hensigten  var  nærmest  at 
finde  Tatere;  thi  det  syntes  mig,  at  Besoget  paa  den 
Blicherske  Hede  var  ufuldstændigt,  saalænge  jeg  ikke 
havde  set  Nogen  af  Sorte  Mads's  Slægt.  Jeg  haahede  ogsaa, 
at  jeg  ved  at  kjore  gjennem  Ahlheden  næsten  i  dens 
hele  Længde,  over  Grønhoj  og  tæt  forbi  Resenfelde,  skulde 
se  noget  Nyt  eller  stode  paa  Et  og  Andet;  men  den  vold- 
somme Hegn  og  Blæst  hindrede  Rejsen  fra  at  blive  Andet 
end  en  jevn  Kjorsel,  og  Skjæbnen  vilde,  at  det  eneste 
Genrebillede,  jeg  stodte  paa,  skulde  være  et  kjobenhavnsk. 

Bonden,  der  kjorte  for  mig,  Johan  Wi'irtz  fra  Skræ, 
en  livlig  lille  Mand,  af  ufortrødent  godt  Humor,  var, 
som  Navnet  viser,  af  Kolonist-Slægt  og  fortalte  mig,  naar 
Vejret  engang  imellem  tillod  os  at  passiare,  Adskilligt  om 
sit  Folkefærd,  som  dog  ikke  føjede  noget  Nyt  til,  hvad 
jeg   allerede    vidste. 

Da  vi  kom  forbi  Fredrikskirke,  var  jeg  inde  at  tage 
Afsked  med  Pastor  Gad,  og  da  vi  talte  om  Hedens 
Tilstand  i  Fortiden,  gjorde  han  opmærksom  paa,  at  en 
Blomst,  der  horer  hjemme  i  vore  Skove,  Trientalis  ev- 
ropæa,  Skovstjernen,  voxer  paa  Ahlheden  tilligemed  Ege- 
krat og  Bæverasp.  Jeg  tvivler  ikke  om,  at  de  Lærde  vide 
det,  men  anfører  det  dog  her  som  Bidrag  til  Hedens  Fy- 
siognomi. 

Egenlig  Hede,  i  Betydningen  af  vildt,  ganske  uopdyr- 
ket Land,  saa  jeg  heller  ikke  paa  denne  Strækning.  Der 
var  vel  brune  Hedebakker  tilvenstre,  og  vi  kjorte  paa 
Randen  af  dem;  men  tilhojre  og  fremad  oversaa  jeg  et 
langt,  dyrket  Dalstrøg  med  Huse  hist  og  her.  En  enkelt 
Gang  kom  Solen  frem  og  skinnede  paa  den  lysegrønne 
Dalbund,  og  saa  tog  det  sig  ud,  som  om  Hedebakkerne, 
vi  kjorte  paa,  vare  et  Mareridt  paa  Jorden,  noget  Frem- 
med, der  var  væltet  hen  over  den  egenlige  danske  Bund 
For  en  kort  Stund  kjorte  vi  ned  i  Dalen,  og  saa  op- 
dagede jeg  Hemmeligheden   ved   Frugtbarheden :  en   Bæk 

løber  paa  Dalens  Bund.  Den  bøjer  af  i  vestlig  Retning, 
stadig  mellem  to  Rækker  Høje,  og  falder  ved  Hagebro 
i  Karup  Aa.  Jeg  er  nu  uvis,  om  det  var  alene  Bækken 
(hvis  Navn  ikke  findes  paa  Kortet)  eller  tilbge  to  Gaarde, 
der  ligge  højt  nærved  en  Bro,  som  Johan  Wurtz  kaldte 
Sejbæk.  Vi  kjørte  over  Broen  i  nordvestlig  Retning,  opad 
en  svær  Høj,  og  skulde  nu  være  ude  af  Ahlheden,  i  Daug- 
bjerg Sogn;  men  nu  kom  det  eneste  Sted,  hvor  jeg  i 
Løbet  af  et  Par  Minutter  ikke  kunde  øjne  en  menneske- 
lig Bolig.  Strax  efter  saas  tilhøjre  en  grøn  Dal  mellem 
Bakker  og  længere  ude  Daugbjergs  hvide  Kirke.  Efter- 
haanden  hørte  Heden  op,  og  vi  kom  til  Sjørup  Kro 
(ikke  at  forvexle  med  Sjørup  ved  Nordspidsen  af  den 
store  Plantage),  hvor  vi  toge  ind. 

Det  er  ret  en  hyggelig  Kro  for  Vejfarende  i  strengt 
Vejr.  Fra  den  lune  Lade  gaar  der  en  Korridor  ind  til 
Gjæstestuen,  og  der  er  lyst  og  rummeligt  derinde.  Jeg 
var  noget  vaad  og  forkommet  og  tænkte  kun  paa  at 
klæde  mig  lidt  om,  men  kom  til,  først  at  opsætte  og 
derpaa  glemme  det,  formedelst  en  livlig  Hilsen  af  en 
Mand,  der  strax  nævnte  mig  ved  Navn.  Da  jeg  fik  be- 
tænkt mig  lidt,  gjenkjendte  jeg  ogsaa  i  ham  en  Kjøben- 
havner,  der  i  kort  Tid  havde  gaaet  i  samme  Skole  som 
jeg,  men  senere  var  kommen  mig  af  Syne.  For  at  skjule 
hans  Personlighed  for  Offenligheden,  da  han  vil  optræde 
noget   talende,   vil   jeg  kalde  ham   Hr.    Paulsen. 

Efter  at  have  undret  sig  noget  over  vort  Mode  og 
bandet  Vejret  sagde  han: 

„Ja,  det  er  da  nemt  at  gjætte,  hvorfor  De  rejser; 
men  kan  De  gjætte,  hvorfor  jeg  rejser?" 

Jeg  forsøgte  at  gjætte,  men  gav  tabt. 

„Ja,  det  kunde  jeg  nok  vide!"  raabte  Hr.  Paulsen; 
„jeg  rejser  meget  mere  som  Poet  end  De,  jeg  rejser 
som  en  Baad  uden  Ror  eller  Kompas.  Jeg  rejser  med 
min  Kone;  men  hende  lod  jeg  blive  i  Viborg.  Engang, 
i  min  grønne  Ungdom,  stod  det  for  mig  som  noget  Dejligt 
at  rejse  saadan  som  en  Baad  uden  Ror  med  Sejlene  hejste; 
men  nu  finder  jeg  det  næsten  uhyggeligt.  Naar  man  kom- 
mer til  Skjelsaar  og  Alder,  behøver  man  til  sin  Rejse 
en  af  alle  Mennesker  anerkjendt  fornuftig  Grund. 

Etwas  muss  er  sein  eigen  nennen, 

Oder  der  Mensch  wird  rauben  und  breunen1), 

siger  Schiller;  men  det  passer  nu  ikke  paa  mig,  skjønt 
jeg  ikke  har  „mein  Eigen".  Det,  der  er  mit  Eget,  det  er 
netop  det  Forbandede  af  det;  det  er  en  Grund,  som  intet 
andet  Menneske  har  havt  til  at  rejse.  Rejste  jeg  for  et 
„Hus"  for  en  Fabrik  eller  i  et  diplomatisk  Ærinde  eller 
blot  som  Embedsmand,  saa  vilde  jeg  fole,  at  jeg  gik  i 
mit  lovlige  Kald,  min  gode  Samvittighed  og  mine  Diæter 
vilde  bode  paa  Forstyrrelsen  af  min  huslige  Ro  og  paa 
det  Tilfældige,  der  dog  altid  kan  ramme  En  paa  en 
Rejse.  Nej,  jeg  rejser,  kort  sagt,  som  Lejer." 

„Som  Lejer?  Vil  De  leje  et  Hus,  en  Gaard,  en  Mølle?" 

„Vorherre  fri  mig!  Jeg  har  lejet  nok.  Jeg  er  Lejer. 
Og  det  er  derfor,  at  jeg  rejser." 

„Det  forstaar  jeg  ikke." 

„Nej,  det  tror  jeg  sgu  nok!  Kunde  De  forstaa  mig, 
saa  var  jeg  jo  ikke  abnorm,  udenfor  alle  Regler  og  Er- 
faringer. Jeg  burde  kunne  forstaas  af  Lejere;  men  det  er 
heller  ikke  enhver  Lejer,  der  kan  forstaa  mig.  Jeg  er  ikke 
saa  heldig  som  de  FamUier,  der  havde  lejet  og  tildels 
forudbetalt  Lejen  i  det  store  Hus,  der  blev  bygget  af  Re- 
tonsten  i  Absalonsgade  og  faldt  lidt  sammen,  inden  det 
blev  færdigt  ..." 

„Kalder  De  det  Held?" 

„Held?  Ja,  for  saa  vidt,  som  de  Folk  kunne  gjore 
Regning  paa  at  blive  forstaaede.  Det  er  sandt  nok,  at  de 
maa  være  i  en  pinlig  Stilling,  eftersom  de  ikke  have 
kunnet  flytte  ind  —  og  Vorherre  maa  vide,  hvorledes  de 
retirere  sig  — ;  men  de  slap  dog  for  at  faa  Taget  ned 
over  Hovedet,  det  Offenlige  tog  sig  af  Sagen,  hvorimod  vi, 
det  vil  sige:  min  Kone  og  jeg,  ere  flyttede  ind  i  et  lidt 
ældre,  næsten  nyt  Hus,  som  endnu  ikke  er  faldet,  og 
som  det  Offenlige  altsaa  ikke  endnu  bryder  sig  om,  men 
hvor  Vinduer  og  Døre  o.  s.  v.  ret  besete  tyde  paa,  at  det 
Hele  truer  med  Fald.  Saasnart  vi  efter  Indflytningen  og 


')    Noget    maa   Mennesket    kalde   sit  Eget,    ellers   vil   han   rove   og 
bra^nde. 


94  EX    HEDERF.JSE    1    VIBORG-EGNEN 

efter  at  være  komne  i  Orden  opdagede  det,  fik  vi  hentet 
en  sagkyndig  Mand,  som  erklærede,  at  Huset  var  bygget 
paa  Kjøb,  paa  at  tage  sig  ud,  men  ikke  duer.  Vi  sendte 
Bud  til  Værten;  men  han  svarede,  at  alle  Huse  synke 
lidt.  Hvad  skulde  vi  nu  gjore?  Klage?  Lade  tage  Syn?  Saa 
faar  man  strax  Ord  for  at  være  stridbar.  Naar  Værten  — 
der  er  saa  forsigtig  at  bo  i  et  andet  Hus  —  sidder  hjemme 
og  lader  os  ved  Lejlighed  blive  slaaede  ihjel,  saa  faar 
ban  ikke  Ord  for  Nogenting;  den  „stakkels  Mand"  lider 
jo  Tab  ved  Husets  Fald;  men  naar  vi,  som  skulle  ihjel- 
slaas,  klage  forud,  i  Utide,  er  det  uhonnet.  Derfor  sloge 
vi  os  tiltaals  og  sagte  at  glemme  Faren.  En  Digter  siger 
jo,  at  Mennesket  i  sit  hele  Liv  hænger  paa  Randen  af  en 
Brønd,  ovenfor  er  der  en  rasende  Kamel,  nede  i  Brønden 
ligger  en  Drage  med  opspilet  Gab,  og  naar  Mennesket,  stedt 
imellem  disse  To,  ved  Brøndens  Rand  opdager  nogle  Jord- 
bær, saa  spiser  han  dem  og  glemmer  Faren.  Den  Digter 
har  maaske  været  Husejer  og  bygget  daarlige  Steder  og 
skrevet  Digtet  for  sine  Lejere.  Men  Alle  sige  nu,  at  han  i 
Grunden  har  Ret,  og  min  Kone  og  jeg  trøstede  os  altsaa 
ved  det.  Men  forleden  Formiddag,  da  vi  sad  ved  Frokosten 
og  Pigen  bragte  Noget  ind,  skete  det,  at  vi  Begge,  især 
min  Kone,  pludselig  saa  en  bred  Spalte  i  Loftet  ved 
Vinduet  bevæge  sig  i  samme  Takt,  som  Pigen  gik  over 
Gulvet.  Indtrykket,  som  det  gjorde,  kan  kun  forstaas  af 
dem,  der  se  noget  Lignende,  ligesom  jeg  har  hørt  sige,  at 
et  Jordskjælv  kun  kan  fattes  af  dem,  der  have  oplevet 
det.  Jeg  har  læst,  at  ved  Jordskjælvet  i  Lissabon  i  for- 
rige Aarhundrede  styrtede  Indvaanerne,  da  de  saa  Loftet 
bevæge  sig,  ud  paa  Gaden.  Min  Kone  og  jeg  kunne  rose 
os  af,  at  vi  ikke  lode  os  saaledes  overvælde  af  Frygten; 
vi  toge  os  Tid  til  at  pakke  vore  Kufferter,  gave  Pigen 
Kostpenge,  lode  hente  en  Drosehke  og  sendte  vore  Nøgler 
til  en  Skolekammerat  af  mig,  en  Overretsprokurator.  Vi 
besluttede  at  rejse  bort;  thi  naar  man  rejser,  er  det  ikke 
uhonnet  eller  stridbart  at  lade  en  Prokurator  varetage 
sit  Tarv.  Det  gjaldt  kun  om,  hvorhen?  Vi  vidste  det  i 
Sandhed  ikke;  men  netop  som  vi  stege  i  Droschken, 
kom  en  af  vore  Bekjendte  kjørende;  han  lod  holde  og 
fortalte  os.  at  han  vilde  paa  Jernbanen  til  Korsør  og  saa 

lil  Aarhus;  saa  lode  vi  kjore  samme  Vej.  Min  Vært,  an- 
tager jeg,  maa  sluttelig  betale  Hejsen,  saa  megen  Tillid 
har  jeg  til  vor  kjobenhavnske  Sagførerstand  og  særlig 
til  min  gamle  Skolekammerat;  selv  vilde  jeg  ikke  anse  det 
for  passende  at  forlange  det.  Der  bar  De  del :  jeg  rejser  som 
Lejer,  og  min  Ejer  skal  betale  det.  .  .  .  Uer  er  nu  Ægge- 
kagen        bare  jeg  nu   turde  forstyrre  Professoren. 

„Hvad?  Har  De  en  Professor  med.' 

„Ja.  det  er  jo  ham.  vi  rejse  med." 

.,Hvor  er  han  da?  Hvad  tager  han  sig  for  her  i  Kroen, 
siden  De  er  saa  bange  for  at  forstyrre  ham?" 

„Han  regner  Integral-  og  Differentialregning.  Der  er 
jo  derfor,  at  han  er  rejst  fra  Kjobenhavn." 

,,Det  forstaar  jeg  ikke." 

„Ja,  da  er  det  sgu  ikke  vanskeligt  at  forstaa,  idet- 
mindste  naar  han  selv  forklarer  det  .  .  .  hør,  lille  Moer, 
gaa  De  ind  og  sig  til  Herren  i  den  anden  Stue,  at  nu  er 
Æggekagen   færdig." 

Lidt  efter  kom  fra  den  anden  Stue  en  lille,  bleg  Mand  i 
Chenille.  Imod  Forventning  var  han  ikke  vred  over  at 
være  bleven  forstyrret,  men  gned  Hænderne  og  sagde 
næsten  barnlig:  „Naa,  lad  os  saa  faa  Æggekage." 

Hr.  Paulsen  forestillede  os  for  hinanden  og  tilføjede: 
.,Hr.  G.  kan  ikke  forstaa,  at  De  for  Integral-  og  Differen- 
tialregnings Skyld  er  rejst  fra  Kjobenhavn." 

„Fra    Vesterbro,"    sagde    Professoren. 

„Ja,  fra  Vesterbro." 

„Det  bliver  mig  ikke  mere  forstaaeligt  derved,  be- 
mærkede jeg. 

„Ikke  det?"  sagde  Professoren  og  spiste. 

Da  lian  var  færdig  med  sin  Halvdel  af  Æggekagen,  vendte 
han  sig  til  mig  og  sagde,  forst  rolig  og  koldsindig,  men 
snart  med  stigende  Heftighed: 

„Saa  De  kan  ikke  forstaa  det?  Saa  har  De  nok  ingen 
Forestilling  om,  hvad  det  er  at  bo  paa  Vesterbro." 

„Aa,  Jo" 

„Nej.  Har  De  hørt  Omnibussen  Nr.  2  blæse  —  jeg 
mener  Konduktøren?  Det  er  et  Menneske,  hvem  Gud  har 
skabt  i  sin  Vrede  eller  i  et  Lune,  som  jeg  virkelig  ikke 
kan  forstaa.  Han  har  lavet  sig  en  Melodi,  der  er  en  blodig 

Haaii  mod  al  Musik,  en  lang,  skrattende  Melodi  eller 
Fanfare,  som  han  øjensynlig  selv  er  forelsket  i,  og  saa 
staar  han  paa  Trinet,  slingrende  drukken  af  Forelskelse 
og  blæser  den  med  halvlukkede  Øjne  næsten  uafbrudt 
fra  den  forrige  Jernport  til  den  forrige  Ravelin.  Mindst 
otte  Gange  om  Dagen  blæser  det  Guds  Vredes  Menneske 
mig  sin  Fanfare  midt  ind  i  mine  Beregninger,  og  jeg 
farer  op,  som  om  der  var  Naale  i  Stolen  og  Naale  i  hele 
Lfliften,  og  det  tager  ti  Minutter,  inden  jeg  kommer  i  Orden 
igjen.  Jeg  er  ikke  noget  blodtørstigt  Menneske;  men  der 
gaar  ikke  en  Dag,  da  jeg  ikke  onsker  mindst  otte  Gange, 
at  hans  røde  Trompet  var  gloende  og  blev  stukket  ham 
ned   i   Halsen." 

Professoren  tørrede  Sveden  af  Panden  og  vedblev:  „Og 
var  det  saa  endda  forbi  dermed!  Men  saa  er  der  Nr.  7. 
Han  har  et  kort,  skrattende  Bjæf,  der  lyder,  ligesom  en 
af  de  blaa  Drenge  var  bleven  først  en  Hund  og  saa  en 
Trompet  og  vidste,  at  jeg  sad  og  regnede,  og  vilde  drille 
mig.  Saa  er  der  en  anden,  der  sommetider  narrer  mig. 
Han  kan  blæse  som  et  Posthorn,  og  det  har  hændt  mig, 
at  jeg  har  hørt  efter  og  bildt  mig  ind,  at  der  var  Post- 
horn ligesom  i  min  Ungdom;  men  naar  jeg  saa  er  kom- 
men til  Vinduet,  saa  er  det  ikke  Andet  end  en  forb— 
Omnibus.  Overhovedet,  at  en  saadan  Dyrehavslarm  skal 
være  tilladt  i  den  mest  befærdede  Gade,  vi  have,  det  er 
dog  en  Haan  mod  al  Civilisation!' 

„Men  hvorfor  klager  De  da  ikke,   Hr.   Professor?" 

„Klage?  Jeg  har  klaget,  til  Politidirektøren.  Hvad  tror 
De,  det  nytter?  Jeg  hører  ikke  til  det  national-liberale 
Parti  og  skriver  ikke  i  de  national-liberale  Blade,  og  saa 
er  det  jo  ligegyldigt,  om  en  Mand  som  jeg  kan  leve  for 
Videnskaben  eller  skal  krepere  af  Ærgrelse  og  Fortræd." 

„Det  er  da  ikke  muligt,  Hr.  Professor;  af  den  Grund 
kan  det  dog  ikke  være." 

„Ikke?  Hvorfor  blev  min  Klage  da  ikke  paaagtet?  Men 
desuden,  jeg  tror  ikke,  det  vilde  nytte,  om  ogsaa  Politi- 
direktøren havde  den  Nedladenhed  at  tage  Hensyn  til 
min  Klage;  thi"  —  tilføjede  Professoren  med  blodig  Ironi 
—  „det  nye  Politi  vil  have  Musik.  Men,  Gud  ske  Lov! 
den  16de  Oktober  kommer  da  ogsaa!" 

„Hvad  er  der  den   16de  Oktober?' 

„Flyttedagen I  —  Endskjont,  hvor  skal  man  ty  hen? 
Véd  De,  vil  De  tro,  at  jeg  rejser  her  i  Jylland,  ikke  blot 
for  Omnibussernes  Skyld,  men  ogsaa  for  at  faa  mine 
Breve  i  ordenlig  Tid?" 

„Nej,  hvordan  det?  Faar  De  da  Deres  Breve  hurtigere 
her?" 

„Nej,  men  her  venter  jeg  ingen  paa  bestemt  Klokkeslet; 
her  regner  man  efter  Dage,  inde  hos  os  efter  Timer. 
Paa  vore  Postkasser  »taa  Klokkeslet,  som  lokke  troskyl- 
dige Folk.  Jeg  har  en  Datter,  der  er  gift  og  bor  i  Ny 
Kongensgade,  og  det  har  truffet  sig  mere  end  en  Gang, 
at  hun  om  Formiddagen  har  skrevet  for  at  indbyde  mig 
til  Middag  Kl.  5,  saa  har  jeg  faaet  Brevet,  naar  det  var 
nærved  Sengetid,  Kl.  halv  ni!   Er  det  et  Postvæsen!" 

„Har  De  da  ikke  klaget?" 

„Klaget!  De  har  den  største  Fornøjelse  i  Generalpost- 
direktionen  af  at  høre  et  Menneske  klage!  Der  er  et  sær- 
skilt Kontor  bare  til  at  modtage  Klager.  Jeg  har  været  saa 
dum  at  klage,  og  saa  fik  jeg  et  stort,  vigtigt  Brev  med 
K.  T.  fra  Generalpostdirektøren,  hvori  han  skrev,  at  et 
Brev,  som  var  afsendt  til  mig  ca.  Kl.  12,  var  kommet  til 
mig  Kl.  8V2,  og  det  var  ganske  rigtigt,  det  var  med  første 
Post'  Saa  svarede  jeg  ham,  at  nu  vidste  jeg,  hvorfor 
Postkasserne  ere  røde  —  af  Undseelse,  fordi  de  ikke 
holde,  hvad  de  love.  Tænk  Dem:  i  værste  Fald  skulde  de 
efter  Kl.  12  tommes  Kl.  4,  og  saa  er  Brevet  halvfemte 
Time  om  at  komme  et  Kvarters  Vej !  Hvor  befinder  det  sig 
i  den  Tid?  Hvor  flyder  det  om?  Jeg  har  hørt  en  meget 
sorgelig  Historie  om  en  ung  Pige,  der  var  hemmelig  for- 
lovet, i  al  Tugt  og  Ære,  og  skrev  den  unge  Mand  til; 
men  der  var  en  ung  Postbetjent,  som  ogsaa  vilde  have 
hende,  og  han  var  paa  det  Kontor,  som  hendes  Breve 
gik  igjennem,  og  han  fik  Tid  til  at  kalkere  Udskrifterne 
paa  Konvolutterne,  og  saa  sendte  han  de  nye  Konvo- 
lutter til  hendes  Fader!  Og  saa  laa  der  et  Hus!" 

„Fik  saa  Postbetjenten  den  unge  Dame?" 

„Jeg  haaber  til  Gud,  at  han  ikke  gjorde  det!  Men  jeg 
ved   det  ikke." 

Professoren  gik  til  Vinduet,  saa  ud  og  sagde:  „Gud 
M    Goldschmidt  i  Folkeudgave.  VI  7 

ske  Lov,  det  regner  endnu,  saa  har  man  dog  lidt  længer 
Ro,"  trak  Chenillen  tættere  om  sig  og  gik  tilbage  i  den 
anden  Stue. 

Jeg  gjorde  mig  færdig  til  at  kjore  videre;  men  Hr. 
Paulsen  holdt  mig  endnu  lidt  op  med  literær  Samtale. 
Han  sagde:  „De  spildte  ifjor  Deres  Tid  paa  at  skrive 
en  Dagbog  fra  Vendsyssel.  Af  en  Mand  som  Dem  vente  vi 
Historier  fra  London  og  Paris,  ikke  saadanne  Ting,  som 
Enhver  kan  rejse  og  se.  Jeg  har  tænkt  paa  at  benytte 
mine  ledige  Timer  til  at  samle  Lidt,  og  nu  kunde  De 
gjore  mig  en  Tjeneste  ved  at  sige  mig,  hvordan  man  skal 
faa  Folk  til  at  tale;  for  jeg  vdde  jo  nok  have  lidt  Mæ- 
lende ind   i  det. " 

Jeg  svarede:  „Tal  med  dem,  jevnt  og  ligefrem." 
„Ja,  det  er  godt  nok;  det  har  jeg  prøvet,  og  det  var 
sgu  ikke  mig,  der  manglede  Jevnhed,  for  jeg  sagde  til  en 
gammel  Bondekone,  vi  stodte  sammen  med  i  en  Kro : 
„Hør  nu,  Mutter,  vil  hun  smage  en  Gammelrom?  Hun 
har  vel  havt  en  god  Del  Kjærester  i  sine  unge  Dage.' 
—  Hun  smagte  paa  den,  skjont  hvad  forstod  hun  sig 
derpaa,  og  saa  svarede  hun:  „Næ,  a  har  slet  ingen  Kjæ- 
rester havt."  —  „Hvad?"  sagde  jeg;  „det  er  da  umuligt, 
een  maa  Hun  da  have  havt."  —  „Hvem  sku  det  være?1' 
spurgte  hun.  —  Hendes  Mand,  sagde  jeg.  —  „Næ,  a  har 
aldrig  været  gift,"  svarede  hun.  —  „Men  hvordan  er 
det  gaaet  til?"  spurgte  jeg.  —  „Aa,"  svarede  hun,  „Kar- 
lene duede  ikke  i  min  Tid."  —  Da  hun  var  gaaet,  fik  jeg 
at  vide,  at  hun  var  Bedstemoder,  og  at  hun  i  ærligt 
Ægteskab  har  havt  elleve  Born!  Hvor  kan  man  saa  for- 
lade  sig   paa   Rejseskildringer?" 

Jeg  sagde:  „Hvad  vilde  De  sige,  naar  en  Rejsende, 
f.  Ex.  en  Handelsrejsende,  nu  kom  herind  i  Kroen  og 
sagde  til  Dem:  „Goddag,  vil  De  drikke  en  Snaps?  Hvor 
mange  Kjærester  har  De  havt  i  Deres  Dage?"  Vilde  De 
saa  svare  hoflig  som  den  gamle  Bondekone?" 
„Det  er  sandt  nok;  men  hvad  Pokker!" 
„De  mener,  at  der  er  Forskjel  paa  Kong  Salomon  og 
Jørgen  Hattemager;  men  det  er  der  i  nogle  Punkter  slet 
ikke.  Bonderne  have  fuldt  saa  meget  en  Følelse  af  deres 
Personlighed  som   vi  Andre.   En   Bondekone  tier  om  sig 

selv  saa  godt  som  nogen  Baronesse,  og  vel  kan  man  faa 
den  line  til  at  tale  om  den  Anden  ligesom  en  Frue  om  en 
Frøken  eller  en  Etatsraad  om  en  anden  Ktatsraad;  men 
det  sker  efter  de  samme  Kegler,  man  skal  være  noget  bc- 
kjendt  med  dem,  forestillet,  præsenteret  ligesom  i  „Sel- 
skabet". Og  saa  maa  man  endda  i  Reglen  spade  dem  ved 
forst  selv  at  fortælle  lidt,  for  de  sidde  ikke  og  tænke 
netop  paa  det,  vi  tænke  paa,  og  deres  Tankegang  maa 
forst  leves  fra  de  omgivende  Forhold  hen  til  Erindringer." 

„Ja,  men  Dod  og  Pine,  hvad  skal  jeg  fortælle?  Hvad 
fortæller  De?  Kan  De  ikke  laane  mig  nogle  Historier?" 

Jeg  fortalte  ham  nogle  og  kom  derved  paa  den  Tanke, 
engang  at  udgive  til  Brug  for  Rejsende  mine  samlede 
Spædehistorier. 

Idet  jeg  vilde  tage  Afsked,  sagde  Hr.  Paulsen:  „Siden 
De  har  fortalt  mig  Historier,  skal  jeg  nu  ogsaa  fortælle 
Dem  en.  Da  vi  tog  over  med  Dampskibet  fra  Korsør  til 
Aarhus,  var  der  en  Seminarist  med,  og  i  en  Samtale, 
som  Nogle  havde  sluttet  Kreds  om,  sagde  han,  at  man 
behovede  ikke  andet  Sprog  end  Dansk,  paa  Dansk  kunde 
man  sige  Alt,  hvad  der  behoves  til  Menneskenes  timelige 
og  evige  Lyksalighed.  —  Kaptajnen  spurgte  ham:  „Regner 
De  det  med  til  timelig  eller  evig  Lyksalighed,  at  vi  komme 
helskindede  til  Aarhus?"  —  Jo,  til  den  timelige  Lyk- 
salighed regnede  han  det.  —  „Naa,"  sagde  Kaptajnen, 
„kan  vi  da  komme  til  Aarhus  uden  Kompas?  Og  er 
Kompas  dansk?"  —  „Ja,  det  er  det  netop!"  raabte  Semi- 
naristen, „det  er  et  Pas  til  at  komme  hele  Verden  om!" 

Johan  Wurtz,  min  brave  Kusk,  var  utaalmodig;  tin 
han  vilde  være  hjemme  i  Skræ  inden  Aften,  og  saa  kjorte 
vi  da. 


Vrou  (udt.  Yrouw,  hos  Pontoppidan:  Vrove)  ligger 
i  en  af  lave  Høje  omgivet  rummelig  Dal  med  Græsgange 
og  Sædmarker.  Naar  man  nærmer  sig,  ses  to  hvide  Kir- 
ker tæt  op  til  hinanden,  som  om  Landet  af  Glæde  over 
ikke  at  være  Hede  havde  faaet  Tvillinger.   Den  vestlige 

7* 


100  EX    HEDEREJSE    I    VIBORG-EGNEN' 

af  disse  er  Vridsted  Kirke.  Jeg  blev  venlig  gjen- 
kjendt  og  gjæstfrit  modtaget  af  Pastor  Schwartzbrem 
og  traf  ogsaa  her  en  kjøbenhavnsk  Professor  —  hans 
Navn  kan  jeg  nævne:  Hr.  Oppermann  — ;  men  Ta- 
tere, erfarede  jeg  snart,  var  her  ikke.  De  vare  nylig 
dragne  bort,  tilføjede  man,  og  jeg  opfattede  uvilkaarbg 
dette,  som  om  de  havde  havt  en  Slags  Lejr;  men  saaledes 
forholdt  det  sig  ikke.  De  vare  gaaede  bort  fra  Fattig- 
huset; det  er  deres  Vane,  om  Sommeren  ville  de  vandre. 
Det  forekom  mig,  at  Præsten  og  Fruen  i  deres  Tilfreds- 
hed og  Glæde  over  Vrou  ikke  vare  ret  fornøjede  med, 
at  jeg  havde  faaet  Sognet  anvist  som  en  Tater-  eller  Nat- 
mands- eller  Kjeltringeregn ;  men  dette  forhindrede  ikke, 
at  jeg  jo  strax  fik  et  ægte  Taterbillede.  Hine  Personer, 
der  nys  havde  forladt  Fattighuset,  Mand,  Kone  og  et 
Par  Børn,  vare  sidste  Jul  komne  hjem  med  et  Par  Gjæ- 
ster,  blandt  hvilke  en  Bondekone,  der  havde  slaaet  sig 
fra  det  civiliserede  Liv.  De  havde  sunget  og  danset  om- 
kring Fattighuset,  havde  drukket  Præstens  og  Vrous  Skaal 
og  endelig  slaaet  Glas  og  Flasker  istykker. 

En  kulturhistorisk  Notits  er  det  ogsaa,  at  paa  en  Lyng- 
bakke, der  kaldes  Bjerget,  i  nogen  Afstand  fra  Præste- 
gaardens  Have,  fik  Natmanden  Jørgen  af  Lundegaards 
Ejer  Tilladelse  til  at  nedsætte  sig,  og  han  var  Herredets 
sidste  Herredsrakker. 

I  det  blide  Vrou  er  der  sket  stor  Fremgang.  Forhen 
vilde  man  end  ikke  holde  Taterbørn  over  Daaben,  Øvrig- 
heden maatte  befale  Mænd  af  Sognet  til  at  gjøre  det,  nu 
gifter  man  sig  med  dem,  eller  der  er,  nøjagtigere  talt,  et 
Tilfælde  af  denne  Art.  Taterkonen  Sidsel  fødte  sine 
Børn  i  Snedriver  og  i  Tugthuset;  men  en  Søn  af  hende 
er  bleven  gift  med  en  Pige  af  Sognet.  De  leve  lykkelig  og 
agtede;  men  han  lader  ingen  Tater  komme  over  sin  Dør- 
tærskel. 

Der  var  sydpaa  blevet  sagt  mig,  at  jeg  i  denne  Egn 
vilde  finde  en  Slags  Taterkonge.  Dette  er  dog  urigtigt. 
Der  skal  etsteds  endnu  findes  en  Taterkonge  (jeg  fandt 
ham  senere);  men  han,  om  hvem  der  kan  være  Tale 
her  paa  Egnen,  er  ikkun  en  Slags  Vicekonge.  Han  er 
Glarmester  og  bor  i   Besen.  Det  er  urigtigt,  at  de  andre 

Talere  gaa  om  og  tigge  til  ham;  det  er  lians  Kone,  der 
gjør  det  og  lejer  en  Kone  eller  Pige  til  at  hjælpe  sig. 
Hun  forstaar  at  tigge  saa  godt,  at  hun  engang  sagde,  hun 
vilde  ikke  give  sin  Uld  for  den,  en  rig  Faareejer  fik  af 
siiK'  Faar.  Hvad  de  andre  Tatere  tigge,  kommer  rigtignok 
hyppig  til  Glarmesteren;  men  han  erhverver  det  til  videre 
Forhandling.  Han  har  med  sin  Familie  gjort  en  Rejse  til 
Kjobenhavn,  og  de  kjorte  hjem  fra  Viborg  med  Kxtra- 
post. 

Det  kan  ikke  nægtes,  at  skjont  Vrou  kan  fralægge 
sig  at  være  en  Tateregn,  har  det  dog  undertiden  Besog  af 
omvandrende  Tatere;  men  det  vækker  Opsigt,  hvilket 
kan  ses  af,  at  for  ikke  længe  siden  en  af  Præstegaardens 
Piger  kom  lobende  ind  til  Fruen  og  raabte:  „Se,  Frue, 
der  gaar  sex   Han-Kjæltringer!" 

I  Almindelighed  gjore  de  ikke  anden  Fortræd  end  rapse 
lidt,  naar  de  ere  i  Trang,  navnlig  Fodevarer;  men  for 
nogle  Aar  siden,  hændte  det  sig  dog,  at  de  kom  i  samlet 
bille  Trup  til  den  ene  af  Koldkurgaardene,  syd  for  Vrou. 
Da  man  ikke  vilde  give  dem  Fodevarer,  trængte  de  ind 
i  Huset,  men  bleve  slaaede  tilbage,  hvorpaa  de  begave 
sig  til  den  anden  Gaard;  men  nu  rykkede  man  fra  forste 
Gaard  til  Undsætning,  og  Belejrerne  blevne  slagne  og 
bundne. 

Med  jovial  Beredvillighed  søgte  Pastor  S.  at  skaffe 
mig  Oplysninger  og  gik  næste  Dag,  da  den  haardnakkede 
Regn  standsede  lidt,  ud  med  mig  til  et  Par  af  Egnens 
Folk;  men  der  var  ikke  Synderligt  at  erfare.  Jeg  hen- 
tydede saa  smaat  til,  at  jeg  nok  vilde  høre  Historier 
om  selve  Sognefolkene,  romantiske  Historier.  Men  paa 
Præstegaarden  sagde  man,  at  der  var  ingen  saadanne  i 
Vrou;  Vrou  var  et  rigtig  godt  Sogn,  Vrou  bestod  mest 
af  Gaardmandsfolk.  Med  dette  Ord  vilde  man  egenlig  ikke 
sige  noget  Despekterligt  om  Husmandsklassen;  men  der 
laa  dog  deri,  at  Gaardmændene  ere  Landets  solide  Kjerne, 
der  ikke  indlader  sig  paa  Romantik,  hvilken  fra  Præste- 
gaardens Standpunkt  i  Reglen  maa  betragtes  med  Mis- 
tanke. Jeg  tror  dog,  at  hvis  man  havde  Tid  og  Lejlighed, 
skulde  man  finde  Romantik  ogsaa  i  Vrou.  Skjont  jeg  ikke 
som  en  engelsk  Forfatter  mener,  at  der  er  et  Skelet  skjult 

i  ethvert  Hus,  mener  jeg  dog,  at  der  i  det  hele  Land 
ikke  findes  et  Hus  —  det  skulde  da  være  et  meget  nyt 
—  hvori  der  ikke  er  foregaaet  en  Roman.  Thi  Romanens 
Indhold  er  jo  en  Følelse  eller  et  Sæt  af  Følelser,  over  det 
sædvanlige  Jordiske,  under  det  Himmelske,  der  udeluk- 
kende have   betaget  et  Menneske. 

Hvor  god  Vrous  Karakter  og  Natur  er,  kan  bl.  A.  ses 
af,  at  Sognefogdens  Datter,  der  var  gift  sonderpaa,  hin- 
sides Karup  Aa,  og  levede  lykkelig,  i  Døden  bad  om  at 
maatte  blive  bragt  tilbage   til  Vrou. 

Vled  den  Omhu  og  Velvillie,  som  Pastor  S.  stillede 
til  min  Tjeneste  betræffende  Alt,  som  burde  findes,  fik 
jeg  nogle  smaa  Kulturbilleder.  Kaldsbogen  udviste:  „Præ- 
sten Oluf  Knudsen  blev  i  Aaret  1630  slagen,  burit 
og  tribuleret  af  en  af  sine  Sognemænd  i  Resen,  som 
derfor  blev  idømt  en  Bøde  af  30  Rd." 

De  omtalte  Koldkurgaarde  —  hvis  Navn,  saaledes  som 
det  officielt  skrives,  kunde  bringe  til  at  tænke  paa  Klam- 
penborg Vandkur,  men  som  upaatvivlelig  hidrører  fra 
Kol  eller  Kølle,  Høj,  og  Kur,  Vagt  —  ligger  i  Resen 
Sogn,  som  er  Annex  til  Vrou,  men  skatte  aarlig  ll/>  Td. 
Rug  og  I1/*  Td.  Byg  til  Præsten  i  Haderup,  fordi  en 
adelig  Dame,  som  ejede  disse  Gaarde  og  tillige  meget 
Gods  øster-  og  vesterpaa,  hyppig  indrettede  sine  Rejser 
saaledes,  at  hun  standsede  i  Haderup  for  at  høre  sin 
Faste  prædiken.  Derfor  paalagde  hun  Bønderne  paa  hine 
Gaarde  bemeldte  Afgift  til  Haderup  Præst,  imod  at  han 
aarlig  skulde  holde  Fredags-Fasteprædiken. 

Vi  vare  inde  i  et  meget  lille  Hus,  der  ligger  i  en  Dal 
ved  Foden  af  en  stor  Lyngbakke.  Der  boede  en  meget 
gammel  Kone;  hun  hedder  Maren  og  Stedet  Rolighed, 
hvorfor  hun  kaldes  Ma  Rolighed.  Da  vi  kom,  laa  hun  inde 
i  Ovnen  og  klinede  den.  Hun  kunde  huske  at  have  tjent 
hos  en  Præst  i  Vrou,  som  ved  Udskiftningen  haardnakket 
forlangte  at  faa  Toften  ved  Præstegaarden ;  den  fik  han, 
men  maatte  saa  ogsaa  tage  imod,  at  den  øvrige  Præste- 
jord blev  anvist  langt  borte,  ved  S  j  ør  up.  Saa  dyrkede 
han  ikkun  Toften  ved  Hjælp  af  Maren  og  lod  den  øvrige 
Jord   springe   i  Lyng. 

Vrou   Kirke   er  kjøn,   har  et  halv  rundt,   hvælvet  Sa- 

kristi  og  Hvælving  under  Taarnet  Paa  Stoledørene  findes 
Billeder  af  samme  Slags  som  i  Søndersognkirke  i  Vi- 
borg og  den  gamle  Klosterkirke  i  Horsens  (og  maaske 
liere  Steder).  De  hidrore  omtrent  fra  1720  og  ere  karak- 
teristiske for  den  pietistiske,  følsomme  og  dog  torre  Tid. 
Blandt  de  bedste  ere  følgende.  En  Haand  kommer  ud  af 
Skyen  og  holder  en  Vægtskaal;  i  den  ene  Skaal  er  Loven, 
i  den  anden  et  Hjerte.  Hjertet  findes  for  let,  Loven  tyn- 
ger ned;  Overskrift:  NU  sum,  .):  jeg  er  Intet.  Ved  Siden 
af  er  samme  Billede;  men  til  Hjertet  er  kommet  Korset, 
da  tynger  det  Skaalen  ned;  Overskrift:  Præpendero,  jeg 
har  Overvægten.  —  Hjertet  ligger  paa  et  omvendt  Død- 
ningehoved, hvis  Tænder  have  fat  i  dets  nederste  Del; 
men  der  voxe  Vinger  frem  fra  Hjertet,  og  Slangen,  som 
kryber  i  Dødningehovedet,  synes  forvirret;  Overskrift: 
Vivo,  jeg  lever.  —  Hjertet  driver  i  en  Muslingeskal  paa 
Bølgerne;  Overskrift:  Periclitor,  jeg  er  i  Fare.  —  Mange 
af  Billederne  ere  urimelige  haarde  Allegorier  om  Hjer- 
tet, Doden  og  Frelsen,  og  Alvoren,  som  er  deri,  har 
noget  Eget  ved  sig,  spiller  mellem  det  Naive  og  den 
Slags  legende  Skarpsindighed,  som  er  i  Rebus.  Farverne, 
mest  Karmin  og  Himmelblaat,  ere  pastelagtige  og  hen- 
lede Tanken  paa  Damer  i  Pudder,  med  andægtig  fol- 
dede  Hænder,    til   hvem   Præsten   taler  Latin. 


Min  Vej  gik  nu  tilbage  ad  Viborg  til,  over  Daug- 
bjerg, stadig  med  Haab  om,  ved  et  Tilfælde  at  træffe 
Tatere,  men  naturligvis  ogsaa  for  at  se  Egnen  og  navnlig 
Kalkgruberne. 

Daugbjerg  ligger  en  Mils  Vej  osten  for  Vrou,  i 
en  høj  Egn,  hvortil  Terrænet  langsomt  løfter  sig  op.  Men 
naar  man  fra  Vest  kommer  ganske  nær,  tager  det  for- 
reste Landskab  sig  ud  som  mægtige  Forskandsninger: 
forst  en  lav  Vold,  saa  en  bred  Grav  og  saa  den  høje, 
indre  Vold.  Graven  er  en  Eng,  paa  hvis  Bund  flyder 
en  lille,  klar  Bæk.  Paa  den  indre  Volds  vestlige  Afhang 

ligge  tilvenstre  4  Gaarde  og  5,  6  Huse  eller  smaa  Byg- 
ninger, og  paa  en  fremspringende  Bastion  Gaarden  Bak- 
kehuset. Tilhøjre,  paa  den  forreste  Vold,  ligesom  mellem 
Bastioner,  der  ere  omdannede  til  Have  og  Park,  ligger 
Præstegaarden,  og  i  dens  Voldgrav,  som  nu  kaldes  Kyl- 
lingehaven, fortsætter  Bækken  sig  for  at  falde  i  Sejbæk. 
Ovenfor  Præstegaarden  ligger  Kirken.  Syd  for  Præste- 
gaarden skyder  en  Kløft  ud  mod  Øst  som  en  mægtig  Vold- 
grav ogsaa  til  denne  Side,  og  i  denne  Kløft  ligger  Gaar- 
den Graven.  Men  Alt  dette  er  ligesom  kun  Forværker 
for  en  endnu  større  Fæstning;  thi  baade  mod  Nord  og 
Nordost,  Syd  og  Sydost  er  der  svære  Banker,  uhyre 
Underlag  for  en  Borg,  der  nu  er  raseret,  og  i  Sydost 
hæver  sig  en  Kuppel,  Daugbjerg  Daas,  hvilken  man 
med  haardnakket  Forestilling  om,  at  Giganterne  have  havt 
en  Fæstning  her,  kan  tænke  sig  fremkommet  ligesom 
den  runde  Høj,  der  nu  ifølge  Rejsebeskrivelserne  ligger 
over   Babeltaarnets   Ruiner. 

Præstegaarden,  der  som  sagt  ligger  paa  Banden  af 
den  vestlige  Vold  eller  Banke,  var  paa  den  Tid,  jeg  be- 
søgte den,  Skuepladsen  for  en  af  de  hyppige  og  dog 
ejendommelige  Familie  tildragelser,  der  betegnes  ved:  Naa- 
densaaret.  Den  gamle  Præst  var  død,  den  nye  ankommen, 
men  ikke  med  sin  Familie,  og  boede  hos  den  Afdødes 
Familie.  Man  ser  en  fremmed  Mand  tage  den  døde  Ægte- 
fælles og  Faders  Plads,  udøve  hans  Myndighed,  føre 
Ordet,  hvor  han  har  talt,  skrive  videre,  hvor  hans  Haand 
blev  standset,  bære  endog  Noget  af  hans  Dragt;  det 
store  Hjul  slog  en  kjær  Person,  man  troede  et  Øjeblik, 
at  det  vilde  standse,  nej,  det  gaar,  som  om  Intet  var  sket. 
Familien  selv  bereder  sig  til  at  drage  bort;  de  plantede 
Træer  skulle  give  en  anden  Mand  Skygge;  de  Planer, 
man  har  havt,  skal  han  udføre  eller  forandre,  og  selv 
lægger  man  mindre  Planer.  Begge  Parter  føle  det  Tunge 
og  søge  at  komme  over  det  ved  at  tale  saa  lidt  som 
mulig  om  det,  skjønt  der  jo  ogsaa  er  Exempler  paa 
Bitterhed  og  Strid.  Hvor  det  som  her  gaar  godt  og  frede- 
lig, fæster  man  vel  fra  begge  Sider  Blikket  i  den  Retning, 
som  er  angivet  i  det  gamle  Vers: 

..Vi  bygge  her  Gaarde  og  store  Feste, 
Endog  vi  ere  kun  fremmode   (ij;este. 
Gud    unde   os   her  saa   at   hygge   og   bo, 
At   vi   kunne   naa  den   evige  Ro.'' 

Mig,  den  Fremmede,  blev  det  Triste  jo  ikke  vist  — 
og  der  var  desuden  i  Øjeblikket  kun  eet  Medlem  af 
Familien  hjemme  —  men  det  stod  dog  for  mig  ved  de 
to  Navne  i  Huset  og  paa  Spadseregangen  henad  Aften, 
da  den  nye  Præst,  Hr.  Læ  s  sø,  stille  viste  mig,  hvad 
hans  Formand  med  sin  Hustru  havde  anlagt:  Haven, 
Lunden  paa  Hojen  o.  s.  v.  —  Ved  samme  Lejlighed  gik 
vi  over  Kirkegaarden  til  Foden  af  Daugbjerg  Daas  (Aas, 
med  D  som  Rimbogstav?),  men  opsatte  at  bestige  Kup- 
len til  Solskin  —  som  ikke  kom,  medens  jeg  var  i  Daug- 
bjerg. 

Næste  Dag,  da  vi  vilde  til  Kalkgruberne,  kom  Pastor 
Schwartzbrem  og  Professor  Oppermann  marscherende  fra 
Vrou  i  Regnkapper,  og  imellem  Smaabyger  begave  vi  os 
tilsammen  paa  Vandringen.  Vi  kom  forbi  en  Kalkovn; 
den  saa  ud  omtrent  som  en  stor  Sukkertop.  Paa  den 
flade  Mark  omkring  den  tog  det  sig  ud,  som  om  der  var 
eller  skulde  være  Marked;  thi  der  stod  Heste  og  Vogne, 
og  hvide  Telte  syntes  at  henligge  hist  og  her;  men  det 
var  Kalkdynger. 

Efter  at  have  gaaet  en  Strækning  over  Rakke  og  Dale 
naaede  vi  en  Grube  (Kove).  Man  graver  en  saadan  efter 
Skjon;  det  gjælder  kun  om  at  trænge  gjennem  den  frugt- 
bare Jord  ned  til  Kalkstenen,  som  paa  hele  Strækningen 
danner  Underlaget,  men  rigtignok  ikke  overalt  er  lige 
god.  Ved  Gravningen  tilvejebringes  et  stort  Hul,  der  gaar 
nedad  som  en  Tragt  til  det  Sted,  hvor  man  finder  Kalk- 
stenen og  hugger  sig  ind  under  Jorden.  For  at  have  saa 
lidt  Jord  som  mulig  at  skaffe  bort  gjør  man  Tragtens 
Sider  saa  stejle  som  mulig,  og  Arbejdet  ved  at  skaffe 
Kalken,  baaren  af  Mennesker,  fra  Gruben  op  ad  de  stejle 
Sider  bliver  derfor  meget  stort,  istedenfor  at  man  burde 
tilvejebringe  en  Skraaplan  og  trække  Kalken  i  Karrer. 
Men  Alting  er  uforandret  fra  Arilds  Tid.  Pontoppidan 
omtaler,  at  1   Mand  eller  Karl,  der  hugger,  og  5  Fruen- 

timmer,  der  bære  ud,  arbejde  i  hver  Grube,  og  at  de  kunne 
skaffe  en  Ovnfuld  tilveje  i  18  Søgnedage,  og  det  er  saa 
endnu.  Det  Eneste,  der  har  forandret  sig,  er  .Arbejdslønnen. 
For  100  Aar  siden  fik  en  Karl  2  Rdl.  4  Mk.  for  en  Ovn- 
fuld, Fruentimmerne  hver  1  Rdl.  „De  holde  Alle  selv- 
deres  Kost,  men  faa  dog  hver  en  Kage,  et  Faarelaar  og 
noget  Sul  for  hver  Ovnfuld."  Nu  arbejde  de  ligeledes  paa 
egen  Kost;  men  Karlen  faar  13  Rdlr.,  Fruentimmerne  en 
Dagløn  af  24  Sk.  for  en  Arbejdstid  fra  KJ.  10  til  12  og  fra 
4  til  7.  Det  er  dog  ogsaa  muligt,  at  Arbejdslysten  eller 
Kraften  er  tiltagen;  thi  man  kan  nu  fylde  en  Ovn  paa  16 
Dage.  Om  Vinteren  kan  ikke  arbejdes. 

Selve  Gruben  bestaar  af  en  smal  Gang,  udhuggen  i  lidt 
over  Menneskehøjde,  og  som  skraaner  nedad,  hist  og 
her  med  Sidegange  eller  med  en  lidt  større  Plads;  den,  vi 
gik  i,  var  vel  henved  300  Alen  lang.  Man  gaar  der  som  i 
en  anden  Rjerggrube  med  Fakkel  eller  Lys;  men  ved  Lyset 
ses  Gangens  Sider  hvide.  Der  er  altid  god,  frisk  Luft 
dernede,  hvilket  Nogle  forklare  af,  at  Kalken  er  porøs. 
Undertiden  støder  man  i  sin  Søgen  efter  god  Kalk  paa 
ældgamle  Gange  og  graver  sig  ind  under  dem  —  thi  jo 
dybere  man  kommer  ned,  desto  bedre  er  Kalkstenen  — ; 
undertiden  moder  man  ogsaa  Vand,  og  det  er  en  slem 
Hindring. 

Blandt  Fruentimmerne,  som  arbejdede  dernede,  var 
der  en  ganske  ung  Pige  og  en  ældre  Kone;  samtlige  vare 
fornøjede  som  i  andre  Gruber  —  eller  som  næsten  over- 
alt, hvor  der  arbejdes. 

Gruberne,  der  aarlig  afgive  ca.  6,000  Tdr.  Stenkalk, 
ejes  i  Fællesskab  af  12  Gaardmænd  (jvfr.  Trap). 

Da  vi  kom  op  af  Gruben,  regnede  det  lidt;  men  det  var 
endvidere  vor  Hensigt  at  gaa  til  Harrestrup  Høj,  hvor 
Drost  Peder  Hessels  eller  Hoseols  Borg  skal  have  staaet,  og 
vi  fortsatte  derfor  i  nordvestlig  Retning.  Hvor  her  maa 
være  smukt  i  Solskin!  Vi  kom  igjennem  en  langlig  Dal 
mellem  høje  Bakker,  og  hvori  et  Krat  skraanede  ned. 
Dalens  Bund  var  tæt  besat  med  Smaahøje  og  kom  derved 
til  at  se  ud,  som  om  den  havde  været  en  Sø,  der  pludselig 
var  størknet  i  det  stærkeste  Oprør.  Men  disse  Høje  ere  dog 
ikke  Andet  end  Spor  af  et  gammelt  Kalkværk.  Nærved 

Krattot  ligger  Ruinerne  af  et  Taarn  eller  en  taarnagtig  Ovn. 

som  Staten  lod  bygge  i  den  Hensigt,  at  samtlige  Grube- 
ejere  istedenfor  at  brænde  Kalksten  hver  i  sin  lille,  egoi- 
stisk-bekostelige  Ovn  skulde  have  en  Fælles,  besparende 
Ovn.  Men  der  syntes  ikke  at  være  Held  ved  de  Taarne.  der 
skulle  tilvejebringe  Enighed  i  Menneskeslægten;  ogsaa  her 
kom  Forvirring  i  Talen,  og  Taarnet  faldt  sammen. 

Vi  gik  videre  over  Hoj  og  Dal,  gjennem  don  50  Tdr.  store 
Hai  restrup  Lund,  der  bestaar  af  Ege,  purlet  Egekrat,  Ene- 
bær, store  Bregner,  nogen  Pil.  Det  regnede  stærkere  og 
stærkere.  Vrou  Præst  besluttede  at  fore  sin  Gjæst  hjem 
ad  en  Gjenvej  over  en  stor  Mose  nedenfor  os;  Daugbjerg 
Præst  sagde,  at  der  var  ingen  Vej ;  men  Vrou  Præst  vidste, 
der  var.  Pastor  Læsso  og  jeg  vandrede  nu  alene  videre 
for  at  finde  Hojen;  men  pludselig  tog  Regnen  fat  med  en 
Magt  og  Vælde,  der  passede  til  Bakkernes  Hojde  og  Ed- 
strækning,  et  fuldstændigt  Skybrud.  Lykkeligvis  vare  vi 
nær  ved  en  ensomt  liggende  stor  Bondegaard,  Harrestrup 
Gaard  og  tyede  derind.  I  den  hoje,  rummelige  Stue  sad 
store  Karle  og  spiste  Pandekager,  3/4  Alen  i  Diameter  og 
Vi  Tomme  tykke ;  Manden  selv,  Christen  Morten- 
sen, var  dobbelt  saa  stor  som  nogen  af  Karlene;  hans 
kraftige,  venlige  Kone  frembar  det  eneste  Middel  til  at  tørre 
og  varme  os,  Brændevin,  hvortil  hun  fojede  sode,  haarde 
Konditorkager,  og  saa  vilde  hun  lave  Kaffe.  Der  kom- 
mer flere  Rejsende,  sagde  hun  med  Et,  og  strax  efter 
traadte  Vrou  Præst  og  Prof.  Oppermann  ind.  Der  var 
Vej  over  Mosen,  men  i  Uvejret  ikke  at  finde.  Christen 
Mortensen  tilbod  at  kjore  os  hjem,  og  da  jeg  nodig  vilde 
opgive  Harrestrup  Høj  og  Regnen  efter  Konens  For- 
mening vilde  vare  ved  til  Aften,  besluttede  vi  at  gaa 
strax,  medens  der  blev  spændt  for.  Der  var  ikke  langt  fra 
Gaarden  til  Hojen ;  men  vi  forvildede  os  lidt,  og  da  jeg 
endelig  var  kommen  gjennem  Lyng  og  Tjorn  opad  Hojens 
bratte  Side  og  stod  paa  den  flade  Top,  hvor  der  engang 
var  blevet  serveret  Frokost  for  Christian  d.  8de,  slog 
Blæsten  saadan  mit  vaade  Tøj  ind  paa  mig,  at  det  var,  som 
om  Døden  rorte  ved  mig.  hvorfor  jeg  med  en  Uhøflighed 
mod  Christen  Mortensen,  som  jeg  herved  gjor  Afbigt  for. 
gik  lige  hjem  til  Daugbjerg,  ledsaget  af  Pastor  Læsso.  der 

for  Gjæstfriheds  Skyld  gjorde  Alt  med.  Alt,  hvad  jeg  kan 
melde  om  Drost  Peders  Høj,  er  altsaa,  at  der  var  vaadt, 
og  formedelst  Dagens  Væde  kom  jeg  heller  ikke  ned  til 
Finderup,  hvor  Marsk  Stig  og  hans  Venner  dræbte  Kong 
Erik  Glipping,  men  hvor  der  ligesaa  lidt  er  Spor  af 
Laden  som  af  de  gamle  Skove. 

Om  Eftermiddagen  besøgte  vi  gamle  Stine  eller  Stine 
Bedstemoder,  der  bor  mod  Nord  i  et  kjønt  lille  Hus,  kun 
ved  Landevejen  og  Engen  skilt  fra  Præstegaarden.  Det  er 
en  rigtig  net,  værdig,  gammel  Kone,  77  Aar,  og  jeg  tror, 
hun  er  den  Eneste,  jeg  paa  Rejsen  har  set  i  Bondedragt 

—  grøn  Kjole  med  kort  Liv,  hægtet  i  Brystet,  og  med  Hue 

—  skjønt  hun  selv  ikke  er  ret  af  Bondestand;  thi  hendes 
Fader,  David  Haun,  var  Degn,  og  hendes  ældste  Broder 
døde  1807  i  Kjøbenhavn  som  theologisk  Kandidat  Hun 
kan  mange  Historier,  naar  hendes  Erindring  kommer  paa 
Gled,  og  en  af  dem  er  følgende.  En  Karl,  lad  ham  hedde 
Jens,  skulde  giftes.  Brudefølget  var  kommet  til  Brudens 
Hus;  men  Jens  gik  ude  i  Gaarden  og  vilde  ikke  ind,  og 
da  han  vedblev  at  være  stridig,  kunne  man  ikke  Tiomme 
til  Kirke.  Alligevel  blev  Gildet  holdt,  og  det  deltog  Jens 
i  (sagde  senere  den  gamle  Skolelærer,  hvorimod  Stines 
Beretning  er,  at  Jens  med  Familie  kjorte  hjem,  medens  de 
Andre  holdt  Gildet).  Senere  betænkte  han  sig,  og  Brylluppet 
fandt  Sted;  men  Konen  døde  snart  efter.  Skjønt  Jens 
hverken  var  kjøn  eller  anset,  forelskede  en  Gaardmands- 
datter  sig  dødelig  i  ham,  og  uagtet  Forældrene  tilbøde 
hende,  at  hun  maatte  faa  hvilkensomhelst  anden  Mand  og 
Gaarden  med,  vilde  hun  dog  have  Jens  og  fik  ham  ende- 
lig. Saa  hjalp  hun  ham  engang  med  at  opbryde  en  Drag- 
kiste, der  tilhørte  en  Pige  paa  Gaarden,  og  udtage  Penge 
deraf,  hvorfor  han  kom  paa  otte  Maaneder  i  Forbedrings- 
huset i  Viborg.  Hans  gamle  Fader  kjørte  en  Dag  Kalk, 
og  nogle  Fremmede,  som  mødte  ham,  spurgte,  hvorfor 
han  maatte  slide  selv,  om  han  ikke  havde  Børn.  Han 
svarede:  Jo,  a  har  en  Søn;  men  han  er  i  Stænderfor- 
samlingen i  Viborg. 

Men  Stines  Erindringer  vaagnede  bedst,  da  Talen  kom 
paa  de  rigtig  gamle  Dage.  Hun  kunde  huske  Kammerherre 
S  c  hin  kel,   Faderen   til   det  „eneste   Barn";   hun  havde 

endog  bort  til  hans  Gods,  der  strakte  sig  helt  herop. 
Han  plejede  at  sige  til  Bondcrne:  „Gud  er  Gud,  Kongen  er 
Konge,  og  jeg  er  den  næste  Mand  i  Landet."  Han  sagde 
ogsaa:  „Jeg  skal  leve,  I  skal  leve,  og  jeg  skal  leve."  — 
Xaar  han  vilde  have  en  Pige  gift  fra  Gaardéh,  lod  han  en 
Karl  komme  og  viste  ham  ind  i  et  Værelse,  hvor  der  laa 
to  Kjoler:  en  blaa,  Brudgomsdragten,  og  en  rød,  Soldater- 
kjolen, og  lod  ham  vælge. 

Samme  Kammerherre  Schinkel,  fortalte  Stine,  anmodede 
engang  hendes  Fader  og  Moder  om,  at  de  skulde  tage  en 
fornem  Jomfru  langvejs  fra  til  sig  i  Huset  for  nogen  Tid. 
De  boede  dengang  i  Monsted.  Jomfruen  gik  aldrig  ud  und- 
tagen om  Aftenen  og  i  Mandfolkedragt;  men  dog  syntes 
denne  Forsigtighed  ikke  at  have  været  tilstrækkelig;  thi 
en  Dag  kom  en  Lober  fra  Grev  Tramp  paa  Krabbesholm 
og  gjorde  sig  et  Ærinde  i  Huset.  Kort  efter  samledes  der  en 
Xat  mange  Ryttere  om  Huset;  de  gjorde  stor  Larm,  skjode 
med  Pistoler  og  med  „Raketter";  men  fra  Huset  gik  al- 
ligevel Ingen  ud.  Næste  Dag  sendte  Stines  Fader  Bud  til 
Provst  Friis  og  til  Kammerherren,  og  senere  var  der 
Ro.  Den  fornemme  Jomfru  efterlod  en  lille  Datter  og  tog 
tilbage  til  Hove. 

Vi  tvivlede  lidt  om  denne  Fortælhngs  Nøjagtighed;  men 
ved  at  se  efter  i  Kirkebogen  fandtes  Følgende,  hvor  Nav- 
nene ere  enten  ufuldstændige  eller  urigtig  angivne  paa  det 
nær,  som  jeg  udelader. 

7de   Oktbr.   1781   —   „ ,   Birgitte  Cathrines   uægte 

Barn  af  Mønsted.  Fornævnte  Birgitte  Cathrine  var  et 
fremmed  Fruentimmer,  som  kom  rejsende  og  indlogerede 
sig  i  David  Hauns  Hus,  hvor  hun  gjorde  Barsel.  Hun 
sagde  sig  at  være  fra  Kjøbenhavn  og  udlagde  som  Barne- 
fader en  Lieutenant  navnlig  Just  Hendriksen,  som  foer 
til  Skibs  paa  de  lange  Reiser." 

Næste  Formiddag  besøgte  vi  Skolelæreren,  Hr.  Petersen, 
hos  hvem  vi  strax  bleve  trakterede  med  Chokolade.  Efter 
en  Stunds  Samtale  om  Egnen,  om  den  Indflydelse,  som 
Kalkværket  og  Kalkhandelen  har  paa  Beboernes  Ædrue- 
lighed og  Moralitet  —  og  det  mentes,  at  Gaardmændeno 
vel  ere  meget  solide,  men  at  Trafiken  tager  saa  temmelig 
paa   Husmændene  —  søgte  jeg  at  faa  Historier,  navnlig 

Kjærlighedshistorier;  men  den  aldrende,  forresten  meget 
raske,  Skolelærer  mente,  at  der  ikke  var  Kjærlighed  paa 
Egnen.  Der  blev  fodt  Børn,  og  man  giftede  sig  (ikke  om- 
vendt), det  var  det  Hele.  Nu  er  det  vel  sandt,  at  et  over- 
bærende Blik,  der  søger  efter  Følelsens  Styrke  og  Inder- 
lighed mere  end  efter  Faktum,  godt  kunde  opdage  Bo- 
mantik i  deslige  Forhold;  men  overfor  en  saadan  Be- 
mærkning og  hvide  Haar  smuldrer  Bomantiken  til  Støv. 
Dog  fortalte  Skolelæreren  et  Par  Historier,  hvori  der 
virkelig  var  megen  Kjærlighed,  og  som  kun  havde  den 
Mangel,  at  jeg  hørte  dem  efter  hin  om  den  blide  Kone 
i  Thorning.  Navnlig  den  ene  Historie  hentyder  paa  en 
temmelig  usædvanlig  Hjertens  Klogskab  eller  Finhed  hos 
en  Bondekone  (Gaardmandskone),  hvis  Mand  blev  for- 
elsket i  en  Pige  paa  Egnen.  Hun  bebrejdede  ham  Intet, 
men  talte  ham  kjærlig  til  og  tog  Barnet  til  sig  som  sit 
eget,  hvilket  virkede  saadan  paa  Manden,  at  han  fra 
den  Tid  blev  en  af  de  Bedste  i  Sognet. 

I  sidste  Øjeblik,  medens  jeg  ventede  paa  Bonden,  der 
skulde  kjøre  mig  til  Viborg,  fortalte  Pastor  Læssø  mig 
en   Historie,   der  hører  andensteds   hen. 


X. 

Saasnart  jeg  kom  til  Viborg,  gik  jeg  ud  til  Asmild- 
kloster  og  spurgte,  om  der  ikke  var  noget  Sted  paa 
Egnen,  hvor  jeg  med  Bimelighed  kunde  vente  at  træffe 
Tatere;  men  man  kunde  ikke  svare  bestemt  herpaa,  fordi 
det  nu  var  Vandretiden.  Jeg  traf  Herredsfogden,  der 
viste  en  kjendelig  Sympathi  for  Taterne,  uagtet  han  mest 
kom  i  Berøring  med  dem  som  Lovovertrædere;  men  han 
undskyldte  dem  meget  formedelst  den  Forsømthed,  hvori 
de  opdrages,  og  den  ilde  Medfart,  de  ofte  Ude.  En  Over- 
retsprokurator  sagde  med  et  Udtryk  næsten  af  Kjærlig- 
hed, at  man  ikke  kunde  gjøre  sig  nogen  Forestilling  om 
dem,  naar  man  ikke  havde  set  dem  komme  ud  og  smaa- 
trave  henad  Heden  (ved   „komme   ud"  mente  han  nok: 

af  Tugthuset  .  En  Læge  fortalte,  at  der  nogle  Aar  tilbage 
blev  af  Tatere  forøvet  Overfald  paa  en  Moller,  som  Skjød 
paa  dem.  Kjæresten  til  ham.  som  blev  skudt,  havde  en 
mærkværdig  Anstand,  fint  Ansigt,  sorte  Øjne  og  især 
en  dejlig  Ilaand  og  Arm.  Hun  havde  øjeblikkelig  op- 
fanget det  beundrende  Blik,  han  kastede  paa  hendes 
ilaand,  og  begyndte  strax  at  kokettere  med  den. 

Der  var  jo  heri  Stof  nok  til  at  gjore  tre  Mænd  til 
Digtere,  og  netop  disse  Tre,  der  havde  Andet  og  Vigtigere  at 
bestille,  skulde  have  set,  hvad  jeg  forgjæves  sogte  efter! 
Det  var  næsten  en  Kval,  og  da  jeg  for  Øjeblikket  ikke 
kunde  finde  Planten  paa  Tri  MarR,  gav  jeg  efter  for  Nød- 
vendigheden og  sogte  den  i  Herbariet,  med  tydeligere 
Ord :  r  Tugtnuset,  hvor  Skjæbnen  meget  hyppig  forer 
Taterne  hen. 

Viborg  Tugthus  er  en  stor,  smuk,  særdeles  vel- 
indrettet Anstalt  for  200  Cellefanger  (kvindelige)  og  lige- 
saa  mange  andre  Fanger.  Den  har  en  smuk  Kirke  med 
Orgel  og  tildels  indrettet  for  Cellefanger,  d.  v.  s.  med  Stole, 
der  ere  lukkede  saaledes,  at  man  derfra  kun  kan  se  og 
ses  af  Præsten.  Ligeledes  er  der  en  nydelig  Skolestue  ind- 
rettet paa  lignende  *Maade. 

Inspektoren  vilde  med  stor  Beredvillighed  lade  mig 
se  og  tale  med  Tatere;  men  hvis  jeg  medbragte  den  Fore- 
stilling, at  jeg  skulde  træffe  noget  Fint  og  Poetisk,  om 
end  blot  undtagelsesvis,  saa  svækkede  han  den  snart  ved 
den  Bemærkning,  at  han  ikke  var  ret  sikker  paa,  om 
han  for  Øjeblikket  havde  Tatere,  hvilken  Uvished  hidrørte 
fra,  at  der  ingen  synderlig  Forskjel  var  imellem  dem  og 
Andre  af  den  laveste  Almue.  Han  faldt  dog  snart  paa  En, 
hvem  man  antog  for  Tater,  og  lod  ham  hente  ned. 

Den  Indtrædende  var  en  lille  Mand  paa  nogle  og  halv- 
tredsindstyve Aar,  og  ligesom  han  var  den  forste  danske 
Tater  jeg  saa  —  i  England  har  jeg  ved  Xorwood  set 
gypsies,  men  ikke  talt  med  dem  —  saaledes  var  han  og- 
saa  den  af  alle,  jeg  har  truffet,  der  tydeligst  og  bestemtest 
saa  ud  som  Zigeuner.  "Han  lignede  fuldstændig  en  Hindu, 
jeg  faa  Uger  i  Forvejen  havde  set  feje  Gaden  i  London. 
Men  han  nægtede  strax  og  bestemt,  at  han  var  en  Tater 
eller  Skoje  eller  „Hejsende  ';  hans  Familie  havde  boet  i 

et  halvt  hundrede  Aar  i  et  Hus,  sagde  han,  og  selv  havde 
han  aldrig  hørt  til  de  Omflakkende  og  kjendtes  slet  ikke 
ved  dem. 

Jeg  sad  afsides  og  sagde  pludselig  til  ham:  Hvad  er  en 
Knasper?  —  Med  et  polisk-fornøjet  Udtryk  i  hele  An- 
sigtet vendte  han  sig  til  mig  og  svarede:  Ja,  det  er  jo  et 
Karl  folk.  —  Og  hvad  er  minnoses  Dill?  —  Ja,  det 
skulde  jo  være  min  Pige.  —  Naa,  kan  De  se;  De  kjender 
Sproget.  —  Ja,  a  har  jo  opsnappet  enkelte  Ord,  for  a 
har  it  altid  kunnet  undgaa  at  træffe  sammen  med  den 
Slags  Folk.  —  Nægt  det  nu  ikke,  sagde  jeg,  at  De  horer 
til  de  Rejsende;  jeg  ved,  at  De  er  kommen  fra  Indien; 
jeg  har  et  andet  Sted  set  en  Indier,  som  ligner  Dem  gan- 
ske og  aldeles,  og  det  er  jo  slet  ingen  Skam  at  være  fra 
Indien.  —  Ja,  min  Bedstefader  kom  rigtignok  herind 
med  Grev  Friis  fra  Italien;  men  Andet  ved  a  it,  og  mine 
Forældre  havde  Hus. 

Inspektøren  havde  faaet  sin  Mistanke  vakt  om,  at  de 
i  Anstalten  talte  Rothvelsk  indbyrdes,  hvilket  de  ikke 
tør,  og  spurgte  Christian  Adamsen  mere  om  Spro- 
get; men  han  forsikrede  standhaftig,  at  han  kun  kjendte 
enkelte  Ord,  og  dem  havde  han  endda  mest  lært  af  en 
Bog,  Dorphs  lille  Lexikon,  som  Kammerherre  Uldall  havde 
ladet  henlægge  til  Læsning,  for  at  alle  Fanger  kunde  lære 
Sproget  og  Taterne  saaledes  ikke  kunde  have  Hemmelig- 
heder indbyrdes.  Dette  forundrede  højlig  Inspektøren, 
og  for  at  godtgjøre  sin  Paastand  nævnte  Christian  Adamsen 
et  Par  Fanger,  der  kunde  vidne  det  Samme.  De  bleve  hid- 
kaldte, men  Alle  modsagde  ham,  uagtet  han,  som  jeg 
senere  fik  Anledning  til  at  tro,  upaatvivlelig  havde  nogen 
Ret  med  Hensyn  til  Bogen. 

Da  Christian  Adamsen  var  traadt  af  og  vi  vare  ene 
med  en  anden  Fange,  der  næppe  var  Tater,  spurgte  In- 
spektøren ham,  om  Christian  Adamsen  hørte  til  „Folket". 
Han  svarede,  at  han  ikke  tvivlede  derpaa.  Christian  Adam- 
sen blev  nu  hidkaldt  igjen,  men  nægtede  saa  standhaftig, 
som  om  han  var  i  Forhør  og  blev  beskyldt  for  en  For- 
brydelse. Jeg  spurgte  ham,  hvordan  han,  som  var  bo- 
siddende Forældres  Barn,  var  kommen  saa  galt  afsted. 
Han  svarede,  at  han  begik  en  Fejl  1826,  og  da  han  saa 

kom  ud,  holdt  han  si^  ustraffelig  indtil  1855,  saa  kom 
han  ind  paa  1  Aar,  og  da  gik  lian  ud  med  det  faste  For- 
sad  ikke  at  komme  ind  igjen  og  lioldt  sig  ogsaa  indtil 
1864,  da  tog  han  „en  stærk  Dram",  og  forledet  af  Fruen- 
timrct,  der  holdt  Hus  for  ham,  stjal  han  et  hitte  l'aar. 
Jeg  sagde  ham  endnu  engang,  at  han  var  en  Indier,  at 
de  Folk,  man  kaldte  Tatere,  havde  vandret  en  lang  Vej 
fra  et  stort  og  smukt  Land,  og  at  han  hørte  til  dem;  det 
hjalp  ikke,  han  vedblev  at  nægte.  Men  jeg  vil  nu  bede 
Laserne  at  lægge  Mærke  til  Navnet  Christian  Adam- 
sen; thi  jeg  har  senere  erfaret  Alt,  hvad  der  behoves, 
om  ham,  ja  endog,  to  Mil  fra  Horsens,  fundet  hans 
Slægt. 

Jeg  forbigaar  de  andre  Fanger,  fordi  jeg  ikke  har  til 
Hensigt  at  skrive  Forbryderhistorier,  og  bemærker  kun, 
at  der  med  Hensyn  til  Taterne  blev  beklaget,  at  de  ikke 
tor  gifte  sig,  tor  de  have  betalt  den  Gjæld,  de  i  en  vis 
Tid  have  paadraget  sig  til  Sognet;  bo  sammen  tør  de 
heller  ikke;  saa  vandre  de.  Endvidere  blev  baade  i  og 
udenfor  Tugthuset  talt  om  Taterkongen,  Johannes 
Axelsen,  hvem  Blicher  har  kjendt  og  omtalt,  og  man 
tilfojede,  at  han  levede  endnu,  i  Horsens  Tugthus. 

Da  jeg  altsaa  kom  til  Horsens,  fik  jeg  ved  Inspektoren, 
Hr.  Mazantis  Velvillie,  Lejlighed  til  at  tale  med  de  ikke 
faa  Tatere,  som  sidde  der  i  Tugthuset,  og  Johannes 
Axelsen  er  der  ganske  rigtig,  91  Aar  gammel.  Formedelst 
sin  hoje  Alder  bliver  han  ikke  holdt  til  Arbejde,  men  „har 
sit  Xaadsensbrod"  i  Anstalten;  men  selv  imodeser  han 
dog  temmelig  fortrøstningsfuld  Aaret  1870,  da  han  skal  ud. 
Sidste  Gang  han  blev  inddømt,  i  Aaret  1862,  paa  otte  Aar, 
skete  det,  ligesom  de  foregaaende  Gange,  ved  en  Fejl- 
tagelse. I  hint  Aar  var  han  Kunstner,  det  vil  sige  Gjøg- 
ler,  og  forte  i  dette  Øjemed  en  Specie  med  sig,  som  han 
selv  havde  lavet  „for  Komedies  Skyld'";  men  en  Per- 
son, der  paa  et  Marked  saa  ham  gjore  Kunster  med  den, 
var  saa  ondskabsfuld  at  angive  ham  for  Sognefogden,  og 
saa  blev  han  arresteret  og  dømt  som  Falskmyntner  eller 
som  Besidder  af  falske  Penge.  Johannes  Axelsen  fortæller 
om  denne  store  Fejltagelse  med  en  Sindsro,  som  jeg 
tilstaar,  jeg  ikke  kunde  bevare,  hvis  jeg  blev  saa  gru- 
M.  Goldschmidt  i  Folkeudgave.  VI  8 


114  EN    HEDEREJSE    I    VIBORG-EGNEN 

somt  miskjendt  af  Samfundet.  Men  man  tror  ham,  mens 
han  taler;  thi  han  ser  ikke  underfundig  ud;  han  er  en 
meget  kraftig  Skikkelse,  lidt  bøjet  af  Aar,  og  han  ligner 
paafaldende  den  østerrigske  Digter  Castelli,  der  rigtignok 
lignede  en  Tater  eller  en  Mongol :  rund,  stærk  Pande,  brede 
Kindeben,   lidt  hængende   Underlæbe. 

Johannes  Axelsens  Liv  og  Levnet  er  forresten  meget 
forskjelligt  fra,  hvad  man  vilde  vente,  og  navnlig  be- 
nægter han  at  have  været  Tater-  eller  Skøier-Konge. 
„Det  Ord  er  bare  kommet  af,  at  jeg  børstede  dem,  for  jeg 
havde  gode  Kræfter."  Her  maa  jeg  blot  indskyde  som 
Parenthes,  at  en  anden  Tater,  fra  hvem  jeg  har  det 
skriftlig,  paastaar  det  Ene  uden  at  modsige  det  Andet. 
Han  skriver:  „Jeg  kan  fortæle  lit  om  Den  Berømte  Jo- 
hannes som  er  en  Gamle  mand  Han  har  Veret  Konge 
men  Det  Vil  sige  Skøier  Konge  for  Der  Var  ingen  af  Dem 
natmandsfolk  som  kunde  overvinde  Ham  for  Blev  der 
for  mange  om  Ham,  saa  kleder  Han  sig  nøgen  af  og 
smorte  sig  in  i  Grønseve  og  saa  Var  der  ingen  Der  Kunde 
fo  fat  Paa  Ham."  Man  ser  heraf,  at  Johannes  allerede  i 
levende  Live  er  bleven  Gjenstand  for  Sagn  eller  Mythe. 
Han  blev  efter  gammel  Taterskik  født  paa  en  Bejse,  i 
Ørre  Sogn,  1775;  men  Forældrene  vare  ægteviede  og  bo- 
satte i  Steppinge  ved  Christiansfeld.  Faderen  ernærede 
sig  som  Hestehandler,  naar  han  ikke  var  i  Militærtjeneste. 
Hjemmet  var  fattigt;  men  der  var  dog  et  Hjem,  og  Søn- 
nen lærte  at  læse.  I  en  Alder  af  13  Aar  blev  han  tagen 
til  Orlogstjeneste  og  kom  først  paa  Skibet  „Sværdfisken", 
Kapt.  Brun,  senere  paa  andre  Skibe,  og  da  han  tilbragte 
Vintrene  i  Kjøbenhavn,  lærte  han  hos  en  Mand  at  slibe 
Knive,  Saxe  o.  s.  v.,  blev  altsaa  Tatertraditionen  tro ;  thi 
de  ere  i  Beglen  Skjærslibere  o.  desl.  I  Aaret  1801  kom 
han  som  Matros  paa  „Prøvestenen",  Kapt.  Lassen,  og 
deltog  i  Slaget  paa  Bheden  uden  at  blive  saaret.  Han  var 
ansat  ved  Kanonen  Nr.  5,  og  her  blev  Mandskabet  bort- 
skudt tre  Gange,  paa  ham  nær.  Baade  før  og  efter  1801 
var  han  en  Tid  hjemme  i  Steppinge  og  gjorde  Bondetje- 
neste. I  1807  var  han  atter  indkaldt  til  Orlogstjeneste,, 
men  kom  ikke  længer  end  til  Kjøbenhavn,  hvor  han 
under  Bombardementet  opholdt  sig  hos  den  Mand,  der 

havde  lært  ham  Slibekunsten.  Han  giftede  sig  1810  med 
Datteren  af  en  Hyrde  i  Rangstrup  ved  Haderslev  og 
rejste  nu  med  hende  omkring  som  Skjærsliher.  Men  i 
1812  nedsatte  han  sig  paa  Silkehorg  som  Bødker  og 
blev  derpaa  Skytte  hos  Krigskommissær  Ingerslev,  der 
overlod  ham  et  Hus  i  Linaa  Sogn.  Derfra  gjorde  han 
Ogsaa  Hejser  som  Skjærsliher.  Paa  disse  Rejser  optraadte 
han  med  en  vis  Anstand,  han  og  Konen  vare  velklædte, 
og  Følgen  heraf  var,  at  Bønderne  gave  dem  Natteleje  i 
Beboelseslejligheden,  medens  de  andre  „Rejsende'  maatte 
ligge  i  Lade,  Skur  eller  desl.  Derfor  bagtalte  de  ham  hos 
Bonderne,  og  dette  forte  til  Sammenstød.  Engang,  da  han 
var  inde  i  et  Hus,  ankom  10  Tatere,  5  Mænd  og  5  Fruen- 
timmer, anfaldt  hans  Kone,  der  stod  udenfor  ved  Vog- 
nen, og  slog  den  itu.  Johannes  kom  ud  og  besejrede  Fjen- 
den ved  Strategi;  thi  han  tog  en  saadan  Stilling  ved  et 
Vand,  at  de  ikkun  kunde  komme  en  ad  Gangen,  og  de 
bleve  enkeltvis  slagne  aldeles.  Dette  Slag  stod  i  Løgsted 
ved  Løgstor. 

Hvis  Johannes  Axelsen  var  en  yngre  Mand,  vilde  Erin- 
dringen overfor  denne  og  andre  Scener  vistnok  ytre  sig 
med  stor  Livlighed  og  Friskhed;  men  han  er  som  sagt 
91,  og  det  er  meget,  at  han  endda  husker  saa  godt,  som 
han  gjør,  tilmed  da  hans  Livs  Rose,  for  at  tale  poetisk, 
har  havt  mange  Torne. 

Paa  en  af  hine  Rejser  i  Jylland  kom  han  i  Følge  med 
en  Mand  ved  Navn  Christian  Wilde,  der  var  undveget 
fra  Slaveriet,  hvdket  var  Johannes  Axelsen  aldeles  ube- 
kjendt.  Denne  Mand  var  i  Besiddelse  af  et  Brændevins- 
tøj, som  han  havde  stjaalet,  og  medens  de  nu  droge 
afsted  sammen,  traf  de  paa  en  Sognefoged  og  en  Flok 
Bønder,  der  vilde  undersøge  dem.  Johannes  var  stridig  og 
vilde  ikke  lade  sin  Vogn  undersøge,  hos  den  Anden  fandt 
de  Brændevinstøjet,  og  Begge  bleve  nu  førte  til  Aalborg 
Arrest.  Her  snakkede  Johannes  saa  godt  for  Arrestfor- 
vareren, at  han  først  kom  til  at  hjælpe  ham  med  at  gjøre 
rent  og  derpaa  endog  fik  Christian  Wilde  til  Medhjælp, 
hvorpaa  de  Begge  løb  bort;  men  da  Johannes,  efter  at 
have  vandret  noget  om,  antog,  at  hans  Sag  kunde  af- 
gjores  i  det  Højeste  med  Vand  og  Brød,  meldte  han  sig 

frivillig.  Hans  Haab  blev  skuffet;  de  satte  ham  to  Aar 
i  Forbedringshuset,  hvorefter  han  blev  hjemsendt  til  sit 
Forsørgelsessted  Ørre,  hvor  Kommunen  havde  bygget  et 
Hus  til  ham.  Her  boede  han  i  nogle  Aar,  blev  skilt  fra 
Konen  og  fæstede  en  Gaard  i  Aulum  Sogn.  Efter  3Vg 
Aars  Forløb  blev  han  kjed  af  at  være  Gaardmand,  og 
nu  begyndte  hans  egenlige  Rejser,  nu  drog  han  om  uden 
Hjem.  Ved  Lejlighed  optoges  Kampen  med  de  andre 
Tatere,  og  et  nyt  stort  Slag  med  samme  Udfald  som  det 
før  omtalte  stod  ved  Grundfør,  og  blandt  de  Tatere,  som 
gik  haardest  paa,  nævner  Johannes  Axelsen  vor  gode 
Ven  Christian  Adamsen,  den  Hindulignende  Mand,  der 
slet   ikke    vilde    kjendes    ved    Skoierne. 

Imidlertid  havde  Johannes  Axelsen  ogsaa  andre  Sam- 
menstød, der  ikke  løb  saa  heldig  af.  Paa  et  Marked 
kjobte  han  nogle  Uhre,  og  disse  Uhre  havde  den  Ulykke 
at  være  stjaalne,  hvorfor  Johannes  Axelsen,  da  de  fandtes 
netop  hos  ham,  blev  idømt  fire  Aar  i  Forbedringshuset. 
Nogle  Aar  efter  at  han  er  kommen  ud,  bliver  han  anholdt 
ved  Kolonierne  paa  Ahlheden  og  findes  i  Besiddelse  af 
uhjemlet  Hittegods,  hvilket  koster  ham  sex  Aar  i  Tugt- 
huset. Hans  sidste  Uheld,  i  1860,  da  han  i  Silkeborg 
gjorde  Kunster  med  en  falsk  Specie,  er  allerede  omtalt. 
Dengang  undveg  han  forovrigt  af  Arresten,  drog  et  helt 
Aar  uforstyrret  omkring  i  Thy  og  Vendsyssel  som  Skjær- 
sliber  og  blev  kun  anholdt  derved,  at  da  han  besøgte  sin 
gifte  Søn,  frygtede  Konen,  at  han  skulde  forføre  Sønnen 
til  Løsgængeri  og  deraf  følgende  Drukkenskab,  hvilket 
vilde  have  til  Følge,  at  han  bankede  hende  formedelst 
hendes  Utroskab,  og  derfor  angav  hun  Johannes  Axelsen. 
Endelig  erklærer  Johannes  Axelsen  sig  utilfreds  med 
Blichers  Novelle  „Kjeltringliv",  især  forsaavidt  den  angaar 
ham.  Den  Gang  Ørre  Sogn  havde  bygget  et  Hus  til  ham, 
var  det  aldrig  Samlingssted  for  Tatere,  saa  at  Alt,  hvad 
Blicher  har  sagt  eller  antydet  i  den  Retning,  er  lutter 
Digt.  Han  har  ofte  hørt  tale  om  Peiter  Benløs  og  Linka 
Smælem;  men  han  har  aldrig  været  sammen  med  dem; 
thi  de  vare  døde  længe  før  hans  Tid,  og  han  forstaar  ikke, 
hvorledes   Blicher  kunde   bringe   ham   og   dem   sammen. 

Jeg  har  troet  at  skylde  Johannes  Axelsen  denne,  skjønt 
sildige   Berigtigelse. 
Som  alt  bemærket  paastaar  han,  altid  al  være  bleven 

uskyldig  straffet,  og  man  er  efter  hans  Fysiognomi  og 
Adfærd  ikke  utilbøjelig  til  at  tro  ham.  Imidlertid  vil  det 
dog  være  rigtigst  at  opsætte  sin  endelige  Mening,  indtil 
man  i  det  Følgende  har  erfaret  noget  Nærmere  om  hans 
Familie    paa   Spindesiden. 

Jeg  talte  med  endel  andre  Tatere,  dels  En  for  En, 
dels  flere  sammen.  Der  stod  engang  en  Beretning  i  et 
engelsk  Blad  om  et  Mode,  hvortil  man  havde  sammen- 
kaldt de  londonske  Tyve,  og  det  blev  udhævet,  at  de 
selv  havde  angivet  baade  de  Fristelser  og  de  Samfunds- 
fejl,  der  havde  fort  dem  i  Ulykke,  og  de  fornuftigste 
Midler  til  at  forbedre  dem.  Man  kunde  formentlig  gjore 
noget  Lignende  med  disse  Tatere,  og  man  vilde  under 
Diskussionen  kunne  glemme,  hvad  Publikum  man  havde 
for  sig.  Bitter  Erfaring,  skarp  Forstandighed,  lang  Tid  til 
Overvejelse  under  sundt  Arbejde,  præstelig  Paavirkning, 
har  idetmindste  tilsyneladende  borttaget  det  Vilde,  Ureger- 
lige, Halvromantiske,  som  man  er  fristet  eller  berettiget  til 
at  formode  hos  dem,  og  de  kunne  tale  baade  med  Selv- 
kritik og  med  filantropisk  Blik  paa  Tilværelsen.  Til- 
bageholdenheden, som  nogle  af  dem  viste,  saalænge  de 
troede,  at  man  vilde  paa  Spor  efter  Noget,  forsvandt 
efterhaanden,  især  da  Talen  kom  paa  Fortiden  og  den 
egenlige  Oprindelse  til  deres  Skjæbne.  Det  var  navnlig 
deres  uægte  Fodsel,  forladte  Barndomstilværelse  og  For- 
agt eller  endog  Mishandling  fra  Bøndernes  Side,  hvis 
Folger  de  paaviste.  En  sagde,  at  han  som  Lille  blev 
lagt  til  Truget,  hvoraf  Hunde  og  Svin  aad.  Det  var  i 
Salling;  men  han  indrømmede  ogsaa,  at  Beboerne  den- 
gang plagedes  slemt  af  Taterne.  Ordenlig  Tjeneste  kunde 
man  ikke  faa.  En  eneste,  skjøn  Undtagelse  stod  for 
ham.  En  Tater  tjente  hos  en  Mand  og  flaaede  en  styrtet 
Hest  for  ham;  et  Par  Prangere  kom  forbi,  kjøbte  Huden 
og  bleve  indbudne  til  at  spise.  Da  Tateren  havde  endt 
sin  Gjerning  og  toet  sine  Hænder,  vilde  han  sætte  sig 
med  tilbords;  men  Prangerne  vilde  ikke  tillade  ham  det. 
Saa    viste    Manden    dem    Døren.    Den   Samme,    som   for- 


Hg  EN    HEDEREJSE    I    VIBORG-EGNEN 

talte  dette,  sagde  ogsaa,  at  hans  Oldemoder  var  50  Aar 
og  havde  14  Børn,   da  hun  blev  konfirmeret. 

Hans  M— ,  en  høj,  svær  Mand,  med  noget  meget 
Vigtigt  i  sit  Væsen,  forresten  at  se  til  som  en  ret  for- 
standig jydsk  Bonde  —  han  er  da  ogsaa  kun  Halvblods- 
Tater  —  sagde  med  stor  Emfase,  at  hans  Ulykke  fra 
Først  af  og  bestandig  har  været,  at  hans  Moder  var  Ta- 
terske; thi  derfor  blev  han  foragtet  og  forfulgt,  og  hans 
Sind  blev  ilfærdigt  og  bittert.  Han  er  forøvrigt  i  Tugt- 
huset, fordi  han  har  grovelig  mishandlet  sin  Kone. 

Bol  and  H—  klagede  ikke  videre,  men  fortalte.  Han 
kom  engang  fra  Kjøbenhavn  eller  rettere  Christianshavn 
(Forbedringshuset)  med  de  bedste  Forsætter  og  vilde  tage 
Tjeneste.  Saa  mødte  han  paa  Heden  i  Viborg-Egnen  en 
Taterpige,  og  de  bleve  enige  om  at  drage  omkring  sam- 
men. De  levede  af  at  fiske,  af  Blikkenslageri  og  af  at 
tigge,  og  de  vare  meget  lykkelige,  indtil  de  en  Dag  kom 
paa  en  Egn,  hvor  en  Tater  var  bleven  myrdet  af  andre 
Tatere,  og  hvor  man  derfor  gik  paa  Jagt  efter  det  „rej- 
sende Folk".  Han  og  hans  Kjæreste  bleve  arresterede 
og  dømte  for  Løsgængeri.  Da  han  kom  ud,  fik  han  sig 
en  anden  Kjæreste;  men  efter  hans  Erfaring  om  Fruen- 
timmers  Troskab   er  den   ikke   god. 

Allerede  i  Viborg  havde  jeg  paa  en  Maade  gjort  Be- 
kjendtskab  med  Jens  Peter  M— ,  hvem  jeg  traf  her. 
Hos  en  Sagfører  havde  jeg  nemlig  set  et  Brev,  som  Jens 
Peter  under  sin  Arrest  havde  skrevet  til  Herredsfoged 
Goos,  og  hvis  Indhold  jeg  kort  kan  gjengive  tilligemed 
nogle  flere  Oplysninger  om  hans  Liv.  Han  siger  selv, 
at  han  er  en  ægte  Tater;  men  der  skal  vist  et  skarpt  og 
øvet  Blik  til  at  opdage  det.  Han  blev  som  Barn  taget 
fra  sin  Moder,  „og  det  var  fornuftig  gjort";  men  da  han 
saa  kom  paa  Omgang  i  Sognet,  paalagde  man  ham  mere 
Arbejde,  end  han  kunde  overkomme  eller  havde  Lyst  til, 
og  saa  fik  han  Prygl.  Paa  Grund  deraf,  og  fordi  man  lod 
ham  ligge  hos  Kreaturerne,  løb  han  hjem  til  sin  Moder. 
Der  hentede  man  ham  og  satte  ham  paa  en  Hest  for 
at  føre  ham  tilbage;  men  han  fandt  et  belejligt  Øjeblik 
til  at  ride  bort,  og  da  man  endelig  fik  fat  i  ham,  bandt 
man  ham  med   et  Beb   til   Hestens  Hale.   Snart  løb  han 

bort  igjen  fra  en  forresten  god  Tjeneste,  lians  Klage  var, 
at  Sognet  tog  hans  Løn  i  Betaling  for  den  Gjæld,  lian 
havde  paadraget  sig  ved  sin  Opdragelse.  Da  han  gik 
bort,  medtog  han  en  Hund,  som  han  solgte  for  Føde- 
midler, og  du  blev  han  straffet  med  Vand  og  Brod  og 
derpaa  hjemsendt;  men  fordi  „de  grinte  ad  ham',  løb 
han  igjen  bort  med  en  Hund  og  kom  nu  to  Aar  i  For- 
bedringshuset for  Tyveri  og  Løsgængeri.  Derefter  lyk- 
kedes det  ham  at  faa  Tjeneste  i  Holsten  hos  en  Stude- 
handler, og  der  fortjente  han  saa  Meget,  at  han  kunde 
kjobe  sig  ordenlige  Klæder,  kom  vel  udstyret  hjem  til 
Salling  og  fik  Tjeneste  paa  en  Gaard,  hvor  han  efter  to 
Aars  Forløb  blev  forlovet  med  Husjomfruen.  Hun  var 
i  nær  Slægt  med  Gaardens  Ejer,  og  Alt  tegnede  godt 
for  ham,  da  kom  der  en  Pige  og  fortalte,  at  han  var  af 
Xatmandsfolket  og  havde  været  straffet.  Manden  gav 
ham  et  Fjerdingaars  Løn,  for  at  han  skulde  rejse  strax. 
„Nu  blev  jeg  et  daarligt  Menneske.  Dengang  vi  skulde 
fra  hverandre,  solgte  jeg  Alt,  hvad  jeg  ejede,  og  drak 
mig  fuld  hver  Dag,  saalænge  jeg  havde  Noget.  Nu  blev 
jeg  nogen  og  var  nærved  at  fryse  ihjel,  for  det  var  en 
haard  Vinter  med  Frost  i  1855.  Saa  gav  jeg  mig  til  at 
stjæle  nogle  Klæder,  og  saa  kom  jeg  til  Viborg  paa  3 
Aar  igjen."  —  Derfra  kom  han  ud  med  gode  Forsætter, 
men  slog  sig  dog  til  Rejselivet  igjen,  hvilket  førte  til, 
at  han  blev  dømt  for  Løsgængeri.  Da  han  atter  kom  ud, 
tog  han  tilbage  til  sin  Hjemstavn  og  besøgte  sin  Bro- 
der, og  der  bleve  en  Aften  7  eller  8  af  „Folket"  for- 
samlede. Et  af  de  ægte  Tatergilder  holdtes;  man  var 
yderst  lystig,  og  saa  udbrød  „et  morderligt  Slagsmaal". 
En  af  Selskabet  vilde  skyde  Jens  Peters  Broder,  en 
Anden  slog  Jens  Peter  med  en  Lodbolt  i  Panden,  saa  han 
segnede  og  beholdt  Mærke  deraf  for  bestandig.  Han  kom 
dog  paa  Benene  igjen  og  bankede  ham  med  Lodbolten; 
men  saa  kom  Sognefogden  og  nogle  andre  Mænd,  og 
nu  holdt  Taterne  sammen  imod  disse.  Jens  Peter  fik  den 
Fornøjelse,  som  hans  Erindring  endnu  dvæler  ved  med 
Behag,  at  banke  Sognefogden  og  et  Par  andre  Mænd, 
der  efter  hans  Formening  havde  handlet  ilde  med  ham 
i   hans   Ungdom.    Efter   en    heftig  Sygdom   med   Vildelse, 

formodenlig  frembragt  af  Slaget,  kom  han  til  en  anden 
By  og  blev  her  bekjendt  med  en  „Enkekone",  som  blev 
hans  Kjæreste,  og  med  hvem  han  i  4y2  Aar  rejste  i 
Landet.  Da  <hun  fik  det  tredie  Barn,  vilde  de  giftes;  men 
da  han  forlangte  de  nødvendige  Papirer,  sagde  man  ham, 
at  han  fra  gammel  Tid  skyldte  Sognet  47  Bdlr.,  og  for  han 
betalte  dem,  kunde  han  ikke  blive  gift.  Han  paastaar, 
at  der  blev  sagt  til  ham,  at  han  og  hans  Kjæreste  kunde 
ligesaa  godt  løbe  om,  til  de  kom  i  Tugthuset.  Nogle  af 
hans  Folk  raadede  ham  til  at  stjæle,  og  da  han  havde 
gjort  det,  angav  han  sig  selv,  siger  han.  Hans  Kjæreste 
fik  7,  han  selv  8  Aars  Straffearbejde.  Brevet  til  Her- 
redsfogden havde  det  Formaal  at  bede  om  naadig  Straf 
og  skaffe  (ham  Tilladelse  til,  at  han  og  hans  Kjæreste 
maatte  gifte  sig,  „saa  skulde  deres  Børn  ikke  komme 
til    at   stjæle". 

Naar  man  taler  med  Fanger,  maa  man  værge  sig 
imod  det  Indtryk,,  de  efterhaanden  gjore:  at  Verdens 
skikkeligste  Folk  ved  et  Tilfælde  ere  komne  i  Tugthuset, 
og  at  de  Andre  ligesaa  tilfældig  ere  forblevne  udenfor. 
Jeg  har  derfor  forespurgt  mig  om  Jens  Peter  M.  hos 
Nogen,  der  kunde  vide  Besked,  og  faaet  det  Svar,  at  man 
er  tilbøjelig  <til  at  tro  hans  Fremstilling  i  det  Væsenlige 
sand.  Imidlertid  maa  jeg  dog  tilstaa,  at  den  Følgende, 
jeg  talte  med,  Nr.  310,  var  den  af  dem  Allesammen,  for 
hvem  jeg  følte  mest  Deltagelse,  rigtignok  maaske  fordi 
hans  Ydre  talte  ligesaa  godt  for  ham  som  han  selv.  De 
Andre  vare  Alle  prægede  af  at  høre  til  den  lavere  eller 
laveste  Almue  og1  frembragte  uvilkaarlig  Indtrykket  af 
noget  Mislykket  i  Naturens  Støbning  —  et  Indtryk,  hvori 
Naturen  kan  være  meget  uskyldig,  og  som  kan  hidrøre 
fra  Livets  Slag  og  Omtumlinger  — ;  han  ikke.  En  vel- 
voxen,  smækker  Karl,  lyst,  langligt  Ansigt,  lige  Næse, 
graablaa,  skarpe  Øjne,  smuk  og  tillidvækkende  i  Profil, 
ikke  fuldt  saa  meget  en  face.  Tiltrods  for  sit  lyse  Ud- 
seende er  han  Tater.  Da  han  var  19  Aar,  blev  han  for 
Tyveri  sat  i  Straffeanstalten,  undveg  og  fik  derfor  for- 
længet Straf,  og  nu,  i  hans  33te  Aar,  er  hans  Straffetid 
udløben.  Da  jeg  begyndte  at  tale  med  ham,  frapperede 
han   mig   ved   sit   Sprog   og   ved   det  energisk   Sindige  i 

Tonen.  Han  sagde:  „Jeg  skammer  mig,  det  tilstaar  jeg 
oprigtig,  ikke  saa  meget  over  at  have  stjaalet  som  over 
at  nedstamme  fra  et  uærligt  Folkefærd  —  ja,  De  og  andre 
Dannede  dømme  nu  anderledes;  men  hjemme  vil  jeg 
ikke  kunne  nære  mig."  Derfor  vilde  han  til  Amerika. 

Jeg  spurgte  Inspektoren,  om  han  i  sin  lange  Fæng- 
selstid  havde,  som  mange  andre  Fanger,  lagt  sig  Xoget 
op  ved  Overarbejde,  saa  at  han  kun  behovede  forholds- 
vis liden  Hjælp  for  at  komme  afsted.  Nej,  han  havde 
slet  Intet.  Han  vilde  fra  Tugthuset  blive  hjemsendt  om- 
trent   som    Fattiglem. 

Inspektoren   sagde:    „Du    har    været    doven." 

Han  svarede:  „Ja,  Hr.  Inspektør,  jeg  har  kun  ar- 
bejdet, hvad  jeg  skulde.  Men  alle  Fangerne  sige  dog,  at 
jeg  var  den  flittigste  paa  Anstalten,  for  man  har  aldrig 
set  mig  ledig. " 

..Hvad    bestilte    Du    da?"' 

...leg   har  læst,   skrevet,   studeret   Sprog." 

..Hvilke    Sprog?" 

„Hvad  jeg  kunde  overkomme,  men  især  Tysk  og  En- 
gelsk. " 

Han  fortalte  mig  nu  Xoget  om  sin  Ungdom,  og  af 
mine  Sporgsmaal  forstod  lian  klart,  at  jeg  næst  efter 
at  vide,  hvordan  det  var  gaaet  ham,  onskede  at  faa  et 
anskueligt  Billede  af  Taterlivet.  Jeg  husker  ikke  nøj- 
agtig, om  det  var  Inspektoren  eller  ham  selv,  der  i  Be- 
tragtning af  Tidens  Korthed  foreslog,  at  han  skulde  ned- 
skrive sit  Liv  og  Levnet;  men  i  alt  Fald  har  han  holdt 
det,  skjont  han  rigtignok  har  brudt  af  og  overladt  til 
min  Fantasi  at  udfjdde,  hvad  den  ikke  kan.  Idet  jeg 
lader  hans  Meddelelse  .trykke,  er  det  naturligvis  Me- 
ningen, at  den  væsenlig  skal  interessere  som  hidrørende 
fra  en  Tater,  og  jeg  udhæver  derfor,  at  jeg  sender  den 
til  Trykken  uden  nogensomhelst  Forandring.  Jeg  agter 
at  opbevare  Manuskriptet  for  at  overbevise  mulige  Tviv- 
lere. 

„Brudstykke   af  mine   Erindringer. 

Idet  jeg  begynder  at  nedskrive  mine  Barndomserindrin- 
ger, vil  jeg  først  med  et  Par  Ord  omtale  mine  Forældre. 

Min  Fader  hed  Abraham,  Johansen,  og  min  Moder  Else 
Sophie.  De  vare  ikke  gifte  med  hinanden;  men  deres  om- 
flakkende Liv  havde  ført  dem  sammen,  og  de  vilde  uden 
Tvivl  have  været  blevne  forenede,  dersom  Sogneforstan- 
derskabet  ikke  havde  forhindret  det,  for  at  undgaa  deres 
Afkoms  Opdragelse.  Paa  en  af  disse  Rejser  blev  jeg  født 
i  Bastrup  i  Asp  Sogn  d.  n/2  33,  og  døbt  den  17  s.  M.  i 
Sognets  Kirke,  og  deltog  saaledes  i  deres  Levevis,  skjønt 
siddende  i  en  Pose  paa  min  Moders  Ryg,  indtil  jeg  om- 
trent var  to  Aar  gammel,  da  blev  min  Moder  arresteret, 
og  jeg  blev  overgivet  Fattigvæsnet  til  Forsørgelse.  Fra 
den  Tid  og  indtil  mit  8de  Aar  husker  jeg  intet,  som 
fortjener  at  optegnes,  da  jeg  ganske  var  skilt  fra  min 
Familie;  men  til  min  store  Skade  kom  jeg  hjem  igjen 
et  Aar,  og  i  dette  Aar  lagdes  Spiren  til  det  usle  Liv, 
som  jeg  siden  har  ført.  Den  første  Hilsen,  som  jeg 
modtog  hjemme,  var  fra  en  ung  Zigeuner,  hvis  Forældre 
boede  i  samme  Hus  som  min  Moder  (min  Fader  var  den 
Gang  sendt  hjem,  hvor  han  hørte  til);  den  blev  ført  i 
vort  Sprog,  som  den  Gang  var  uforstaaelig  for  mig,  og 
lød  saaledes:  „Ist  du  en  Skøier?''  Jeg  begreb,  at  han 
spurgte  om  Noget,  men  vidste  ikke  hvad.  „Skøier"  be- 
tyder i  vort  Sprog  „Rejsende",  forklarede  min  ældre  Bro- 
der, som  kom  til,  og  førend  jeg  naaede  ind  til  min  Moder, 
havde  jeg  alt  opfattet  flere  Ord,  som  jeg  indprentede  i 
min  barnlige  Hukommelse.  Min  Moders  Modtagelse  var 
kjærlig;  thi  hun  var  lidenskabelig,  og  hun  elskede  sine 
stakkels  Børn  med  en  ubeskrivelig  Inderlighed.  De  første 
Dage  tilbragtes  roligt  hjemme,  men  en  skjon  Morgen 
kom  Poserne  frem,  Ilden  blev  slukket,  Døren  lukket 
ilaas,  og  for  første  Gang  drog  jeg  selv  ud  som  Betler. 
Jeg  var  af  Naturen  begavet  med  en  sjelden  Fatteevne 
og  gjorde  derfor  god  Fremgang  i  Sproget,  og  samtidig 
dermed  lærte  jeg  at  regare  (tigge);  hvem  kunde  nægte  et 
hungrigt  og  halvnøgen  Barn  noget,  og  jeg  bragte  derfor 
ofte  mere  ind  end  Moder  selv.  Disse  Udflugter  indskræn- 
kede sig  i  Vintertiden  kun  til  nogle  Dage,  og  det  Sammen- 
tiggede  fortæredes  da  hjemme  i  Overdaadighed,  ofte  i 
Fællesskab  af  flere  Familier.  Visse  Ting,  saasom  Uld, 
solgtes,   og  derfor   blev   gjort   Indkjøb   af  Brændevin  og 

Kaffe;  var  Forraadet  forbi,  kom  de  tomme  Poser  atter 
trom,  og  afsted  gik  det  atter,  undertiden  10  i  Tallet. 
Børnene  tiggede  Brod  og  Kartofler  og  Uld,  Kvinderne 
derimod  Smør,  Flæsk,  Æg  og  deslige,  men  de  vare  ogsaa 
kloge  mange  af  dem,  de  kunde  maale,  signe,  helbrede 
Born  for  Orm,  lappe  lidt  paa  gamle  Kreaturer  m.  m., 
og  den  fordomsfulde  Almue  blev  ofte  dygtig  narret.  Mens 
Kvinderne  og  Bornene  paa  deres  Maade  hostede  uden 
at  saa,  vare  Mændene  ingenlunde  orkeslose,  de  solgte 
Bliktoj,  nogle  af  dem  fejede  Bondernes  Skorstene,  andre, 
som  intet  Bedre  havde  lært,  kastrerede  Hunde,  Katte, 
Grise  og  Lam,  og  de  usleste  trak  Huden  af  Heste,  hvilket 
paa  den  Tid  af  Mange  blev  anset  for  uærligt.  Disse  mange 
forskjellige  Xæringsgrene  indbragte  „qvante  Køiter"  (gode 
Penge  .  Jeg  syntes  meget  godt  om  Livet,  kun  til  Natte- 
lejlighed  kunde  jeg  have  ønsket  en  Forandring.  Enhver 
Flok  havde  sin  „Pennekase  '  (Logis),  almindeligst  hos 
en  Husmand,  der  ofte  var  glad  ved  at  dele  Xatmands- 
folkenes  sammentiggede  eller  lavterhvervede  Mad,  og  da 
Sengelejlighed  ikke  kunde  haves  til  saamange,  saa  redtes 
Senge  paa  Gulvet,  af  Halm  og  Pjalter.  For  at  opvække 
niere  Medlidenhed,  brugte  Forældrene  ofte  den  slemme 
List,  at  lade  Bornene  gaa  halvnøgne,  hvilket  jeg  ofte  dyrt 
maatte  betale  med  Sygdomme.  Naar  Aftensmaden  var  for- 
tæret, saa  maatte  Enhver  fortælle  om  sine  Æventyr,  til 
særdeles  Morskab  for  os  Børn,  hos  hvem  Ønsket  om, 
snart  at  kunne  udfore  noget  lignende,  daglig  voxede  og 
næredes  af  de  Ældre.  Til  min  Moders  Bos  maa  jeg  sige, 
at  hun  altid  formanede  os  tf L  Ærlighed  og  straffede 
haardt  ethvert  Brud  paa  hendes  Forbud.  Andre  vare 
desværre  hjerteløse  nok  til  at  lokke  Børnene  til  Tyveri, 
hvilke  dog  almindeligt  indskrænkede  sig  til  Lommeknive, 
Spejle,  visse  Slags  Værktøj,  saasom  Niptænger,  Hamre 
og  hvad  som  kunde  bruges  ved  Haandværket,  dog  kom 
vi  i  visse  Egne,  hvor  vi  intet  saadant  maatte  gjore,  af 
Frygt  for  at  blive  ilde  ansete  af  Folk.  De  forste  Krigs- 
begivenheder, som  jeg  oplevede,  var  Kampen  med  en 
Bettelfoged,  almindelig  kaldet  ,. Stodderkongen'".  Han  kom 
efter  os.  og  vi  maatte  enten  flygte  fra  hans  Sogn  eller 
bringes  til  Sognefogden.  Først  forsøgtes  Trusler,  men  da 

Stedet  egnede  sig  ikke  godt  til  aabenbar  Vold,  og  han 
kun  lo  ad  deres  Trusler,  saa  forsøgte  man  mere  fredelige 
Midler,  man  vilde  bestikke  ham  med  Penge  til  Brændevin 
og  lidt  Flæsk  til  sin  Aftensmad,  men  forgjæves,  han  stod 
med  sin  Morgenstjerne,  beredt  til  Kamp;  tilsidst  fik  vi 
Lov  at  gaa,  naar  vi  strax  vilde  forlade  hans  Distrikt, 
og  Enden  blev,  at  vi  maatte  opgive  flere  gode  Byer  til 
en  gunstigere  Lejlighed.  Jeg  erindrer  et  Møde,  som  min 
Moder  og  vi  2  Børn  havde  med  en  lignende  Fjende. 
Han  saa,  at  vi  klappede  Byen  af,  og  kom  for  at  for- 
hindre vor  videre  Tiggen  paa  hans  Gebet;  han  nøjedes 
med  at  vise  os  bort,  hvilket  vi  strax  lovede,  men  for 
at  forvisse  sig  om,  at  vi  ikke  narrede  ham,  fulgte  han 
os  i  Hælene.  I  Nærheden  var  en  Aa,  som  dannede  Sogne- 
skjællet,  og  da  Aaen  var  smal,  var  der  anbragt  et  Brædt 
derover  som  Bro.  Over  denne  smalle  Bro  ledte  min 
Moder  os,  een  ad  Gangen,  men  da  hun  saa  os  i  Sikker- 
hed, saa  begyndte  hun  med  en  rædsom  Tungefærdighed 
at  overøse  Stodderkongen  med  en  Strøm  af  de  værste 
Skjældsord,  som  den  Fornærmede  vistnok  vilde  have 
besvaret  med  nogle  Rap  af  sin  Stok,  dersom  hun  havde 
været  ham  nær  nok  dertil,  men  Aaen  var  imellem  dem. 
Da  hun  imidlertid  vedblev  at  sende  ham  den  ene  Salve 
efter  den  anden,  saa  kom  han  og  vilde  over  til  os, 
netop  hvad  hun  ønskede;  thi  neppe  var  han  kommen 
to  Skridt  ud  paa  Brædtet,  før  hun  med  rask  Haand  greb 
fat  og  væltede  det,  og  førend  den  gamle  Mand  kunde 
vende  sig,  laa  han  i  Vandet.  Hurtig  trak  hun  Brædtet 
til  sig  og  lod  ham  redde  sig,  som  han  kunde.  Da  han 
kom  op,  lovede  han  at  huske  hende  til  en  anden  Gang, 
men  jeg  tror  ingen  Hævn  han  fik.  Sligt  gjorde  mindre 
Opsigt  end  man  skulde  tro,  fordi  det  ingenlunde  horte  til 
Sjeldenhederne,  at  slige  Optrin  fandt  Sted,  ofte  maatte 
disse  Embedsmænd  enten  lukke  Øjnene  eller  lade  sig 
mørbanke;  thi  de  fik  sjelden  Medhold  af  Bønderne,  som 
ikke  godt  kunde  undvære  Natmændene,  /ille  Landsby- 
markeder vare  ogsaa  Skuepladse  for  deres  Bedrifter; 
der  modtoge  de  Yngre  Undervisning  i  at  stjæle  af  Lom- 
men paa  Folk  og  bortrapse  Smaating  af  de  Handlendes 
Telte.  Dagen  efter  mødtes  disse  Sværme,  hos  hvem  som 

kjøbte  Tyvekoster,  og  naar  Alt  var  gjort  i  Penge,  saa 
gjaldt  det  kun  om  at  finde  en  afsides  Krog,  hvor  der 
uforstyrret  kunde  holdes  et  rigtigt  Gilde.  De  foretrak 
at  være  hos  deres  Egne;  thi  de  skammede  sig  dog  noget 
ved  at  lade  Honderne  se,  hvilket  odselt  Liv  de  forte,  og 
hvorledes  de  i  Fraadseri  fortærede,  hvad  hine  ofte  troede 
at  give  til  Xodlidende.  Intet  Under,  at  de  vare  foragtede 
af  alle  retskafne  Mennesker,  og  mærkeligt  synes  det  mig, 
at  Folk  endnu  den  Dag  idag  vil  taale  en  saadan  Lande- 
plage. Mange  af  de  Gamle  havde  Børn,  som  tjente  ordent- 
lig for  deres  Brod;  disse  hesogtes  ofte,  og  ved  Fore- 
stilling om  det  frie  Liv,  som  fortes,  lokkedes  disse  ofte 
til  at  forlade  deres  gode  Konditioner.  Saaledes  hengik 
det  Aar,  som  jeg  tilbragte  hjemme  hos  min  kjære  Moder, 
og  da  jeg  paa  Grund  af  hendes  Sygdom  atter  kom  under 
Fattigvæsnet,  saa  gjorde  Folk  med  god  Grund  den  Be- 
mærkning: „Drengen  er  vist  allerede  fordærvet!''  Ja,  for- 
dærvet var  jeg,  og  alle  skikkelige  Børn  skyede  mig  og 
kaldte  mig  en  Bakker.  Jeg  kom  dog  til  ordentlige  Folk, 
som  vilde  forsøge,  om  det  endnu  ikke  var  mulig  at  rette 
den  krogede  Gren,  men  det  var  en  vanskelig  Opgave. 
Xeppe  kunde  jeg  sige  et  Ord  uden  at  bande,  lyve  gjorde 
jeg,  saa  ingen  kunde  have  Tillid  til  mig,  og  stjæle  vilde 
jeg  ogsaa;  thi  trods  min  Moders  Formaninger  til  at 
være  ærlig,  havde  jeg  dog  ofte  uset  af  hende  rapset 
mange  Smaating,  og  nu  var  jeg  saa  hengiven  til  denne 
Last,  at  jeg  ofte  paadrog  mig  alvorlig  Børst  derfor. 
Havde  Manden  været  i  Byen  og  lod  sine  Klæder  hænge 
eller  ligge,  saa  skar  jeg  Knapper  af  dem,  og  alt  hvad 
jeg  kunde  bruge  til  mine  harnlige  Lege,  slæbte  jeg  ud 
i  Marken,  og  snart  hed  det,  naar  Noget  savnedes,  det 
har  Caspar  taget,  og  min  Bag  maatte  holde  for,  ofte 
dog  ogsaa  uforskyldt.  Imidlertid  blev  jeg  hdt  skikke- 
ligere og  behandledes  ogsaa  bedre.  Man  forestillede  mig, 
at  jeg  var  bleven  forført  af  min  smukke  Familie,  og  jeg 
maatte  daglig  taale  saamange  Ydmygelser  for  deres  Skyld, 
at  jeg  tilsidst  fik  Afsky  for  dem,  og  forbandede  hver 
Time,  som  jeg  havde  tilbragt  imellem  dem,  og  fra  den 
Tid  kunde  jeg  ikke  udholde  Synet  af  dem;  det  gik  endog 
saavidt,    at    jeg    delte    Almuens    Tvivl    om    deres    Ærlig- 

hed,  og  jeg  vilde  ikke  engang  kysse  min  Moder,  naar 
hun  stundom  besøgte  mig,  men  skyede  hende,  som  et 
Væsen,  der  stod  langt  under  mig.  I  disse  Grundsætninger 
voxede  jeg  op,  og  begyndte  at  faa  lidt  Omløb  i  Hovedet, 
men  jeg  var  svag  af  Helbred,  og  mere  end  en  Gang  har 
jeg  gjort  den  Erfaring,  at  en  vis  Hang  til  Ørkesløshed 
var  mig  medfødt.  Jeg  skulde  nu  lære  at  arbejde,  men 
det  smagte  mig  ikke,  og  naar  jeg  om  Sommeren  saa 
Skøjerne  lade  strække  sig  omkring  ved  Digerne,  hvor 
de  holdt  deres  Maaltider,  saa  tænkte  jeg:  „Nej,  jeg  vil 
være  fri  som  dem,  men  ikke  følge  med  dem;  thi  nu  kunde 
jeg  aldrig  faa  Mod  til  at  tigge."  Saa  fandt  jeg  paa  et 
Middel  til  at  faa  mit  bedste  Tøj  paa,  og  snart  sluttede 
jeg  mig  til  dem  for  et  Par  Dage,  til  jeg  kom  afvej  en, 
og  saa  maatte  min  Undseelse  vige,  og  jeg  blev  tvungen 
af  Sult  til  at  tigge.  For  ikke  at  blive  antaget  for  en 
Tater,  skiftede  jeg  Navn,  og  søgte  bestandig  syd  paa, 
hvor  jeg  vidste,  at  der  ingen  Rejsende  mødte  mig.  Paa 
Spørgsmaal  om,  hvorfra  jeg  var  pg  i  hvad  Ærinde  jeg 
rejste,  vidste  jeg  altid  at  finde  paa  Svar,  uden  at  komme 
Sandheden  for  nær,  og  jeg  antoges  for  et  forældreløst 
Barn,  som  var  overladt  til  sig  selv.  I  den  milde  Aars- 
tid  tilbragte  jeg  ofte  Nætterne  under  aaben  Himmel,  eller 
i  en  Hølade,  men  naar  Vinteren  begyndte,  vakte  mit 
pjaltede  Udseende  mere)  Medynk,  og  af  lutter  Omsorg 
for  mit  Vel  arresteredes  jeg  og  hjemsendtes,  indtil  de 
skjønne  Foraarsdage  paanj*-  fristede  mig  til  samme  Daar- 
skab.  Stundom  traf  jeg  dog  sammen  med  Rejsende,  for 
hvem  jeg  aldrig  lagde  Skjul  paa  mine  Omstændigheder, 
og  jeg  rostes  meget  for  den  Frihedskjærlighed,  som  jeg 
lagde  for  Dagen,  ved  at  afkaste  enhver  Tvang,  Bønderne 
lagde  paa  mig,  Naar  jeg  fraregner  de  Maaneder,  som 
jeg  efter  enhver  Fritur  tilbragte  i  Arrest,  saa  kan  jeg  ikke 
sige  mere  om  mine  Drengeaar.  Jeg  var  over  17  Aar  gam- 
mel, da  jeg  blev  konfirmeret,  ikke  fordi  jeg  manglede 
Kundskaber,  men  fordi  jeg  umulig  kunde  blive  hjemme 
i  Forberedelsestiden.  Det  kan  maaske  undre  Dem,  hvor- 
ledes jeg  kunde  lære  noget,  men  mine  Bøger  førte  jeg 
bestandig  med  mig  paa  Rejsen,  og  Begyndelses-Grundene 
til  Skrivning  og  Regning  tog  jeg  med  mig  fra  Skolen,  og 

jt sg  har  stedse  telt  en  stor  Lyst  til  at  Lære  noget,  maaske 
mere  af  Stolthed  end  af  nogen  ædlere  Grund,  fordi  min 
Familie  i  den  Henseende  stod  tilhage,  og  jeg  har  altid 
sogt  at  hæve  mig  over  den.  Jeg  betragtedes  mi  ikke 
mere  for  et  Barn,  hverken  af  mine  Egne  eller  af  Politiet, 
og  jeg  begyndte  nu  for  Alvor  at  rive  mig  los,  baade  fra 
min  Familie  og  mine  Drengevaner.  Jeg  fik  Kondition  i 
Ikast  Sogn  og  sogte  at  opfore  mig  vel,  men  Fristelsen 
kom  atter  op  denne  Gang  i  Skikkelse  af  min  Broder. 
Han  bebrejdede  mig  det  Taabelige  i  saaledes  at  slæbe 
og  slide  for  daarlig  Fode  og  lille  Lon,  forestillede  mig 
det  Tillokkende  ved  at  strejfe  omkring,  og  jeg  glemte 
paany  mine  unge,  men  gode  Forsætter  og  forlod  et  Sted, 
hvor  jeg  havde  begyndt  at  vinde  mine  Medmenneskers 
Agtelse  og  Tillid,  for  at  slutte  mig  til  det  Folk,  hvis  Om- 
gang jeg  for  havde  skyet.  Nu  levede  jeg  et  muntert 
Liv  omkring  hos  alle  bosiddende  Skojer  i  Omegnen  af 
Skive,  indtil  min  Broder  gjorde  Bekjendtskab  med  et 
Fruentimmer,  som  da  sluttede  sig  til  os,  og  som  altid 
kunde  tigge  saameget,  som  var  nodvendigt  til  Underhold- 
ning for  os  alle  tre.  Nu  var  jeg  en  Skojer,  levede  iblandt 
dem  og  talte  deres  Sprog  bestandig.  I  11  Uger  dreve  vi 
omkring,  snart  alene,  snart  i  Fællesskab  med  flere  Fa- 
milier. Oet  var  om  Sommeren,  og  vi  laa  altid  i  La- 
derne om  Natten,  Unge  og  Gamle  af  begge  Kjon  laa 
imellem  hinanden  som  Sild  i  en  Tønde,  og  var  det  sam- 
mentiggede  Forraad  stort  nok,  saa  laa  vi  ofte  flere  Uage 
paa  samme  Sted.  De  Yngste  og  Behændigste  iblandt  os 
maatte  bestandig  gjennemsnuse  Udhusene  efter  Æg  og 
Hons,  som  Fruentimmerne  maatte  vide  at  give  Forklaring 
over,  og  besørge  tillavede,  og  bragte  selv  daglig  mere  ind. 
I  saadanne  Forsamlinger  hortes  mange  lange  Fortællinger 
om  Skøjernes  Bedrifter  i  forrige  Tider,  da  de  bedre  end 
nu   kunde   drive  deres   Uvæsen   i  Jylland. 

Det  var  maaske  ønskeligt,  om  jeg  kunde  gjengive  nogle 
af  disse  Fortællinger,  men  dem  vil  enhver  Forfatter  kunde 
finde  i  sin  egen  Fantasi.  Ligesom  Listighed  udgjor  en- 
hver Skøjers  Hovedegenskab,  saaledes  hørtes  ogsaa  kun 
fortælle  om  de  utalbge  Bedragerier,  som  de  havde  udøvet 
imod   Bønderne,   og  om   deres   Kampe,   dels   imod  deres 

Fjender  og  dels  imod  hinanden  indbyrdes.  Alt,  hvad  jeg 
har  hørt  fortælle,  ligner  ganske  hvad  jeg  selv  har  erfaret 
iblandt  dem,  dog  med  den  Forandring,  at  i  forrige  Tider 
tillode  de  sig  stundom  Trusler,  ja  vel  endog  aabenbar 
Vold,  hvilket  dog  aldrig  er  sket  i  min  Tid,  da  deres  Liv 
fores  mere  stille.  Det  var  jo  almindelig,  at  de  Gamle  truede 
med  den  røde  Hane  og  lignende  Onder,  og  den  stakkels 
Almue  var  enfoldig  nok  til  at  give  dem,  hvad  de  ønskede 
for  at  undgaa  deres  natlige  Besøg.  Da  Alt,  hvad  jeg  er 
istand  til  at  oplyse,  angaaende  Skøjerne,  vil  være  meget 
ensformigt,  saa  ved  jeg  ikke,  om  De  ønsker  at  vide  mere. 

Ærbødigst 

Nr.  310." 

Han  er  senere  kommen  ud  og  hjemsendt  til  sin  Kom- 
mune; men  der  var,  og  er  maaske  endnu  i  dette  Øjeblik, 
Uvished  om,  hvor  han  egenlig  er  forsørgelsesberettiget, 
og  i  alt  Fald  er  det  tydeligt  nok,  at  dette  Menneske,  der 
for  at  komme  til  Amerika  har  studeret  Sprog  og  har  sin 
Villie  og  sine  bedste  Forsætter  i  den  Retning,  nu  modtages 
i  „Hjemmet"  som  en  ubelejlig  og  mistænkelig  Person,  føler 
sig  betragtet  baade  som  Fattig,  som  Forbryder  og  som 
Tater.  Hvorledes  han  skal  holde  dette  ud  og  ikke  falde 
tilbage  igjen,  synes  mig  foruroligende  vanskeligt.  Kan  det 
nu  ikke  føre  til  Noget,  naar  jeg  herved  beder  Folk,  der 
have  Evne,  om  at  hjælpe  med  til,  at  han  kan  komme  af- 
sted? Man  betænke,  at  han  er  kun  33  Aar,  og  at  der  er 
en  Fremtid  at  redde.  Jeg  forlanger  ikke,  at  man  skal  for- 
lade sig  paa  min  Opfattelse  af  ham.  Jeg  vil  bede  om,  at 
man  vil  henvende  baade  Spørgsmaal  og  mulige  Penge- 
bidrag til  Hr.  Inspektør  Mazanti  i  Horsens.  De  Mange, 
der  ikke  have  Tid  og  Lejlighed  til  en  saadan  Korrespon- 
dance, men  gjerne  ville  bidrage  deres  Skjærv  til  noget 
virkelig  Godt,  tillader  jeg  mig  at  gjøre  opmærksomme 
paa,  at  de  ved  at  tegne  sig  som  Medlemmer  af  Fængsel- 
selskabet (1  Rdl.  aarlig  anses  for  et  godt  Bidrag)  ville 
forøge  dette  Selskabs  Kraft  til  at  virke  i  sit  hæderlige 
og  velsignelsesrige  Formaal. 

Endnu  maa  jeg  tilfoje,  at  jeg  dog  ikke  kom  til  at  for- 
lade Jylland  uden  at  se  en  fri  Tater  eller  rettere  Taterske. 
Rent  tilfældig  erfarede  jeg  i  Horsens,  at  der  et  Par  Mil 

derfra,  i  Ostbirk,  levede  en  Tater-Lene,  der  til  Glæde 
for  Forfattere  eller  Poeter,  men  til  Sorg  for  Sognet, 
havde    sorget   for,    at    Slægten    ikke    skulde   formindskes. 

Stedets  Præst,  Ur.  Koster,  havde  den  Artighed  at 
følge  mig  op  til  Fattighuset,  der  ligger  en  lille  Fjerding- 
vej fra  Byen,  og  tillige  jndbyde  Tater-Lene  til  Præste- 
gaarden.  Udbyttet  var  ikke  stort.  Barrow  har  i  „the 
gypsies  of  Spain"  paa  en  mærkelig  Maade  oplyst  den 
Troskab,  som  de  spanske  Zigeunerinder  overholde  inden- 
for den  nationale  Kreds.  Efter  hvad  jeg  horte  og  saa,  kan 
der  næppe  være  Tvivl  om,  at  Taterstammen  herhjemme 
ved  at  gaa  igjennem  Fattighuse  og  Tugthuse  har  tabt 
det  Eneste,  der  kunde  give  den  et  nationalt  Skjær,  nemlig 
en  forholdsvis  respektabel  Kvindelighed. 

Tater-Lene  er  henved  70  Aar  gammel,  men  ser  ud  til 
at  være  50  og  har  ikke  det  ringeste  Hexeagtige  ved  sig. 
Man  kunde  gaa  forbi  hende  som  en  anden  lille  Bondekone, 
hvis  man  ikke  tilfældig  opfangede  det  hastige,  ubeskrive- 
lige Blik  af  hendes  graa  Øjne  og  saa  blev  opmærksom  paa 
din  hinduiske  Næse,  der  ved  sin  nederste  Del  har  noget 
ejendommelig  Fint.  Hendes  Hænder  ere  smaa  og  smukke, 
og  hun  har  upaatvivlelig  været  kjon.  Selv  indrom  mer  hun 
at  være  af  Taterslægt.  Hun  har  havt  to  „Mænd"  og  syv 
Børn,  hvoraf  de  fem  leve. 

Da  jeg  gik  ene  med  hende  til  Præstegaarden,  sagde  hun, 
at  hun  havde  „dyet  sig',  til  hun  var  22  Aar;  saa  havde  hun 
truffet  en  Karl,  der  ikke  var  af  „Folket"  og  havde  draget 
om  med  ham  i  otte  Aar. 

„Var  det  nu  en  Tid,  De  synes  om?"  spurgte  jeg. 

„Ja,"  svarede  hun,  „naar  To  er  hinanden  tro,  er  saa- 
dant  et  Liv  rigtignok  godt!" 

Han  dode,  og  nogen  Tid  efter  fik  hun  sig  en  anden 
Mand. 

Jeg  sagde,  at  en  af  Folket  havde  sagt  til  mig,  at  Fruen- 
timmertroskab efter  hans  Erfaring  ikke  var  god. 

Hun  svarede:  „Jeg  kan  svare  for  mig,  om  jeg  saa  nu 
skulde  gaa  lige  til  min  Grav." 

M   Goldschmidt  i  Folkeudgave.  VI  9 

Vi  vare  i  det  Øjeblik  ved  Kirkegaarden,  og  jeg  kunde 
altsaa  ikke  tvivle. 

Jeg  spurgte,  om  hun  kjendte  Noget  til  en  Mand  ved 
Navn  Christian  Adamsen? 

„Jo,  det  gjor  jeg  rigtignok.  Det  er  min  Broder.' 

„Naa;  har  han  nogensinde  besogt  Dem  eller  givet  Dem 
Noget,  mens  hau  ejede  sit  lille  Hus? " 

„Nej,  det  skulde  han  nok  lade  være!  Der  er  ikke  Noget 
ved  ham." 

„Saa?  Hvordan  da?" 

„Nej,  han  er  et  fult  Bæst  og  stjæler  som  et  Svin." 


XI. 

Endelig  er  jeg  kommen  i  Besiddelse  af  et  ret  besynderligt 
Manuskript,  en  Selvbiografi  af  et  Menneske,  der  gjennem 
Domfældelser  er  gaaet  aldeles  tabt  for  Samfundet.  Han 
er  vel  ikke  selv  af  Taterslægt,  eller  vil  ikke  vedkjende 
sig  det,  men  har  dog,  da  han  fandt  det  tjenligt,  udgivet 
sig  for  Tater,  ligesom  han  drog  omkring  med  dem,  gif- 
tede sig,  om  dette  unøjagtige  Udtryk  tør  bruges,  med  „Ta- 
terkongens" Søster  o.  s.  v.  Trods  sin  lave  Fødsel  og  for- 
sømte Ungdom  har  han  dog  hævet  sig  til  at  kunne 
skrive  ikke  blot  et  rent  Sprog,  men  ogsaa  snildt.  Hans  Ar- 
bejde ligner  imidlertid  aldeles  ikke  det,  som  Læseren  har 
set  fra  Nr.  310,  der  skrev,  kan  jeg  sige,  for  at  gjøre  mig 
en  Tjeneste  og,  saavidt  det  er  muligt  at  opdage,  ingen  Bi- 
hensigt havde  dermed.  Det  Manuskript,  her  er  Tale  om, 
er  ikke  blevet  til  i  Frihed  —  i  fri  Tilstand  havde  den 
Mand  nok  ikke  skrlevet  — ;  det  er,  med  Haab  om  paa  en 
eller  anden  Maade  at  faa  det  off enliggjort,  forfattet  i  den 
Hensigt,  gjennem  en  tilsyneladende  oprigtig  Bekjendelse 
at  fremstille  sig  selv  som  en  sønderknust,  angrende  Kri- 
sten. Vedkommende  har  troet,  at  han  ved  idelig  at  afbryde 
Fortællingen  med  religiøse  Betragtninger,  Suk  og  Klager 
over  Satans  tidligere  Indflydelse  paa  ham,  Citater  af 
Bibelen    o.  s.  v.    vilde    virke    paa    et    Publikum.    Han    er 

saa  klog,  ikke  at  paastaa,  at  han  endnu  er  en  „Hjerte- 
Kristen";  han  siger  udtrykkelig,  at  han  endnu  som  andre 
Dødelige  har  adskilligt  Ondt  i  sit  Hjerte,  saasom  Egen- 
kjærlighed,  Mistillid,  Hykleri;  men  det  siges  dog  i  Haah 
om,  at  man  i  meste  Linie  ikke  skal  anse  ham  for  Hykler. 

Overfor  en  saadan  Meddelelse,  der  kun  samler,  ud- 
vider og  farver,  hvad  man  fra  Retsakter  kan  skaffe  sig 
at  vide,  har  man,  naar  man  ellers  vil  benytte  det,  ikke. 
Andet  at  gjore  end  modtage  det  Sandsynlige,  saavidt  det 
kan  vække  menneskelig  Deltagelse  eller  oplyse  om  For- 
hold og  Karakterer,  og  forresten  anvende  Kontrol  for  at 
faa  Sandheden  frem.  Men  da  jeg  her  nærmer  mig  til  at 
komme  ind  paa  Forbryder-Literaturen,  forbeholder  jeg 
mig  at  bryde  af  og  slutte  vilkaarlig.  Der  er  i  hin  Litera- 
tur  bestandig  noget  Utilfredsstillende,  synes  mig;  i  de 
Dybder,  hvor  Forbrydelsen  opstaar,  finder  man  ingen 
Evighed,  men  et  lukket,  morkt  Rum,  hvor  der  sidder  en 
Edderkop  og  fanger  Sindet  som  en  Flue.  Den  psykolo- 
giske Berigelse  ved  at  se  denne  Fangst  foregaa  paa  forskjel- 
lige  Maader,  men  dog  væsenlig  med  Ensartethed,  er  ikke 
stor.  Hvor  Forbrydelsen  forbavser  mest,  træder  den  uden- 
for Psykologien  som  noget  Abnormt,  Sygeligt  eller  Af- 
sindigt. Xogle  spændes  og  pirres  af  deslige  Historier  og 
finde  dem  ligesaa  tiltrækkende  som  en  Roman,  skjont  Ud- 
byttet formentlig  er  tungt  og  trykkende,  ligesom  det  er 
trykkende  og  pinligt  at  se  to  Mænd  slaas  paa  Gaden  og 
den  ene  blive  kastet  til  Jorden.  Foregaar  den  samme  Scene 
i  en  Roman  eller  paa  Theatret,  har  den  en  anden  Natur. 
Den  tjener  enten  noget  Oploftende  eller  noget  Komisk,  alt- 
saa  en  befriende  Magt,  og  der  bliver  ladt  Plads  for  en 
sund  menneskelig  Medfølelse,  som  derimod  trækker  sig 
tilbage,  saasnart  den  virkelige  Politibetjent  kommer  og 
tager  den  virkelig  Skyldige  ved  Kraven. 

Nedkommende,  som  det  kan  være  nok  at  kalde  Jør- 
gen, blev  fodt  1811  i  samme  Landsby,  som  Johannes  Axel- 
sen. Taterkongen,  borte  til.  Hans  Fader  kom  i  Gluck- 
stadt  Tugthus;  hans  Moder,  om  hvem  intet  Uskikkeligt 
bestemt  oplyses,  boede  i  Fattighuset  og  gik  paa  Dagleje. 
Skole!;  men,  der  syntes  at  have  været  en  særdeles  kjær- 
lig og  retskaffen  Mand,  ved  Navn  Iversen,  tog  sig  af  Dren- 

9» 

gen;  men  der  var  i  Forholdene  en  Prædestination;  en 
Strøm,  der  ikke  var  til  at  modstaa,  drev  Jørgen  udenfor 
Samfundet,  og  Skolelæreren  gav  selv  den  første  Anled- 
ning. Jørgen  og  nogle  større  Drenge  stjal  Frugt  af  Træerne 
og  bleve  grebne  i  Gjerningen.  De  andre  Drenge  nøjedes 
Skolelæreren  med  at  tugte;  men  til  Jørgen  tilføjede  han 
desuden  alvorlig  og  sørgmodig  en  Paamindelse  om  hans 
Fader  og  Advarsel  om  ikke  at  gaa  samme  Vej.  Næste  Dag 
vilde  Drengen  ikke  i  Skole;  men  Moderen  tog  ham  der- 
op og  overøste  Læreren  med  de  voldsomste  Skjældsord, 
hvorved  hun  kun  gjorde  Ondt  værre,  udhævede  end  stær- 
kere for  Børnene,  hvor  Jørgens  Fader  var.  Snart  virkede 
det.  En  Dag  kom  Jørgen  fra  Sko  Ven,  hvor  han  havde 
fundet  fire  Høgeunger.  En  Gaardmandssøn  mødte  ham, 
spurgte,  hvor  han  havde  fundet  dem,  og  paastod,  at  han 
først  havde  opdaget  Høgereden.  Derover  kom  det  til  Slags- 
maal,  som  endte  med,  at  Gaardmandssønnen  fik  Prygl. 
En  Dag  nogen  Tid  efter  klagede  denne  Dreng  til  Læreren 
over,  at  noget  Smørrebrød  med  Ost  og  et  Stykke  Flæsk 
var  blevet  stjaalet  fra  ham,  og  da  man  eftersøgte,  fandt 
man  Smørrebrødet  og  Flæsket  indsvøbt  i  Papir  af  Jør- 
gens Skrivebog  paa  Jørgens  Plads.  Alle  hans  Forsikringer 
om,  at  han  Var  uskyldig,  hjalp  ikke;  han  blev  tugtet  af 
Læreren  og  kaldt  Ty V  af  Drengene,  og  først  senere  oplystes 
det,  at  Gaardmandssønnen  havde  spillet  Jørgen  et  Puds 
som  Hævn  for  Høgeungerne  og  for  Pryglene.  Imidlertid 
var  han  foragtet,  drev  ene  om,  var  sjelden  hjemme, 
fordi  Moderen,  der  maatte  høre  Historien  om  hans  Tyveri, 
bankede  ham.  Paa  Fattighuset  brugte  man  ham  ogsaa  til 
at  hente  Brændevin,  og  saa  fik  han  sin  Andel.  Skolelæreren 
vedblev  stadig  at  tage  sig  af  Drengen,  men  uden  Nytte ;  han 
var  nu  engang  en  slem  Dreng,  og  om  han  var  det  i  noget 
højere  Grad,  end  han  selv  tilstaar,  er  ikke  væsenligt. 

Endelig  løb  han  hjemmefra;  han  vilde,  angiver  han, 
til  det  Sted,  hvor  hans  Moder  var  født,  for  at  søge  Til- 
hold hos  hendes  Familie.  Han  tiggede  sig  frem  og  vandrede 
saaledes  i  flere  Dage.  „En  Dag  traf  jeg  en  velklædt  Per- 
son, som  sad  ved  Vejen;  han  udspurgte  mig  nøje,  og  jeg 
fortalte  ham  Alt  om  min  elendige  Barndom.  Han  med- 
delte mig  Noget  at  spise  og  spurgte   mig,   om  jeg  vilde 

rejse  med  ham;  mod  Glæde  modtog  jeg  Tilbudet.  Jeg 
truede,  det  var  en  Mand,  som  vilde  have  mig  til  at  vogte 
Kvæg.  Men  heri  tog  jeg  meget  fejl.  Han  forte  mig  ad  en 
Sidevej,  og  mod  Aften  kom  vi  til  en  ensom  Hytte  i  Ud- 
kanten af  en  Skov.  Jeg  mærkede  strax,  at  han  var  godt 
kjendt  her;  Manden  og  han  talede  et  Sprog,  som  jeg  ikke 
forstod  dengang.  Om  Aftenen  indfandt  sig  flere  Mandfolk, 
nogle  yderst  simpelt  klædte,  og  talede  i  bemeldte  Sprog. 
Da  jeg  havde  spist,  blev  mig  et  Leje  anvist  i  noget  Halm. 
Næste  Morgen  begave  vi  os  atter  paa  Vandring,  og  min 
Rejsefælle  fortalte  mig,  han  havde  ingen  fast  Bolig,  efterdi 
han  var  en  omrejsende  Handelsmand;  men  han  forsik- 
rede mig,  at  dersom  jeg  vilde  være  lydig  og  flink,  skulde 
jeg  have  det  godt  hos  ham;  han  kaldte  sig  Jørgensen. 
Det,  som  forundrede  mig  meget,  var  dette,  at  han  bestan- 
dig havde  Tilhold  hos  fattige  og  drikfældige  Mennesker, 
og  undertiden  var  han  borte  med  disse  om  Natten.  Jeg 
fandt  dette  Liv  behageligt;  mit  Arbejde  bestod  i  at  gaa 
Ærinder,  og  undertiden  blev  jeg  sendt  til  Flensborg, 
Tonder  eller  Lygomkloster.  Jeg  havde  maaske  drevet  om 
med  bemeldte  Person  omtrent  i  6  å  8  Uger,  da  han  en 
Aften  sagde  til  mig:  Imorgen  gaar  Du  til  Slottets  Gartner  i 
Mogeltonder  og  kjober  Fro-Planter  eller  andre  Havesager; 
jeg  giver  Dig  en  stor  Penge-Seddel  med,  og  naar  han 
vexler  den,  saa  giv  noje  Agt,  hvor  han  gjemmer  sine  Penge, 
og  mærk  nøjagtig  Stuen  og  Vinduerne,  saa  Du  kan  atter 
finde  dem.  Dersom  Du  udretter  det  til  min  Tilfredshed, 
faar  Du  nye  Klæder,  men  dersom  Du  taler  et  Ord  herom 
til  Xogen,  knækker  jeg  Halsen  paa  Dig.  Jeg  skulde  altsaa 
være  Tyvens  Tyv  eller  Medhjælper.  Næste  Morgen  gav  han 
mig  atter  nøjagtig  Instrux  og  en  Seddel  paa  50  Rdl.  I 
Landsbyen  Høist  logerte  vi,  og  jeg  havde  omtrent  2  Mile 
til  Møgeltønder.  Jeg  havde  paa  Vejen  mange  Tanker  om 
disse  Penge.  Sedlen  tog  jeg  ofte  frem  og  betragtede  den. 
Som  jeg  sad  og  overvejede,  om  jeg  skulde  lobe  min  Vej 
dermed  eller  ej,  kom  en  gammelagtig  Kone  til  mig,  i  halv 
beruset  Tilstand.  Hun  tog  Plads  ved  Siden  af  mig  og  sagde 
i  en  skrigende  Tone:  Kjender  Du  ikke  gamle  Maren 
Spaakone?  Jeg  svarede  ja,  thi  jeg  havde  flere  Gange  be- 
mærket hende  hos  min   Husbond.   Hun  sagde:   Din  Hus- 

bond  er  en  nedrig  Skurk,  tidlig  eller  sildig  bringer  han 
Dig  i  Snelkassen.  Jeg  spurgte,  hvad  en  Snelkasse  var. 
Hun  sagde:  Det  er  Tugthuset,  og  derhen  har  han  styrtet 
Mange,  og  mig  har  han  bedraget,  og  dersom  han  ikke 
havde  mig  i  sin  Magt,  skulde  jeg  snart  faa  ham  i  Nokkes 
Lokkes.  Og  nu  fortalte  hun  Meget  om  ham;  hun  tog  en 
Flaske  op  af  Lommen  og  drak  dygtig  deraf,  og  bod  mig 
ogsaa  drikke.  Xu  fortalte  jeg  hende,  hvilket  Ærinde  jeg 
var  udsendt  i,  og  hvilke  Penge  han  havde  medgivet  mig. 
Hun  forsikrede  mig,  at  Sedlen  var  ganske  bestemt  falsk, 
og  herfor  kunde  jeg  blive  pidsket  og  komme  i  Tugt- 
huset; hun  begjærede  at  se  Sedlen,  jeg  overrakte  hende 
den  indsvobt  i  et  Stykke  Papir;  men  forend  hun  betragtede 
den,  bod  hun  mig  gaa  over  hinsides  Vejen  og  hente  hendes 
Pakke.  Da  jeg  kom  tilbage  hermed,  leverede  hun  mig 
Papiret,  hvori  Penge-Sedlen  var  indlagt.  Jeg  havde  ikke 
fjerneste  Mistanke  om,  at  hun  var  saa  snedig  at  ville  be- 
drage mig;  men  det  var  dog  Tilfældet.  Xu  forsikrede  hun, 
at  den  ikke  var  falsk,  og  bad  mig  forvare  den  nojere; 
derpaa  tog  hun  sin  Flaske,  og  vi  drak  Begge  deraf,  og 
strax  fjernede  hun  sig  ad  den  modsatte  Vej,  som  jeg 
skulde.  Jeg  havde  vel  gaaet  lU  Mil,  da  jeg  blev  indhentet  af 
min  Husbond,  Jorgensen.  Han  udbrod  i  en  vred  Tone: 
Jeg  har  stadig  havt  Dig  i  Øjesyn,  siden  jeg  leverede 
Dig  Pengene;  hvorfor  har  Du  betragtet  dem  saa  ofte,  og 
hvad  fortalte  den  gamle  Kjærling  Dig?  Da  jeg  ikke  strax 
kunde  svare,  gav  han  mig  flere  Slag  af  sin  Stok;  han 
forlangte  Pengene,  og  jeg  overleverede  ham  Papiret,  hvori 
jeg  havde  gjemt  Sedlen.  Men  da  han  aabnede  det,  vare 
Pengene  borte.  Xu  blev  han  rigtig  opbragt;  han  visiterede 
mig  ganske  nøje  og  gav  sig  til  atter  at  banke  mig  og 
svor  paa,  at  dersom  jeg  ikke  skaffede  Pengene,  slog  han 
mig  tildode.  Og  denne  Trusel  havde  han  sikkert  op- 
fyldt, dersom  der  ikke  var  kommet  en  Mand  kjorende 
og  havde  frelst  mig.  Jeg  bad  ham  om  Beskyttelse  og  om 
at  hore  mig,  hans  Kone  bod  mig  komme  op  i  Vognen, 
og  nu  fortalte  jeg  mit  Forhold  til  Jorgensen,  og  hvem  jeg 
var.  Jørgensen  paastod,  at  mit  Udsagn  var  Løgn,  men  jeg 
havde  stjaalet  50  Daler  fra  ham,  og  forlangte,  jeg  strax 
skulde  af  Vognen  og  folge  med  ham.  Bonden  gav  til  Svar, 

at  da  jeg  Iviin  var  et  Mani.  Fæstede  han  Tillid  til  mit 
Udsagn,  og  da  jeg  var  undvegen  fra  mit  Hjem,  var  det 

hans  Pligt  som  Sognefoged  at  aflevere  mig  til  Øvrig- 
heden. Jorgensen  blev  som  rasende,  og  det  var  vistnok 
kommet  til  Slagsmaal,  dersom  der  ikke  var  kommet  to 
Personer  ridende.  Men  da  disse  nærmede  sig,  forlod  Jør- 
gensen os  uden  videre  Indsigelse."  Denne  Jorgensen  hed 
ogsaa  Mestertyven  og  havde  bl.  A.  brugt  nogle  Drenge 
til  Kirke-Indbrud  og  derved  bragt  dem  i  Tugthuset;  hans 
rigtige  Navn  var  Johan  Peter  Holst.  Forelobig  for- 
svandt  baade    han   og   Spaakonen    Maren    fra   Egnen. 

Jorgen  anstiller  nu  nogle  religiose  Betragtninger  og 
tilskriver  det  Gud  Faders  alvidende  Styrelse,  at  han  slap 
fra  en  saadan  Person ;  men  eftersom  han  snart  kom  i 
noksaa  godt  Selskab,,  er  det  ikke  værdt  at  tage  Sagen  paa 
den  Maade.  Det  var  unægtelig  en  stor  Advarsel,  og  hvis 
man  digtede  en  Livsroman,  kunde  man  ikke  have  fundet 
paa  et  bedre  og  tydeligere  Tegn:  Her  har  Du  det  frie 
Liv  uden  Skole  og  Tugt,  og  her  ser  Du,  hvortil  det  forer. 
Var  Drengen  nu  pludselig  bleven  reven  ud  af  de  gamle 
Forhold,  saa  maaske  Tegnet  fra  Himlen,  om  man  vil 
kalde  det  saa,  havde  virket.  Men  den  jordiske  Magt  vilde 
ogsaa  advarende  forklare  ham  det  Indtrufne  og  gjorde 
det  paa  den  Maade,  at  Herredsfogden,  til  hvem  han  blev 
afleveret,  sendte  Bud  efter  hans  Moder,  og  hun  blev 
domt  til  to  Dages  Vand  og  Brod,  han  fik  femten  Slag 
Bis.  Da  hun  blev  losladt,  maatte  hun  se  paa,  at  han  blev 
straffet.  „Min  Moder  var  meget  bevæget,"  siger  han,  „og 
efter  denne  Dag  foregik  der  en  stor  Forandring  med 
hende."  Han  tilfojer  den  skrækkelig  religiose  Ytring: 
„Hun  oplevede  vistnok  stor  Hjertesorg  over  mig,  som 
mulig  har   fort   hende   til   Selverkjendelse  og  Anger.' 

Han  kom  nu  hjem  som  straffet  Person,  og  skjønt 
netop  nu  Historien  med  Høgeungerne  og  det  stjaalne 
Smorrebrod  tilfældigvis  blev  opdaget  og  Gaardmands- 
sonnen  tilborlig  tugtet  af  Skolekereren,  havde  det  ingen 
Virkning.  Xaar  en  Flod  har  naaet  en  vis  Storrelse,  standser 
den  ikke,  fordi  en  af  dens  Kilder  udtørres.  Det  Slemme 
var  naturligvis  inden  i  ham,  ikke  blot  i  Omgivelserne, 
i  Folks  Omdomme,   hans   Skolekammeraters   Forfølgelser 

o.  s.  v.  Han  blev  sat  i  Tjeneste,  syntes  ikke  derom,  løb 
bort,  blev  straffet  og  tvungen  i  Tjeneste  igjen,  undveg 
paany.  Skolelæreren  vedblev  bestandig  at  tage  sig  af  ham 
og  skaffede  ham  efter  hans  Konfirmation  en  god  Tjene- 
ste. Han  skulde  passe  to  Koer,  gaa  Byærinder  og  hjælpe 
til  i  Haven.  En  Gartner  gav  ham  Undervisning,  og  en 
anden  Nabo,  en  Missionær  ved  Navn  Bau,  viste  ham 
megen  Omhu.  Denne  Missionær  havde  tilbragt  sexten 
Aar  mellem  Hedningerne  og  maa  efter  Jørgens  korte  Be- 
skrivelse have  været  en  meget  kjærlig  Mand.  Paa  det 
Sted  var  da  virkelig  godt  at  være,  med  Undtagelse  af, 
at  Jørgen  ikke  var  tilfreds  med  sin  Løn.  Formodenlig 
var  han  ogsaa  allerede  bleven  uskikket  til  at  drage  virke- 
lig Nytte  af  saadanne  Omgivelser,  og  det  eneste  Ud- 
bytte, han  havde,  var  vistnok,  at  han  lærte,  hvordan  gode 
og  fromme  Folk  skulde  behandles  og  narres;  thi  i  denne 
Betning  viste  han  senere  en  stor  Færdighed.  Missionæren 
døde,  kort  før  Jørgen  tiltraadte  en  ny  Kondition,  over 
hvilken  han  nu  korser  sig,  men  som  dengang  behagede 
ham  overmaade  godt.  Den  var  hos  en  Bonde,  der  var  Fri- 
tænker. Han  gik  regelmæssig  i  Kirke  og  to  Gange  aarlig 
til  Alters,  men  gjorde  det  kun,  som  han  sagde  til  Jørgen, 
for  at  Folk  ikke  skulde  tale  ilde  om  ham.  Himmel  og 
Helvede  vare  kun  opfundne  for  at  holde  Pøblen  i  Tømme. 
Han  havde  sin  Fornøjelse  af,  at  Jørgen  legede  Kjæreste 
med  en  Tjenestepige,  og  Jørgen  lod  ham  betale  denne 
Fornøjelse  ved  at  bestjæle  ham.  Bonden,  der  ellers  var  en 
Fritænker,  vedblev  imidlertid  at  tro  paa  Jørgens  Ærlig- 
hed. Saaledes  hengik  tre  Aar,  og  han  skulde  nu  tages 
til  Soldat,  men  slap  ved,  at  han  fulgte  „nogle  skammelige 
Baad',  der  skaffede  ham  en  tilsyneladende  Sygdom.  Nu 
vilde  han  gifte  sig  med  sin  Kjæreste  og  lejede  en  Bo- 
pæl; men  aldrig  saasnart  var  dette  sket,  før  hans  Hjem 
blev  Samlingsstedet  for  alle  Vagabunder.  Det  gik  lystigt 
med  Drik  og  Spil.  Endnu  engang  kom  hans  gamle  Lærer, 
bad  og  formanede  ham,  men  uden  Nytte,  og  snart  kom  det 
Uundgaaelige.  For  at  faa  Midler  til  det  lystige  Liv  stjal 
han,  først  et  Bistade,  saa  Fjerkreaturer;  det  blev  op- 
daget, han  blev  dømt  i  Vand  og  Brød,  kom  hjem,  hadet 
og    forfulgt   i  hele    Egnen,    af    Sogneforstanderskabet   pg 

Præsten,  stjal  igjen  og  blev  dømt  til  otte  Maaneders  Tugt- 
husstraf. 

Hans  Forlovelse  var  imidlertid  gaaet  overstyr,  uagtet 
der  var  Grund  til  at  holde  Bryllup.  Da  han  kom  ud  af 
Tugthuset  og  hjemsendtes,  gav  hans  gamle  Lærer  ham 
Arbejde;  til  alle  andre  Mennesker  stod  han  i  det  bitreste 
Forhold.  Han  ønskede  at  lade  sig  hverve  til  vestindisk 
Soldat;  men  inden  han  fik  Afslag  herpaa,  fordi  han  var 
straffet,  havde  han  faaet  en  anden,  stærkere  Tilbojelighed. 
Ane  Christine  Axelsen,  Soster  til  „Taterkongen", 
kom  tilbage  paa  Egnen  og  forhexede  ham  saadan,  at 
skjønt  hun  var  over  50  Aar,  kunde  han  ikke  se  Andet  end, 
at  hun  var  en  ung  Kone.  Det  maa  have  været  en  ægte 
Zigeunerinde,  fodt  udenfor  Loven  og  levende  udenfor  den 
og  i  Kamp  mod  den  med  en  Energi,  Hensynsloshed  og 
Snildhed,  som  alle  borgerlige  Straffe  ikke  kunde  be- 
tvinge. Jorgens  Beskrivelse  er  given  fra  hans  „religiøse"" 
Standpunkt  og  er  aabenbart  utilstrækkelig.  Hun  og  Sø- 
steren Regine  tumlede  med  Mænd  paa  en  ganske  ejen- 
dommelig Maade:  hentede  dem  nd  fra  Tugthus  og  Slaveri 
og  skaffede  dem  ind  igjen,  naar  de  ikke  vilde  gjore  deres 
Villie.  Der  er  Optrin,  som  ligefrem  minde  om  Regan  og 
Goneril,  men  som  behøve  en  højere  Sfære  og  en  Shake- 
speare for  at  blive  literært  taalelige.  Med  denne  Ane 
Kirstine  begav  Jørgen  sig  altsaa  paa  Vandring,  ud  paa 
Hederne  mellem  Ribe  og  Skive.  Og  her  have  vi  da  en 
Mand,  der  baade  har  levet  det  ægte  Taterliv  og  kan  be- 
skrive det,  og  desuagtet  er  det  ikke  brugeligt  eller  falder 
hen  til  næsten  Intet.  Det  ligger  deri,  at  medens  en  Maler 
eller  Digter,  der  tilfældig  kom  i  saadanne  Berorelser, 
vilde  have  Øje  for  det  Vilde  og  Frie  og  vilde  dække  de 
etniske  Mangler  med  den  æstethiske  Kjærligheds  Kaabe, 
er  Jørgen  derimod,  idet  han  tænker  sig  under  Præstens 
Øjne,  kun  betænkt  paa  at  beklage  sig  selv,  fordi  hans 
„naturlige  Menneske"  befandt  sig  i  sligt  Selskab  og  del- 
tog i  det  „djævelske"  Levnet.  Det  er  i  sin  Orden;  der 
horer  moralsk  Frihed  og  moralsk  Grund  til  at  frem- 
stille eller  opfatte  den  betænkelige  Virkelighed  æsthetisk  og 
give  den  et  poetisk  Skjær,  der  ikke  helt  skjuler  Sand- 
heden, men  tilslører  den.  Hvis  Bliehers  Sorte  Mads  blev 

set  ved  et  saadant  Gilde,  som  efter  Jorgens  Beretning 
afholdtes,  da  han  og  Ane  Kirstine  modtoges  af  Taterne 
som  Nygifte  eller  som  Brudgom  og  Brud,  vilde  Læserne 
forkaste  ham  som  novellistisk  Person.  Alt,  hvad  der 
horer  til  Taterlivet,  bliver  hæsligt  under  den  krimina- 
listisk-religiose  Undersøgelse :  dets  Glæde,  Overflod  og 
Mangel,  Spaakvindevæsnet  og  de  Trolddomskunstner,  man 
udøvede  for  at  vise  igjen,  helbrede  Kreature  o.  desl.  Ane 
Kirstine  var  utrættelig,  og  da  hun  udgik  fra  den  Grundsæt- 
ning, at  Øboere  ere  mere  overtroiske  end  Fastlandsfolk, 
udførte  hun  et  af  sine  heldigste  Hexe-Foretagender  paa 
Fanø.  Efter  denne  Bedrift  toge  de  Bopæl  paa  Heden.  Ane 
Kirstine,  hvem  Jørgen  giver  det  Skudsmaal,  at  hun  var 
„mere  samvittighedsløs  og  modig  end  noget  Mandfolk, 
han  har  kjendt,  og  at  hun  paa  egen  Haand  udførte  Ting, 
som  intet  Mandfolk  vilde  vove",  lagde  efter  Jorgens  For- 
sikring Planen  til  et  Tyveri  hos  en  Mand,  der  havde  givet 
dem  Husly.  Planen  var  hendes;  men  han  bifaldt  den.  Dog 
vil  han  ikke  have  deltaget  i  Udforeisen;  han  paastaar, 
at  han  drak,  faldt  i  Søvn  og  drømte  om  sin  gamle  Lærer, 
og  da  hun  vækkede  ham,  vilde  han  ikke  gaa  med,  men 
drak  igjen  og  faldt  isovn  igjen.  Da  han  vaagnede,  havde 
hun  ene  udført  Indbrudet  og  havde  stjaalet  „en  ny  Seng 
og  Lagener  og  endel  Gangklæder'".  De  To  kunde  ikke 
bære,  hvad  hun  ene  havde  bortfort,  og  lejede  en  Bonde  til 
at  kjore  dem  hjem.  Xu  gjorde  de  dem  lystige,  kom  op  at 
skjændes,  og  han  slog  hende.  Tilsyneladende  blev  det 
godt  igjen,  og  de  gik  til  Hvile;  men  da  han  vaagnede,  var 
hun  borte  og  havde  medtaget  Alt  undtagen  Sengen.  En 
Dreng  bragte  ham  et  Brev  fra  hende,  hvori  hun  lovede 
ham  Hævn.  Han  brød  sig  ikke  stort  derom;  han  havde  nu 
lært  saa  mange  Taterkunster,  at  han  kunde  udove  dem  paa 
egen  Haand,  vandrede  ogsaa  i  nogen  Tid  omkring  og  er- 
nærede sig  paa  den  Maade,  men  blev  endelig  anholdt  i 
Anledning  af  hint  Indbrudstyveri.  Bonden,  de  havde  lejet, 
havde  fort  Øvrigheden  paa  Spor,  og  Ane  Kirstine  blev 
ogsaa  fanget. 

Eftersom  han  vidste,  hvad  der  ventede  en  Person,  der 
havde  været  straffet  gjentagne  Gange  og  var  skyldig  eller 
medskyldig    i  Indbrud,    nægtede    han    haardnakket;    han 

blev  sat  i  mørk  Arrest  og  „haardt  belagt  med  Jern",  men 

lil  ingen  Nyttet  At  lian  blev  belagt  med  Jern,  tyder  vel 
paa,  at  man  ansaa  ham  for  en  farlig  Forbryder,  Og  det  har 
rimeligvis  overrasket  ham  selv,  at  han  næsten  umærke- 
lig var  naaet  saa  vidt.  Dengang  vidste  han  endnu  ikke,  at 
Ane  Kirstine  var  bleven  arresteret,  og  han  blev  derfor 
haade  forskrækket  og  glad,  da  Arrestforvarerens  Kone 
paa  en  hemmelighedsfuld  Maade  hilste  ham  fra  „hans 
Kone"'  og  under  Løfte  om  den  dybeste  Tavshed  samtyk- 
kede i  at  lade  dem  komme  sammen.  Det  kunde  ikke 
ske  strax,  for  hendes  Mand  var  borte;  da  kom  hun  og 
forte  Jørgen  til  hendes  Stue,  hvor  han  traf  Ane  Kirstine. 
Hun  brast  i  heftig,  Graad  og  kunde  næppe  tale.  Men  hun 
kom  sig  efterhaanden ;  de  fik  Mad  og  Brændevin,  og  da 
Arrestforvarerens  Kone  havde  lavet  Kaffe,  tilbod  hun,  at 
de  for  Sikkerheds  Skyld  maatte  være  i  et  lille  Kammer 
ved  Siden  af  Kjokkenet.  Her  drak  de  Kaffepunsch,  og 
Ane  Kirstine  begyndte  at  drille  ham  med,  at  han  havde 
været  fejg  og  ligget  i  Lyngen,  medens  hun  udforte  Gjer- 
ningen. Han  blev  vred  og  paastod,  at  han  ikke  havde 
været  fejg;  det  ene  Ord  forte  til  det  andet,  den  hele  natlige 
Begivenhed  blev  paa  det  Xojagtigste  gjennemgaaet  i  deres 
Strid.  Saa  kom  Arrestforvareren  og  en  Politibetjent  ud  af 
et  Skab,  som  Jorgen  ikke  havde  lagt  Mærke  til;  Ane  Kir- 
stine opslog  en  skraldende  Latter,  hun  havde  hævnet 
sig  for  Slaget.  Det  var  nu  ude  med  Jorgen,  han  blev  dømt 
i  Slaveriet  paa  ti  Aar.  Dette  var  1811,  i  hans  27de  Aar. 
Han  beskriver  nu  omstændelig  Slaveriet  og  kalder  det 
dels  en  Helvedes  Afgrund,  dels  et  fornojeligt  Sted.  Man 
solgte  sit  overflodige  Brod  til  Marketenteren  og  fik  Brænde- 
vin derfor;  man  kunde  ved  Arbejde  skaffe  sig  mere 
Brændevin  og  Midler  til  at  vedligeholde  Bekjendtskaber 
i  Byen.  En  ubehagelig  Episode  var  det,  at  Jorgensen 
eller  Johan  Peter  Holst,  Manden,  der  engang  havde 
sendt  ham  afsted  med  50-Daler-Sedlen,  dode  der  „under 
en  frygtelig  Dødskamp";  men  det  var  snart  glemt.  „Des- 
værre tog  jeg  dengang  ofte  Del  i  disse  hule  Fornojelser 
derinde.'  Man  talte  undertiden  om  Beligion  og  mente,  at 
Mennesket  er  skabt  for  at  nyde  Livets  Glæder,  og  at  Be- 

ligionen  kun  er  til  for  deres  Skyld,  som  ikke  have  Styrke. 
Naar  vi  dø,  dø  vi  som  Kreaturet. 

Efter  to  Aars  Forløb  blev  han  flyttet  til  Nyborg,  og 
endskjønt  Livet  var  ligesaa  behageligt  der  som  i  Kjøben- 
havn,  og  endskjønt  han  sluttede  inderlige  Venskaber  der- 
inde, besluttede  han  sig  dog  til  „en  rigtig  Desertion",  nem- 
lig til  at  forlade  Danmark.  I  Løbet  af  3  Aar  tjente  han 
100  Rdl.,  og  paa  en  ganske  simpel  Maade,  ved  at  drikke 
Opsynsmændene  fulde  og  klæde  sig  om,  forlod  han  An- 
stalten. „En  halv  Time  efter  kjørte  jeg  forbi  Stokhuset, 
hvor  mine  to  Venner  stode  og  sagde  mig  et  stumt,  men 
hjertelig  vemodsfuldt  Farvel.  Jeg  sagde  vemodsfuldt;  thi 
jeg  saa  Taarerne  trille  ad  Jakob  Henriksens  Kinder,  og 
jeg  var  selv  baade  frygtsomt  og  vemodsfuldt  stemt." 

Han  kom  til  sin  Hjemstavn  og  gik  om  Natten  til  sin 
gamle  Lærers  Hus  og  bankede  paa  Ruden.  Den  Gamle 
lukkede  ham  ind,  græd  over  ham  og  bad  ham  dog  nu  for 
Guds  Skyld  at  ty  til  Amerika  eller  til  Holland  og  der  give 
sig  i  Krigstjeneste  til  Ostindien.  Med  dette  Forsæt  rejste 
han  ogsaa  videre,  men  havde  endnu,  før  han  kom  ud  af 
Landet,  et  Møde,  der  i  al  sin  Lidenhed  er  frygteligt. 
Han  kjørte  med  Extrapost,  kom  om  Aftenen  til  en  Kro  og 
bestilte  Aftensmad.  I  Stuen  sad  et  Fruentimmer  halvt 
sovende,  tre  Børn  sad  sammenkrøbne  hos  hende.  Medens 
han  spiste,  kom  den  ældste  Dreng  hen  og  saa  paa  ham, 
og  han  gav  ham  en  Bid.  Han  spurgte  Drengen,  hvad  han 
hed,  og  „hvor  forbavset  blev  jeg  ikke,  da  han  nævnte  mit 
fulde  Navn!"  Det  var  hans  eget  Barn;  Fruentimmeret,  der 
sad,  var  hans  fordums  Kjæreste,  som  nu  fortalte  ham,  at 
hendes  ældste  Drengs  Fader  var  i  Slaveriet,  og  senere 
„var  hun  bleven  to  Gange  narret."  Han  sagde  hende  ikke, 
hvem  han  var,  lader  det  til,  men  anbefalede  den  ældste 
Dreng  til  Værten  og  drog  saa  videre  for  ikke  at  møde  Andet 
end  Ulykke. 

Der  kommer  nu  en  Mængde  Begivenheder;  men  det 
er  den  ethiske  og  æsthetiske  Forbandelse  ved  et  saa- 
dant  Liv,  at  man  ikke  følger  det  med  en  saadan  Del- 
tagelse som  f.  Ex.  blot  den,  hvormed  man  vilde  følge  en 
ellers  ubetydelig  Person,  der  igjennem  Vanskeligheder  eller 
Farer  vilde  bringe  en  lille  Sum  Penge  i  Sikkerhed.  Det 

synes  En,  at  aer  Intet  er,  som  skal  bringes  i  Sikkerhed; 

man  tvivler  om  Villien,  selv  i  de  Øjeblikke,  da  man  under 
usædvanlige  Omstændigheder  gjerne  vilde  tro  den  vakt. 

[midlertid,  det  er  bedst  at  lade  Læserne  selv  domme. 

I  Altona  og  Hamborg  tilbod  han  flere  Kapitajner  at 
gaa  med  som  Kok  eller  som  Matros;  men  man  behovede 
ham  ikke.  Han  kunde  komme  med  som  Passager  til 
Amerika  for  80  Rdl.;  men  saa  mange  Penge  havde  han 
ikke.  Saa  besluttede  han  at  vandre  gjennem  Hannover 
til  Holland;  men  her  kom  det  ham  i  Vejen,  at  hans  Pa- 
pirer ikke  vare  i  Orden.  Han  havde  rigtignok  forsynet 
sig  med  en  falsk  Skudsmaalsbog,  der  imidlertid,  saa- 
snart  Politiet  beskjæftigede  sig  med  ham,  ikke  kunde 
fure  til  Andet  end,  at  man  skrev  til  vedkommende  Steder 
i  Danmark  og  fik  Svar,  som  vilde  bestyrke  en  Mistanke 
imod  ham.  Saasnart  han  var  anholdt  og  bragt  for  en 
Politikommissær,  sagde  han  derfor  til  ham,  at  han  vilde 
være  oprigtig:  hans  Skudsmaalsbog  var  falsk;  men  han 
havde  været  nodt  til  at  forsyne  sig  med  et  saadant  Papir, 
fordi  han  var  fodt  af  Taterfolk  i  Nærheden  af  Trond- 
hjem,  aldrig  konfirmeret  og  mulig  heller  ikke  døbt.  Efter 
langt  Skriveri  endte  dette  med,  at  han  „efter  at  have  be- 
talt Processens  Omkostninger"  skulde  transporteres  ud 
af  Landet  til  den  hollandske  Grænse.  Man  tog  hans 
l'hr  og  Penge,  forte  ham  i  Regn  og  Slud  over  Grænsen  og 
lod  ham  ene.  Der  satte  han  sig  til  at  græde  og  besluttede 
dcrpaa  at  stjæle  og  angive  sig  selv,  men  betænkte  sig 
og  gik  til  Groningen,  hvor  han  solgte  sin  Frakke.  Der- 
fra naaede  han  Hardwick,  hvor  der  var  et  Hverver- 
kontor; men  formedelst  hans  Mangel  paa  Legitimation 
vilde  man  ikke  tage  ham.  Endelig  naaede  han  Amster- 
dam og  fandt  der  en  dansk  Værtshusholder,  som  laante 
ham  Frakke  og  Støvler  og  gik  med  ham  til  Hverver- 
kontoret.  Der  var  Alt  næsten  bragt  i  Orden,  da  man  op- 
dagede, at  han  bar  falsk  Haar;  saa  vilde  man  ikke  have 
ham.  Han  blev  arresteret  som  Løsgænger  og  blev  syg  i 
Arresten;  men  i  denne  Sygdom  blev  han  kjærlig  plejet 
af  barmhjertige  Søstre,  og  han  benyttede  Lejligheden  til 
at  vække  Deltagelse  hos  den  svensk-norske  Konsul  — 
han  havde  jo  udgivet  sig  for  Nordmand  —  og  Konsulen 

gav  ham,  efter  at  han  havde  udstaaet  tre  Maaneders 
Fængselstraf  som  Løsgænger,  ikke  blot  Klæder  og  Penge, 
men  ogsaa  et  Konsulatpas  under  det  falske  Navn,  han 
havde  taget,  og  da  Konsulens  Fuldmægtig,  en  Preusser, 
horte,  at  han  forstod  sig  paa  Gartneri,  gav  han  ham 
Anbefaling  med  til  en  Herre  i  D  ussel  do  rf. 

Da  han  saaledes  var  bleven  næsten  vidunderlig  hjul- 
pen midt  i  den  største  Nød,  besluttede  han,  som  han  selv 
siger,  at  blive  et  bedre  Menneske;  men  efter  hans  Frem- 
stilling blev  han  skæbnesvangert  fort  bort  fra  den  Linie, 
han  fulgte,  og  dreven  tilbage  til  Danmark.  Krigen  var 
nemlig  udbrudt  (1848),  og  mange  Danske  bleve  transpor- 
terede hjem.  Paa  et  Dampskib  sluttede  han  sig  til  nogle 
af  dem  og  udgav  sig  for  en  dansk  Gartner.  Bevogterne 
spurgte,  hvad  han  havde  at  tale  om  med  de  Danske,  og 
da  han  fremviste  sit  svenske  eller  norske  Pas,  erklæ- 
rede de  ham  for  dansk  Spion  og  toge  halm  med.  Det  er 
næppe  den  hele  Sandhed;  men  man  kan  jo  ikke  kontrollere 
det.  Da  han  kom  til  Altona,  blev  der  hvervet  for  den 
slesvigholstenske  Armé,  og  eftersom  han  ingen  flere  Penge 
havde,  besluttede  han  tilligemed  tre  andre  „Danske';  at 
tage  Tjeneste.  De  bleve  forestillede  for  Hertugen  (eller 
Prindsen?)  af  Augustenborg,  og  det  synes,  at  Hertugens 
Opmærksomhed  særlig  var  henledt  paa  ham,  fordi  han 
havde  givet  en  Officer,  der  udspurgte  ham  om  Egnene  i 
Slesvig  og  Jylland,  gode  og  nojagtige  Svar.  De  Andre 
solgte  sig  for  350  Daler  (Mark  ?)  Kurant,  han  forlangte 
450  Daler.  En  Officer,  der  stod  ved  Hertugens  Side, 
spurgte  ham  „paa  korrekt  Dansk",  om  han  var  ved  sine 
Fem,  hvortil  han  vil  have  svaret,  at  han  havde  sine 
fem  Sanser  ligesaa  fuldt  som  nogen  Slesvigholstener.  Da 
han  gik,  kom  en  Officer  efter  ham  og  sagde,  at  Hertugen 
havde  fattet  Godhed  for  ham,  og  efter  at  være  bleven 
trakteret  i  et  Værtshus  blev  han  igjen  forestillet  for 
Hertugen.  De  handlede  og  tingede,  indtil  han  slog  af  til 
350  Daler,  hvoraf  han  skulde  have  100  strax,  100  ved 
Skolens  Slutning,  Resten  i  Lobet  af  tre  Aar.  Han  fik  sine 
100  Daler  og  svor  til  Fanen;  men  han  blev  snart  hjertelig 
kjed  af  Skole  og  Exercits  og  besluttede  at  desertere. 
Han   tilstaar   oprigtig,    at   det  ikke  var  Fædrelandskjær- 

lighed,    der    drev    ham,    nu-n    Misfornøjelse    med    Tvang 

og  Bevogtning.  „Tillige  bleve  vi  Danske  yderst  foragtede 
og  forhaanede  at'  lyskerne,  og  deri  skete  os  vor  Ret." 
En  Atten  gik  han  ned  i  Portvagten  og  trakterede  med 
Brændevin;  derved  lykkedes  det  ham  at  erfare  Feltraabet 
af  en  Ilannoveraner.  Saa  gik  han  tilhage  til  Sovestuen, 
anstillede  sig  beruset  og  gik  iseng,  men  stod  op  om 
Natten,  aahnede  Doren  med  en  falsk  Nogle  og  listede  sig 
forbi  Skildvagten  til  den  Tvergang,  hvor  Officererne  boede. 
Her  tog  han  en  Lieutenant  Kleins  Uniform,  iforte  sig 
den,  spændte  Sablen  om,  satte  Hatten  med  Fjerbusk  paa 
Hovedet  og  gik  ud,  medens  Skildvagten  præsenterede  Ge- 
vær. En  dansksindet  Værtshusholder,  hvem  han  i  For- 
vejen havde  sendt  Underretning,  modtog  ham,  sorgede 
for,  at  Lieutenant  Klein  strax  fik  sin  Uniform  tilbage- 
sendt, og  skjulte  ham  i  tre  Dage  paa  et  Tagkammer.  Der- 
paa  tog  en  navngiven  dansk  Konsul  sig  af  ham,  gav 
ham  et  Pas,  der  lod  paa,  at  han  var  fra  Skive  (hvad  han 
for  at  opnaa  dansk  Bistand  selv  havde  angivet;  og  vilde 
med  det  svensk-norske  Dampskib  fra  Lubeck  til  Kjo- 
henhavn.  Det  gjaldt  nu  blot  om  at  komme  til  Lubeck, 
hvad  der  var  vanskeligt  nok,  eftersom  der  var  Stik- 
breve ude  efter  ham.  Uagtet  han  sneg  sig  udenom  de  be- 
færdede Steder,  blev  han  dog  anholdt  af  en  preussisk 
Sergeant,  hvem  han  slog  sig  fra,  og  endelig  kjorte  en 
Bonde,  der  var  fodt  i  Ribe,  ham  for  2  Specier  ind  i 
Lubeck,  skjult  i  Halm. 

Efter  at  have  i  Kjobenhavn  „tumlet  sig  i  Sus  og  Dus 
og  levet  efter  sit  naturlige  Menneskes  Drifter  og  Til- 
bøjeligheder, til  Pengene  vare  brugte",  tog  han  sit  sven- 
ske Pas  frem,  lod  det  visere  af  Konsulen  og  begav  sig 
til  Skaane,  hvor  han  fik  Tjeneste  som  Gartner;  men 
„efterdi  Gartnerarbejdet  er  højst  daarligt  i  Sverrig",  vend- 
te han  tilbage  til  Danmark,  og  under  det  Navn,  han  havde 
faaet  i  Udlandet  og!  navnlig  ve»d  det  danske  Konsulat- 
pas, opholdt  han  sig  nu  paa  forskjellige  Steder.  Skjønt 
han  gik  under  et  nyt  Navn,  Jakob  Jakobsen,  og  havde 
kastet  sit  gamle  Menneske  bort,  var  han  dog  i  stadig 
Fare  for,  at  Sandheden  skulde  komme  frem,  og  at  han 
som  Jorgen  skulde  blive   tilbageleveret  til  Slaveriet.   Han 

blev  ogsaa  arresteret  i  Kallundborg,  men  ved  en  Fejl- 
tagelse, idet  Politiet  antog  ham  for  en  Person,  der  var 
rømt  fra  Holbæk  Arrest;  han  fremviste  sit  Pas,  og  man 
skrev  til  Skive  om  ham,  men  fik  naturligvis  ingen  til- 
strækkelig Oplysning,  da,  Passets  Angivelse  om,  at  han 
var  fra  Skive,  var  falsk.  Alligevel  slap  han  —  det  op- 
lyses ikke  tilstrækkelig,  hvorledes  —  uden  at  blive  rigtig 
opdaget  og  blev  kun  dømt  til  4  Gange  5  Dages  Vand  og 
Brød  „for  falsk  Skrift",  hvorfor  Politimesteren  i  Kallund- 
borg efter  hans  Straffetids  Udløb  fandt  det  rigtigst  at 
lade  ham  transportere  til  Sverrig,  eftersom  det  svenske 
Pas  syntes  det  rette.  Men  Jørgen  blev  bange  for,  at  dette 
vilde  føre  til  ubehagehge  Undersøgelser  og  langt  Fængsel 
i  Sverrig  :eller  Norge,  hvorfor  han  undveg  fra  Trans- 
porten  mellem   Holbæk    og   Roskilde. 

Ved  Hjælp  af  et  falsk  Arbejdsbevis,  som  han  skrev 
sig,  fik  han  Tjeneste,  først  hos  en  Præst  i  Slagelse,  der- 
paa  hos  en  Gartner  ved  Sorø  og  derefter  paa  en  Gaard; 
men  Vanskeligheden  var  bestandig  at  skuffe  Pobtiet,  og 
paa  sidstnævnte  Sted  blev  han  gjenkjendt  som  undvegen 
fra  Transporten  mellem  Holbæk  og  Roskilde.  Derfor  kom 
han  3  Gange  5  Dage  paa  Vand  og  Brød,  men  stadig  under 
Navnet  Jakob;  Ingen  anede,  at  han  var  Slaven  Jørgen. 
Efter  Straffetiden  fik  han  Arbejde  som  Gartner,  og  selve 
hans  Dommer,  Herredsfoged  Hjort,  tog  sig  af  ham;  men 
han  gik  alligevel  bort,  fordi  han,  som  han  angiver,  en 
Dag  saa  en  Person,  der  havde  været  med  ham  i  Slaveriet, 
og  frygtede  for  at  blive  forraadt.  Nu  drog  han  omkring, 
stjal  et  Uhr  og  kom  derfor  paa  atten  Maaneder  i  For- 
bedringshuset. Saaledes  havde  han  nu  snart  opslidt  sit 
andet  Navn  og  bragt  ogsaa  Jakob  Jakobsen  ud  af  Ver- 
den. I  Forbedringshuset  henholdt  han  sig  stadig  til,  hvad 
han  først  havde  fundet  paa  i  Hannover,  at  han  var 
Tater  og  udøbt,  og  Anstaltens  Præst  vilde  nu  undervise 
og  døbe  ham.  Men  han  syntes  formodenlig  ikke  om  at 
faa  en  Daabsattest  udstedt  fra  Forbedringshuset.  Den 
Grund,  han  selv  .angiver  til,  at  han  ikke  vilde  modtage 
Daaben,  var  den  'Bemærkning  af  en  Kammerat,  som 
godt  kjendte  ham,  at  hvis  han  lod  sig  undervise  og  døbe, 
vilde  han  vistnok  blive  røbet.  Dette  er  ikke  godt  at  for- 

staa;  iiH'ii  i  alt  Fald  slap  han  ganske  fra  Præsten  ved 
at  erklære,  at  han  paa  ingen  Maade  kunde  tro.  hvad  der 
blev  sagt  ham<  om  Religion.  Men  Tanken  om  at  blive 
døbt  paany  stod  dog  bestandig  tillokkende  for  ham:  saa 
kom  han  i  retmæssig  Besiddelse  af  et  nyt  Navn  og  nye 
Papirer,  det  gamle!  Navn  og  de  gamle  Historier  vilde 
derved  være  fuldstændig  skaffede  ud  af  Verden.  Paa 
de  mange  Farter,  .han  maatte  gjore,  idet  han  fra  For- 
bedringshuset blev  sendt  .til  Forsorgelse  snart  hist,  snart 
lier  over  næsten  hele  Halvøen,  bragte  han  bestandig  sin 
ndobte  Tilstand  paa  Bane  i  Samtale  med  Politimestre  og 
Præster,  ja  det  synes  endog,  at  han,  saasnart  han  var 
paa  fri  Fod,  med  Kunst  og  Klogt  begik  en  lille  Lovover- 
trædelse, stjal  en  ■Ubetydelighed  eller  gjorde  sig  mis- 
tænkt for  Saadant,  blot  for  at  komme  deslige  Embeds- 
mænd nær  og  vedligeholde  Omgangen  med  dem  ex  officio. 
Endelig  lykkedes  det  ham  ogsaa  at  bringe  det  saa  vidt, 
at  der  fra  vedkommende  Ministerium  indlob  Befaling  til, 
at  han  skulde  dobes,  og  at  Daaben  virkelig  blev  fuldfort. 
Selv  omtaler  han  „med  Kval  og  nagende  Anger"  denne 
Vanhelligelse  af  Sakramentet  som  den  grueligste  af  sine 
Synder.  Men  mærkeligt  er  det  derhos,  at  denne  Daabs- 
handling  blev  udfort  i  en  By  nærved  hans  Fodestavn. 

Jørgen  betragtede  sig  nu  som  traadt  i  nærmere  For- 
hold til  Præster  og  kristelige  Folk:  de  skulde  anse  ham 
som  deres  Barn  og  sorge  for  Barnets  Opdragelse  i  Guds- 
frygt samt  i  Velvære.  Man  tog  sig  ogsaa  af  ham,  og  han 
fik  Tjeneste  hos  en  Præst. 

For  Enhver,  der  har  fulgt  hans  Levnetslob,  er  det  nu 
et  Spørgsmaal  af  sand  menneskelig  Interesse,  om  han 
nu  havde  gode  Forsætter,  om  han  havde  krænket  Loven 
og  det  Hellige  ikkun  af  yderste  Nod  og  belært  af  Er- 
faring vilde  og  kunde  blive  et  skikkeligt  Menneske.  Jeg 
har  ikke  villet  forlade  mig  paa  hans  egen  Beretning,  men 
har  henvendt  mig  til  den  Præst,  hos  hvem  han  fik  Tje- 
neste. 

Jørgen  siger:  „Jeg  fik  Arbejde  som  Gartner  hos  Pa- 
stor — .  Her  arbejdede  jeg  fra  den  10de  August  til  midt 
i  Oktober.  Pastor  — ,  som  hav*l*e  et  meget  lille  Kald  og 
var  fattig,  kunde  ikke  evne  at  holde  mig  Vinteren  over; 
M    Goldschmidt  i  Folkeudgave.  VI  10 

men  han  forskaffede  mig  Tjeneste  hos  Pastor  — ,  og  saa- 
vidt  jeg  ved,  vare  de  Begge  vel  tilfredse  med  mig."  Denne 
sidste  Kondition  vil  han  kun  havie  forladt,  fordi  han 
traf  en  fordums  MedslaVe,  der  truede  med  at  angive  ham ; 
saa  maatte  han  igjien  begynde  sit  hjem-  og  fredlose 
Vandreliv,  faldt  igjen  til  Svir  og  stjal. 

Den  forstomtalfce  Præst  har  paa  min  Forespørgsel  Vel- 
villig givet  et  saa  nøjagtigt  og  fuldstændigt  Svar  som 
muligt,  og  her   er  det,   med   Udeladelse  af  Navne: 

„Det  var  en  Dag  i  Sommeren  1853,  at  jeg,  dengang 
Præst  i  — ,  aflagde  min  Ven,  Præsten  —  i  — ,  et  Besøg. 
Ved  min  Indtrædelse  stod  han  i  Samtale  med  en  Mand 
paa  en  40 — 45  Aar,  velvoxen,  bredskuldret,  sortsmudset 
og  skaldet,  med  et  Blik  og  en  Mine,  der  gjorde  det  Ind- 
tryk paa  mig,  at  han  vilde  give  sig  Udseende  af  ikke  at 
Være  en  Kjæltring,,  uden  dog  med  al  sin  Flid  at  kunne 
tilkæmpe  sig  den  dertil  nødvendige  Frihed  i  Tale  og 
Holdning.  Ved  min  Indtrædelse  standsede  han  strax  Sam- 
talen, og  idet  han  bød  mig  Goddag,  udbrød  han  med  en 
forunderlig  Sikkerhed:  „Der  har  vi  Manden!"  Saaledes 
stode  Jakobsien  (for  det  var  det  Navn,  han  dengang  gav 
sig)  og  jeg  første  Gang  over  for  hinanden.  Han  var  sendt 
fra  Pastor  —  eller  fra  Pastor  —  til  — ,  og  fra  denne  til 
min  Ven  —  med  Begjæring  om  at  faa  ham  anbragt  i  et 
stille,  kristeligt  Hus,  helst  hos  en  Præst,  der  vilde  for- 
berede ham  til  hans  første  Altergang,  efter  at  han  nylig 
var  bleven  døbt.,  Jeg  maatte  alligevel,  uagtet  min  Ven 
gj  en  tagne  Gange  bad  mig  om  at  tage  mig  af  dette  stak- 
kels Menneske,  bestemt  vægre  mig  derved,  baade  fordi  jeg 
dengang  levede  i  meget  sraaa  Kaar,  med  en  besværlig 
Husholdning,  og  fordi  J.  gjorde  et  alt  andet  end  hygge- 
ligt Indtryk  paa  mig.  Jeg  følte  desuden  med  mig  selv,  at 
hvis  det  var  en  svær  Opgave,  der  paalagdes  mig,  hvilket 
jeg  frygtede,  var  jeg  som  ganske  ung  Præst  ikke  denne 
voxen.  Men  da  Pastor  —  havde  faaet  udtalt:  „at  De  just 
nu  traadte  ind,  betragter  jeg  som  en  Tilskikkelse  af 
Vorherre  —  De  anaa  tage  ham  med  Dem"  —  styrtede  J. 
henimod  mig  som  .opløst  i  Taarter:  „For  Guds  Skjdd, 
forskyd   mig   ikke!"   og  jeg   var  overvunden. 

En  Timestid  derefter  kjørte  han  med  mig  hjem.  Paa 

Vejen  fortal  to  han  mig  sit  Levnetslob.  Det  gjorde  et  for- 
underligt Indtryk  paa  .mig.  Jeg  t'olte  mig  idelig  opfordret 
til  at  erklære  det  for  Løgn  Altsammen,  dels  paa  Grund 
af  lians  Fortællings  indre  Usandsynlighed,  dels  paa  Grund 
af  det  skelende,  lurende  Blik,  som  han  henvendte  til 
mig,  hvergang  han  i —  leende  indvendig  —  gottede  sig  over 
den  troskyldige  Lettroenhed,  hvormed  jeg  tog  imod  det 
Altsammen,  som  om  han  vilde  sporge:  „Kan  jeg  bilde 
Dig  det  ind  med?"  Jeg  horte  ham  med  taarekvalt  Stemme 
fortælle  om  sit  .Giftermaal  i  Groningen  i  Holland,  om  sine 
3  smaa  Born,  som  han  der  havde  forladt,  fordi  han 
havde  grebet  sin  Kone  in  flagranii  med  en  rig  Kjobmand, 
om  sin  Omvanken  i  Tyskland,  om  sin  brændende  Læng- 
sel efter  at  stille  sig  i  de  Kæmpendes  Bækker  for  Dan- 
marks retfærdige  Sag,  da  Oproret  udbrød  1848,  om  det  Fif, 
hvormed  han  i  Hamborg  havde  taget  mod  200  Mk.  Kur. 
Haandpenge  som  slesvigholstensk  Soldat,  om  hans  Flugt 
derfra  .til  Kjobenhavn,  om  hans  Bortvisning  derfra,  fordi 
han  manglede  Legitimationspapirer,  .om  hans  Farter  i 
Sverrig,  om  hans  .Transport  tilbage  til  Kjobenhavn,  om 
Autoriteternes  Anstrængelser  —  alle  forgjæves  —  for  at 
finde  hans  Hjemsted,  om  hans  Omvanken  i  Sjælland, 
hans  Arrest  hos  Herredsfoged  Hjort,  paa  hvis  Liv  han, 
oprort  .ved  hans  uretfærdige  Fremfærd  imod  ham,  gjorde 
et  frugtesløst  Attentat,  om  sit  Ophold  hos  en  Præst  — , 
om  sin  Oversendelse  til  Viborg  og  Arrestation  der  og 
siden  i  Xykjobing  paa  /Mors,  hvor  Præsten  —  havde  for- 
beredt ham  til  .Daab  ved  en  omfattende  Undervisning  i 
Kristendommen  og  lært  ham  at  læse  og  skrive,  om  et 
Engagement,  han  efter  sin  Frigivelse  havde  paataget  sig 
at  drive  en  iFlok  Stude  til  Hamborg,  om  sin  Sygdom  paa 
paa  Vejen  til  . — ,  hvor  han  fik  —  bildt  ind,  at  han  saa 
inderlig  længtes  efter  .Optagelse  i  den  kristne  Menighed, 
om  sin  Daab,  og  om  den  Spot  han  derpaa  blev  Gjenstand 
for  d  — ,  hvorfor  han  blev  sendt  til  Pastor  — ,  Pastor  — 
og  til  mig.  Ja,  det  er  mig  umuligt  nu  efter  saa  mange  Aar 
at  samle  det  nøjere;  men  det  var  saa  fabelagtigt,  at  jeg 
ikke  kunde  tro  det,  og  paa  den  anden  Side  turde  jeg 
heller  ikke  benægte  Muligheden,  især  da  jeg  jo  vidste, 
at  det  sidste  Kapitel  af  Bomanen,  hans  Daab,  gruzidede 

sig  paa  et  Faktum,  for  hvilket  Præsteattest  forelaa.  Hvad 
der  desuden  i  hoj  Grad  gjorde  mig  mistænksom,  var 
hans  fuldkomne  Glemsomhed  med  Hensyn  til  Alt,  der 
laa  ,forud  for  hans  Flugt  fra  Danmark,  skjønt  han  dog 
den  Gang  efter  hans  Opgivende  var  19  Aar  gammel. 

Min  Kone  var  meget  lidt  tilfreds  med  denne  nye  Hus- 
fælle; men  da  jeg  havde  taget  imod  ham,  maatte  vi  jo  se 
at  lose  Opgaven  saa  godt  som  mulig.  Brug  for  ham  havde 
vi  egenlig  slet  ikke;  men  da  han  gav  sig  ud  for  Gartner, 
lod  jeg  ham  ,arbejde  i  Haven,  tog  ham  saa  ind  paa  mit 
Værelse  om  Aftenen,  igjennemgik  samtlige  Afsnit  af  N.  T. 
med  ham,  og  forbavsedes  over  hans  gode  Kundskaber, 
hans  træffende  Svar  og  Bemærkninger,  mens  jeg  dog 
bestandig  troede  at  bemærke,  at  baade  hans  Sukke  og 
hans  Taarer  vare  Kunstprodukter.  Han  laa  den  forste 
Nat  hos  min  Karl ;  men  da  denne  bad  sig  fritaget  for  denne 
Sengekammerat,  fik  jeg  ham  mod  Betaling  indlogeret 
hos  Kromanden  om  Xatten,  men  Dagene  tilbragte  han  i 
min  Have,  var  arbejdsom,  flink,  villig  og  hoflig,  og  jeg 
gjorde  mig  Umage  for  at  jage  min  Mistro  med  Hensyn 
til  hans  Ærlighed  paa  Døren.  Navnlig  erindrer  jeg,  hvor- 
ledes han  med  stor  Dygtighed  d.  16de  Septbr.,  da  min 
Svoger  holdt  Bryllup  hos  mig,  havde  faaet'  rejst  en 
Æreport  ved  Indkjorselen  til  Gaarden  og  smykket  Kir- 
ken; men  jeg  erindrer  ogsaa,  at  min  Svoger  flere  Gange 
sagde  til  mig:  „Tag  Dig  ivare,  tro  ham  ikke,  han  narrer 
Dig  dog  tilsidst. "  —  Løn  havde  jeg  ikke  lovet  ham;  det 
var  jo  kun  for  en  kort  Tid,  jeg  havde  lovet  at  tage  mig 
af  ham;  men  da  han  var  blottet  for  Underklæder,  syede 
min  Kone  selv  tre  Skjorter  til  ham,  og  jeg  gav  ham 
Penge  til  Strømper  m.  m.  Flere  Gange  gav  jeg  ham  des- 
uden Æn  Daler,  og  naar  han  fik  Lov  at  gaa  til  Byen, 
glemte  han  ikke  at  pompe  min  Ven  Præsten  for  Penge, 
maaske  ogsaa  Andrie.  Det  gik  godt  et  Par  Maaneder. 
Han  havde  vundiet  min  Tillid,  og  jeg  sendte  ham  en  Dag 
til  Byen  til  en  Kjøbmand  med  et  Læs  Korn;  han  kom 
hjem  med  Pengene,  men  der  manglede  to  Daler.  Da  han 
imidlertid  forsikrede,  at  det  maatte  være  sket  ved  en 
Fejltælling  fra  Kjobmandens  Side,  gik  jeg  Dagen  efter 
ind  til  denne,  som  dog  med  stor  Bestemthed  forsikrede, 

nt  han  havde  talt  rigtig,  <>g  spurgte  mig  med  en  betænke- 
lig Mine,  hvad  diet  var  for  en  Fyr,  jeg  havde  sendt  ind 
til  ham  —  det  var  bestemt  en  „Verkappter  '.  Da  jeg  ved 
min  Hjemkomst  havde)  J.  for  mig,  gav  han  sig  til  at 
grade  over,  at  Jeg  kunde  have  ham  mistænkt  l'or  en 
saa  lav  Gjerning,  og  forsikrede  mig  i  de  hojtideligste 
Udtryk  pm  sin  (Uskyldighed.  Dertil  føjede  han,  at  han 
af  inderlig  og  oprigtig  Hengivenhed  for  mig  vilde  hctro 
mig  en  Ting,  som  han  Længe  havde  mærket,  men  saare 
nodig  vilde  omtale,  nemlig  at  jeg  daglig  blev  bestjaalet 
af  min  Rogter.  Dette  hverken  vilde  eller  kunde  jeg  tro; 
men  han  tog  da  frem  et  Betræk  til  en  Hovedpude,  som 
han  havde  fundet  i  en  Krybbe  i  Stalden,  og  som  Chri- 
sten (saaledes  hed  Rogteren)  havde  taget  paa  Blegen  og 
nu  vilde  være  afsted  med  om  Aftenen;  —  fremdeles,  at 
min  anden  Karl,  som  havde  gaaet  nogle  Dage  med  et 
sygt  Ben,  havde  en  ganske  anden,  hæslig  Sygdom.  Han 
vilde  af  Kjærlighed  til  mig  betro  mig  dette,  at  jeg  itide 
kunde  skille  mig  af  med  dem  Begge.  For  at  drage  min 
Tanke  bort  fra  hans  'egen  Utroskab  vilde  han  kaste  disse 
store  Skygger  over  de  Andre.  Jeg  blev  urolig  over  Alt 
dette.  Næste  Aften  kom  han  ind  og  fortalte  mig,  at  nu 
havde  han  og  -en  Anden,  hvis  Navn  han  havde  lovet  at 
fortie,  grebet  Christen  paa  fersk  Gjerning  tæt  udenfor 
Præstegaarden :  De  vare,  visse  i  deres  Sag,  gaaede  ham 
paa  Livet  og  havd'e  spurgt,  hvad  han  havde  i  sin  Lomme, 
og  havde  folt  "et  stort  Stykke  Flæsk;  men  i  det  Samme 
var  der  kommet  andre  Folk  til,  og  han  var  undsluppen 
dem.  Dersom  jeg  imidlertid  vilde  lade  Christen  sætte 
under  Tiltale  for  Tyveri,  vilde  hin  Anden  og  han  selv 
(J.)  staa  frem  som  Vidner.  Det  blev  fortalt  med  en  saa- 
dan  Sikkerhed  og  Troværdighed,  at  jeg  begyndte  at  vakle. 
Jeg  kaldte  Christen  for  mig,  men  blev  strax  slaaet  ved 
den  uskyldigste  Uvidenhed  om  Alt  det,  han  blev  be- 
skyldt for;  Betrækket  bavde  han  aldrig  set,  han  havde 
aldrig  modt  J.  ;hverken  ene  eller  med  en  Anden  paa  det 
angivne  Sted.  Jeg  kunde  fornemme  paa  det  Hele,  at  han 
løj  ikke,  ipg  jeg  maatte  holde  Lyset  for  J.  Min  Kone, 
som  har  et  skarpere  psykologisk  Blik  end  jeg,  var  i< iv- 
rigt hele  Tiden,   mens  dette  stod  paa,  vis  paa,  at  J.  loj, 

da  hun  med  Bestemthed  vidste,  at  intet  Flæsk  var  stjaalet 
fra  os,  og  da  hun  desuden  gjennemskuede  J.s  Plan  at  faa 
begge  de  andre  Karle  fjernede,  for  at  han  selv  kunde 
blive  antaget  i  min  Tjeneste.  At  han  havde  løjet  med 
Hensyn  til  den  anden  Karls  Sygdom,  blev  ogsaa  snart 
opdaget.  Fremdeles  kom  Kromanden  til  mig  og  fortalte, 
at  J.  en  Atfen,  da  han  havde  taget  sig  en  Taar  over  Tør- 
sten, i  Krostuen  havde  givet  Meddelelser  om  sit  fore- 
gaaende  Liv  tilbedste,  som  aldeles  ikke  stemmede  over- 
ens med,  hvad  han  havde  fortalt  mig.  Han  havde  fortalt, 
at  han  havde  en  Kone  paa  Als,  hvor  han  for  nogle  Aar 
siden  havde  været  med  at  anlægge  Hertugen  af  Augusten- 
borgs Have  o.  s.  v.  Desuden  havde  han  sagt  ham,  at 
jeg  havde  antaget  ham  i  Tjeneste  for  Ugeløn  (1  Daler  om 
Ugen),  men  „den  stakkels  Mand  er  jo  meget  fattig  og 
har  ikke  kunnet  betale  mig,  hvad  jeg  skulde  have"  — 
han  bad  derfor  Kromanden  om  paa  mine  Vegne  at  for- 
strække ham  med  2  Daler,  hvilke  han  ogsaa  havde 
faaet.  Sammie  Dag  kom  en  Skomager  til  mig  og  fortalte, 
at  J.  under  diet  samme  Paaskud  havde  faaet  2  Daler  hos 
ham.  Nu  faldt  det  som  Skjæl  fra  mime  Øjne.  Jeg  kaldte  J, 
ind  og  sagde  ham  rolig  og  bestemt,  at  han  maatte  forlade 
mit  Hus  strax,  da  jeg  til  alt  Held  havde  gjennemskuet 
ham.  Han  foer  op  som  ten  Rasende,  græd  og  svor,  at  jeg 
blev  ført  bag  Lystet  af  de  Andre,  der  var  ikke  et  Ord 
sandt  af,  hvad  Kromanden  havde  sagt;  men  det  var  nu 
engang  hans  sørgelige  Lod  i  Verden  at  blive  miskjendt 
og  det  stelv  af  dem,  han  elskede  højst  o.  s.  v.  Jeg  blev 
imidlertid  ved  min  Fordring,  og  han  maatte  gaa  ind  paa 
at  fortrække;  mlen  da  jeg  af  Kromanden  havide  faaet  at 
v[ide,  at  han  idetmindste  havde  10  Daler,  som  han  havde 
vist  dem  i  Kroen,  fordrede  jeg,  at  han  først,  før  han  gik, 
betaltie  sin  Gjæld.  Jo,  det  skulde  han  nok.  Jeg  gavi  ham 
en  gammel  Læderkuffert;  at  pakke  sine  Ting  ind  i  og 
mindede  ham  gjentagne  Gange  om  at  betale.  Ja,  nu  havde 
han  viseret  og  btetalt  Skomageren,  og  paa  sin  Vej  til 
Byen  vilde  han  gaa  ind  i  Kroen  og  afgjøre  det  med  Kro- 
manden. Han  gik;  men  jeg  vilde  nu  prøve,  om  han  holdt 
Ord,  og  gik  selv  i  Forvejen  ubemærket  af  ham.  Da  han 
kom  til   Omdrejningen   til   Kroen,  gjorde  han  imidlertid 

Venstre  om  og  gik  ad  Byen  til.  Da  stillede  jeg  mig  — 
tilligemed  min  Kones  Broder,  som  var  i  Besog  hos  mig 
—  i  Vejen  for  ham  og  spurgte  ham  kort  og  hestemt:  „Har 
De  betalt  Kromanden?"  Han  satte  da  Læderkufferten, 
som  han  har  paa  Byggen,  fra  sig,  loftlede  en  stor  Knippel, 
som  han  bar  i  Haanden,  truende  op  imod  mig  og  sagde: 
„Gjorde  jeg  Dig  nu  Din  Bet,  Din  sorte  Satan! 
saa  slog  jeg  Dig  i h j <e  1   paa   Stedet."   — 

Dette  var  da  det  ene  Sted,  hvorfra  Jorgen  i  sin  til 
Ol'fenlighed  bestemte  Biografi  venter  sig  et  godt  Skuds- 
maal.  Det  kan  endnu  tilføjes,  at  Præsten  ikke  lod  ham 
slippe,  men  rolig  tvang  ham  til  at  rykke  ud  med  de  to 
Daler  til  Kromanden,  Hint  Udbrud  af  Jørgen  var  vel 
heller  ikke  ment  som  egenlig  Drabstrusel,  men  kun  en 
Hjertets  Lettelse  efter  saa  meget  Hykleri  og  et  vredt 
Forsøg  paa  at  /frelse  to  Daler.  Han  betalte  dem  altsaa,  men 
forlangte  Kvittering,  som  Præsten  ogsaa  gav  ham.  Da 
Præstens  Karl  næst|e  Dag  søgte  Jørgen  i  Byen  for  at  faa 
to  Daler,  som  han.  Karlien,  havde  laant  Jørgen,  viste 
Jørgen  ham  Kvitteringen  som  Bevis  paa,  at  Præsten  havde 
faact   de   to   Daler   til   Karlen. 

Den  Præst,  til  hvem  Jørgen  nu  begav  sig,  og  hvis 
Tilfredshed  han  ligeledes  henviser  til,  var  en  god  Ven 
af  den  forrige  og  havde  engang  under  et  Besøg  sagt,  at 
skulde  Jørgen  engang  være  i  Trang  for  Arbejde,  kunde 
han  komme  til  ham.  Dette  Vink  fulgte  Jørgen,  og  saa- 
snart  han  troede  at  have  indyndet  sig  i  Huset,  betroede 
han  Præsten,  at  den  anden  Præst,  Jørgens  sidste  Hus- 
bond, ikke  var  en  tro  Ven;  thi  han  havde  sagt  om  ham, 
Jorgons  nuværende  Husbond,  at  han  var  „et  ubetydeligt 
Menneske  og  en  middelmaadig  Præst '.  Det  var  snildt  be- 
n '»net  paa  lavere  Naturer,  men  slog  naturligvis  fejl  her. 
Vi  behøve  altsaa  ikke  at  antage,  at  det  var  Frygt  for  en 
forhenværende  Medslave,  der  drev  Jørgen  bort  fra  gode 
Steder  og  ud  igjen  i  Fred-  og  Lovløshed. 

Endelig  har  jeg  en  Meddelelse  fra  den  Gejstlige,  der 
i  sin  Tid  døbte  Jørgen,  d.  v.  s.  maatte  forrette  den  anden 
Daab.  Endel  af  den  vil  ikke  føje  noget  Nyt  til  den  Karak- 
teristik, der  allerede  foreligger;  men  Slutningen  viser  et 

besynderligt  Sammentræf,  ligesom  en  vred,  trættet  Skjæb- 
nes  direkte  Indgriben. 

„Aar  gik  hen;  jeg  stod  i  stadig,  om  end  ikke  hyppig 
Brevvexling  med  ham,  saa  ham  ogsaa  enkelte  Gange 
hos  mig  og  havde  en  Korrespondance  om  ham  med  en 
Herredsfoged,  hos  hvem  han  var  bleven  paagreben.  Han 
slap  fri  igjen  og  korresponderede  igjen  med  mig,  men 
i  en  helt  forandret  Tone.  Der  laa  et  dulgt  Had  eller  idet- 
mindste  Bitterhed  mellem  Linierne,  uden  at  jeg  kunde  se 
Aarsagen  dertil  i  Andet  end,  'at  jeg  ikke  havde  kunnet 
eller  villet  tilvende  ham  min  Interesse  og  Hengivenhed 
i  den  Grad,  han  rimeligvis  har  ventet  og  gjort  Fordring 
paa.  Det  er  nok  muligt,  at  han  har  mærket  Noget  af 
den  Mistillid  og  Antipati  imod  ham,  der  laa  hos  mig,  og 
som,  hvor  meget  jeg  end  tilbagetrængte  den,  dog  oftest 
havde  tvunget  mig  til  at  sætte  en  Grænse  imellem  os, 
han  ikke  kunde  bryde.  Endelig  modtog  jeg  et  Brev,  fra 
ham,  fuldt  af  vilde  .Yttringer,  hvori  han  opsagde  mig 
Huldskab  og  Venskab  og  tilbagegav  mig  det  Navn, 
jeg  ha vde  givet  ham  i  Da  ab  en.  Omtrent  en  Maaned 
efter  blev  han  paagreben  og  bragt  til  det  Arresthus,  der 
rimeligvis  var  det  eneste  i  Landet,  hvor  han  kunde  blive 
gjenkjendt  som  Slaven  Jorgen,  og  i  Virkeligheden  ogsaa 
blev  det." 


RAVNEN 

(1867) 


FØRSTE  BOG 

TO  FAMILIER 


FØRSTE  KAPITEL 


For  omtrent  tyve  Aar  siden,  i  et  af  Aarene  40,  i  Kong 
Christian  d.  8des  Tid,  bosatte  en  Mand  ved  Navn 
Abraham  Krog  sig  i  Kjobenhavn.  Ingen  vidste,  hvorfra 
han  var  kommen,  og  det  Rygte  udbredte  sig,  at  han 
havde  været  Slavehandler  eller  Sorover.  Han  saa  ikke 
ud  dertil;  thi  vel  var  der  noget  Haardt  i  den  temmelig 
hoje,  magre  Mands  Ansigt;  men  det  Myndige  i  hans  Væsen 
havde  dog  ikke  nogen  krigersk  eller  somandsmæssig  Ka- 
rakter og  syntes  snarere  at  antyde  en  Kjobmand,  der  sto- 
lede paa  Pengenes  Magt.  De,  som  derfor  tvivlede  om, 
at  han  havde  fort  et  grumt  Ungdomsliv,  viste  sig  imid- 
lertid ikke  derfor  tilbojelige  til  at  tro  godt  om  ham, 
men  mente,  at  han  paa  anden  tvetydig  Maade  var  kom- 
men til  den  Rigdom,  han  syntes  at  besidde. 

Rygterne  hidrørte  tildels  fra  hans  egen  Uforsigtighed 
eller  fra  et  fejlagtigt  Træk,  han  havde  gjort  strax  efter 
sin  Ankomst  —  eller  maaske  Trækket  ikke  engang  var 
fejlagtigt:  han  havde  blot  ikke  havt  Held  med  at  ud- 
fore det.  Saasnart  hans  Hus  var  monteret,  havde  han. 
formodenlig  efter  amerikansk  eller  vestindisk  Skik,  ud- 
stedt Indbydelser  til  en  stor  Middag  og  havde  udsogt 
sit  Selskab  —  sin  tilkommende  Omgangskreds  —  blandt 
de  betydeligste  Familier.  Faa  eller  ingen  af  dem  havde 
taget  nogen  Beslutning:  Hr.  Krog  havde  endnu  intet 
Rygte,  Intet  vidstes  om  ham,  undtagen  at  han  skulde  være 

meget  rig.  Men  da  hændtes  det  ved  en  Soirée,  at  en 
temmelig  højtstaaende  Person,  der  ogsaa  var  indbuden 
af  Krog,  bragte  Indbydelsen  paa  Tale,  og  da  han  dog 
skulde  sige  Noget,  sagde  han:  „Hvem  er  Hr.  Krog?'' 
—  Og  da  Ingen  i  Hast  svarede,  kom  han  til  omtrent  at 
gjentage  Ordene,  men  med  en  anden  Tone:  „Hvem  er 
denne   Hr.    Krog?" 

Spørgsmaalet  var  altsaa  officielt  rejst  og  officielt  ube- 
svaret. Uden  at  man  havde  havt  den  allerringeste  Til- 
bøjelighed til  ikke  at  gaa,  kunde  man  nu  ikke  gaa.  „Man " 
var  den  Toneangivende,  de  Toneangivende  og  de,  som 
lade  sig  Tonen  give  an.  Hr.  Krog  begyndte  at  faa  Breve 
med  Tak  og  Undskyldning.  Da  —  sagde  nu  Itygtet  — 
faldt  han  paa  den  fortvivlede  Plan  at  lade  sin  Kone 
agere  syg  og  omsendte  i  største  Hast  Breve,  der  paa 
Grund  af  denne  Sygdom  opsatte  Middagen.  Sandt  var 
det  imidlertid,  at  hans  Hustru  var  heftig,  dødelig  syg 
og  laa  omtrent  et  Aar;  men  det  nyttede  ham  ikke.  Fra 
Husenes  første  Sal  gik  det  gjennem  Køkkenerne  ned  i 
Kældrene,  til  Urtekræmmer,  Spækhøker  o.  s.  v.,  at  der 
var  Noget  i  Vejen  med  den  rige  Hr.  Krog.  Kælderen  har 
mere  Fantasi  end  første  Sal;  den  nøjes  ikke  med,  at 
der  er  Noget  i  Vejen,  men  vil  vide,  hvad  der  er  i  Vejen, 
opdager  eller  opdigter  det,  og  Digtningen  steg  gjennem 
Køkkenorne  op  paa  første  Sal,  hvor  den  igjen  blev  om- 
sat i  en  finere  Form.  Saaledes  gik  det  til,  at  Hr.  Krogs 
Bygte  i  kort  Tid  gjennemløb  alle  Stadier  fra  Slavehand- 
ler til  Slaveholder.  Sagen  blev  naturligvis  ogsaa  omtalt 
blandt  de  rolige  Folk,  Iagttagerne,  der  hverken  danse 
blindt  med,  naar  der  spilles  op,  eller  haardnakket  stille 
sig  ved  Væggen,  og  en  af  disse  ytrede  engang:  „Enten 
Krog  tænkte,  at  Nogen  vidste  for  Meget  om  ham,  eller  at 
man  vidste  for  Lidt  om  ham,  saa  vilde  han  aabenbart 
overvinde  begge  Dele  ved  strax  at  gjøre  et  rask  Kup; 
mais  le  coup  a  manqué,  et  on  ne  s'en  reléve  que  diffici- 
lement"1). 

Ingen  talte  til  Hr.  Krog  direkte  om  Bygterne;  men  et 
saa   besynderligt,   sympathetisk   Forhold   er  der  imellem 

')  Kupet  er  mislykkedes,  og  man  rejser  sig  kun  med  Vanskelighed 
igen. 

vore  Sandser  og  Atmosfæren,  hvori  vi  leve.  at  han  dog 
omtrentlig  erfarede  dem  alligevel.  \)en  eneste  Tilfredsstil- 
lelse, han  havde  af  dem,  var,  at  de  vare  saa  aldeles 
falske  —  hvilken  Tilfredsstillelse  maaske  hidrørte  fra,  at 
der  var  noget  Sandt,  som  knude  sigas,  men  ikke  blev 
sagt.  Det  er  muligt,  at  han,  skuffet  i  sin  Forventning 
om  at  kunne  spille  en  Rolle  og  fore  sin  Familie  ind 
mellem  Hovedstadens  Elegance  og  Dannelse,  og  util- 
bøjelig til  at  modtage  en  mindre,  smaaborgerlig  Selskabs- 
kreds, vilde  have  rejst  bort  igjen,  hvis  ikke  hans  Kone 
havde  ligget  saa  længe  syg  og  under  sin  lange  Rekon- 
valescens forst  og  fremmest  behovet  Ro.  Saa  blev  han 
da  og  stræbte  med  saa  megen  Ro  og  Anstand  som  mulig 
at  finde  sig  i  sin  Stilling,  i  den  kolde,  hoflige  Afstand, 
som  laa  imellem  ham  og  det  Selskab,  han  havde  begært. 
Undertiden  maatte  han  sige  sig  selv,  at  hvis  det  kun 
var  en  Forventnings-  eller  Overgangstid,  der  skulde  faa 
Ende,  var  det  egenlig  godt,  at  hans  Familie  ikke  hoved- 
kulds var  bleven  kastet  ind  i  Selskaber  og  Adspredelser. 
Hans  21aarige  Søn,  der  tidligere  havde  været  sendt  til 
Danmark  for  at  gaa  i  Skole  og  derpaa  igjen  været  hos 
ham  i  Amerika  eller  Vestindien,  fik  Tid  og  Lejlighed  til 
at  udvikle  sig,  og  hans  to  Dotre  fik  i  det  Mindste  Lej- 
lighed til  at  lære  Dansk.  De  besogte  en  højere  Dan- 
nelsesanstalt,  hvor  de  foruden  Sproget  studerede  de  dan- 
ske unge  Piger  og  lærte,  hvad  man  skulde  interessere 
sig  for. 

Der  var  kun  et  eneste  Menneske,  som  hyppig  saas  hos 
ham,  og  det  var  den  lille,  noget  skrutryggede  Jode,  Si- 
mon Levi.  Ham  benyttede  Krog  som  Mellemmand  til 
Omsætning  af  Statspapirer  og  andre  Værdier,  og  imellem 
de  To  opstod  efterhaanden  en  egen  Slags  Fortrolighed. 
Naar  de  havde  talt  sammen  om  Forretningerne  og  Simon 
Levi  vilde  gaa  og  havde  Haanden  paa  Dorgrebet,  faldt 
sædvanligvis  et  lille  Ord,  der  bragte  ham  til  at  blive  og 
passiare,  stadig  ved  Døren,  seende  op  til  den  høje  Krog, 
der  med  Hænderne  i  Lommen,  tilsyneladende  ligegyldig 
og  fornem  eller  overlegen   bragte   ham   til   at  tale. 

Men  Simon  Levi  lod  sig  ikke  skuffe  af  denne  paatagne 
Ligegyldighed  eller  Nonchalance.   Han   var  af  den  Slags 

Jøder,  der  nu  er  ifærd  med  at  forsvinde:  opdragen  under 
en  vis  Forfølgelse  fra  de  Kristnes  Side  og  derfor  ydmyg 
og  ængstelig,  oplært  paa  den  besynderlige  dobbelte  Maade, 
til  at  forstaa  sig  paa  Penge  og  til  at  udlægge  den  Visdom, 
der  er  i  Talmud.  Han  kunde  tænke  dybere  og  aandful- 
dere,  end  Nogen,  ved  at  se  ham,  vilde  tro;  men  det  var 
saa  at  sige  paa  anden  Haand,  som  Discipel  af  Talmud; 
naar  han  tænkte  og  talte  paa  egne  Vegne,  var  det  paa 
en  blandet  Maade,  mere  efter  Erfaring  end  efter  Lærdom, 
forsigtig  og  snildt,  ofte  smaat,  næsten  altid  indviklet.  Et 
Vand,  hvorover  i  April  snart  gaa  mørke  Regnskyer,  snart 
Solstraaler,  skifter  ikke  hyppigere  og  lettere  Udtryk,  end 
Levis  Stemme  og  Fysiognomi  kunde  skifte  under  Paa- 
virkning  af  Samtaler,  og  hans  Mening  skiftede  med,  men 
kun  paa  Overfladen;  i  Dybet  befandt  han  selv  sig  ufor- 
styrret, d.  v.  s,  hans  eget  religiøse  og  nationale  Liv  og 
hans  smaa  Interesser  .  Han  sagde  gjerne  Jo,  jo,  til 
Alt,  hvad  man  sagde,  eller  han  gjentog  de  Ord,  man 
sagde  ham,  undertiden  med  oprigtigt  Bifald,  men  lige- 
saa  ofte  med  en  Ironi,  som  man  ikke  anede.  Han  kunde 
sige  sit  „Jo,  jo"  højt  og  lydelig  og  paa  samme  Tid  med 
stille  Tilfredshed  sige  sig  selv:  „Jo,  nu  tror  den  Be- 
heimo  (den  Dumrian),  at  jeg  gi'er  ham  Ret!"  Han  talte 
ikke  et  Sprog,  hvis  Særegenhed  kan  gjengives  ved  Skrift- 
tegn; han  sagde  ikke  tsjo,  men  heller  ikke  jo,  ikke 
schkal,  men  heller  ikke  skal.  Han  anvendte  ligesaa  megen 
Tid  paa  et  vist  Antal  Ord  som  andre  Folk;  men  han  for- 
delte Tiden  anderledes  paa  dem.  Hans  Stemme  var  paa 
en  egen  Maade  dyb  og  karakteristisk:  Hvis  han  i  et 
mørkt  Værelse  sagde  blot:  „Jo,  jo,  Hr.  Krog,"  kunde 
man   høre,   hvordan   han   saa   ud. 

Med  sit  Instinkt  og  sin  Erfaring  havde  han  hurtig  sagt 
sig  selv,  at  der  var  Noget,  som  manglede  Abraham  Krog, 
en  rig  og  uafhængig  Kristen,  der  ikke  for  Verden  kunde 
gjøre  Brug  af  sine  Penge,  og  han  havde  gjættet  Abraham 
Krogs  Ønsker  næsten  med  samme  Tydelighed,  som  om 
de  vare  blevne  ham  lydelig  betroede.  Dersom  Krog  havde 
kjendt  Simon  Levi  nøje  nok,  vilde  han  have  forstaaet, 
hvilken  Betydning  der  var  i  Simon  Levis  store  Næse, 
naar  den  engang  imellem,  medens  han  stod  ved  Døren, 

loftede  sig  op  imod  ham,  medens  de  smaa  sorte  Øjnes 
Blik  hurtig  vimsede  over  hans  Ansigt.  „Hvorfor  spørger 
Du  mig  ikke,  Du  lange  Dumrian?'  sagde  Næse  og  Øjne; 
men    Krog   forstod    ikke   Sproget. 

Det  var  en  Aften,  da  Simon  Levi  stod  i  sin  sædvanlige 
Stilling  ved  Doren,  at  Krog  kom  med  en  lille  Hentydning, 
som  han  næsten  frygtede  for  at  gjore,  da  han  mente,  at 
den  kunde  saare  eller  fornærme  Simon  Levi.  Det  var  en 
Hentydning  til  Joderne.  Men  Simon  Levi  var  under  saa- 
danne  Forhold  slet  ikke  sensihel  og  greb  den  lette  Hen- 
tydning som  Anledning  til  en  ny  Passiar  —  ikke  fordi 
han  yndede  at  spilde  sin  Tid,  men  fordi  han  holdt  sig 
til  Mundheldet:  Aus  Schmues  kommt  Schinues,  o:  Snak- 
ker jeg  til  en  Mand,  snakker  han  ogsaa  til  mig,  og  det 
kan   fore   til   Xoget. 

Efter  faa  Øjeblikkes  Forlob  vare  de  inde  i  en  lang 
Samtale  om  denne  Gjenstand,  og  med  den  Blanding  af 
personlig  Forsagelse  og  national  Stolthed,  som  Jøder  af 
hans  Slags  have,  udhævede  Simon  Levi,  hvor  mange 
Joder  der  vare  ansete  Mænd.  Han  nævnte  Læger  og  Sag- 
forere,  en  Agent,  ja  en  Etatsraad. 

„Bah,1"  sagde  Krog  med  sin  kolde  Overlegenhed,  ,. Agent, 
Etatsraad,  hvad  er  det  at  være  stolt  af?  Saadan  en  Titel 
kan   jo   Enhver   kjobe   sig." 

„Jo,  jo,  Hr.  Krog,"  svarede  Simon  Levi,  „det  kan  En- 
hver kjobe  sig.  Hvor  meget  tror  De,  Hr.  Krog,  at  saa- 
dan en  Titel  koster?" 

„Aa,  hvad  ved  jeg?  Jeg  har  ikke  tænkt  paa  de  Narre- 
stregers   Pris;    men    lad    os    sige    titusinde    Daler." 

„Jo,  titusinde  Daler.   Det  er  mange  Penge,  Hr.  Krog." 

„Ja,  hvordan  mener  De?  Har  den  Mand,  De  nævnte, 
givet  mere  end  titusinde  Daler?" 

„l'den  Fortrydelse,  Hr.  Krog,  naar  De  —  jeg  ved  nok, 
De  vil  ikke;  men  jeg  sætter  nu,  De  vilde  —  naar  nu  De 
vilde  gie  titusinde  Daler  for  saadan  en  Titel,  hvor  vilde 
De  saa  gaa  hen  og  kjobe  den?" 

„Det    ved   jeg,    min    Salighed,    ikke." 

„Jeg  ved  det  heller  ikke,"  sagde  Simon  Levi,  satte 
Næsen  meget  hojt  og  stirrede  Krog  lige  ind  i   Øjnene. 

„De  mener  altsaa  ikke,  at  man  kan  kjøbe  det  Stads?" 

„Jo,  kjøbe?  Hvem  sælger?"  svarede  Simon  Levi  og  saa 
igjen  ned. 

„De  mener  altsaa,  at  Vedkommende  slet  Intet  har  givet 
for  sin  Titel?  Det  er  en  Mand  af  store  Fortjenester,  der 
er  bleven   paaskjønnet?" 

„Jeg  mener,  Hr.  Krog,  at  han  har  givet  mange  Penge 
for   sin   Titel." 

„Saa  gid  — .  Om  Forladelse,  min  gode  Levi;  men  det 
synes   mig,   at   De  gjør  Nar  af  mig." 

„Om  Forladelse,  Hr.   Krog,  hvordan  mener  De?" 

„Sagde  De  ikke,  at  Manden  ikke  havde  kjøbt  sin  Titel 
og  dog  havde  givet  mange  Penge  for  den?" 

„Jo,   Hr.   Krog." 

„Naa?" 

„Forstaa  mig  ret,  Hr.  Krog,  misforstaa  mig  ikke.  Han 
gik  ikke  op  til  Kongen  og  sagde:  „Deres  Majestæt,  hvor 
meget  koster  Titlen?  Her  er  titusinde  Daler  i  nye  Sedler 
lige  fra  Nationalbanken,  er  det  nok?"  Det  gjorde  han 
ikke;  men  han  gav  alligevel  mere  end  titusinde  Daler 
—  og  gav  dem  dog  ikke  alligevel." 

„Hør  nu,  Hr.  Levi,  jeg  er  en  høflig  Mand,  vær  De 
nu    ogsaa    høflig   og   tal    tydelig." 

„Tydelig,  Hr.  Krog?  Det  er  tydeligt;  han  var  vel- 
gj  ørende." 

„Velgjørende?"  sagde  Krog  overrasket  og  hvorvel  han 
søgte  at  skjule  det,  med  en  Mængde  Tanker  i  den  Retning, 
hvor  den  kloge  Simon  Levi  havde  tændt  Lys. 

Simon  Levi  syntes  Intet  at  mærke  og  vedblev:  „Han 
var  velgjørende.  Han  gav  mange  Penge  bort,  og  han  stif- 
tede Legater.  Jeg  skal  sige  Dem,  Hr.  Krog,  Legater  er  en 
god  Ting.  Man  giver  Pengene  bort  efter  sin  Død,  men 
har   dem   i  levende  Live." 

„Sætter  man  saa  høj  Pris  paa  Velgjørenhed  her  i 
Landet?  Er  saa  Faa  velgjørende?" 

„Faa  velgjørende?  Det  vil  jeg  ikke  sige,  Hr.  Krog., 
Tvertimod,  Alle  er  velgjørende,  og  derfor  koster  det 
mange  Penge,  naar  det  skal  falde  i  Øjnene." 

„Ja,   saa?"   sagde   Krog. 

„Det   er    vores    Opfindelse,"   sagde    Simon    Levi. 

„Hvis?" 

„Vores.   De  ved  jo.   lir.   Krog,  jeg  er  en  Jøde." 

„Ja,  jeg  har  nok  tænkt  det;  men  hvordan  kan  det 
være    Deres    Opfindelse'' 

Simon  Levi  havde  niaaske  allerede  ved  de  sidste  Ord 
sagt  Mere,  end  han  egenlig  vilde  sige;  men  enhver  Mand 
har  sit  Punkt,  hvor  han  kan  blive  inkonsekvent  eller  i 
Samtale  opgive  sin  tilvante  eller  kunstlede  Personlighed 
for  den  virkelige,  og  jo  mindre  Verdens-  eller  Selskabs- 
mand man  er,  desto  snarere  kan  man  komme  til  dette 
Punkt.  Simon  Levi,  der  til  en  vis  Grad  folte  sig  smigret 
ved  at  kunne  staa  og  tale  saadan  med  den  rige  Krog, 
kunde  ikke  forhindre  sig  selv  fra  at  glide  ned  ad  Skraa- 
planen  og  fortsætte  med  den  Blanding  af  Ironi  og  Lær- 
dom, der  var  hans  egenlige  Natur.  Han  sagde:  „Jo,  Hr. 
Krog,  jeg  skal  sige  Dem,  vi  har  et  Ordsprog,  som  De 
maaske  ikke  forstaar,   for  det  er  paa  Hebraisk.' 

„Kan    De   ikke   oversætte   det?'' 

„Jeg  kan  oversætte  det,  Hr.  Krog.  Det  lyder  saadan : 
Zedoko  tatzil  mimoves.  Det  er  oversat:  Velgjorenhed  frir 
fra  Doden.  Hvem  sorger  saadan  for  sine  Fattige,  som 
vi  gjør,  Hr.  Krog?  Og  De  vil  altid  se  paa  Borsen,  Hr. 
Krog,  at  naar  der  er  Noget  paafærde,  saa  tegner  Jø- 
derne sig  forst.  Mange  er  saadan  velgjorende,  at  de  dor 
deraf." 

„Det   var   som    Pokker!    Do    de   i  Fattigdom?" 

„Xej,  Hr.  Krog;  men  efter  vores  gamle  Lærdes  Mening 
er  der  to  Slags  Død.  Den  ene  Død  er  den,  hvorefter 
man  bliver  lagt  i  Ligkisten  og  kjørt  ud  og  begravet. 
Den  anden  Dod  er,  at  man  gjør  Guds  Bud  saadan,  at 
det  slet  ikke  mere  er  for  Guds  Skyld,  og  saa  dor  man 
ogsaa,   indvendig   —   De   forstaar   mig,   Hr.    Krog?" 

„Ja,   naa,   saadan,"   sagde  Krog  med  et  Smil. 

Nu  havde  den  lille  Simon  Levi  ikke  Mere  at  sige. 
Han  følte,  at  han  havde  talt  for  meget,  og  var  skam- 
fuld ved  sig  selv  derover,  og  imedens  han  igjen  sogte 
at  tænke  paa  de  Bihensigter,  han  havde  med  Krog,  saa 
han  op  til  denne  med  et  tomt  Smil. 

„Hør  nu, "  sagde  Krog,  ,,jeg  havde  næsten  glemt,  at 
vi  i  Aften  skulde  gjøre  Afregning;  De  har  nogle  Penge 
tilgode.  Værsgo,  maa  jeg  betale  Dem.  Og  her  er  en  lille 
M    Goldschmidt  1  Folkeudgave.  VI  11 

Extra-Dusor  til  —  det  er  ikke  for  at  være  velgjorende, 
eller  for  at  De  skaf  gjore  mig  til  Etatsraad." 

„En  Mand  som  De,  Hr.  Krog,"  svarede  Simon  Levi, 
„behøver  ikke  at  kjøbe.  De  gjør  Dem  selv  til  Mere  end 
Etatsraad!   Glem  mig  saa  ikke.' 

„Jeg  er  ganske  godt  fornøjet  med,  hvad  jeg  er,  min 
gode  Levi.' 

„Jo,  jo,  Gud  bevares,  De  har  Grund  til  at  være  for- 
nøjet, Hr.  Krog;  men  jeg  mente  blot  — " 

„Deres  Mening  var  god,  og  De  skal  have  Tak  derfor. 
Men  i  alt  Fald  er  det  saa  langt  fra,  at  jeg  vil  glemme 
Dem,  at  jeg  tvertimod  vil  bede  Dem  være  mig  behjælpelig 
med  en  ny  Sag.  Der  er  nogle  Folk,  jeg  gjerne  vilde  have 
opspurgt,  og  saa  vil  jeg  netop  stifte  et  Legat.  ' 

„Hr.  Krog!  —  —  Jo,  jo,  Hr.  Krog.  ' 

„Ja,  men  med  den  Forskjel  fra  de  Andres,  at  det  skal 
være  i   den   dybeste   Hemmelighed." 

„I    den    dybeste    Hemmelighed.    Jo,    Hr.    Krog. 

„Naar  De  vil  komme,  op  til  mig  en  af  Dagene,  skal 
jeg  sige  Dem  Mere.  Paa  Deres  Tavshed  ved  jeg,  jeg  kan 
stole." 

„Jo,  som  paa  Dem  selv,  Hr.  Krog." 


ANDET   KAPITEL 


En  Sommerdag  i  samme  Aar,  184—  laa  et  dansk  Or- 
logsskib tUankers  i  Bugten  ved  Humlebæk.  Det  var  endnu 
den  Tid,  da  Folket  ved  at  se  Hæren  og  Flaaden  ikke 
havde  Følelsen  af,  at  de  vare  dets  egne.  Officerer  og 
Mandskab  vare  rigtignok  dets  Jvjød  og  Blod,  og  Skibe 
og  Materiel  vare  anskaffede  for  dets  Penge;  men  baade 
Folkets  Livskraft  og  detsj  Afgifter  ligesom  undergik  en 
Forvandling  ved  at  tilhøre  den  absolute  Konge.  De  kunde 
bruges  efter  en  Vilje,,  det  ikke  kjendte,  til  et  Formaal, 
der  var  det  fremmed,  ja  kunde  endog  blive  brugte  imod 
det.    Man    tænkte   maaske   ikke    ret   herover;    men    man 

havde  heller  ikke  overfor  et  Skil>  eller  en  Batuillon 
en  Fornemmelse,  der  fjernt  kan  lignes  med,  hvad  en 
senere  Tid  har  folt.  Hvad  man,  Marinen  betræffende, 
mest  fol  te,  var,  at  den  i  Grunden  ikke  blev  brugt  og 
efter  al  Rimelighed  ikke  var  bestemt  til  alvorlig  Brug. 
Om  Officererne  vidste  man,  at  de  bleve  opdragne  paa 
Søkadetakademiet  og  muligvis  erhvervede  endel  gode 
Kundskaber,  medens  deres  praktiske  Dygtighed  under- 
tiden, maaske  ufortjent,  blev  dragen  i  Tvivl.  Derimod 
blev  det  sagt,  at  de  yngre  vare  særdeles  vel  sete  ved 
Hoffester,  at  de  vare  livlige  Kavallerer,  flinke  Dansere, 
og  at  de  vare  meget  aristokratiske,  o:  stolte  overfor 
Folket  og  deres  Mandskab,  Manglede  saaledes  ofte  den 
ethiske,  den  nationale  Folelse,  saa  kunde  man  derimod 
ikke  værge  sig  imod  en  æsthetisk  Tilfredsstillelse  ved 
Synet  af  et  saadant  Orlogsskib  som  det,  der  paa  den 
nævnte  Tid  laa  i  Humlebækbugten.  Skjont  det  kun  var 
en  Korvet,  tiltrak  det  sig  dog  mellem  Mængden  af  Sejlere 
i  Sundet  Opmærksomhed  som'  en  Ørn  imellem  tamme 
Fugle.  Hvad  enten  man  saa  det  fra  Land  eller  passerede 
det  paa  Helsingorsdampskibet,  blev  endog  det  mest 
uovede  Øje  behagelig  berort  af  det  Symmetriske  imellem 
Skrog  og  Rejsning,  den  elegante  Orden  i  Master  og  Tov- 
værk, og  af  Stilheden,  forenet  med  Kraften,  som  man 
fornam  ved  at  komme  nærmere.  Idet  Kanonerne  bleve 
synlige  paa  Dækket,  medens  Orlogsflaget  langsomt  ud- 
foldede og  igjen  sænkede  sig  for  den  lette  Nordenvind, 
kunde  man,  om  man  ikke  tænkte  paa  en  daadrig  Frem- 
tid, ikke  forhindre  Fantasien  fra  at  flagre  til  Fortiden 
eller  til  ubestemte  Scener  af  Kamp  og  Sejr. 

Imedens  Skibet  saaledes,  maaske  til  mangt  et  Gemyt, 
udstraalede  noget  Ridderligt  eller  Romantisk,  var  Chefen 
i  det  Øjeblik,  da  vi  begive  os  ombord,  beskæftiget  med  at 
barbere  sig.  Dette  er  en  Operation,  som  endog  den  mest 
alvorlige  og  værdige  Mand  bør  tilendebringe  i  Enrum,  og 
vi  ville  derfor  lade  Chefen  blive  færdig  dermed  og  faa  sit 
Ansigt  i  Orden,  inden  vi  gjore  hans  Bekjendtskab.  Sandt 
at  sige  vilde  Kapitajn  Winter  ikke  være  tjent  med,  om 
vi  indskrænkede  os  til  denne  Tilbageholdenbed  og  ikke 
ventede  lidt  endnu.   Faa  Mennesker  ere  ganske  sig  selv  i 

11« 

Enrum,  og  Kapit.  Winter  var  i  den  Grad  et  sociabelt 
Menneske,  at  alle  hans  Egenskaber,  naar  han  var  alene, 
hang  slappe  som  et  Skibs  Sejl  ved  et  pludseligt  Vind- 
stille. Om  han  skulde  være  klogtig  eller  dum,  velvillig 
eller  overmodig,  ung  eller  gammel  (hans  virkelige  Alder 
var  38),  alvorlig  eller  frivol,  afhang  ganske  af,  hvem 
der  kom  ind  ad  Doren,  og  laa  Alt  tilsammen  ubestemt, 
som  Mulighed,  i  hans  Fysiognomi,  naar  han  var  ene. 
Det  første,  lidt  bestemtere  og  tillige  gunstige  Indtryk, 
vi  faa  af  ham,  er,  da  han  har  kaldt:  „Ferdinand!  '  og  en 
ung  Person  Jydløst  kommer  ind  fra  Forstuen,  d.  v.  s.  det 
aabne  Rum   foran   Kahyten   nedenfor  Trappen. 

Det  var  et  knap  fuldvoxent  Menneske  paa  sytten,  atten 
Aar,  i  Matrosdragt:  blaa  Skjorte,  blaa  Benklæder  og  gule 
Bandelersko;  han  var  smækker  og  smidig  at  se  til,  meget 
solbrændt,  det  brune  Haar  noget  krollet,  Ansigtet  ikke 
kløgtigt  over  det  Almindelige,  men  overordenlig  behage- 
ligt formedelst  noget  Uskyldgti,  Hjertensgodt  og  Bravt, 
der  laa  over  det  Hele,  især  i  de  brune  Øjne  og  om  Mun- 
den. Man  kom  uvilkaarlig  til  at  tillægge  Kapitajnen  For- 
tjeneste for,  at  han  havde  faaet  en  saadan  Skibsdreng 
ombord  og  gjort  ham  til  sin  Oppasser.  Valget  viste  Smag, 
og  Ferdinands  aabne  Fysiognomi  vidnede  om,  at  han  blev 
godt  behandlet. 

„Tag  Barbervandet  bort,  og  kald  paa  Kokken,"  sagde 
Kapitajnen. 

„Ja,    Hr.    Kapitajn." 

Et  Øjeblik  efter  bankede  Kokken  paa  og  kom  ind  i 
sin  Nankinstrøj<e  og  med  sin  hvide  Hue  i  Haanden,  buk- 
kede kejtet  og  sagde:  „Ja,  Hr.  Kapitajn"  til  hvert  andet 
af  Chefens  Ord.  Det  irriterede  Kapitajn  Winter;  men 
Kokken  er  en  vigtig  Person  og  staar  ikke  under  Artik- 
lerne længer,  end  han  selv  vil,  følgelig  var  der  ikke  Andet 
at  gjøre  end  saa  kort  og  indtrængende  som  mulig  at  ud- 
vikle for  Køkkenets  Chef,  at  Skibschefen  ventede  en 
Gjæst  til  Frokost,  og  at  forene  det  Ønskelige  med  det 
Mulige  i  følgende  Spiseseddel:  Lobscows,  Sardiner,  Kote- 
letter med  Grønærter,  en  Omelette,  kold  Sandkage  og  Des- 
sert. Derefter  fastsattes  Middagsmaaltidet,  hvortil  Chefen 
havde  indbudt  Næstkommanderende   og   Doktoren.   „Det 

er  don  eneste  Fornojelse,  man  har  ombord,"  saaledes 
sluttede    Kapitajnen    etter    Sædvane    Forhandlingerne. 

Da  Kokken  var  gaaet,  kaldte  Kapitajnen  igjen  paa 
Ferdinand,  der  igjen   lydløst  kom   tilsyne. 

„Du    holder  jo    af  Lohscows,    Ferdinand?" 

„Ja,  Hr.   Kapitajn." 

„Ja,  det  er  maaske  galt  at  byde  en  Landofficer  Lohs- 
cows ;  men  nu  har  jeg  engang  sagt  Kokken  det,  og  saa 
kan    Du    spise,   hvad   der   bliver   tilovers." 

„Ja,  Hr.   Kapitajn." 

„Og  saa  sorger  Du  for  Vinen,  Ferdinand;  ikke  Andet 
end  min   egen   Rødvin   og   Madeira." 

„Nej,   Hr.   Kapitajn." 

„Hvem  har  Vagt?" 

„Lieutenant  Skau." 

„Gaa  og  hils  hami  fra  mig  og  bed  ham  sende  en  Baad 
iland  lidt  for  Kl.  lly2  for  at  hente  Hr.  Premierlieutenant 
Hansen  fra  Helsingør  —  eller  bed  heller  Lieutenant  Skau 
komme   ned    til   mig." 

Tredje  Lieutenant  kom  ned  og  fik  Ordren,  hvorpaa 
Chefen    igjen    kaldte   paa    Ferdinand. 

„Hvor  er   min   nye   Uniform?" 

„Jeg  lagde  den  ned  her  i  Skuffen  iforgaars,  da  Kapi- 
tajnen  kom  ombord   paa   Rheden." 

„Var  der  Noget  i  den?" 

„Ja,    nogle   Penge  i  Brystlommen." 

„Hvor  er  de?" 

„I    Kapitajnens    Pult." 

„Talte   Du   dem?"  i 

„Nej,  Hr.   Kapitajn." 

„Der   skulde   være   175   Daler;    lad   os   se  efter." 

Kapitajnen  talte  Pengene,  men  fandt  kun  170.  Han 
talte  om  igjen,  regnede;  efter,  huskede  sig  om  for  at  ud- 
finde, om  han,  siden  han  forlod  Rheden,  havde  givet 
Nogen  Penge;  men  Resultatet  blev,  at  der  mangled$  5  Rdl. 

„Det  er  forbandet,  at  jeg  glemte  at  faa  Pulten  gjort 
istand,  mens  vi  laa  ved  Kjøbenhavn,"  sagde  Chefen. 
„Det  er  ikke  Din  Skyld;  Du  har  handlet  efter  Ordre. 
Men  hvem  kan  have  været  her  i  Kahyten?  Var  der 
Nogen  herinde,  mens  jeg  var  iland  iaftes?" 

Ferdinand  kunde  ingen  Oplysning  give,  da  man  uden 
at  blive  set  fra  Dækket  kunde  gaa  fra  Messen  ind  i 
Chefens  Kahyt.  Kapitajnen  talte  om  Tingen,  som  om 
Ferdinand  stod  ganske  udenfor  den,  og  ingen  af  dem 
syntes  at  have  en  Forestilling  om,  at  en  Mand  handlede 
uforsvarlig  ved  ikke  selv  at  tage  vare  paa  sine  Penge 
og  derved  forebygge,  saavel  at  Mislighed  blev  begaaet, 
som  at  Mistanke  blev  kastet  iflæng  paa  Skyldige  og 
Uskyldige. 

Endelig  sagde  Kapitajnen:  „Hvor  var  Du  imorges  fra 
Kl.   6  til   7?" 

„Jeg  var  tilvejrs  og  læste  paa  det,  som  Kapitajnen  havde 
givet  mig  for." 

„Kan  Du  nu  Noget?" 

„Jeg  ved   ikke." 

„Sikke  Sludder!  Skal  Du  ikke  vide,  om  Du  ved  eller 
ej?  Gaa  og  kom  strax  hid  med  Bogen!  Det  er  Søndag, 
og  Du  skal  holde  Gudstjeneste  paa  den  ene  eller  den 
anden   Maade." 

„Luk  Døren  ilaas,"  sagde  Chefen,  da  Ferdinand,  flink 
som  et  Egern,  var  kommen  tilbage  med  Bogen;  thi  Sand- 
heden var,  at  han  var  bange,  Nogen  skulde  se,  at  han 
nedlod  sig  til  at  give  sin  Skibsdreng  Undervisning.  Saa- 
snart  de  vare  ene  og  uforstyrrede  ved  Bogen,  havde 
Kapitajnens  Fysiognomi  forandret  sig  i  den  Grad,  at 
man  kunde  trot,  at  en  Broder  af  ham  havde  taget  hans 
Plads.  Et  Udtryk  afl  Velvilje  og  Intelligens  havde  lige- 
som forædlet  hans  Pande,  Øjenbryn  og  Øjne  og  stod 
saa  fast,  at  man  'kunde  antaget  dette  for  hans  virkelige 
Væsen.  De  mathematiske  Opgaver,  tsom  vare  stillede  Fer- 
dinand, hørte  just  ikke  til  de  vanskeligste;  men  Kapi- 
tajnen gik  ind  paa  dem  med  største  Omhu,  viste  deres 
Betydning  for  det  praktiske  Søliv,  fortalte  Exempler  paa, 
hvordan  de  vare  koninej  til  Nytte,  og  naar  Ferdinand 
ikke  kunde  følge  med,  søgte  han  at  anspore  hans  Intelli- 
gens ved  at  udpege  som  Maal:  Styrmandsexamen  —  en 
Udsigt,  der  baade  syntes,  at  glæde  og  ikke  at  glæde  Fer- 
dinand. Saaledes  hengik  en  Timestid,  da  de  bleve  af- 
brudte  ved   en   Banken   paa    Døren. 

„Hvem  er  det?"  raabte  Chefen,  idet  ban  kastede  Bogen 
hen  bag  de  Tæpper,  der  skjulte  lians  Køje. 

„Det  er  Baadsmanden ;  jeg.  skulde  melde,  at  Kapitaj- 
nens   Chalup    kommer   med',  en    fremmed    Officer." 

„Godt.  —  Skrup  nui  af,  Ferdinand,  og  dæk  Bordet  i 
en  Fandens  Fart!'  sagde  Kapitajnen,  idet  han  aabnede 
I  inren  og  satte  Ferdinand  ud  med  et  blidt  Spark  paa  hans 
Bagdel. 

Et  Øjeblik  efter  forkyndte  Baadsmandens  Pibe,  at  man 
lagde  til  Styrbord,  og  Kapitajnen  fik  netop  Tid  til  at 
komme  op  og  modtage  sin  Gjæst,  Premierlieutenant  Han- 
sen af  Garnisonsbataillonen  i  Helsingor.  Han  tog  ham 
under  Armen  og  forte  ham  i  Samtale  op  og  ned  ad 
Dækket,  indtil  Ferdinand  og  Hovmesteren  fik  gjort  Fro- 
kostbordet  istand. 

Lieutenant  Hansen  var  en  kjon,  kraftig  bygget  ung 
Mand  med  noget  Dristigt,  men  tillige  noget  Holdningsløst 
i  sit  Væsen.  Halvdelen  af  ham  var  endnu  Kadet,  kunde 
man  sige,  eller  man  kunde  ogsaa  sige  med  en  af  hans 
Overordnede,  at  han  var  „en  flink  Officer,  men  tillige 
rent  ud  sagt  en!  Flab".  Det  „Flabede"  viste  sig  bl.  A. 
ved.  at  han  gjerne  vilde  slaa  sig  til  Bidder  paa  den, 
han  talte  med,  og  have  et  Vidne  derpaa.  Det  Forste  var 
nu  heller  ikke  vanskeligt  at  opnaa  under  Frokosten 
med  Kapitajn  Winter;  thi  saasnart  Hansen  var  kommen 
ombord,  syntes  Winter  at  befinde  sig  midt  i  Garnisons- 
livet,  begyndte  at  spørge  om  Damer  og  kunde  ikke  lade 
vare  —  uden  forresten  at  begaa  nogen  personlig  Indis- 
kretion —  at  hentyde  til  den  Lykke,  han  selv  havde  gjort 
hos  det  smukke  Kjon.  Lieutenant  Hansen  bragte  ham 
fuldstændig  op  paa  denne  Kjæphest,  og  da  han  ikke 
havde  nogen  Anden  til  at  være  Vidne  paa  sin  ironiske 
Beundring,  gjorde  han  Øjne  til  Ferdinand,  der  ene  var- 
tede op.  Det  var1  ikke  at  mærke  paa  Ferdinand,  om  han 
forstod  et  Ord  af  Samtalen  eller  noget  af  Lieutenantens 
Blikke,  endsige  om  han  fornøjede  sig  over  denne  For- 
trolighed eller  blev  uvillig  derover;  han  passede  sin 
Dont  saa  mekanisk  som1  en.  Statue,  og  denne  urokkelige 
Bo  gjorde  tilsidst  endog  Lieutenanten   skamfuld. 

Kapitajn  Winter  blev  alt  mere,  hjertelig  og  vilde  par- 

tout  beholde  Lieutenant  Hansen  til  Middag;  men  denne  var 
indbuden  til  Middag  og  havde  det  Hverv  at  bringe  Kapi- 
tajnen med,  hvilket  var  umuligt,  fordi  han  allerede  havde 
indbudt  sin  Næstkommanderende  og  Doktor.  De  enedes 
derfor?  om,  at  Winter  skulde  komme  iland  senere,  og 
Lieutenant  Hansen  beredte  sig  til  at  gaa  fra  Borde. 

Idet  Chaluppen  skulde  bemandes,  meldtes  det  Kapi- 
tajnen,  at  en  af  Sluproerne  havde  skaaret  næsten  Halv- 
delen af  en  af  sine  Fingre.  „Saa  spring  Du  i  Chaluppen, 
Ferdinand,  og  tag  en  Aare,  saa  kan  Du  have  Landlov  med 
det  Samme!"  raabte  Kapitajnen,  og  et  Øjeblik  efter  sad 
Ferdinand  i  Baaden,  til  Bagbords  nærmest  Styrmanden 
og  altsaa  ogsaa  nærmest  til  at  modtage  Lieutenanten,  naar 
han  steg  ned.  Det  havde  opad  Formiddagen  begyndt  at 
blæse  lidt  op  med  Sydost  Vind,  der  satte  nogen  Sø,  og 
Baaden  gyngede  noget,  medens  deri  laa  ved  Falderebet, 
I  det  Øjeblik,  da  Lieutenant  Hansen  vilde  sætte  sin  Fod 
paa  den,  gled  den  en  Tomme  længere  ned,  end  han  havde 
beregnet,  og  Følgen  var,  at  han  tabte  Fodfæste  og  styr- 
tede hovedkulds  i  Vandet.  For  Lieutenanten  —  der  øje- 
blikkelig blev  greben  af  en  kraftig  Næve  og  halet  op  — 
var  dette  et  ganske  naturligt,  skjønt  meget  ubehageligt 
Tilfælde;  men  ikke  saa  for  de  Losseøjne,  der  fra  Dækket 
og  fra  Baaden  havde  set  til.  Det  var  aldeles  tydeligt  for 
dem,  at  Ferdinand  enten  af  grov  Uagtsomhed  eller  af  Kaad- 
hed  havde  foranlediget  det  Indtrufne,  og  samtidig  med, 
at  Lieutenant  Hansen  blev  bragt  tilbage  paa  Dækket,  be- 
ordrede Kapitajnen  med  Tordenstemme  Ferdinand  op  og 
dikterede  ham  en  Lussing.  Medens  Lieutenanten  paa  Vejen 
til  Kahytten  trak  sin  røde  Kjole  af,  trak  Ferdinand  paa 
Vejen  til  Kanonen  sin  Jækkert  af,  og  medens  Lieutenanten 
sad  dernede  og  fik  Tørt  paa,  hørte  han  gjennem  det  aabent- 
staaende  Skylight  en  Lyd,  der  noget  lignede  en  Slagter- 
øxes  Huggen  i  raat  Kjød. 

„Hvad  er  det?"  spurgte  han. 

„Det  er  Drengen,  som  faar  sine  Tamp  ved  Kanonen." 

„Det  synes  mig,  De  sagde,  han  skulde  have  en  Lus- 
sing?" 

„Ja,  jeg  har  heller  ikke  formildet  Dommen;  han  faar 
den  nu." 

„Jeg  troede,  en  Lussing  var  paa  Hovedet." 

,,Xej,  vor  er  paa  Ryggen, "  svarede  Kapitajnen  og  lo. 

„Ja,  jeg  vilde  s'gu  ogsaa  le,  hvis  det  ikke  var  for  min 
Kjole  —  men  jeg  skulde  da  have  en  ny  alligevel,  og 
idag  faar  jeg  saa  gjore  Stads  i  Deres,  for  nu  faar  jeg  nok 
ikke   Tid    til   at   komme   hjem   forst.' 

En  Mand  hlev  kommanderet  i  Chaluppen  i  Stedet  for 
Ferdinand,  da  Lieutenant  Hansen  for  anden  Gang  og  med 
storre  Held  forlod  Skibet,  og  en  halv  Time  efter  kaldte 
Kapitajnen:  „Ferdinand!" 

Ferdinand  kom  ligesaa  lydløst  og  ligesaa  rolig  som  for- 
hen, og  da  Kapitajnen  ikke  strax  tiltalte  ham,  meldte  han 
sig  paa  den  sædvanlige  Maade,  idet  han  tog  til  Panden 
og  sagde:  „Hr.  Kapitajn!" 

„Hør  nu,  Ferdinand,"  sagde  Kapitajnen,  „Du  fik  en  Lus- 
sing." 

„Ja,  Hr.  Kapitajn." 

„Erkjender  Du,  at  det  var  retfærdigt?" 

„Ja,  Hr.  Kapitajn." 

„Godt,  Ferdinand;  sig  mig  nu,  hvordan  det  gik  til." 

Ferdinands  brune  Kinder  bleve  om  mulig  endnu  mør- 
kere; men  han  svarede  ikke. 

„Var  det  af  Vanvare?  Svar  ærlig!" 

„Xej,  Hr.  Kapitajn." 

„Men  hvorfor  Satan  gjorde  Du  det  da,  Din  forban- 
dede Hund?" 

Ferdinand  stod  som  paa  Gløder,  men  svarede  ikke. 

„Se  mig  i  Øjnene,  Dreng,  og  svar!" 

Ferdinand  adlød  i  det  ene  Punkt:  han  saa  Kapitajnen 
i  Øjnene,  og  hvad  enten  hans  Blik  havde  et  Udtryk, 
hvorved  der  pludselig  gik  et  Lys  op  for  Kapitajn  Win- 
ter, eller  han  i  Forvejen  havde  en  Anelse  om  Sammen- 
hængen, saa  sagde  han  blødt: 

„Ferdinand,  min  Dreng,  var  det,  fordi  den  Flab  gjorde 
Nar  af  mig  ved  Bordet?" 

„Ja,  Hr.  Kapitajn." 

Kapitajnen  gik  et  Par  Gange  op  og  ned,  standsede 
foran  Ferdinand  og  sagde:  „Ræk  mig  Haanden.  —  Nu 
lover  jeg  Dig,  saa  sandt  som  jeg  i  mit  Hjerte  er  en  ærlig 
Mand,  at  jeg  aldrig  skal  svigte  Dig;  men  saa  snart  som 

Du  er  afmønstret,  skal  jeg  se  efter,  om  der  findes  et  le- 
digt Numer  i  den  faste  Stok.  Saa  kan  Du  komme  ind 
enten  i  Matroskorpset  eller  i  Artillerikorpset,  og  hvis  Du 
er  brav,  som  jeg  ikke  tvivler  om,  kan  Du  avancere.  — 
Saa  taler  vi  ikke  mere  om  den  Ting.  —  Sig  til  Kokken,  at 
vi  vil  have  Maden  paa  Bordet  Kl.  5  præcis.  —  Og  det 
er  sandt,  er  Du  ikke  fra  denne  Egn?" 

„Jo,  Hr.  Kapitajn." 

„Saa  maa  Du  have  Landlov  idag  alligevel  —  og  der  er 
en  Daler  at  more  Dig  for." 


TREDJE  KAPITEL 


Kapitajn  en  gjorde  sig  en  Spadseretur  op  og  ned  ad 
Dækket,  undertiden  i  dybe  Tanker,  som  det  syntes,  under- 
tiden yderst  opmærksom  paa  Alt  omkring  ham.  Han 
opdagede  en  lille  Fejl  ved  Forre-Merssejl,  og  strax  maatte 
Baadsmanden  pibe  Mandskab  op  til  at  beslaa  det  om 
igjen.  Der  laa  noget  Stov  langs  Skanseklædningen,  og 
saasnart  han  fik  Øje  derpaa,  spurgte  han  2den  Styrmand, 
der  tilfældigvis  befandt  sig  i  Nærheden,  om  Hensigten 
nu  var  at  gjøre  Kongens  Skib  til  en  Svinesti.  To  Mand 
Mand  kom  øjeblikkelig  med  Svabere.  „Sej,  Du,  Nr.  37," 
sagde  Kapitajnen  til  den  ene  af  dem,  „jeg  vil  sige  Dig, 
at  Du  tager  forbandet  fejl,  hvis  Du  tror,  at  Du  har  faaet 
en  Aare  i  Haanden  til  at  klø  med.  Jeg  saa  Dig  godt  for 
lidt  siden,  kan  Du  tro.  Hvis  Du  ikke  langer  ud  med 
Aaren  ligesaa  flink  som  til  Ærterne  —  for  ved  dem  bliver 
Du  nok  ikke  ovenpaa  —  saa  kan  Du  hilse  og  sige,  at  Du 
skal  faa  med  mig  at  bestille." 

Middagsbordet  havde  aldrig  været  saa  kjedeligt  for 
Næstkommanderende  og  Doktoren  som  paa  denne  Dag 
—  thi  i  Reglen  var  Kapitajnen  en  behagelig  Vært  — ,  og 
saasnart  Kaffen  var  serveret,  lod  han  sig  ro  iland. 

Det  er  muligt,  at  Humlebæk  Fiskere,  naar  de  kom  hjem 
om  Aftenen,  vilde  faa  Beretning  om  hver  Bevægelse,  der 

var  rorrøn  Hf 4  paa  Korvetten  eller  mellem  den  og  Landet; 
men  det  saa  ikke  ud  til,  at  endog  en  saadan  Kjendsgjer- 
ning  som  Chefens  Landgang  vakte  den  allerringeste  Op- 
mærksomhed i  Byen.  Kun  et  Par  Børn,  der  stode  i  Af- 
stand, firkantede  og  ubevægelige,  beundrede  Kapitajn  Win- 
ter, da  han  let  sprang  op  paa  Havnedæmningen. 

Kapitajnen  steg  rask  op  ad  den  stejle  Sti  til  Lande- 
vejen, der  lober  i  Bugtninger  langs  Havet,  gik  forst  til- 
venstre,  men  vendte  snart  om  og  begav  sig  ned  ad  Lands- 
byens Gade.  Hist  og  her  hortes  en  sagte  Samtale  af 
Folk,  mest  Fruentimmer,  der  stode  inde  i  deres  smaa 
Haver  eller  sad  paa  Tærskelen  til  deres  smaa  Huse.  Ellers 
var  Alt  stille,  kjedeligt  stille,  vilde  man  have  sagt,  hvis 
ikke  paa  den  ene  Side  det  blaa  Sund,  der  fjernt  ude  lyste 
af  den  synkende  Sol,  og  til  den  anden  Side  det  dybe, 
tætte  Gronne,  hvorigjennem  det  rodlige  Sollys  kun  hist 
og  her  blinkede,  havde  givet  Stilheden  hin  underlige  Ka- 
rakter, indlagt  hin  Forventning  om,  at  noget  Usædvan- 
ligt eller  Skjønt,  som  den  skjuler,  kunde  vise  sig,  kort 
hin  Poesi  og  Bomantik,  som  vort  eget  Sind,  paavirket  af 
Naturen,  lægger  i  den.  Kapitajn  Winter  var  imidlertid 
ikke  greben  af  en  saadan  usikker  Længsek  han  søgte 
noget  Bestemt,  og  da  han  i  nogen  Afstand  saa  et  ungt 
Fruentimmer  under  et  ensomt  Træ  foran  et  Hus,  syntes 
han  at  'have  fundet  sin  Gjenstand.  Han  standsede  og 
spurgte,  hvem  der  boede.  —  ,,Der  bor  min  Fader,"  sva- 
rede den  kjonne,  blonde,  blaaojede  Pige.  —  Han  spurgte 
videre  og  erfarede,  at  Faderen  hed  Niels  Frederiksen  og 
var  Fisker,  at  hun  var  sytten  Aar  og  hed  Else,  at  Faderen 
var  ude  at  fiske,  at  hun  endnu  ikke  havde  en  Kjæreste, 
at  Faderen  formodenlig  vilde  bringe  Bodspætter  hjem, 
hvis  han  var  heldig  o.  s.  v.  „Ja,  det  er  nu  meget  godt, 
min  rare  Else,"  sagde  Kapitajnen,  „men  jeg  har  des- 
værre saa  lidt  Tid  nu  til  at  tale  med  Dig.  Kjender  Du 
Skoven  deroppe  til  venstre?"  —  Jo,  det  gjorde  hun.  — 
„Saa  ved  Du  ogsaa,  at  naar  man  kommer  lidt  ind  i  den 
tilhojre,  er  der  en  lille,  rund  Kreds  imellem  Bogetræer."  — 
Ja,  det  vidste  hun  da  ogsaa.  —  ,.Ja,  saa  mod  mig  der  Kl. 
10  i  Aften,  min  kjonne  Pige,'  sagde  Kapitajnen.  Else 
stirrede   paa    ham    uden    at   svare;   men    Kapitajnen    lod 

ikke  til  at  bemærke  hendes  Forbavselse  og  gik  tilbage, 
henimod  Stedet,  hvor  han  skulde  træffe  Selskabet. 

Kapitajnen  blev  modtaget  med  største  Hjertelighed  af 
det  forsamlede  Ungkarleselskab,  der  næsten  havde  endt 
Maaltidet,  men  syntes  tilbøjeligt  til  at  begynde  aldeles 
forfra,  i  det  Mindste  hvad  Vinen  angik.  Foruden  at  gjøre 
Besked  ved  de  udbragte  Skaaler  drak  Kapitajnen  et  Glas 
med  hver  især,  saa  at  han  snart  syntes  at  være  paa 
Højde  med  de  Andre,  og  saa  blev  han  efter  Sædvane 
meddelsom.  Lieutenant  Hansen  havde  igjen  den  Fornøj- 
else at  bringe  ham  op  paa  Kjæphesten,  og  Winter  be- 
troede Selskabet,  at  den  nydeligste  ldle  Humlebækpige, 
ligesom  han  var  kommen  iland,  havde  givet  ham  et 
Stævnemøde.  Han  nævnte  Klokkeslettet  og  beskrev  Stedet, 
der  forresten  var  yderst  let  at  finde,  eftersom  det  laa  tæt 
ved  Indgangen  til  Skoven  fra  Landevejen.  Klokken  var 
imidlertid  bleven  henad  Ni,  og  man  foreslog  en  Lands- 
knægt. —  „Ja,  men  kun  til  Kl.  93/*,"  sagde  Kapitajnen. 
—  „Naturligvis!"  svarede  man  smilende. 

Der  blev  bragt  en  stærk  Madeira-Toddy,  og  da  han 
havde  drukket  et  Par  Glas  deraf,  begyndte  Kapitajnen 
at  tale  om,  at  han  maatte  gaa  inden  Kl.  11. 

Man  saa  paa  hinanden;  men  Ingen  sagde  imod.  Lieute- 
nant Hansen  rejste  sig  et  Par  Gange,  gik  hen  til  Spejlet 
og  besaa  sig  selv  i  Kapitajnens  Uniform,  som  han  stadig 
havde  paa.  Præcis  Kl.  93/é  forsvandt  han. 

Et  Øjeblik  efter  stod  der  50  Daler  i  Pouillen.  Den 
Nærmeste  til  at  „svare"  vilde  ikke  overtage  den  hele 
Sum,  og  man  talte  om  at  dele  Risikoen  imod  Banken,  da 
Kapitajn  Winter  sagde:  „Jeg  holder  alle  50  Daler;  jeg 
spiller  for  den  agtbare  Ungmø  Else  Frederiksen."  Man 
lo,  Taillen  blev  trukken,  Kapitajnen  vandt. 

„Nu  maa  jeg  gaa,"  sagde  Kapitajnen,  idet  han  saa  paa 
sit  Uhr;  „Klokken  er  Ti;  man  maa  ikke  lade  Damer 
vente." 

„Hun  er  naturligvis  gaaet,  inden  De  naar  derned  .... 
Hun  er  kanske  slet  ikke  kommet!"  raabte  man. 

„Mine  Herrer  kan  selv  følge  med  og  se  ad,"  sagde  Kapi- 
tajnen. 

Selskabet  var  ikke  beruset,  men  ej  heller  aldeles  ædru, 

;ms;ia   heller  ikke   Kapitajnen   for  ædru,   og  man   modtog 
leende  Tilbudet. 
I   Førstningen   var  man  højrøstet;   men  da   man  kom 

ind  i  Skoven  og  fordybede  sig  i  den  for  at  naa  over  til 
Indgangen  ved  Landevejen,  begyndte  Nattens  kolige  Mør- 
ke,  der  kun  svagt  adspredtes  ved  Maancns  Skin  paa  Træ- 
toppene, at  gjore  sin  Virkning;  man  gik  parvis,  talte 
sagte  eller  tav,  og  kun  i  Mellemrum  lod  et  Hallo  for  at 
holde  Selskabet  sammen  paa  den  snevre  Skovvej.  Da 
maxi  kom  i  Nærheden  af  Stedet,  troede  man  at  hore 
Stemmer,  og  En  bemærkede,  at  hvis  det  var  Thisbe,  der 
talte  højt  med  sig  selv,  medens  hun  ventede  paa  sin  Py- 
ramus,  saa  havde  hun  et  temmelig  tykt  Mæle;  men  da 
man  kom  til  den  lille  runde  Plads  mellem  Bogene,  var 
der  Ingen. 

„Kan  De  se,  Kapitajn  Winter!"  raabte  man  gækkende. 

„Ja,  men  hun  har  sgu  været  her  ....  jeg  er  vis  der- 
paa  ....  Det  er  min  Skyld  ....  Og  kan  De  se,  hun 
har  ladet  sin  Ring  ligge  og  vente  paa  mig!  ....  hvad  er 
det,  der  ligger  og  glimrer  derhenne?" 

Man  fandt  et  Kaardehefte  og  lidt  derfra  Stykker  af 
en  Klinge. 

Heftet  blev  undersøgt,  og  skjont  Ingen  ytrede  sig  om 
det,  var  der  dem,  som  tænkte,  at  det  var  Lieutenant  Han- 
sens. Alle  begyndte  at  ane,  at  der  hele  Tiden  var  foregaaet 
Noget  af  ganske  anden  Art,  end  man  havde  tænkt;  men 
da  Alle  vare  eller  havde  været  Militære,  var  ogsaa  den 
kammeratlige  Sans  eller  Hensynet  til  den  formale  .Ere 
strax  i  Virksomhed  og  gjorde  dem  saa  tilbageholdne  som 
under  Fanen. 

Kapitajnen  og  hans  Selskab  gik  videre,  ind  i  Humle- 
bæk. Der  paa  Gaden  eller  Landevejen  modte  de  endel 
Mænd,  som  bleve  meget  forbavsede;  thi  de  troede,  at  de 
nys  havde  eskorteret  Kapitajnen  fra  den  runde  Plads  i 
Skoven  til  henimod  Landingsstedet,  og  de  begreb  nu  ikke, 
hvem  det  var,  de  havde  ledsaget  med  sømmelig  Artig- 
hed, men  ogsaa  med  megen  Fasthed.  Kapitajnen  vedblev 
imidlertid  at  gaa  frem  og  spurgte  lydelig,  hvor  Fisker 
Niels  Frederiksen  boede,  og  da  han  naaede  Stedet  ved 
det  ensomme  Træ,  spurgte  han  efter  Datteren  Else.  Da 

hun  kom  tilstede,  holdt  han  en  Tale,  som  intet  Menne- 
ske forstod  rigtig,  men  som  gik  ud  paa,  at  Niels  Frede- 
riksen var  en  brav  Mand,  hvem  han  skyldte  Forbindt- 
ligheder fra  gammel  Tid,  og  at  han  derfor  havde  bedt 
hans  brave  Datter  i  Faderens  Fraværelse  mode  ham  Kl. 
10  og  modtage  en  Æresgave  i  brave  Mænds  Overværelse, 
og  her  var  den,  50  Rd. 

Alle  vare  saa  forbavsede,  at  der  ikke  blev  sagt  et  Ord, 
da  denne  Rigdom  strømmede  ned  over  Else  Frederiksen. 

Kapitajnen  raabte  højt  sit  Skibs  Navn. 

„Her!"  svarede  en  Matrosstemme  fra  Brinken. 

„Min  Baad  venter  mig  ....  God  Nat,  mine  Herrer,  Tak 
for  i  Aften! "  sagde  Kapitajnen  og  gik  ned  ad  Stien,  og 
snart  efter  saa  man  sex  Aarer  taktmæssig  glinse  i  Maane- 
lyset  og  hørte  Aareslagene  hendø  i  den  stille  Nat. 


Imedens  Alt  dette  gik  for  sig,  var  en  Person  af  mindre 
social  Betydning,  Skibsdrengen  Ferdinand,  kommen  iland 
uden  at  vække  Opsigt,  og  selv  hans  Kammerater  i  Jol- 
len, der  begave  sig  til  Kroen,  lagde  knap  Mærke  til,  at 
han  snart  forlod  dem  og  begav  sig  tilvenstre  eller  sydpaa. 
Han  gik  Op  forbi  den  samme  Skov,  hvor  Kapitajnen  havde 
sat  Else  Stævne,  og  fulgte  Vejen,  der  løber  jevnt  mellem 
Kornmarker,  indtil  den  nær  ved  Landsbyen  eller  Fisker- 
lejet Sletten  slynger  sig  nedad  en  Skraaning.  Her  laa  til- 
højre et  lille  Hus  med  nogle  faa  Kvadratalen  Have  imel- 
lem det  og  Landevejen;  men  saa  ubetydeligt  det  var, 
gjorde  det  dog,  naar  man  kom  Nord  fra,  et  ejendommelig 
behageligt  Indtryk  derved,  at  man  ikke  saa  det  før  Uge  ved 
Indgangen,  hvor  to  Hyldetræer  dannede  en  Bue  af  lidt 
over  Mands  Højde.  Det  var  vistnok  rent  tilfældigt,  at  Buen 
var  bleven  saa  yndefuld  eller  i  saa  ædel  StiL  som  en 
Arkitekt  vilde  sige;  men  dette  Spor  af  Skjønhed,  frem- 
bragt af  den  fordringsløse  Hyld,  lod  et  Øjeblik  Fanta- 
sien opfange  Hyttens  hvide  Væg  med  besynderlig  For- 
ventning. Naar  man  saa  aabnede  den  lille  Stakitlaage  og 

gik  ind,  var  man  skuffet;  thi  Haven  var  saa  beskedent 
som  vel  muligt  lagt  ud  i  et  Urtehed  til  hver  Side,  og  Hyt- 
ten viste  sig  at  være  af  <\cn  almindelige  simple  eller 
fattige  Art.  med  gammelt  Straatag  og  lave,  firkantede 
Vinduer  i  gronne  Karme.  Men  et  af  disse,  længst  tilvenstre, 
var  efter  Omstændighederne  rigt  fyldt,  næsten  overfyldt 
af  yppige  Planter  med  Blomster,  der  syntes  at  maatte 
lukke  næsten  alt  Lys  ude,  og  Karmen  var  blaa.  Faa  vilde 
vel  ved  deres  Indtrædelse  gjore  sig  videre  Forestilling) 
herved  eller  Uenke  at  skulle  træffe  andre  Behoere  end 
simple  Almuesfolk,  og  dog  vilde  man  senere  sige,  at  man 
havde  havt  Fornemmelsen  af  en  Dissonans,  der  ikke  var 
let  forklarlig,  men  vel  laa  i,  at  man  ikke  vidste,  om 
noget  Lavere  stræbte  opad,  eller  om  noget  Hojere  var  i 
Nedgang.  Folge  vi  Ferdinand  ind,  saa  vedbliver  Fornem- 
melsen, skjont  paa  anden  Maade.  Doren  stod  aaben  til 
den  rummelige  Forstue,  der  tillige  var  Kokken,  og  her  vare 
fem  Born  i  en  Alder  fra  sex  til  fjorten  Aar  forsamlede; 
de  to  yngste  laa  halvnøgne  paa  Gulvet  og  legede;  den  ene 
havde  horgult  Haar  og  brune  Øjne,  den  anden  brunt  Haar 
og  blaa  Ojne,  og  dog  vare  de  umiskj endelig  Søskende. 
To  Drenge,  i  hvem  der  ligeledes  var  blandet  Lod,  vare 
tavse  ifærd  med  at  tage  Livtag  og  vare  af  Anstrengelse 
saa  rode  i  Hovedet  som  Kalkuner.  Den  ældste  Søster, 
blond  med  nøddebrune  Øjne,  stod  ved  Skorstenen  med  en 
Slev  i  Haanden  og  havde  netop  halvt  vendt  sig,  da  Ferdi- 
nand aabnede  Laagen,  saa  sprang  hun  med  Sleven  i  Haan- 
den hen  til  Doren  og  raabte:  „Ferdinand!  Goddag!'  De 
fire  Andre  stimlede  ligeledes  til  Doren  og  spærrede  den  i 
deres  Iver.  Dog  lykkedes  det  Ferdinand  at  komme  igjen- 
nem;  men  forst  havde  han  givet  hvert  af  Børnene  en  Hvede- 
basse. Fulgt  af  Skaren  gik  han  ind  i  Stuen  tilhøjre,  et 
lavt,  men  rent  og  rummeligt  Værelse,  hvor  der  sad  en 
Mand  og  en  Kone,  ifærd  med  en  Beskjæftigelse,  der  er  al- 
mindelig i  denne  Egn:  at  bøde  paa  Net.  Begge  vare  i  den 
for  Fiskerfolk  sædvanlige,  meget  lette  Sommerdragt,  Man- 
den i  Skjorte  og  Lærredsbuxer  og  med  bare  Fødder.  Konen 
ligeledes  i  Linned,  der  gik  op  til  Halsen,  og  i  grønt  Skjørt, 
men  med  nette  Sko  og  Strømper.  Manden  var  bredskuldret, 
rødmusset,  med  et  svært  gult,  lidt  krøllet  Haar,  hvorimod 

Konen  var  mørk,  og  saaledes  syntes  Børnenes  Farveblan- 
ding tilfredsstillende  forklaret.  Det  var  Ferdinands  Moster 
og  hendes  Mand,  Fiskeren  Søren  Pihl.  Begge  modtoge  ham 
meget  venlig,  men  uden  at  lade  sig  forstyrre  i  deres  Ar- 
bejde. Søren  spurgte,  hvor  de  havde  været,  og  Ferdinand 
svarede,  at  de  havde  gjort  en  Tur  i  Nordsøen. 

„Hvor  skal  I  nu  hen?" 

Det  vidste  Ferdinand  ikke. 

„Gik   I  ikke   herforbi   sydpaa  iforgaars?" 

„Jo,  vi  var  paa  Bheden." 

„Var  Du  inde  i  Byen,  Ferdinand?  Saa  Du  Din  Moder?" 
spurgte  Mosteren. 

„Ja,  jeg  kan  hilse." 

„Hvordan  havde  de  det?"  vedblev  Mosteren,  idet  hun 
saa  forskende  paa  Ferdinand,  som  om  hun  vilde  baade 
læse  og  høre  Svaret. 

„Jo,  Tak,  godt." 

„Hvordan  har  I  det  saa  ombord?"  spurgte  Søren  Pihl. 

„Aa,  jo,  meget  godt." 

„Faar  I  megen  Tamp?"  vedblev  Sørenj  der  forestillede 
sig  Begimentet  i  en  Orlogsmand  som  meget  tyrannisk, 
hvad  det  da  ogsaa  undertiden  var.  Ved  dette  Spørgsmaal 
blev  Ferdinand  rød  i  Hovedet;  thi  Kapitajn  Winter  truede 
ellers  mere,  end  han  lod  slaa,  og  hans  Officerer  vare  heller 
ikke  slemme;  Ferdinands  „Lussing"  var  næsten  en  Und- 
tagelse. 

Han  svarede:  „Aa,  saadan  til  Husbehov." 

„Har  Du  faaet?" 

„Ja,  een  Gang." 

„Hvorfor?" 

„Jeg  lod  en  Mand  dratte  overbord." 

„Saa  skal  de  Hallunker  strax  tampe,  fordi  en  Dreng 
kommer  for  Skade." 

„Ja,  men  jeg  kom  ikke  for  Skade  — " 

„Saa  skulde  da  den  Onde  lyne  i  Dig!  Havde  jeg  været 
Kapitajnen,  skulde  Du  faaet  saa  mange  Tærsk,  som  der 
kunde   ligge   paa   Dine  Bygstykker,   Din  Hvalp!" 

„Jeg  fik  dem  jo  ogsaa." 

„Naa,  ja.  —  Hvad  var  det  for  en  Mand?" 

„Det  var  en  Landofficer." 

Søren  Pihls  Ansigt  mistede  den  mørke  Skygge,  og  No- 
get, der  lignede  et  fornajet  Smil,  gled  hen  derover;  thi 
skjont  han  ikke  kunde  lide  Tjenesten  til  Orlogs,  holdt  han 
dog  af  ganske  Hjerte  med  Marinen  imod  Landetaten.  Dog 
vilde  han  ikke  ligefrem  tilkjendegive  sin  Tilfredsstillelse, 
men  sagde  til  Konen:  „Skal  vi  snart  have  Nadver?  Du 
spiser  vel  med,  Ferdinand?'' 

„Ja,  Tak.  —  Hvordan  har  den  Gamle  det? "  spurgte 
han  med  en  Beviegelse  af  Hovedet  henimod  en  Dor  paa 
venstre  Side  af  Kokkenet. 

„Aa,  jo,"  svarede  hans  Moster. 

„Taler  hun?" 

„Ja,  Du  kan  gjerne  gaa  ind  til  hende.  Hun  ved  vel  alle- 
rede, at  Du  er  kommet." 

Ferdinand  gik  over  Kokkenet  og  aabnede  beskedent  den 
omtalte  Dor.  Den  forte  ind  i  et  Værelse,  noget  mindre 
end  det,  hvor  Soren  Pihl  og  hans  Kone  opholdt  sig.  De 
tætte  Blomster  i  Vinduet  udbredte  en  saadan  Dunkelhed, 
at  man  ved  at  komme  ind  fra  det  fulde  Eftermiddagslys 
knap  kunde  se  det  tarvelige  Moblement,  en  Seng  med  Kat- 
tuns Omhæng,  en  stor  Dragkiste  og  et  Par  Stole.  Tæt  til 
Vinduet  sad  en  gammel  Kone  og  knyttede  paa  et  Xet; 
hun  var  klædt  ligesom  Soren  Pihls  Kone;  men  ved  første 
Ojekast  paa  hendes  Skikkelse,  der  tegnede  sig  paa  Lys- 
striberne fra  Vinduet,  maatte  man  finde  en  stor  person- 
lig Forskjel;  thi  den  Gamle  —  hun  var  henved  de  halv- 
fjerds —  havde  ikke  det  rundryggede  og  Holdningsløse, 
der  betegnede  Fiskerens  Kone,  men  sad  paafaldende  rank. 
og  der  var  ved  Hovedet,  Nakken,  hele  Legemets  Omrids, 
Noget,  man  uvilkaarlig  vilde  kalde  elegant,  naar  man  ikke 
fik  Tid  til  at  se  den  simple  Dragt.  Den  gamle  Kone  havde 
fyldigt,  graat,  næsten  hvidt  Haar  og  en  fin,  noget  hogeagtig 
Næse;  men  hvad  der  hojlig  frapperede,  naar  man  kom 
nær,  var  hendes  Ansigtsfarve,  der  uden  en  Bynke  og  uden 
Afvexling  var  voxbleg.  Man  kunde  virkelig  trot,  at  det  var 
et  Ansigt  af  Vox;  det  syntes  urimeligt,  at  Alderen  skulde 
saa  lidt  eller  paa  en  saadan  Maade  have  præget  et  levende 
Ansigt  omgivet  af  næsten  hvide  Haar.  og  selv  de  brune 
Ojne  kunde  bidrage  til  en  saadan  Forestilling;  thi  end- 
skjont  de  havde  Glans,  vare  de  uden  Udtryk.  Dog  varede 
M   Goldschmidt  i  Folkeudgave.  VI  12 


178  RAVNEN 

dette  Udtryksløse  kun,  indtil  Ferdinand  stod  tæt  over- 
for hende  ved  Vinduet,  saa  glimtede  der  i  Øjet  Noget 
enten  af  Velvilje  eller  Intelligens,  og  hun  sagde:  ,.Det  er 
jo  Ferdinand." 

„Ja,  Bedstemoder;  hvordan  har  Du  det?" 

„Hvor  er  Din  Moder,  Ferdinand?"  spurgte  den  Gamle. 

„Kan  Bedstemoder  ikke  huske  det?  Hun  er  taget  til 
Kjøbenhavn  med  min  Broder  Vilhelm." 

„Vist  husker  jeg  det.  Det  kan  gaa  godt,  men  det  kan 
ogsaa  gaa  galt.  Pas  paa  Din  Broder.  Hører  Du?" 

„Ja,  Bedstemoder." 

„Jeg  siger,  Du  skal  passe  paa  Din  Broder." 

„Ja,  Bedstemoder/' 

„Du  er  en  god  Dreng,  Ferdinand." 

Den  Gamle  vedblev  i  Tavshed  at  arbejde  paa  det  fine 
Net,  og  Ferdinand  ventede  taalmodig,  til  hun  igjen  skulde 
se  op.  Hans  Adfærd  hidrørte  ikke  fra  Medlidenhed,  men 
fra  Ærbødighed.  En  Fremmed  kunde  have  trot,  at  den 
gamle  Kone  ikke  var  „rigtig  i  Hovedet";  men  Familien 
var  overbevist  om  hendes  Klogskab,  ja  Visdom,  og  mente 
blot,  at  den  af  uforklarlige  Grunde  undertiden  holdt  sig 
skjult  —  eller  man  havde  ikke  vovet  sig  til  at  tænke 
skarpt  og  tydeligt  om  hende.  Hun  havde  været  saadan 
i  mange  Aar,  og  man  mente,  at  det  var  Sorg,  der  havde 
gjort  hende  klog,  men  ogsaa  saa  underlig  tavs.  Hun  ned- 
stammede fra  en  Familie,  der  blev  ramt  af  en  stor  For- 
muesomvæltning  ved  Aarhundredets  Begyndelse.  Fade- 
ren sank  ned  i  et  lille  Hus;  Datteren  blev  gift  med  en 
Koffardifarer  eller  Skibsejer,  der  ogsaa  mistede  sin  For- 
mue; Datterens  Døtre  med  „simple  Folk".  Hvorledes  hun 
havde  stridt  imod  for  at  komme  op,  men  hvorledes  hver 
Dags  Skæbne  ubøjelig  havde  tynget  nedad,  derom  vidste 
Ingen  nærmere  Besked;  men  hun  forfærdigede  meget  fine 
Net,  holdt  lidenskabelig  af  Blomster,  og  Intet  blev  fore- 
taget i   Familien  uden  hendes  Minde. 

Efter  en  god  Stunds  Forløb  saa  hun  igjen  op  og  spurgte: 
„Hvem  er  det?" 

Ferdinand  svarede  blidt:  „Det  er  mig,  Bedstemoder, 
Ferdinand." 

„Har  Du  ikke  været  her  een  Gang  idag?  ' 

„Jo,  Bedstemoder."' 

„Man  bliver  gammel;  jog  havde  nær  glemt  det.  Hvad 
vil  Du  mig,  min  Dreng?" 

Ferdinand  fremrakte  den  blanke  Daler,  som  Kapitajnen 
havde  givet  ham,  og  sagde:  „Jeg  har  Lidt  til  Bedstemoder." 

Daleren  skinnede  i  en  Lysstribe  fra  Vinduet  og  saa 
ud,  som  om  den  vidste,  baade  hvad  den  havde  kostet 
og  fra  hvilket  Hjertelav  den  kom.  Den  Gamle  saa  med 
Velbehag  paa  den  og  spurgte:  „Hvem  skal  have  den?" 

„Det  skal  Bedstemoder,"  sagde  Ferdinand. 

Den  Gamle  rakte  Haanden  ud,  men  standsede  og  sagde : 
„Nej,  Din  Moder  er  nærmere.  Glem  ikke  Din  Broder." 

Ferdinand  havde  tydelig  nok  Mere  at  sige;  men  Bedste- 
moderen saa  igjen  ned,  og  da  han  formodenlig  havde 
Erfaring  om  hendes  Egenheder,  gik  han  sagte  ud. 

Derude  var  Nadveren  anrettet,  Mælkebrød,  og  inden 
man  endnu  havde  afspist,  kom  Besog,  Søren  Pihls  to 
Brodre,  Fiskeren  Anders  Pihl  og  Smeden  Bent  Pihl  med 
deres  Koner.  De  skulde  hore  Nyt  fra  Orlogs,  og  da  Ferdi- 
nand havde  besvaret  alle  Spørgsmaal,  saa  godt  han  kunde, 
rykkede  han  frem  med  et  Ønske.  Han  fortalte  Historien 
om  den  manglende  Femdalerseddel  og  bad,  om  man  vilde 
lade  Soldet  gaa  rundt.  Dertil  var  man  strax  villig;  den 
ældste  Datter  blev  sendt  afsted  for  at  laane  et  Sold,  og  da 
hun  bragte  det,  tog  man  Plads  i  Køkkenet.  At  „lade  Soldet 
gaa  rundt"  er  én  Overtro,  der  er  betydelig  ældre  end 
Borddansen,  som,  ifald  den  virkelig  finder  Sted,  maa  hid- 
røre fra  en  lignende  Aarsag,  nemlig  en  Bevægelse  i  Ved- 
kommendes Sind,  der  dem  selv  uafvidende  virker  ud 
igjennem  deres  Fingre.  Men  Kunsten  med  Soldet  er  dog  og- 
saa  simplere.  En  Sax  bliver  med  lidt  udbredte  Arme  stuk- 
ken fast  i  Soldets  Rand,  og  to  Personer  holde  hver  en 
Pegefinger  under  hvert  af  Saxens  Øjne,  saa  at  Soldet  hæn- 
ger ned  og  kan  bevæge  sig  eller  „gaa  rundt".  Saalænge 
Vedkommendes  Fingre  ere  rolige  eller  ikke  give  et  Stød 
til  Siden,  vil  Soldet  hænge  ubevægeligt,  og  hele  Forsøget 
bestaar  i  at  nævne  de  Mistænkte  En  for  En  og  iagttage, 
ved  hvilket  Navn  Soldet  bevæges.  Søren  og  Bent  Pihl  over- 
toge at  holde  Soldet,  og  Anders  Pihl,  der  engang  havde 
faret  til  Orlogs,  nævnte  Mandskabet,  idet  han  begyndte 

med  Næstkommanderende  og  Lieutenanterne  og  fortsatte 
med  Styrmændene,  Baadsmændene,  Hovmesteren,  Ferdi- 
nand, Kokken  —  idet  Kokken,  hvem  ingen  af  de  Ved- 
kommende kjendte,  blev  nævnt,  bevægede  Soldet  sig.  Van- 
tro Folk  ville  maaske  sige,  at  Soren  eller  Bent  Pihl  ved 
at  hore  „Kokken"  fik  en  Mistanke,  der  elektrisk  gik  ud 
i  Fingeren;  men  en  saadan  Forklaring  opkom  der  ikke 
hos  de  Tilstedeværende.  Uden  at  sige  et  Ord,  holdt  man 
op,  sendte  Soldet  tilbage  med  Tak  for  Laan  og  var  saa 
overbevist  om  Kokkens  Skyld,  at  havde  han  skullet  hæn- 
ges som  Følge  af  deres  Dom,  saa  var  han  bleven  hængt. 

„Naar  Du  nu  var  en  rigtig  Smed,"  sagde  Anders  til  Bent, 
„saa  gik  Du  ind  ved  Din  Ambolt  og  slog  Tyven  et  Øje  ud." 

„Ja,  den  Kunst  har  jeg  rigtignok  ikke  lært,"  svarede  Bent. 

„I  gamle  Dage  kunde  de,"  sagde  Anders;  „jeg  har  hørt 
sige,  at  da  der  engang  blev  stjaalet  fra  Blegen  paa  Kroge- 
rup, saa  stod  Humlebæk  Smed  op  om  Natten  Kl.  12  og 
tændte  sin  Ild  og  smedede  et  gloende  Som,  og  det  foer 
Tyven  i  Øjet." 

„Ja,  det  er  rigtignok  Skade,  at  en  saadan  Skurk,  der 
stjæler  Kapitajnens  Penge,  ikke  skal  opdages  og  straffes," 
sagde  Ferdinand. 

Bedstemoderen  havde  imidlertid  ubemærket  staaet  i 
Døren.  Hun  gik  nu  frem  i  Køkkenet,  hen  til  Arnestedet, 
tog  en  tyk  Gren,  der  laa  og  glødede,  og  slog  med  den  i 
Skorstenen,  saa  at  Gnisterne  sprang  langt  ud.  Alle  saa 
paa  dette  med  næsten  ængstelig  Respekt  og  tillagde  det  en 
Betydning,  som  den  gamle  Kone  maaske  aldeles  ikke 
havde  tænkt  paa.  Hun  satte  sig  paa  Skorstenen  og  drak 
nogen  lunken  Mælk,  som  stod  der  i  en  Kande.  Da  hun 
gik  tilbage  til  sit  Kammer  og  kom  forbi  Ferdinand,  strøg 
hun  ham  med  Haanden  blidt  over  Hovedet,  og  ligesom 
mekanisk   tiltrukken   fulgte  han  ind   med   hende. 

„Har  Du  Noget  paa  Hjerte,  min  Dreng?"  spurgte  hun. 

„Ja,  Bedstemoder,"  svarede  han,  beklemt  baade  af  Sa- 
gens Natur  og  af  Øjeblikkets  Særhed;  thi  han  kunde 
ikkun  se  hendes  hvidgraa  Haar  og  ligesom  et  Skin  fra 
hendes  Øjne. 

„Skynd  Dig,"  sagde  hun,  som  om  hun  følte,  at  der  i 

Øjeblikket  var  et  Lys  og  en  Energi  indvendig,  der  ikke 
ku  rul  o  vare  ved. 

„Jeg  har  læst  i  en  af  Kapitajnens  Boger,  at  der  som- 
metider kommer  flyvende  en  Ravn  fra  Island  med  en 
lille  Sten  i  Næbet,  og  den,  som  kan  faa  fat  i  Stenen, 
l'aar   tre  Ønsker  opfyldte." 

„Og    hvad    saa?"    spurgte    hun. 

„Jo,  ser  Du,  Bedstemoder,  naar  jeg  fik  et  Ønske  op- 
fyldt, og  Vilhelm  et,  og  Morten  et,  saa  kunde  vi  gjore 
hele  Familien  lykkelig.  Kan  Du  sige  mig,  hvordan  man 
finder  Ravnen?' 

Hun  svarede  efter  en  Pavse  med  stor  Anstrengelse: 
,,Jeg  ved  ikke,  hvor  den  er;  men  det  nytter  ikke  at 
finde  den,  Ferdinand,  uden  man  forst  gjør  tre  Ting." 

„Hvad  er  det,  Bedstemoder?"  spurgte  Ferdinand  næsten 
aandelos. 

„Man  skal  være  tro  mod  sin  Herre,  ikke  forraade  sin 
Kammerat  og  holde  mere  af  en  Anden  end  af  sig  selv." 

Da  hun  havde  sagt  dette,  sank  hun  sammen  som  af 
Overanstrengelse.  Ferdinand  bar  hende  hen  paa  Sengen, 
sagde  sagte  og  kjærlig:  „Godnat,  Bedstemoder,"  og  gik  ud. 

Han  tog  hurtig  Afsked  med  de  Andre  og  gik  tilbage  til 
Humlebæk,  idet  han  utallige  Gange  gjentog:  „Tro  mod 
sin  Herre,  ikke  forraade  sin  Kammerat,  holde  mere  af 
en  Anden  end  af  sig  selv."  —  —  „Det  kan  jeg  sgu!" 
raabte  han  endelig,  da  han  stod  paa  Brinken  ved  Hum- 
lebæk og  saa  Soen  og  Omridsene  af  Orlogsskibet.  „Ohoj!" 

Hans  Raab  blev  besvaret,  og  snart  gled  Baaden  ud 
imod  Skibet. 

Maanen  var  i  dette  Øjeblik  skjult;  men  i  Atmosfæren 
var  alligevel  en  Lysning,  der  nu  og  da  faldt  i  brede 
Flader  paa  det  mørke  Hav  og  skiftede,  alt  eftersoim 
Baaden  bævede  og  sænkede  sig  i  Dønningen,  der  endnu 
gik,  skjont  der  hverken  var  Vind  eller  Bolger.  Dren- 
gen var  saa  betaget  af  det  nys  Oplevede,  at  Havets 
Lysen  og  Skinnet  fra  Bedstemoderens  Øjne  blandede 
sig  sammen  i  hans  Forestilling,  og  den  hele  Virkelig- 
hed var  som  opløst  for  ham  i  flygtige  Billeder,  der  ja- 
gede hinanden.  Pludselig  hortes  et  langt,  fint,  skærende 
Skrig  fra  Land.  Det  var  ikke  et  menneskeligt  Skrig;  det 

syntes  at  komme  fra  Noget,  der  svævede  over  Skoven. 
Matroserne  holdt  et  Øjeblik  op  at  ro  og  lyttede.  Xogle 
mente,  det  var  et  Ugleskrig;  Andre  mente  Xej,  Uglen 
tudede,  eller  den  peb  anderledes.  Ferdinand  var  over- 
bevist om,  at  det  var  Ravnen  eller  Hilsen  fra  den.  Øje- 
blikket prægede  hans  Sjæl  uudslettelig  med  den  Troens 
og  Overtroens  Tanke,  at  der  var  en  Forstaaelse  mellem 
ham  og  Ravnen,  og  at,  naar  han  havde  udfort  de  tre 
Ting,    skulde    han   finde   den. 


FJERDE  KAPITEL 


Ombord  havde  man  af  Skibets  Bevægelser,  nordfra 
til  Kjobenhavn  og  tilbage  til  Humlebækbugten,  uddraget 
den  Slutning,  at  man  igjen  skulde  ud  i  Nordsøen;  men  da 
Kapitajnen  var  kommen  ombord,  havde  han  forefundet 
Ordre  om  at  gaa  til  Østersoen,  og  da  Ferdinand  kort  efter 
Solopgang  kom  paa  Dækket,  gled  det  smukke  Skib  alle- 
rede forbi  Vedbæks  grønne  Brinker.  Kapitajn  Winter, 
der  ellers  ikke  forhastede  sig  med  at  staa  op,  vilde  ikke 
sovende  sejle  Dyrehaven,  Charlottenlund  og  Kjobenhavn 
forbi,  og  Ferdinand  kom  op  med  Kaffekanden  for  at 
faa    hedt    Vand   i  Kabysen. 

I  Kabysen  stod  Kokken  med  et  Tørklæde  bundet  om 
det  ene  Øje.  Saa  tidlig  det  end  var  paa  Dagen,  var  hans 
Ansigt  allerede  blevet  sværtet  —  eller  maaske  endnu 
ikke  tvættet  —  og  de  sorte  Striber  bidroge  til  at  for- 
høje  Udtrykket   af   Pine   i  hans   Fysiognomi. 

„Hvad  fejler  Dig?"  spurgte  Ferdinand,  idet  han  op- 
mærksomt saa  paa  Kokken. 

„Aa,  der  foer  mig  en  Gnist  i  Øjet,  da  jeg  vilde  gjøre 
Ild  paa!  Aa,  det  er  en  Helvedes  Pine!" 

„Det  var  da  iaftes,"  sagde  Ferdinand. 

„Hvad  kommer  det  Dig  ved,  om  det  var  iaftes?  Naar 
Din  Flynder  ved  det,  hvorfor  ,spør  Du  saa?  Fyld  Din 
Kande  og  skrup  af,  Din  Torsk  —  glo  ikke  paa  mig." 

...la.  jeg  skal  nok  skruppe  af;  men  jeg  ved  Mere  end 
det" 

„Hvad  ved  Du  niere  end  det?  Hvad  ved  Din  snottede 
Kapitajns-Skodehvalp?  Hold  Kanden  lige,  eller  jeg  sæt- 
ter Tuden  over  Dit  Kalvehoved  og  skolder  Dig  saa  ren, 
at  der  kan  laves  forloren  Skildpadde  af  Dig.'' 

„Jeg  ved,  hvor  fem  Daler  af  Kapitajnens  er  blevne  af." 

Kokken  holdt  op  at  gyde  Vand  —  maaske  fordi  Kan- 
den var  fuld  —  og  sagde: 

,,Xaa,  saa  det  ved  Du!  Vil  Du  kanskesens  tyvte  mig? 
Er  Du  maaskesens  med  i  et  Komplot,  der  vil  gjore  falsk 
Ed  imod  mig?  Er  Du  det?  Ved  Du,  hvad  Straffen  er  for 
falsk  Ed?  Dine  tre  Fingre  bliver  lagt  paa  Blokken  og 
hugget   af." 

„Ja,  det  er  muligt,  sagde  han,  Skræderen;  men  Kapi- 
tajnens fem  Daler  skal  tilbage  igjen,  hvis  Du  ellers  har 
Dit   andet  Øje   kjært." 

„Hvad  er  det  for  noget  forbandet  —  hvad  er  det, 
Du  staar  der  og  væver,  Dreng?  Hvad  F—  kommer  Kapi- 
tajnens fem  Daler  mine  Ojne  ved?" 

„Det  maa  vel  "være,  fordi  man  gjor  lange  Øjne,  for  man 
gjor   lange    Fingre." 

„Tyvter    Du    mig,    Ferdinand?" 

„Nej,  Du  blev  tyvtet  iaftes.  Jeg  var  et  Sted,  hvor 
Soldet  gik  rundt  og  Du  blev  udlagt,  og  der  blev  slaaet  en 
Brand  i  Tyvens  Øje.  Næste  Gang  er  Turen  til  Dit  andet 
Øje." 

Om  Kokken  blev  mest  slaaet  heraf  eller  af  sin  Sam- 
vittighed, er  vanskeligt  at  afgjøre.  Han  anstrengte  sit 
sunde  Øje  med  at  se  sig  forskende  om  og  sagde  ynke- 
lig: „Ferdinand,  jeg  har  Kone  .og  Born;  og  et  af  mine 
Born    er   meget   sygt." 

„Ja,  jeg  forraader  ingen  Kammerat;  men  Kapitajnens 
fem  Daler  maa  tilbage  paa  den  Plads,  hvor  Du  fandt 
dem." 

„Ja,  det  er  sandt,  Ferdinand,  jeg  fandt  dem;  jeg  har 
ikke  stjaalet  dem.  Du  er  en  god  Dreng,  og  jeg  skal  aldrig 
glemme  Dig  det,  naar  Du  vil  holde  ren  Mund." 

„Ja,  men  de  fem  Daler  skal  tilbage  paa  Pletten,  hvor 
de   laa." 

„Jeg  har  dem  ikke,  Ferdinand;  jeg  har  sendt  dem  til 
min   syge   Dreng.    Han   er  ,saa  s}rg,   Ferdinand." 

„Ja,  enten  det  nu  er  en  syg  Dreng  eller  en  syg  Moster, 
Du  har,  ud  skal  Du  med  dem." 

„Ja,  men  Ferdinand,  saa  raaa  det  dog  blive,  til  jeg  faar 
min  Maanedshyre.  Vær  nu  ikke  haard  og  urimelig,  lille 
Ferdinand." 

„Ja,  saa  bliver  det  derved,  men  ikke  en  Minut  længer," 
sagde  Ferdinand  og  gik  med  Kaffekanden  til  Kapitaj- 
nens  Kahyt. 


Korvetten  fortsatte  sin  Vej  sonden  om  Sjælland  og 
forbi  de  smaa  Øer  syd  og  sydvest  for  Fyen,  Kronen  i 
det  danske  Riges  Skjønhed.  Der  er  vel  disse  grønne 
Øer,  der  synes  at  flyde  paa  det  blaa  Hav,  som  nærmest 
have   givet   Anledning    til    Verset: 

„Danmark,  Du  Perle,  der  svømmer  paa  Vove', 

—  hvis  ellers  den,  som  sang  dette,  havde  et  Sjrn  for 
sig  og  ikke  digtede  ud  af  en  Reflexion.  Men  lige  meget, 
her  passer  Udbrudet  bogstavelig,  og  man  har  paa  disse 
Vande  Ret  til  'at  forestille  sig,  at  man  ser  hele  Dan- 
mark; thi  her  er  man  i  Rigets  Midtpunkt,  og  naar 
Morgensolen  skinner  paa  Lundene,  der  synes,  at  ville 
glide  med  Skibet,  og  paa  Vandene,  der  synes  med  Kjær- 
tegn at  ville  holde  Lundene  tilbage  i  den  blide,  friske 
Stilhed,  saa  har  man  en  Fornemmelse  af,  at  her  er  Ur- 
billedet for  Danmarks  Tilblivelse:  saadan  steg  det  Hele 
engang  op  af  Havet.  Og  naar  man  saa  staar  under  det 
danske  Orlogsflag,  ved  en  dansk  Kanon,  og  glider  over 
disse  Vande,  saa  har  man  en  besynderlig  Fornemmelse: 
man  foler  sig  baade  af  Ørne-  og  af  Dueslægt,  er  stolt  af 
den  blide  Skjønhed  og  af  den  alvorlige  Skygge,  som  det 
mandige   Skib    kaster  'ind   i  Rlødheden. 

Dengang  var  der  paa  en  dansk  Orlogsmand  i  slige  Om- 
givelser ikke  andre  end  saadanne  æsthetiske  Fornem- 
melser, og  uden  Anelse  om,  hvad  Fremtiden  gjemte  paa, 

s;ki  Korvettens  Chef  og  Mandskab  med  lige  uforstyrret, 
stille-stolt  Fornøjelse  paa  Langeland,  Ærø  og  Als,  Flens- 
borg Fjord  og  den  gamle,  gode  Stad  Flensborg. 

„Hvad  vil  Du  nu  iland  efter  her?'  spurgte  Kapitajn 
finter,  da  Ferdinand   bad  om  Landlov. 

„Jo,  jeg  har  Familie  her,   Hr.   Kapitajn. " 

„Naa,  har  Du  ogsaa  Familie  her?  Det  er  en  stor  Fa- 
milie,  Du   har.   Ja,   saa  gaa  da." 

Ferdinand  begav  sig  gjennem  den  lange  Gade  „Norden" 
til  den  sydlige  Del  af  Byen,  hvor  han  efter  besværlige 
Foresporgsler  fandt  en  smal  Gade  pg  i  Gaden  et  smalt 
Hus.  Huset  var  bygget  i  den  sædvanlige  sachsiske  Stil 
med  Gavlen  ud  'til  Gaden;  men  medens  i  andie  lignende 
Huse  Gavlens  Forside  indeholdt  en  saakaldt  Diele,  en 
Forstue  med  store  Glasdøre,  tned  blankt  Flisegulv  og 
mange  Skabe  paa  Siderne  —  en  Indretning,  hvorved 
selv  et  lille  Hus  faar  noget  Anseligt,  noget  Personligt, 
som  en  eneste  Families  Hjem  ■ —  var  her  Dielen  forsvun- 
den; der  var  en  trang  Dør  ind  til  en  Butik  og  en  trang, 
hvælvet  Aabning  til  en  smal,  men  meget  lang,  mork 
Gaard.  I  Butikens  eneste  Vindue,  hvis  Buder  ikke  syntes 
at  blive  vaskede  af  Andet  end  Begn,  hang  nogle  spundne 
Snore,  Messinguhrkjæder  med  tunge  Signeter,  smaa  Pap- 
kort med  indsyede  Hægter  og  Maller  og  nogle  Knappe- 
naalsbreve.  Over  Indgangen  til  Butiken  var  et  Skilt  med 
Indskrift:    Jurgen    Blad,    Passementhier-Fabrik. 

„Det  er  jo  der,"  sagde  Ferdinand  og  gik  ind  i  Butiken 
og  spurgte  paa   sit  bedste  Tysk  efter  Morten   Caroe. 

En  lille,  firskaaren  Kone  saa  paa  hans  Dragt  og  sva- 
rede paa  ejendommelig  bredt  Dansk:  „Hvad  vil  De 
Morten?" 

„Xaa,"  sagde  Ferdinand,  „jo,  jeg  er  en  Broder  til  ham." 

„Ih,  hvor  Morten  vil  blive  glad!"  raabte  Konen;  „nu 
skal  jeg  sige  ham  det  ....  Nej,  gaa  heller  selv,  ind  ad 
Porten,  ind  i  den  forste  Gang  til  vens  tre,  ind  i  Stuen  til- 
bojre,  uden  at  banke  paa,  gaa  lige  ind  —  naa,  hvor  Mor- 
ten vil  blive  glad!   ....   jeg  folger  med,  jeg  vil  se  det." 

Da  Ferdinand  aabnede  den  betegnede  Dor,  saa  han  en 
temmelig  stor  Stue,  der  fik  sit  Lys  fra  et  snevert  Vin- 
due ud  imod  den  'halvmørke  Gaard.  I  den  Del  af  Stuen, 

hvor  Lyset  faldt,  stod  et  Par  Vipper  til  at  slaa  Naal 
paa;  ,men  den  lille  Træstol  ved  hver  Vippe  var  tora,  og 
Vipperne  stode  stille.  Lidt  skraas  for  den,  nærmere  Vin- 
duet, sad  en  bredskuldret,  rødmusset,  ganske  ung  Per- 
son, i  graa  Bluse,  med  en  graa,  skyggelos  Kaskjet  over 
et  brunt,  krøllet  Haar.  Ved  sin  ene  Side  havde  han  et 
Træfad  med  lange,  tynde  Stykker  Jerntraad,  og  paa  Skjø- 
det  en  TræskaaL,  hvori  der  laa  en  Mængde  smaa,  graa- 
glindsende  Tingester,  der  saa  ud  som  Insekter;  det  var 
Hægter  og  Maller.  Ellers  var  der  Ingen  og  Intet  i  Stuen, 
undtagen  et  raat  Bord  inde  i  selve  Vinduesfordybningen 
og  et  Par  gamle,  udtraadte,  hullede  Stovler,  der  stod  i 
en   Krog. 

Morten  sad  saa  fordybet  i  sit  Arbejde,  at  han  ikke 
engang  saa  *op,  og  da  han  horte  sin  Madmoder  sige 
Morten,    ubevægelig  spurgte:   „Hvad   skal   jeg?" 

„Du  skal  hilse  paa  Din  Broder!"  raabte  Madam  Blad. 

„God  Dag,  Morten!"  sagde  Ferdinand. 

„Ferdinand!"  raabte  Morten  og  blev  siddende,  som  om 
han   ikke   troede   sine  egne   Øjne. 

„Ja,  nu  gaar  jeg,"  sagde  Madam  Blad  og  lukkede  Døren. 

„Ferdinand,  Du  her!"  sagde  Morten,  satte  Træskaalen 
fra  sig  og  gik  imod  sin  Broder  med  vaade  Øjne. 

„Hvordan  har  Du  det  saa?"  spurgte  Ferdinand  og 
gav  ham   Haanden. 

„Hvordan  skulde  'jeg  have  det?  Jeg  skulde  være  Skum- 
pelskud i  Familien  tog  sendes  langt  bort,  bare  fordi  de 
vidste,  at  jeg  vilde  længes  mest." 

„Da  er  jeg  sgu  heller  ikke  hjemme;  det  kan  Du 
dog  se!" 

„Ja,  men   Du  længes   ikke." 

„Hvor  ved  'Du  nu  det?  Og  hvad  kan  det  nytte  at 
længes  og  flæbe  som  en  Tøs?" 

„Hvordan  har  de  det  Allesammen  hjemme?  Kommer 
Du  fra  Moder  og  Vilhelm?  Hvordan  har  de  det?" 

„Jo,  de  har  det  godt;  men  senest  kommer  jeg  fra 
Humlebæk." 

„Hvordan    har    Bedstemoder   det?" 

„Jo,  Tak,  godt.  Jeg  *kan  hilse  fra  hende,  og  fra  An- 
ders og  Søren  og  Bent  og  alle  Børnene." 

„Ja,  hvem  tier  kunde  være  der!"  sagde  Morten,  idet 
han  igjen  satte  sig  til  sit  Arbejde   „Der  er  dejligt!  ' 

„Det  er  der   rigtignok!"   sagde    Ferdinand. 

„At  sige,  for  de  Andre,"  vedhlev  Morten,  „ikke  for 
mig.  Jeg  har  altid  maattet  være  Skumpelskud.  Da  jeg 
var  syv  Aar,  maatte  jeg  om  Vinteren  staa  og  spile  Kalve- 
skind og  Lammeskind  —  sikke  Ilænder  jeg  endnu  har 
af  det!" 

Og  Morten  fremviste  sine  Hænder,  der  rigtignok  ikke 
vare  fine,  hvide  og  regelmæssige,  men  som  med  mærk- 
værdig Færdighed  haandterede  Niptangen  og  lode  Jern- 
traaden  forvandle  sig  til  Hægter  og  falde  ned  i  Skaalen 
saa  hurtig  som  Tagdryp.  „Men,"  tilføjede  han,  „jeg  vilde 
dog   taale  det  med,  bare  jeg  kunde  være  hjemme." 

„Og  hænge   i   Moders   Skjort,"   sagde   Ferdinand. 

„Nej,  slet  ikke  hænge  i  Moders  Skjort!  Jeg  skulde  ar- 
bejde! Blot  jeg  kunde  *komme  hjem  hver  Søndag  eller 
bare  hveranden  Sondag!  Men  jeg  skulde  herover!  Det 
var  godt   nok   til  mig." 

„Ja,  det  er  Skade,  vi  ikke  er  rige  Folk;  for  saa  kunde 
Du  være  kommet  til  en  Master,  hvor  Du  kunde  have 
klædt  Dig  selv  og  blevet  Svend  i  Dit  syttende  Aar." 

„Jeg  er  Moders  og  salig  Faders  Barn  ligesaa  godt  som 
Vilhelm.    Han    skulde    lære   Alting,    jeg   Ingenting." 

„Han    har    nu    Ho'de,    skal   jeg  sige   Dig,   Morten." 

„Har  Du  og  jeg  da  ikke  Ho'de?" 

„Jo,  men  ikke  til  det  Brug.  Det  ved  Du  nok,  sagde 
baade  Skolemesteren  og  Præ-sten,  og  det  sagde  ogsaa 
Bedstemoder." 

„Jeg  misunder  ham  heller  ikke;  jeg  vilde  arbejde  for 
ham  med  Neglene;  men  det  er  saa  haardt,  at  jeg  skal 
være  hjemmefra  k>g  aldrig  se  Nogen  af  mine  Egne." 

„Ja,   men  Viu  er  jeg  her  jo." 

„Det  er  -sandt,  Ferdinand.  —  Vil  Du  spise  en  Appelsin? 
Jeg  har  en;  det  er  saadan  en   dejlig  en." 

„Jo,  det  vil  jeg  nok,"  sagde  Ferdinand. 

Morten  hentede  Appelsinen  fra  et  Skan  i  Væggen.  Da 
de  havde  spist  den,  sagde  Morten:  „Jeg  havde  egenlig 
tænkt  paa  at  sende  den    hjem   til   Moder." 

„Det  skulde  Du  sagt  for  lidt  siden,''  sagde  Ferdinand 
og  lo. 

„Hvor  kan  Du  nu  le  ad  det! "  raabte  Morten. 

„Det  er  sgu  da  ikke  Andet  end  til  at  le  ad!  Naar  galt 
skal  være,  kan  jeg  'jo  hjemme  kjobe  en  til  Moder." 

„Ja,  men  saa  er  den  ikke  fra  mig.  Bi  lidt,  Ferdinand, 
her  er  to  lybske  Skilling,  dem  har  jeg  faaet  i  Drikke- 
penge; sig  saa,  at  Appelsinen  er  fra  mig;  endskjønt,  jeg 
vilde   hellere   have   sendt   hende   min." 

„Hvad   er  Din   Mester  for  en?" 

„Det  ier  den  dygtigste  Mand  i  Professionen,  Du  kan 
tænke  Dig,  bare  han  vil  arbejde." 

„Vil  ,han  da  ikke  det?" 

„Nej,  han  solder.  Og  saa  banker  han  sin  Kone,  end- 
skjønt han  kun  er  en  Spirrevip;  hun  kunde  bøje  begge 
Ender  sammen  paa  ham.  Jeg  kunde  blive  saa  arrig 
over,  at  hun  ikke  ta'er  igjen,  at  jeg  kunde  løbe  herfra." 

„Ja,  imen  ikke,  før  Du  har  udlært,  Morten;  Du  maa 
være   ,tro   imod    Din    Mester,    siger    Bedstemoder." 

„Naturlig;    men    til    Paaske    har    jeg    udlært." 

„Er  han  ikke  god   imod   Dig?" 

„Jo,  det  tror  jeg!  Hvem  slider  her  paa  Værkstedet? 
Det  er  mig.  Han  lægger  mig  ikke  et  Halmstraa  i  Vejen, 
det  var  Synd  at  sige,  uden  det,  at  han  kalder  mig  Martin 
og  siger,  at  det  er  mit  rette  Navn.  Men  det  er  jo  Sludder; 
for  det  hedder  jo   Mortensdag,  og  Mortensgaas." 

„Gu   gjør   det    saa.    —    Har   Du   nogen    Kammerat?" 

„Jeg  havde  en;  men  nu  er  han  rejst,"  svarede  Morten 
sørgmodig. 

„Hvem   var  det?" 

„Det  var  en  tysk  Svend.  Saadan  en  Ven  faar  jeg  aldrig 
mere!  Altid  sang  han,  og  altid  var  han  glad,  og  hvor 
han  kunde  fortælle!  Og  saa  var  han  saadan  en  dygtig 
Arbejder." 

„Hvorfor  blev  han   da  ikke?" 

„Søgningen  gaar  fra  Huset.  —  Der  staar  hans  Støv- 
ler; ,dem  lod  han  blive,  og  det  synes  mig,  saalænge  de 
er   her,    kan    kan    endnu    komme   tilbage." 

„Har  Du   ellers   ingen   Kammerat?" 

„Nej,  for  Madam   Blad  lader  mig  ikke  gjerne  komme 

ud  imellem  de  Andre,  og  det  kan  jo  være  rigtigt  nok. 
Men  jeg  havde  en  lille  Hund.  og  Du  skulde  hare  set, 
hvad  det  var  for  en  dejlig  Hund!  Og  saa  tro,  og  hvor 
den  holdt  af  mig!  Og  saa  sparkede  en  Karl  den  ned 
i  en  Kalkgrube,  hvor  'den  brændte  op!  Jeg  kan  ikke 
taale  at  tænke  paa  det  stakkels  Dyr,  da  det  laa  her  og 
saa    paa    mig,    ligesom  det    vilde   beklage   sig,   og   døde.'' 

„Sparkede  en  Karl  den  i  en  Kalkgrube?'  raabte  Fer- 
dinand med  funklende  Øjne.  „Hvad  gjorde  Du  ved  den 
Skurk'' 

„Jeg  sloges  med  ham." 

„Kunde  Du  staa  Dig?  ' 

„Aa,  jeg  fik  nogle  Hug;  men  jeg  tror  nok,  han  fik 
flere." 

„Jeg  vilde  have  sat  ham  selv  paa  Hovedet  i  Kalk- 
gruben!" sagde  Ferdinand  næsten  stønnende. 

„Det  havde  han  ærlig  fortjent.  Men  han  fik  ogsaa  sin 
Løn;  han  faldt  i  en  Drankkule,  ligesom  Dranken  var 
hed  fra  Brænderiet,  og  skoldede  sig  saadan,  at  han  ligger 
paa   Hospitalet." 

„Gud  ske  Lov!"  sagde  Ferdinand.  —  „Er  der  ellers 
Xogen,  Du  holder  af?" 

„Nej,   ikke  uden   Madam  Blad   og  dem  hjemme." 

„Hvem  tror  Du  nu,  Du  holder  mest  af?" 

„Aa,  det  ved  jeg  ikke;  jeg  holder  af  dem  Allesammen." 

„Ja,  men  hvem  mest? ' 

„Jeg  tror  næsten,  jeg  holder  mest  af  Moder  og  Vil- 
helm  —   nej,    frist  mig  ikke,   Ferdinand." 

„Naa,  og  saa  klagede  Du  før  over  ham!" 

„Det  skal  Du  ikke  regne;  jeg  mener  det  ikke  saa  slemt, 
som  jeg  siger  det.  Hvis  jeg  kunde  faa  det  færdigt,  der 
staar,  saa  skulde  Du  se,  hvad  jeg  skulde  give  Vilhelm 
og  Moder  og  Bedstemoder  og  dem  Allesammen.  Se  her!" 
tilføjede  Morten,  idet  han  fra  Skabet  fremtog  Noget,  som 
lignede  en  Musefælde;  men  i  den  ene  Ende  var  der  en 
lille  Møllevinge,  som  gik. 

„Hvad  er  det?"  spurgte  Ferdinand. 

„Det  er  en  Indretning  til  at  spare  Damp;  jeg  behøver 
hverken  Vind  eller  Damp  til  den  Mølle;  den  gaar  altid." 


190  RAVNEN 

„Gaar  Tingesten  altid?  Behover  den  aldrig  at  træk- 
kes op?" 

„Jo,  jeg  trækker  den  op  engang  imellem;  men  naar  jeg 
kan  faa  lavet  en  Fjer,  der  trykker  ligesaa  stærkt  op  i  den 
ene  Ende,  som  den  selv  trykker  ned  i  den  anden,  og  i 
den  ene  Ende  driver  et  Hjul,  der  bestandig  giver  Trykket 
tilbage  til  den  anden  Ende,  saa  behover  Maskinen  ikke  at 
trækkes  op,  saa  gaar  den  bestandig  uden  Damp  og  uden 
Vand  og  uden  Vind." 

„Ja,  men  kan  Du  faa  saadan  en  Fjer,  Morten?" 

„Ikke  her  i  Byen,  men  i  Kjøbenhavn  —  hvis  jeg  var  i 
Kjøbenhavn!" 

„Saadan  en  Fjer  tror  jeg  ikke,  Du  kan  faa  i  Kjøben- 
havn." 

„Har  Du   spurgt   efter  dem?" 

„Nej." 

„Hvordan  ved  Du  det  da?  Altid  skal  det  rives  ned, 
som  jeg  bygger  op!" 

„Ja,  men  naar  der  var  en  saadan  Fjer,  saa  kan  Du  nok 
begribe,  at  Kapitajnen  ikke  vilde  trække  sit  Uhr  op 
hver  Aften." 

„Kapitajnen!  Kan  han  betale  saadan  en  Fjer!  Tror  Du, 
alle  Mennesker  kunde  gaa  med  saadan  en  Fjer  i  Lom- 
men! Den  vilde  blive  tykkere  end  min  Arm,  og  den  bedste 
Smed  vilde  maaske  ikke  lave  den  for  tusinde  Daler." 

„Ja,  men  det  var  da  ogsaa  en  dyr  Musefælde  til  tu- 
sinde Daler." 

„Det  er  ingen  Musefælde!  Du  kan  jo  godt  se,  det  er 
en  Mølle!  Det  siger  Du  nu  bare  for  at  drille  mig!  Fordi 
jeg  er  den  Yngste  og  ikke  har  lært  Noget,  saa  skal  jeg 
være  en  Dumrian,  og  mine  Ord  maa  ikke  staa." 

„Jeg  vil  sgu  ikke  drille  Dig,  Morten;  for  mig  maa  Du 
gjerne  lave  baade  Musefælde  og  Mølle.  Men  jeg  ser  ikke, 
hvor  Du  skal  faa  Fjeren  fra,  naar  den  er  saa  dyr." 

„Jeg  skal  faa  den  og  Mere  til,  vær  Du  bare  rolig!" 

„Ja,  naar  Du  faar  det  paa  ærlig  Maade,  skal  jeg  sgu 
nok  være  rolig." 

„Paa  ærlig  Maade?  Tror  Du,  jeg  vilde  stjæle?" 

„Hvor  skal  ellers  saadan  en  Lus  faa  tusinde  Bigs- 
daler?" 

„Haanes  skal  jeg  altid,  og  af  mine  Allernærmeste!" 
sagde  Morten  bittert  og  gav  sig  igjen  ifærd  med  at  boje 
Hægter;  men  Ojnene  bleve  dumme  af  Taarer,  og  skjønt 
Morten  nodig  vilde  vise  det,  maatte  han  dog  tilsidst  tørre 
dem  af. 

„Hor  nu,  Morten,  '  sagde  Ferdinand;  „naar  Du  nu  kunde 
faa    et   Onske   opfyldt,   hvad    vilde   Du   saa   onske  Dig?" 

„En  Fjer  til  min  Mulle,"  svarede  Morten  halvt  græ- 
dende, men  tilføjede  trodsig:  „Saa  skulde  jeg  nok  selv 
•gjore  Resten!'' 

„Ja,  men  det  er  jo  ikke  mere  end  tusinde  Daler!  — 
Naar  Du  nu  skulde  ønske  Dig  noget  Rigtigt?  Noget,  som 
kunde  forslaa  for  Din  hele  Levetid?" 

„Naar  jeg  skulde  ønske  noget  Rigtigt?"  sagde  Morten, 
og  hans  Ansigt  udvidedes  og  blev  lyst  ved  den  æventyrlige 
Tanke,  „ja,  naar  man  kunde  det!  Saa  ved  jeg  nok,  hvad 
jeg    vilde    ønske!" 

..N'aa,  hvad  er  da  det?" 

„En  Dampmaskine!  Du  skulde  se,  der  en  en  Mand 
henne  i  Norden,  der  har  en  Dampmaskine.  Den  har  For- 
stand ligesom  et  Menneske.  Den  kan  mærke,  naar  den 
behover  Vand,  og  tapper  selv  Vand  ind!  Svenden  har 
ogsaa  vist  mig,  at  naar  Dampen  bliver  for  stærk,  saa  er 
Maskinen  selv  forsigtig  og  lukker  op.  Der  staar  en  lille 
Tingest  med  to  Arme  og  en  Kugle  paa  hver  Arm,  og 
Svenden  siger,  at  man  kan  forlade  sig  bedre  paa  den 
Tingest  end  paa  et  Menneske;  den  lyver  aldrig." 

„Ja,  saadan  en  Maskine  kunde  Du  jo  nok  faa." 

„Kan  jeg?  —  Af  hvem?" 

„Af  mig. " 

„Af  Dig?  —  Saa?  —  Du  sagde  før,  at  jeg  var  en  Lus; 
hvad  er  Du  da?" 

„Bedstemoder  har  sagt,  at  der  er  et  Middel,  hvorved 
Vilhelm  og  jeg  og  Du  kan  faa  hver  et  Onske  opfyldt." 

„Har  Bedstemoder  sagt  det?  Hvad  er  det  da  for  et 
Middel?" 

„Ja,  det  er  mig,  der  skal  skaffe  det,  og  jeg  ved  det. " 

,,.\'aar  faar  jeg  da  min   Dampmaskine?" 

„Ja,  nu  skal  jeg  forst  have  Styrmandsexamen  og  saa 
ud   at  finde  det." 

„Imens  kan  jeg  nok  lave  mange  Hægter,"'  sagde  Morten 
og  tog  igjen   fat  paa   sit  Arbejde. 

„Det  er   muligt,"   sagde   Ferdinand. 

.,Hør  nu,  Ferdinand,"  sagde  Morten  efter  et  Ophold, 
der  er  Noget,  jeg  nu  maa  sige  Dig  i  Fortrolighed." 

„Xaa,   hvad   er  det,  Morten?' 

„Det  er,  at  Madam  Blad  sagtens  vil  byde  Dig  til  Mid- 
dag her;  men  Du  skal  ikke  tage  derimod." 

„Hvorfor  ikke  det,   Morten?" 

„Nej,  for  hun  faar  sine  læsterlige  Hug  for  det  af 
Manden." 

„Hvor  kan  jeg  nu  vide,  at  det  er  sandt,  Morten?  Maa- 
ske  siger  Du  det  bare,  fordi  Du  vil  beholde  Maden  for 
Dig  selv." 

„Ferdinand,  hvor  kan  Du  tænke  saa  nedrig  om  mig!" 

„Ja,  ja,  da!  Saa  er  det  bedst,  jeg  gaar  og  skaffer  om- 
bord. Farvel,  Morten,  og  lev  vel!" 

„Skal  vi  ikke  ses  mere,  Ferdinand?"  sagde  Morten 
blodt. 

„Jo,  Du  kan  jo  komme  ombord  til  mig,  hvis  vi  ikke 
gaa  forinden.  Du  har  det  jo  godt,  og  naar  Du  nu  er  tro 
mod  Din  Mester,  om  ogsaa  han  er  en  Snøbel,  og  ikke 
sviger  nogen  Kammerat  og  holder  af  dem  hjemme,  saa 
skal  Du  nok  faa  det,  Du  ved  nok." 

„Ja,  det  jeg  ved  nok.  Hvad  kan  Du  give  mig,  Du 
Stakkel?" 

„Et  stort  Lommetørklæde  til  at  tørre  Dine  Øjne  og 
snyde  Din   Næse!"   raabte   Ferdinand   og  sprang  bort. 


FEMTE   KAPITEL 


Korvetten  var  kommen  tilbage  fra  Østersøen,  og  me- 
dens den  laa  paa  Kjøbenhavns  Rhed,  fik  Ferdinand  Be- 
søg af  sin  Broder  Vilhelm. 

Her  var  da  endelig  den  Vilhelm,  der  saa  meget  be- 
skæftigede   Familiens    Tanker    og    især    Bedstemoderens, 

hvad  enten  med  Omhu,  Tillid  eller  Frygt  eller  med  en 
Blanding  af  disse  Stemninger. 

Her  behøvedes  ogsaa  kun  et  Blik  paa  ham.  for  at  han 
skulde  vække  Opmærksomhed.  Han  lignede  Ferdinand, 
men  som  en  aandfuldere  Gjentagelse  eller  fint  Forbil- 
lede, saa  at,  naar  man  havde  begyndt  med  at  bemærke 
Forskjellen,  vilde  man  maaske  oæppe  af  sig  selv  falde 
paa  at  tro  dem  i  Slægt.  Det  var  samme  smukke,  kraf- 
tige, smækre  Legemsbygning;  men  hvad  der  hos  Ferdi- 
nand var  behageligt,  endnu  uden  videre  Karakter,  var 
hos  Vilhelm  forvandlet  til  Udtryk;  det  viste  Frihed  og 
Vilje.  Det  var  gjennemgaaende  baade  i  Skikkelsen  og 
Ansigtet.  Ferdinands  Mund  var  blod  og  godmodig,  Vilhelms 
fastere  og  med  en  Bue,  der  viste,  at  den  kunde  og  skulde 
tjene  hans  mere  udviklede  Pande.  Men  det,  som  frem- 
bragte den  storste  Forskjel  i  Fysiognomiet,  var  Mod- 
sætningen imellem  Ferdinands  Sorgløshed  og  en  besynder- 
lig fin  Melankoli  i  Vilhelms  Øjne  og  om  øjenbrynene. 
Maaske  er  Melankoli  ikke  det  rette  Ord  for  den  Slags 
Udtryk.  Det  var  det  Smukkeste  og  mest  Vindende  ved 
Vilhelm  og  virkede  især  derved,  at  det  var  gaadefuldt. 
Fn  følsom  ung  Pige  vilde  læse  undertrykt  Sorg  og  Læng- 
sel deri;  en  Mand  vilde  ane  heftige  Lidenskaber  og  maa- 
ske, hvis  han  gav  sig  Tid,  sige  til  sig  selv :  „Mon  det 
unge  Menneske  har  moralsk  Kraft  til  at  styre  dem?  Har 
han  det,  saa  bliver  der  en  Karl  af  ham!'  Men  i  alt  Fald 
gav  dette  Træk  Personligheden  Skjær,  hævede  det,  som 
var  smukt,  op  til  noget  Hojere,  Idealt. 

Man  kunde  forstaa,  at  han  allerede  som  Barn  havde  til- 
draget sig  Opmærksomhed,  at  forst  Skolelæreren  og  saa 
Præsten  havde  gjort  sig  Umage  for.  at  han  skulde  ud 
over  den  Stand,  hvori  han  var  født.  Maaske  mærkede 
man  ogsaa  paa  Familien  og  navnlig  paa  Bedstemoderen, 
at  disse  Mennesker  ikke  borte  ganske  hjemme  der,  hvor 
Skæbnen  havde  sat  dem,  og  ventelig  bidrog  dette  til,  at 
man  viste  mere  end  sædvanlig  Omhu  for  den  ældste 
Dattersøn.  Da  Bestyrerne  af  en  lærd  Skole  i  Kjoben- 
havn  paa  Præstens  Foranledning  tilbode  fri  Undervis- 
ning, og  det  altsaa  ikke  syntes  saa  overmaade  vanske- 
ligt at  holde  Vilhelm  til  Studeringerne  eller,  som  Bedste- 
M.  Goldschmidt  i  Folkeudgave,  vi  13 

moderen  antydede,  lade  ham  gaa  en  saadan  Vej,  at  han 
kunde  gjenoprejse  Familien,  saa  besluttede  hans  Moder 
efter  Samraad  med  hele  Familien  sig  til  at  tage  til  Kjo- 
benhavn  med  ham. 

Den,  der  er  Gjenstand  for  saa  meget  Haab,  ved  det 
ikke  altid  eller  har  det  ikke  altid  levende  hos  sig.  En 
Dreng  vil  sjelden  læse,  være  flittig,  blive  dygtig,  fordi 
hans  Bedstemoder,  Moder,  Tanter  o.  s.  v.  vente  det  af 
ham.  Bøgerne,  det  intellektuelle  Liv,  Videnskaben,  maa 
udøve  en  selvstændig  Magt  over  hans  Sind,  fylde  ham 
med  Lidenskab;  men  med  denne  Lidenskab  for  den  in- 
tellektuelle Verden  følger  ogsaa  i  de  fleste,  finere  Ge- 
mytter en  ubetvingelig  Længsel  efter  Skjønhedens  Ver- 
den, en  Pukken  paa,  at  man  hører  dertil,  en  Fordring 
om  at  faa  Del  i  den  —  og  naar  man  saa  vender  sig  og 
ser  Virkeligheden :  sin  fattige  Slægt,  hvis  Udseende,  Klæde- 
dragt, Maade  at  tale  paa  forkynder  En,  at  der  er  Tve- 
dragt i  Livet,  at  man  har  faaet  Vinger,  men  de  ere  bund- 
ne, at  man  som  hin  Konge  i  Æventyret  er  halvt  af 
Sten,  og  at  den  Halvdel,  som  lever,  ikke  kan  komme  fri  —  ? 
Det  var  Vilhelms  Historie.  Han  var  som  ung  Student  ble- 
ven greben  af  denne  Længsel  og  Fordring,  og  Kjærlig- 
heden til  hans  Slægt  formaaede  ikke  at  overvælde  den 
bortstræbende  og  udadgribende  Higen  eller  bringe  ham 
til  at  se  poetisk  Guldskjær  over  Moder,  Bedstemoder, 
Brødre,  Tanter.  Han  vidste  ikke,  hvor  han  skulde  søge, 
eller  hvad  han  skulde  finde;  han  var  kun  en  fremmed 
Fugl  i  sin  Rede  og  tvungen  til  at  lægge  Skjul  paa  denne 
Higen.  Da  han  ikke  vidste  Vej  til  Nogenting,  men  blot 
bag  hver  lukket  Port  formodede  et  Ferige,  uden  at  have 
Mod  til  at  banke  paa,  greb  han  kejtet  efter  Tilfreds- 
stillelse og  kastede  sig  ind  i,  hvad  han  ansaa  for  et 
rask  og  frejdigt  Kammeratliv,  selv  om  det  kostede  ham 
de  smaa  Indtægter,  han  havde  af  Undervisning,  eller 
bragte  ham  i  Gjæld.  Det  forte  til  enkelte  livfulde  Øje- 
blikke og  til  Mismod,  til  Anger  over  at  svigte  sine  Nær- 
meste; men  Angeren  bragte  ham  ikke  nærmere  til  dem. 

Ad  den  Vej  kan  man  let  komme  til  større  Forvildelse; 
men  Vilhelm  stødte  paa  noget  Uformodet.  En  Aften  havde 
han  været  Gjæst  mellem  Kammerater  hos  Sønnerne  af  et 

ret  Fornemt  Hus.  Der  var  blevet  spillet  Kort,  og  Vilhelm 
havde  tabt.  Da  han  ved  Midnatstid  forlod  sine  Venner,  laa 
hans  Moder  udenfor  og  vaskede  Trapperne.  Hun  saa 
ikke  op  eller  syntes  ham  ikke  at  se  op,  og  han  lod,  som 
om  han  ikke  saa  hende.  Der  er  nogen  Tilfældighed  i, 
hvad  Indtryk  et  saadant  Syn  gjor;  det  kan  virke  stær- 
kere eller  svagere,  næsten  kunde  man  sige,  i  Forhold 
til  Lysskjæret,  til  Maaden,  hvorpaa  man  kommer  til 
at  se  Vedkommendes  Ansigt.  Paa  Vilhelm  virkede  det 
saadan,  at  hans  Families  hele  Ydmyghed,  Opofrelse,  Hen- 
givelse for  ham  stod  som  lynbelyst,  og  at  en  ny  Følelse 
næsten  med  Voldsomhed  vaagnede  i  ham:  Folelsen  af 
Pligt,  og  den  forenede  sig  til  en  Beslutning,  et  kort  Ord 
inden  i  ham:  det  Ojeblik  skulde  han  betale  sin  Moder. 
Det  gjentog  han  den  Nat  i  sin  Seng  med  grædende  Taa- 
rer,  og  det  stod  fast. 

Men  fordi  man  har  en  Pligt  og  ved  sig  bunden  til  den 
og  har  Karakter  nok  til  ikke  at  ville  lose  sig,  kan  man 
ikke  altid  forhindre  Bølgegangen,  der  rokker  og  rusker 
i  En  som  i  en  Baad,  der  ved  en  lang  Line  er  bunden  til 
Bolværket.  Vilhelm  kunde  sige  til  sig  selv:  „Du  skal  ar- 
bejde; Du  skal  gaa  den  slagne,  stovede  Landevej;  det 
er  endda  en  Gunst,  at  Du  er  bleven  sat  paa  den;  Du  har 
ingen  Ret  til  at  have  Syner  eller  til  at  lytte  efter,  hvad 
der  synges  for  de  Udkaarnes  Vugge;  Du  skal  erhverve 
Brødet  til  Dig  og  Dine.''  —  Han  skulde  gjøre  det  —  han 
gjorde  det  hver  Dag  eller  forberedte  sig  hver  Dag  med 
Iver  for  Videnskaben  til  at  kunne  gjøre  det  —  men  Sy- 
nerne vare  der,  og  Sangen  lød  for  ham. 

Da  Vilhelm  besøgte  Ferdinand  ombord,  kunde  der 
trods  Kjærligheden,  de  havde  til  hinanden,  og  trods 
Gjensynet  efter  Adskillelsen,  ingen  fortrolig  Samtale  op- 
komme. Det  kan  ikke  nytte,  hvadsomhelst  man  fortæller 
eller  omtaler:  naar  man  ikke  giver  det  Hele  og  Inder- 
lige, det,  Hjertet  hænger  ved,  er  der  ikke  Fynd  deri. 
Saaledes  var  det  fra  Vilhelms  Side,  og  skjønt  Ferdinand 
ikke  mærkede,  at  han  skjulte  Xoget  eller  paalagde  sig 
Tvang,  havde  han  dog  en  instinktmæssig  Fornemmelse 
af,  at  Broderen,  hvor  nær  han  end  var.  stod  fjernt.  Men 
han   undrede  sig  ikke  derover;   han   fandt  det  næsten   i 

sin  Orden,  at  hans  studerte  Broder  ikke  kunde  stige  ned 
til  ham.  For  dog  at  holde  en  Slags  Samtale  vedlige  for- 
talte Ferdinand  saa  meget  som  mulig  om  Morten.  Vilhelm 
lyttede  til  med  mere,  men  ogsaa  med  en  ganske  anden 
Interesse,  end  Ferdinand  anede.  Han  sagde  til  sig  selv: 
„Der  sidder  nu  den  brave  Dreng,  og  den  anden,  i  Flens- 
borg, er  ligesaa  brav,  og  jeg,  paa  hvem  der  er  anvendt 
Mest,  er  den  Eneste,  som  ikke  har  Hjertelav.  De  gjore, 
hvad  de  skulle;  men  de  gjore  det  tillige  med  simpel,  god 
Vilje,  saa  at  der  er  Velsignelse  deri." 

Imidlertid  havde  Ferdinand  igjen  givet  sig  ifærd  med 
sin  „stadige  Tanke",  og  modig  ved  Broderens  Tavshed 
og  blødere  Ansigtsudtryk  spurgte  han:  „Har  Du  noget 
Ønske,  Vilhelm?" 

,,Hvad  mener  Du?"  spurgte  Vilhelm,  sært  paavirket 
af  Ferdinands  Stemme. 

„Jeg  mener,  saadant  Xoget,  Du  rigtig  onsker,  et  Ene- 
ste,  Du  gjerne  vilde  have  opf}ddt." 

Vilhelm  spurgte:  „Kan  Du  huske,  hvordan  et  Æg  ser 
ud,  naar  det  har  været  frosset  og  er  blevet  lagt  i  koldt 
Vand?" 

„Ja,  det  kan  jeg  godt;  saa  er  der  en  Isskorpe  helt 
omkring.  Isen  gaar  ud  af  Ægget  og  lægger  sig  udenpaa." 

„Ja,  det  er  mit  Ønske,  at  jeg  kan  trække  en  saadan 
Skorpe  ud,  hvor  jeg  tænker,  at  den  er,  og  faa  den  til 
at  briste." 

„Det  er  nu  saa  lærdt,"  tænkte  Ferdinand,  „men  han 
skal  have  det  alligevel." 

Medens  han  tænkte  dette,  havde  Vilhelm  overstaaet  sit 
Anfald  af  Blodhed  og  igjen  faaet,  hvad  han  ansaa  for 
sin  retmæssige  og  pligtskyldige  Holdning  overfor  den 
yngre  Broder.  Han  spurgte:  „Hvordan  kommer  Du  ellers 
paa   det   dumme   Indfald   at  sporge  mig  om  et  Ønske?" 

Ferdinand  svarede  noget  forlegen :  „Bedstemoder  mente, 
at  Du  og  Morten  og  jeg  hver  kunde  faa  et  Ønske  op- 
fyldt." 

„Ja,  vist  kan  vi;  naar  vi  vil  arbejde  og  stride  for  det." 

„Vi  kunde  jo  hjælpes  ad,"  sagde  Ferdinand  ydmyg  og 
halvhøjt. 

Vilhelm    svarede   ikke    for   ikke   at   svare    ublidt. 

I   det  Samme  lod   Kapitajncns  Slemme  op  fra  Kahyts- 
trappen: „Ferdinand!  Ferdinand  I" 
„Kapitajnen  kakler'  Farvel,  Vilhelm!"  sagde  Ferdinand 

og  skyndte  sig.  Men  inden  han  fra  Spillet,  hvor  de  havde 
staaet,  naaede  agterud,  var  Kapitajnen  kommen  helt  op 
paa  Dækket  og  saa  sig  om. 

„Naa,  er  Du  der,  Din  Lommel?'  sagde  han  til  Ferdi- 
nand, „hvor  bliver  Du  af?  ....  Skaf  Kaffe  til  Damerne 
.  .  .  .  Naa,  tag  nu  alle  Fire  med  Dig!  ....  Sejda,  stop  en 
Kjende!  Hvem  er  den  unge  Herre  forude!  Hvem  sporger 
han  efter? 

„Hvem?"   spurgte   Ferdinand. 

„Er  der  mere  end  en,  Dumrian!  Du  maa  jo  have  lobet 
ham  lige  forbi!" 

„Aa,  ham  ....  det  er  en  Herre,  der  vilde  se  Skibet." 

Kapt.  Winter  var,  som  alt  vil  være  blevet  bemærket,  en 
god  Vært,  men  satte  ogsaa  Pris  paa  at  blive  anset  som 
Vært,  som  den  Forste,  som  Chef,  og  han  kunde  ikke 
lide,  at  den  unge  Herre  var  gaaet  forud  og  havde  henvendt 
sig  til  Mandskabet.  Med  et  Overmod  i  Tonen,  som  maa- 
ske  kun  en  Soofficer  har  —  eller  havde  dengang  —  raabte 
han  til  Vilhelm,  der  nærmede  sig:  „Værsgo  at  se  Dem  om 
paa  Korvetten!  De  maa  gjerne."  Men  da  Vilhelm  hoflig 
hilsede  og  takkede  og  Kapitajnen  fik  bedre  set  paa  ham, 
skete  en  Forandring.  Med  alle  sine  Smaafejl,  med  sin 
Forfængelighed  og  sin  Hengivenhed  til  det  smukke  Kjon, 
havde  Kapt.  Winter  Sans,  kunde  hurtig  gribe  Noget,  der 
laa  lidt  udenfor  det  Sædvanlige,  kunde  glædes  ved  Synet 
ogsaa  af  et  smukt  Mandfolk,  i  hvis  Ansigt  der  var  Aand 
og  Karakter,  blev  tiltrukken  deraf  og  var  ikke  karrig  med 
at  vise  det.  Med  en  let  Bevægelse  af  Haanden  til  Huen 
gjengjældte  han  Vilhelms  Hilsen  og  tilføjede  i  en  ganske 
anden  Tone:  „Værsgo  at  se  Dem  om.  —  Har  De  for  set  et 
Orlogsskib?" 

Da  Kapt.  Winter  forresten  ikke  forstod,  hvad  Nytte 
eller  Fornojelse  en  saadan  Uvedkommende  kunde  have 
af  at  se,  undtagen  netop  at  faa  et  overfladisk  Blik  eller  et 
Indtryk,  viste  han  med  Haanden  hen  paa  Skytset,  sagde 
i  Hast,  af  hvad  Kaliber  Kanonerne  og  Karonaderne  vare, 
og   trak   i  Snoren    paa   den   nærmeste  for  at   vise,   hvor- 

ledes  den  afskødes.  „Har  De  Lyst  til  at  gaa  ned?  Vær  saa 
artig,"  sagde  han  derpaa. 

Idet  Vilhelm  vilde  gaa  ned  ad  Trappen,  faldt  hans 
Blik  paa  Noget,  der  forekom  ham  som  det  mest  Over- 
raskende, han  kunde  se  i  en  Orlogsmand.  En  ung,  knap 
attenaarig  Dame,  mørkeblond,  om  saa  tør  siges,  med  en 
usædvanlig  lys  Teint,  men  rigt,  brunligt  Haar,  stod  i  For- 
stuen og  havde  trukket  en  Huggert  halvt  ud  af  den  Sol 
eller  Straalekrans  af  Huggerter,  som  var  anbragt  dernede. 
Han  fik  netop  et  Glimt  at  se  af  den  inderlige  Fortabelse, 
hvormed  den  unge  Piges  mørkeblaa  Øjne  hvilede  paa 
Vaabnet  —  i  næste  Øjeblik,  da  hans  Skygge  faldt  derned, 
søgte  hun  i  Forvirring  at  anbringe  Huggerten  paa  sin 
Plads,  men  kunde  ikke.  Da  Vilhelm  gik  forlængs,  men 
Kapitajnen  efter  Sømandsskik  baglængs  ned  ad  Trappen, 
kunde  denne  ikke  i  Hast  opdage,  hvorfor  Vilhelm  stand- 
sede, og  hvad  der  var  paafærde.  Den  unge  Pige,  der  nu  saa 
To  komme,  lod  Huggerten  falde  og  lob  ind  i  Kahyten; 
men  inden  hun  fik  aabnet  og  lukket  Døren,  havde  Kapi- 
tajnen, der  stadig  gik  baglængs.  vendt  Hovedet  og  set 
hende.  Da  han  kom  ned,  tog  han  Huggerten  op  og  hængte 
den  paa  det  lille  Søm,  hvor  den  hørte  til.  Det  havde 
maaske  været  hans  Hensigt  blot  at  vise  Vilhelm  ind  i 
Messen  og  lade  ham  derfra  finde  sin  Vej  eller  blive  ført 
videre;  men  nu  betænkte  han  efter  al  Rimelighed,  hvad 
han  selv  vilde  trot,  hvis  han  hos  en  anden,  ugift  Kapi- 
tajn  havde  set  en  ung  Dame,  og  han  aabnede  derfor  Dø- 
ren til  sin  Kahyt,  hvor  foruden  den  unge  Pige  vare  to 
Damer  af  uvis  Alder.  „Mine  Søstre  ....  min  Kusine, 
Frøken  Ottilie  Winter,"  sagde  han,  og  vedblev:  „Men 
hvem  var  det,  der  rev  en  Huggert  ned?' 

Da  Ingen  svarede,  og  Vilhelm  instinktmæssig  begreb, 
at  den  unge  Dame  helst  ingen  Undersøgelse  vilde  have 
af  'denne  Sag,  hvor  uskyldig  den  end  var,  sagde  han: 
„Jeg  var  vistnok  Skyld  i,  at  den  faldt." 

Kapitajnen  fandt  det  maaske  ikke  aldeles  sandsyn- 
ligt, men  havde  heller  ingen  Grund  til  at  ytre  nogen 
Tvivl  i  Anledning  af  en  saadan  Ubetydelighed,  hvorunder 
der  efter  al  menneskelig  Beregning  ikke  kunde  stikke 
en  Hemmelighed,  eller  om  hvilken  der  ikke  kunde  være 

nogen  Sam  viden  mellem  hans  Kusine  og  den  fremmede 
unge  Fyr.  Den  unge  Pige  saa  op,  som  om  hun  vilde  sam- 
menligne Stemmen  og  Ansigtet,  eller  maaske  blot  for 
at  give  det  svagest  mulige  Tegn  paa  Frkjendtlighed,  og 
—  ja,  her  skulde  maaske  ifolge  Reglerne  for  en  god  For- 
tælling  en  stærk  Kjærlighedsgnist  tændes  imellem  disse 
To.  Men  da  Fortælleren  af  disse  Begivenheder  strengt 
har  gjort  sig  til  Pligt,  kun  at  fremtræde  som  Historie- 
skriver og  Intetsomelst  opdigte,  kan  han  herom  Intet 
sige  med  Bestemted.  Gamle  Mdm.  Steffensen  i  Vording- 
borg plejede  at  sige:  „Velopdragne  unge  Mennesker  for- 
elske sig  ikke,  og  hvor  paradox  end  denne  Sætning  kan 
lyde,  er  der  dog  noget  Sandt  deri,  især  om  saadanne  to 
ganske  unge  Personer  og  under  en  saadan  Situation.  Det 
er  ganske  vist,  at  Kjærligheden  selv  under  en  nordlig 
Bredegrad  kan  komme  som  et  Lyn  i  to  unge  Hjerter ;  men 
for  at  dette  skal  ske  med  Magt  og  i  Fuldstændighed, 
maa  der  vistnok  være  en  Disposition  dertil,  en  erotisk 
Luftning  i  Atmosfæren.  I  dette  Tilfælde  kan  der  ikke 
med  Paalidelighed  siges  Andet  end,  at  en  smuk  Over- 
raskelse fandt  Sted.  For  Vilhelm  var  Ottilie  et  paafal- 
dende  skjont.  levende,  varmt  Billede,  der  tonede  frem  fra 
den  Verden,  han  anede  og  gjættede  sig  til  og  med  en  Slags 
Trods  længtes  efter,  men  som  han  paa  særegen  Maade 
folte  sig  skilt  fra.  For  Ottilie  bidrog  det  Pludselige,  Uven- 
tede og  det  Usædvanlige,  der  var  ved  ham,  til  at  udvide 
og  maaske  berige  hendes  Forestillinger,  uden  at  hun 
lagde  Mærke  dertil.  Videre  kan  ikke  siges.  Men  er  det 
ikke  allerede  Meget,  at  man,  efter  at  have  set  et  andet 
Menneske,  kommer  hjem  med  en  sympathetisk,  livlig 
Fornemmelse,  med  storre  Viden  om,  at  denne  Jord  er 
herlig  befolket,  i  det  Mindste  sine  Steder,  og  at  man 
som  Folge  deraf  har  ligesom  et  blidt  Solskin  indvendig, 
der  lyser  over  Hverdagslivets  Gjenstande  og  omgiver 
disse  med  det  hemmelighedsfulde,  glædebringende  Skjar. 
som  vi  kalde  Illusionen,  og  uden  hvilket  Livet  vilde 
blive  klamt  —  —  „Er  den  Folelse  Illusion?"  vil  en  ung 
Pige  forskrækket  udbryde.  —  »Nej,  Froken,  vi,  som  vide 
bedre,  kalde  den  ogsaa  Poesi." 

Kapt.   Winter  havde  ikke  præsenteret  Vilhelm,  af  den 

gode  Grund,  at  han  ikke  vidste  hans  Navn.  Han  lagde 
efter  Omstændighederne  ikke  Vægt  paa  Ceremonien,  men 
vilde  dog  nok  erfare,  hvad  hans  Gjæst  hed,  og  ledede. 
den  korte  Samtale,  som  paafulgte,  saaledes,  at  han  fik 
Lejlighed  til  at  sige:  „Hr.  —  — ,  om  Forladelse,  min 
ærede,  unge  Ven,  jeg  ved  jo  ikke  engang,  hvad  De  hedder." 

„Jeg  er  Student  Vilhelm   Carøe,"  svarede  hans  Gjæst. 

Med  et  kort  Blik  og  en  pludselig  Tanke,  som  han 
ikke  selv  vilde  tro  paa,  sagde  Kapitajnen:  „Carøe ?  Jeg 
har   En   her  ombord,   der   hedder  ligedan." 

„Ja,  det  er  Ferdinand,  min  Broder,"  svarede  Vilhelm. 
Det  generede  ham  maaske  i  Øjeblikket,  at  han  skulde 
sige  det;  men  han  sagde  det. 

„Ja,  saa?"  sagde  Kapt.  Winter  med  uforstyrret  hoflig 
Tone,  da  Vilhelm  strax  efter  tog  Afsked,  fulgte  han  ham 
hoflig  til   Doren,   men  ikke  videre. 

Lidt  efter  kom  Ferdinand  ned,  og  man  saa  Ligheden. 

For  Damerne  havde  denne  Opdagelse,  i  det  Mindste 
i  Øjeblikket,  ringe  Betydning.  Det  unge  Menneske,  som 
de  maaske  aldrig  skulde  mode  igjen,  havde  ved  sin  Per- 
sonlighed gjort  et  Indtryk,  som  Ferdinand  stod  dem 
for  fjernt  til  at  kunne  udslette  eller  formorke,  tilmed 
da  dog  ogsaa  han  paa  sin  Maade  behagede  dem.  Ganske 
prosaiske,  spidsborgerlige  Folk  vilde  uden  Videre  have 
spurgt  Ferdinand :  „Hvordan  kommer  det,  at  en  Ma- 
trosdreng som  Du  har  en  Broder,  der  er  Student?"  De 
Personer,  der  vare  i  Kahyten,  foretrak  Uvisheden.  Da- 
merne beholdt  en  usikker  Følelse  omtrent  som  den,  de 
rimeligvis  vilde  have  havt  udenfor  det  lille  Hus  med  de 
grønne  og  blaa  Vindueskarme:  Er  noget  Simplere  i  Sti- 
gen eller  noget  Ædlere  i  Nedgang?  Kapitajn  Winter  spurg- 
te ikke,  fordi  hans  Indbildningskrafts  Natur  forte  ham 
til  at  antage  eller  frygte,  at  det  maaske  ikke  var  rigtige 
Brodre,  at  der  var  en  mer  eller  mindre  delikat  Familie- 
historie. Og  i  alt  Fald  var  Sagen  bleven  ham  ubehagelig: 
han  havde  havt  sin  Skibsdrengs  Broder  til  Gjæst  og  var 
bleven  narret  til  det  paa  saadan  en  snu  Maade,  at  han 
havde  narret  sig  selv. 

Dagen  efter  fandt  Kapitajnen  de  fem  Daler.  Sedlen 
var  halvt  stukken  ind  igjennem  en  Sprække  i  hans  Skrive- 

pult  Saadan  kunde  <\cw  ikke  have  Ligget  i  flere  Uger, 
<>g  af  sig  selv  kunde  den  ikke  være  gaaet  ind  i  Spræk- 
ken; hvo  havde  stukket  i\vn  ind? 

Ogsaa  her  blev  Rapt.  Winter,  for  ikke  at  have  „Vrøvl", 
staaende  i  en  Uklarhed.  Han  sagde  til  Ferdinand:  „Jeg 
har  fundet  de  fem  Daler;  de  vare  spadserede  ind  i  Spræk- 
ken  derhenne.'' 

Ferdinand  saa  omhyggelig  paa  Sprækken  og  svarede 
ikke. 

„Du  kan  naturligvis  ikke  sige,  hvordan  Sedlen  har 
fundet  paa  at  krybe  ind  der? ' 

„Nej,  Hr.  Kapitajn." 

Han  mistænkte  ikke  Ferdinand  for  at  have  stjaalet 
Sedlen;  men  fordi  han  var  ærgerlig  over  at  have  budt 
Skibsdrengens  Broder  ned  til  sine  Damer,  lod  han  det 
staa  som  en  ubehagelig  Mulighed,  at  Ferdinand  dog  vid- 
ste Besked  dermed.  Han  havde  sagt  Nej  med  det  samme 
klare,  uskyldige  Blik  som  det,  hvormed  han  kaldte  sin 
Broder  en  Herre,  der  gjerne  vilde  se  Skibet.  Broderen 
kunde  have  bragt  ham  de  fem  Daler  —  nej,  det  var  ube- 
hageligt at  tænke;  men  helt  og  aldeles  forjog  Kapitajneu 
dog  ikke  disse  Tanker.  Hans  Sind  fjernede  sig  fra  Ferdi- 
nand og  tog  et  andet  Paaskud  dertil  end  det  virkelige, 
den  saarede  lille  Stolthed. 

Da  Skibet  blev  afmonstret,  ventede  Kapitajneu,  at  Ferdi- 
nand skulde  minde  ham  om  Loftet  angaaende  den  faste 
Stok,  Optagelse  i  Artilleri-  eller  Matroskorpset  o.  s.  v., 
og  saa  vilde  han  rimeligvis  have  holdt  sit  Loftc.  Men 
Ferdinand  sagde  Intet,  og  det  fandt  Kapitajneu  yder- 
mere utaknemligt. 

„Naa,  Farvel,  Ferdinand,  gaa  med  Gud;  lad  mig  have 
Ære  af  Dig,"  sagde  han  til  Afsked,  og  ved  disse  sidste 
Ord  ventede  han  endnu,  at  Ferdinand  skulde  minde 
om  (\cn  faste  Stok. 

„Farvel,  Hr.  Kapitajn,  og  mange  Tak  for  dennegang," 
sagde  Ferdinand. 

En  Mand  hed  Ask;  det  var  en  ung  Mand,  der  i  sine 
Skoleaar  havde  vist  poetiske  Anlæg  og  givet  Anledning 
til  store  Forhaabninger  hos  sig  selv  og  Andre;  men  de 
havde  kun  fort  til,  at  han  havde  faaet  en  middelmaadig 
juridisk  Examen,  uden  at  den  mangelfulde  Jus  lod  Plads 
aaben  for  Digter-Lavrbær.  Han  var  nu  ansat  i  et  af  Kolle- 
gierne, som  de  ministerielle  Regeringsafdelinger  hed  den- 
gang. Men  han  var  ikke  lykkelig  i  denne  Stilling;  han 
længtes  efter  en  Berømmelse,  som  Kritiken  og  Publikum 
havde  nægtet  ham  saa  afgjort,  at  han  ønskede  Berøm- 
melse ud  af  Verden  —  saa  kunde  han  ikke  pines  af 
Længsler  efter  den. 

Ingen  kan  lettelig  forestille  sig  den  Sindsbevægelse, 
hvormed  han  i  Foreningen  satte  sig  til  at  læse  et  nyt, 
poetisk  Arbejde.  Han  begyndte  ikke  med  at  læse,  men  med 
at  blade  frem  og  tilbage,  kigge  ind  hist  og  her,  ligesom 
Folk,  der  ville  have  en  Tand  trukken  ud,  ere  bange  for 
det  afgj  ørende  Tag,  men  selv  rykke  smaat  og  gj  en  tagende 
i  Tanden.  Var  det  nu  en  af  de  store,  anerkjendte  Digtere 
eller  Forfattere,  saa  vænnede  han  sig  lidt  efter  lidt  til  den 
Tanke,  at  Bogen  nu  engang  var  der;  disse  større  For- 
fattere stode  nu  ogsaa  engang  højt,  Publikum  var  vant 
til  at  anerkjende  dem,  følgelig  var  Smerten  over  en 
god  Bog  fra  en  af  dem  ikke  saa  stor;  der  skulde  jo  nok 
brændes  Virak,  men  paa  gamle  Altre.  Havde  han  først 
ved  saadanne  eller  lignende  Fornemmelser  eller  Tanker  be- 
roliget sig  selv,  saa  læste  han  saa  godt  som  Faa  læse: 
kunde  have  Glæde  af  det  Vellykkede,  anerkjende  det,  se 
det  ind  i  Bygningen,  forstaa  dets  Tilblivelsesmaade,  og 
var  han  saaledes  kommen  ind  i  den  rette  Stemning,  vilde 
han  nødig  opdage  noget  Mislykket,  lukkede  Øjnene  derfor. 
Som  den  Gjerrige,  der,  naar  han  først  beslutter  sig  til 
at  give,  ofte  er  rundhaandet  og  ødsel,  saadan  vilde  han, 
naar  et  andet  Menneske  dog  skulde  have  Ære  og  Aner- 
kjendelse,   lade   det   blive    givet   i  fuldt    Maal,    og   kunde 

blive  uvillig  og  vred,  naar  Xogen  vilde  indskrænke  eller 
betinge, 

Men  var  Bogen  af  en  Jevnaldrende  eller  Yngre,  saa 
kunde  han  ikke  komme  ud  af  den  feberagtige  Bevægelse, 
vedblev  at  blade  og  at  kigge,  uden  at  læse  sammenhæn- 
gende, indtil  han  troede  at  opdage  en  betydelig  Fejl, 
en  Mangel  i  Planen  eller  en  falsk  Retning  eller  deslige. 
Undertiden  var  der  ligesom  et  genialt  Instinkt  tilstede 
hos  ham  i  et  saadant  Opdagelsesøjeblik;  den  tilfældig 
fundne  Fejl  var  virkelig  karakteristisk  og  gjennemgaaende; 
til  andre  Tider  derimod  dømte  han  paa  samme  Maade, 
som  om  En  ved  at  se  en  Vorte  paa  et  Menneskes  Haand 
vilde  deraf  slutte  sig  til  Ansigtet.  Men  hvilke  Fejl  han 
end  opdagede,  saa  trøstede  det  ham  ikke.  Den  Bog  skulde 
nu  maaske  beundres,  den  vilde  blive  rost  og  bringe  For- 
del. Han  kunde  ikke  udholde  denne  Tanke  og  var  ikke 
istand  til  at  gjøre  Forskjel  imellem  Uvilje  over,  at  noget 
Middelmaadigt  eller  Frivolt  behagede  Folket,  eller  at 
noget  Godt  gjorde  Lykke  hos  det.  Og  for  at  gjore  hans 
Pinsel  fuldstændig,  saa  vidste  han  selv,  at  en  ynkelig 
Lidenskab  var  over  ham,  vilde  gjerne  være  af  med  den; 
men  den  var  voxet  sammen  med  hans  hele  Indre,  saa  at 
han  gik  som  i  et  Helvede. 

Men  nu  havde  han  opdaget  et  lille  Stykke  blaa  Him- 
mel :  Tilfældet  havde  fort  ham  sammen  med  en  miskjendt 
Digter.  Det  var,  hvad  han  behøvede.  Han  kunde  dybt 
og  inderlig  anerkjende  en  virkelig  Fortjeneste,  som  ikke 
blev  æret  og  ikke  nød  Fordel,  og  han  kunde  overgive 
sig  til  den  høje  Uvilje  over,  at  Folket  ikke  her  hædrede 
og  lønnede.  Men  i  Reglen  er  der  en  Hage  ved  dem,  der 
ikke  blive  anerkjendte.  Det  er  kun  meget  store  Aander, 
Genier,  der  ere  langt  forud  for  deres  Tid,  som  ikke  blive 
forstaaede  og  paask  jon  nede,  og  selv  om  denne  Mangel 
paa  Paaskjønnelse  kan  der  være  endel  at  sige.  De  min- 
dre Talenter,  der  ganske  tilhøre  deres  Tid  og  dog  ikke 
blive  forstaaede,  have  sædvanligvis  en  virkelig  Mangel, 
der  forklarer  og  undskylder  det;  det  er  enten  Mangel  paa 
Udholdenhed  eller  paa  Dannelse,  der  kommer  dem  i 
Vejen.  Det  miskjendte  Geni,  som  Ask  opdagede  og  op- 
søgte, manglede  netop  begge  Dele.  Med  en  sær  Begavelse 

til  i  enkelte  Øjeblikke  at  se  sublimt  og  udtale  Synet  i 
skjønne  Ord  forenede  han  Uvidenhed  og  Dovenskab  og 
en    Forfængelighed,    der   gik   til    Selvforgudelse. 

Ask  havde  ventet,  da  han  opsøgte  Poeten  paa  hans 
Tagkammer  og  endnu  opad  Formiddagen  fandt  ham  iseng, 
at  blive  modtaget  med  Overraskelse  og  Ydmyghed.  Men 
Hr.  Ibald  —  det  var  Navnet,  hvorunder  han  skrev,  og 
det  ville  vi  beholde  —  svarede  paa  den  komplimen- 
terende Indledning,  hvormed  Ask  fremstillede  sig:  „Naa, 
begynder  man  at  faa  Øjnene  op?  Jeg  har  længe  ventet 
det." 

Ask  gik  strax  ind  herpaa  og  sagde:  „Det  fornøjer  mig, 
at  jeg  her  træffer  Geniet  forenet  med  Selvfølelse.  Nur  die 
Lumpe   sind   bescheiden,   siger  Goethe.'" 

Imidlertid  kostede  det  nogen  Tid  og  Ulejlighed,  inden 
Ask  fik  det  gjort  forklarligt  for  Ibald,  at  han  kom 
alene,  ikke  som  Deputation;  men  da  det  endelig  var  blevet 
klaret,  forenedes  Begge  inderlig  i  Uvilje  over  det  utak- 
nemlige Publikum  og  de  leflende  Forfattere,  som  syssel- 
satte det,  og  hvorpaa  det  jo  ikke  var  vanskeligt,  med 
Rette  at  udpege  Exempler. 

„Og  De  skal  bo  paa  et  Tagkammer  og  sove  i  en  saa- 
dan  Seng!"  udbrød  endelig  Ask  med  Taarer  i  Øjnene, 
dels  af  næsten  virkelig  Rorelse,  dels  af  Tilfredsstillelse 
over  at  kunne  være  rørt  og  føle  Uvilje. 

Men  dette  Udbrud  saarede  Ibald,  der  forlangte,  at  man 
trods  Virkeligheden  skulde  se  ham  i  gylden  Glorie,  og 
han  svarede:  „Jeg  bor,  som  jeg  har  Lyst,  og  jeg  har  ikke 
havt  Bud  efter  Kritikere." 

Dette  Svar  blev  afgjørende  for  Forholdet  imellem  dem. 
Ask  følte,  at  han  havde  været  hensynsløs,  og  at  Ibald  i 
al  sin  Fattigdom  ikke  vilde  taale  Sligt.  Han  gjorde  der- 
for en  oprigtig  ment  Undskyldning  og  vogtede  sig  bestan- 
dig senere  med  beundringsværdig  Omhu  for  at  saare 
Ibalds  Selvfølelse  —  en  Omhu,  der  vel  fortjente  Navn  af 
beundringsværdig,  fordi  Ibald  ofte  ved  Siden  af  den  mæg- 
tigste Selvoverdrivelse  kunde  vise  Mangel  paa  Selvagtelse, 
havde  barnagtige  Luner,  lod  Ask  sørge  for  sig  i  mate- 
riel Henseende,  blev  ham  til  Byrde  som  et  Barn.  Han 
blev   ved    utallige   Lejligheder   en    sand   Plage,   en   Slags 

.Martyrium  for  Ask;  men  denne  bar  det,  fordi  han  i  Man- 
gel af  at  kunne  være  Apostel  for  noget  virkelig  Oiodt 
og  Stort  trængte  til  at  være  Apostel  for  noget  indbildt 
Stort. 

Da  Sommeren  kom,  vikle  Ibald  ligge  paa  Landet  et- 
steds ved  Sundet  for  at  frembringe  et  Digterværk,  der 
skulde  staa  over  Ewalds  „Fiskerne".  Ask  tog  ham  med  til 
Helsingør  og  sogte  paa  Kysten,  indtil  han  i  Humlebæk 
fandt  et  lille  Hus,  hvor  han  tingede  Ibald  i  Kost.  Hver 
Søndag  tog  han  ud  og  besogte  ham,  og  en  god  Stund  lod 
det  virkelig  til,  som  om  de  store  Forhaabninger,  Ask 
havde  knyttet  til  ham,  skulde  gaa  i  Opfyldelse,  og  at 
han  skulde  hæve  sig  til  at  blive  misundt  af  selve  Ask. 
I  det  Mindste  kunde  han  i  Samtale,  naar  de  i  den  friske 
Sommermorgen  eller  de  blide  Aftener  gik  ved  Stranden, 
udtale  sig  med  Fylde  og  Ild,  sprude  Aand  fra  sig,  kaste 
om  sig  med  Billeder,  der  vidnede  om  et  stort  indre  Værk- 
sted. Det  er  vanskeligt  at  sige,  om  Ask  troede,  at  der  vilde 
komme  noget  virkeligt  Værk  ud  deraf,  eller  om  hans 
cgenlige  Tilfredsstillelse  var  Illusionen.  Dog  sagde  han 
engang  til  Ibald:  „Ja,  kjære  Ven,  det  er  nu  godt  og  smukt 
nok;  men  skriv  det  ned/' 

,,Det  skal  blive  skrevet!  svarede  Ibald  med  en  bety- 
dende Haandbevægelse ;  ^men,"  tilfojede  han,  „det  føler 
jeg,  at  der  ud  af  mine  Værker  eller  paa  Grundlag  af 
dem  maa  skrives  en  hel  ny  Æsthetik;  thi  de  ere  for  store 
til  at  kunne  maales  med  den  gamle  Æsthetiks  Maal." 

,.Xaar  Du  var  færdig  med  et  stort  Værk,  og  jeg  saa 
kunde  skrive  en  Æsthetik  paa  Grundlag  deraf,  vilde 
rigtignok  mine  ærgjerrigste  Dromme  gaa  i  Opfyldelse," 
svarede  Ask  og  gik  ind  og  betalte  Ibalds  Vært  for  næste 
Uge. 

Men  den  folgende  Søndag  var  Ibald  ganske  ude  af  sig 
selv,  fortvivlet  over,  at  han  levede  afsondret  fra  Verden, 
Menneskene,  Selskabslivet.  Hvis  han  kom  imellem  Folk 
og  saa  Selskabet,  hvilke  psykologiske  Iagttagelser  skulde 
han  da  ikke  anstille,  hvilke  Skildringer,  Digte,  Romaner, 
Dramaer  vilde  ikke  blive  Folgen! 

Saa  tog  Ask  ham  med  til  Byen  og  gik  med  ham  til 
Gianelli;  men  det  var  ikke  Punsch  og  „halve  Historier" 

og  det  Selskab,  der  hørte  dertil,  som  Ibald  nu  begærte; 
han  vilde  have  rigtigt  Selskab  med  Damer,  rigtige  Damer. 
Han  skreg  og  bad  ikke  som  et  Barn ;  men  han  raabte  som 
et  Geni,  der  trues  af  Ufrugtbarhed,  som  den  hellige  Moder 
Jord,  der  begærer  Regn  for  at  nære  Menneskeheden.  Ask 
gik  da  næste  Dag  ud,  spejdende  efter,  hvordan  han 
skulde  skaffe  Ibald  Selskab.  Intet  frembød  sig  paa  hans 
langsomme  Vandring  til  Kontoret;  men  her  faldt  det 
ham  pludselig  ind,  om  ikke  Nogen  af  Kontorpersonalet 
kunde  bruges.  Han  saa  sig  om.  For  første  Gang  blev  det 
ham  paafaldende,  hvilken  Ensomheds-Karakter  der  var 
over  dem  Alle,  hvorledes  de  Ældre  havde  det  umiskjende- 
lige,  methodiske,  stivnede  Pebersvendepræg,  og  hvorledes 
de  Yngre  vare  mærkede  af  at  flagre  paa  Konditorier  og 
offenlige  Steder,  før  de  skulde  stivne  efter  Tur.  To  Und- 
tagelser var  der:  Fuldmægtigen,  der  sad  melankolsk- 
arbejdssom  med  et  Udtryk,  som  om  Hustru  og  en  talrig 
Børneflok  selv  fraværende  tyngede  ham,  og  den  nye 
Volontær,  den  unge  Hr.  Krog,  simpelt,  men  elegant  klædt, 
med  et  Sving,  med  et  ubeskriveligt  Noget,  der  vidnede 
om  Familie  og  Formue.  Intet  Menneske  syntes  mindre  at 
passe  til  Skriveri  og  Kontor  end  den  unge  Krog.  Han  var 
for  høj  til  Bordet,  hans  Arme  og  Fingre  for  lange  til 
Pemien,  hans  Nakke  saa  uvant  med  at  bøje  sig,  hans 
Pande  saa  glat,  hans  Træk  saa  besynderlig  regelmæs- 
sige, kolde,  fremmedagtige.  Ask  studsede  ved  Synet  af 
dette  Fysiognomi,  som  han  pludselig  ret  lagde  Mærke  til. 
Det  var  ikke  genialt,  ikke  sympathetisk,  vidnede  ikke 
om  store  Evner,  men  paafaldt  saa  underlig  ved  at  være 
ungt  og  dog  roligt  og  fast. 

Alligevel,  Krog  var  den  Eneste,  hos  hvem  denne  Gjøge- 
moder  i  Øjeblikket  kunde  tænke  paa  at  søge  den  for- 
langte Føde  til  sin  Unge,  og  Ask  besluttede  at  nærme  sig, 
ja  om  fornødent  blive  paatrængende.  Til  hans  behage- 
lige Overraskelse  blev  Sagen  ikke  saa  vanskelig  endda. 
Den  unge  Krog  havde  den  engelsk-amerikanske  Høflig- 
hed, der  bl.  a.  bestaar  i  at  se  venlig  paa  den,  man  taler 
med,  og  Ask  blev  ganske  smigret  ved  dette  Udtryk;  han 
troede,  det  gjaldt  ham  særlig.  Derhos  iagttog  Krog  dels 
uvilkaarlig,  dels  ifølge  Faderens  udtrykkelige  Paalæg  den 

Regel:  Sog  Ingen,  stod  Ingen  bort  Ask  havde  derfor  aldeles 
ingen  Møje  med  forst  at  komme  i  Samtale,  saa  gaa  ned 
ad  Gaden  med  Krog,  saa  indbyde  ham  hjem  og  lade  ham 
gjøre  Bekjendtskab  med  Tidens  mærkeligste,  endnu 
ukjendte   eller    miskjendte    Geni,    Ibald. 

I  Abraham  Krogs  Hus  holdt  man  godt  sammen  uden  at 
give  det  synderlig  tilkjende  i  Ord.  Der  var  ingen  Aftale 
truffen  om,  at  man  med  fælles  Kræfter  skulde  arbejde  til 
et  Maal ;  men  man  gjorde  det  alligevel,  instinktmæssig, 
dulgt,  undvigende  en  Forklaring.  Der  var  stor  Disciplin 
saagodtsom  uden  Kommando;  nogle  faa  almindelige  Sæt- 
ninger fra  Husfaderens  Side  vare  tilstrækkelige,  og  egen- 
lig indeholdt  disse  Sætninger  ikke  Andet  end,  hvad  de 
Alle  allerede  under  andre  Forhold  havde  optaget  i  sig 
af  Livsfilosofi,  og  som  de  under  deres  nye  Forhold  i 
Kjobenhavn   uvilkaarlig  greb   til   og  anvendte. 

„Sog  Ingen,  stød  Ingen  bort,'  var  al  den  Morallære, 
som  Abraham  Krog  efter  det  mislykkede  store  Forsog 
havde  prædiket  for  sin  Son,  da  han  skulde  begynde 
Livet  i  Kjobenhavn;  men  Ordene  vare  da  ogsaa  beteg- 
nende nok  for  Stillingen. 

Jeremias  Krog  —  saaledes  var  han  døbt,  men  kaldtes 
Jemmy  —  sagde  til  sin  Fader:  „Jeg  har  gjort  Bekjendt- 
skab med  et  Par  lojerlige  Proletarer." 

„Well,  hvem  er  de?" 

„Den  ene  er  Kopist  i  mit  Kontor,  den  anden  lever 
af  at  digte  eller  kan  ikke  leve  deraf." 

„Bah,  Digter? "  sagde  Abraham  Krog. 

„Han  er  enten  et  stort  Talent  eller  en  stor  Humbug," 
vedblev  Jemmy;  „Liv  er  der." 

„Well?"  sagde  Faderen  og  saa  paa  Sønnen. 

„Well,  jeg  var  hos  dem  eller  hos  den  ene  af  dem  iaftes 
og  drak  Punsch  og  har  nu  indbudt  dem  til  mig  paa  et 
Glas  Punsch  —  for  en  Gangs  Skyld." 

„All   right,"   svarede   Faderen. 

Da  Ask  og  Ibald  kom,  faldt  de  fra  Forundring  i  For- 
undring. De  bleve  viste  til  den  unge  Herres  Værelse,  og 
han  havde  ikke  blot  et,  men  to  og  en  Entré.  Der  var 
rigtignok  ikke  mange  Boger;  men  der  var  Jagtbosser, 
Pistoler,  Fiskeredskaber,  Ridepiske  foruden  en  Mængde 
smaa  nydelige  Luxusgjenstande.  Han  viste  Intet  frem; 
men  det  faldt  i  Øjnene,  og  de  to  Besøgende  beundrede 
naivt.  Krog  var  den  yngste  af  de  Tre,  men  havde  over- 
for de  To  en  ældre  Mands  Overlegenhed,  og  ydermere 
besad  han,  hvad  de  To  manglede,  en  gentlemanly  Dan- 
nelse. Dette  udbredte  en  saadan  blid,  næsten  forsonende 
Harmoni  over  ham  og  hans  Rigdom,  at  Ask  i  lang  Tid 
ikke  kom  til  at  tænke  paa,  at  det  var  En  Ira  hans 
Kontor,  en  simpel  Volontær,  der  besad  alt  dette.  Han 
var  for  betagen  til  at  misunde,  og  det  var  med  næsten 
barnlig  Undren,  at  han  endelig  udbrod  til  Krog:  ..Men 
hvorfor  Pokker  vil  De  være  Volontær?" 

„Man  skal  dog  være  Noget,"  svarede  Krog  saa  und- 
skyldende, blidt  og  glat,  at  Ask  ikke  kunde  komme  videre, 
men  blev  staaende  Ansigt  til  Ansigt  med  sin  Forundring 
og  med  sit  Velbehag  over  at  være  Gjæst  her. 

En  Tjener  bragte  Likorer,  og  det  forøgede  Velbehaget. 

Ibald  beundrede  paa  en  anden  Maade.  Saasnart  han 
saa  Fiskeredskaberne,  Bosserne,  Pistolerne,  Bidepiskene, 
jagede  Billeder  af  Livet,  hvortil  de  horte,  gjennem  hans 
Hoved.  Han  saa  den  grønne  Sobred,  Fisk  sprællede  i 
Græsset  omkring  den  lykkelige,  unge  Fisker;  bag  Bu- 
sken tætved  kiggede  et  Par  Pigeøjne  ud.  Han  hørte  He- 
stene i  Stalden,  han  lugtede  Hø;  man  svang  sig  op, 
Herrer  og  Damer,  et  lystigt  Kompagni;  Skoven  hvæl- 
vede sig  tæt,  det  knaldede  derinde;  en  Jæger  og  en  Dame 
med  vajende  Slør  fore  frem,  en  anden  Jæger  kom  til,  de 
to  Mænd  droge  deres  Sværd  eller  Pistoler  —  — 

„Endnu  et  lille  Glas  Likør,  Hr.  Ibald" han  drak, 

og  Billederne  kom  op  igjen,  i  stærkere  Farver,  og  forte 
igjen  til  den  ensomme,  pragtfulde  Skovegn,  hvor  de  To 
skulde  kæmpe  paa  Liv  og  Død  for  en  Kvinde. 

Han  følte  i  dette  Øjeblik  saa  inderlig,  dybt  og  sandt 
som  nogensinde,  at  han  var  Digter;  men  med  det  Samme 
kom  en  knugende  Fornemmelse  af,  at  det  for  ham  aldrig 

skulde  blive  til  Andet  end  Fantasi,  Længsel,  Ønske,  Vilje 
uden  Handling,  og  han  brast  pludselig  i  Graad, 

Det  bragte  Jemniy  Krog  ud  af  Fatning.  Enhver  Ting. 
der  hørte  til  „Verden",  vilde  han  trods  sin  Ungdom 
paatage  sig  nogenlunde  at  magte;  men  et  saadant  l'd- 
brud  af  Natur,  af  ukjendt  Smerte  forvirrede  ham  fuld- 
stændig,  og   han   var  nær  ved   at  løbe  sin  Vej. 

Ask  sagde:  „Kjære  Ibald,  hvad  er  der  i  Vejen?' 

,, Ingenting,'  svarede  Ibald  hulkende,  „uden  det,  at  jeg 
er  Digter  og  kan  ikke  faa  det  skrevet.  ' 

„Naa,  ikke  Andet!"'  sagde  eller  tænkte  Krog  og  fik 
atter  sin   Fatning. 

„Vil   Du  have  Pen   og  Blæk?     spurgte  Ask. 

„Nej!''  svarede  Ibald  lidenskabelig,  „Du  horer  jo,  at 
jeg  ikke  kan  faa  det  skrevet!  Det  skulde  opleves,  op- 
leves!   O,    Liv!    Liv!   Liv!'' 

„Endnu   et  lille  Glas  Likor,  Hr.  Ibald,  '  sagde  Krog. 

Det  stod  imidlertid  skrevet  i  Skæbnens  Bog,  at  Ibald 
faa  Ujeblikke  senere  skulde  frembringe  et  Digt,  som  blev 
af  Vigtighed  ,baade  for  ham  selv  og  for  de  Personer, 
der   foranledigede  dets   Tilblivelse. 

De  blevne  Jbudne  ind  til  The  hos  Familien.  Damerne 
kom  langsomt  ind  i  Spisestuen,  næsten  som  om  de  vilde 
vise,  at  der  ikke  var  Nogen  at  skynde  sig  for,  forst 
Moderen  og  den  ældste  Datter,  Harriet,  saa  den  yngste, 
Ellinor.  Fru  Krog  var  en  Mestize,  Datter  af  en  Hvid 
og  en  Mulatinde,  og  skjønt  man  her  i  Danmark  ikke 
vilde  have  synderligt  Gje  for  Sporene  af  denne  Herkomst 
—  fordi  man  ikke  lægger  Vægt  derpaa  eller  ingen  Anti- 
patbi  har  imod  den  —  var  hendes  Udseende  uden  al 
Tvivl  ikke  Jblevet  saadan  bedømt  i  Amerika,  og  det  er 
tilladt  at  (antage,  at  hans  Hustrus  Stilling  i  det  ameri- 
kanske Samfundsliv  havde  været  stærkt  medvirkende  til, 
at  den  rige  Hr.  Krog  forlod  den  nye  Verden  og  kom  til 
Danmark.  Paa  Bornene  kunde  et  dansk  Gje  endnu  mindre 
eller  slet  ikke  se  Præget.  Jemmy  og  Harriet  lignede  mest 
Faderen,  og  skjont  Fllinor  lignede  Moderen,  var  der 
ikke  mere  Fremmedartet  ved  hende  end  i  saa  mangen 
en  dansk,  morkhaaret  og  morkøjet,  ildfuld  Pige.  Hun 
kastede  et  lynsnart,  funklende  Blik  paa  de  to  Gjæskr, 
M    fioldschmiUt  i  Folkeudgave.  VI  U 

og  det  førte  til  Skuffelse  for  hende  selv,  lod  det  til;  thi 
endnu  et  Par  Minuter  efter  var  der  i  hendes  Væsen  en 
nervøs   Utaalmodighed. 

Ibald  var  da  nu  virkelig  imellem  Damer;  men  han 
havde  med  Poesiens  og  Forfængelighedens  Instinkt  en 
skarp  Følelse  af,  at  han  kun  var  tilstede  som  en  Pro- 
letar, der  betragtedes  med  kold  Nysgjerrighed,  og  hans 
Sind  vaklede  et  Øjeblik  paa  Randen  af  Had  og  var  nær 
ved  at  kaste  sig  ned  deri.  Men  en  ukjendt  Magt,  maaske 
Trangen  til  at  beundre,  maaske  en  hemmelig  Lyst  til  at 
forherlige  sig  selv  ved  at  tage  herlige  Omgivelser  som 
noget  ham  virkelig  Undt  og  Forundt,  kastede  ham  over 
i  en  aldeles  modsat  Opfattelsesmaade,  lod  ham  gribe 
og  fastholde  Indtrykket  af  de  høje,  rigt  udstyrede  Væ- 
relser, den  solide  Elegance,  det  nydelige  Bord  med  Sølv- 
tøj, funklende  Glas  og  skinnende  hvide  Servietter,  hvilke 
Familiens  Medlemmer  toge  paa,  som  om  man  hver  Dag 
fik  rene  Servietter.  Han  betoges  af  en  fin,  vellystig  Be- 
hagelighed; Likøren,  han  alt  havde  drukket,  og  Vinen, 
som  nu  føjedes  til,  drev  denne  Fornemmelse  op  til  en 
Slags  Begejstring.  Han  kunde  have  udtømt  sig  i  de  bitre- 
ste Sarkasmer  mod  Fruen,  der  undertiden  talte  til  ham 
med  en  Blanding  af  fremmed  Lyd  og  uforstaaelige  Tegn, 
men  han  løftede  hende  op  til  at  blive  en  Dronning. 
Harriet,  der  rolig  men  koldt  som  en  Translatør  oversatte 
Moderens  Tegn,  paavirkede  ham  paa  samme  Maade,  som 
man  'siger,  at  i  Nordpolegnene  en  Kanon  virker  paa  Sø- 
manden, ^naar  han  berører  den  med  sin  blottede  Haand : 
han  ved  ikke,  om  han  isnes  eller  brænder  sig.  Ibald 
lod  sig  brænde,  gjorde  hende  til  en  Prinsesse,  en  Fe,  og 
paa  endnu  mere  glødende  Maade  skaffede  han  sig  af 
med  sit  beundrende  Had  til  den  glimrende-smukke  Elli- 
nor, der  var  imod  ham  som  en  Istap.  Hr.  Abraham  Krog 
med  sin  Magerhed  og  sit  kolde,  overlegne,  pengebevid- 
ste Ansigt,  forvandlede  sig  under  samme  Paa  virkning,  i 
det  rige  Lys,  mellem  Sølvtøjet,  til  en  Patriark.  Ibald 
vidste  i  nogle  Sekunder  med  besynderlig  Ironi,  at  han 
løj  for  sig  selv;  derpaa  lod  han  Løgnen  stige  sig  til 
Hovedet  og  gjøre  Hjernen  hed.  Imod  Sædvane  var  han 
tavs,   beholdt  Indtrykket,   koncentrerede   det.   Ask  havde 

Frygtet  for  hans  uopdragne  Veltalenhed  og  været  for- 
Legen  paa  hans  og  paa  egne  Vegne,  men  hlev  nu  lettet 
og  forte  en  Samtale,  der  i  alt  Fald  vidnede  om  den 
Dannelse,  man  kan  have  af  Boger.  Kort,  Alt  gik  kor- 
rekt lige  til  det  Øjehlik,  da  de  toge  Afsked.  Saa  foer 
Ibald  bort  som  en  Pil  eller  som  en  Mynde,  ilede  hjem 
paa  sit  Tagkammer,  ud  tom  te  al  sin  Begejstring  i  et 
luende  Digt,  betitlet.  Hr.  Krog,  og  sendte  det,  mens 
Blækket  endnu   knap  var  tort,  til  en  Bedaktor. 

Det  var  et  Digt  i  videste  Forstand,  forsaavidt  der  nem- 
lig ikke  var  Sandhed  deri.  Men  der  var  Fantasi,  Ild  og 
en  besynderlig  Vemod.  Som  Alt,  hvad  Ibald  frembragte, 
bar  det  Præg  af  at  være  noget  forceret  og  manglede 
egenlig  Originalitet.  Man  kunde  mærke,  at  han  i  dette- 
Tilfælde  bevidst  eller  ubevidst  var  paavirket  af  Ewalds 
„Bungsteds  Lyksalighed";  men  selv  Maaden,  hvorpaa  man 
mindedes  om  hint  Digt,  gav  hans  Produktion  en  vis  Ynde. 

Bedaktoren,  til  hvem  han  havde  sendt  det,  brod  sig 
ikke  om,  hvem  „Hr.  Krog"  var;  han  saa  kun  paa  Dig- 
tet, fandt  det  smukt  og  trykte  det.  Det  kjobenhavnske 
Publikum,  der  læste  det,  gik  noget  videre,  og  vilde  nok 
vide,  hvem  den  Hr.  Krog  var,  der  blev  saaledes  besungen. 
Det  opdagede  man  snart,  og  saa  stor  var  Digtets  lyriske 
Magt,  at  det  kastede  et  Skjær  over  Manden,  hvem  man 
hidtil,  naar  man  omtalte  ham,  havde  udtalt  sig  om  med 
Mistillid.  Selv  de,  der  havde  ymtet  om,  at  han  havde 
været  Slavehandler,  gave  ham  nu  Bang  som  Nabob, 
hvormed  de  mente  en  tvetydig  Millionær  fra  fjerne 
Lande.  Publikum  nærmede  sig  ikke,  gjorde  intet  virke- 
ligt Skridt  for  Digtets  Skyld;  men  man  forberedtes  til 
at  modtage  en  Tilnærmelse. 

Selve  Abraham  Krog  blev  angst  ved  Digtet.  Det  kunde 
gjore  ham  latterlig  eller  paa  ubelejlig  Tid  og  Maade 
henlede  Opmærksomheden  paa  ham.  Ved  saadanne  Lej- 
ligheder kan  en  Mand  ikke  sporge  sig  for  undtagen  hos 
meget  fortrolige  Venner,  og  dem  havde  Krog  ingen  af. 
Han  maatte  vente  og  besluttede  at  lade  Underretning 
komme  til  sig  gjennem  Simon  Levi;  thi  vel  ansaa  han 
ikke  denne  Mand  for  Smagsdommer;  men  han  vidste, 
hvad  andre   Folk  dømte. 

14* 

Imidlertid  var  Ask  ved  Digtets  pludselige  Trykning  og 
ved  den  Lykke,  det  gjorde,  bragt  Fortvivlelsen  nær. 
Ibald  var  ifærd  med  at  løbe  fra  ham  og  virkelig  blive 
en  berømt  Digter.  Ask  moraliserede  for  sig  selv,  sagde, 
at  han  burde  finde  sig  deri,  glæde  sig  derover  —  han 
kunde  ikke.  Det  fine  Væv,  der  havde  lagt  sig  om  hans 
Sjæl,  trak  sig  sammen,  greb  i  ham  med  sine  utallige 
Traade  som  med  skarpe  Negle.  Det  var  stærkere  end 
han;  han  vaandede  sig  deri,  men  kunde  ikke  sønderrive 
det.  Af  denne  Knibe  blev  han  udreven  ved  Ibald,  der 
kom  op  til  ham,  stønnende,  som  dødtræt.  Han  havde 
forsøgt  at  skrive  endnu  et  Digt;  men  under  Anstrengel- 
sen var  Noget  ligesom  gaaet  itu  indvendig,  han  kunde 
hverken  tænke  eller  føle,  han  vilde  blot  igjen  ud  paa 
Landet. 

Medynksom  og  glad,  kjærlig  baade  som  en  Engel  og 
som  en  Dæmon,  tog  Ask  sig  af  ham  og  opfyldte  hans 
Ønske.  Nu  var  til  hans  Tilfredsstillelse  Ibalds  Karak- 
teristik funden:  En  sand,  stor  Digter,  men  ude  af  Stand 
til  at  producere  Meget;  en  yderst  fin  Organisme,  der 
aldrig  kunde  blive  berømt  ved  Kvantitet,  men  ved  Kva- 
litet; en  ædel  Martyr  sammenlignet  med  dem,  der  skrev 
tykke  Bøger. 


Efter  nogle  Dages  Forløb  havde  Abraham  Krog  det 
ventede  Besøg  af  Simon  Levi. 

Levi  tav  længe  om,  hvad  netop  nu  var  Krog  magt- 
paalliggende,  netop  fordi  han  begreb,  at  Krog  vilde  have 
ham  til  at  tale  derom,  og  denne  Tavshed  blev  pinlig  for 
Krog;  han  frygtede,  at  han  dog  var  bleven  gjort  latterlig 
ved  Digtet,  og  han  blev  ligefrem  bange  for  at  spørge. 
Men  endelig,  da  han  stod  ved  Døren,  vilde  Simon  Levi 
ikke  drive  det  videre,  og  han  sagde: 

„Maa  jeg  spørge  Dem,  Hr.  Krog;  har  De  set  et  Vers, 
der  er   trykt   om   en    Hr.    Krog?" 

„Ja,   jeg  har   nok   set  lidt  af  det.'' 

„Uden  Fortrydelse,  Hr.  Krog,  hvad  synes  De  om  det 
Vers?" 

,..\a,  jo.  Hvad  synes  De  om  det,  Hr.  Levi'? ' 

„Jeg?  Pyschtl  Hvem  er  jeg?  Men  Folk  siger,  at  den 
Hr.  Krog  maa  vare  en  stor  Velgjorer  mod  dennehersens 
Ibald." 

„N'aa.  siger  man  det'?' 

„Ja;  men  der  er  ogsaa  Folk,  der  siger,  at  den  Hr. 
lhald   er  en   stor  Digter.'' 

,.\aa,  sagde  Krog,  inderlig  glad  ved  at  mærke,  at 
der  fandtes  noget  Stort  og  ikke  noget  Latterligt  ved 
Sagen.  Han  tilføjede  i  en  Tone,  som  han  forsogte  at 
gjore  ligegyldig:  „Saa  har  Publikum  jo  opdaget  to  store 
Mænd." 

„Jo,  jo,  Hr.  Krog.  Men  ved  De,  hvad  jeg  siger,  Hr. 
Krog?  " 

,.Xej,   Hr.    Levi." 

„Jeg  siger,  at  jeg  vil  hellere  være  den  store  Krog  end 
den   store  Ibald." 

„Hvorfor    siger    De    det,    Hr.    Levi?" 

„Uden  Fortrydelse,  Hr.  Krog,  det  skal  jeg  sige  Dem ; 
for  man  kan  godt  mærke  paa  Verset,  at  Hr.  Krog  var 
Vært  og  Hr.  Ibald  Gjæst,  og  jeg  vil  hellere  være  en 
stor  Vært  end  en   stor  Gjæst." 

Nu  lo  Krog  og  sagde:  „Det  kan  De  have  Ret  i,  Hr. 
Levi. " 

„Ret,  Hr.  Krog?  Og  hvordan  har  jeg  Ret!  Det  er  ikke 
mig,  der  har  Ret!  Det  er  ikke  mig,  der  siger  det!  Hele 
Verden  siger  det!  Gaa  De  ud  i  Verden  og  sig,  De  er  en 
stor  Gjæst,  og  De  vil  faa  et  Maaltid  Mad;  men  gaa  De 
ud  og  lad  vide,  at  De  er  en  stor  Vært,  og  der  er  ikke 
Ende  paa  Gåscht,  der  viJ.  lofte  Dem  til  Skyerne,  Hr. 
Krog." 

Krog  forstod  ikke  det  ironiske  Ordspil  i  Simon  Levis 
Ord;  thi  den  Sætning,  der  for  ham  lød  som:  „Der  er 
ikke  linde  paa  Gjæster,  der  vil  løfte  Dem  til  Skyerne", 
betød  for  Simon  Levi:  „Der  er  ikke  Ende  paa  pjal- 
tede Karle  o.  s.  v.".  [midlertid  var  dette  ikke  af  Vig- 
tighed. Hovedsagen  for  Krog  var,  at  det  var  gaaet  godt; 
det  var  kommet  uden  hans  Medvirkning,  desto  bedre. 
Han  begreb,  at  han  nu  havde  en  Slags  Forpligtelse 
overfor   Ibald;    han    maatte    vedblive   at   spille   en    Rolle 

som  Velgjorer;  Folk  turde  ikke  se  hans  Digter  lide  Nød. 
Det  kunde  let  afgjores.  Han  talte  endnu  lidt  med  Simon 
Levi  om  den  Familie,  han  havde  ønsket  opspurgt,  og 
lod  sig  nøje  med,  at  Levi  ventede  Oplysninger  fra  en 
god  Ven.  Sagen  var,  at  alle  Talenter  ikke  kunne  for- 
enes i  en  Person.  Simon  Levi  forstod  sig  paa  at  op- 
spørge Gjenstande,  men  ikke  Personer.  Hver  har  sit  In- 
stinkt. 


SYVENDE    KAPITEL 


Medens  Poeten  trak  sig  tilbage  saa  udtømt  af  sit  eget 
Værk,  at  han  knap  tænkte  paa  det,  og  medens  Pub- 
likum efter  et  Øjebliks  Opmærksomhed  glemte  Digtet 
paa  den  Maade,  som  Publikum  glemmer:  med  Forbehold 
af  at  huske  —  var  der  udenfor  Krogs  Familie  to  Per- 
soner, hvem  det  i  høj  Grad  sysselsatte,  ikke  just  paa 
Grund  af  deres  Kjærlighed  til  Poesi,  men  af  andre  Aar- 
sager. 

Den  ene  af  dem  var  Skuespiller  Becker,  som  boede 
ligeoverfor  Krogs.  Længe  før  Ibald  skrev  sit  Digt,  næ- 
sten i  Løbet  af  et  Aar,  havde  Becker  iagttaget  Krogs, 
men  især  et  Medlem  af  Familien :  Ellinor.  Hver  Formid- 
dag stod  han  en  Stund  bagved  Vinduesgardinet  saadan, 
at  ikkun  Lidt  mere  end  hans  ene  Øje  var  synligt,  og 
saa  over  paa  hende.  Hun  havde  efterhaanden  vænnet 
sig  til  den  kjøbenhavnske  Skik  at  sidde  ved  Vinduet, 
havde  meget  godt  bemærket  det  ene  Øje,  vidste,  hvor- 
dan det  andet  saa  ud,  og  hvem  Manden  var.  I  den 
højere  Dannelsesans  talt,  hvor  hun  studerede,  havde  hun 
sympathetisk  optaget  i  det  Mindste  een  Evne  eller  Egen- 
skab: den  kjøbenhavnske  Beundring  for  Skuespillere; 
men  hos  hende  var  den  blevet  noget  Mere  end  et  let 
eller  overfladisk  Sværmeri.  Hendes  Faders  Hus  var  saa 
indesluttet;  hendes  koncentrerede  Livslængsel  var  uden 
Gjenstand;  hendes  Aspirationer  og  Længsler  som  ung 
Kvinde  fandt  i  den  omgivende  Virkelighed  Ingen  at  lege 

hin  besynderlige  Leg  med  —  som  ofte  fra  Kvindens 
Side  i  Ynde,  Lune,  Veverhed,  hastige  Begær,  er  at  ligne 
med  en  ung  Kats  Leg,  der  ikke  saa  meget  gaar  ud  paa 
GjenstandettS  Besiddelse  som  paa  at  gribe  den,  lade  den 
fare  og  gribe  den  igjen  —  og  saa  havde  hun  desto 
mægtigere  kastet  sig  ind  i  Skuespillets  Liv  ved  at  optage 
disse  Fægtninger,  Glæder,  Lidelser,  Opsving,  som  Noget, 
der  kunde  ske  ogsaa  paa  denne  Side  af  Lamperne,  ret- 
ted« paa  det,  omtumlede  det  med  en  kraftig  Vilje  og  en 
fin,  skjelmsk  Kvindelighed,  der  ud  af  sig  selv  ofte  vidste 
Andet  eller  Mere  end  Digteren.  Xaar  man  lever  saa  meget 
og  saa  stærkt  i  Skuepladsens  digtede  Liv,  er  Skuespil- 
leren En  ligegyldig.  Han  smelter  saa  fuldstændig  sammen 
med  Digtets  Skikkelser,  at  hans  virkelige  Personlighed 
bliver  en  blod,  ubestemt  Masse,  der  kun  faar  menneskelig 
Form  om  Aftenen  paa  Scenen  og  ellers  forer  en  gaade- 
fuld,  upaaagtet  Existens.  Men  ved  det,  hun  hørte  i  den 
højere  Dannelsesanstalt  om  den  eller  den  sode,  mageløse, 
guddommelige  Skuespiller,  kom  hun  efterhaanden  ud  af 
det  rent  poetiske  Forhold  til  Scenen  og  begyndte  at 
anse  en  eller  anden  af  sine  Yndlingsskuespillere  som 
Inkarnationen  af  den  mandige  Højhed  og  Daadskraft 
eller  det  sunde,  leende  Lune,  der  ligesaa  eller  noksaa 
meget  var  Digterens  Værk.  Og  da  nu  det  sært  udtryks- 
fulde Øje  derovre  begyndte  at  tindre  paa  hende,  legede 
hun  i  Fantasien  med  ham;  medens  hun  sad  bojet  over 
sit  Haandarbejde,  med  den  smukke,  kraftige  Nakke,  det 
fyldige,  sorte  Haar  og  den  fine  Profil  udsat  for  dette  Øjes 
Blik,  anbragte  hun  ham  i  de  mangfoldigste  Situationer, 
sendte  ham  ud  i  Verden  til  de  urimeligste  Bedrifter  eller 
i  aandfulde,  livlige  Scener  med  Mænd  og  Kvinder  og  hen- 
tede ham  tilbage  igjen  paa  Knæ  for  hende  —  og  kunde 
saa  efter  en  halv  Times  Forløb  rejse  sig  og  ryste  det 
Hele  af  sig,  blive  sund  ved  en  lystig  Sang  fra  hendes 
Barndomshjem,  juble  højt  ved  en  pludselig  instinktmæs- 
sig, dyb  Følelse  af,  at  hun  i  sin  Kvindelighed  gjemte  en 
Skat,  der  ikke  behøvede  at  længes  efter  sin  Besidder. 
Imellem  hende  og  Søsteren  var  et  godt  Forhold,  uagtet 
de  havde  deres  smaa  Sammenstod.  Harriet  var  hverken 
kjøn  eller  styg,  mere  blond  end  brunet,  men  med  meget 

smukke  Tænder,  og  desuden  kunde  hun  behage  ved  sit 
Udtryk  af  ligeligt,  roligt  Humør.  Hun  havde  store  Anlæg 
til  at  blive  egenlig  Dame,  en  saadan  kvindelig  Personlig- 
hed, som  den  Mand  vil  onske  at  giftes  med,  der  ønsker 
at  have  et  anseligt  og  roligt  Hus.  Ogsaa  hun  længtes  efter 
virkeligt  Samkvem  med  den  Verden,  hun  i  Tankerne 
var  saa  beskæftiget  med;  men  hendes  Fantasi  gik  en 
ganske  anden  Vej  end  Ellinors.  Hun  brød  sig  ikke  meget 
om  Theatret,  men  levede  mere  i  Geografi  og  Historie« 
Ved  Geografien  syntes  det  eneste  Romantiske  i  hendes 
Natur  at  vise  sig,  idet  hun  enten  af  Interesse  for  en  fjern 
Person  eller  af  nordamerikansk  Hang  ivrig  beskæftigede 
sig  med  de  halvt  opdagede  Dele  af  Verden,  med  Nybyg- 
gerne og  deres  Skæbne.  Men  hun  saa  deri  det  Driftige, 
ikke  det  Vovende;  hendes  Helte  vare  —  maaske  igjen  af 
en  personlig  Grund  —  de  rolige  Besiddere  af  settlements 
eller  Kontorer,  og  det  stod  maaske  i  Forbindelse  hermed, 
at  hun  i  Historien  havde  stillet  sig  den  egne  Opgave  at 
udviske  Karaktererne,  at  gjøre  dem  ensartede  med  dets 
daglige  Livs  Stemninger  og  Begivenheder.  Hun  hadede 
alle  store  Forbrydelser  som  usande  og  opfattede  i  Kon- 
sekvens heraf  alle  store  Bedrifter  som  udsmykkede  eller 
opdigtede.  Hun  troede  vel,  at  Leonidas  var  falden  ved 
Thermo  py  læ,  men  ikke,  at  han  havde  villet  falde.  Ensom- 
hed og  Disput  udviklede  naturligvis  Harriets  Anlæg  i 
denne  Retning;  hun  strakte  sine  Theorier  udenfor  Histo- 
rien. Da  de  to  Søstre  havde  set  „Kong  Lear",  overtog 
Harriet  paa  Kvindekjønnets  Vegne  at  bevise,  at  saadanne 
Personligheder  som  Regan  og  Goneril  aldrig  havde  kunnet 
existere.  —  „Hvordan  blev  da  Lear  vanvittig?"  raabte 
Ellinor.  —  „Det  er  jo  ogsaa  dumt,  at  han  bliver  vanvit- 
tig," svarede  Harriet.  Ligeledes  maatte  Othello  nok  være 
skinsyg;  men  der  var  i  Naturen  og  Virkeligheden  ingen 
Jago,  og  følgelig  kunde  Desdemona  ikke  blive  dræbt.  „Det 
er  saa  sandt,  saa  sandt!"  raabte  Ellinor  i  Extase;  „jeg 
kunde  selv  i  Othellos  Sted  kvæle  Desdemona  med  mine 
Hænder!"  —  „Det  siger  man  blot,"  svarede  Harriet;  „man 
gjør  ikke  slige  Ting,  naar  man  er  ved  sine  fulde  Fem; 
kun  drukne  Folk  begaa  Forbrydelser."  —  „Tror  Du  da 

ikke.  ;tt  nuin  kan  blive  drukken  af  Andet  end  Drik'' 
spurgte  Ellinor.  —  „Nej,"  svarede  Harriet. 

Becker  var  noget  over  tredive  Aar  og  meget  klog  i  sit 
Fag,  og  til  Faget  henhørte  hans  Roller  og  Kvinden.  Hans 
Klogskal)  var  ikke  af  den  theoretiske  Art;  han  kunde 
ikke  have  nedskrevet  eller  udtalt,  hvad  der  bevægede 
sig  i  Ellinors  Sind,  hvorimod  han  havde  den  i  Livet 
Langt  værdifuldere,  praktiske  Klogskab:  han  vidste,  blot 
af  hendes  Stilling,  som  hun  sad  der,  at  der  bevægede  sig 
Xoget,  som  stod  nogenlunde  sympathetisk  til  og  var  nogen- 
lunde gunstigt  for  hans  Planer  og  Attraa.  Skulde  han 
handle,  kunde  han  ikke  nojagtig  angive,  hvor  alle  Kræf- 
ter vare,  som  han  skulde  virke  paa  og  med;  men  han 
greb  iblinde  og  greb  rigtig  alligevel.  Han  vilde  overorden- 
lig gjerne  have  nærmet  sig  Ellinor  paa  en  eller  anden 
uregelmæssig  Maade,  men  vovede  det  ikke;  thi  uden  at 
kunne  give  Grunde  sagde  han  sig  selv:  ,,Om  hun  saa  be- 
undrede mig  nok  saa  meget  og  jeg  blev  saadan  ....  saa- 
dan  uregelmæssig,  saa  fik  jeg  paa  en  eller  anden  Maade 
et  Ørefigen."  Det  vidste  han  enten  af  Instinkt  eller  af 
Erfaring. 

Han  vidste  ogsaa  aldeles  nojagtig  Besked  om  Krogs  Hus 
og  dets  Stilling  til  Selskabet.  En  Skuespiller  færdes  alt- 
for meget  mellem  Folk,  til  at  Xoget,  som  Byen  ved,  skal 
være  ham  ubekjendt,  og  Becker  havde  desuden  en  Tje- 
ner, hvem  han  aldrig  behovede  at  sige  til:  Vær  Spion. 
Tjeneren  var  det  af  Xatur  og  var  saa  vel  opdragen,  at 
han  altid  paa  rette  Maade  var  snaksom  og  ligesom  be- 
byrdede sin  Herre  med  Xyt  fra  Xaboernes  Kokkenbefolk- 
ning, men  sjelden  eller  aldrig  med  Mere,  end  Herren  øn- 
skede at  vide. 

Becker  bedomte  Digtet  aldeles  rigtig:  Det  var  Ingen- 
ting; men  det  kunde  blive  Anledning  til  Xoget.  Der  var 
Mange,  som  gjerne  vilde  i  Lag  med  en  saadan  rig  Mand 
som  Krog,  og  de  kunde  benytte  det  som  et  Paaskud.  Var 
der  forst  gjort  en  Begyndelse,  saa  stod  Livet  ham  aabent, 
og  saa  var  det  usikkert,  om  en  Skuespiller  vilde  blive 
saa  vel  modtaget,  som  naar  Skuespilleren  kom  forst. 
Hvorfor  da  ikke  selv  benytte  Digtet  som  Paaskud.' 

I   den   Tid    spillede  det   kongelige   Theaters   Kunstner«- 

undertiden  for  egen  Regning,  og  Becker  skulde  netop  have 
en  Forestilling.  Han  skrtev  et  Brev  til  Krog,  rigtignok 
med  nogen  Ulejlighed,  Wn  dog  et  ganske  godt  Brev,  til 
hvis  første  Halvdel  han  havde  benyttet  Fraser  fra  Skue- 
spilverdenen, medens  den  anden  Halvdel  indeholdt  lige- 
som Billetten,  der  er  skjult  i  en  Buket.  Det  kom  imidler- 
tid ikke  saa  meget  an  paa,  hvad  Brevet  indeholdt, 
som  paa,  at  det  blev  skrevet.  Det  gjælder  ofte  kun  om  at 
faa  det  første  Ord  sagt,  selv  om  det  sker  ved,  at  man 
træder  en  Mand  paa  Foden  og  siger:  Om  Forladelse. 

Brevet  lød  saaledes: 

„Omendskjønt  Skuespilleren  sædvaidigvis  ikkun  er 
Tolk  for,  hvad  en  Digter  har  tænkt  og  følt,  saa  er  der 
dog  et  Slægtskab  mellem  ham  og  Digteren,  og  han  har 
Ret  til,  selv  om  hans  Adfærd  skulde  synes  usædvanlig, 
at  vise  isig  gi'eben  af,  hvad  en  Digter  har  set  og  be- 
sunget, ogsaa  udenfor  Skuepladsen.  Det  er  derfor,  at 
Undertegnede,  i  højeste  iGrad  tiltalt  af  et  usædvanlig 
smukt  Digt,  jønsker  efter  ringe  Evne  at  bidrage  Sit  til 
at  bevidne  Digtets  Gjenstand  gin  Højagtelse  og  derfor 
tager  sig  den  Frihed  iat  oversende  indlagte  Billetter  til 
sin  Forestilling  tog  vil  føle  sig  smigret  ved,  at  de  mod- 
tages  og  iaf benyttes." 

Selv  et  koldt  og  klart  Menneske  har  Vanskelighed  ved 
i  det  ivirkelige  Liv  —  ikke  i  Tankens  Verden  —  at  opfatte 
en  Sag  rent  objektivt;  det  Standpunkt,  hvorpaa  han 
staar,  den  sjælelige  Atmosfære,  der  omgiver  ham,  det 
Sæt  af  Tanker,  Bekymringer:  Attraaer,  hvori  han  be- 
væger sig,  'vil  indvirke  paa  den  Synsvinkel,  hvorunder 
Sagen  bliver  bragt  til  hans  Sind,  forandre  dens  Stilling, 
Omrids  og  Farver.  Det  var  Abraham  Krog  umuligt,  til- 
trods for  hans  Verdenserfaring,  at  stille  sig  paa  samme 
Standpunkt  overfor  dette  halvt  paatrængende,  halvt  ær- 
bødige Brev,  som  en  af  Samfundet  anerkjendt,  anset  Fa- 
miliefader. Han  forsøgte  paa  at  tænke  sig,  hvordan  en 
saadan  anset  Mand  vilde  behandle  det;  men  han  for- 
maaede  ikke  at  komme  til  Klarhed.  Der  var  i  Brevet 
Noget  af  den  Anerkjendelse,  han  længtes  efter,  en  Imøde- 
kommen, skjønt  ikke  fra  den  Del  af  Samfundet,  han  fore- 

trak.  Skuespiller  Becker  var  maaske,  ja  uden  Tvivl,  en 
poetisk  Mand;  Brevet  og  Billetterne  vare  fra  hans  Side 
en  pludselig,  uvilkaarlig,  poetisk  Anerkjenden  foranle- 
diget af  et  Digt.  Skulde  man,  uagtet  man  ikke  selv  var 
Poet,  men  •Kjobmand,  ikke  kunne  modtage  Poesiens  Blom- 
ster, siden  <le  nu  engang  kom,  og  siden  Virkeligheden 
havde  saa  faa?  Og  skulde  man  ikke  i  alt  Fald  tage  det 
som  Tegn  paa  storre  Ting,  der  vare  i  vente?  Desuden 
var  det  jo  blevet  Krogs  Leveregel:  „Søg  Ingen,  stod 
Ingen  bort.  Her  nænnede  sig  rigtignok  En  med  en  Gave; 
men  naar  man  er  saa  rig  som  Krog,  kan  man  modtage 
Gaver.  Kort,  uagtet  Skuespiller  Becker  aldrig  havde  talt 
med  Abraham  Krog,  havde  han  dog  instinktmæssig,  med 
en  næsten  dæmonisk  Gjætningsejne  grebet  rigtig,  Krog 
stod  med  Brevet  i  Haanden  tiltrukken  eller  fængslet,  om- 
trent som  Becker  vilde,  og  gik  ind  til  sin  Familie  for  at 
meddele  den  Begivenheden  som  en  Kuriositet,  som  et  Tegn 
paa  den  Ære,  Ibalds  Digt  havde  forskaffet  Huset,  og  som 
man  kunde  trække  paa  Skulderen  ad,  medens  man  mod- 
tog den.  Det  gik  dem  Alle  paa  samme  Maade  som  Krog. 
Ingen  havde  Styrke  eller  Frihed  nok  til  at  tænke  bestemt, 
at  den  Slags  Ære  skulde  afvises,  og  hvo  af  dem,  der  havde 
tænkt  det,  kunde  ikke  have  sagt  det,  for  ikke  overfor 
Faderen  at  udtale  en  for  Familien  saarende  Tilstaaelse. 
Forst  var  man  luer  ved  at  tage  den  Beslutning  at  benytte 
Billetterne  og  takke  Hr.  Becker;  men  et  lille  Ord  af 
Ellinor  bevirkede,  at  man  vilde  takke  Becker,  dog  uden 
at  gaa  i  Theatret  paa  hans  Billetter.  Krog  vilde  selv 
gaa  over  og  afkegge  ham  en  Visit.  Da  dette  var  afgjort, 
bad  Ellinor  om  at  turde  læse  Brevet.  Hun  var  den 
Eneste,  der  forstod  det.  Hun  gjættede,  hvem  der  var  ment 
med  „Digtets  Gjenstand ",  og  med  skjelmsk-diabolisk  Med- 
viden saa  hun,  at  hendes  Fader  og  Moder,  Søster  og  Bro- 
der i  dette  Øjeblik  i  Familieraadet  havde  vedtaget  det 
Eneste,  som  Becker  eftertragtede,  nemlig  at  gjore  det 
Skridt,  slaa  den  Bro,  hvorved  han  kunde  komme  i  Be- 
rørelse  med  hende.  Den  magnetiske  Tiltrækning,  han  alt 
havde  udøvet  paa  hende  ved  sit  Spil,  sin  Berømmelse  og 
de  hemmelige  Tegn  paa  Forelskelse  —  hendes  tilbage- 
trængte Livslængsel   —  den  stærke   Kvindeligheds  Higen 

efter  Sysselsættelse,  Kamp,  Herredomme,  Hengivelse  — 
Alt  bidrog  til,  at  dette  Øjeblik  brod  ind  over  hende  som 
et  mægtigt,  bredt  Solskinslag  mellem  Graavejr,  og  dette 
Solskin  stillede  hende  ene  mellem  sine  Omgivelser,  fyldte 
hende,  omstraalede  hende,  medens  det  lod  dem  afsides. 
Det  kom  svangret  med  Duft  af  fjern  Aroma,  med  pludse- 
lige, hurtig  skiftende  Udsigter  til  Bjerge  og  smilende, 
dulgte,  varme  Dale.  Hun  gik  ind  i  Værelset  ved  Siden  af, 
satte  sig  med  Ryggen  mod  Vinduet,  der  vendte  over  til 
ham,  og  sang,  saa  det  lød  gjennem  hele  Huset. 


Saasnart  det  passende  kunde  ske,  gjengjældte  Skue- 
spiller Becker  Hr.   Krogs  Visit. 

Han  havde  naturligvis  et  fortræffeligt  Greb  paa  at  be- 
handle disse  Mennesker.  Den  Slags  Verdenserfaring  og 
Menneskekundskab,  som  en  nogenlunde  begavet  Skue- 
spiller erhverver  sig,  sætter  ham  i  den  borgerlige  Verden 
istand  til,  som  man  siger,  at  „gaa  ind  og  ud  af  Folk  med 
Træsko  paa".  Har  han  foruden  den  formale  Færdighed 
og  "Evne  til  at  „føre  en  Person"  ogsaa  Xaturgaver  over 
det  Sædvanlige:  et  smukt  Ydre,  en  vindende  Stemmej  et 
Præg  af  stærk  Livfuldhed,  der  med  Ret  eller  Uret  tager 
sig  ud  som  Genialitet,  og  bevæges  han  noget  af  den  Fø- 
lelse, der  hos  alle  Mennesker  skærper  Evnerne,  saa  er 
hans  Magt  selvfølgelig  mere  dybt  virkende  —  indtil  den 
hele   Personlighed   kommer   paa    Prove. 

Becker  førte  under  sit  Besøg  næsten  hele  Tiden  Ordet. 
Det  holder  ikke  altid  Stik,  at  man  i  Selskabslivet  be- 
hager ved  at  lade  Andre  tale.  Havde  Becker  ikke  und- 
draget sig  fra  denne  Regel  —  der  ligesom  alle  Regler  gjæl- 
der  Talenterne,  men  ikke  Genierne  —  saa  vilde  Sammen- 
komsten være  bleven  saa  kold  og  stiv  som  en  frossen 
Pind.  Nej,  han  talte.  Han  henvendte  sig  naturligvis  først 
til  Fruen,  og  da  han  mærkede  eller  lod,  som  om  han  først 
nu  erfarede,  at  hun  kun  med  Møje  talte  Dansk,  gav  han 
sig  til  at  tale  Engelsk,  med  en  særegen,  fortræffelig-urigtig 
Accent,  der  baade  gjorde  ham  lidt  latterlig  og  klædte  ham 

udmærket  Han  var  selv  den  Første  til  at  fremkalde  de 
Smil,  som  man  i  Begyndelsen  ikke  vovede  at  lade  kom- 
me op  over  hans  Engelsk.  Der  horer  Xoget  til,  saadan 
at  kunne  gjore  sig  Jidt  latterlig,  at  fornedre  sig  med  den 
Vished,  at  det  skal  hjælpe  til  Ens  Ophojelse.  I  stor  Hast 
opnaaede  Becker  overfor  disse,  i  flere  Henseender  naive 
Mennesker,  at  al  Gene  tabte  sig,  at  man  passiarede  med 
ham  som  med  en  iBekjendt  eller  hurtig  sagde  de  faa  Ord, 
som  behovedes,  for  at  'han  skulde  gaa  videre.  Saa  for- 
talte han  en  Mængde  af  de  Historier,  som  alle  Skuespil- 
lere kunne  fortælle,  men  ikke  alle  Uge  godt.  Det,  han 
gik  ud  paa,  var  at  gjore  det  store  Selskabsliv  lidt  ko- 
misk. Han  vidste,  at  det  maatte  behage  her;  men  han  vog- 
tede sig  vel  for,  ved  at  gaa  for  vidt  at  lade  mærke,  at 
han  vidste  det.  Selv  den  erfarne  Krog  blev  fuldstændig 
overlistet  sad  ganske  naiv  og  indsugede  den  sode  Hævn 
over  det  Selskab,  han  forgæves  havde  sogt  og  endnu 
sogte.  Det  var  ingen  egenlig  Bagtalelse,  ingen  Skandale, 
det  var  blot  morsomt.  Becker  skiftede  Gjenstand,  vendte 
tilbage  til  den  forrige,  skiftede  igjen,  syntes  at  snurre 
rundt  som  en  Top;  anen  i  Virkeligheden  var  det  ham, 
der  lod  de  Andre  snurre.  Det  forekom  hele  Tiden  dem 
.Vile,  at  de  ikke  alene  morede  sig,  men  lærte  Meget.  Og 
vel  kunde  Ingen,  fem  Minuter  efterat  han  var  gaaet,  huske 
noget  Sammenhængende;  men  Indtrykkel  var  yderst  liv- 
ligt, behageligt  forfriskende.  Kun  En  var  misfornojet, 
da  Becker  gik:  Ellinor.  Hun  var  skinsyg  paa  sin  Fader, 
Moder,  Broder  og  Søster;  Becker  havde  vist  hver  af  dem 
mere  Opmærksomhed  end  hende.  Men  det  vidste  Becker 
meget  godt,  og  i  sit  stille  Sind  besvarede  han  hendes 
Bebrejdelse,  idet  han  sagde  til  sig  selv:  „Det  skal  nok 
komme,   yndige   Ellinor!" 


Den  anden  Person,  der  blev  særlig  paavirket  af  Ibalds 
Digt,  var  Oberstlieutenant  Winter,  Kapitajnens  Onkel, 
Ottilies  Fader,  som  boede  paa  3dje  Sal  i  samme  Hus 
som  Krogs.  Det  var  en  hoj,  kraftig,  aldrende  Herre.  Et- 

hvert  Menneske  skal,  siger  man,  i  sit  Fysiognomi  have 
nogen  Lighed  med  et  Dyr,  og  man  tilføjer,  at  de,  hvis  An- 
sigt minder  om  en  Hest,  skulle  være  sunde,  dygtige,  god- 
modige Naturer.  Naar  Ordet  forstodes  paa  denne  Maade, 
vilde  maaske  Oberstlieutenanten  selv,  i  fortrolig,  psykolo- 
gisk Samtale  med  en  Ven,  have  tilladt,  at  han  blev  sammen- 
lignet med  en  ædel  Ganger.  Der  var  noget  Aabent  og  Vin- 
dende i  det  brede  Ansigt,  hvis  kraftige  Udtryk  endda  for- 
højedes ved  et  tæt,  graaligt  Overskæg.  Men  omkring  Øj- 
nene, som  forresten  ogsaa  saa  djærvt  og  frit  ud  i  Ver- 
den, kom  der  ved  det  mindste  Smil  en  Mængde  smaa  Ryn- 
ker, der  tilføjede  et  ret  besynderligt,  stærkt  Udtryk  af 
Snuhed.  Oprindelig  havde  Oberstlieutenanten  maaske  faaet 
megen  Aabenhed  og  næsten  ingen  Snuhed,  saa  at  der  se- 
nere, da  sidstnævnte  Egenskab  udviklede  sig  ved  Livet  og 
især  ved  Garnisonslivet,  ikke  kunde  af  Naturen  anvises 
den  nyudviklede  Egenskab  nogen  anden  Plads  end  en 
forbigaaende,  ligesom  tilleje,  omkring  Øjnene.  Det  er  mu- 
ligt, at  hans  huslige  Liv  havde  bidraget  Noget  til  at  frem- 
bringe eller  forstærke  Snuheden  eller  give  den  et  vist 
kvindeligt  Præg;  thi  hans  Hustru  havde  ægtet  ham  af  Be- 
gejstring for  den  militære  Stand,  var  en  blød,  trofast, 
romantisk,  upraktisk  Natur;  Oberstlieutenanten  havde  der- 
for allerede  som  Kapitajn  beskæftiget  sig  meget  med  Hus- 
holdningen, og  da  han  ved  den  store  Reduktion  gik  af, 
kunde  han  uhindret  hellige  sig  dette  Anliggende,  der  be- 
hagede ham  saa  meget  mere,som  han  var  noget  Gour- 
mand. Men  det  ere  saadanne  kraftige  Naturer  meget 
hyppig,  og  naar  de  blot  ikke  udelukkende  holde  af  Ma- 
den, men  sætte  tilbørlig  Pris  paa  en  Flaske  Vin  der- 
til —  hvilket  Oberstlieutenanten  gjorde  —  saa  ere  de  i 
Reglen  joviale,  gode  Selskabsbrødre  og  afholdte  af  deres 
Kammerater.  Det  var  Oberstlieutenant  Winter,  og  hvis 
det  ikke  var  for  den  historiske  Sandheds  Skyld,  kunde 
man  ved  Omtalen  af  denne  fortræffelige,  i  sit  Hus  lidt 
despotiske,  men  ogsaa  ofte  kjærlige,  aldrende  Kavaller, 
gjerne  have  forbigaaet  hans  Snuhed,  tilmed  da  den  virkelig 
syntes  at  være  noget  Tilfældigt  hos  ham,  noget  hans  Na- 
tur ligesom  Paasat,  hvilket  han  ikke  ret  havde  Bevidst- 
hed pm.   Det  faldt  ham  ikke  ind,  at  han   havde  nogen 

Hensigt  med  Krog.  Da  denne  udstedte  sin  store  Ind- 
bydelse, blev  Oberstlieutenanten  som  en  afskediget  Of- 
ficer forbigaaet;  men  han  bemærkede  det  ikke,  fordi  han 
ikke  vilde  bemærke  det,  og  bar  i  alt  Fald  ikke  Nag.  Han 
kom  naturligvis  dels  som  Beboer  af  samme  Hus,  dels 
ved  sine  Husholdningsbeskæftigelser  til  at  kjende  Krogs 
Forhold  temmelig  noje;  men  det  faldt  ham  ikke  ind  at 
sige  til  sig  selv:  „Der  er  nu  en  rig  Familie,  som  man  intet 
Ondt  ved  om,  som  bliver  meget  bagtalt,  men  som  opforer 
sig  overordenlig  net,  som  har  en  ung,  vakker  Son,  og  som 
ingen  Omgang  har,  og  jeg  kunde  godt  lide  en  saadan  Fa- 
milie at  omgaas,  og  jeg  har  en  ung,  vakker  Datter  .  .  .  ." 
Eller  sagde  han  dette  eller  noget  Lignende  til  sig  selv,  saa 
var  det  uden  at  .bringe  de  enkelte  Omstændigheder  i 
logisk  Forbindelse,  uedn  at  vedkjende  sig  nogensomhelst 
Plan.  Heller  ikke,  da  han  læste  Digtet,  og  da  han  antog,  at 
Familien  Krog  nu  kunde  tage  et  Opsving  og  altsaa  ikke 
længer  blive  en  stakkels  rig  Familie  uden  Omgang,  faldt 
det  ham  ind.  at  han  lagde  nogen  Plan.  Medens  der  er  Men- 
nesker, som  ikke  kunne  eftertragte  et  Formaal,  uden  at 
det  staar  meget  klart  for  dem,  og  uden  at  beregne  Mid- 
lerne, mulige  Hindringer  o.  s.  v.,  er  der  Andre,  hvis  Natur 
en  saadan  Klarhed  er  aldeles  fjendsk.  Skulde  de  sige  sig 
selv,  at  de  havde  en  Plan,  vilde  den  rejse  sig  foran  dem 
som  et  Spøgelse  og  lamme  deres  Handlekraft.  Der  var 
ikke  en  Rynke  ved  Oberstlieutenantens  Øjne,  da  han  en 
Dag  pludselig,  ligesom  ved  Indskydelse,  iført  sin  Uni- 
formsfrakke, men  uden  Epauletter,  ringede  paa  hos  Krogs 
og  kom  Ind  med  sit  aabne,  militæriske  Ansigt  og  med  en 
let  Anstand,  ret  som  en  saadan  aldrende  Kavaller  kan 
gaa  til  sin  Ligemand. 

„God  Dag,  min  gode  Hr.  Krog,"  sagde  han,  ,,jeg  kommer 
for  at  have  den  Fornøjelse  at  gjøre  Deres  Bekjendtskab. 
Jeg  har,  paa  min  Ære,  længe  havt  Lyst  til  at  hilse  paa 
Dem;  men  De  ved  jo  nok,  hvordan  det  gaar,  man  op- 
sætter fra  Dag  til  Dag,  naar  der  ikke  er  en  Anledning.  Nu 
tager  jeg  som  Paaskud  det  fortræffelige  Digt,  der  har 
staaet  om  Dem  ....  en  flink  Fyr,  der  har  skrevet  det  .... 
Jeg  ser,  De  har  arrangeret  Dem  ligesom  vi  deroppe,  jeg 
har  ogsaa  mit  Værelse  paa  denne  Side." 

Dermed  var  Bekjendtskabet  gjort,  og  det  Eneste,  Krog 
beklagede,  var,  at  Oberstlieutenanten  ikke  var  kommen 
for  Skuespilleren ;  thi  saa  havde  man  kunnet  behandle 
denne  lidt  mere  koldsindig,  var  ikke  strax  gaaet  over  til 
ham. 

Oberstlieutenanten  sørgede  for,  at  hans  Familie  og  Krogs 
Familie  bleve  bekj endte  med  hinanden,  og  nu  havde  Krog 
da  Lejlighed  til  at  faa  et  af  sine  kjæreste  Ønsker  opfyldt: 
gjore  en  Middag.  Krog  var  en  forstandig  Mand,  ja  meget 
mere  end  forstandig;  han  var  en  alvorlig  Mand,  hvis  man 
ved  alvorlig  vil  paastaa  ikke  spøgefuld  og  ikke  letsindig; 
men  siden  han  forlod  Landet  hinsides  Oceanet,  havde 
han  med  næsten  barnagtig  Glæde  tænkt  paa  at  kunne 
gjore  Middagsselskaber  i  Danmark.  Rigtignok  forbandt 
han  dermed  den  aldeles  ikke  barnagtige  Tanke  at  kunne 
benytte  Middagsselskaberne  til  Opnaaeise  af  andre  For- 
maal ;  men  selv  uden  Hensyn  hertil,  og  efterat  Formaalene 
vare  trængte  uoverskuelig  langt  bort,  stod  det  at  kunne 
give  en  Diner  for  ham  som  noget  af  Jorderigets  Behage- 
ligste. Han  holdt  selv  ikke  overvættes  meget  af  Spise 
og  Drikke,  var  heller  ikke  gjæstfri  af  Hjertet;  men  at 
sidde  som  Vært  paa  den  Maade,  han  havde  set  rige  og 
betydelige  Folk  sidde:  ved  et  Bord,  der  bugnede  og  tin- 
drede af  velordnet  Rigdom,  ved  en  Anretning,  hvor  Vær- 
tens Tanke,  uden  at  den  lydelig  gaves  tilkjende,  udførtes 
med  Uhrværks-Nøjagtighed,  hvor  man  med  Anstand  og  Be- 
hag drak  Glas  med  hinanden,  roste  Vinen  og  ved  sine 
Kundskaber  om  Vinsorterne  udhævede  Værtens,  hvor 
sjeldne  og  dyre  Sager  serveredes  med  en  saadan,  Rigelighed, 
at  de  virkede  paa  Gjæstens  Fantasi  og  gjorde  Fattigdom 
til  et  Sagn,  hvor  Menneskene  bleve  gemytlige  og,  medens 
de  aabnede  den  nederste  Vesteknap,  aabnede  ogsaa  Hjer- 
terne —  det  var  for  ham  Livets  Poesi. 

Nu  kunde  han,  om  end  i  det  Mindre,  gjøre  Middag,  og 
han  havde  en  Forpligtelse  dertd,  hvis  han  vilde  vise  sig 
gentil  høflig  imod  sine  nye  Rekjendtskaber.  Det  Eneste, 
som  trykkede,  var,  at  man  ikke  kunde  indbyde  Flere,  at 
man  navnlig  ikke  havde  Damer  til  Winters.  Men  deri 
maatte  man  nu  finde  sig,  naar  man  ikke  vilde  være  paa- 
trængende i  den  højere  Dannelsesanstalt,  hvor  Harriet  og 

Ellinor  flygtig  og  fjernt  havde  gjort  Bekjendtskaber.  For 
dog  at  have  Noget,  der  saa  ud  som  Familiens  eget,  op- 
rindelige Bekjendtskab,  tænkte  man  et  Øjeblik  paa  Ask 
og  Ibald;  men  man  havde  faaet  en  vis  Angst  for  Ibald  i 
selskabelig  Henseende,  og  Ask  havde  formedelst  sin  tørre, 
dogmatiske  Personlighed  ikke  virket  paa  nogen  af  Da- 
merne som  Kavaller.  Ask  og  Ibald  skulde  ikke  glemmes; 
men  de  kunde  ikke  drages  tiltaffels.  Imidlertid  manglede 
man  en  Herre;  der  var  fem  Damer,  men  kun  fire  Herrer. 
Medens  man  paa  Familien  Krogs  Maade  underholdt  sig 
herom,  nemlig  berorte  Sagen  med  Ord,  der  ikke  rørte  op 
i  den,  erindrede  Jemmy  med  Et,  at  han  den  foregaaende 
Dag  havde  mødt  en  af  sine  Skolekammerater  fra  den 
Tid,  da  han  gik  i  Skole  her  hjemme. 

Han  omtalte  det  med  en  for  ham  usædvanlig  Varme, 
som  om  dette  rolige  unge  Menneske  dog  kunde  føle  for 
sin   Skoletid   ligesom   vi  Andre. 

Faderen  spurgte:  „Var  det  en  Ven  af  Dig?  ' 

„Jeg  vil  ikke  sige,  at  det  var  en  Ven;  men  jeg  kunde 
godt  lide  Fyren,  eller  det  forekommer  mig,  at  jeg  holdt 
af  ham." 

„Hvem  er  det?" 

„Fn  medicinsk  Student  eller  Kandidat.  Han  hedder 
Vilhelm  Carøe." 

Navnet  gjorde  intet  Indtryk  paa  Krog  enten  for  eller 
imod,  og  han  sagde  blot:  „Han  er  da  respectable?"  — 
Engelsk  Betydning:  ikke  fattig. 

„Ja,  jeg  kan  godt  indbyde  ham." 

„All  right,"  svarede  Krog  og  tilføjede,  idet  han  vendte 
sig  for  at  gaa:  „Sørg  for,  at  han  kommer  lidt  før  de 
Andre. 

Meningen  hermed  var  hverken  at  hædre  eller  nedsætte 
Gjæsten,  men  kun  at  forebygge,  at  han  i  de  andre  Gjæsters 
Nærværelse  skulde  komme  og  blive  præsenteret  som  vild- 
fremmed for  Familien. 

Paa  den  fastsatte  Dag  traf  det  sig,  at  Simon  Levi  gik 
opad  Trappen  og  kom  ind  hos  Krog  tilligemed  Vilhelm 
Carøe.  Levi  havde  et  vigtigt  Ærinde  til  Krog:  han  eller 
hans  Korrespondent  havde  opdaget  en  Familie  Seilstrup 
i  Jylland  —  det  Familienavn,  som  det  lod  til,  at  Krog  be- 
hovede for  at  stifte  sit  Legat  —  og  efterat  Krog  havde 
takket  Levi  for  hans  Umage  og  det  heldige  Resultat,  bad 
han  om  Undskyldning  for,  at  deres  Samtale  denne  Dag 
blev  kort;  „thi,"  tilføjede  Krog  med  en  uforlignelig  Mine, 
som  en  grand  seigneur,  der  behandler  slige  Sager  en 
bagatelle,  „jeg  ser  i  Dag  nogle  gode  Venner  hos  mig  til 
Middag." 

„Jo,  jo,  Hr.  Krog,  '  svarede  Levi  og  tog  Afsked  med  en 
i  dobbelt  Forstand  lang  Næse;  thi  medens  hans  hele  øvrige 
Ansigt  ingen  Overraskelse  forraadte,  kunde  han  ikke  for- 
hindre, at  hans  Xæse,  der  allerede  af  Naturen  var  lang, 
kom  til  at  hænge  længere  ned  ligesom  slappet  eller  tyn- 
get af  denne  Overraskelse:  at  Krog  havde  Venner  og 
gjorde  Selskab,  allerede  inden  han  havde  fulgt  hans  Vink. 

Simon  Levi  folte  sig  altfor  ubetydelig  til  at  kunne  gjore 
nogen  Mands  Lykke  og  erhverve  hans  Taknemlighed 
derfor;  men  den  ærgjerrige  Tanke  havde  indsneget  sig 
hos  ham,  at  han  i  al  Stilhed  kunde  give  Krog  gode 
Raad,  uden  at  Krog  selv  behovede  udtrykkelig  at  aner- 
kjende  det.  Han  skulde  blot  hemmelig  fole,  at  Levi  var 
en  klog  Mand  og  en  beskeden  Mand,  og  saa  skulde  Levi 
efterhaanden  blive  en  uundværlig  lille  Kommissionær  for 
den  store  Hr.  Krog.  Alting  stod  stille  i  Simon  Levis 
Hoved,  medens  han  nu  gik  ned  ad  Trapperne;  men  da 
han  kom  i  Porten,  bevægede  det  sig  i  hans  Hoved,  og 
han  selv  blev  staaende  stille:  han  vilde  se,  hvilke  Venner 
der  kom.  Hans  hurtige  Blik  havde  i  Entreen  set,  at  der 
endnu  ikke  var  kommet  en  eneste  Gjæst,  med  Undtagelse 
af  det  pur  unge  Menneske,  og  som  en  forstandig  Mand 
sagde  Levi  sig  selv,  at  Gjæsterne  maatte  komme  igjennem 
Porten.  Men  her  er  nu  et  Exempel  paa,  at  selv  forstan- 
dige Menneskers  Forstand  ikke  altid  slaar  til  endog  i 
ganske  hverdagslige  Ting;  thi  medens  Simon  Levi  stod  i 
Porten,  kom  Oberstlieutenantens  ned  fra  3dje  Sal  og  gik 
ind  til  Krogs.  En  eller  to  Minutter  senere  aabnedes  virke- 

lig  Porten,  og  Becker,  hvem  Simon  Levi  naturligvis  godt 
kjendte,  uden  at  Æren  var  gjensidig,  gik  op  paa  1ste 
Sal  Levi  ventede  endnu  et  Kvarter,  en  halv  Time,  en 
Time,  og  da  Klokken  slog  syv,  gik  han  beroliget  og  alvorlig 
ud  af  Porten,  idet  han  sagde  til  sig  selv:  ,,Jo,  han  gjor 
Middagsselskab !  For  hvem'.'  For  en  Skuespiller  og  en 
Dreng!  Velbekomme  Dem,  Hr.  Krog!" 

Medens  Simon  Levi  stod  stille  i  Porten  med  en  eneste 
Tanke  rettet  paa  en  eneste  Gjenstand,  der  ikke  vilde 
vise  sig,  var  der  desto  mere  Bevægelse  paa  1ste  Sal. 
Der  modtes  Ottilie  med  Vilhelm  Caroe,  og  da  det,  inaaske 
mod  deres  Vilje,  mærkedes,  at  de  kjendte  hinanden,  sagde 
Oberstlieutenanten :    „Naa,   De   kjender   min    Datter?'' 

„Jeg  har  havt  den  Ære  at  hilse  paa  Frokenen,  paa 
en  Maade  til  Orlogs,'"  svarede  Vilhelm. 

,,Min  Datter  til  Orlogs?1'  udbrod  Oberstlieutenanten 
med  jovial  Forbavselse. 

„Ja,  Fader,  hos  Frederik,  da  han  kom  hjem  med  sin 
Korvet,'    svarede  Ottilie. 

„Saa  er  De  jo  en  Ven  af  vor  Familie,  Kapitajn  Winter 
er  min  Brodersøn!'  raabte  Oberstlieutenanten  og  rakte 
med  sin  prægtige  aabne  Mine  Vilhelm  Haanden.  medens 
hans  Blik  af  Vilhelms  Dragt  heste,  at  han  ikke  var  for- 
muende. 

Krog  kunde  have  omfavnet  Vilhelm,  sin  Son  og  sig 
selv  for  det  Held,  de  havde  havt  ved  denne  Indbydelse: 
Han  var  en  Bekjendt  af  Oberstlieutenantens  Familie! 

Vilhelm  saa  forvirret-sporgende  paa  Ottilie.  Hun  kunde 
naturligvis  Intet  sige;  men  hun  mindedes  stærkt  om, 
hvad  der  var  at  sige.  Det  uskyldige,  glade  Behag,  hvor- 
med hun  fra  Først  af  havde  set  paa  Vilhelms  Ansigt, 
tornede  sammen  med  en  Tanke,  der  i  Orlogsskibet  havde 
holdt  sig  afsides,  men  i  den  elegante  Salon  trængte  sig 
nærmere  paa :  han  var  Broder  til  en  Skibsdreng  —  eller 
rettere :  med  den  Evne,  som  Kvindens  Sind  ofte  har  til 
at  opfatte  i  en  Helhed,  hvad  der  for  os  Andre  er  en 
enkeltstaaende  Kjendsgjerning  folte  hun,  at  fra  en  Fa- 
milie, et  Hjem.  der  havde  udsendt  en  Skibsdreng,  var 
ogsaa  han  kommen.  Selv  var  hun  17—18  Aar,  endnu  en 
uselvstændig  Blanding  af  Moderens  bløde,  romantiske  og 

af  Faderens  verdslige  Natur,  paavirket  af  Faderens  For- 
dringer til  hende  om  at  være  Dame,  og  af  det  militære 
Hierarkis  Stolthed,  og  endmere  paavirket  af  den  For- 
nemmelse, en  saadari  ung  Pige  let  faar  ved  at  træde  som 
Gjæst  ind  i  Rigdom  og  Elegance:  at  det  er  hun  født  og 
baaren  til.  Medens  det  Barnlige  i  hende  et  Øjeblik  led 
ved  ikke  ret  og  aabent  at  turde  vedkjende  sig  Bekjendt- 
skabet,  krympede  det  Dameagtige  i  hende  sig  ved  dette 
Bekjendtskab  og  ved  Hemmeligheden,  der  maatte  skjules. 
Al  denne  hurtige  Uro  malede  sig  i  hendes  Fysiognomi,  idet 
hendes  Blik  søgte  at  undgaa  Vilhelms,  og  med  den  over- 
ordenlige Agtpaagivenhed,  man  har  som  Ung  og  Ny  i 
Selskabslivet,  og  især  naar  man  bærer  paa  Bevidstheden 
om  et  svagt  Punkt  og  er  sensibel,  opfangede  Vilhelm 
den  omtrentlige  Betydning  af  hendes  Ansigtsudtryk  og 
vaandede  sig  derunder.  Ottilie  havde  vendt  sig  til  Ellinor, 
og  Ellinor,  der  var  i  Uro,  gav  sig  til  at  tale  hurtig  med 
Vilhelm,  medens  Ottilie  fjernede  sig. 

Becker  kom.  Han  var  i  Forvejen  underrettet  om,  at 
Oberstlieutenantens  skulde  indbydes;  men  om  Vilhelm 
Carøe  havde  han  Intet  hørt,  og  ved  sin  Indtræden  saa  han 
det  smukke  unge  Menneske  ved  Siden  af  Ellinor.  Var  der 
en  Inklination  imellem  dem?  Havde  man  leget  med  ham. 
Becker,  medens  han  troede  at  lege  med  dem?  Skulde  han 
maaske  engang  være  tilstede  for  at  høre  hendes  Forlovelse 
blive  deklareret?  Skulde  disse  af  Verden  oversete,  uvi- 
dende, landsbyagtige  Mennesker  dog  ved  et  Træf  kunne 
stille  sig  saadan,  at  de  smilede  over  ham?  Denne  Tanke 
forstyrrede  ham  ganske;  Alt  i  ham  blev  til  Had  og  Hævn- 
lyst. Ellinor  mødte  et  af  hans  Øjekast,  der  var  saa  skarpt 
og  maalende  —  saa  stolt,  syntes  hende  —  at  hun  undredes 
over,  hvordan  hun  med  sin  Fantasi  havde  vovet  at  om- 
tumle en  saadan  Mand. 

Men  efter  en  Stunds  Forløb  opdagede  dog  Beckers  er- 
farne Blik,  hvor  Magneten  var,  der  tiltrak  den  unge  Carøe, 
og  nu  var  han  pludselig  i  sit  Element.  Han  kunde  være 
sikker  for  sit  Vedkommende  og  gaa  Andre  lidt  i  Vejen. 
Under  Maaltidet  glimrede  han  fuldstændig,  og  Vilhelm,  der 
var  saa  ung  og  saa  ubetydelig  og  saa  sig  imellem  skjønne 
Kvinder  og  troede  sig  i  en  virkelig  Fornemhed,  Rangens, 

Rigdommens  og  Begavelsens,  beundrede  og  folte  sig  lille, 
krob  sammen,  næsten  baade  i  Nutid  og  Fremtid. 

Becker  havde  i  Anledning  af  en  Salat,  som  serveredes, 
fortalt  den  bekjendte  Anekdote  om  Pave  Sixtus  dea  5tes 
Salat,  og  for  at  sætte  lidt  Kryderi  paa  Foredraget  havde 
han  kaldt  Sixtus:  en  Medicæer.  Det  var  nok  egenlig  en 
Mæcenas,  han  mente;  men  forresten  vidste  Becker  natur- 
ligvis, at  der  havde  været  Medicæere,  og  at  en  eller  anden 
Medicæer  havde  været  Pave,  og  Becker  var  i  Øjeblikket 
i  det  rige  Lune,  hvori  det  kan  forekomme  en  begavet, 
uvidende  Mand,  at  han  kan  vove  Alt,  alle  Kjendsgjerninger 
springe  ind  i  hans  Hoved  og  udgaa  derfra,  maaske  for- 
andrede, men  rigtige.  Oberstlieutenanten  havde  derimod 
fra  sin  Ungdom  en  bestemt  Fornemmelse  af,  at  Sixtus  den 
5te  ikke  havde  været  en  Medicæer,  og  det  forekom  ham, 
at  han  havde  været  en  Barberini  eller  Piccolomini.  Man 
henvendte  sig  til  de  unge  Damer,  der  virkelig  havde  nydt 
en  meget  god  Undervisning,  men  i  Øjeblikket  ikke  for- 
maaede  at  huske.  Saa  appellerede  man  til  Højesteret; 
thi  angaaende  et  historisk  Faktum  bliver  en  Student  eller 
Kandidat  Højesteret  ved  et  saadant  Middagsbord,  og  man 
spurgte  Vilhelm.  Han  svarede,  at  Pave  Sixtus  den  5tes 
Fader  var  Svinehyrde. 

„Det  er  da   umuligt!"  raabte  Oberstlieutenanten. 

„Jo,  jo,  nu  husker  jeg  det,  han  var  Svinehyrde!"  sagde 
Becker,  der  var  altfor  klog  til  ikke  at  anerkjende  Univer- 
sitetet og  tage  det  under  sin  Beskyttelse:  „Hr.  Carøe  har 
fuldkommen    Ret,    han    var   Svinehyrde." 

Oberstlieutenanten  kunde  ikke  finde  sig  i,  at  en  Pave 
og  en  saa  udmærket  Pave,  hvis  Salat  især  havde  tiltalt 
hans  Fantasi,  skulde  være  af  saa  simpel  Slægt,  og  det  førte 
til,  at  man  talte  om  flere  berømte  Mænds  Herkomst,  og  i 
Reglen   fandt  man,  at  de  nedstammede  fra  simple  Folk. 

Kun  En  kunde  vide,  i  hvilken  Grad  Samtalen  interes- 
serede Vilhelm  personlig  og  medens  den  stod  paa,  og  hans 
Blik  engang  vovede  sig  hen  til  Ottilies,  traf  han  hendes 
overordenlig  smukke  Øjne  hvilende  paa  sig  med  et  barn- 
lig-forskende,  sympathetisk  Udtryk,  som  om  hun  anvendte 
det  historiske  Resultat  paa  ham.  Da  lo  Gud  Amor  vistnok 
højt  i  sin  Himmel;  thi  i  dette  Øjeblik  tændtes  i  et  Men- 

neskehjerte  en  Lue,  der  ikke  skulde  do.  Med  en  mysteriøs, 
ly ksaliggj ørende  Skjønhedsfornemmelse  kom  Vilhelm  i 
pludseligt,  personligt  Forhold  til  det,  han  havde  omtalt, 
og  det,  han  saa.  Under  det  Blik  vidste,  troede  hans  Sjæl 
sig  af  stor  Slægt,  modtog  Forjættelsen  og  følte  sig  be- 
redt for  de  store  Pligter.  I  dette  Øjeblik  fandt  han  det 
saa  rigtigt,  at  hun,  ved  hvem  disse  Fornemmelser  skabtes, 
var  stolt.  Hun  var  saa  fjern  fra  ham,  fjern  som  Himlen  — 
de  Salige  naa  dertil. 

Et  saadant,  uendelig  rigt,  flammende  Øjeblik,  Kjærlig- 
hedens Begyndelse  i  et  frisk  Menneskehjerte,  kunde  vel 
omstændeligere  udmales.  Men  Nogle  vilde  vel  mene,  at 
det  var  at  gjøre  for  stort  Væsen  af  en  tyveaarig  Person, 
som  kunde  blive  en  god  Doktor,  hvad  enten  han  brændte 
sig  hist  eller  her.  Andre  vilde  ikke  i  nogen  Slags  beskri- 
vende Ord  finde  noget  Tilsvarende  til,  hvad  de  mindes  selv 
at  have  følt,  da  Luen  tændtes  og  spredte  sig  med  under- 
dejlig Sødme  i  hver  Blodsdraabe,  da  Verden  blev  for- 
vandlet, blev  et  Penge,  hvor  Levende  og  Dødt  raabte 
Halleluja  for  Hende.  Atter  Andre  have  endnu  slet  ingen 
Forestilling  derom  og  vilde  gjerne  vide,  hvordan  det 
egenlig,  rigtig  er.  Men,  kjære  Børn,  det  lader  sig  ikke 
fuldstændig  beskrive;  man  maa  selv  prøve  det. 

Selve  Øjeblikket  varede  kun  kort  for  Vilhelm,  om  end 
dets  Virkning  blev;  thi  uden  at  være  koket  kom  Ottilie 
til  at  bære  sig  ad,  som  om  hun  var  det,  fordi  Damen 
stred  imod  og  overvandt  Barnet.  Vilhelm  havde  vel  op- 
daget Stjernen ;  men  der  gik  Skyer  imellem. 

Becker  oprettede  sin  tilsyneladende  Fejl  overfor  Elli- 
nor. Han  lod  sin  Opmærksomhed  lidt  efter  lidt  blive 
hende  tildel,  og  hun  modtog  den  som  en  Gunst,  hun 
vilde  undvære,  men  ikke  kunde.  Hun  anede,  at  Becker 
legede  med  hende,  som  hun  vilde  leget  med  ham;  princi- 
pielt forkastede  hun  altsaa  ikke  Legen,  men  stod  blot 
fejl  i  den.  Hun  kunde  ikke  faa  Hovedet  ud  af  Nettet, 
der  var  kastet  over  hende.  Der  er  en  Fatalisme  i  Kjær- 
ligheden. Om  man  just  ikke  behøver  at  tage  det  bog- 
staveligt, at  Ægteskaber  sluttes  i  Himlen,  saa  forholder 
det  sig  med  mangfoldige  og  ingenlunde  de  sletteste  Ge- 
myter saaledes,  at  i  en  given  Tid  af  deres  Liv  og  under 

visse  Omstændigheder  vil  den,  de  netop  da  mode,  blive 
som  skæbnebestemt  for  dem  Alt,  hvad  i  deres  Inderste 
længtes  efter  Godt  og  Skjont,  vil  i  denne  .Modende  tro  at 
have  fundet  sin  Gjenstand;  saaledes  som  han  eller  hun 
ser  ud,  vil  det  forekomme  dem,  at  det,  som  er  Herligst  og 
Sodest  i  Tilværelsen,  maa  og  skal  se  ud;  det  er  skabt 
i  hans  eller  hendes  Billede. 

Der  kom  et  Øjeblik,  da  et  underligt,  langt  Blik  fra 
Ellinor  hvilede  paa  Vilhelm.  Det  var  med  dette  Blik,  at 
Ellinor  med  sin  Verdenserfaring  erklærede  for  sig  selv, 
at  Intet  kunde  sammenlignes  med  Becker.  Hun  ofrede  i 
dette  Øjeblik  med  en  Slags  Andagt  Vilhelm  og  det  hele 
Mandkjon  paa  Beckers  Alter. 

Imedens  Vilhelm  gik  hjem,  huskede  han  alle  de  Øje- 
blikke, da  han  efter  sin  Formening  havde  staaet  fejl, 
siddet  fejl,  været  selskabelig  kejtet,  sagt  Andet,  end  han 
vilde  sige;  hvert  Blik,  især  fra  Ottilie,  steg  tydelig  frem 
for  ham,  og  han  sagde  til  sig  selv  i  Vaande:  „Hvad  skulde, 
jeg  der,  hvad  vilde  jeg  der?  ....  Men  jeg  maa  lære  af 
dem  at  overvinde  dem,  ligesom  Czar  Peter  lærte  af  Carl 
den  12te  ....  Aa,  jeg!  ....  Jo!" 


OTTENDE    KAPITEL. 


Ibald  havde  modtaget  l'nderretning  om,  at  Hr.  Krog 
vilde  besoge  ham  i  hans  Hytte,  hvor  han  jevnlig  efter 
korte  Ophold  i  Kjobenhavn  tyede  hen.  En  smuk  Sep- 
temberdag gik  da  ogsaa  Krog  tilligemed  Ask  ombord  i 
Helsingørsdampskibet  for  at  sejle   til   Humleba^k. 

Med  Krog  var  der  i  de  sidste  Par  Maaneder  foregaaet 
en  ikke  umærkelig  Forandring;  han  havde  faaet  noget 
Frit  og  Tillidsfuldt,  han  var  aabenbart  ikke  længer  den 
af  „Selskabet  trykkede  Mand.  Sandheden  var,  at  ban 
nu  havde  begyndt  Livet  paa  den  Maade,  som  i  Heglen  er 
nødvendig  i  Danmark:  smaat,  forsigtig,  og  at  han  mær- 
kede,  at  det  gik.   Hverken   Oberstlieutenant  Winter  eller 

Skuespiller  Becker  havde  i  Virkeligheden  udrettet  Syn- 
derligt for  ham ;  thi  ingen  af  dem  var  ivrig  for  at  fore  Flere 
til  Huset;  men  de  havde  dog  heller  ikke  kunnet  lægge 
Skjul  paa,  at  de  stode  i  Forbindelse  med  Krogs,  og  de 
havde  maattet  tale  godt  om  dem.  Rygtet  gik  ogsaa  snart, 
at  Becker  gjorde  Kur  til  den  smukke,  rige  Datter,  og  da 
hun  var  saa  lidet  kjendt,  udbredte  der  sig  en  næsten 
mysteriøs  Forestilling  om,  hvilken  Skat  hun  var.  Selv 
blandt  dem,  der  for  en  Tid  tilbage  havde  talt  haanligst 
om  Krog,  faldt  det  Ingen  ind  at  tænke  eller  sige  Noget 
sigtende  til,  at  Børnene  skulde  undgjælde  for  Noget.  Det 
er  dansk  Skik.  Da  det  nu  ovenikjøbet  blev  bekjendt,  at 
Krog  havde  stiftet  et  Legat,  fæstede  en  velvillig  Op- 
mærksomhed sig  paa  ham.  Ogsaa  herved  viste  sig  Publi- 
kums Fantasi  skabende.  Man  fortalte,  at  dette  Legat  var 
bestemt  for  en  Lods-  eller  Fisker-  eller  Skipper-Familie, 
fordi  Krog  engang  havde  lidt  Skibbrud  og  var  bleven 
frelst  og  kjærlig  behandlet  af  en  saadan  Familie.  Maa- 
ske  havde  Krog  i  Fortrolighed  fortalt  noget  Saadant  til 
Simon  Levi,  og  maaske  Simon  Levi  havde  været  tavs  i 
Henhold  til  sit  Løfte:  „De  kan  stole  paa  mig  som  paa 
Dem  selv,  Hr.  Krog." 

Derfor  havde  det  heller  ikke  varet  længe,  inden  Krog, 
da  der  skulde  stiftes  et  Velgjørenhedsselskab,  fik  en  Ind- 
bydelse til  at  være  med.  Saasnart  han  mødte  i  Forsam- 
lingen, var  han  strax  hel  og  holden  den  Mand,  han  senere 
blev.  Hans  Natur  havde  fundet  sin  Skueplads,  og  han 
spillede  sin  Rolle  med  en  Intuition,  med  en  anende 
Kundskab  om  sine  Medspillendes  Karakter,  der  efter  Om- 
stændighederne var  beundringsværdig.  Han  bad  om  Or- 
det, og  da  han  talte,  var  der  ikke  Spor  af  en  usikker 
Mand,  'der  søgte  at  bejle  til  den  herskende  Stemning. 
Tvertimod.  Med  den  ene  Haand  i  Buxelommen,  ligesom 
beredt  til  at  trække  Penge  op,  med  Bevidstheden  om, 
at  have  Penge  at  trække  op,  talte  han  prunkløst,  non- 
chalant, praktisk.  Han  sagde  ganske  ligefrem,  at  han 
ikke  var  velgjørende  i  almindelig  Forstand;  han  hadede 
Tiggeri;  han  vilde,  at  Folk  skulde  arbejde,  naar  de  kunde; 
det  havde  han  selv  gjort.  Kan  man  ikke  være  Grosserer, 
saa  kan  man  være  Kuldrager.  Man  skulde  befordre  Virk- 

somhed,  ikke  gaa  ud  paa  at  tilfredsstille  sig  selv  ved 
at  give  Almisse.  Det  var  dengang  temmelig  nyt;  det  lod 
noget  koldt,  men  djærvt  og  oprigtigt,  og  det  tiltalte  selv 
de  sentimentaleste  Folk,  ligesom  det  inderlig  behager  en 
svag  Person  at  se  en  Tærsker  spise.  Krog  blev  valgt 
til  Medlem  af  Komiteen,  og  i  intimere  Møder  faldt  der  fra 
en  hojtstaaende  Embedsmand  et  Vink  om,  at  Hs.  Majestæt 
med  særlig  Paaskjonnelse  vilde  bemærke,  om  det  kunde 
lykkes  at  faa  Penge  samlede  til  en  vis  Plan.  Krog  bed 
ikke  strax  paa;  men  den  Udmærkelse  fra  Souverainens 
Haand,  som  han  havde  sine  særlige  Grunde  til  at  ønske, 
rykkede  nu  nær. 

Paa  denne  Tid  var  det,  at  Krog  vilde  besøge  Ibald. 
Krog  var  endnu  ikke  mægtig  nok  til  at  turde  være  utak- 
nemlig, og  selv  om  han  ikke  havde  følt  en  Slags  Vel- 
vilje og  Erkjendtlighed  mod  Ibald,  der  dog  egenlig  havde 
givet  det  første  Stød  til  det  Hele,  vilde  han  have  anset 
det  for  god  Politik  at  vise,  at  han  var  sine  Venners  Ven. 
Han  havde  paa  en  ret  net  Maade  ladet  Ibald  tilflyde  en 
Understøttelse;  men  han  vilde  ogsaa  vise  sig  personlig 
opmærksom  imod  Ibald. 

Ibald  havde  kun  een  Maade  at  være  paa :  vise  sig 
ligefrem,  som  han  allerede  var  eller  troede  at  være.  Om 
Kongen  selv  var  kommen  til  ham,  vilde  han  ikke  have 
anset  det  for  sin  Opgave  at  gaa  ind  paa  Kongens  Fore- 
stillinger, men  at  meddele  Kongen  alle  sine  Forestillinger 
og  Stemninger.  Derpaa  fortalte  han  ogsaa  strax,  at  han 
i  den  senere  Tid  havde  givet  sig  af  med  et  Digt,  hvori 
han  vilde  mane  Aander;  han  havde  en  Scene  færdig,  og 
den  læste  han  op.  Den  fremmanede  Aand  maatte  gjore 
Besværgeren  Regnskab  for  sine  Evner  (ligesom  i  Les- 
sings  „Faust";  thi  egenlig  original  var  Ibald  som  sagt 
ikke).  Aanden  fortalte:  „Der  var  et  Par  unge  Ægtefolk, 
som  holdt  meget  af  hinanden.  Men  engang  gjør  Manden  en 
lille  Rejse  og  bliver  bekjendt  med  en  Dame  af  den  Slags, 
som  det  er  Mænd  yderst  vanskeligt  at  modstaa.  Han  blev 
saa  greben  og  betagen,  at  hans  Sjæl  ikke  kunde  forlade 
hende,  men  blev  hos  hende,  da  han  rejste  hjem.  Jeg 
fik  Ordre  til  at  stige  ind  i  ham  og  udfylde  den  tomme 
Plads.  Da  vi  nu  kom  hjem,  mærkede  Konen  ojcblikkelig, 

med  et  Instinkt,  jeg  forbavsedes  over,  at  Mandens  Sjæl 
ikke  var  med ;  det  Kys,  hun  gav  os,  blev  koldt,  og  i  den 
næste  Tid  gik  hun  omkring  i  en  underlig  søgende  Uro. 
Saa  traf  hun  en  Officer,  i  hvem  hun  troede  at  gjenkjende 
noget  af  Mandens  tabte  Sjæl,  og  blev  hans  Elskerinde. 
Imidlertid  havde  Mandens  Sjæl  tumlet  sig  meget  og  ud- 
staaet  megen  Lidelse,  baade  været  lykkelig,  ængstelig, 
angerfuld  og  mishandlet,  og  jeg  fik  Ordre  til  at  gjore 
Plads,  da  den  en  Dag  kom  hjem  som  den  Fugl,  der  havde 
modt  Valravnen:  med  forpluskede  Fjer  og  halvt  ud- 
drukket Hjerteblod.  Saa  kom  ogsaa  Konens  Sjæl  hjem 
forplusket  ....'' 

„Naa,   og   nu?"    spurgte   Besværgeren. 

„Ja,  de  spadsere  nu  meget  smukt  klædte  med  hin- 
anden under  Armen." 

Ask  følte  Interesse  for  denne  Opgave,  men  vilde  i 
Krogs  Nærværelse  ikke  udtale  sig.  Krog  onskede  nær- 
mest at  vide,  hvilket  Ægtepar  der  var  sigtet  til;  men 
herover  blev  Ibald  aldeles  forbavset;  det  var  ikke  faldet 
ham  ind,  at  der  var  en  tilsvarende  Virkelighed;  han 
vidste  ikke,  hvor  han  havde  disse  Forestillinger  fra.  Saa 
spurgte  Krog,  hvorfor  han  da  ikke  digtede  videre.  „Nej, 
svarede  Ibald,  „det  kan  jeg  ikke,  fordi  jeg  ulykkelig- 
vis forleden  kom  til  at  tænke  over  Goethes  Død.  De 
husker  jo  nok,  at  han  døde  med  Ordene:  Licht,  mehr 
Licht.  ' 

„Ja,   vel,"  svarede  Krog. 

„Det  har  jeg  i  lang  Tid  ligesom  Andre  antaget  skulde 
betyde,  at  Goethe  døde  som  Oplysningens  Repræsentant, 
at  han  paakaldte  det  universelle  Lys,  ikke  sandt?" 

„Jo,  vel,'  svarede  Krog. 

„Ja,  men  det  er  galt!"  raabte  Ibald.  „Xaar  man  vil 
tænke  sig  rigtig  om,  saa  viser  det  jo  ganske  simpelt,  at 
det  blev  alt  mørkere  for  Goethe,  altsom  Livet  aftog;  han 
saa  ikke  i  Aanden  det  universelle  Lys;  men  han  folte, 
at  Lyset  om  ham  og  i  ham  udslukkedes,  og  han  kaldte 
paa  Lys,  fordi  han  selv  gik  ud!  Det  er  forfærdeligt!  Saa 
gik  han  jo  ikke  ind  til  et  andet  Liv!  Jeg  har  maaske 
aldrig  trot;  men  siden  den  Dag  har  jeg  begyndt  at  tvivle, 
og  saa  kan  jeg  ikke  mane  Aander!  ' 

Krog  forstod  overordenlig  lidt  deraf,  fordi  han  slet 
ingen  Sympathi  havde  derfor,  men  spurgte  Ibald.  „Hvad 
tager   De   Dem   da   nu    for?" 

„Jeg  vil  være  Fisker! "  sagde  Ibald.  „Det  er  prægtige 
Karle!  Det  er  Naturmennesker!  De  anstrenge  ikke  Hjer- 
nen! Saadan  en  Mand  i  store  Støvler,  naar  han  vader 
ud  om  Aftenen,  er  ligesom  Thor,  der  gaar  efter  Mid- 
gardsormen.  Man  kan  ligge  derude  med  dem  en  maane- 
lys  Xat  og  se  ind  paa  Humlehæk  og  tænke  sig,  at  det 
er  Breidablik."' 

Ibald  fortav  kun  et  Eneste:  at  man  ogsaa  kunde  tænke 
sig,  at  det  var  Freias  Sal;  thi  han  var  bleven  forelsket 
i  sin  Vært  Fisker  Niels  Frederiksens  Datter  Else  og 
belejrede  Fæstningen  regelmæssig,  fordi  den  var  meget 
stærkere,    end    han    havde   trot. 

Krog  foreslog  en  Spadseretur,  og  man  gik  ad  Vejen 
til  Sletten.  Man  kom  forbi  det  lille  Sted  med  den  ejen- 
dommelige, smukke  Bue  af  Hyldetræer,  som  Læseren 
kj ender,  og  med  den  enkelte  blaa  Vindueskarm  mellem 
de  andre  gronne. 

Opfyldt  af  sine  praktiske  Velgjorenhedstanker  vilde 
Krog  se  lidt  nærmere  paa  denne  nette  Fattigdom,  gik 
gjennem  Buen,  Haven  og  hen  til  det  blaa  Vindue,  der 
stod  aabent.  Han  blev  et  Øjeblik  staaende  der  saa  stiv 
som  en  Støtte,  vendte  pludselig  om  og  gik  hastig  ud 
igjen  paa  Vejen  og  fremad  uden  at  lægge  Mærke  til,  om 
de  Andre  fulgte  ham  eller  ej.  Medens  han  saadan  gik, 
var  det,  som  om  han  var  skrumpet  sammen;  hans  Klæ- 
der hang  om  ham  ligesom  Sejlene  paa  et  Skib,  naar  det 
skal  vende. 

Ibald  bemærkede  denne  sære  Forandring  og  sagde: 
„Hvad,  har  nu  han  set  Aander? "  Han  sprang  ind  gjen- 
nem Haven  til  Vinduet,  men  kom  strax  ligegyldig  tilbage 
til  Ask.  „Det  var  ingen  Anden  end  gamle  Mo'er  Seil- 
strup  eller  Madam  Seilstrup.  Hun  ser  jo  rigtignok  noget 
underlig  bleg  ud,  og  det  er  ikke  rigtig  med  hende  her," 
tilføjede   han   og  pegede   paa   Panden. 

De  indhentede  Krog,  der  tankeløst  eller  med  Vilje 
havde   valgt   Vejen    tilbage   til    Humlebæk. 

„Saa    De   vor   gamle   Mutter   Seilstrup?     raahte    Ibald; 

„ja,  hun  kan  nok  forskrække  Folk,  naar  de  pludselig 
se  det  blege  Ansigt  mellem  Blomsterne." 

„Jeg  saa  intet  Ansigt,"  svarede  Krog;  „men  der  er 
visse  Blomster,  som  jeg  faar  ondt  af  at  lugte." 

„Naa,   saa  gaar  det  nok  strax  over,"  sagde  Ibald. 

Men  det  gik  ikke  over.  Krog  var  og  blev  bleg  og  saa 
blot  efter  Dampskibet.  Da  Bøgen  endelig  viste  sig  og 
Baaden  satte  af  for  at  møde  Skibet,  syntes  Krog  at 
vaagne  op,  tilraabte  Ibald  sin  Tak  og  sin  Undskyldning 
for,  at  han  havde  ulejliget  ham  med  sit  Ildebefindende 
over  de  dumme  Blomster. 

Da  Ibald  kom  tilbage  til  Niels  Frederiksens  Hus,  stode 
et  Par  af  Søren  Pihls  Børn  udenfor  og  ventede  paa 
ham.  De  sagde,  at  deres  Bedstemoder  pludselig  var  blevet 
syg,  men  vilde  tale  med  ham.  Da  han  kom  derop,  vilde 
Datteren,  Søren  Pihls  Hustru,  ikke  lade  ham  gaa  ind  til 
den  syge  Gamle,  men  spurgte  ham,  hvem  den  fremmede 
Mand  var,  som  havde  været  med  ham  oppe  ved  Huset. 
Ibald  svarede:  „En  Grosserer  Krog  fra  Kjøbenhavn." 
Datteren  gik  ind  til  Moderen,  men  kom  strax  efter  til- 
bage og  bad  Ibald  gaa  ind. 

Den  Gamle  laa  paa  Sengen,  saa  meget  lidende  ud, 
men  havde  sin  fulde  Bevidsthed.  Hun  fæstede  sine  for- 
underlig klare,  brune  Øjne  paa  Ibald  og  spurgte  ham: 
„Hvem  var  den   Mand?" 

„Grosserer  Krog  fra  Kjøbenhavn,  lille,  rare  Madam 
Seilstrup,"   svarede  Ibald   med   kjærtegnende   Stemme. 

„Lyv  ikke,  Barn,"  sagde  den  Gamle  og  saa  paa  ham, 
saa  at  Ibald  i  det  Øjeblik  vilde  have  sagt  Sandhed,  selv 
om  han  hemmelig  havde  begå  aet  en  Forbrydelse  og  hun 
havde   spurgt   ham. 

„Kjære,  lille  Madam  Seilstrup,  jeg,  ved  ikke  bedre. 
Alle  Mennesker  kalde  ham  Hr.  Krog,  og  saa  maa  jeg 
da  ogsaa  kalde  ham  saadan  ....  Jeg  har  skrevet  et 
Digt  om  ham,  Madam  Seilstrup,  det  skal  jeg  bringe 
Dem;  der  staar  trykt:  Hr.  Krog.  Saa  maa  det  da  være 
sandt!" 

„Naa,"  sagde  den  Gamle  stønnende.  „Pas  paa  Vilhelm 
....   og  paa   Morten   ....   Ferdinand,  pas  vel  paa!" 

Krogs  hastige  Hjemrejse  forte  ikke  til  nogen  hastig 
Gjerning.  Forst  den  folgende  Dag  sendte  lian  Bud  efter 
Levi,  og  da  Levi  kom,  var  Krog  ganske  som  sædvan- 
lig, talte  om  Papirer,  om  Folk  i  Byen  o.  s.  v.  Endelig, 
da  Levi  vilde  gaa,  sagde  Krog:  „Hør,  Hr.  Levi,  kan  De 
huske,  at  De  for  nogen  Tid  siden  opdagede  en  Fa- 
milie i   Jylland?" 

„Om  jeg  kan  huske  det,  Hr.  Krog!"  svarede  Levi,  idet 
han  langsomt  bevægede  sit  store  Hoved  fra  Skulder  til 
Skulder,  ligesom  tilviftende  Krog  en  mild  Bebrejdelse  for 
hans   ringe  Tro   paa   Levis   Hukommelse. 

„Ved  De,  om  den  Familie  bor  i  Jylland  endnu  eller  er 
flyttet    til    Sjælland?" 

„Det  ved  jeg  ikke,  Hr.  Krog.  De  husker  jo,  Hr.  Krog. 
det  var  ikke  mig,  men  min  Korrespondent,  som  spo- 
rede op." 

„Saa  kunde  han  jo  vide  det. " 

„Jo,  Hr.  Krog;  saa  kunde  han  vide  det.  Skal  jeg  skrive, 
Hr.  Krog?" 

„Hvis  De  vil  have  den  Godhed." 

Nogle  Dage  efter  bragte  Levi  Krog  et  Brev,  hvori  den 
jydske  Korrespondent  meldte,  at  Familien  Seilstrup  be- 
fandt sig  overordenlig  vel  derovre  og  daglig  velsignede 
sin    Velgjorer. 

Krog  var  ikke  istand  til  at  tilbageholde  en  Bevægelse 
af    Utaalmodighed. 

Levi  sagde  trøstende  og  næsten  med  Rørelse:  „Naa, 
det  maa  man  finde  sig  i.  Velsignelse  hører  til,  Hr.  Krog.' 

„S—  til  Velsignelse!"  raabte  Krog  og  busede  ud:  „Det 
er  en  fejl  Familie,  der  har  faaet  Legatet!" 

„Øj!"   skreg  Levi   med   et   Sæt. 

Der  blev  en  Pavse.  Krog  læste  tilsyneladende  Brevet 
endnu  engang,  men  tænkte  med  Fortrydelighed  paa,  at 
han  havde  sagt  Mere,  end  han  vilde.  Levi  var  overfor 
Umuligheden  af,  med  egen  Haand  at  kunne  gribe  Lega- 
tets Ransmand,  falden  tilbage  i  sit  sædvanlige  alvorlige 
og  bekymringsfulde  Udtryk,  medens  hans  Øjne  vedbleve 
at  glide   ynkende   hen    over   Krogs   Ansigt. 

Endelig  sagde   han:    „Hr.    Krog,   De  husker   nok:   min 

Korrespondent   skrev    til    mig,    og   jeg   bragte    Papirerne 
til   Dem,   Hr.   Krog,   og  De  afgjorde  selv." 
„Jeg  har  ikke   bebrejdet   Dem   Noget,   Levi." 
„Hr.  Krog,  De  er  —  hvad  skal  jeg  sige  Dem,  Hr.  Krog 

—  De  er  en  Forretningsmand!  De  er  en  Forretnings- 
mand —  De  er  en  Forretningsmand!  Hvis  jeg  havde 
havt  en  Geschåft  for  en  af  vores  Tyvedalers-Grosserere, 
og  jeg  havde  bragt  ham  Papirerne,  og  han  havde  sluttet 
Handelen,  og  Acceptanten  var  gaaet  fallit  —  hvem  havde 
Grossereren  saa  skældt  ud?  Mig.  Hvorfor?  Fordi  man 
ikke  er  Forretningsmand.  De  er  Forretningsmand,  Hr. 
Krog!  Dem  er  det  en  Fornøjelse  at  have  at  gjøre  med, 
enten  det  gaar  godt  eller  galt,  og  hvad  bliver  Følgen? 
Man  bliver  ganske  benovet  ved  at  tænke,  at  det  ikke 
skal  gaa  Dem  godt.  Det  er  den  menneskelige  Natur; 
det  er  min  Natur,  Hr.  Krog." 

Krog  sagde:  „Den  menneskelige  Natur  er  ogsaa,  at  den 
Uskyldige  ikke  skal  Ude,  fordi  man  har  baaret  sig  ad 
som   en   Hest." 

„Gud   bevare's,  Hr.   Krog." 

„Ser  De  nu,  Levi,"  vedblev  Krog,  „nu  vilde  jeg  have 
Dem  til  at  gjøre  en  lille  Tur  for  mig  og  bringe  et  Par 
Skilling  etsteds  hen.  Men  i  Forvejen  vilde  jeg  nok  vide, 
hvorledes  De  faar  Dem  selv  til  at  være  tavs,  naar  der 
er  Noget,  som   skal  forties?" 

„Naar   der  er   Noget,    som   skal   forties,   saa   tier   jeg. 

—  Man  skal  blot  selv  vide,  Hr.  Krog,  om  det  skal  for- 
ties, eller  det  skal  være  en  Hemmelighed." 

„Det  er  sandt;  vi  sætte  saa  mange  falske  Penge  i  Om- 
løb, at  vi  selv  maa  modtage  dem,"  mumlede  Krog.  Han 
tilfojede:  „Student  Ibald  bor  dernede  —  De  kjender  jo 
Ibald?' 

„Jo,  Hr.   Krog." 

„Jeg  vil  ikke  have,  at  han  skal  se  Dem  der,  og  jeg 
vil   derfor  lade  ham   strax  komme  herop." 

„Nu   tror  jeg,  det  skal  forties,  Hr.   Krog." 

„Det  skal  saadan  forties,"  svarede  Krog,  „at  hvis  Nogen 
nogensinde  roser  mig  for  den  Velgjerning,  saa  ophører 
De   at  være   min    Kommissionær,   min   gode  Levi." 

„Det  skal  forties,  Hr.   Krog." 

„Saa   kan  De  rejse  derned  til  Humlebæk  imorgen.' 

„Imorgen  kan  jeg  ikke,  Hr.  Krog,  og  paa  Fredag  heller 
ikke.  Det  er  min  Løvsalsfest,  og  paa  Lørdag  er  det  min 
Lørdag." 

„Saa  paa  Søndag  —  det  har  da  heller  ikke  videre  Jav. 
Vil   De  komme  herop  Lørdag  Aften?' 

—  Da  Simon  Levi  havde  forladt  Krog,  gik  han  længe 
hensunken  i  dybe  Tanker.  Endelig  sagde  han  til  sig  selv: 
„Det  forstaar  jeg  ikke.  Han  virkelig  Velgjorer?  Pyscht! 
Men  det  skal  forties.  Jeg  forstaar  det  ikke.' 

Lordag  Aften  fik  Levi  sine  Instruktioner,  og  Søndag 
Morgen  tog  han  til  Humlebæk.  Han  havde  faaet  Vejen 
saa  godt  beskreven,  at  han  uden  at  sporge  sig  frem 
fandt  det  lille  Hus  med  Buen  af  Hyld  foran  Haven.  Han 
gik  ind  i  Stuen,  hvor  han  fandt  paafaldende  mange  Men- 
nesker,  og  spurgte  efter   Madam   Seilstrup. 

Den  unge  Person,  han  havde  truffet  paa  Krogs  Trappe 
og  i  Entréen,  den  Dag  Middagsselskabet  skulde  være, 
stod  ham  nærmest  og  svarede:  „Min  Bedstemoder  er 
død." 

„Død!'  sagde  Simon  Levi  og  satte  uvilkaarlig  Hatten 
paa  for  at  sige  den  jødiske  Formular  ved  et  Dødsfald; 
men  dels  var  Bønnen  hurtig  sagt,  dels  huskede  Simon 
Levi  strax,  at  det  var  upassende  mellem  Kristne  at  sætte 
Hatten  paa  for  at  bede,  saa  at  han  næsten  øjeblikkelig 
igjen  stod  med  ubeda*kket  Hoved.  Søren  Pihl  havde  imid- 
lertid —  ligesaa  vel  som  de  Andre  —  lagt  Mærke  til  denne 
Bevægelse.  Han  anede  ikke,  at  hans  gamle  Svigermoder 
nød  den  Ære,  at  en  Mand  af  Levi  Stamme  sagde  Bøn 
ved  hendes  Dødsleje;  han  saa  kun,  at  en  lille,  skrut- 
rygget Jøde  kom  ind  og  kavallermæssig  vilde  sætte  Hatten 
paa,  saasnart  han  horte,  at  gamle  Mutter  ikke  var  hjemme. 
Han  sagde  derfor  med  rolig,  men  fast  Stemme  til  Simon 
Levi:  ,..\aar  De  vil  tale  med  vor  Gamle,  kan  De  nu 
ligesaa  godt  gaa  denne  Vej,''  og  satte  barn  med  et  Tryk 
paa  Skulderen  ud   af   Døren. 

Simon  Levi  reflekterede  ikke  over  denne  Fornærmelse. 
Derinde  havde  han  i  Hast  ligesom  set  sig  selv  i  Spejlet 
paa  de  Andre,  mærket  sit  Ansigts  og  sin  Persons  l  for- 
enelighed med  dem  og  med  Anledningen,  der  havde  sam- 

let  dem,  fornummet  sig  selv  hovedkulds  ført  ind  i  en 
Verden,  der  stødte  ham  i  den  Grad  fra  sig  som  Fremmed, 
at  Maaden,  hvorpaa  han  blev  stødt  ud,  blev  ham  noget 
Underordnet. 

Han  ilede  tilbage  til   Kjøbenhavn  og  Hr.   Krog. 

„Naa,  De  var  derude,"  sagde  Krog,  da  han  saa  ham. 

„Ja,  Hr.  Krog." 

„Hvordan   gik  det?" 

„Meget   ubehageligt,   Hr.   Krog.' 

„Ubehageligt?    Hvordan   da?" 

„Hun  var  død." 

„Død!"  raabte  Krog  og  foer  tilbage.  —  „Hvad  døde 
hun  af?"  tilføjede  han  efter  en  Pavse. 

„Det  ved  jeg  ikke,  Hr.  Krog." 

Ny  Pavse. 

Endelig  sagde  Simon  Levi:  „Hr.  Krog,  med  Tilladelse, 
forgangen  Dag  sagde  De,  at  min  Korrespondent  havde 
taget  fejl  af  Familien,  som  vi  søgte." 

„Ja,  og  jeg  havde  taget  fejl." 

„Med  Tilladelse,  Hr.  Krog,  kan  De  huske  den  Dag, 
da  jeg  bragte  Dem   Papirerne  fra  min  Korrespondent?'" 

„Hvilken  Dag  var  det?" 

„Det  var  en  Dag  for  nogen  Tid  siden,  da  De  gjorde 
et   stort   Middagsselskab    for   Deres   Venner." 

„Et  stort  —  naa,  hvad  saa  videre?" 

„Kan  De  huske,  Hr.  Krog,  at  jeg  kom  ind  ad  Døren 
tilligemed  en  af  Deres  Gjæster,  en  ganske  ung  Fyr?" 

„Den  unge  Hr.   Carøe?" 

„Det  er  muligt,  at  det  var  den  unge  Hr.  Carøe;  jeg 
kj endte  ham  ikke,   Hr.   Krog," 

„Naa,   og  saa?"   spurgte  Krog,   der  frøs  indvendig. 

„Og  saa?  Saa  spor  jeg  Dem,  Hr.  Krog,  hvorledes  kunde 
min  Korrespondent  lede  Dem  vildt  og  galt  med  sine  Pa- 
pirer, naar  Familien  spiste  hos  Dem  ved  Deres  store 
Middagsselskab  ?" 

„Familien  spiste  hos   mig?   Primer  De,   Hr.   Levi?" 

„Familien  spiste  hos  Dem,  Hr.  Krog,  og  jeg  primer 
ikke,  med  Deres  Tilladelse,  Hr.  Krog.  Denne  unge  Fyr, 
Hr.  Carøe,  var  ude  ved  Begravelsen  og  sagde  selv  til 
mig,  at  hun  var  hans  Bedstemoder." 

Krog  blev  saa  tankefuld  eller  saa  beskæftiget  med 
Noget  i  sit  Indre,  at  han  aldeles  ikke  gav  Agt  paa  Levi. 
og  da  Levi  endelig  rommede  sig  for  at  gjore  opmærksom 
paa  sin  Tilstedeværelse,  tog  Krog  Afsked  med  ham  eller 
lod  ham  gaa  uden  at  sige  et  Ord. 

,.Jeg  forstaar  det  ikke,"  sagde  Simon  Levi,  da  han  gik 
bort.  Hvad  der  bevægede  sig  i  og  under  denne  Sag,  laa 
ganske  udenfor  hans  Erfaring.  Men  han  havde  en  be- 
hagelig Fornemmelse:  Han  var  blevet  den  rige  Krogs 
Fortrolige ;  der  v  a  r  Xoget  imellem  ham  og  Krog,  som 
gav   ham   Betydning,    skjont   han   ikke   forstod   det. 

,.Bah!"  sagde  Krog  efter  længe  at  have  gaaet  op  og 
ned  ad  Gulvet  .,det  er  ganske  det  Modsatte.  Det  er  et  Held 
for  mig.  Ret  betænkt  var  det  næsten  vanvittigt  af  mig 
at  sende  ham  derud.  Sæt,  at  hun  dog  havde  set  og 
gjenkjendt  mig!  Saa  vilde  der  blevet  en  Forsken  efter 
den,  der  havde  sendt  Joden!  —  Mere  Lykke  end  For- 
stand !  —  Xu  er  den  Sidste  dod,  og  det  er  ikke  min  Skyld, 
at  jeg  kom  for  sildig.'" 


Paa  samme  Tid,  Dagen  efter  Begravelsen,  var  den 
afdode  Mdm.  Seilstrups  Familie  forsamlet  om  hendes 
..Efterladenskab".  Staten  gav  sig  ikke  af  dermed,  Øvrig- 
heden betragtede  hende  efter  en  kort,  formel  Foresporg- 
sel  som  en  ejendomslos  Person,  og  hvor  der  ikke  er 
eller  antages  at  være  noget  Bo,  hverken  Besiddelse  eller 
Gjæld,  bliver  der  heller  intet  Dodsbo,  hvis  blot  en  eller 
anden  Efterlevende  vil  have  den  Ulejlighed  at  udslette 
Sporene  af,  at  N.  N.  har  optaget  Plads  i  Verden. 

Familien  folte  imidlertid  ikke  noget  Ydmygende  heri : 
den  var  taknemlig  mod  Vedkommende,  fordi  den  uden 
fremmed  Indblanding  kunde  gaa  over  den  Afdodes  Gjcm- 
mer,  og  en  Familie,  der  skrider  til  at  dele  en  rig  Arv, 
nærmer  sig  ikke  med  storre  Sindsbevægelse.  Det  kunde 
jo  ikke  undgaas,  at  der  var  Begærlighed  ogsaa  her. 
Smeden  Bent  Pihls  Kone  huskede  med  Bestemthed,  hvil- 
ken Dyne  Mdm.  Seilstrup  for  længe  siden  havde  sagt,  at 

M    Goldschmidt  i  Folkeudgave.  VI  16 

hun  skulde  arve,  og  dersom  nogen  Anden  nu  havde  gjort 
Fordring  paa  Dynen,  vilde  Smedens  Kone  ikke  let  have 
veget.  Men  efterdi  der  ikke  opkom  Strid,  mærkede  selv 
Smedens  Kone  ikke,  at  hun  lededes  af  Andet  end  Kjær- 
lighed, af  Ønsket  om  at  beholde  et  synligt  Minde  om 
den  Gamle.  Større  Andel  i  Sindsbevægelsen  havde  For- 
ventningen om  at  erfare  Noget.  Imod  de  fleste  Menne- 
skers Sædvane  havde  Mdm.  Seilstrup  været  tavs,  hverken 
klaget  over  den  nærværende  eller  pukket  paa  den  for- 
gangne, herligere  Tid.  Saalænge  man  huskede,  længe  før 
hendes  ejendommelige  Svaghedstilstand  indtraadte,  havde 
hun  været  tavs  og  rastløst  arbejdsom.  Hvadsomhelst  af 
Vigtighed  der  var  sket,  var  indtruffet,  medens  Døtrene 
endnu  vare  ganske  smaa,  og  vel  vidste  disse  Noget,  havde 
som  Børn  opfanget  Noget,  der  blev  i  Erindringen;  men 
dels  var  det  kun  i  ubestemte  Omrids,  at  de  kjendte, 
hvad  der  saaledes  havde  ramt  Familien,  dels  har  Tavs- 
heden en  egen  Magt  til  at  vække  Forestillinger,  saa  at 
Døtre  og  Svigersønner  efterhaanden  vare  komne  til  at 
ane  noget  ganske  Overordenligt:  en  Fortid,  hvori  en 
uddød  Slægt  af  sorte,  formløse  Skikkelser  spillede  en 
Rolle,  og  midt  i  denne  Fortid  laa  en  Skat.  Det  vidste 
man  bestemt;  en  stor  Sum  Penge  var  bleven  borte;  man 
antog,  at  den  var  tabt  saa  sikkert  som  Noget,  der  synker 
i  Afgrunden;  men  man  vilde  vide,  hvor  Afgrunden  var? 
og  hvorledes  Skatten  var  bleven  styrtet  deri.  Dette  havde 
nu  i  Stilhed  sysselsat  Gemytterne  i  saa  mange  Aar;  rime- 
ligvis havde  hin  forsvundne  Skat  bidraget  til  hos  Sviger- 
sønnerne at  lægge  en  Glans  om  Svigermoderens  Hoved 
og  til  at  skaffe  hende  en  større  Anseelse,  end  ellers  let 
er  muligt  i  en  saadan  Kreds;  man  vidste  som  et  Sagn, 
at  hun  etsteds  gjemte  Papirer  —  nu  eller  aldrig  var  Øje- 
blikket kommet  til  at  faa  saa  megen  og  saa  længe  tilbage- 
trængt Videlyst  tilfredsstillet.  Det  var  derfor  i  Spænding 
og  højtidelig  Forventning,  at  man  aabnede  Dragkisten, 
hvor  den  Gamles  Linned  og  Uldent  laa  omhyggelig  og  net 
sammenfoldet,  og  hvor  man  paa  Bunden,  ved  Siden  af 
et  gammelt  Sølvbæger,  virkelig  fandt  en  Pakke  Papirer. 
Vilhelm  blev  som  den  Studerende,  den  Fornemste  og 
den,  hvem  Bedstemoderens  Tanker  mest  syntes  at  have 

dvælet  ved,  udvalgt  til  at  aabne  Pakken  og  meddele  dens 
Indhold;  men  det  kan  ligesaa  godt  siges  strax,  at  dette 
Indhold,  vel  især  fordi  man  havde  forestillet  sig  saa 
Meget,  efterlod  en  Skuffelse,  ihvorvel  det  i  visse  Maader 
ingenlunde  var  ubetydeligt. 

Forst  var  der  nogle  Papirer,  iler  viste,  at  Seilstrup  i 
sin  Tid  havde  været  Superkargo  og  i  denne  Egenskab 
gjort  flere  Rejser  til  Ostindien,  samt  at  han  senere  i 
Aaret  1809,  eller  maaske  allerede  1808,  havde  været  bo- 
sat i  en  jydsk  By  og  i  Amsterdam  ladet  tegne  Assurance 
til  et  Belob  af  nogle  tusinde  hollandske  Gylden  paa  et 
ham  selv  tilhorende  Skib,  Assurancepolicen  var  der  ikke. 

Derefter  fulgte  Breve  om  Soskade,  dels  om  partielt 
Havari  i  en  norsk  Havn,  dels  om  fuldstændigt  Forlis. 

Dernæst  laa  et  Brev  skrevet  paa  Hollandsk,  og  hvis 
Mening  Vilhelm  mest  maatte  gjætte  sig  til,  men  som  hoved- 
sagelig var  af  det  Indhold,  at  man  forundrede  sig  over 
et  Krav  gjort  af  Hr.  Seilstrup,  eftersom  Assurancesum- 
men jo  allerede  var  hævet. 

Det  næste  Dokument  var  enten  en  Kopi  eller  et  Udkast 
til  et  Brev,  skrevet  med  store  Bogstaver  og  rystende 
Haand,  saa  at  man  endnu  ligesom  kunde  se  Sindsbevæ- 
gelsen, der  havde  været  tilstede.  Indholdet  var  ogsaa 
præget  af  Lidenskab,  idet  Brevskriveren  —  Seilstrup  — 
bebrejdede  Vedkommende,  at  de  havde  udbetalt  Assu- 
rancesummen til  en  saadan  Kæltring,  der  tilligemed  sin 
Kammerat  havde  romt  Landet  og  ladet  sig  bære  ud  i  en 
Ligkiste.  Han  truede  sluttelig  med  Lov  og  Ret  og  i  bi- 
belske Talemaader  med  Vorherre.  —  Svaret,  som  laa 
hos,  var  kort  og  afvisende. 

Nu  fulgte  en  lille,  omhyggelig  sammenlagt  Pakke,  om- 
viklet med  et  sort  Korsbaand.  Den  indeholdt  kun  to  Pa- 
pirer. I  det  ene  laa  en  vissen  Blomst.  Paa  Papiret  var 
tegnet  et  Kors  og  med  usikker  Fruentimmerhaand  skrevet: 

D.  7de  Januar  1810. 
Vorherre  være  hans  Sjæl   naadig.  og  hans,  hvis  det 
er  muligt. 

Det  andet  Papir  var  et  lidt  ældre  Brev  af  16de  Novbr. 
1809   og   undertegnet   Jacobæus,    skrevet    med    en    ube- 

16« 

hagelig,   flot  og  dog   karakteristisk   Haand.   Det  lød  saa- 
ledes : 

„Sønderknust  af  Skamfuldhed  over  det  Skridt,  som 
skrækkelige  Omstændigheder  have  bragt  mig  til,  vil 
De  dog,  min  kjære  og  højstærede  Principal,  og  ikke 
heller  vil  Deres  gode  Kone  fordømme  mig  uhørt,  da 
jeg,  saasnart  et  gunstigt  Øjeblik  vil  staa  mig  bi,  agter 
med  Guds  Hjælp  at  gjøre  Alt  godt  igjen,  og  beder  Dem 
Alle  imidlertid,  baade  Dem,  højstærede  Hr.  Principal, 
og  Dem,  gode  Mdm.  Seilstrup,  ikke  at  miskjende  mig 
under  disse  skrækkelige  Omstændigheder.' 

Endelig  kom  en  Korrespondance,  der  syntes  ført  med 
samme  Lidenskabelighed  som  hin  med  Assurancekom- 
pagniet i  Amsterdam.  Den  indeholdt  to  Kopier  af  Breve, 
sendte  til  en  Familie  Jacobæus  i  en  norsk  By,  og  et  Svar 
fra  samme.  De  to  Kopier  bleve  kun  forstaaelige  ved  at 
antage,  at  den  bortrømte  Jacobæus  havde  Familie  i 
Norge,  og  at  man  havde  villet  gjøre  denne  ansvarlig  for 
ham.  I  Svaret  lod  den  norske  Familie,  som  om  den  slet 
ikke   forstod,   hvorfor  man   havde  henvendt  sig  til  den. 

Hermed  sluttede  Aktstykkerne,  og  det  syntes  Alle,  at 
Sagen  stod  temmelig  tydelig:  Den  gamle  Seilstrup  var 
bleven  bedraget  for  Assurancesummen,  som  han  havde 
tegnet  paa  sit  Skib.  En  Anden  havde  hævet  den.  Omtrent 
det  Samme  havde  man  vidst  før;  men  nu  fik  man  tillige 
—  mest  ved  Papiret  med  det  sorte  Kors  og  Maaden,  hvor- 
paa  det  var  lagt  til  det  andet  —  en  temmelig  tydelig, 
trist  Stadfæstelse  paa,  at  den  pekuniære  Ulykke  havde 
ført  til  Seilstrups  Død,  og  endelig  erfarede  man  Summens 
Størrelse  samt  Navnet  paa  en  af  de  handlende  Personer: 
Jacobæus.  Hvor  stor  Skyld  der  paahvilede  ham,  var 
imidlertid  ikke  godt  at  se.  Efter  hans  Brev  at  dømme 
kunde  man  tro,  at  han  var  Hovedpersonen  i  Bedrage- 
riet; men  et  af  de  andre  Breve  tydede  jo  paa  en  „Kam- 
merat", som  maaske  dog  kunde  være  Hovedmanden,  og 
hvorledes  forholdt  det  sig  med  Familien  i  Norge?  Men 
hvor  var  han  og  hele  Familien  nu,  efter  syv  og  tredive 
Aars  Forløb? 

Vilhelm,  der  vel  mest  havde  Bevidsthed  om,  at  han  bar 

sin  Fremtid  i  sig,  fol  te  sig  ogsaa  først  befriet  fra  Tan- 
ken om,  at  disse  Papirer  havde  anden  Værdi  end  det 
vemodige  Skjær,  de  kastede  paa  den  Afdode,  og  idet  han 
foldede  dem  sammen,  foreslog  han,  at  de  igjen  skulde 
kegges  ned  i  Dragkisten.  Men  Ferdinand  raabte:  „Nej. 
lad  mig  faa  dem!  Jeg  kan  jo  godt  finde  den  Kæltring' 
Jeg  skal  dog  ud  i  Verden! 

De  Andre  vare  af  en  lignende  Mening.  Saa  gammel 
Sagen  end  var,  havde  den  dog  i  dette  Øjeblik  Nyhedens 
Interesse  for  dem,  og  det  var  dem  ikke  let  at  fatte,  at 
Papiret,  som  de  kunde  lægge  deres  Haand  paa,  vare  aldeles 
og  uigjenkaldelig  skilte  fra  de  handlende  Personer.  Der 
horer  ogsaa  en  vis  Dannelse  og  Dygtighed  eller  nogen 
Verdenserfaring  til,  pludselig  at  kunne  give  slip  paa  et 
Haab,  en  Drom,  eller  vende  sig  blot  fra  et  Skjær,  og 
skjont  Ingen  vidste,  hvad  der  skulde  gjores.  holdt  dog 
især  Fiskerne  og  Smeden  fast  paa,  at  der  skulde  gjores 
Noget.  Men  overgive  Ferdinand  Papirerne,  for  at  han 
skulde  sejle  ud  i  Verden  med  dem,  vilde  man  slet  ikke. 
Man  istemte  derfor  Vilhelms  Mening,  at  det  eneste  For- 
nuftige, naar  der  allerede  skulde  gjores  Noget,  vilde  være 
at  henvende  sig  til  en  dygtig  Jurist  i  Kjobenliavn. 

Søren  Pihl  sagde:  ,,Ja,  men  skriver  saadan  en  Pro- 
kurator, uden  at  man  betaler  ham?' 

Dette  Sporgsmaal  gjorde  de  Ivrige  spage;  thi  de  vilde 
nok  bevare  Haabet  om  en  Skat,  men  ikke  vove  Noget  for 
den,  ikke  „kaste  gode  Penge  efter  da  årlige' ,  tilmed  da  de 
ikke   havde   mange   gode   Penge   at   undvære. 

Fndelig  sagde  Vilhelm:  „Jeg  finder  nok  en  Jurist,  med 
hvem  jeg  kan  tale  ligefrem.  Jeg  vil  sige  ham,  at  vi  ingen 
Penge  have,  men  at,  naar  han  kan  bringe  Noget  ud  af 
Sagen,   ville   vi   betale   ham   desto   rigeligere.'' 

„Det  var  redelig  talt, "  sagde  Soren  Pihl,  og  dermed 
slog  man  sig  til  Ho.  Ferdinand  mumlede  ved  sig  selv: 
,.Det  er  ogsaa  det  Samme  med  det  Prokurator- Tojeri! 
Jeg  skal  nok   finde  min   Havn,  og  saa  skal   vi   se! 

Vilhelm  opfyldte  det  Hverv,  han  havde  paataget  sig, 
og  henvendte  sig  i  Kjøbenhavn  til  en  Advokat,  der  snart 
bekræftede  den  Mening,  han  fra  Forst  af  havde  ytret 
om  Papirerne:  at  de  vare  uden  praktisk  Betydning.  Ad- 
vokaten sagde:  „Det  er  nu  nogle  og  tredive  Aar  siden. 
Vi  skulde  begynde  med  at  henvende  os  til  det  hollandske 
Assuranceselskab,  hvis  det  endnu  bestaar.  Vi  skulde  have 
Adgang  til  dets  Bøger  eller  Arkiver  for  mulig  at  opdage, 
hvem  der  dengang  har  modtaget  Assurancesummen.  Det 
er  ikke  engang  rimeligt,  at  dette  kan  oplyses;  men  sæt, 
at  det  oplystes,  saa  skulde  vi  søge  efter  to  Personer 
og  finde  den  rigtige.  Han  kan  være  dod  eller  leve  i  en  af 
de  fem  Verdensdele.  Sæt,  at  vi  fandt  ham,  saa  skulde  vi 
have  ham  i  vor  Magt  og  gjore  hans  Skyld  klar,  og  der 
er  saa  lidt  egenligt  Bevis  tilstede,  eller  der  mangler  saa 
mange  Led  i  Beviset,  at  selv  om  De  i  dette  Øjeblik  viste 
mig  Personen  paa  Gaden  og  godtgjorde,  at  han  havde 
skrevet  Brevet,  saa  vilde  jeg  knap  raade  til  at  forfølge 
Sagen.  Det  er  rigtignok  sandt,"  saaledet  sluttede  Advo- 
katen, „at  man  kunde  skrive  til  Norge  og  søge  Oplys- 
ning om  den  Familie;  det  kunde  jo  lede  paa  et  svagt 
Spor,  og  skjont  jeg  ikke  indser,  hvad  det  egenlig  kunde 
nytte,  skal  jeg  dog  gjore  det.  Imidlertid  er  det  bedst,  at 
De  og  Deres  Familie  glemme,  at  der  etsteds  er  eller  har 
været  nogle  tusinde  Daler,  som  Deres  Bedstefader  maa- 
ske  kunde  have  ejet  og  maaske  efterladt  Deres  For- 
ældre,  Onkler  og  Tanter." 

Advokaten  skrev  og  fik  til  Svar,  at  den  omspurgte 
Familie   var   forsvunden.    Dermed    blev   Sagen   lagt   hen. 

Imidlertid  var  Ferdinand  fulgt  med  sin  Moder  og  Vil- 
helm tilbage  til  Kjøbenhavn  og  agtede  at  blive  hjemme, 
indtil  han  kunde  faa  Hyre  til  Island.  Intet  kunde  da 
heller  synes  naturligere  end,  at  naar  han  vilde  finde 
Ravnen,  skulde  han  begynde  sin  Søgen,  hvor  Fuglen  be- 
gyndte sin  Flugt;  men  det  kan  ikke  altid  i  deslige  Sager 
gaa  med  den  ønskede  Regelmæssighed  og  Grundighed. 
Folk  som  Ferdinand  ere  afhængige  af  mange  Smaating, 
og  en  ganske  liden  Ting  forhindrede  Islandsrejsen.  I 
Nyboder  boede  nemlig  en  Mdm.  Jørgensen,  med  hvem 
Mdm.  Carøe  var  meget  gode  Venner,  og  et  Punkt,  hvorom 

de  altid  vare  uenige,  syntes  vel  stadig  at  bringe  Ven- 
skabet i  Fare,  men  trak  dem  alligevel  bestandig  tilbage 
til  hinanden.  Det  var  Beundringen  af,  Stoltheden  over 
deres  Bom.  Mdm.  Jorgensen  havde  to  Sønner,  af  hvilke  den 
ene  var  Garversvend,  i\cn  anden  Murpolerer,  og  da  hun 
maalte  deres  Fortjenester,  dels  med  sin  moderlige  Kjær- 
lighed, dels  efter  deres  Erhvervsdygtighed,  satte  hun  dem 
højt  over  Mdm.  Caroes  Tre:  en  Skibsdreng,  en  Possement- 
magerdreng  og  en  Smule  Student.  Vel  saa  Mdm.  Jørgen- 
sen i  sit  Hjerte  med  en  Blanding  af  Agtelse  og  Misun- 
delse paa  Studenten;  men,  som  hun  sagde,  han  tærede 
mere  paa  Moderen,  end  han  gav  hende,  „og  naar  han 
saa  ogsaa  engang  bliver  Doktor,  hvor  er  saa  vi  to  Gamle?" 
Der  var  saa  Meget  at  svare  herpaa;  der  var  ved  godt  Hu- 
mor saa  Meget  at  indromme  hinanden  og  ved  daarligt 
Humor  saa  meget  at  saare  hinanden  med  og  senere  at  gjøre 
godt  igjen,  at  de  to  Modre  aldrig  kunde  blive  færdige.  En- 
gang kneb  det  for  Mdm.  Carøe.  Mdm.  Jørgensen  viste 
hende,  at  hendes  Son  Garversvenden  havde  foræret  hende 
en  russisk  Selvkoger.  Hvordan  det  nu  var  eller  ikke  var, 
saa  stak  den  blanke,  gule  Maskine  Mdm.  Carøe  saadan 
i  Ojnene,  at  hun,  da  hun  kom  hjem,  satte  sig  til  at  græde. 
Men  det  var  da  ogsaa  snart  overstaaet,  og  Tingene  gik 
deres  jevne  Gang  mellem  de  to  smaa  Familier,  indtil  Ferdi- 
nand kom  hjem  fra  sit  Togt.  Han  optog  Trætten  med 
selve  Murpolereren  og  Garversvenden  og  traadte  frem 
med  Selvfølelse  paa  Soetatens  Vegne,  hvoraf  Følgen  til- 
sidst  blev  et  Slagsmaal.  Det  er  for  denne  Histories  Ved- 
kommende ligegyldigt,  hvem  der  ved  denne  Lejlighed 
fik  Prygl;  det  Væsenlige  er,  at  Ferdinand  og  hans  Moder 
bleve  enige  om,  at  han  ikke  skulde  ligge  længer  hjemme 
og  drive,  og  saa  tog  han  Hyre  til  Middelhavet  for  at  hente 
Appelsiner  hjem. 


ANDEN  BOG 

UROLIGE  TIDER 


FØRSTE  KAPITEL. 


Dersom  man  ikke  har  Interesse  for  Ibald  som  Person 
eller  Individualitet,  bør  man  føle  for  ham  som  Repræsen- 
tant for  Noget  i  en  Tidsperiode.  Han  er  ikke  opfunden 
som  saadan,  men  funden  baade  som  Personlighed  og  som 
Repræsenterende.  Den  Stønnen  efter  Liv,  som  han  saa 
hyppig  udstødte,  var  i  Christian  den  8des  Tid  beteg- 
nende for  Samfundet,  ja  for  Samfundene.  Alt  higede  efter 
„Liv",  bevidst  eller  ubevidst;  i  Alle  gjærede  en  Længsel 
efter  et  ubestemt,  mest  æsthetisk  Ideal,  og  midt  under 
Arbejdet  blev  man  ofte  træt.  Alle  ønskede  Noget,  der  ikke 
laa  nær  og  kunde  erhverves  ved  en  Dags  Arbejde,  men 
noget  Fjernt,  der  skulde  komme  som  et  Vidunder.  Unægte- 
lig var  der  Mere  i  Tiden,  og  andre  Personer  kunde  ogsaa 
synes  at  repræsentere  Noget;  men  vi  tør  ikke  her  ville 
ssamle  et  helt  „Hus"  af  Repræsentanter. 

For  Ibald  var  der  ogsaa  efter  Tidens  Skik  et  Naades- 
sekretariat;  Krog  vedblev  at  understøtte  ham,  og  Simon 
Levi  overbragte  Honoraret,  som  det  kaldtes,  paa  regel- 
mæssige Tider.  Ved  en  saadan  Lejlighed  —  det  var  i 
Januar  Maaned  1848,  og  Ibald  boede  igjen  i  Byen  og  ar- 
bejdede paa  en  Digtning,  som  han  antog  at  kunne  faa 
færdig  —  kom  Samtalen  paa  Literaturen,  og  Levi  spurgte, 
hvorlænge  han  nu  var  om  at  skrive  et  saadant  Værk,  hvor- 
til Ibald  svarede,  at  han  haabede  at  blive  færdig  paa  et 
halvt  Aar. 

„Og  hvor  meget  faar  De  saa  for  det?"  spurgte  Levi. 

...\a.  jeg  tænker,  jeg  skal  faa  en  hundrede  Daler,  hvis 
jeg  kan  finde  en  honnet  Forlægger." 

Levi  rystede  langsomt  paa  Hovedet  og  sagde  ved  sig 
selv:  „Och  und  Nebbisch"  o:  stakkels  Fyr.  Hans  Ansigt 
var  saa  medlidende,  at  Ibald  bemærkede  det  og  spurgte: 
,, Betaler  det  sig  bedre  at  skrive  for  Deres   Nation.' 

„For  vores  Nation,  Hr.  Ibald?  Skrive  for  os?  Hvad 
skulde  man  skrive  for  os?" 

,,Et  Digt  om  Deres  store  Mænd,  f.  Ex.  om  Maccabæerne. 
Ja,  om  Maccabæerne!  Tror  De  ikke,  det  vilde  betale  sig? 
Vilde  ikke  Deres  Nation  kjobe  det?" 

„Jo,  kjobe  det?  Det  ved  jeg  virkelig  ikke,  Hr.  Ibald; 
jeg  ved  det  virkelig  ikke.  Hvis  det  var  et  godt  Digt  om 
vores  Nation,  vilde  vi  nok  have,  at  Deres  Nation  skulde 
læse  det." 

„Vilde  De  da  ikke  selv  læse  det?" 

„Vi  vilde  læse  det,  jo,  det  antager  jeg.  det  tror  jeg,  hvis 
de  Kristne  sagde,  at  det  var  godt." 

..Men  vilde  De  ikke  læse  det  for  Digtets  egen  Skyld, 
for  Maccabæernes  Skyld? 

„For  Maccabæernes  Skyld,  Hr.  Ibald?  Maccabæerne 
behover  ikke  noget  Digt." 

„Det  er  endelig  ogsaa  sandt.  Men  naar  man  nu  digtede 
en  jødisk  Helt  og  beskrev,  hvorledes  han  kæmpede  og 
led  i  Verden,  hvad  mener  De  om  det?" 

„Hr.  Ibald,  jeg  mener,  at  der  er  tre  Maader,  hvorpå a 
man  kan  omtale  mig  offenlig:  man  kan  rose  mig  off en- 
lig, man  kan  dadle  mig  offenlig,  og  man  kan  tie  stille  om 
mig  offenlig.  Naar  jeg  skal  sige  Dem,  hvad  min  Mening  er, 
saa  er  det  den,  at  man  maa  helst  tie  stille  om  mig  offen- 

Hg" 

„Holder  De  ikke  selv  af  gode  Digte,  Hr.  Levi?" 

„Jo,  Hr.   Ibald.   Hvad  kalder  De  gode  Digte? 

Dette  Sporgsmaal  satte  Ibald  i  nogen  Forlegenhed,  som 
dog  ikke  varede  længe;  han  svarede:  „Hvis  De  har  Lyst 
til  at  være  med  og  hore  et  af  mine  Digte  —  nu  kommer 
min  Ven  Ask  —  saa  kan  De  jo  selv  domme.' 

,.Med  største  Fornøjelse,  Hr.  Ibald,"  sagde  Levi  smigret. 

Ask  kom,  og  Ibald  oplæste  sit  Digt,  eller  egenlig  var 
det  dog   ingen   Oplæsning;   thi   Digtet   var  kun   færdigt  i 

Brudstykker,  og  af  de  ufuldførte  Partier  fortalte  han  Ind- 
holdet skizzemæssig,  men  yderst  livlig;  det  var  livligere 
og  bedre  end,  hvad  der  allerede  var  skrevet,  syntes  Ask. 
Forst  gik  der  et  ungt  Menneske  paa  den  ensomme 
Strand,  da  Solen  var  ved  at  gaa  ned  og  Bølgerne  langt 
ude  bleve  mørke,  medens  selve  Strandbredden  glimrede 
med  Guld.  Den  blaalige,  mørke  Verden  derude,  som  saa 
øjensynlig  var  ved  at  synke  hen  i  Nat,  hævede  og  løftede 
paa  næsten  fortvivlende  Maade  det  varme,  gyldne  Lys, 
der  spillede  paa  Stranden.  Skulde  ogsaa  det  synke?  Var 
det  virkelig  ikkun  Blendværk?  Skulde  igjen  en  skuffende 
Dag  forsvinde,  for  at  en  ligesaa  skuffende  skulde  komme 
imorgen?  Var  der  ingen  Mulighed  for,  engang  at  faa  Af- 
gjørelse  paa  det  store  Sporgsmaal,  om  Sindets  mægtige 
Længsel  og  Haab,  der  i  Naturen  syntes  at  møde  sin  Gjen- 
stand,  ikke  paa  nogen  Maade  kunde  holde  denne  Gjen- 
stand  fast  og  gjøre  den  virkelig?  Saadan  spurgte  det  unge 
Menneske,  da  han  saa  denne  Strandbred  af  Guld  og  dette 
Hav  flydende  med  Ædelstene.  Længslen  efter  Livets  Fylde, 
Bigdom  og  Magt  var  saa  overvættes  stor,  Angsten  for, 
at  denne  Længsel  skulde  briste  i  frugtesløs  Anstrengelse, 
betog  ham  med  en  saadan  Vælde,  at  hans  Sjæl  blev  til- 
fals: han  vilde  give  dens  Udødelighed  i  Bytte  for  en  kort 
Nydelse  af  denne  pragtfulde  Jords  uendelige  Bigdom  og 
Sødme.  Hans  hele  Væsen  fyldtes  af  en  Manen,  der  ikke  har 
Ord;  han  manede  med  al  sin  Sjæls,  Viljes,  Aands  Kraft 
det  frem  af  den  skjulte  Aandeverden,  der  kunde  svare 
eller  hjælpe  ham,  lige  meget  af  hvad  Art  det  var.  Da 
kom  en  Mus  løbende  langs  Vandet  henimod  ham.  Dens 
bløde  graa  Skind  tindrede  i  Gjenskinnet  af  Strandens  Far- 
ver og  saa  ud  som  forgyldt,  og  i  dens  brune  Øjne  brodes 
den  sj'nkende  Sols  Straaler,  saa  at  Øjnene  vare  som  en 
Sammensætning  af  Bubiner.  Smaragder,  Safirer,  Topaser. 
Da  den  kom  nær  til  ham,  satte  den  sig  paa  Bagbenene, 
spillede  med  Frembenene  og  saa  paa  ham.  Det  unge  Men- 
neske var  altfor  betaget  og  fortabt  i  sin  sælsomme  Ver- 
den til  at  undres  og  sagde  blot:  „Er  Du  den,  jeg  søger?'' 
Da  voxede  den  lille  graa  Mus  og  blev  efterhaanden  til  en 
lille  graa  Mand  med  en  Guldhat  paa  Hovedet  og  med  Mu- 
sens funklende  Ædelsten-Øjne. 

Iler  standsede  Ibald  ved  et  Hul  i  Digtningen. 

Ask  sagde:  „Nu  bliver  han  naturligvis  rig,  umaadetig 
rig.' 

„Se!"  sagde  Ibald,  „nu  spiller  Hr.  Levis  Øjne  ligesom 
Musens.  lir.  Levi,  der  er  virkelig  Ædelstene  i  deres  Øjne." 

„Jo,"  svarede  Levi  med  Noget,  der  lignede  Latter,  „de  er 
Ædelstene,  de  er  Ædelstene.  Jeg  bytter  dem  ikke  for  to 
Diamanter." 

„Hvorfor  ikke?"  spurgte  Ask;  „naar  De  uden  Smerte 
blev  blind,  men  til  Gjengjæld  fik  to  Ædelstene  af  umaade- 
lig  Værdi?  Vilde  De  saa  ikke? " 

Simon  Levi  rokkede  en  lille  Stund  urolig  paa  sin  Stol 
og  svarede  derpaa:  „Hvorfor  spør  De  mig?  Hvorfor  spor 
De  ikke  Dem  selv?" 

Ask  tav;  men  Ibald  raabte  med  besynderlig  Glæde  over 
det  Nederlag,  hans  Ven  Ask  havde  lidt:  „Det  er  ogsaa 
sandt!" 

„Hvad  kommer  saa?"  spurgte  Ask. 

Ibald  optog  igjen  Skildringen.  Der  var  en  Hule  mel- 
lem Bjerge.  Indgangen  var  snever  og  mork  og  saa  skjult 
mellem  Klipper,  at  et  Menneske  vanskelig  vilde  opdage 
den.  Men  altsom  man  steg  ned,  udvidedes  Alt.  Forst  vare 
Trinene  ikke  Andet  end  lose  Sten,  vanskelige  at  faa 
Fodfæste  paa,  dels  formedelst  deres  Ruhed  og  indbyrdes 
Afstand,  dels  formedelst  Morket  og  den  slimede  Fugtig- 
hed. Men  efterhaanden  bleve  de  til  brede  Granitfliser, 
saa  til  Marmor  og  endelig  til  Guldblokke.  Hulen  udvidede 
sig  og  blev  saa  stor  som  et  Rige.  Loftet  bares  af  Piller 
hojere  end  noget  Kirkespir,  bredere  end  Rundetaarn,  alle 
af  Sølv.  En  bred  Vej  forte  til  en  Sø.  Langs  Vejen  laa 
Dynger,  at  se  til  som  de,  der  opsamles  ved  vore  Lande- 
veje og  sonderhugges  til  Macadamisering;  men  alle  disse 
Stene,  store  og  smaa,  vare  Diamanter.  En  eneste  af  de 
mindste  var  stor  nok  til,  at  flere  hundrede  Diamanter 
som  den  beromte  Koo-i-noor  kunde  udhugges  af  den. 
Man  kunde  slet  ikke  tage  nogen  af  dem  med  til  Verden 
ovenover;  thi  hele  Jorden  kunde  sælges  uden  at  naa  dens 
Værdi.  De  kom  til  Soen;  dens  Bund  og  Bredder  vare  af 
Guld,  og  dens  Vand  bestod  ikkun  af  ægte  Perler. 

„Har  jeg  nu  lovet  Dig  for  Meget?'  sagde  den  lille 
graa   Mand.   „Vælg  nu  selv." 

Det  unge  Menneske  var  kun  bange  for,  at  der  under 
Tilbudet  laa  en  eller  anden  Snare  skjult,  at  han  skulde 
give  sin  Sjæl  og  dog  blive  bedraget  for  Rigdommen,  og 
da  den  lille  graa  Mand  mærkede  hans  Frygt,  sagde  han: 
„Tag,  vælg,  befal  kun!  Alt  skal  gaa  ærlig  til,  og  Du  skal 
Intet  give,  før  Du  selv  erkjender,  at  Du  har  faaet,  hvad 
Du  forlangte.  Sig  derfor  bestemt,  hvor  Meget  Du  vil 
have." 

Det  unge  Menneske  svarede:  „Titusinde  Millioner  Du- 
kater." 

—  „Titusinde  Millioner  Dukater!  Over  fyrretyvetusinde 
Millioner  Rigsdaler!"  udbrod  Simon  Levi.  „Er  han  gal? 
Hvor  vil  han  anbringe  dem?  Den  engelske  Rank  ejer  ikke 
Tohundrededelen  !'" 

„Det  kan  jo  være  det  Samme,  Hr.  Levi,"  sagde  Ask. 

„Det  Samme?  Forlad  mig,  Hr.  Ask,  det  er  ikke  det 
Samme!  For  der  bør  være  Fornuft  i  Alting,  og  naar 
han  kommer  her  paa  Rorsen  og  vil  kjøbe  —  jeg  vil  nu 
sige  Rankaktier  —  for  det  er  et  godt  Papir  —  og  han  bare 
kjøber  for  100,000  Rd.,  hvad  sker  saa?  Saa  gaar  de  to, 
tre,  fire  Procent  i  Vejret,  og  kommer  han  igjen  imorgen 
og  kjøber  igjen  for  100,000  Daler,  saa  er  der  iovermorgen 
slet  ingen  flere  at  faa,  det  hele  Geschåft  hører  op!  Hvor 
skal  han  anbringe  sine  Penge?  Rlot  med  et  tusinde  Milli- 
oner Daler,  saa  har  han  kjøbt  Statsgjælden  og  Ranken 
og  Rorsen,  Christiansborg  Slot,  Suhr  og  Sass  og  Hey- 
mann  med,  og  saa  har  han  endda  over  ni  og  tredive 
tusinde  Millioner  Rigsdaler  tilovers.  Det  er  for  meget; 
det  er  for  meget!  Hr.  Ibald,  det  er  virkelig  for  meget." 

„Ja,  men,"  sagde  Ask,  „han  behøver  jo  slet  ikke  at 
kjøbe  Papirer  eller  sætte  sine  Penge  paa  Rente.  Med  fyrre- 
tyvetusinde Millioner  kan  han  bruge  500  Millioner  om 
Aaret,  og  det  holder  dog  ud  i  80  Aar.  Femhundrede  Mil- 
lioner om  Aaret!  Det  er  fem  Gange  mere  end  hele  den 
danske  Statsgjæld!  Eller  lad  ham  blot  bruge  hundrede 
Millioner  om  Aaret  —  det  er  maaske  Mere,  end  alle 
Evropas  Kejsere  og  Konger  tilsammen  have  i  Indtægt,  og 
saa  vil  Kapitalen  jo  holde  i  firehundrede  Aar!" 

Tiltrods  for  denne  Beregning  kunde  Levi  ikke  forsone 
sig  med  den  Tanke,  at  en  Mand  skulde  tære  paa  sin 
Kapital  i  Stedet  for  at  leve  af  Renterne;  men  han  lod 
denne  Indvending  fare,  fordi  en  langt  storre  frembød  sig 
for  hans  foruroligede  Fantasi.  „Jo,  jo,  Hr.  Ask,"  sagde 
han,  „den  holder  i  firehundrede  Aar  —  hvis  den  blot 
holder  et  Aar,  et  eneste  Aar!' 

„Hvad  for  Noget!"  raabte  baade  Ibald  og  Ask. 

„Maa  jeg  sporge  Dem,  Hr.  Ask,  og  maa  jeg  sporge  Dem, 
Hr.  Ibald,  har  De  nogensinde  set  titusinde  Daler  i  Sølv, 
titusinde  Daler  paa  engang?' 

Nej,  de  maatte  indrømme,  at  de  havde  ikke. 

...Men  det  har  jeg!  Og  jeg  ved,  hvad  de  fylder.  Og  jeg 
kan  gjøre  mig  en  Forestilling  om,  hvad  hundredetusinde 
Daler  fylder,  og  jeg  kan  forestille  mig,  at  en  Million 
Daler  knap  kan  ligge  i  denne  Stue.  Og  jeg  ved,  at  ti 
Millioner  Daler  er  maaske  al  den  Sølvmønt,  som  er  i 
Danmark,  og  jeg  antager,  at  der  er  tyve  Millioner  i 
Sedler.  Det  er  tredive  Millioner.  Saa  har  han  endnu  Ni 
og  tredive  tusinde  og  ni  hundrede  og  halvfjerdsindstyve 
Millioner  tilovers!!  øj!  Man  bli'er  svimmel!  Ni  og  tredive 
tusinde  og  ni  hundrede  og  halvfjerdsindstyve  Millioner! 
Kan  De  forstaa  det?  Hvor  skulde  han  gjemme  dem? 
Hvor  er  der  et  Jernskrin  til  dem?  Hvor  er  der  Magasiner 
for  saadanne  Varer?  Det  vilde  gaa  den  stakkels  unge 
Mand,  ligesom  det  iforgaars  gik  min  Urtekræmmers  Karl; 
der  faldt  et  Fad  Sukker  ud  af  hans  Vogn  og  gik  istykker, 
og  inden  han  kunde  faa  Hjælp,  var  hele  Byens  Gade- 
drenge om  Sukkeret  —  jeg  siger  Dem,  Hr.  Ibald,  Kjø- 
benhavnerne  vilde  slikke  alle  fem  Fingre  efter  deres  Ni 
og  tredive  tusinde,  nihundrede  og  halvfjerdsindstyve  Milli- 
oner Rigsdaler!" 

„Jeg  maa  rigtignok  tilstaa,  sagde  Ibald,  „at  jeg  ikke 
havde  tænkt,  det  var  saa  besværligt  at  være  rig." 

Simon  Levi  sagde  tilfredsstillet  og  med  et  svagt  Skjær 
af  Ironi:  „Kunde  ban  ikke  arrangere  det  saadan,  at  han 
eftcrhaanden  trak  paa  den  graa  Mand  &  Co.  ?' 

„Nej,"  sagde  Ibald  ivrig,  ,,dels  fordi  den  Slags  Ting 
kun  optræde  i  Menneskelivet  i  et  Moment,  der  skal  gribes 
og   fastholdes,    dels    fordi    Helten    skal    være    fuldstændig 

sikker  paa,  at  han  ikke  bliver  skuffet.  Han  kan  ikke 
tage  imod  noget  Løfte,  men  maa  have  Kontanter,  og 
han  maa  have  dem  alle  paa  engang,  fordi  han  til  Gjen- 
gjæld  skal  give  Noget,  der  ikke  kan  deles:  sin  Sjæl." 

„Forlad  mig,  Hr.  Ibald,"  vedblev  Levi  haardnakket, 
„han  kan  ikke.  De  siger  selv,  at  det  Hele  skal  være  gjort 
i  et  Sekund.  Han  kan  altsaa  ikke  engang  hente  Hyre- 
kuske og  Vognmænd,  men  maa  selv  tage  Pengene  med 
sig.  Et  Lod  Guld  er,  lad  os  sige,  15  Rd.,  mindst  —  det 
kommer  jo  ikke  an  paa  en  lille  Kursforskjel  —  vi  sige 
15  Rd.  Der  er  lidt  over  500  Lod  i  et  Lispund,  altsaa  vil 
ti  Lispund  Guld  være  omtrent  75,000  Rd.  Kan  han  bære 
10  Lispund  uden  at  forslæbe  sig?  Jeg  spør  Dem,  Hr. 
Ibald?" 

„Hr.  Levi  mener,  at  han  vilde  blive  en  anden  Cor- 
reggio;  Forskjellen  er  kun  mellem  Guld  og  Kobber  — 
og  saa  var  Correggio  rigtignok  en  stor  Maler,"  sagde 
Ask. 

Ibald  raabte  utaalmodig :  „Kan  Djævlen  give  ham  fyrre- 
tyvetusinde Millioner  Rigsdaler,  saa  kan  han  ogsaa  be- 
sørge Pengene  hjem  til  ham  i  hans  Stue,  og  er  Stuen  ikke 
stor  nok,  kan  Djævlen  bygge  den  om  og  gjøre  den  saa 
stærk,  at  Ingen  kan  komme  ind  og  stjæle!" 

„Naa,  det  er  Djævlen,  han  faar  sine  Penge  af?  Stak- 
kels Fyr!"  sagde  Levi. 

„Hr.  Levi  mener,  at  saa  kommer  han  til  at  ligne  Potte- 
mager Walter,"  sagde  Ask. 

„Hvem  troede  De  ellers,  Musen  og  den  graa  Mand  var?" 
spurgte  Ibald  Levi  med  en  Vrede,  der  gjaldt  Ask. 

Levi  svarede:  „Der  er  jo  Aander,  som  hverken  ere 
sorte  eller  hvide.  Jeg  troede,  De  mente  en  af  dem,  siden 
han  var  graa,  Hr.  Ibald." 

Ibald  raabte  med  største  Regjærlighed :  „Kjender  De 
Noget  til  saadanne  Aander?  O,  Hr.  Levi,  nu  falder  det  mig 
som  Skæl  fra  Øjnene:  Der  har  jeg  jo  en  Mand  for  mig 
af  den  store  Slægt!  De  nedstammer  maaske  i  lige  Linje 
fra  Kong  Salomon,  der  bandt  Aanderne!" 

„Vi  er  noget  i  Familie,"  sagde  Levi  med  en  Alvor, 
hvori    Ibald    ikke   kunde  opdage   Spor  af   Ironi. 

„Hr.   Levi,  hvis  De  ved  Noget,  hvis  De  kan  give  mig 

et  Vink,  hvis  De  husker  Xoget  af  Deres  hemmelige  Tra- 
dition —  De  kan  gjore  mig  rig!  Der  har  jeg  jo  fundet 
min  lille  graa  Mand,  hvis  han  blot  vil  oplade  sit  Skrin 
og  vergilde   runde  Thurm!" 

Levi  svarede:  „Hvad  ved  jeg?  Jeg  ved  kun,  at  i  Tus- 
morketiden  — " 

„Stop,  stop!  Hr.  Levi!'  raabte  Ibald  og  tog  sig  til 
Hovedet,  „det  ene  Ord  er  jo  allerede  Halvdelen  af  min 
Hule  fyldt  med  Guld  og  Ædelstene!  Hvor  det  tindrer 
i  Halvmorket!  Tusmorketiden !  Hvordan  kommer  De  til 
det  Ord?  Ved  De,  hvad  det  betyder?  Ved  De,  at  der 
ligger  tre  Bind  Digte  i  det  Ord!  Tusmorketiden!  Hr.  Levi, 
hvad  er  det?' 

„Tusmorketiden,  Hr.  Ibald?  Det  var  Fredag  Eftermid- 
dag henad  Aften,  da  den  almægtige  Gud  var  færdig  med 
at  skabe.  Saa  var  der  endnu  en  lille  Stund,  inden  det 
blev  helt  Sabbath,  og  i  den  Tusmørketid  skabte  den 
almægtige  Gud  nogle  Væsner,  som  vor  Præst  ved  Besked 
om. 

„Deres    Præst?   Er   han   rig? ' 

„Big?  Hvad  er  rig,  Hr.  Ibald?  Fyrretyvetusinde  Mil- 
lioner  Bigsdaler  ejer  han  ikke." 

„Men  nogle  Millioner? ' 

„Jeg  onsker  ham  Alt  det,  han  har  mindre." 

„Saa  gjor  han  altsaa  ikke  Brug  af  Bekjendtskabet  med 
Tusmorketidens  Væsner?'' 

„Och,  nu  forstaar  jeg  Dem,  Hr.  Ibald.  Nej,  det  var  i 
gamle  Dage,  at  nogle  af  vore  store  Babbinere  kjendte 
Ordet.  ' 

„Kjendte  Ordet!  Det  Menneske  er  Poesi  fra  Top  til 
Taa  uden  at  vide  af  det!  Altsaa,  i  gamle  Dage  har  man 
kjendt  det  Ord,  der  manede  de  graa  Væsner,  Tusmorke- 
tidens Skabninger,  frem,  og  man  kunde  sælge  sin  Sjæl 
til    dem    for    Alverdens    Guld?' 

„Nej,"  svarede  Levi  langt,  men  fast.  „Det  ved  jeg  slet 
inte  Noget   af,   Hr.   Ibald.'' 

„Hvad  for  Noget?  Kunde  man  ikke  sælge  sin  Sjæl 
og  faa  den  ordenlig  betalt? 

„Xej,"  svarede  Levi  med  et  pludseligt,  næsten  skæ- 
rende Udtryk  af  Spydighed  og  Selvironi,  „saadanne  Narre 

vare  vores  Aander  ikke!  At  gi'e  mange  Penge  for  en 
lumpen  Sjæl!  Hrochmo!  (Klogt).  Jeg  skal  sige  Dem  Noget. 
Hr.  Ibald,  det  var  ganske  umgekehrt:  naar  man  havde  en 
meget  stor  Sjæl,  saa  kommanderede  man  Aanderne  og 
kunde  faa  saa  mange  Penge,  det  skulde  være;  men  saa 
behøvede  man  ingen  Penge!" 

„Det  vender  hele  mit  Digt  paa  Hovedet!1  skreg  Ibald. 
„Det  er  aldeles  rigtigt!  Det  er  en  lumpen  Sjæl,  der 
sælger  sig,  og  man  kan  ikke  lade  en  saadan  Helt  ud- 
rette noget  Heroisk!  Nej,  skildre  et  fattigt  Barn  med  en 
stor  Sjæl,  der  blev  Herre  over  Aanderne  og  over  Guldet 
—  men  for  at  skildre  det  skulde  man  rigtignok  have  nogen 
Erfaring  derom,  have  oplevet  Noget  deraf  —  oh,  det  er 
Liv,  Liv,  der  mangler  mig!  Jeg  kan  aldrig  blive  en  stor 
Digter,  fordi  jeg  har  kun  Hammer  og  Ambolt,  men  jeg 
har  ikke  Virkelighedens  Malm  at  lægge  imellem  til  at 
udhamre!  Hvad  skal  der  dog  blive  af  mig!" 

Ask  var  saa  vant  til  Ibalds  Fortvivlelsesudbrud  af 
denne  Art,  at  han  nu  ikke  skænkede  dette  videre  Op- 
mærksomhed, og  Simon  Levi  forstod  ikke  den  Slags 
Smerte,  ansaa  den  for  en  højere  Art  Vanvid  eller  for 
Noget,  der  var  specifikt  i  den  unge  Kristenhed.  I  første 
Øjeblik  satte  han  et  medfølende  Ansigt  op  for  at  lade, 
som  om  han  forstod;  men  da  han  mærkede,  at  Ask 
var  ligegyldig,  indsaa  han  ikke,  hvorfor  han  skulde  gjøre 
sig  den  Ulejlighed  at  vise  Medfølelse,  og  sad  igjen  med 
sit  besynderlige,  alvorlige,  indesluttede,  kantede  og  dog 
saa  opmærksomme,  bevægelige  Ansigt.  Medens  Ibald  laa 
med  Armene  paa  Bordet  og  Ansigtet  skjult  i  dem,  saa 
Ask  paa  Levi  og  sagde:  „Jeg  tror,  De  har  Bet,  Hr.  Levi; 
hvis  man  virkelig  traf  den  lille,  graa  Mand  med  Guld- 
hatten, saa  skulde  man  ikke  forlange  Bigdom.  Hvad  vilde 
De  ønske,  Hr.  Levi?" 

Dette  Spørgsmaal  generede  i  høj  Grad  Simon  Levi;  thi 
han  havde  ikke  blot  som  Jøde,  men  ogsaa  som  Skrut- 
rygget en  meget  stor  Angst  for  at  gjøre  sig  latterlig,  og 
han  havde  enten  af  Natur  eller  af  Erfaring  en  fin  Sands 
for  den  Sandhed,  at  naar  man  siger,  hvad  man  ønsker 
og  attraar,  aabner  man  for  sin  Individualitet,  og  da 
er  det,  at  man  let  kan  blive  latterlig. 

Han  hjalp  sig  paa  samme  Maade  som  tidligere,  spid- 
sede Munden  til  Noget,  der  lignede  et  Kys,  men  skulde 
være  et  Smil,  og  sagde  med  indsmigrende  Tone  og  Øje- 
kast: „Hvad  vilde  De  onske,  Hr.  Ask'?' 

Ask  havde  faaet  sin  Fantasi  sat  i  Bevægelse;  hvad  han 
dybest  attraaede,  kogte  i  hans  Sind  overfor  Maalet,  som 
Fantasien  rykkede  nær,  og  han  mente,  hvad  han  sagde, 
skjont  han  tillige  var  affekteret  og  vilde  imponere  Levi. 
„Var  man  saadan  en  Nar  at  ønske,"  sagde  han,  „eller 
kimde  man  onske  og  faa  det  opfyldt,  hvad  skulde  saa 
et  sundt  og  fornuftigt  Menneske  ønske  Andet  end  Magt?'' 

„Jo,  Hr.  Ask,"  svarede  Levi  med  en  Bevægelse,  der 
lignede  et  Buk,  „jo,  det  har  De  Bet  i,  og  hvordan  har 
De  Bet!  Magt,  det  er  Noget!  Det  kan  man  forstaa!  Jeg 
vilde  ogsaa  gjerne  have  Magt,  oprigtig  talt,  Hr.  Ask  — 
neJ,  jeg  vilde  dog  ikke,  Hr.  Ask." 

„Hvorfor  ikke,  min  gode  Levi?"   spurgte  Ask. 

„Hvorfor  ikke?  Det  skal  jeg  sige  Dem,  Hr.  Ask.  Jeg 
kjender  mig  selv.  Jeg  er  bange  for,  Hr.  Ask,  at  jeg  ikke 
havde  Magt  til  at  bruge  den." 

Ask  kastede  et  lynsnart  Blik  paa  Levi  for  at  se,  om 
han  gjorde  Nar;  men  han  opdagede  ikke  Andet  end 
den  lille  Jøde,  som  sad  der  med  sin  indsmigrende-tilspid- 
sede  Mund,  lange,  alvorlige  Næse,  brede,  af  smaa  Tanker 
og  Bekymringer  furede  Pande  og  urolig-godmodige  Øjne. 
Beroliget  ved  dette  Syn  sagde  Ask:  „Naa,  ja,  det  forstaar 
sig,   Enhver  vælger  efter  sin   Natur." 

Ibald  løftede  Hovedet  lidt  fra  Bordet  og  stønnede: 
„For  det  Første  Liv,  for  det  Andet  Liv,  for  det  Tredje 
Liv!" 

I  dette  Øjeblik  hørtes  usædvanlige  Trommeslag,  en 
Slags  Allarmtromme,  men  stærkere,  mørkere,  dybere  og 
mere  krigersk  end  den,  der  høres  eller  hørtes  ved  Ilde- 
brand, og  da  alle  Tre  kiggede  ned  fra  den  meget  høje 
femte  Sal  —  thi  saaledes  kaldte  Ibald  sin  Kvist  —  saa 
de    Soldater   over    hele    Gadens    Brede. 

„Kongen  er  død!"  raabte  Ibald,  „Hurra!  Kongen  er 
død!" 

Ibald  hadede  ikke  Christian  den  8de,  gav  sig  over- 
hovedet ikke  af  med  Politik,  havde  hidtil  saa  at  sige 
lå   Goldschmidt  i  Folkeudgave.  VI  17 

slet  Intet  kjendt  til  Konge  eller  Regering,  opfattede  ikke 
Kongen  som  en  Person,  der  stred  sin  Dødskamp  og  gik 
ind  til  Regnskab  som  andre  Mennesker.  Men  enhver 
Forandring  syntes  ham  at  forkynde  Liv,  og  især  en 
Forandring,  der  anmeldtes  ved  hine  alvorlige,  tungsindig- 
krigerske, energiske  Trommeslag.  Og  maaske  var  han 
saa  meget  Digter,  at  hans  Nerver  eller  Sandser  paa  pro- 
fetisk Maade  stode  mere  i  Forbindelse  med  det  Fjerne 
og  Kommende  end  andre  Menneskers,  saa  at  han  anelses- 
fuldt fornam  det  i  Sandhed  nye  Liv,  der  skulde  bryde 
frem  ved   denne   Død. 

„Hurra!  Kongen  er  død!"  gjentog  han  med  Øjnene 
fulde  af  Taarer  —  om  af  Begejstring,  Rørelse  eller  af 
hvad,  er  ikke  godt  at  sige  —  greb  sin  Hat  og  ilede  ned 
paa  Gaden  for  at  følge  med  Trommeslagerne,  som  om 
de  gik   til  Noget. 

Ibald   stødte   paa    Krog,   der   kom   fra   en   Sidegade. 

„Er  det  virkelig  sandt?  Er  Kongen  død?'  spurgte  Krog 
smertelig. 

„Ja!"  raabte  Ibald,   „gjør  det  Dem  ondt?" 

„Han  var  min  Konge,"  svarede  Krog. 

„De  faar  en  anden,"  sagde  Ibald  og  tilføjede  ved  sig 
selv:    „Det  er   jo  ogsaa   sandt,   vi   faa   en   anden." 

For  Krog  var  det  imidlertid  i  Øjeblikket  ikke  ligegyl- 
digt, om  den  Ene  eller  den  Anden  var  Konge.  De  Vel- 
gjørenheds-Underhandlinger,  han  havde  knyttet,  vare  før 
Kongens  Sygdom  rykkede  saa  langt  frem,  at  han  med 
nogenlunde  Sandsynlighed  kunde  gjøre  sig  Haab  om  at 
opnaa  Noget,  det  vil  sige:  indlægge  sig  en  Fortjeneste, 
der  blev  belønnet  med  en  Titel  eller  en  Orden,  en  offi- 
ciel, hæderlig  Optagelse  i  Selskabet.  En  Thronforandring 
var  altid  en  Afbrydelse,  og  desuden  var  det  jo  aldeles 
ikke  vist,  at  de  samme  Mænd,  som  havde  havt  Indfly- 
delse hos  den  afdøde  Konge,  vilde  kunne  udrette  Noget 
hos  den  nye. 

Krog  gik  derfor  trist  hjem  og  traf  der  en  temmelig 
uventet   Scene. 

Til  Hverdagslivets  sælsomme  Ting  hore  Bevægelserne 
i  en  Faders  Hjerte,  naar  hans  Datter  forelsker  sig.  Ved 
Siden  af  eller  forud  for  om  Deltagelse,  der  i  de  fleste 
Tilfælde  vil  indtræde,  er  der  en  særegen,  pinlig  Følelse 
eller  en  Blanding  af  flere  pinlige  Følelser.  Faderen  kan 
ikke  forstaa.  Det  Sind,  hvormed  endog  den  bedste  El- 
sker ser  paa  hans  Datter,  er  ham  ikke  rent  nok.  Hans 
Forstand  og  en  Slags  Erindring  siger  ham,  at  hans  Datter 
ifolge  Naturens  Orden  bor  gifte  sig;  men  at  give  hende 
hen  til  en  Mand  er  ham  en  hemmelig  Gru,  og  hendes 
Lidenskab  for  en  Mand  foraarsager,  hvor  naturlig  han 
end  med  Forstanden  kan  finde  den,  Fortrydelighed  over, 
at  hun  svigter  ham  og  bekjender  sig  til  Noget,  der  helst 
ikke  burde  være  i  hende.  Efterhaanden  jevne  alle  disse 
Fornemmelser  sig  ud,  det  er  sandt,  og  paa  Bryllups- 
dagen er  Faderen,  hvis  ikke  Andet  staar  i  Vejen,  sæd- 
vanligvis ublandet  Glæde,  giver  Datteren  hen  med  en 
Slags  Triumf.  Men  inden  det  kommer  saavidt,  er  det 
Karakteristiske  ved  ham  den  Omstændighed,  at  han  ikke 
kan  se  og  forstaa.  Han  kan  have  Tegnene  paa  Forel- 
skelse for  Øje  og  dog  tvivle  om  dem  eller  overse  dem; 
han  kan  ikke  i  Datterens  Skikkelse  indlægge  eller  forud- 
sætte de  Følelser,  som  høre  til  Lidenskaben;  han  vil 
haardnakket  tro,  at  hendes  Sind  er  ligesaa  lidt  oprort 
som  det  Ansigt,  hun  viser  ham;  han  vil  antage,  at  hun 
forstandig  og  klogt  ser  paa  de  unge  Mænd,  eller  at  hun 
blot   leger;   han   er   den    Sidste   i  Huset,   der  ved   Noget. 

Den  kloge  og  skarpsynede  Krog  var  den  Sidste  i  Huset, 
der  vidste  Noget  om  Kjærligheden  mellem  Becker  og 
Ellinor,  og  dog  var  den  ustandselig  skreden  frem  siden 
Skuespillerens  første  Besøg,  havde  givet  sig  tilkjende  ved 
tusinde  smaa  Opmærksomheder  fra  Beckers  og  ved  et 
yderst  omskiftende  Humør  fra  Ellinors  Side.  Thi  det 
var  ikke  en  Kjærlighed,  der  voxede  som  en  Blomst  i 
en  stille  Have,  men  som  et  Træ  paa  Bjerget,  stærkt  og 
heftig  beskinnet  af  Solen,  rusket  af  Vinde  og  Uvejr.  Og 
saameget  stærkere  og  dybere  var  Sindsbevægelsen,  som 
den  maatte  skjules.  Ellinor  vilde  ikke  lade  Becker  se, 
hvorledes  han  trak  hende  til,  hvorledes  hun  længtes  efter 
en    Fd talelse,   der  i  Øjeblikket  syntes   ganske  nær,  men 

pludselig  udeblev,  som  om  han  løb  paa  Skøjter  og  ført 
af  sit  eget  Løb  svingedes  rundt  eller  forsvandt,  netop  som 
han  vilde  standse.  Becker  vidste  det,  legede,  men  blev 
efterhaanden  saa  dybt  indviklet  i  Legen,  at  han  ønskede, 
aldrig  at  komme  ud  af  den.  Hvor  koldt  hans  Hoved  end 
blev,  var  Atmosfæren,  han  indaandede,  brændende  hed, 
liflig  brændende;  det  var  en  Pine,  Behagelighed  og  Lyk- 
salighed, der  forøgedes  og  for  ham  fik  sin  egenlige  Inter- 
esse ved  Fornemmelsen  af,  at  hans  Begavelse  steg  der- 
ved, at  han  aldrig  havde  staaet  saa  højt  i  Kunsten  som 
i  denne  Tid.  Han  var  for  erfaren  til  at  tro,  at  det  kunde 
blive  ved  saadan;  Bosen  udfolder  ikke  sin  Knop  for 
at  blive  uforandret,  nysudsprungen  Bose.  Men  han  søgte 
at  holde  Øjeblikket  fast  saa  længe  som  mulig,  tildels  fordi 
han  om  det  Egenlige  og  Sidste  ikke  var  enig  med  sig  selv. 
Han  tvivlede  ikke  paa,  at  det  jo  maatte  føre  til  et  Ægte- 
skab; han  sagde  til  sig  selv,  at  han  elskede  Ellinor;  han 
var  overbevist  om,  at  det,  han  nu  følte,  var  Kjærlighed; 
han  sagde  til  sine  Venner,  at  han  nu  var  blevet  et  godt 
Menneske,  og  i  mange  Øjeblikke,  naar  han  tænkte  paa 
Ellinor,  var  han  det:  Skjønhedssands,  Livsglæde,  Lyst  til 
at  behage  fyldte  ham  saa  stærkt,  at  han  kunde  føle  lige- 
som Begejstring;  men  det  at  være  bunden,  at  betragtes 
af  Verden  som  Ægtemand,  var  ham  en  ubehagelig  Tanke, 
som  han  først  maatte  forsones  med  og  dog  skød  tilbage. 
Desuden  skulde  han  jo  i  saa  Fald  tale  med  Faderen,  og 
saa  megen  Færdighed  han  end  havde  i  at  omgaas  og 
behandle  Folk,  var  det  ham  noget  Nyt  og  Vanskeligt  at 
gaa  lige  til  en  Mand,  forlange  noget  Betydeligt  af  ham  og 
stille  sin  Person  frem  til  Dom. 

Krog  var  ikke  alene  den  Sidste  i  hans  egen  Husstand, 
der  vidste  Noget;  ogsaa  udenfor  Huset  syntes  Nogen  at 
vide  bedre  Besked  end  han.  Ellinor  modtog  en  Dag  føl- 
gende Brev: 

„Jeg  har  gjort  mig  selv  det  Spørgsmaal,  om  det  er 
tilladt  at  gjøre  noget  Urigtigt  for  at  udrette  noget  Godt; 
thi  jeg  anser  det  for  urigtigt  eller  ikke  for  hæderligt 
at  skrive  et  anonymt  Brev,  hvori  et  Menneske  bliver 
anklaget.    Men   det   vilde  ikke   være   Dem   til   ringeste 

Nytte,  ærede  Froken,  om  De  erfarede  mit  Navn,  og  i 
alle  Tilfælde  er  jeg  forhindret  fra  at  gjøre  Andet  eller 
Mere  for  Dem  end  paa  denne  Maade  advare  Dem. 
Gid  det  ikke  maa  blive  frugtesløst! 

Kun  som  Anonym  kan  jeg  sætte  mig  ud  over  de 
selskabelige  Former  og  ligefrem  berøre,  at  Skuespiller 
Becker  har  faaet  Adgang  i  Deres  Faders  Hus  og  efter 
Rygtet  frier  til  Dem.  Ved  De,  hvem  Skuespiller  Be- 
cker er? 

Jeg  er  ikke  ganske  ung  og  har  set  endel  Mennesker. 
Om  saagodtsom  dem  alle  gjælder  efter  min  Mening,  at 
deres  Karakter  lader  sig  opløse  i  simple,  let  forstaae- 
lige  Elementer.  De  handle  godt  eller  ondt  af  en  Drift, 
som  man  kan  forstaa.  Deres  Egoisme  eller  Begærlighed 
kommer  i  Bevægelse,  og  saa  gaa  de  løs  paa  Maalet  ad 
Lige  Veje  eller  ad  Omveje;  men  man  kan  altid  følge 
dem  og  begribe  dem.  Saaledes  er  det  ikke  med  Skue- 
spiller Becker.  Han  er  et  af  de  faa  Exempler,  der  efter 
min  Erfaring  gives  paa,  at  et  Menneske  føres  og  be- 
herskes af  en  Dæmon.  Jeg  bør  ikke  nøjes  med  at  ud- 
tale mig  i  en  saadan  Almindehghed,  men  meddele  Dem 
en  Prøve  af  hans  Tænke-  og  Handlemaade;  dom  saa. 
Men  dersom  selve  Begivenheden,  som  jeg  beretter  Dem, 
kan  være  pinlig  for  Dem,  ja,  mere  end  pinlig,  saa 
trøster  jeg  mig  med,  at  det  er  til  Deres  sande  Bedste, 
og  desuden  kan  man  end  ikke  komme  i  Berørelse  med 
et  saadant  Menneske,  som  Becker  uden  i  visse  Maader 
at  blive  skyldig  og  hjemfalde  til  en  Straf.  Gid  da  det, 
at  De  skal  læse  denne  Begivenhed,  maa  blive  den 
højeste  Straf,  som  De  vil  gjøre  Dem  skyldig  til  at  lide. 
Amen!  Saaledes  siger  af  Hjertet  og  for  Gud  en  Mand, 
der  mener  det  inderlig  godt  med  Dem,  vakre,  unge 
Dame,  skjont  han  ikke  kjender  Dem,  men  som  kjender 
Skuespiller   B.'' 

Nu  fulgte  en  Beskrivelse  af,  hvorledes  Becker  skulde 
have  misbrugt  en  ung  Piges  Kjærlighed  og  derpaa  for  at 
hævne  sig  paa  den  eller  dem,  der  havde  villet  hindre 
ham,  snedig  bragt  hende  selv  til  imod  sit  Vidende  og 
Vilje  at  forraade  hans  Triumf,  hvoraf  Følgen  var  bleven, 

at  hun  „havde  kastet  sig  i  Vandet  ved  Langebro  og  vel 
var  bleven  frelst,  men  til  et  halv  udslukt  Liv  langt  borte 
herfra". 

Den  Mand,  der  skrev  dette  Brev,  havde  regnet  slet. 
Naar  han  allerede  vilde  gjøre  Virkning,  skulde  han  vist- 
nok have  standset,  inden  den  unge  Pige  kom  op  af  Vandet; 
thi  en  Død  gjør  et  forfærdeligt,  uovervindeligt  Indtryk, 
hvorimod  den  Pige,  som  maaske  har  lidt  alle  Dødens 
Kvaler,  men  er  bleven  trukken  levende  op  enten  af 
Peblingesøen  eller  ved  Langebro,  faar  noget  Melodrama- 
tisk ved  sig.  Hvad  Ellinor  angik,  da  var  Begivenheden 
hende  uforstaaelig.  Hun  var  ikke  istand  til  at  tro  paa 
Muligheden  af  noget  Saadant,  og  det  Sind,  der  her  blev 
tillagt  Becker,  lignede  ikke  hans  Ansigt  og  Blik,  saaledes 
som  det  stod  for  hende.  Var  der  noget  Sandt  i  Beret- 
ningen, saa  var  jo  rigtignok  dette  Noget  ogsaa  slemt; 
men  en  Kvinde,  der  elsker,  vil  for  det  Første  i  Alminde- 
lighed betvivle  en  Anklage.  Den  pinlige  Følelse,  der  væk- 
kes hos  hende,  vil  hun,  indtil  Beviset  er  fort,  tro  for- 
anlediget af  Anklageren;  det  er  ham,  der  foreløbig  bliver 
den  Skyldige  ved  at  foraarsage  hende  Smerte.  Og  selv 
om  hun  tror  det  muligt,  at  hendes  Elsker  kan  have  be- 
gaaet  en  vis,  begrænset  Uret  mod  en  Kvinde,  saa  er  der 
dog  næppe  hos  det  smukke  Kjøn  en  saadan  esprit  de 
corps1),  at  den  Ene  absolut  tror  at  skulle  hævne  den 
Anden,  saadan  som  Nordens  gamle  Fostbrødre  gjorde. 
Vistnok  vil  der  hos  den  unge  Pige  være  et  dybt  Ønske  eller 
en  Fordring  om,  at  den  Mand,  hun  elsker,  skal  medbringe 
et  ligesaa  frisk  Hjerte  som  hun  selv,  og  tidlig  eller 
sildig  vil  hun  opgjøre  Regnskabet  i  denne  Henseende, 
Men  det  er  dog  et  Spørgsmaal,  om  en  Pige,  der  elsker  en 
Skuespiller,  ikke  hemmelig  maa  have  slaaet  Noget  af 
paa  Fordringen  og  opfatte  sig  selv  som  den  Heldigste, 
som  den,  der  har  slaaet  Andre  af  Marken,  men  ikke 
som  den  Eneste.  Hun  er  altsaa  nogenlunde  beredt  paa 
at  se  sin  Elsker  anklaget;  men  hun  vil  i  alt  Fald  op- 
tage Forhøret  som  den,  der  ønsker  at  frifinde.  Brevet 
kom  desuden,  efterat  Becker  i  et  af  de  faa  Øjeblikke, 
hvori  han  og  Ellinor  kunde  være  ene,  havde  med  tyde- 
lige og  glødende  Ord  udtalt  sin  Kjærlighed,  og  det  var 

2)  Korpsaand. 

i  et  lignende  kort  Øjeblik,  at  Ellinor,  der  troede,  ikke  at 
turde  have  nogensomhelst  Hemmelighed  for  sin  tilkom- 
mende Husbond,  viste  ham  Brevet. 

Becker  var  greben  af  Angst,  inden  han  endnu  kjendte 
Brevets  Indhold;  thi  den  Mand  skal  være  godt  og  fast 
vidende  om  sig  selv,  der  ikke  bliver  bange,  naar  der 
til  en  Person,  af  hvis  Dom  eller  Folelse  han  er  afhængig, 
kommer  et  anonymt  Brev,  ligesom  Bud  fra  et  skjult  Øje, 
der  har  fulgt  ham  i  Morke.  Men  baade  for,  under  og 
efter  Læsningen  spillede  Becker  sin  Rolle  godt.  Den  var 
given.  Hvad  det  i  Øjeblikket  gjaldt  om,  var,  ikke  at 
tabe  Kontenancen  overfor  Ellinor.  Han  var  ikke  Herre 
over  sin  Ansigtsfarve,  og  den  blegnede  vel,  som  selve 
Uskyldigheden  kan  blegne  overfor  en  Anklage,  hvorimod 
hans  Læber  og  Øjne  lystrede  som  Soldater  paa  en  Parade- 
plads. Og  samtidig  greb  hans  ypperlige  Natur  de  rette 
Ord  til  Svaret.  Med  en  Stemme,  der  ikke  skruede  sig 
op  paa  Kothurnen,  hverken  var  heroisk  eller  sentimen- 
tal, men  som  lod  alvorlig  og  skarpt,  og  med  et  Blik,  der 
ligesaa  skarpt  modte  det  urolige  Øjekast,  hvormed  hun 
ventede  Svaret,  sagde  han: 

„Tror  Du  det?" 

Hun  havde  ventet  ethvert  andet  Svar  end  dette  Sporgs- 
maal.  Hun  havde  forestillet  sig,  at  han  vilde  indrømme, 
at  der  var  en  lille  Smule  Sandhed  skjult  under  en  uhyre 
Overdrivelse  og  Forvrængelse,  at  han  vilde  gaa  til  Be- 
kj endelse,  fortælle  sin  Ungdoms  Smaafejl,  falde  paa  Knæ, 
bede  om  og  faa  Syndsforladelse;  men  dette  dristige  „Tror 
Du  det?",  der  end  ikke  vilde  nedlade  sig  til  at  nægte, 
for  hun  selv  var  bleven  Part  i  Sagen  og  stillede  sig 
ved  den  anonyme  Anklagers  Side,  imponerede  hende. 
Hun  raabte:  „Nej!  Tag  Brevet  og  riv  det  istykker!  Den 
skjulte  Bagvasker  har  Uret  i  Alt,  i  Alt  —  undtagen  i 
Et,  og  det  er,  at  Du  er  en  Dæmon!  Det  har  jeg  altid 
følt  og  vidst;  men  til  Gjengjæld  skal  Du  vide,  at  jeg 
ogsaa  er  en  Dæmon,  jeg  vil  elske  Dig  uendelig  eller  hade 
Dig   uendelig!' 

„Saadan  har  jeg  drømt,  at  en  Mand  kunde  blive  el- 
sket!" svarede  Becker  med  henrykt  Aasyn  og  udbredte 
Arme,   medens   Hjertet  hemmelig  bævede  i  ham;  thi  det 


264  RAVNEN 

var  for  slappet  til  en  saadan  Kjærlighed.  Men  han  havde 
en  Forestilling  eller  Anelse  om,  at  man  alligevel,  paa 
anden   Maade,    kan   være  en    Kvindes   Herre. 

I  det  Samme  lød  Generalmarschen  nedenfor  Vinduerne. 
Lyden  naaede  til  Ellinor  som  en  pludselig,  tordnende, 
romantisk-ridderlig  Indvielse  af  hendes  Kjærlighed,  og 
da  hendes  Fader  faa  Sekunder  efter  traadte  ind  ad  Døren, 
raabte  hun:  „Fader,  her  staar  min  Brudgom!  Giv  os 
Din  Velsignelse!" 

„Ogsaa  jeg,  Hr.  Krog,  beder  om  Deres  faderlige  Vel- 
signelse," sagde  Becker,  skjønt  tagen  med  Overraskelse, 
fuldstændig  i  samme  Stilling  som  i  sidste  Akts  sidste 
Scene,  naar  de  Elskendes  Hænder  skulle  lægges  i  hin- 
anden. 

Nu  var  jo  Kong  Christian  d.  8de  død  og  Haabet  om  en 
betydelig  Udmærkelse  for  Øjeblikket  glippet;  en  begavet 
Skuespiller  blev  under  disse  Omstændigheder  et  Parti, 
der  vel  ikke  svarede  til  Ærgjerrigheden,  men  til  Situa- 
tionen, og  hvad  skulde  Abraham  Krog  desuden  gjøre? 
Han  lagde  de  Elskendes  Hænder  i  hinanden,  kyssede 
sin  Datter,  omfavnede  Becker  og  kaldte  paa  sin  Kone, 
sin  Datter  Harriet  og  sin  Søn  Jemmy  for  at  meddele 
dem   den   lykkelige   Begivenhed. 

Krog  nærede  vel  en  vis  Beundring  for  Becker,  men 
holdt  ikke  af  ham,  og  det  var  i  en  meget  forretnings- 
mæssig Tone,  hvormed  han  en  af  de  følgende  Dage  talte 
til  sin  vordende  Svigersøn  om  Medgiften.  Den  var  ikke 
ubetydelig;  men  Krog  forlangte,  at  den  skulde  sættes 
fast,  at  Benterne  skulde  betragtes  som  Ellinors,  og  at 
i  det  Tilfælde,  hun  døde  barnløs,  Kapitalen  skulde  falde 
tilbage  til  hendes  Familie. 

Becker  sagde  ikke  ligefrem  imod,  men  ytrede  blot,  at 
det  var  usædvanligt.  Krog  svarede:  „Vi  er  fremmede  her. 
Min  Datter  har  valgt,  og  jeg  haaber  lykkelig;  men  jeg, 
som  bør  tænke  og  handle  paa  hendes  Vegne,  ved  jo 
ikke,  om  De  er  en  kold,  egoistisk  Mand  eller  ej.  Jeg 
haaber,  jeg  tror  det  Bedste;  men  jeg  vil  gjøre  min  Datter 
saa  uafhængig  som  mulig.  Det  er  Skik,  hvor  vi  er  fra." 

Tiltrods  herfor  var  den  smukke  Ellinor  dog  et  „godt 
Parti". 

ANDET  KAPITEL 


Det  var  Becker  meget  imod,  at  Kong  Christian  d.  8de 
var  dod,  at  den  nye  Konges  Thronbestigelse,  politiske 
Eorhaabninger  og  Forandringer,  Forberedelser  til  den 
dode  Konges  Begravelse  o.  desl.,  skulde  sysselsætte  Folk, 
netop  som  han  blev  forlovet.  Dog  trøstede  han  sig  snart 
med,  at,  kjendte  han  sine  Bysfolk  ret,  saa  kunde  endnu 
storre  Ting  ske  uden  at  forhindre  dem  fra  at  anvende 
tilborlig  Tid  og  Opmærksomhed  paa  den  Omstændighed, 
at  en  Skuespiller  som  han  for  forste  Gang  vilde  gaa 
paa  Østergade  med  sin  Forlovede,  en  ung,  smuk,  rig 
Pige.  Han  tog  heller  ikke  Fejl.  Hvad  han  kaldte  le  beau 
monde,  havde  paa  den  fastsatte  Dag  og  det  sædvanlige 
Klokkeslet,  mellem  2  og  3,  sat  hinanden  Stævne;  det 
var  smukt  Vejr,  Søndag,  Butikerne  vare  lukkede,  Gaden 
var  som  en  Salon,  hvor  man  bevægede  sig  tilsyneladende 
uden  Opmærksomhed  for  det,  hvorpaa  al  Opmærksomhed 
var  henvendt.  Endelig  kom  det  unge  Par  fra  Kongens 
Nytorv-,  ganske  fordybet  i  Samtale,  uden  Opmærksom- 
hed for  Omverdenen,  der  overraskede  og  forstyrrede 
det  med  sine  Hilsener.  Ellinor  var  stolt  som  en  lykkelig 
Pige,  der  er  forelsket  og  tror  sin  Kjærligheds  Gjenstand 
noget  Stort.  Hun  folte,  at  hun  gjorde  Opsigt,  var  ikke 
forberedt  derpaa  i  denne  Form;  men  paa  ægte  kvindelig 
Maade  var  hun  strax  i  Højde  med  Situationen  og  nød 
den  med  en  Frihed,  som  om  hendes  hele  foregaaende  Liv 
havde  været  en  Forberedelse  dertil,  ja  hun  kunde  til 
Beckers  inderligste  Tilfredsstillelse  spille  Komedie;  med 
et  Smil,  der  syntes  at  gjælde  ham,  at  svare  paa  et  Kjær- 
lighedsord,  kunde  hun  spørge  ham  om  Navnet  paa  den 
Dame,  de  gik  forbi,  og  naar  han  havde  gjort  Begnskab 
med  en  kort,  aandrig  eller  maliciøs  Beskrivelse,  kunde 
hun  takke  ham  med  et  Blik,  der  syntes  at  svare  paa  en 
Madrigal.  Becker  var  superb  og  tilfreds  med  sig  selv; 
han  spillede  Bollen  ganske,  som  han  havde  indstuderet 
den;  hans  hele  Personlighed  var  en  glad,  dannet-roman- 
tisk  Elsker;  hver  af  hans  Hilsener  var  en  ny  Nuance 
af  Distraktion   og  opvaagnende,   behagelig   Gjenkjendelse 

samtidig  med,  at  han  saa  efter,  om  nogen  af  Damerne 
overgik  Ellinor  i  elegant  Dragt,  hvilket  de  ikke  gjorde. 
Men  Becker  havde  altid  Møje  med  at  holde  sig  længe 
i  en  Stemning;  han  var  Skuespiller  født  og  baaren; 
han  maatte  have  Udvikling,  Fremgang  fra  Akt  til  Akt, 
og  da  han  var  naaet  til  Hjørnet  af  Christenbernikovstræde, 
begyndte  han  at  trættes  af  Ensformigheden,  tilmed  da 
han  selv  dennegang  ikke  blot  spillede,  men  ogsaa  havde 
digtet  Rollen.  Det  Sælsomme  i  hans  Natur  vendte  sig  i 
Mangel  af  Andet  kritisk  imod  Ellinor.  Hun  var  ganske 
vist  ypperlig;  men  der  var  Et  i  Vejen:  hun  hilste  ikke 
igjen,  selv  om  de  Hilsende  vare  nok  saa  nær  og  nok 
saa  ærbødige.  Det  var  nu  efter  hendes  Opdragelse.  Hun 
havde  fra  sin  tidligste  Barndom  indsuget  den  engelsk- 
amerikanske Regel,  at  den  Fornemste  hilser  først,  at 
en  Dame  aldrig  lader  sig  hilse,  men  udvælger  den,  hun 
vil  hilse,  og  hvor  Meget  hun  end  af  Danskhed  havde 
optaget  i  sit  Væsen,  saa  havde  hun  dog  ikke  havt  Lej- 
lighed til  at  udviske,  denne  Forestilling,  der  forresten, 
hvor  den  engang  er,  vanskelig  lader  sig  udrydde,  fordi 
den  passer  saa  godt  til  kvindelig  Værdighed  og  Frihed. 
Men  derom  havde  Becker  ingen  Forestilling;  han  troede, 
det  var  Mangel  paa  „Verden".  Med  al  den  Ømhed  og  Ær- 
bødighed, der  hørte  til  Situationen,  gjorde  han  hende  op- 
mærksom paa,  hvad  hun  undlod  eller  syndede,  og  idet 
hun  fra  sin  Side  ikke  forstod  ham,  svarede  hun:  „Jeg 
kj ender  dem  jo  ikke." 

Dette  opfattede  Becker  overrasket  som  et  Udtryk  af 
den  rige  Kjøbmands  pengestolte  Datters  Natur.  Hun 
kj  endte  dem  ikke!  Det  var  hans  Venner  eller  Beundrere, 
og  hun  vægrede  sig  ved  at  lægge  Mærke  til  dem,  fordi  de 
ikke  vare  hendes.  Hun  vilde  være  ham  overlegen!  Hun 
vilde  lade  sig  føre  i  Triumf  gjennem  Østergade  og  ikke 
være  mere  taknemlig  derfor,  end  om  det  var  gjennem 
Pedermadsensgang.  Hun  kjendte  dem  ikke!  Dette  simple, 
naturlige,  barnlige  Ord  lød  og  lød  for  Beckers  Øren 
som  den  utilbørligste,  unaturligste  Anmasselse,  der  ikke 
kunde  blive  stærkt  nok  tilbagevist  og  tugtet.  Et  tilstræk- 
kelig stikkende  Ord  kunde  han  ikke  finde  og  turde  hel- 
ler ikke,   om   han  havde  havt  det  nær,   anvende  det  i 

Øjeblikket.  Men  den  Tid  kunde  komme.  Hun  saa  netop 
paa  ham  og  fandt  hans  Ansigt  saa  besynderlig  mørkt, 
ligesom  i  Pine.  Hun  forstod  det  ikke  og  troede,  at  Noget, 
uset  af  hende,  var  hændt,  at  en  Dame  var  gaaet  forbi  og 
havde  efterladt  en  Virkning.  Det  sjælelige  Forhold  imel- 
lem dem  var  et  Øjeblik,  ikke  brudt,  men  suspenderet.  De 
vare  i  dette  Øjeblik  komne  nær  til  Store  Kjøbmager- 
gade  ved  Nedgangen  til  en  Kælder  med  Jerngelænder,  og 
der  var  en  lille,  skarp,  fremtrædende  Kant  paa  Jernet. 
Becker  forte  —  uagtsomt,  maa  antages  —  Ellinor  hen 
derimod,  saa  at  hun  stodte  sig  ganske  lidt  og  fik  sin  Man- 
tille reven  itu.  Saasnart  denne  Rift  var  tilfojet  hende,  var 
Becker  pludselig  som  før,  kjærlig,  hensynsfuld,  galant, 
udtomte  sig  i  de  ommeste  Beklagelser,  i  de  bitreste  Selv- 
anklager og  Bebrejdelser,  saa  at  Ellinor  over  den  Be- 
hagelighed at  trøste  ham  paa  elegant,  øm  Maade  glemte 
den  lille  Smerte  og  det  lille  Uheld. 


Becker  og  Ellinor  havde  Bryllup  samme  Dag  som  Sla- 
get stod  ved  Bau. 

En  af  Beckers  „Venner"  sagde  paa  Bryllupsdagen  om 
ham:  „Han  kan  endnu  blive  en  fortræffelig  Ægtemand, 
hvis  hun  strax  imorgen  vil  banke  ham."  Denne  Venne- 
Dom  var  maaske  ikke  ment  som  Andet  end  djærv-lune- 
fuld  Overdrivelse;  men  endog  efter  Fradrag  af  Overdri- 
velsen var  den  næppe  korrekt,  fordi  Becker  aldeles  ikke 
var  af  et  Stof,  der  ved  Slag  kunde  Andet  end  slaas, 
istykker.  Den  anonyme  Brevskriver  havde  skildret  nogen- 
lunde rigtig:  Beckers  Natur  lod  sig  ikke  forklare  efter  de 
almindelige  Regler.  Han  var  hverken  god  eller  ond,  ja 
stod  knapt  i  et  bevidst  Forhold  til  Godt  og  Ondt.  Han 
havde  næppe  havt  Tid  til  at  tænke  derover  paa  egne 
Vegne;  naar  Tanken  havde  indfundet  sig  hos  ham,  havde 
det  mest  været  paa  en  Andens,  en  digtet  Persons,  en  Rolles 
Vegne,  og  Resultatet  var  blevet  udenfor  hans  egenlige  Per- 
sonlighed, i  den  æsthetiske  eller  Fantasiens,  ikke  i  den 
ethiske.   Som  Barn   af  et   Kunstnerpar  havde   han  været 

paa  Scenen,  inden  han  kunde  gaa,  og  inden  der  for- 
langtes synderlig  Mere  af  ham  end  af  Hunden,  Herman 
von  Bremens  Kone  bærer  paa  Armen.  Han  var  voxet 
ind  i  Livet  gjennem  Roller.  Da  han  gik  til  Konfirma- 
tion, lærte  han,  hvad  Præsten  fordrede,  som  en  anden 
Rolle,  og  selve  Konfirmationen  var  for  ham  en  scenisk 
Aktion  overfor  et  Publikum.  I  en  Alder  af  nogle  og 
tredive  Aar  var  han  endnu  aldeles  ung  i  den  Forstand,  at 
han  aldrig  havde  følt  sig  i  Guds  Haand,  d.  v.  s.  afhængig 
af  en  absolut  Myndighed  og  Kraft,  aldrig  fornummet  nogen 
truende  Livets  Baggrund,  der  holdt  ham  fra  det  Ene  eller 
skyndede  ham  til  det  Andet.  En  Verdensstyrelse  var  for 
ham  Noget,  der  laa  hinsides  en  Taage,  aldrig  øjnet,  aldrig 
forsket  efter,  og  hans  Begreb  om  Styrelse  smeltede  sammen 
med  Forestillingen  om  en  Theaterdirektion,  der  vel  havde 
en  overmaade  stor  Magt,  men  som  man  kunde  vinde  ved 
Kjærtegn  eller  omgaa  med  Intriger.  Han  havde  aldrig 
angret  undtagen  for  saa  vidt,  at  han  havde  været  ærger- 
lig, mismodig,  gnaven  over  Et  eller  Andet  og  ønsket  det 
usket.  Han  havde  ej  heller  efter  sin  Overbevisning  gjort 
endog  blot  en  Kat  Fortræd,  aldrig  uden  Grund  eller  Nød- 
vendighed vist  Braaden  mod  Nogen  eller  stukket  med 
den.  Men  Grund  og  Nødvendighed  var  tilstede,  saasnart 
der  lagdes  en  Hindring  —  ikke  for  ham  personlig,  aldeles 
ikke!  —  men  for  hans  Geni.  Dette  havde  en  Ret,  der  ikke 
turde  antastes,  og  det  var  jo  ikke  blot  hans  Mening,  men 
Publikums,  Folkets.  Det  var  en  Helligdom,  dets  Ret  var 
absolut;  hans  Nerver,  hans  hele  Organisme  skulde  have 
al  den  Frihed  og  Nydelse,  som  var  nødvendig  til  at  holde 
Geniet  i  Stemning,  og  naar  denne  Stemning  eller  dette 
Nerve-Velbefindende  antastedes,  følte  han  sig  staaende 
paa  det  højeste  Retfærdighedsstandpunkt,  idet  han  straf- 
fede, ikke  med  stor  eller  stærk  Handling  —  det  hørte 
ikke  til  hans  Natur  —  men  ved  ejendommelige  Kombi- 
nationer eller  med  ejendommelig  stikkende  Ord. 

Ellinor  havde  opfattet  det  saaledes,  at  hun  paa  en  Maade 
skulde  tjene  et  Geni.  Rigtignok  drømte  hun  tillige  om  at 
skulle  throne  som  Herskerinde;  men  det  var  et  Herre- 
dømme, der  en  Gang  for  alle  var  givet,  frembragt  af  gjen- 
sidig  Sympathi,  bestemt  til  at  fornyes  og  forynges  hver 

Dag  af  selve  Luften,  de  indaandede  i  Fællesskab,  og  deri 
var  ogsaa  Geniets  Næring.  Skjont  hun  selv  havde  sagt, 
at  ogsaa  hun  var  en  Dæmon,  havde  hun  ikke  Anelse  om, 
at  det  Dæmoniske  var  Andet  end  stærk  Kjærlighed,  og 
denne  troede  hun  mægtig  nok  til  at  beherske  alle  andre 
Dæmoner. 

Den  Dag,  da  Slaget  stod  ved  Bau,  bleve  de  gifte,  og 
strax  efter  Slaget  ved  Slesvig  kom  den  forste  Sky  paa 
Ægteskabets  Himmel.  Men  for  at  fortælle  om  dette  før- 
ste, lille  Uvejr,  der  begyndte  paa  Volden,  maa  man  næ- 
sten blive  Historiker;  thi  det  var  Fædrelands-,  ja  Ver- 
densbegivenheder, der  indledede  det. 

Becker  og  Ellinor  spadserede  paa  Volden  og  modte 
en   Bataillon. 

Bataillonen  var  ikke  egenlig  uniformeret;  alle  Karlene 
vare  rigtignok  i  blaa  Bajs  Troje,  men  i  brune,  gronne,  hvide 
eller  sorte  Benklæder;  over  Skuldren  hang  et  gammelt, 
sort  Bandoler,  der  bar  en  rusten  Bajonet;  paa  Hovedet 
havde  man  Hue  eller  Hat  „efter  Formue  og  Lejlighed". 
Bataillonen  marscherede  frem  i  den  Takt,  som  kun  næ- 
sten udlærte  Bekrutter  iagttage:  samtlige  firehundrede 
venstre  Ben  traadte  paa  engang,  samtlige  firehundrede 
højre  Ben  næste  Gang,  med  en  Magt,  hvorpaa  man  endnu 
kunde  kjendo  Anstrengelsen,  der  havde  tilvejebragt  Nøj- 
agtigheden. Til  denne  Bevægelse  svarede  en  anstrengt 
Stivhed  i  Skikkelserne,  Armene  ligesom  naglede  til  Krop- 
pen, Hovedet  lidt  knejsende,  Kaskjetten  eller  Hatten  hist 
og  her  lidt  for  langt  tilbage,  Øjnene  stive  og  stirrende 
uden  anden  Tanke  end  Underofficerernes:  En,  To,  En, 
To,  der  tjente  i  Stedet  for  Tromme.  Hvor  stift  og  kejtet 
Toget  end  drog  frem,  hvirvlende  Støv  op  omkring  sig, 
gjorde  dog  Synet  af  dette  Mandskab,  der  ligesom  voxede 
op  af  Jorden  i  det  bile  Land,  der  nys  havde  lidt  et 
Nederlag,  et  saadant  Indtryk  paa  Elimor,  at  hun  fik 
Taarer  i  Øjnene.  Med  en  besynderlig,  styrkende-bitter, 
sympathetisk  Følelse  dreves  hun  til  disse  Karle  —  hver 
af  dem  var  en  Virkeliglied,  en  virkelig  Mand,  der  skulde 
udrette  Noget.  Følte  hun  i  dem  en  Modsætning  til  hendes 
Ægtefælle,  der  kun  spillede  Noget?  Hvo  ved!  Kvinden  har 
mere  end  vi  Andre  den  Evne  at  kunne  fole  uden  at  tænke 

eller  at  være  uden  Bevidsthed  om,  hvilke  Tanker  hen- 
des Følelse  rummer.  I  alt  Fald,  hun  følte  for  disse 
Mænd,  for  den  hele  Samfundstilstand,  hvori  hun  aandede, 
uden  at  vide,  at  hun  følte  imod  Nogen. 

Hun  havde  allerede  faaet  Fugtigheden  af  Øjnene  — 
thi  Toget  var  langt  og  blev  ensformigt,  og  det  var  heller 
ikke  behageligt  at  gaa  paa  den  smalle  Rand,  som  Batail- 
lonen  lod  fri,  men  opfyldte  med  Støv  —  da  saa  Ellinor 
pludselig  en  Karl  i  Studenterhue,  stiv  som  de  Andre, 
men  mindre  mekanisk  stiv,  oprejst  med  Noget  indvendig 
fra,  med  et  fint,  fast  Ansigt,  hvor  et  Par  store  Øjne  be>- 
vægede  sig  frit  og  stolt  og  faldt  paa  hendes  —  Vilhelm 
Carøe.  Det  unge  Menneske  med  for  Alvor!  En  saadan 
Alvor  var  det,  at  selve  Ungdommen,  der  salonmæssig 
havde  været  om  hende,  gik  imod  Døden! 

Da  Becker  et  halvt  Minut  senere  kastede  et  Blik  paa 
sin  Hustrus  Ansigt,  svømmede  det  i  Taarer. 

„Søde  Ellinor,  hvad  er  det?  For  Guds  Skyld,  lad  Folk 
ikke  se  det!  Nej,  tal  ikke,"  vedblev  han,  da  hun  med 
næsten  kvalt  Stemme  vilde  sige  Noget;  „tør  blot  Dine 
Øjne  —  hvad  maa  Folk  tro!" 

De  kom  hjem.  Hendes  Ansigt  var  undervejs  blevet 
aldeles  opklaret  —  ingen  Taarer  udslettes  hurtigere  end 
de,  der  komme  af  en  stor,  skjøn  Følelse  — ;  hans  Ansigt 
var  blevet  alt  mørkere.  Hvad  havde  gjort  Indtryk  paa 
hende?  Hvad  Ret  havde  Nogen  til  at  gjøre  Indtryk  paa 
hende?  Hvad  Ret  havde  hun  til  at  modtage  Indtryk  i 
Tavshed  ved  Siden  af  sin  Mand,  ved  Siden  af  ham, 
Becker? 

„Naa,  hvad  var  det  saa?"  spurgte  han,  idet  han  talte 
som  til  et  Barn,  og  som  om  han  var  beredt  paa  at  høre 
en  lille  Bekjendelse,  skænde  lidt  for  den  og  tilgive  den. 

„Det  var  Bataillonen!"  raabte  hun,  og  idet  hun  sagde 
Ordet,  stod  Gjenstanden  igjen  levende  for  hende  og  frem- 
bragte paany  den  hele  Sindsbevægelse,  saa  at  hun  brød 
ud  i  en  heftig  Taarestrøm. 

„Bataillonen?!"  raabte  Becker  forbavset.  „Hvem,"  til- 
føjede han  efter  et  Sekund,  „kjendte  Du  i  Bataillonen?" 

„Jeg  tror  ikke,  at  jeg  kjendte  Andre  end  den  unge 
Carøe." 

„Det  skulde  jeg  da  tro,  var  nok! "  sagde  Becker  med 
sammenbidte  Tænder  og  gav  sig  til  at  gaa  op  og  ned, 
idet  han  slog  de  knyttede  Hænder  imod  hinanden. 

Pludselig  troede  hun  gjennem  Taarerne  at  opdage,  hvad 
der  var  i  Vejen:  Skinsyge.  Saa  meget  Dæmon  var  hun 
selv  —  som  hun  da  ogsaa  ganske  rigtig  havde  sagt  — 
at  det  baade  glædede  og  forskrækkede  hende;  i  en  ganske 
ny  Sindsbevægelse  rejste  hun  sig  halvt  op,  og  idet  hun 
med  et  Sideblik,  der  gjennem  Taarerne  funklede  som  en 
Kaardespids,  saa  paa  ham,  sagde  hun  med  en  Tone, 
der  møjsomt   dulgte   et   Skjelmeri:   „Men,   Becker,   dog!' 

Men  Becker  var  ikke  den  Mand,  der  ustraffet  lod  sig 
gjore  skinsyg,  enten  for  Alvor,  eller  for  Spog,  paa  Per- 
soner eller  paa  Ting.  Han  gik  til  Døren,  kaldte  paa 
Stuepigen  og  spurgte:  „Har  her,  mens  jeg  var  ude,  været 
en  ung  Dame,  som  jeg  skulde  læse  en  Rolle  med?" 

Pigen   svarede    Nej. 

„Hvor  gaar  Du  hen,  Becker?'1  spurgte  Ellinor,  da  hun 
saa  ham  igjen   tage  Handsker  paa. 

„Et  Ærinde,"  svarede  han. 

„Becker,   hvor  gaar  Du  hen?'   raabte   hun  bleg. 

„Et  Ærinde." 

„Becker,  for  Guds  Skyld,  ved  Alt,  hvad  der  er  Dig 
helligt  og  dyrt,  gaa  ikke  fra  mig  nu!" 

„Jeg  har  et  lille  Ærinde,"  svarede  han  og  gik  til  Døren. 

„Becker!  '  raabte  hun,  „hvis  Du  gaar  —  jeg  ved  ikke, 
hvad  der  sker  —   Du  finder  mig  ikke  mere  her!" 

„Xaa,  lille  ElbLnor,  naar  Du  saa  nødig  vil  have  det, 
saa  bliver  jeg.  Fortæl  mig  saa  om  Bataillonen." 

„Den   afskyelige   iBataillon!"    sagde    hun. 

Det  var  saaledes,  hun  skulde  tale.  Becker  skulde  ikke 
blot  være  Mand  i  sit  Hus,   men  det  Eneste  i  Verden. 


Samme  Daga  Aften  sad  Vilhelm  for  sidste  Gang  hjem- 
me hos  sin  Moder.  Det  er  umuligt  at  forstaa  noget  Saa- 
dant  som  det,  at  Vilhelm  frivillig  blev  Soldat,  uden  at 
huske  og  gjenføle  hin  Tids  Stemning.  Han  var  jo  bun- 
den til  Hjemmet  og  til  Studiet  mere  og  næsten  helligere 

end  de  fleste  Andre.  Beslutningen  var  da  heller  ikke 
kommen  rask  og  fuldfærdig.  Først  grebes  han  naturlig- 
vis af  det  fælles  Opsving  og  meldte  sig  til  Krigsskolen 
i  den  Forestilling,  der  en  Stund  var  almindelig,  at  man 
kunde  komme  til  at  slaas  for  selve  Byen.  Under  Vaaben 
og  mellem  Kammerater,  der  En  efter  En  gik  til  Armeen, 
blev  Krigskaldet  efterhaanden  alvorligere  og  mere  for- 
pligtende, og  da  Slaget  ved  Slesvig  var  tabt,  kom  over 
Vilhelm  den  Følelse,  som  ikke  regner:  Han  havde  givet 
sit  Løfte,  nu  var  Fædrelandet  stedt  i  Vaande,  og  det 
kaldte  ham,  ikke  som  en  abstrakt  Ting,  men  som  et 
levende  Væsen,  en  Moder,  der  led  raa  og  blodig  Overlast. 
I  en  saadan  smertefuld-styrkende  Følelse  bliver  man  selv 
ikkun  et  lidet  Punkt,  der  drages  af  det  Store,  og  Ens 
Nærmeste  træde  paa  særegen  Maade  tilside,  synes  at 
ophøre  at  aande,  medens  de  ligesom  gjennem  et  Slør  se 
paa  En.  Dog  var  der  endnu  en  Omstændighed,  som  det 
ikke  kan  nytte  at  skjule.  Henad  Aften,  Dagen  før  Vil- 
helm tog  sin  Beslutning,  mødte  han  udenfor  Vesterport 
Ottilie,  hendes  Fader,  den  unge  Krog  og  Harriet,  Alle  til- 
hest. Han  kjendte  Ottilie  i  lang  Afstand  og  gik  tilside 
i  Alleen  for  ikke  at  ses;  men  han  saa.  Den  lille  Kaval- 
kade, de  henfarende,  stolte  Skikkelser,  de  vajende  Slør, 
Hestenes  dumpt  tordnende  Hovslag  i  den  bløde  Jord, 
gjorde  en  saadan  Virkning  paa  ham,  forenede  sig  i  saa- 
dan Grad  med  hans  af  Tiden  vakte  Sindsbevægelse,  at 
han  følte,  hun  kunde  ikke  taale  det  Syn  endnu  engang 
uden  at  forgaa,  han  kunde  ikke,  medens  det  Store  kaldte, 
lade  Verden  med  det  Skjønneste,  den  rummede,  stige  til 
Hest  og  fare  forbi  og  selv  gaa  spidsborgerlig  paa  Vejen, 
der  er  fredet  for  Fodgængere. 

For  hans  Vedkommende  gik  altsaa  dog  ved  Siden  af 
Offerberedvilligheden,  hvor  lille  Personligheden  end 
gjorde  sig,  en  Lyst  og  Trang,  ja  en  romantisk  Higen; 
men  Moderen!  Hvordan  kunde  hun  sige  Ja  og  leve? 
Det  forstaas  kun  tilnærmelsesvis,  naar  man  erindrer, 
hvorledes  den  Følelse,  der  banker  i  Folkets  Mængde  og 
bæver  i  den  varme  Atmosfære,  faar  Magt  over  den  En- 
kelte, saa  at  i  et  givet  Øjeblik  det,  der  nogen  Tid  i  For- 
vejen vilde  have  forekommet  En  som  urimeligt  og  una- 

turligt,  bliver  en  Ting,  der  kan  og  tilsidst  maa  ske.  Det 
forhindrer  dog  ikke  Hjertet  fra  at  knuges  næsten  til- 
dode  af  "Kummer  og  Angst;  men  saa  kan  man,  og  mest 
Kvinden,  vende  sig  etsteds  hen  og  faa  Hjælp.  Hvo  der 
har  provet,  i  stor  Kvide  og  Besvær  pludselig  at  vende 
sig  derhen,  ved,  hvorledes  det  kan  virke,  hvorledes  den 
store  Verden  i  al  dens  Tummel  bliver  en  ordnet,  lille 
Plet,  hvor  kun  det  sker,  som  skal  ske,  og  som  er  til  det 
Bedste. 


TBEDJE  KAPITEL 


Den  hjemvendende  Messinafarer  standsede  ved  Hel- 
singør, og  Ferdinand  fik  Lov  til  at  gaa  nogle  faa  Timer 
iland.  Han  kom  til  Egnen  mellem  Humlebæk  og  Sletten, 
og  i  kort  Afstand  fra  Huset  saa  han  Lisbeth,  den  lyse 
Pige  med  de  brune  Ojne,  der  engang  var  sprungen  ham 
imode  med  Sleven.  Med  et  Glenteblik  saa  Ferdinand,  at 
de  vara  ene,  og  han  sagde  til  hende.  „God  Dag,  Lisbeth; 
jeg  har  Xoget  at  sige  Dig." 

Hun  raabte  paa  samme  Tid  overrasket:  „God  Dag. 
velkommen,   Ferdinand!    ....    Hvad   er   det?" 

„Jeg  skal  sige  Dig,"  vedblev  Ferdinand  med  en  for 
ham  usædvanlig  dyb  Stemme,  „jeg  agter  nu  at  tage  Hyre 
til  England  og  saa  til  Floden  Bio;  men  saa  — " 

„Ja,  men,  Ferdinand,  hvor  kan  Du  det!  Vi  skal  jo 
have  Krig!  De  er  Alle  tilsagte  her  i  Lægdet,  og  nu  kom- 
mer Du  lige  til  det!" 

„Skal   vi   have    Krig?"   sagde    Ferdinand. 

„Ja,  har  Du  ikke  hort  det!  Vi  skal  slaas  med  Slesvig- 
holstenerne og  deres  Prins,  og  I  skal  bombardere  Kiel! 
Har  Du  ikke  hort  om  det  undervejs?" 

„Jeg  skal  sige  Dig,  Lisbeth,  paa  Soen  sagde  vi  ikke 
Prr!  og  holdt  ikke  stille  for  at  spørge  Spadserefolk  om 
Nyt,  og  Du  er  den  første  Mo'ers  Sjæl,  jeg  endnu  har 
hørt  et  Ord  af  iland.  —  Naa,  vi  skal  til  Orlogs?  —  Ja, 
saa  Farvel,  Lisbeth!" 

M.  Goldschmidt  i  Folkeudgave.  VI  18 

„Men  vil  Du  ikke  gaa  ind  —  og  Du  vilde  jo  sige 
mig  Noget." 

„Ja,  det  var  Noget  om  Floden  Rio.  —  Farvel,  Lisbeth." 

„Farvel,  Ferdinand,"  svarede  Lisbeth  og  saa  efter  ham, 
da  han  uden  engang  at  give  hende  Haanden  havde  vendt 
sig  og  gik  tilbage.  Da  hun  ikke  kunde  øjne  ham  længer, 
gik  hun  ind  i  Huset  og  sagde  stilfærdig:  „Jeg  skal  hilse 
fra  Ferdinand." 

Nu  er  der  som  bekjendt  ingen  Flod,  der  hedder  Rio, 
idet  Ordet  Rio  blot  betyder  Flod,  og  naar  Ferdinand 
alligevel  talte  om,  at  han  vilde  tage  Hyre  dertil,  saa 
forholdt  det  sig  paa  følgende  Maade.  I  Messina  var  han 
blevet  syg,  rimeligvis  fordi  han  havde  spist  for  mange 
Appelsiner,  og  var  bleven  bragt  paa  Hospitalet.  Nogle 
besøgende  Damer  gave  den  kjønne  unge  Sømand  endel 
Lækkerier,  som  han  ikke  kunde  taale  og  lykkeligvis  efter 
Omstændighederne  ikke  havde  Lyst  til,  hvorfor  han  gav 
dem  til  en  aldrende  svensk  Matros,  der  var  næsten  hel- 
bredt efter  et  Benbrud.  Til  Gjengjæld  gik  den  svenske 
Matros  villig  ind  paa  alle  Ferdinands  Meninger  og  Fore- 
stillinger og  .tilsidst  ogsaa  paa  Ideen  om  Ravnen,  som 
Ferdinand  svagt  berørte.  Før  dette  Æventyr  om  Ravnen, 
der  flyver  fra  Island  med  en  Sten  i  Næbbet,  er  blevet 
trykt,  har  det  levet,  og  den  svenske  Matros  havde  hørt 
det,  men  uden  at  faa  Lyst  til  Stenen,  endsige  lade  sig 
føre  en  .Tomme  ud  af  sin  Vej  for  dens  Skyld.  Men  da 
han  mærkede,  at  Ferdinand  havde  Lyst  til  den,  og  da 
det  især  paa  Hospitalet  altid  adspreder  at  beskæftige  sig 
med  saadant  Æventyrligt,  gik  han  nærmere  ind  derpaa 
og  omtalte  Tingen  som  Noget,  der  ikke  usædvanlig  blev 
søgt.  Efter  nogle  Dages  Forlob  kunde  han  til  Ferdinands 
store  Ængstelse  endog  omtale  Sømænd,  der  søgte  eller 
havde  søgt  Ravnen,  og  sluttelig  vidste  han,  hvor  en  af 
hans  Bekjendte  havde  været  nær  ved  at  fange  den,  nem- 
lig ved  Floden  Rio  i  Sydamerika. 

Paa  Hjemvejen  spurgte  Ferdinand  en  Dag  sin  Kapi- 
tajn,  hvor  Floden  Rio  var,  og  Kapitajnen  svarede:  „Ja, 
hvilken  Flod  mener  Du?  Er  det  ikke  Byen  Rio,  Rio  de 
Janeiro?" 

„Nej,  det  er  en  Flod." 

„Ja,  i  Sydamerika  hedde  alle  Floder  Rio;  men  det  er 
vel  saa  Rio  de  la  Plata,  Du  mener?" 

,,Ja,  det  er  det  vel.   Hvor  er  den,  med  Forlov?" 

„Den  flyder  ud  ved  Ruenos  Ayres  og  Montevideo.  Hvis 
Du  vil  have  Hyre  dertil,  er  det  bedst,  Du  gaar  med  til 
England  forst." 

„Ja,  det  er  det  vel,"  svarede  Ferdinand  —  og  blev 
kort  efter,  strax  efter  Resøget  hos  Lisbeth,  tagen  til  Or- 
logstjeneste  som  Halvbefaren  og  udkommanderet  i  en 
Kanonbaad.  Naar  han  altsaa  nu  findes  mellem  Krigerne 
i  den  glorværdige  Tid,  kan  han  hverken  roses  for  poli- 
tisk Forudseenhed  eller  for  krigersk  Længsel.  Sandt  at 
sige  havde  han  ikke  engang  en  god  Vilje,  fordi  Krigen 
kom  hans  Ravn  i  Vejen;  men  visse  Folk  faa  den  gode 
Vilje,  netop  naar  de  skulle  bruge  den,  og  Ferdinand 
gjorde  i  det  Mindste  Noget,  der  bidrog  til  den  Ærger- 
lighed, hvori  en  anden  Ven  af  os,  Kapitajn  Winter,  be- 
fandt sig  om  Morgenen  den  berømte  28de  Maj  1848. 

Kapit.  Winters  Ærgrelse  var  noget  indviklet.  Han  laa 
med  sit  Skib  tilankers  i  Hørup  Hav  og  havde  Intet  at 
bestille.  Der  sagdes  paa  Eskadren,  at  Landhæren  havde 
isinde  at  foretage  noget  Alvorligt,  hvortil  ingen  større 
Skibe  behøvedes;  men  man  fæstede  ingen  synderlig  Lid 
dertil.  Det  var  endnu  i  Krigens  Regyndelse,  inden  de 
glædelige  og  de  sørgelige  Erfaringers  Tid.  Folket  havde 
pludselig,  dels  øf  Minder  om  forgangne  Tider,  dels  af 
Tyskernes  Frygt  for  Orlogsskibe  øst  en  næsten  over- 
troisk Tillid  til  Sømagten.  Marinen,  der  brændte  af  Lyst 
til  at  vise  sig  Tordenskjold,  Willemoes,  Jessen  værdig, 
stod  ikke  (meget  tilbage  for  Folket  i  Tro  og  Tillid,  og 
Kapitajn  Winter  Btod  ikke  tilbage  for  nogen  af  Marinens 
Officerer  i  denne  Henseende.  Naar  man  ikke  forlangte 
hans  og  andre  Skibes  Hjælp,  var  han  overbevist  om,  at 
Intet  kunde  udrettes,  og  at  intet  Alvorligt  vilde  blive 
forsøgt,  at  det  var  kun  for  at  skaffe  sig  en  Adspredelse 
i  Uvirksomheden,  at  han  tidlig  om  Morgenen  hin  Majdag 
lod  sig  ro  op  til  Sønderborg.  Der  var  nogen  Virksom- 
hed; men  den  ærgrede  ham  blot  som  hensigtsløs,  hæs- 
blæsende Travlhed.   Han    traf  inde   i  Sønderborg  en   Sø- 

18« 

officer,    der   halvt    fornøjede,    men    ogsaa   ærgrede   ham 
med  Beretningen  om  en  lille  Begivenhed. 

Et  Par  Kanonbaade  vare  stationerede  i  en  Bugt  og 
vexlede  derfra  jevnlig  Skud  med  Fjenden,  der  opkastede 
Skanser  paa  Kysten.  Saavel  paa  Kanonbaadene  som  ogsaa 
ovre  paa  den  modsatte  Kyst  hørte  man  ofte  om  Natten 
en  sær  Larm  fra  Storskoven,  og  allerede  dengang  udbredte 
sig  det  Rygte,  at  Fjenden  arbejdede  paa  en  Bro,  der  skulde 
kastes  over  Sundet.  En  af  Kanonbaadscheferne  ønskede 
at  erfare  noget  Nærmere  om  Larmen  i  Skoven  og  be- 
sluttede en  Nat  at  gaa  iland  for  at  rekognoscere.  For- 
søget var  farligt,  fordi  Fjenden  stadig  patrouillerede  paa 
Kysten,  og  .Chefen  valgte  derfor  en  Jolle,  der  ikke  skulde 
roes,  men  „vrikkes"  frem,  og  tog  kun  to  Mand  med  sig, 
en  ældre  Matros  og  en  ung  Halvbefaren.  Da  Jollen  i 
den  stille,  skyede  Foraarsnat  havde  lagt  til,  gik  Chefen 
alene  iland.  Et  Kvarters  Tid  efter  hørte  de  to  Mand  i 
Baaden  pludselig  en  bragende,  rullende  Larm,  og  i  deres 
uvilkaarlige  Skræk  antoge  de,  at  Fjenden  var  nær,  og 
skyndte  sig  fra  Land.  Nu  opkom  der  Uenighed  imellem 
dem.  Den  .unge  Halvbefarne  vilde  tilbage  og  vente  paa 
Chefen,  den  Ældre  vilde  ikke  og  mente,  at  Kapitajnen 
naturligvis  var  fangen  eller  omkommen.  „Vi  har  Ordre 
til  at  vente  paa  ham,  vi  maa  være  tro  mod  vor  Kapi- 
tajn,"  sagde  den  Yngre.  —  „Ja,  saa  kan  Du  jo  vade 
iland,  her  er  ikke  mange  Favne  dybt,"  sagde  den  Anden. 
—  „Det  vil  jeg,  saa  har  Du  To  at  hente,"  sagde  den 
Yngre  og  tastede  sig  i  Vandet.  Den  Anden  fjernede  sig 
langsomt  og  nølende;  af  Baadens  Bevægelser  kunde  man 
have  set  hans  indre  Kamp.  Imidlertdi  havde  Skyerne 
spredt  sig,  og  det  var  blevet  maaneklart.  Pludselig  skød 
en  lille  Baad  med  to  Mand  ud  fra  Kysten,  foer  pilsnart 
efter  Jollen  og  indhentede  den;  efter  et  Øjebliks  Forløb 
gled  begge  Baade  ind  mod  Land.  De  to  Slesvigholstenere 
vilde  netop  bringe  deres  danske  Fange  iland,  da  de  uven- 
tede bleve  angrebne,  og  medens  man  endnu  brødes,  kom 
Kapitajnen  tilbage.  1  et  Nu  var  Kampen  afgjort,  de  to 
Baade  giede  igjen  ud,  dennegang  med  tyske  eller  tysk- 
sindede Fanger,  og  paa  høje  Tid  var  det;  thi  et  Minut 
senere  knaldede  Geværskud.  Den  unge  Halvbefarnes  Navn 

var   Ferdinand   Carøe,   og  det   kan   allerede   her   tilføjes, 
at  da  han  var  for  simpel  til  at  blive  Ridder  og  for  ung 
til  at  blive  Dannebrogsmand,  fik  han  en  „Gratifikation 
af  ti  Rigsdaler. 

Det  havde,  som  sagt,  gjort  Kapitajn  Winter  noget  mis- 
modig at  børe  om  denne  Regivenhed.  Han  var  paany 
bleven  mindet  om  Ferdinand,  om  sit  Løfte  til  ham  og 
om  Anledningen,  .til,  at  han  ikke  havde  opfyldt  det.  Han 
vidste  ikke,  om  det  mest  glædede  eller  ærgrede  ham,  at 
„Drengen",  som  ikke  stod  for  ham  i  klart  Lys,  dog  ud- 
mærkede sig;  men  i  alt  Fald  ærgrede  det  ham,  at  hans 
Lærling  skulde  udmærke  sig  under  en  anden  Chef  og 
under  en  Maanedslieutenant,  En,  som  ikke  rigtig  hørte 
til  Marinen.  Nu  laa  samme  eller  en  anden  Maanedslieute- 
nant mod  Nord  i  nogen  Afstand  og  plaffede  paa  Fjen- 
den. Det  var  ærgerligt,  hvis  det  ikke  var  Alvor,  bare  en 
Slags  Skiveskydning,  og  hvis  det  var  Alvor,  var  det  ogsaa 
ærgerligt;  thi  saa  var  det  ikke  den  egenlige  Marine,  der 
udrettede  Sagen. 

Klokken  var  henved  Elleve,  og  Kapitajn  Winter  fik  en 
ny  Grund  til  Ærgrelse,  nemlig  over  Rajonetterne,  der 
blinkede  paa  Rroen  mellem  Sønderborg  og  Dybbel.  Han 
var  inderlig  overbevist  om.  at  det  „igjen"  kun  var  en 
Parade,  en  Manøver,  en  „Øvelse",  hvormed  man  vilde 
gjøre  sig  vigtig.  En  Stund  gik;  man  marscherede  stadig 
over  til  Øvelse.  Da  faldt  der  et  Kanonskud,  saa  endnu 
et  o(g  saa  flere,  og  et  Øjeblik  efter  kunde  man  tydelig, 
skjønt  fjernt,  høre  en  ejendommelig  Raslen,  ligesom  hen- 
ad  en  lang  Linje  —  Geværskud.  Der  var  ingen  Tvivl  om: 
man  sloges.  Kapitajn  Winter  kan  ikke  fremstilles  som 
en  ungdommelig  nordisk  Helt,  der  blev  fortvivlet  over, 
at  han  ikke  var  med,  hvor  Hildur  legede  og  Odins  Ravne 
fik  Føde.  Han  var  en  sund  Mand,  med  Hjertet  paa  det 
rette  Sted,  fremfor  Alt  i  Verden  bange  for  at  blive  trot 
fejg.  Han  holdt  sig  forvisset  om,  at  han  paa  given  Ordre 
vilde  udsætte  sig  for  hvilkensomhelst  Fare;  men  det 
var  kun  en  privat  Overbevisning,  ikke  tydeliggjort  for 
Andre;  thi  Kapitajn  Winter  havde,  oprigtig  talt,  endnu 
aldrig  været  i  Ilden.  Det  pludselige  Faktum,  at  man  sloges 
i   hans    Nærhed,    virkede   desaarsag    paa    ham    med   stor 

Magt.  Hjertet  slog  stærkere  af  Sympathi,  Stolthed  og  en 
besynderlig  Ydmyghed;  han  saa  med  en  Følelse,  der  lig- 
nede Ærefrygt,  hen  til  disse  nys  foragtede  Landsoldater, 
hvoraf  endnu  nogle  vare  paa  Broen,  og  som  gik  frem 
for  om  et  Øjeblik  virkelig  at  møde  Fjenden.  Men  denne 
Følelse,  der  grænsede  nær  til  Sentimentalitet,  varede  kun 
kort.  Han  lod  sig  ro  over  til  Foden  af  Dybbel,  og  der 
gav  han  sig  rask  til  at  stige  op  ad  den  brede,  jevne 
Skraaning,  ikke  for  at  slaas  med,  men  for  at  være  med, 
for  at  se. 

Bagved  en  Hær,  der  slaas,  er  der  altid  stort  Røre: 
ridende  Bud,  der  fare  afsted  i  forskjellige  Retninger, 
fremdragende  Tropper,  tilbagegaaende  Vogne,  Ambulancer, 
Munitionskarrer,  Marketentere,  ventende  Tropper  af  for- 
skjellige Vaabenarter,  spredte  hist  og  her,  hvilende  og 
dog  tilsyneladende  i  Bevægelse,  fordi  de  ere  Dele  af  det 
hele,  store,  bevægelige  Billede,  og  fordi  Øjet,  Sindet,  der 
opfatter  dem,  er  stærkt  bevæget.  Man  kan  let  tage  fejl 
af,  hvor  Kampen  egenlig  er,  især  naar  man  som  Kapitajn 
Winter  nærmer  sig  med  den  Forestilling,  at  Landhære 
stille  sig  op  i  to  lige  Linjer  og  skyde  paa  hinanden. 
I  det  kuperede  Landskab  saa  han,  altsom  han  kom  frem, 
enkelte  spredte  Grupper  i  Krudtrøg,  Ild  glimtede  ud  af 
Røgen;  men  han  troede,  at  Slaget  holdtes  langt  borte, 
hvor  Kanontordenen  lød.  Han  kom  forbi  enkelte  Be- 
kjendte,  der  spurgte,  om  han  var  med  som  Amatør,  men 
forresten  havde  Andet  at  varetage  end  føre  en  lang  Sam- 
tale. Han  undrede  sig  over  den  krigerske  Ro,  de  saa 
hurtig  havde  tilegnet  sig,  og  især  blev  det  ham  paafal- 
dende,  hvor  kraftig  Stemmerne  lød.  Det  var  som  ny- 
stemte  Instrumenter.  En  Officer  tilbød  at  gaa  et  Par 
Skridt  med  ham  og  vise  ham  et  Sted,  hvor  han  kunde 
se  godt.  Undervejs  hørte  Kapitajn  Winter  en  Fugl  fare 
over  sit  Hoved  og  udstøde  en  underlig  Piben.  Han  spurgte 
sin  Ledsager,  hvad  det  var  for  en  Fugl,  hvortil  Officeren 
svarede,  at  det  var  en  Kugle.  „Jeg  skal  aldrig  nægte," 
plejede  Kapitajn  Winter  senere  at  fortælle,  „at  jeg  øn- 
skede mig  ombord;  for,  ikke  at  tale  om,  at  jeg  ikke  havde 
stor  Lyst  til  at  blive  ramt,  saa  havde  jeg  ikke  Lov  til  at 
lade  mig  saare  eller  dræbe  der;  jeg  var  udsat  for  at  ske 

Allanclsens  Ulykker  af  mine  Foresatte  og  blive  udlet  til 
af  hele  Verden,  hvis  jeg  fik  en  Arm  eller  et  Ben  slaaet 
:stykker.  Men  Landofficeren  satte  saadant  et  ækelt  Smil 
op,  og  saa  maatte  jeg  jo  blive." 

Altsaa,  Kapitajn  Winter  blev;  men  han  fandt  snart 
det  Sted,  som  Landofficeren  havde  anvist  ham,  temmelig 
ubehageligt;  thi  der  sang  mange  Fugle.  Med  det  strate- 
giske Blik,  som  Mennesket  hurtig  tilegner  sig  under  saa- 
danne  Omstændigheder,  opdagede  han,  at  et  lille  Stykke 
derfra  var  der  bedre  Dækning,  og  der  stod  ogsaa  en 
lille  Trop  Soldater.  Winter  gik  derhen  og  hilste  paa 
Officeren.  Det  var  Lieutenant  Hansen.  De  havde  ikke 
set  hinanden  siden  hin  Aften  i  Humlebæk,  og  for  Begge 
var  det  vel  ved  i  Hast  at  tænke  tilbage  og  sammenligne 
dengang  og  dette  Øjeblik,  som  om  de  i  de  tidligere  Aar 
havde  ligget  i  en  Bus  og  nu  vare  vaagnede  til  Livet. 
Lieutenant  Hansen  gjengjældte  med  kold  Hoflighed  Kapi- 
taj nens  Hilsen.  Et  Øjeblik  efter  kom  en  Ordonnans  og 
bragte  ham  en  Befaling.  Han  gav  en  kort  Ordre  til  sine 
Folk,  og  i  det  overordenlig  lille  Mellemrum  mellem  Or- 
dren og  dens  Efterlevelse  henvendte  han  sig  til  Kapitajn 
Winter. 

„Hr.  Kapitajn,"  sagde  han,  „da  jeg  sidst  havde  den 
Ære  at  være  sammen  med  Dem,  blev  jeg,  tildels  vel  ved 
egen  Skyld,  bragt  i  en  Situation,  som  i  andre  Armeer 
vilde  have  fort  til  en  Duel  imellem  Dem  og  mig.  Jeg  har 
aldrig  opgivet  Tanken  om  at  slaas  med  Dem.  Men  nu 
foreslaar  jeg  Dem,  at  vi  duellere  ved,  at  De  paa  Deres 
Etats  Vegne,  ved  Siden  af  mig,  hjælper  mine  Folk  med 
at  tage  det  Dige.  Min  Ordre  lyder  derpaa." 

Kapitajn  Winter  havde  ikke  Tid  til  at  overveje.  Paa- 
virket af  Bataillen,  Krudtrogen  og  Lieutenantens  Ord 
handlede  han  „ud  af  det,  som  var  i  ham",  instinktmæs- 
sig, uden  Betænkning;  han  tog  militærisk  til  Huen  og 
vendte  sig  i  Betning  imod   Fjenden  uden  at  svare. 

„Marsch!  Marsch!"  raabte  Lieutenanten  til  sine  Folk, 
„folg  efter  mig  og  den  Herre;  det  er  en  Søofficer;  vis 
ham,  hvordan  vi  kan  slaas  tillands.  Paa  dem,  Karle! 
Hurra! 

Karlene    svarede    med    et    nogenlunde    fast    Hurra    og 

satte  sig  i  Bevægelse.  Et  Par  faldt  strax,  da  de  kom  ud 
af  Dækningen,  og  skjønt  nogle  af  Karlene  studsede,  gik 
Marschen  frem.  Men  Takten,  hvori  Marschen  gik,  var 
for  Kapitajn  Winter  ubehagelig.  Han  nærede  just  ingen 
brændende  Længsel  efter  at  komme  Fjenden  paa  Livet 
og  fægte  mod  Bajonetter,  og  dog  var  Afstanden,  der 
skilte  ham  fra  Fjenden,  yderst  pinlig,  naturligvis  paa 
Grund  af  Sangfuglene,  og  fordi  det  nu  saa  tydelig  viste 
sig,  hvorfra  de  kom;  thi  man  kunde  se  Geværpiberne, 
der  med  den  dødeligste  onde  Vilje  sænkede  sig  for  at 
søge  en  dansk  Mand  ud  til  Fald  eller  Lemlæstelse.  Da 
det  nu  var  imod  alle  Æresregler  at  befri  sig  fra  den 
ubehagelige  Afstand  ved  at  forlænge  den,  ønskede  Kapi- 
tajn Winter  med  en  vis  nervøs  Heftighed  at  forkorte 
den  og  kunde  tilsidst  ikke  modstaa  denne  Lyst.  Han 
vendte  sig  om  til  Karlene  og  raabte.  „Hør  nu,  Manne, 
vi  kan,  den  O —  lyne  mig!  ligesaa  godt  springe  i  det 
som  krybe  i  det!  Alle  Mand,  en,  to,  tre!  bus  paa!"  Der- 
med løftede  han  sin  Stok  og  løb  paa. 

Der  behøves  under  saadanne  nervespændende  Omstæn- 
digheder ofte  kun  ganske  lidt  for  at  vende  Stemningen, 
endogsaa  fra  Forsagthed  til  Heroisme.  Karlene  brølede 
Hurra,  fulgte  tefter,  brølede  endnu  engang,  og  da  Fjenden 
saa,  at  det  skulde  være  Alvor  med  en  Bajonetfægtning, 
forlod  han  Diget  efter  en  med  usikker  Haand  afskudt 
Salve. 

Med  al  Agtelse  for  Jenserne  —  hvorved  vi  jo  i  Reglen 
forstaa  vore  Soldater  af  Landbostanden  —  maa  det  dog 
siges,  at  de,  som  ved  denne  Lejlighed  kom  først  paa 
Diget,  hørte  til  den  „intelligente"  Klasse,  nemlig  foruden 
Søofficeren  og  Lieutenant  Hansen  en  ung  kjøbenhavnsk 
Frivillig.  I  samme  Øjeblik,  som  de  Tre,  næsten  Side  om 
Side,  kom  op  paa  Diget,  bemærkede  den  Frivillige  blandt 
de  vigende  Fjender  en  Underofficer,  som  havde  gjort 
omkring  og  rolig  tog  Sigte  paa  Lieutenant  Hansen,  der 
stod  frit  og  ganske  udsat  for  Kugler  som  en  Skive.  „Tag 
Dem  iagt,  Hr.  Lieutenant!"  raabte  den  Frivillige  og  sprang 
uvilkaarlig  imellem,  idet  han  ligesaa  uvilkaarlig  udstrakte 
Haanden  med  det  afskudte  Gevær  som  for  at  afværge 
eller   dække.    Næsten    i    samme    Nu    faldt   det    fjendtlige 

Skud,  den  Frivillige  vaklede  et  Ojeblik  og  sank  derpaa 
sammen. 

Kapitajn  Winter  havde  ikke  givet  synderlig  Agt  herpaa. 
Da  han  stod  paa  Diget,  vendte  han  sig  imod  Lieutenant 
Hansen,  tog  paa  militær,  kold,  hoflig  Vis  til  Huen,  og 
medens  Lieutenanten  gjorde  Front  imod  ham  og  hilste 
ham  paa  lignende  Maade,  begav  han  sig  paa  Tilbage- 
vejen, vistnok  med  blandede  Følelser  over  at  have  været 
under  en  anden  Mands  Haand,  men  dog  at  have  med 
egen  Magt  og  Vilje  udfort  en  Bedrift,  skjønt  ikke  paa 
rette  Plads  og  rette  Maade,  saa  at  han  ikke  for  Verden 
kunde  gjore  den  til  sin. 

Saasnart  Kapitajnen  havde  vendt  sig,  gik  Lieutenanten 
hen  til  den  Frivillige,  der  havde  reddet  hans  Liv,  for  at 
se,  om  han  var  ganske  død.  Der  var  til  hans  Forundring 
intet  Saar  at  se,  og  ved  nøjere  Eftersyn  viste  det  sig,  at 
Kuglen  havde  ramt  Geværet  og  slaaet  Kolben  ind  mod 
Hjertekulen,  hvoraf   blot  en  Afmagt  var  Følgen. 

Lieutenant  Hansen  behøvede  i  sin  Rapport  ikke  at 
pynte  paa  sin  Bedrift.  Naar  blot  det,  som  havde  givet 
Anledningen,  blev  udeladt,  var  Kjendsgjerningen,  hvor- 
til de  nærmeste  Afdelinger  af  Hæren  havde  været  Vidne, 
betydelig  nok.  Han  behovede  kun  at  melde,  hvad  Klokke- 
slet  han  havde  faaet  Befaling  til  at  tage  en  fjendtlig 
Stilling:  ti  Minuter  efter  var  den  tagen  med  Bajonetten. 
Idet  han  med  rigtig  Takt  afholdt  sig  fra  at  sige  Mere 
end  det  Nødvendige  herom,  tilføjede  han  derimod  en  glim- 
rende Lovtale  over  en  Frivillig,  Menig  Vilhelm  Carøe, 
og  Følgen  heraf  var,  at  den  Menige  blev  gjort  til  Sergeant, 
medens  Lieutenanten   blev   Kapitajn  og  Ridder. 

Den  følgende  Feltpost  bragte  Mdm.  Carøe  i  Nyboder 
Breve  fra  begge  hendes  Sønner,  der  havde  kæmpet  om- 
trent paa  samme  Tid,  den  ene  tillands,  den  anden  til- 
vands. Medens  hele  Byen  var  i  lydelig  Sejrsglæde,  hæ- 
vede Mdm.  Carøes  simple,  naive  Gemyt  sig  ikke  op  til  en 
romersk  Matrones  Stolthed  over  at  have  født  Fædre- 
landet to  af  dets  Sejrvindere.  Hun  var  vistnok  paa  sin 
Maade  glad  og  stolt,  men  som  en  af  de  Mange,  af  hvem 
Fædrelandet,  uden  at  tale  tydelig  og  fortrolig  til  dem, 
forlanger  Ofre;  hun  var  mest  betagen   af  Taknemlighed 

over,  at  Børnene  havde  overstaaet  en  Fare,  og  af  Frygt 
for  de  nye  Farer,  de  kunde  møde  næste  Dag.  Om  Søn- 
dagen gik  hun  i  Kirke  —  i  Abel  Cathrines  Stiftelse  — 
og  idet  hun  ved  Kirkedøren  mødte  Mdm.  Jørgensen,  lod 
hun  hende  gaa  foran.  Mdm.  Jørgensen  saa  hurtig  og  skarpt 
paa  hende  og  spurgte:  „Hvorfor  lader  De  mig  saadan, 
gaa  først,  Mdm.  Carøe?"  —  „Fordi  Vorherre  har  været 
god  imod  mig,"  svarede  Mdm.  Carøe.  —  Videre  talte  de 
ikke  sammen  ved  den  Lejlighed;  men  da  Mdm.  Jørgen- 
sen kom  hjem,  erfarede  hun  af  et  Blad,  som  hendes  Søn 
Garversvenden  læste  for  hende,  det  Nærmere  om  Slaget 
og  hørte,  at  begge  Mdm.  Carøes  Sønner  vare  nævnte  med 
Ære.  Hun  sprang  op,  greb  den  russiske  Selvkoger,  løb 
til  Mdm.  Carøe,  og  med  Udraabet:  „Den  skal  de  have!" 
satte  hun  den  paa  Bordet  og  løb  hjem  igjen. 


FJERDE  KAPITEL 


Livet  var  kommet.  Det  var  der,  men  havde  dog  den 
Egenskab  eller  Fejl,  at  det  ikke  var  saa  tydeligt  og 
haandgribeligt,  at  Enhver  kunde  gaa  hen  og  tage  paa 
det  som  paa  en  varm  Kakkelovn  og  varme  sig.  Det  var 
hvert  Øjeblik  i  nogen  Afstand  fra  Individet,  kaldte  paa 
ham,  fordrede  den  Anstrengelse  af  ham,  at  han  skulde 
indhente  og  gribe  det,  ja  fordrede  Storhed  i  ham  selv, 
for  at  han  skulde  blive  stor  som  det. 

I  den  Skikkelse  havde  Ibald  ikke  forestillet  sig  det 
Liv,  han  saa  længe  havde  raabt  paa.  Det  skulde  være 
kommet  som  et  fuldstændigt  Underværk,  ikke  blot  som 
det  Mærkværdige,  at  der  udenfor  og  omkring  ham  fore- 
faldt et  Thronskifte,  en  Revolution,  en  Nationalkrig,  men 
at  der  inden  i  ham  var  sket  en  tilsvarende  Forandring. 
En  Stund  mærkede  han  —  som  saa  mange  Andre  — 
ikke  Andet  end,  at  han  og  Tiden  var  lige  store.  Den  var 
yderst  livlig,  og  han  var  yderst  livlig.  Han  var  en  af  dem, 

der  dannede  en  Slags  Æresvagt  for  at  forhindre,  at  der 
skete  Olshausen  og  den  ovrige  slesvigholstenske  Depu- 
tation nogen  Overlast.  Han  saa  Folket  i  dets  retfærdige 
Vrede,  og  det  var  ikke  hans  Skyld,  at  Folket  ikke  tii- 
sids t  ved  hans  Formaninger  troede  sig  ustyrlig  vredt 
og  vildt  og  tog  Hævn  over  Parlemen tærer.  Det  var  en  varm 
Dag,  Aften  og  Nat,  og  Ibald  gik  iseng  henad  Morgenstun- 
den med  Følelsen  af  at  have  levet.  Han  meldte  sig  ogsaa 
paa  Centralskolen,  exercerede,  fornam  et  krigersk  Kamme- 
ratliv, digtede  Viser,  besang  Heltegjernmger,  der  skulde 
udfores,  og  han  var  inderlig  overbevist  om,  at  han  vilde 
udfore  dem,  ja  folte  dem  i  visse  Maader  som  allerede 
udførte.  Det,  som  kom  ham  i  Vejen,  var  ene  og  alene 
hans  Fantasi.  Da  efter  Slaget  ved  Bau  nogle  af  de  Saarede 
kom  hertil,  havde  han  det  Uheld  at  se  en  af  dem,  og  fra 
dette  Øjeblik  af  førte  hans  Indbildningskraft  alle  Ba- 
tailler,  hvori  han  deltog,  ufejlbarlig  til  hans  Lemlæstelse. 
Forgæves  søgte  han  at  anbringe  de  forskjellige  Kugler 
i  de  Dele  af  Legemet,  han  bedst  troede  at  kunne  undvære  — 
forgæves;  thi  dels  havde  han,  ret  beset,  ikke  Raad  til  at 
undvære  nogen,  dels  vilde  Kuglen  aldrig  blive  paa  det 
Sted,  han  havde  anvist  den,  men  valgte  et  ubehageligere. 
Det  var  aldeles  ikke  af  Mangel  paa  Tapperhed  eller 
Fædrelandskærlighed,  naar  han  derved  forhindredes  fra 
at  være  i  den  første  Skare  Frivillige,  der  drog  ud;  havde 
hver  af  disse  unge  Mænd  været  saa  fint  begavet  som  han 
og  i  Forvejen  følt  Kuglerne,  saa  vilde  de  maaske  have 
betænkt  sig.  Tapperhed  beror  tildels  paa  en  vis  Blind- 
hed, Fatalisme,  Tankeløshed  eller  desl.,  og  Ibald  var 
ikke  udrustet  med  denne  Mangel.  Men  det  blev  ham  efter- 
haanden  pinlig  klart,  at  der  var  aabnet  et  Svælg  imellem 
hans  virkelige  Person  og  den  Person,  han  vilde  være. 
Ovre  paa  den  anden  Side  af  Svælget  stod  en  glimrende. 
Skikkelse,  en  idealiseret  Ibald,  den  rigtige  Ibald,  den, 
som  Vorherre  oprindelig  havde  paatænkt  —  og  paa  denne 
Side  stod  en  Taageskikkelse,  en  Skifting,  hvori  hans  Be- 
vidsthed boede,  men  som  han  ikke  vedkjendte  sig.  Han 
søgte  at  bygge  en  Bro  over  Svælget,  enten  for  at  faa  Taage- 
skikkelsen  over  i  Faren  og  Idealiteten,  eller  for  at  faa 
den  ideale  Skikkelse  under  et  eller  andet  Paaskud  brast 

tilbage  paa  denne  Side.  I  den  Anledning  raadførte  han  sig 
først  med  Ask,  siden  med  Simon  Levi. 

Ask  blev  ligefrem  bange  for,  at  Ibald  ved  at  gaa  i  Krig, 
ved  at  se  Livet  stort  og  leve  det  med,  skulde  blive  en 
uafhængig,  stor  Digter.  Han  kunde  ikke  betvinge  denne 
Frygt,  men  var  ikke  saa  uhonnet  at  raade  Ibald  fra  at 
søge  sin  Lykke.  Han  sagde:  „Ja,  naar  Du  ikke  bliver 
skudt  eller  lemlæstet  eller  dør  paa  et  Lazareth,  saa  er 
det  Noget!  Ved  at  vove  Livet  vinder  man  Livet,  siger 
Schiller.  Var  jeg  ikke  Embedsmand  og  bunden  til  Byen 
ved  min  Pligt,  gik  jeg  rimeligvis  med,  for  herligt  maa  det 
være.  Kom  man  hjem  med  en  Arm  eller  et  Ben  mindre, 
var  man  en  Helt  for  hele  sit  Liv." 

Dette  var  netop,  hvad  Ibald  kunde  sige  selv,  og  han 
gik  til  Levi  for  at  faa  et  bedre  Raad. 

„Jeg  har  tænkt  paa  at  gaa  med  som  Frivillig,"  sagde 
han  melankolsk-rolig  som  den  Mand,  der  har  opgjort 
sit  Livs  Regnskab. 

Levi  udbrød  med  stor  Iver:  „Øj!  I  Krig!  De  gjør, 
De  kan  gjøre  en  Mitzve  ....  De  forstaar  ikke  Ordet, 
Hr.  Ibald  ....  hvad  skal  jeg  sige?  ....  Det  er  en  barm- 
hjertig Handling,  som  Vorherre  sætter  paa  Regning  og 
lønner  Dem." 

„Barmhjertig?  Da  kan  jeg  dog  ikke  forstaa,  hvad  Barm- 
hjertighed det  er  at  slaa  Tyskere  ihjel.  Jeg  troede  ikke, 
De  var  saa  blodtørstig,  Hr.  Levi." 

„Och,  Hr.  Ibald,  De  misforstaar  mig,"  svarede  Levi, 
„Det  er  ikke  længer  siden  end  igaar,  saa  kom  jeg  op 
til  en  Vexeler,  jeg  kjender;  han  klagede  sig  jammerlig, 
han  sad  ganske  ene  paa  Kontoret.  Hvorfor?  Hans  to 
Kommiser  var  løbne  til  Exercerskolen  og  vilde  gaa  i 
Krig!  Ellers  kan  de  Danske  ikke  slaa  de  Tyske!  Det  er 
ingen  Spøg,  Hr.  Ibald,  for  en  Mand,  der  sidder  i  et  Ge- 
schåft  og  har  Familie  og  sidder  for  en  stor  Husleje  og 
med  fremmede  Penge  mellem  Hænder.  Tror  De,  han 
kunde  gaa  paa  Børsen?  Da  Klokken  var  Fire,  var  den 
ene  af  Kommiserne  saa  naadig  at  komme  hjem  uden  at 
sige  saa  meget  til  sin  Principal  som:  Undskyld.  Sige 
dem  Noget,  det  tør  man  ikke;  de  vil  forsvare  Landet  og 
jage  Tysken  ud,  pyscht,  de  er  store  Herrer!  Principalen 

skal  maaske  endnu  borste  deres  Stovler,  naar  de  vil  gaa. 
Nu  spor  jeg:  er  det  Ret.'  Der  er  hundrede  unge,  stærke 
Personer,  der  gaa  paa  Gaden  og  slide  Stenbroen  og  ikke 
tage  sig  nogen  Verdens  Ting  for;  de  burde  gaa  i  Krig 
og  jage  Fjenderne  ud  og  lade  Kommiserne  sidde  hjemme! 
Om  Forladelse,  Hr.  Ibald;  jeg  mente  ikke,  at  De  slider 
Stenbroen,  Hr.  Ibald,  men  De  er  en  løs  og  ledig  ung 
Mand,  og  Vorherre  vil  lægge  sin  Velsignelse  deri,  naar  De 
gaar  i  Stedet  for  de  To  eller  blot  den  ene  af  dem!" 

„Naa,  saadan!  —  Ja,  men,  Hr.  Levi,"  svarede  Ibald, 
„en  Frivillig  kan  ikke  gaa  i  Stedet  for  en  anden  Fri- 
villig. Naar  jeg  gaar,  blive  vi  Tre." 

„Naar  vil  De  gaa,  Hr.  Ibald?"  spurgte  Levi  nedslaaet 

„Jeg  ved  ikke  rigtig  endnu.  Jeg  kunde  have  stor  Lyst 
til  at  gaa  til  Kavalleriet." 

„De  kan  vist  blive  en  net  Husar,'  sagde  Levi  be- 
undrende. 

„Ja;  men  det  er  kjedeligt,  nu  har  jeg  gaaet  og  lært 
Infanteri-Exercitsen. " 

„Kan  det  skade  Dem,   Hr.   Ibald,   naar  De  rider? 

„Nej,  det  vil  jeg  ikke  sige;  men  jeg  er  i  Forlegenhed. 
Nu  har  jeg  spildt  saa  megen  Tid  med  at  gaa  paa  Central- 
skolen, og  inden  jeg  kommer  fra  Rideskolen,  kan  Krigen 
være  forbi." 

Simon  Levi  kastede  et  skraa  Blik  op  paa  Ibald  og 
sagde  efter  en  lille  Pavse:  „Jeg  havde  engang  en  god  Ven, 
han  hed  Ascher  Nathan.  Har  De  kjendt  ham?  Nej,  De 
har  vist  ikke  kjendt  ham,  Hr.  Ibald.  Han  havde  aldrig 
været  i  Vandet;  men  det  var  en  varm  Sommer,  og  Dok- 
toren raadede  ham  til  at  lære  at  svømme.  Han  gik  ned 
til  Frederiksholms  Kanal  og  lejede  en  Baad  og  en  Matros, 
der  skulde  sejle  ud  med  ham  og  lære  ham  at  svømme. 
Just  som  han  vilde  gaa  i  Baaden,  kom  en  af  hans  Ven- 
ner forbi  og  sagde:  „Nathan,  hvad  vil  Du  der?  Kom 
heller  med  mig  til  Ryssensten;  der  er  en  Matros  og  et 
Svømmebelte,  det  er  bedre."  Saa  gik  Nathan  med  ham 
og  kom  til  Ryssensten,  og  da  han  var  bleven  klædt  af 
og  skulde  springe  ud,  sagde  han:  „Nej,  jeg  kan  ikke, 
jeg  har  en  Baad  ved  Frederiksholms  Kanal." 

„Hvad    mener    De    med    det?"    spurgte    Ibald    blodrød. 

„Hvad  jeg  mener  med  det,  Hr.  Ibald?  Ingenting,  Hrv 
Ibald.  Jeg  mener  bare,  at  det  var  stor  Skade,  at  han 
havde  den  Baad  liggende  ved  Frederiksholms  Kanal,  ellers 
var  han  sprungen  ud  ved  Ryssensten.  Saadan  er  det 
ogsaa  Skade,  at  De  har  lært  tilfods,  ellers  gik  De  i  Kri- 
gen tilhest." 

„Det  gjør  jeg  alligevel,  min  gode  Levi,  det  skal  jeg 
vise  Dem!"  raabte  Ibald  og  gik  lige  op  til  Krigsministeriet; 
men  paa  Trappen  kom  Fantasierne  igjen;  hans  Hest 
var  skudt,  han  laa  saaret  under  den,  andre  Ryttere  vare 
ved  at  ride  over  ham,  han  kunde  ikke  faa  sit  Ben  ud  og 
krybe  bort  —  og  saa  stærk  var  denne  Fantasi,  at  han 
ikke  kunde  flytte  Foden,  før  han  vendte  sig  for  at  gaa 
ned  ad  Trappen. 

Man  vender  ikke  om  paa  en  saadan  Maade  og  ved  en 
saadan  Lejlighed  uden  at  føle  temmelig  betydelige  Virk- 
ninger deraf  i  sit  Sind.  Ibald  var  tilmode,  som  om  No- 
gen havde  rusket  og  rystet  i  ham,  indtil  Livet  næsten  var 
af  ham,  og  sluttelig  slængt  ham  tilside  som  en  Karklud-i 
Han  samlede  sig  selv  op,  og  i  uvilkaarlig  Længsel  efter 
at  finde  en  skjult  Krog  begav  han  sig  til  Humlebæk,  til 
Else  Frederiksen  og  hendes  Fader.  Hans  Forelskelse  var 
næsten  gaaet  over,  eller  Magten  til  det  Vovestykke  at 
begære  Else  var  ogsaa  rystet  af  ham.  Selv  den  rolig- 
venlige  Maade,  hvorpaa  hun  efter  Sædvane  modtog  ham, 
syntes  ham  tvungen;  men  endelig  fik  han  dog  Magt  til  at 
sætte  et  Smil  op  og  i  en  Tone  som  den,  hvori  maaskQ 
Digteren  Horats  talte  om  sit  ved  Pharsalus  „ikke  vel 
efterladte"  Skjold,  sige  hende  den  Sandhed,  at  han  ikke 
var  kommen  i  Krig. 

„Der  skal  jo  ogsaa  Nogen  til  at  blive  hjemme,"  svarede 
Else. 

Den  brave  Pige!  I  Stedet  for  at  kalde  det  urigtigt 
anviste  hun  det  Plads  som  det  Næstbedste,  og  dette  gav 
Ibald  Mod  til  den  Beslutning,  nu  at  blive  en  stadig  Mand 
og  nedsætte  sig  i  Humlebæk  som  Else  Frederiksens  Hus- 
bond; men  da  han  tilkjendegav  sit  Ønske,  mødte  han  hos 
Else  en  rolig  og  høflig,  men  aldeles  bestemt  Vægring. 

Nu  havde  Ibald  det  sidste  af  alle  hellige  Motiver  til  at 
gaa  i  Krig:  ulykkelig  Kjærlighed;  den  berøvede  ham  endog 

hans  sidste  Tilflugtssted,  det  fredelige  Logi  i  Humlebæk, 
og  da  Fisker  Frederiksen  netop  i  samme  Stund  fik  Be- 
sog  af  en  fjern  Beslægtet,  en  Slagter,  der  rejste  omkring 
for  at  opkjobe  Stude  til  Armeen  og  var  i  en  Slags  Uni- 
form, fik  Ibald  en  pludselig  Ide,  som  han  hastig  ud- 
førte —  han  gik  til  Intendanturen. 

Man  sige,  hvad  man  vil :  det  var  hans  Plads.  Kjærlig- 
heden, der  blev  det  Afgjorende  i  Beslutningen,  forte  ham 
ogsaa  rigtig  i  Valget.  Der  er  ved  Intendanturen  stadig 
Lejlighed  til  at  komme  i  Fare;  men  man  soger  den  ikke, 
eller,  hvis  man  i  et  livligt  Øjeblik  vil  soge  den,  komman- 
deres man  ikke  til  den,  hvilket  netop  er  Soldatens  Ube- 
hagelighed. Derimod  har  man  stadig  det  Oplivende  ved 
Faren:  man  horer  den  tordne,  man  paavirkes  af  de  man- 
dige Skikkelser,  der  under  Trommeslag  eller  Trompet- 
skrald  rykke  imod  den,  Ens  hele  Sjæl  følger  med,  men 
Ens  Legeme  ikke.  Imidlertid  kan  Ens  Legeme,  ledet  af 
nogen  Aand,  ved  en  trofast  Pligtopfyldelse  bidrage  til  at 
holde  Kraften  og  Modet  oppe  i  Krigerne  ved  at  forsyne 
dem  med  Mad  og  Drikke,  saa  at  man  i  Virkeligheden 
gjør  Nytte  i  Felten,  har  en  god  Samvittighed  og  overfor 
de  Borgerlige  er  i  Uniform,  er  en  Mand,  der  har  lugtet 
Krudt  og  set  Blod. 

Derfor  blev  Ibald  ogsaa  øjeblikkelig  et  lykkeligt  Men- 
neske i  Krigen,  saa  lykkelig,  at  han  i  Øjeblikke  næsten 
troede  den  anstiftet  blot  for  hans  Skyld,  medens  Sand- 
heden dog  var,  at  han  undertiden  blev  brugt  som  ringe 
Redskab,  ikke  blot  af  Intendanturen,  men  af  selve  Skæb- 
nen, hvilket  navnlig  var  Tilfældet  ved  et  af  hans  bedste 
/Eventyr,  et,  der  bragte  ham  i  Berøring  med  Oberst- 
lieutenant  Winter  og  en  anden  af  vore  Bekjendte. 

Oberstlieutenanten  havde  strax  ved  Krigens  Udbrud 
tilbudt  sin  Tjeneste,  som  ogsaa  var  bleven  modtagen; 
men  ved  en  af  de  Tilfældigheder,  der  kunne  indtræde  i 
Krigstid  og  se  ud  som  Uretfærdighed,  havde  han  paa 
hin  Tid  faaet  Kommandoen  over  en  lille  Styrke,  der  laa 
paa  et  afsides  Sted  i  Jylland  og  under  større  Bevægel- 
ser næsten  blev  glemt.  Dette  var  naturligvis  Oberstlieute- 
nant  Winter  meget  imod,  fordi  han  var  en  tapper  Mand; 
men    han    var    Soldat    af    den    gamle    Skole,    og  skjønt 

han  var  Oberstlieutenant,  tiltog  han  sig  end  ikke  saa 
meget  som  de  nye  Lieutenanter  at  knurre  eller  kriti- 
sere; han  vedligeholdt  i  „Bataillonen",  som  hans  Styrke 
kaldtes,  Orden,  Disciplin  og  Agtpaagivenhed  med  samme 
rolige  Energi,  som  om  Fjenden  havde  staaet  for  Byens 
Porte  (hvis  han  havde  været  i  en  By  med  Porte). 

Dersom  der  havde  manglet  noget  synligt  Bevis  paa, 
at  hans  Stilling  virkelig  havde  noget  Krigersk  ved  sig, 
saa  fik  han  det  en  Dag  derved,  at  der  ankom  Flygtninge 
af  den  danske  Hær.  Den  flygtende  Styrke  bestod  af  et 
Medlem  af  den  danske  Intendantur,  Hr.  Ibald,  i  fuld, 
næsten  ny  Uniform,  omtrent  som  en  Lieutenant,  men 
med  en  Dolk  i  Stedet  for  Kaarde,  en  Feltslagter,  lige- 
ledes i  en  Slags  Uniform,  og  henved  en  Snes  Stude  med 
deres  Drivere.  Dette  Korps  havde  ved  Bygtet  om,  at  Fjen- 
den havde  vist  sig  nogle  Mil  østlig,  nordlig  og  sydlig 
for  det,  vendt  sig  imod  Vest  og  var  i  saa  forcerede 
Marscher,  som  Studene  kunde  udholde,  naaet  til  den 
fjerne  danske  Station,  stadig  og  heftig  forfulgt  af  Bygter 
om    Fjendens    Fremtrængen    fra   alle   Sider. 

Det  medbragte  et  ikke  uvigtigt  Bevis  paa,  at  dets  Frygt 
og  Forsigtighed  ikke  havde  været  uden  god  Grund,  nem- 
lig en  tysk  Spion,  som  det  havde  opfanget.  Paa  Heden,  et 
Sted,  hvor  fire  Veje  mødtes,  havde  det  set  en  efter  Om- 
stændighederne mistænkelig  udseende  Person  sidde  til- 
syneladende fordybet  i  Tanker.  En  saadan  Grublen  og 
Fordybelse,  medens  de  selv  vare  saa  agtpaagivende,  var 
ikke  naturlig,  men  aabenbart  paataget  i  Øjeblikket  for  at 
skjule  en  Spejden.  Personen  var  ung  og  havde  i  det 
Ydre  givet  sig  Skin  af  at  være  Haandværkssvend ;  men 
da  han  blev  forhørt,  kunde  han  ikke  forevise  nogen 
Vandrebog,  og  skjønt  han  lod,  som  om  han  kunde  tale 
Dansk,  var  der  tyske  Ord  imellem.  Derfor,  og  da  de 
ikke  tiltroede  sig  selv  Bet  over  Liv  og  Død,  førte  de  ham 
med  som  Arrestant  og  afleverede  ham  til  Oberstlieutenant 
Winter. 

Arrestanten  var  Morten  Carøe. 

Efter  at  have  udlært  i  Flensborg  var  han  draget  paa 
Vandring  og  havde  i  nogen  Tid  opholdt  sig  i  den  fabrik- 
rige  Wupperdal.    Det   bør   ikke  indtage   Publikum   imod 

ham,  at  han  gjorde  sig  mistænkt  for  Ibald  ved  en  vis 
Tyskhed.  Morten  var  inderlig  dansk,  men  havde  aldrig 
reflekteret  over  sin  Danskhed,  saa  at  det  ikke  faldt  ham 
ind,  at  han  begik  Synd  imod  sin  Nationalitet  ved  at 
bruge  tyske  Ord.  Men  han  kunde  i  alt  Fald  ikke  have 
undgaaet  det  Hjemme  havde  han  Intet  lært,  og  da  han 
traf  Tanker  og  Forestillinger,  som  svarede  til  hans  Hang 
og  Begavelse,  og  som  han  kunde  tilegne  sig,  mødte  de 
ham  i  tysk  Form.  Navnene  paa  Maskiner  og  deres  Be- 
standdele, paa  Fabrikata,  Haandværksgjenstande  o.  s.  v. 
fik  han  ogsaa  paa  Tysk.  Da  han  aldrig  havde  set  noget 
Storre  end  det  tyske  Fabrikvæsen,  troede  han,  at  det  var 
Verdens  Største,  og  med  Beundringen  for  Fabrikvirksom- 
heden fulgte,  uden  at  han  lagde  Mærke  dertil,  Beun- 
dring for  Folket  og  dets  Sprog.  Man  har  set  Lignende  fore- 
gaa  i  det  Store;  Beundringen  for  Frederik  den  2den  og 
Preusserne  i  Syvaarskrigen  bragte  alle  dannede  Danske 
til  at  se  med  Ærbødighed  eller  Ærefrygt  paa  preussiske 
Uniformer,  preussiske  Sædvaner  og  Uvaner,  forsøge  at 
efterligne  dem  og  tilegne  sig  det  Sprog,  som  hørte  til 
dem.  Imidlertid  forhindrede  alt  det  Anførte  ikke,  at  da 
Krigen  udbrød  og  Fabrikarbejderne  bleve  grebne  af  Avis- 
artiklernes Lidenskab,  tog  Morten  sine  Prygl  paa  de 
Danskes  Side,  og  et  saadant  Slagsmaal  gav  Anledning  til, 
at  han  blev  hjemsendt  med  Tvangspas.  I  Holsten  havde 
man  bestjaalet  ham  for  dette  og  andre  Papirer,  og  han 
kunde  maaske  selv  ikke  gjort  Bede  for,  hvorledes  han 
var  kommen  igjennem  Armeernes  Linjer  og  op  paa  de 
jydske  Heder.  I  det  Øjeblik,  da  Ibald  og  Slagteren  traf 
ham,  sad  Morten  fordybet  i  Erindringen  om  det  Para- 
dis af  Bøg,  Damp,  gloende  Jern,  Hammerslag,  Spindel- 
snurren, Piben  og  Baslen,  som  han  havde  maattet  for- 
lade; det  hele  fremmede  Væsen  levede  i  hans  Sind,  og 
nogle  af  dets  Ord  vare  paa  hans  Tunge  netop  i  de  første, 
korte  Sætninger,  der  vare  tilstrækkelige  for  Ibald  til 
at  betragte  ham  som  tysk  Spion. 

Oberstlieutenant   Winter   overbeviste   sig  snart  om,   at 

intet  levende  Væsen  var  fjernere  fra  Politik  og  Statsfor- 

ræderi  end  Morten  Carøe;  men  han  vilde  hverken  nægte 

sig    selv    eller    Ibald    Anerkjendelsen    for,    at    der   havde 

II   Goldschmidt  i  Folkeudgave.  VI  19 

været  Fare  i  Nærheden,  hvorfor  han  baade  indsendte 
en  passende  Rapport  og  gav  Ibald  Kvittering  for  at  have 
indbragt  en  Fange.  Han  kunde  nu  g  jerne  ladet  Morten 
Carøe  gaa  med  en  Advarsel  om  ikke  oftere  at  lade  sig 
finde  af  Ibald;  men  dels  for  at  bevare  et  Minde  om  Krigs- 
faren, dels  fordi  Morten  saa  medtaget  ud  efter  sin  tvungne 
Vandring,  beordrede  han  ham  til  som  politisk  Mistænkt  at 
blive  i  Kroen  paa  offenlig  Bekostning  indtil  videre,  uden  sat-, 
den  Tvang  end  den,  at  han  skulde  være  hjemme  om  Aftenen 
ved  Tappenstreg.  Tiltrods  for  denne  Mildhed  i  Fangen- 
skabet følte  Morten  det  som  en  stor  Tort,  der  var  over- 
gaaet  ham,  og  glemte  kun  sin  Harme  og  Sorg,  naar  han 
var  i  Smedjen.  Han  fortalte  Smeden  om  alle  de  mærk- 
værdige Ting,  der  kunde  udrettes  i  en  stor  Smedje,  og 
vilde  have  ham  til  at  gjøre  adskillige  Forandringer  i  sin 
lille;  men  Smeden  var  stædig  som  en  Kariolhest,  skjønt 
han  gjerne  hørte  paa  Morten.  Oberstlieutenant  Winter  blev 
Vidne  til  en  saadan  Scene  og  fik  Lyst  til  at  passiare  lidt 
med  Morten,  om  ikke  for  Andet,  saa  for  Tidsfordrivs 
Skyld  —  thi  han  skjulte  ikke  for  sig  selv,  at  han  kje- 
dede  sig,  at  han  hverken  havde  Krigens  eller  Fredens  Be- 
hageligheder, men  blev  godt  lønnet  blot  for  ikke  at  vide, 
hvad  han  det  meste  af  Døgnet  skulde  gjøre  ved  sig  selv. 
Morten  betroede  ham  strax  hele  sin  lille  Historie,  ud- 
talte sin  glødende  Begejstring  for  det,  han  havde  det 
derude,  og  tilføjede  som  en  Hemmelighed,  at  han  dels 
havde  set  Ting,  som.  man  endnu  ikke  havde  set  her, 
og  som  med  største  Fordel  kunde  efterlignes,  dels  til- 
troede han  sig  selv  at  have  gjort  en  Opfindelse,  hvor- 
ved et  vist  Fabrikat  kunne  tilvirkes  hurtigere,  billigere! 
og  bedre,  end  noget  Menneske  skulde  tro,  og  hvorved 
kunde  tjenes  endnu  Mere.  „Havde  jeg  blot  maattet  blive 
dernede,"  saaledes  sluttede  Morten,  „saa  skulde  jeg  nok 
have  faaet  min  Maskine  gjort,  for  der  er  Folk  driftige, 
der  gjælder  ingen  Personsanseelse ;  man  siger:  „Hvad 
duer  Du  til?  Duer  Du,  saa  er  Du  min  Mand"," 

Naar  man  kommer  i  Berørelse  med  et  Geni,  saa  indtræ- 
der Et  af  To:  enten  gribes  man  og  bliver  Troende,  eller 
man  anser  Manden  for  gal,  plaget  af  en  fix  Ide.  Der  var 
i  nogle  Øjeblikke  Fare  for,  at  Oberstlieutenanten  skulde 

antage  det  Sidste;  thi  saasnart  han  begyndte  at  spørge 
paa  en  Maade,  der  nærmede  sig  det  Videnskabelige,  var 
Morten  forvirret  og  gav  Svar,  der  syntes  at  forraade  den 
største  Ukyndighed.  Men  han  saa  saa  sund  og  ærlig 
ud,  og  han  sagde  med  den  særegne,  koncentrerede,  dunkle 
Sam  viden  med  sig  selv,  der  gjor  den  Slags  Mennesker  enten 
rorende  eller  afskrækkende:  „Jeg  kan  ikke  strides  med 
lærde  Folk;  men  bare  jeg  kunde  gjore  en  Prove!" 

Nu  indtraadte  Oberstlieutenautens  ejendommelige  Man- 
gel paa  Snuhed  eller  Mangel  paa  at  kunne  lægge  en  Plan. 
Han  sagde  ikke  til  sig  selv:  „Maaske  kan  man  drage 
Fordel  af  dette  Menneske."  Han  troede  paa  sin  egen 
Godmodighed  og  sin  Lyst  til  at  fordrive  Tiden,  da  han 
sagde  til  Morten:  „Hvis  De  kan  lave  en  Model  eller  en 
lille  Prove,  som  De  siger,  og  den  ikke  koster  for  meget, 
saa  vil  jeg  hjælpe  Dem."  Og  da  Morten  af  Forbavselse  og 
Henrykkelse  knap  kunde  tale,  vedblev  Oberstlieutenanten : 
„Lad  mig  vide,  hvad  det  koster  at  gjore  en  saadan  Mo- 
del, saa  lille  som  mulig,  men  brugelig.  Tag  saa  til  nær- 
meste Kjobstad  og  gjor  Indkjøb,  og  bruger  De  Haand- 
værkere,  saa  finder  vi  nok  nogle  flinke  FolkiBataillonen." 

Da  General  Napoleon  Bonaparte  rejste  til  Armeen  i 
Italien,  som  manglede  Sko,  Klæder  og  Levnetsmidler, 
men  som  under  hans  Ledelse  skulde  bemægtige  sig  Konge- 
riger, var  han  ikke  lykkeligere  end  Morten,  da  han  gjorde 
den  lille  Rejse  for  at  indkjøbe,  hvad  der  behovedes  for  at 
lade  hans  Tanker  komme  sejrrig  ud  i  Jernform.  Og  for 
at  blive  i  Lignelsen  mellem  Stort  og  Smaat:  General 
Napoleon  Bonaparte  sov  ikke  mindre,  var  ikke  mindre 
rastløs  virksom,  havde  paa  sin  Maade,  medens  Hæren, 
gik  fra  Sejr  til  Sejr,  ikke  skjønnere  Fremtidssyner,  end 
Morten  Carøe  havde  paa  sin  Maade,  medens  den  ene 
Vanskelighed  blev  overvunden  efter  den  anden,  uden  at 
Morten  selv  kunde  forklare  hvordan.  Og  da  endelig  Barras 
i  Direktoriets  Navn  mellem  tagne  Faner  takkede  den  unge 
General,  var  Sejrherren  knap  stoltere  end  Morten  Carøe, 
da  Oberstlieutenant  Winter  stod  ved  Maskinen  og  sagde. 
„Den  gaar,  Pinedød!" 

Oberstlieutenant  Winter  var  vel  noget  Gourmand,  men 
ogsaa  en  ganske  god  Økonom,  og  da  han  for  Øjeblikket 

19« 

ikke  blot  havde  fuld  Gage  i  Stedet  for  Pension,  men 
ogsaa  Kantonnementstillæg,.  Havre  til  adskillige  Heste 
o.  is.  v.,  o.  s.  v.,  kunde  han  afse  en  Sum  Penge  til  videre 
Udvikling  af  Mortens  Maskinvæsen.  Men  han  vilde  dog 
ikke  selv  bære  den  hele  Risiko  og  skrev  derfor  til  Krog, 
gav  ham  Beretning  om  sin  Opdagelse,  om  de  Midler, 
han  havde  anvendt  for  at  overbevise  sig  om,  at  den 
unge  Mekanikers  Opfindelse  var  baade  ny  og  brugbar, 
og  foreslog  endelig  Krog  som  en  Mand,  der  var  aner- 
kjendt  baade  for  Velgjørenhed  og  for  omfattende  Inter- 
esser, at  han  skulde  komme  Foretagendet  til  Hjælp  med 
et  Laan,  som  han,  Winter,  troede  at  kunne  moralsk 
garantere,  ligesom  han  selv  havde  vovet  Penge  i  Fore- 
tagendet. Krog  var  ikke  uvillig  og  raadede  blot  til,  at 
naar  man  vilde  anlægge  Noget  af  den  Slags,  Pladsen 
da  blev  valgt  nær  ved  en  Havn  eller  gode  Kommunika- 
tionsmidler, om  mulig  ved  et  Vandløb,  og  i  alt  Fald  ikke 
paa  et  Sted,  der  var  udsat  for  fjendtlig  Forstyrrelse.1 
Da  Oberstlieutenanten  og  Morten  overlagde  disse  gode 
Raad,  som  maaske  tildels  hidrørte  fra,  at  Krog  vilde 
have  det  Sted,  hvor  han  anbragte  Pengene,  ikke  for  langt 
fra  Haanden,  kom  de  Skridt  for  Skridt  derhen,  hvor 
Mortens  hemmelige  og  inderlige  Ønsker  droge  ham:  til 
hans  Hjemstavn,  til  Egnen  ved  Helsingør,  og  i  en  Skov, 
ved  et  Vandløb,  ikke  langt  fra  en  gammel  Vandmølle, 
blev  ogsaa  Begyndelsen  gjort. 


FEMTE   KAPITEL 


Nogen  Tid  efter  Slaget  ved  Fredericia  —  hin  højtids- 
fulde Kamp,  et  af  de  faa  Slag,  Historien  kjender,  der 
forefaldt,  som  om  det  var  digtet:  en  Holmgang  i  vældig 
Skikkelse,  personligt  Fjendskab  mellem  de  16,000  paa 
den  ene  Side  og  de  16,000  paa  den  anden  Side;  her  de 
Tro,  der  gaa  til  Angreb,  hist  de,  som  have  brudt  Eden 
og  vente  bag  stærke  Skanser,  afsondrede  fra  de  øvrige 

Fjender,  der  ere  i  Landet  og  fore  Krigen  uden  Liden- 
skab; her  den  dybe  Overbevisning  om  en  retfærdig  Sag, 
men  hos  hver  Enkelt  den  ligesaa  dybe  Følelse  af,  at 
naar  der  skal  sejres,  „maa  idag  Ingen  vige",  hist  den 
bitre,  hadefulde  Længsel  efter  ved  sit  Held  at  bevise 
sin  Ret;  en  Nat,  der  bliver  lys  af  Kanonskud  og  rød 
al  Blod ;  en  Morgendæmring,  der  efter  Aarhundreders  For- 
lob gjenser  den  nordiske  Natur  i  utæmmelig  Barskhed, 
Krigere,  der  „uden  Taktik"  trampe,  kravle,  hugge,  bide 
sig  frem  til  Sejr;  en  Morgensol,  der  stiger  i  al  sin  Her- 
lighed og  hilser  den  fuldbragte  Daad,  men  af  Hærforeren 
et  Ojeblik  bliver  antaget  for  Aftensol  —  saa  fuld  af 
Handling  var  Tiden  blevet  —  —  kort  efter  dette  Slag 
fandt  Indtoget  Sted:  en  stor  Del  af  Hæren  samledes 
udenfor  Kjøbenhavn  for  paa  en  bestemt  Dag  at  drage 
ind  og   blive   hilst   af  Hovedstaden. 

Da  de  stillede  for  at  drage  ind,  vare  Soldaterne  i 
glad,  let  Lune,  de  ventede  en  lystig  Dag;  hvad  der 
skulde  ske,  stod  for  dem  som  en  Slags  Kommers.  Som 
det  hænder  i  de  fleste  Armeer,  havde  de  under  Feltlivet 
faaet  Ringeagt  for  Civilisterne  og  navnlig  for  Kjøben- 
havnerne;  der  lurede  allerede  dengang  i  Hjerterne  et 
lille  Nag,  man  vidste  selv  ikke  ret  hvorfor,  undtagen 
det  skulde  være,  „fordi  de  sad  hjemme,  medens  vi  døjede 
Ondt". 

Fra  de  Kommanderendes  Ansigter,  fra  alle  Omgivelser, 
fra  Luften,  kom  en  Fornemmelse  af  Højtidelighed;  Byen, 
der  laa  tavs  i  det  Fjerne,  havde  det  besynderligste  Tru- 
ende ved  sig,  rugede  over  et  Udbrud,  man  ikke  kunde 
forestille  sig  —  sentimentalt,  med  store  Taler?  Tale  kunde 
Civilisterne,  det  vidste  man ;  men  bagved  dem  vilde  mange 
af  dem,  som  nu  kom,  søge  Slægt,  Venner,  Kjærester  — 
hvad  vilde  det  Hele  blive?  Hjertet  bævede  lidt  af  For- 
ventning; men  man  tog  sig  sammen,  smilede  og  snoede 
paa   Knebelsbarten. 

Vilhelms  Bataillon  var  blandt  de  første,  der  rykkede 
ind.  Man  satte  sig  i  Marsch,  man  gik  nærmere  „til  Ko- 
medien eller  Melodramet "  —  som  en  ung  Officer  sagde  — ; 
endel  spredte  Hilsener  kom  undervejs;  Knebelsbarten 
var   stadig   snoet   opad    —    —   da    horte  man,   idet   man 

marscherede  over  Fæstningsgraven,  et  Udbrud,  der  ikke 
alene  overdøvede  Bataillonsmusiken,  men  syntes  at  fylde 
Rummet  mellem  Jord  og  Himmel.  Det  kom  fra  Volden, 
saa  langt  man  kunde  øjne,  fra  de  dybe  Gader,  fra  Hu- 
sene, der  vare  blevne  levende  lige  op  til  Tagene  og  be- 
vægede sig  med  Tusinder  af  Flag,  hvide  Tørklæder, 
Hatte,  Huer,  Arme,  Hænder  og  blottede  Hoveder.  Det 
var  et  eneste  Væsen,  der  skreg  som  besat,  ellevildt  og 
forfærdeligt,  uhyre,  uformelig-skjønt,  begge  Dele;  thi  det 
var  en  Nation,  der  skreg  ud  af  ganske  Hjerte  og  Sjæl, 
hilste  og  raabte  af  Stolthed,  Henrykkelse,  Triumf,  Tak- 
nemlighed over  at  have  gjennem  dem,  der  nu  kom, 
fundet  sig   selv  som   Nation. 

Bataillon  for  Bataillon,  der  kom  over  Fæstnings- 
graven,  strakte  Gevær,  saa  at  sige;  lige  til  det  inderste 
Hjertekammer  kunde  man  have  søgt  efter  Nag  og  Ringe- 
agt og  ikke  fundet  Spor  deraf  efter  den  første  Salve.| 
Hærdede  Soldater  bed  Knebelsbarten  ind  mellem  Tæn- 
derne, trykkede  Geværet  fastere  til  sig  og  sluttede  sig 
tættere  sammen.  Det  vanskeligste  Øjeblik  var  det,  me- 
dens man  nærmede  sig,  saa  og  hørte  Skuespillet  og 
endnu  ikke  selv  var  i  det;  i  næste  Sekund,  da  man  selv 
blev  Deltager,  kunde  raabe  med,  hilse  til  Gjengjæld, 
gribe  Kransene  og  Blomsterne,  tænkte  man  ikke  mere, 
gav   sig    hen,    reves    med   i  Henrykkelsens    Malstrøm. 

Iblandt  dem,  som  droge  ind,  var  der  ikke  faa,  som 
frivillig,  af  reneste  Hengivelse,  af  Begejstring  og  Uvilje, 
vare  dragne  ud,  u  paaagtede,  i  gammel,  rød  Kjole  eller 
blaa  Bajs  Trøje,  og  som  nu  kom  tilbage  i  Officersuni- 
form,  og  blandt  disse  var  Vilhelm.  Som  de  Andre,  der 
havde  handlet  ligesom  han,  gik  han  blendet  af  det  ydre 
og  indre  Syns  Skjønhed,  af  den  store,  stolte  Bevidst- 
hed om  at  have  villet,  at  have  ydmyg  villet  give  sig 
selv  og  have  ud  af  dødelig  Fare  mandig  vundet  at  se  sig 
selv  og  det  hele  Folk  forherliget. 

Geledderne  sprængtes  bagved  ham,  Blomster  regnede 
ned,  Mandfolk,  Fruentimmer  og  Børn  gik  i  Vejen  og 
gjorde  Plads,  han  marscherede  som  i  en  stor  Drøm,  ind 
i  en  ikke  fjendtlig,   men  erobret  By. 

Med  Et  saa  han  i  et  Vindu  et  Ansigt  med  en  Glans, 

han  ikke  kunde  tage  fejl  af;  for  han  havde  set  Træk- 
kene, gjenkjendte  han  det  Ottilie  var  ifærd  med  at  kaste 
en  Krans  ud  paa  Lykke  og  Fromme;  men  i  dette  Øje- 
blik gjenkjendte  hun  Vilhelm;  hun  gjorde  en  Bevægelse 
enten  som  i  stor  Overraskelse  eller  af  Undseelse  over 
at  befinde  sig  med  sin  Begejstring  overfor  en  enkelt 
Personlighed;  men  i  næste  Øjeblik  rakte  hun  sig  langt 
frem,  saa   paa   ham   og  kastede  Kransen. 

Bevægelsen  i  Vilhelms  Hjerte  hævedes  til  den  hojeste 
Potens,  da  han  saaledes  modtoges  af  Hende,  der  skjont 
uden  at  vide  det  havde  bidraget  saa  meget  til  at  sende 
ham  ud,  da  det  samme  Blik,  der  drømmende  havde  hvilet 
paa  Huggerten,  syntes  at  hilse  ham  som  Drammens  Virke- 
liggjorelse.  Han  var  saa  betagen,  hans  hele  Sjæl  saa 
fæstet  paa  hende,  at  hans  Arm  ikke  var  hurtig  nok  til 
at  være  galant  og  med  Kaardespidsen  fange  Kransen, 
men  kom  en  Brøkdel  af  et  Sekund  for  silde.  Kransen 
faldt  ved  Siden  af  ham,  medens  hans  Øjne  endnu  vare 
ved  Vinduet;  en  Kone  tog  den  op  og  rakte  den  til  ham 
med  udbredte  Arme,  Damerne  i  Vinduet,  hvorfra  Kran- 
sen var  kommen,  klappede  i  Hænderne,  Andre  klappede 
med  og  raabte  Bravo  uden  at  vide  hvorfor  —  thi  den 
Dag   handlede    man   instinktmæssig  og  greb   rigtig  uden 

at  vide  det „Moder!"  raabte  Vilhelm,  kyssede  Konen, 

tog  hende  under  Armen  og  marscherede  videre  med  hende, 
og  nu  var  han  med  som  de  Andre,  var  smeltet  hen  i 
den  almindelige  Bevægelse,  gled  som  en  Draabe  i  den 
fælles  Strøm  —  og  da  Rusen  var  ovre,  følte  han  som 
saa  mangen  Anden,  at  Heroen  var  kysset  bort,  at  han 
ikke  længer  kommanderede,  at  han  kun  var  en  Borger 
i  Landet  mere;  men  han  fik  tillige  at  føle,  at  han  for- 
uden sin  borgerlige  Øvrighed  havde  faaet  en  ny,  gud- 
dommelig, men  meget  lunefuld  eller  endog  tyrannisk 
Herre. 

Der  blev  givet  et  Bal,  hvor  Vilhelm  igjen  traf  sam- 
men med  Ottilie.  De  Dage  havde  noget  Stort  ved  sig. 
Alt  betød  Xoget,  selv  Fornøjelsen;  Halvdelen  af  Ens 
Tilværelse  var  ikke  Ens  egen,  men  Flagets,  Fanens,  Sej- 
rens, Landets;  hver  Enkelt  følte  sig  som  Del  af  denne 
Helhed,  der  med  Ære  var  indtraadt  paa  Verdens  Skue- 

plads  som  Nation,  og  som  Følge  deraf  kom  der  hos 
dem,  der  ret  følte  Situationen,  en  Fornemhed  frem,  der 
stod  som  et  Øjebliks  Særsyn,  fordi  hele  Tiden  forresten 
gik  i  en  Retning,  der  syntes  at  skulle  være  Fornem- 
heden fjendsk. 

Ottilie  var  i  sit  Sind  virkelig  fornem  den  Aften:  hun 
saa  Tingene  blot  idealt;  de  indbudne  Gjæster  var  ikke 
Balkavallerer,  men  Repræsentanter  for  den  danske  Hæder; 
Damerne,  som  skulde  være  tilstede,  vare  de  danske  Kvin- 
der, Omendskjønt  man  siger,  at  Damerne  mindre  end 
vi  Andre  kunne  være  saa  ganske  upersonlige,  er  det 
dog  ikke  altid  sandt  eller  var  i  alt  Fald  den  Aften  ikke 
sandt  for  Ottilies  Vedkommende.  Paa  den  anden  Side 
var  det  vanskeligt  for  mangen  Officer,  der  mødte  et 
straalende,  beundrende  Kvindeblik,  at  betragte  det  som 
gjældende  Bataillonen,  Eskadronen  eller  Batteriet  eller 
endog  den  hele  Hær  in  abstracto  og  slet  ikke  søge  noget 
Personligt  deri.  Og  navnlig  var  Sligt  vanskeligt  for  Vil- 
helm, der  paa  hele  Ballet  ikke  saa  Andet  end  Ottilie, 
ja  for  hvem  hun  var  Landets  Sejrsgenius,  der  rakte  Kran- 
sen. Han  var  bange  for  at  berøre  hende,  og  dog  havde 
han  at  lægge  Armen  om  hendes  Liv  —  saadan  er  jo 
engang  Dansen,  Der  kom  et  Øjeblik,  da  han,  næsten  af 
Forsagthed,  blev  dristig,  da  han  ikke  fandt  Ord  at  sige, 
medens  den  rige  Kvindelighed  straalede  paa  ham  og 
under  hvirvlende  Musik  skulde  forlade  ham.  Han  havde 
i  dette  Øjeblik  hendes  Haand  i  sin  og  trykkede  den 
svagt.  Som  bekjendt  kan  man  holde  en  Dames  Haand 
endog  temmelig  fast,  saagodtsom  uden  at  hun  mærker 
det,  hvorimod  en  meget  mindre  Muskelbevægelse  kan 
blive  af  stor  Betydning.  Den  gjør  det  næste  Smil,  den 
næste  Bevægelse  i  hendes  Stemme  til  Medvider  i  Noget, 
enten  samtykkende  eller  afvisende,  Denne  lille  Berøring 
bragte  Ottilie  til  den  fulde  Fornemmelse  af  hendes  Til- 
stedeværelse som  Person.  Hvis  det  havde  været  en  Gunst, 
en  Belønning  at  lade  sin  Haand  trykke,  kunde  hun  have 
tilstaaet  den  til  enhver  af  de  Andre,  kun  ikke  til  ham; 
hun  kunde   ikke  klart  sige  sig  selv  hvorfor. 

De  fineste  Sindsbevægelser  ere  ikke  de  tydeligste,  især 
hos  en  ung  Pige;  men  dersom  det  var  os  muligt  at  faa 

anatomeret,  hvad  der  ved  visse  Lejligheder  foregaar  i 
Sindet,  vilde  vi  maaske  finde,  at  i  det  Øjeblik  en  Følelse 
af  Behag,  der  nærmer  sig  til  Kjærlighed,  opkommer  hos 
en  ung,  fin  Kvinde,  selv  hos  en  saadan,  som  vilde  have 
al  Grund  til  at  stole  paa  at  kunne  blive  gjenelsket, 
saa  ledsages  denne  Foleise  af  en  med  Undseelse  blandet 
Frygt  og,  navnlig  overfor  et  saadant  Tegn  som  Vilhelms, 
af  Frygt  for  at  have  givet  Ainledning,  at  have  ved  sin 
Adfærd  fremkaldt  Noget,  der  ikke  er  idealt  og  højt  som 
den  Foleise,  man  selv  tror  sig  istand  til.  Og  hvor  uvil- 
kaarlig  og  hastig  denne  Fornemmelse  end  er,  foranledi- 
ger den  dog,  at  Sindet  med  sin  Stolthed  ligesaa  hastig 
og  uvilkaarlig  soger  Noget  hos  Gjenstanden,  paa  Grund 
af  hvilket  denne  ikke  skulde  behage.  Den  begyndende 
Kjærlighed  er  ofte  ledsaget  af  en  meget  skarpsynet  Kritik, 
der  forsvinder,  naar  man  er  bleven  beroliget  og  tror  sig 
rettelig  elsket.  Der  gives  mange  Forlovede  eller  For- 
elskede, som  have  talt  ilde  om  hinanden  for  Forlovelsen. 
Dette  er  nu  egenlig  vulgært;  men  det  falder  ind  under 
den  foran  opstillede  Regel,  at  den  begyndende  Kjær- 
lighed af  Ængstelighed  kan  soge  Noget  at  udsætte  paa 
Gjenstanden,  og  værst  er  det  da,  naar  man  finder  Noget, 
der  for  Ens  egen  Bevidsthed  faar  Betydning,  og  som 
man  ikke  kan  bortræsonnere.  Ottilie  fandt  den  Grund 
eller  det  Paaskud,  der  laa  i  hendes  Erindring:  han  var 
af  Skibsdreng-  eller  Matrosfamihe,  og  den  Vægt,  som 
Oberst-Datteren  og  Kusinen  til  en  Orlogskapitajn  lagde 
paa  denne  Kjendsgjerning,  forøgedes  ved  en  særlig  Om- 
stændighed, 

Der  var  dengang  en  offenlig  Hemmelighed  om  et  For- 
hold, som  unge  Damer  ikke  kunde  tale  aldeles  frit  om, 
men  som  de  godt  kjendte,  og  nogle  af  dem  troede,  at  det 
var  demokratisk,  eller  at  Saadant  horte  ind  under  Be- 
grebet Demokratisme.  Samtidig  med,  at  de  paa  Afstand 
beundrede  Folket,  det  kæmpende  Folk,  den  simple  Land- 
soldat, „Jens ",  havde  de  en  Følelse  af  Had  til  en  Tilstand, 
der  hvilede  paa  Anerkjendelsen  af  „simple  Folk"  og  efter 
deres  Mening  bl.  A.  havde  hidført  det  Antydede.  Mellem 
endel  yngre  Damer  af  Familie,  og  Ottilie  hørte  til  dem, 
var  der  en  stiltiende  Sammensværgelse:  det  Fine,  Noble 

og  Fornemme  havde  den  Forpligtelse  at  give  Agt,  man 
havde  en  Mission.  Og  det  er  jo  mærkværdigt,  i  hvilken 
Grad  en  ung  Pige  kan  give  sig  hen  til  en  formentlig 
Mission,  en  Ide,  følge  den  endog  ensidig,  med  en  Slags 
Triumf  bringe  Noget  i  sit  eget  Hjerte  til  Offer  —  indtil 
der  engang  pludselig  bliver  Spørgsmaal  om  det  hele  Hjerte. 

Vilhelm  følte  den  lille,  men  umiskjendelige,  bestemte 
Forandring  i  Ottilies  Holdning.  Han  angrede  at  have 
foretaget  Noget,  der  egenlig  var  hans  egen  Følelse,  hans 
Natur  imod;  men  han  havde  ikke  kunnet  tale  —  hun 
skulde  have  et  Tegn  for  Liv  og  Døds  Skyld  —  og  nu  var 
det  givet,  sagde  han  til  sig  selv.  Men  han  sagde  eller 
følte  ogsaa  i  næste  Øjeblik  pinefuldt,  at  han  hellere 
kunde  have  gjort  en  lydelig  Kjærlighedserklæring  end 
givet  et  Haandtryk. 

Han  tog  sig  en  hel  lang  Tid  til  i  Ensomhed  at  fordybe 
sig  i  en  Theori  om  Haandtryk.  I  Mangel  af  personlig 
Erfaring  at  ty  til  tænkte  han  sig  om  mellem  Figurer  fra 
Romaner  eller  Theatret.  Hvis  nu  en  Dame,  tænkte  han, 
dansede  med  en  Greve  eller  Prins,  og  han  galant  tryk- 
kede hendes  Haand,  idet  han  førte  hende  til  sin  Plads, 
var  det  saa  en  Fornærmelse?  —  Nej.  Men  hans  egen 
hele  Adfærd  var  ikke  Galanteri,  og  han  var  desuden 
ikke  Prins  —  —  ved  denne  Tanke  skød  pludselig  Scenen 
hos  Krogs  op  for  ham,  Ottilies  undvigende  Blik,  da  Talen 
var  om   Besøget  paa  Korvetten. 

Han  blev  saa  ydmyget,  ikke  ved  selve  Tanken  om 
sin  Familie,  som  ved  sin  egen  Dristighed  og  ved  Fore- 
stillingen om,  hvorledes  en  Dame  som  Ottilie,  hvem  de 
Bedste  hyldede,  kunde  tænke,  at  han  kom  tilbage  i  Salen 
næsten  som   En,  der  ikke  hørte  til. 

I  dette  Øjeblik  stødte  han  paa  Becker  og  Ellinor.  De 
vare  komne  sildig,  fordi  Becker  først  skulde  spille,  og 
Becker  var  glad  over  strax  ved  Indtrædelsen  i  Salen  at 
træffe  en  af  Heltene,  han  kunde  hilse  som  bekjendt, 
skjønt  Bekjendtskabet  var  saa  fjernt  eller  svagt.  Ved 
denne  Hilsen  og  ved  nogle  Øjeblikkes  Samtale  fik  Vil- 
helm nyt  Mod,  følte  sig  ligesom  anerkjendt  af  Godtfolk, 
fik  derpaa  Følelsen  af  sig  selv  tilbage.  Kapitajn  Hansen 
kom  til  og  blev  forestillet  for  Hr,  og  Fru  Becker,  Flere 

samledes,  da  Dansen  et  Øjeblik  ophørte;  det  var  en 
livlig  Gruppe,  glimrende  af.  Uniformer  og  Toiletter, 
smukke  Øjne,  Aand  og  Livsglæde.  Ogsaa  Ottilie  blev 
dragen  til.  Han  saa  intet  Spor  af  Vrede  hos  hende,  men 
heller  ikke  Tegn  paa  nogen  hjerteligere  Følelse.  Men 
ved  det  blotte  Syn  af  hende  steg  Livshaabet  igjen  efter 
den  Regel,  der  for  allerede  syvhundrede  Aar  siden  ved 
et  af  Provences  Kjærlighedshoffer,  i  et  Parlement  af  to 
og  tresindstyve  Damer,  blev  fastsat  som  Grundsætning: 
Personne  ne  peut  aimer,  s'il  n'est  engagé  par  la  per- 
suasion  d'amour,  o:  Ingen  kan  elske  uden  at  tro  paa 
Muligheden   af   at   kunne   blive  gjenelsket 

Det  er  maaske  af  den  Slags  Mennesker  som  Vilhelm, 
at  man  faar  Riddere  og  Korsfarere;  men  vor  Tid  bruger 
ikke  Folk  paa  den  Maade.  Efter  at  have  deltaget  i  næste 
Felttog  og  bragt  det  til  Kapitajn  blev  Vilhelm  som  en 
af  dem,  der  ikke  vare  Officerer  efter  Reglerne,  ind- 
befattet i  Reduktionen,  og  det  var  kun  Tilfældet  —  hvis 
man  saaledes  kan  kalde  en  Virkning  andenstedsfra  for- 
enet med  Noget  i  En  selv  —  der  friede  ham  for  at  staa 
idéløst  kæmpende  med  Hverdagslivet.  Han  besøgte  Mor- 
ten, der  havde  faaet  sin  Fabrik  ved  Helsingør  nogen- 
lunde igang,  og  til  hvem  Moderen  var  flyttet.  Der  skete 
det  tilfældig,  at  Vilhelm  med  sine  kemiske  Kundskaber 
kom  til  at  give  Morten  et  godt  Raad,  hvorved  et  Stof, 
der  hidtil  var  blevet  bortkastet,  blev  anvendeligt.  Dette 
bragte  efterhaanden  Vilhelm  til  med  stigende  Interesse 
at  beskæftige  sig  med  Fabriken,  og  da  han  blandt  Ar- 
bejderne fandt  Folk,  der  havde  været  med  i  Krigen, 
nogle  endog  af  hans  eget  Kompagni,  vaagnede  hos  ham 
Planer  af  den  Slags,  som  man  i  den  tidlige  Ungdom 
utydelig  drømmer  om,  i  en  kraftigere  Alder  begrænser, 
men  giver  Form,  og  som  f.  Ex.  gaa  ud  paa  at  gjøre 
Arbejdet  fra  en  trykkende  til  en  løftende  og  forædlende 
Magt,  hæve  Arbejderen  op  over  hans  snevre  Egoisme 
ved  at  udvide  hans  Kjærlighed  baade  til  Arbejdet  og 
til  dem,  der  ere  om  ham  og  over  ham. 

Det  blev  et  tilsyneladende  stille,  men  i  Virkeligheden 
stærkt  bevæget  Liv:  Paa  den  ene  Side  Virksomhed  for 
og  med  Mennesker,  med  Glæde  over  Begyndelse  og  Frem- 


300  RAVNEN 

gang,  paa  den  anden  Side  en  Erfaring,  som  rigtignok 
er  bleven  gjort  for  tusinde  Aar  siden,  men  gjøres  om 
den  Dag  idag  og  vil  blive  gjort,  saalænge  Jorden  ikke 
er  afkølet,  nemlig  den,  at  det  at  være  forelsket,  virkelig 
forelsket,  med  vaklende  Haab  eller  med  saa  lidt  Haab, 
som  Hjertet  behøver  for  ikke  at  visne,  er  en  stor  Lyk- 
salighed og  en  stor  Smerte.  Hvo,  der  netop  gjør  denne 
Erfaring,  gjemmer  den  som  en  Hemmelighed,  intet  Men- 
neske«! ndnu  har  baaret  paa.  Men  maaske  har  dennej 
smerteblandede  Lyksalighed  ogsaa  egenlig  den  Egenskab, 
at  den  i  hvert  af  de  Millioner  Mennesker  er  en  anden, 
at  den  for  at  være  rigtig  stor  i  sin  frydefulde  Kvide 
behøver  et  betydeligt  Menneskehjerte,  og  maaske  er  det 
derfor,  at  de,  som  ere  saaledes,  i  Sandhed  forelskede, 
ere  saa  stolte.  Dog,  ogsaa  denne  Stolthed  er  af  en  egen 
Art.  Den  er  til  en  Side  den  dybeste  Afhængighed  og  Yd- 
myghed, I  den  hele  By  eller  i  det  hele  Land  er  der  kun 
Lys  et  Sted,  og  hen  til  dette  Lys  sniger  man  sig  som 
en  Tyv  om  Natten  for  at  stjæle  et  Glimt,  bryder  sig 
hverken  om  Vejr  eller  Vind,  gjør  ingen  Fordring  paa 
sin  Persons  Vegne,  Alting  er  En  godt  nok,  og  falder  der 
blot  en  eneste  Straale  fra  det  Øje?  der  lyser  fuldt  paa 
Andre,  hører  man  kun  en  Raslen  af  den  Kjole,  som 
Andre  tør  lægge  Haand  paa,  saa  synes  man  sig  selv 
meget  rig  for  et  Øjeblik  i  det  Mindste.  Men  paa  Vejen 
derhen  og  derfra,  hvor  Alt  er  lille  for  En!  Hvor  Mæn- 
dene, man  møder  ivrige  for  det  Ene  og  det  Andet,  synes 
En  Skabninger  af  en  lavere  Race,  og  hvor  Kvinderne 
synes  En  ubetydelige,  unyttige,  hensigtsløse,  en  Slags 
Mandfolk  i  Skjorter.  Man  føler  sig  ovenfor  den  hele 
Slægt;  men  Hjertet  har  paa  samme  Tid  en  hemmelig- 
hedsfuld, sympathetisk  Samviden  netop  med  det,  som 
er  ovenfor  Slægten,  tror  at  fornemme  alle  de  store  Til- 
skyndelser, som  hine  Andre  ikke  have  Øje  for,  og  er 
paa  samme  Tid  aabent  for  enhver  Smerte,  som  gaar 
igjennem  det  Skabte,  igjennem  Gamle  og  Unge,  igjennem 
Dyret,  der  mishandles,  igjennem  Planten,  der  letsindig 
hugges  om.  Ja,  Alting,  der  har  virkeligt  Liv,  sætter  et 
saadant  forelsket  Menneskes  Hjerte  i  bævende  Bevægelse, 

og  man  har  rimeligvsi  derfor  sagt  om  det,  at  det  er  en 
Æolsharpe,   som   alle   Vinde  spille   paa. 

Men  hvor  det  ogsaa  river  og  slider  i  en  Organisme, 
der  er  paa  saadan  Maade  gjennemtrængt  og  behersket! 
Sjælens  Mandighed  vaagner  utallige  Gange  og  siger:  Jeg 
er  bestemt  til  Andet  end  dette;  jeg  har  Andet  at  gjøre 
i  Verden  end  drømme,  længes  og  beregne  Muligheder, 
der  maaske  aldrig  komme;  jeg  maa  udrette  Noget!  Og 
saa  giver  denne  Sindets  Mandighed  sig  ifærd  med  den 
daglige  Dont  eller  med  den  Ide,  som  Personligheden 
har  grebet  og  tilhører,  anstrenger  sig  for  ikke  at  udrette 
Gjerningen  feberagtig,  faar  Magt  i  nogle  Timer  og  mær- 
ker saa  pludselig,  at  der  dog  er  et  stort  Brud  etsteds 
indvendig,  at  det,  som  egenlig  skulde  drive  Værket:  Sjæ- 
len, Glæden,  Lysten,  Begejstringen,  ikke  er  tilstede,  men 
kunstig  og  utilstrækkelig  erstattet  for  kort  Tid  af  den 
fattige  Vilje,  ja,  den  fattige  Vilje;  thi  hvad  den  møj- 
sommelig træller  for  i  Timer  og  Dage,  udretter  den  lyk- 
kelige Begejstring  i  Minuter  og  giver  endda  Værket,  hvil- 
ketsomhelst  det  er,  et  Sving,  som  den  blotte  Vilje  end 
ikke  har  Anelse  om.  Saa  kommer  efter  en  samvittigheds- 
fuldt anstrengt  Dag  en  tung  eller  dyb  Søvn,  og  ved 
Morgenens  Frembrud,  i  det  Øjeblik  man  vaagner,  for- 
nemmer man  en  Sorg  eller  Noget,  der  ligner  Sorg,  en 
Tyngde,  en  Smerte,  et  Savn,  og  endnu  halvt  indhyllet 
i  det  legemlige  Velbehag,  som  Søvnen  har  efterladt,  siger 
man  til  sig  selv:  „Men  hvad  er  det  dog?  Intet  Ondt 
truer  mig;  der  er  ikke  for  Alvor  det  Ringeste  i  Vejen 
med  noget  af  mine  Anliggender;  jeg  kan  jo  tage  Livet, 
som  det  er,  Solen  skinner,  jeg  kan  være  glad  —  hvis 
jeg  blot  et  eneste  Øjeblik  idag  kunde  se  hende,  og  hvis 

jeg  kunde  opdage,  eller  hvis  jeg  kunde  tænke  mig ' 

og  saa  pibler  den  urimelige  Længsel  ind  i  hver  Blods- 
draabe,  Erindringen  om  hendes  Øje,  hendes  Smil,  hen- 
des Skikkelse  bringer  en  Duft  fra  hende,  der  gjør  Hove- 
det svimmelt,  pinefuldt,  lyksaligt  svimmelt,  og  midt  i 
dette  kommer  Angst,  Skinsyge  mod  Enhver,  hun  maaske 
foretrækker,  og  bringer  Hjertet  nær  til  en  Hvirvel,  en 
Fortvivlelsens  Malstrom,  hvorfra  det  kun  reddes  ved  at 
klamre  sig   til  et   Haabets   Halmstraa  eller   ved,   at   man 

springer  op  og  tager  sig  hilketsomhelst  for  —  —  saadan 
bærer  man  igjen  hele  sin  frydefulde  Sorg,  ligesom  Prins 
Agib,  da  han  vaagnede,  havde  den  Gamle  paa  Ryggen 
og  ikke  kunde  ryste  ham  af. 

Og  der  er  Intet  at  gjøre  derved.  Savnede  man  Penge, 
saa  kunde  man  vinde  i  Lotteriet,  eller  en  rig  Mand 
kunde  møde  En  paa  Gaden  og  adoptere  En  som  sin 
Søn,  eller  man  kunde  gjøre  Afkald  paa  al  anden  For- 
muenhed end  den,  som  ethvert  sundt  Menneske  i  Reglen 
kan  erhverve  med  Haand  eller  Hoved,  og  man  kunde  ved 
selve  Afkaldet  erhverve  Sjæl.  Var  man  ærgjerrig,  kunde 
man  kæmpe,  og  man  kunde,  hvis  man  ellers  duede  Noget, 
kaste  sin  Personlighed  saadan  ind  i  Kampen,  at  selve 
Anstrengelsen  og  Faren  gav  Livet  Fylde.  Men  man  kan 
ikke  erobre  en  Kvinde  ved  Anstrengelse  eller  Resigna- 
tion. Man  maa  behage  hende  blot  for  at  faa  Lov  til  at  sige 
hende,  at  man  elsker  hende,  og  naar  der  ikke  foregaar 
det  Mysterium,  at  hun  giver  En  sin  Sjæl,  saa  har  man 
ingen  eller  ingen  fuldstændig  Sjæl. 

Hvad  bliver  der  under  en  saadan  Tilværelse  af  de 
store  Tilskyndelser,  man  fornam  som  Udkaaren  frem- 
for den  dumpe,  sløve  Menneskeslægt?  Ak,  man  fornam 
dem  kun,  fordi  man  var  løftet  op  til  Hende,  og  man 
kan  kun  efterkomme  dem  ved  Hjælp  af  Hende  —  eller 
ved  at  give  Afkald,  hellige  sig  til  det  store  Savn,  give 
sin  hele  Tilværelse  hen.  Dog  ogsaa  hertil  skulde  Hun 
hjælpe  En,  paa  den  ene  eller  den  anden  Maade.  Noget 
maa  ske,  en  Katastrofe,  en  Vandflod  maa  komme,  for  at 
man  skal  beslutte  sig  til  dette  Yderste  og  Højeste;  thi 
medens  man  langsomt  glider  henad  Hverdagslivets  Bæk, 
tager  man  ikke  de  Beslutninger,  som  høre  til  en  Katarakt 

Tiden  var  urolig,  ikke  blot  med  Kjærlighed  og  Krig, 
men  ogsaa  politisk.  For  dem,  der  leve  mellem  temmelig 

faste  Partidannelser  og  efter  16—18  Aars  Forløb  se  til- 
bage, kan  det  være  vanskeligt  nok  at  huske  eller  sætte 
sig  ind  i,  at  man  engang  kunde  være  usikker  og  ude 
af  Stand  til  at  se,  hvor  Partierne  egenlig  stode,  og  hvil- 
ket der  var  stærkest  eller  mest  egnet  for  En.  Selv  for 
den,  der  gik  efter  sin  Overbevisning,  hvad  enten  denne 
hidrørte  fra  en  Følelse  eller  fra  tankefuld  Overvejelse, 
var  Vanskeligheden  undertiden  ikke  ringe,  fordi  et  Partis 
Program  eller  Skilt  ikke  viste  dets  egenlige  Aand,  ja, 
det  hændtes  i  de  Dage  Adskillige,  at  de  droge  ind  i 
Rigsforsamling  eller  Rigsdag  under  et  Partibanner  og, 
saasnart  de  vare  komne  ind,  kæmpede  under  et  andet. 
Men  størst  og  pinligst  maatte  Usikkerheden  være  for  en 
Mand,  der  mærkede,  at  Alting  nu  blev  politisk,  og  som 
uden  egenlig,  sand  Interesse  for  noget  af  Spørgsmaalene, 
uden  Kald  til  at  stride  for  en  Ide,  ønskede  at  opdage, 
hvor  han  heldigst  kunde  anbringe  sin  Person.  Hr.  Abra- 
ham Krog  kunde  sige  sig  selv  og  sine  Nærmeste,  at 
han  stod  som  en  uafhængig,  god  dansk  Mand.  Han  var 
hævet  over  Fristelsen  til  at  søge  Pengefordel,  han  vilde 
hverken  have  noget  af  de  bestaaende  Embeder  eller  op- 
rette et  nyt  for  sig  selv;  han  kunde  ikke  alene  sige 
det,  men  det  var  ogsaa  sandt.  Tiden  var  blevet  demokra- 
tisk; i  Frankrig  hed  man  igjen  Citoyen  i  Stedet  for  Mon- 
sieur, og  han  kunde  derfor  med  Sandhed  sige,  at  han 
heller  ikke  brød  sig  om  en  Titel  eller  desl. ;  den  Slags 
Flitterstads,  hvis  Værd  kun  beroede  paa  en  Fordom, 
havde  han  altid  bedømt  rigtig  og  kun  tillagt  den  nogen 
Retydning,  fordi  han  som  praktisk  Mand  erkjendte,  at 
man  til  en  vis  Grad  maa  underkaste  sig  sin  Tids  For- 
domme. Han  følte  i  sit  Hjerte,  at  han  egenlig  hadede 
eller  foragtede  de  Klasser,  der  vare  Fordommens  Rærere, 
og  som  i  Svagelighedens,  Ynkelighedens  Dage  havde 
pyntet  sig  med  Flitterstadsen.  Folgelig,  opsøge  de  aristo- 
kratisk Misfornøjede,  stille  sig  imellem  dem  og  være 
fornem-gnaven  eller  malicieux,  kunde  ikke  falde  ham 
ind,  især  da  de  ikke  vare  meget  tilgængelige.  Hvad  vilde 
han  da?  Han  \ilde  i  Virksomhed  imellem  Mænd,  som 
havde  Magt,  men  som  ikke  stode  Fare  for  at  miste  Magten, 
Han  havde  Evne  til  at  folge  saadanne  Mænd  blindt,  var 

beredt  til  at  stille  en  god  Del  af  sin  Formue  til  Tjeneste 
for  deres  Partiformaal ;  han  vilde  være  udholdende,  tro 
og  klog;  han  manglede  aldeles  ikke  Andet  end  enten  Enthu- 
siasmen,  Evnen  til  at  kæmpe  alene  endog  blot  en  liden 
Stund,  eller  den  lille  Smule  Enthusiasme,  der  er  nødvendig 
for  at  finde  saadanne  Mænd  og  tro  paa  dem. 

Uden  just  ligefrem  at  spørge  om  Raad  sogte  Krog  Vej- 
ledning i  Samtale  med  sin  Svigersøn  og  med  Ask. 

Becker  vilde  som  Barn  af  Folket  og  som  Kunstner, 
ifølge  sin  Natur  —  hvis  han  havde  kunnet  finde  sin 
Natur  —  været  henvist,  ikke  til  et  Parti,  men  til  den 
sande  demokratiske  Anskuelse,  der  tillige  er  aristokra- 
tisk. Han  vilde  have  følt,  at  nu  traadte  et  nyt  Sæt  Men- 
nesker frem  paa  den  nationale  Skueplads,  nu  væltede  det 
forlængede  Plovjern  et  nyt  Lag  Jord  op  til  at  styrke 
den  gamle,  udpinte  Muld;  nu  vilde  der  komme  baade 
Friskhed,  Styrke  og  Ukrudt;  nu  vilde  mangen  Sirplante 
visne;  men  hvis  alle  gode  Mænd  passede  paa,  saa  vilde 
det,  der  fra  Tidernes  Morgen  havde  været  Blomst  og  næ- 
rende Frugt  for  Menneskeheden,  ogsaa  vedblive  at  skyde 
frem,  fornyet,  stærkere,  fyldigere.  Men  saadan  formaaede 
han  ikke  at  opfatte  det.  Verden  var  for  ham  hin  store, 
tunge  Maskine,  sammensat  af  Skuespil,  Opera  og  Ballet; 
hvad  der  horte  til  denne  Maskine  og  gav  den  Liv,  Herrer 
og  Damer  med  Glacéhandsker  i  Parketterne  og  1ste  Etage, 
tredje  Stand  i  2den  Etage,  Parterret  og  paa  Galleriet,  Alt 
tilsammen  velklædt,  ordnet,  afdelt,  beskæftiget  med  Fanta- 
siens Værk  som  det  egenlige  Liv,  var  for  ham  Folket! 
De  andre  Interesser  vare  raa,  lugtede  af  Beg,  Tran,  Spaa- 
ner eller  desl.,  og  Menneskeheden  kunde  ikke  i  Læng- 
den udholde  at  beskæftige  sig  med  dem,  Christian  den 
8des  Tid  maatte  af  sig  selv  komme  tilbage.  Hos  ham  var 
derfor  ikke  megen  Vejledning  at  finde. 

Ask  havde  en  temmelig  rigtig  Følelse  af  Forholdene, 
som  de  vare  og  vilde  udvikle  sig,  navnlig  af,  at  der  for 
Alvor  ikkun  vilde  blive  to  Partier:  det  ene  udgaaende  fra 
Ideen,  det  andet  fra  Interesserne.  Selvfølgelig  kan  Ideen 
baade  bære  Interesser  og  skjule  Interesserthed,  og  i  selve 
de  materielle  Interesser  er  der  Ide.  Men  der  er  en  stor 
Adskillelse,  en  næsten  medfødt  Fjendtlighed  mellem  dem, 

der  udgaa  fra  Ide,  Tanke,  Doktrin,  rive  Andre  med  gjen- 
nem  Stemning  og  Foleise  indtil  Begejstring  eller  Fana- 
tisme —  og  dem,  der  nogternt  fordre,  hvad  de  selv,  deres 
Naboer,  deres  Klasse  behover,  og  med  en  bitter  Foleise 
af  Livets  Realitet  ere  mistænksomme  mod  Alt,  hvad  der 
kalder  sig  Ide  eller  Ideal.  Hver  af  disse  to  Retninger  fin- 
der ligesom  ved  en  Naturmagt  sin  Plads,  sit  Opholds- 
sted: den  ene  ved  Universitetet,  i  Embedsstanden,  i  K job- 
stæderne, den  anden  paa  Landet.  Det  var  ikke  tvivlsomt, 
hvilken  af  dem  Ask  ifolge  sin  Dannelse  og  Stilling  skulde 
hore  til;  men  han  bar  et  hemmeligt  Nag  til  det  Parti,  han 
var  fodt  for;  det  havde,  medens  han  sad  i  Kontorstøvet, 
udrettet  Noget,  gjort  sig  gjældende  i  Livet,  bemægtiget  sig 
Staten  og  Folket,  fort  Krig,  sat  sine  Mænd  paa  Minister- 
taburetter  og  i  andre  hoje  Statsembeder.  Det  var  tvivlsomt, 
hvorledes  Kampen,  som  havde  hævet  Partiet,  sluttelig 
vilde  falde  ud;  Folket  saa  ikke  op  til  det  med  ublandet 
Beundring;  men  den  Kjendsgjerning,  at  det  havde  grebet 
Livet,  vovet  pg  vundet,  var  traadt  op  som  Statsmagt 
overfor  Evropa,  kastede  for  Ask  en  Glorie  om  det,  som 
han  aldrig  hojt  vilde  kunne  anerkjende,  og  som  skar  ham 
i  Hjertet.  Vistnok  kunde  man  sige,  at  Glorien  ikke  faldt  paa 
et  Parti,  men  paa  Samtlige,  paa  hele  Folket,  der  havde 
rejst  sig  i  Farens  Stund;  men  Nogle  havde  dog  unægte- 
lig havt  Ideen  og  været  Forere,  og  det  var  behageligt  at 
se,  hvorledes  disse  efterhaanden  spaltedes,  og  endnu  be- 
hageligere at  se  dem,  der  nærmest  holdt  sig  paa  den  vundne 
Plads,  blive  angrebne  af  Andre,  der  uden  at  pukke  paa 
den  fælles  Sejr,  med  frivillig  Opgivelse  af  Fortiden,  under 
nye  liberale  Faner  havde  valgt  sig  en  fjernere  Plads.  Heri 
bestod  Asks  hele  politiske  Foleise,  og  da  han  overhoved 
slet  ikke  gjorde  Fordring  paa  at  være  Politiker,  saa 
kunde  han  temmelig  uhildet  sidde  i  en  Krog,  betænke 
Muligheder  og  tælle  Slagene,  der  faldt,  uden  at  Nogen 
kunde  hovere  over  ham,  naar  de  faldt  anderledes,  end  han 
ønskede.  Han  svarede  ogsaa  Krog  med  stor  Forsigtig- 
hed og  udtalte  det  ikke  som  sit  Ønske  eller  sin  Mening, 
men  blot  som  Facit  af  et  Regnestykke,  at  Fremtiden 
vilde  tilhore  Landbostanden  som  den  talrigste. 

„Ja,  Fremtiden,"  tænkte  Krog;  ,.den  kan  komme  imorgen 

M    Goldschmidt  1  Folkeudgave.  VI  20 

og  Dagen  efter  min  Død."  —  Han  søgte  at  øve  sig  i  at 
beregne,  ligesom  en  Spiller,  der  først  iagttager,  hvor  tidt 
Rødt  og  Sort  kommer,  før  han  vælger  en  af  Farverne.  Han 
valgte  et  Par  Gange)  forinden  Afgjørelser,  der  bebudedes, 
sit  Parti;  men  hvergang  fandt  han  til  sin  Overraskelse,  at 
en  tredje  Kombination,  hvis  Mulighed  ikke  var  falden 
ham  ind,  kom  istand.  Det  er  nu  engang  saa,  at  den  ganske 
simple,  skarpe,  egoistiske  Sands  ikke  kan  se  forud  i 
Sager,  hvor  den  ikke  har  praktisk  Øvelse. 

Og  dog  er  det  egenlig  Synd  at  sige,  at  Krog  stod  egoistisk 
eller  blot  egoistisk  overfor  disse  Anliggender.  Skjønt  den 
Vej,  han  var  gaaet  for  at  blive  rig,  næppe  havde  været 
et  bonet  Gulv,  var  han  aldeles  ærlig  —  eller  Nogle  ville 
maaske  sige:  naiv  —  overfor  Politiken,  der  stod  for 
ham  i  Afstand.  I  denne  offenlige  Kamp  syntes  Alt  ham 
at  være  lys  Erkjendelse  eller  mandig  Karakter;  han  be- 
tragtede den  politiske  Skueplads  med  en  Følelse,  der 
lignede  Ærefrygt.  Han  vilde  gjerne  være  med,  han  vilde 
løftes  op  dertil,  gjennemblæses  af  Ideerne  deroppe,  og  det 
troede  han  ganske  ærlig,  kunde  ske,  uden  at  han  selv 
havde  nogen  Ide,  nogen  Overbevisning,  nogen  Kjærlighed. 
De  større  Spørgsmaal  vare  ham  i  deres  inderste  Væsen 
uforstaaelige  og  ligegyldige,  fordi  de  vare  ham  historisk 
fremmede;  de  beroede  paa  Følelser  og  Anskuelser,  som 
vare  udviklede,  medens  han  var  borte  eller  beskæftiget 
med  andre  Ting.  Derimod  var  han  inderlig  overbevist  om, 
at  naar  han  først  havde  erklæret  sig  i  den  ene  eller  den 
anden  Retning  og  sluttet  sig  til  et  Parti,  saa  var  han  viet 
og  givet  dertil,  saa  kunde  han  ikke  skifte  Standpunkt 
uden  at  forgaa,  Da  der  netop  nu  aabnedes  ham  en  Ud- 
sigt, idet  Nogen  af  Landbopartiet  følte  sig  for  hos  ham 
og  vilde  have  ham  til  at  stille  sig  i  Kjøbenhavn,  i  et 
Distrikt,  hvor  man  troede,  at  de  rige  Folk,  hvem  man 
troede  at  han  hørte  til,  kunde  faa  Overvægten,  saa  var 
han  i  Vaande.  Ask  havde  jo  rigtignok  sagt,  at  Fremtiden 
var  der;  men  Krog  vilde  tillige  have  Nutiden.  Han  under- 
søgte, om  ikke  det  modsatte  Parti  havde  Nutiden  for  sig, 
og  det  saa  rigtignok  saadan  ud;  men  Partiet  truedes  af 
hele  Evropa.  Hvad  skulde  han  da  gjøre?  Holde  sig  til- 
bage? Vedblive  at  vegetere? 

I  denne  Forlegenhed  besluttede  han  pludselig,  da  Si- 
mon Levi  en  Dag  var  hos  ham,  at  sporge  ham  ligefrem. 
Der  risikeredes  Intet  ved  at  tilstaa,  at  man  blev  sogt  af 
et  Parti,  og  naar,  Alt  kom  til  Alt,  var  Levi  forstandig  og 
horte  mange  Menneskers  Mening.  Desuden  hælder  Ens 
Fortrolighed  noget  over  til  den,  man  har  maattet  vise 
nogen  Fortrolighed. 

Idet  Levi  vilde  gaa,  spurgte  Krog:  „Vil  De  ikke  drikke 
et  Glas  Vin,  Hr.  Levi?" 

Levi  folte  ojeblikkelig,  at  det  var  ham,  der  skulde 
perses;  men  han  blev  dog  smigret  ved  Indbydelsen  og 
svarede:  „Tak,  Hr.  Krog,  jo  Tak,  men  et  lille  Glas." 

„Ryger  De  ikke  en  Cigar  til?"  spurgte  Krog,  da  Vinen 
var  skænket. 

„Tak,  jeg  ryger  aldrig,"  svarede  Levi  aldeles  beskæf- 
tiget med  at  gjætte  paa,  hvad  der  nu  vilde  komme  Var 
det  Mere  om  Legatet  og  Familien,  der  sad  galt  og  for- 
tærede det,  og  om  den  gamle,  dode  Kone?  —  Nej,  det  var 
en  ganske  tydelig  Sag.  Krog  sagde,  at  saadan  og  saadan 
forholdt  det  sig,  og  sluttede  sin  korte  Fremstilling  med : 
„Maaske  De,  som  dog  er  mere  kjendt  med  mange  Ting 
end  jeg,  kan  give  nogle  Oplysninger." 

Levi  gjorde  i  dette  Øjeblik  ingen  Beregning,  havde  in- 
gen Bitanker  eller  Sidekløgt  Han  var  greben  af  For- 
standens Lidenskab  for  det,  han  vidste  og  forstod,  af 
Stolthed  over  at  vide  og  forstaa  og  være  spurgt,  og  han 
svarede : 

„Isch!   Bondevennerne!   Hvem  er  Bondevennerne?" 

Krog  misforstod  ham  og  antog,  at  han  slet  ikke  kjendte 
det  Parti,  og  begyndte  at  give  en  Forklaring.  Men  al 
Krogs  Forklaring  var  spildt  paa  Levi,  af  den  simple 
Grund,  at  Levi  ingen  behovede;  han  havde  sin  Mening 
færdig,  fordi  han  dømte,  dels  efter  Noget,  han  allerede 
vidste,  dels  ud  af  Instinkt.  Da  Krog  havde  endt,  sagde 
han:  „Jo,  Hr.  Krog.  Maa  jeg  sporge  Dem,  Hr.  Krog, 
hvor  mange  Grosserere  er  der  i  Bondevennerne?" 

„Det  ved  jeg  ikke,"  svarede  Krog  noget  truffen;  ,.men 
hvad  gjør  det?"  —  Han  tilføjede  med  dæmpet  Bitterhed: 
„Jeg  har  jo  ikke  Noget  med  Grossererne  at  gjøre.  Jeg 
blæser  ad  alle  Grosserere." 

20« 

„Jo,  Hr.  Krog,"  svarede  Levi. 

„Og,"  vedblev  Krog,  „var  der  et  Parti,  der  kunde  knække 
disse  Grosserere,  saa  skulde  jeg  se  det  med  Fornøjelse." 

„Jo,  Hr.  Krog.  Jeg  ogsaa.  Se  det  med  Fornøjelse  vilde 
jeg.  Hvad  kommer  det  mig  ved?" 

„Ja,  det  kan  De  sige;  De  deltager  jo  heller  ikke  i  Po- 
litiken, min  gode  Levi." 

„Jeg,  Hr.  Krog?  Vorherre  bevare  mig!  Hvem  er  jeg? 
Hvad  har  jeg  lært?  Jeg  tænker  ikke  paa  mig!  Jeg  tænker 
paa  Dem,  Hr.  Krog.  —  De  hører  dog  til  Borsen  allige- 
vel." 

„Gu  gjør  jeg  ej !  Jeg  har  noksaa  megen  Sympathi  med 
Landbefolkningen.  Det  er  dog  den,  der  ernærer  Landet." 

„Jo,  den  ernærer  Landet.  —  Hr.  Krog,  De  er,  som 
Digteren  siger,  en  stor  Kemech,  det  vil  sige:  en  klog 
Mand,  meget  klogere  end  jeg. l)  De  er  en  rig  Mand ;  De 
har  Venner;  De  har  engang  gjort  et  stort  Middagsselskab 
for  Deres  Venner;  De  har  maaske  gjort  flere.  Naar  man 
har  saa  mange  Venner,  kan  man  gjøre,  hvad  det  skal 
være,  og  gaa  til  Landbefolkningen  og  til  Søbefolkningen 
med." 

„Det  vil  jeg  ikke  sige,"  svarede  Krog,  „jeg  praler  ikke 
med,  hvad  jeg  ikke;  har;  Venner  har  jeg  ikke  mange  af." 

„Saa  hører  De  dog  til  Børsen,  Hr.  Krog." 

„Men  der  er  jo  ogsaa  Partier  paa  Børsen!" 

„De  forstaar  mig  meget  godt,  Hr.  Krog.  Jeg  mener 
min   Børs,  vores  Børs." 

„Deres  —  aa,  naa!  ....  Da  kan  sgu  Deres  Børs  ikke 
forud  lugte,  hvem  der  er  stærkest,  det  vil  sige,  hvem 
der  har  Bet  og  vil  sejre  og  bør  sejre." 

„Den  kan  lugte  det,  Hr.  Krog." 

„Det  var  som  Pokker!" 

„Jeg  sagde  lugte,  ford;  De  sagde  lugte,  Hr.  Krog;  men 
jeg  mener:  se;  jeg  mener:  regne  ud;  jeg  mener:  regne  saa 
bestemt,  at  det  er  til  at  tage  og  føle  paa  i  Forvejen.  Hvad 
vil  De  mere?" 

„Men  det  tyder  jo  som  et  Ammestue-Æventyr  eller  som, 
jeg  ved  ikke  hvad!  Jeg  har  rigtignok  læst  om,  at  Both- 


')  Levi  oversatte  ikke  nøjagtig.  Kemech  betyder  groft  Mel,  en  tung 
Natur,  en  Dumrian. 

schild  ved  en  Brevdue  fik  Efterretning  om  Slaget  ved 
Waterloo;  men  at  han  kunde  beregne  det  forud,  har  jeg 
aldrig  hort  —  skjont  en  Mand  som  De,  Hr.  Levi,  maa  jo 
vide  det  bedre." 

,, Alting  kan  ikke  regnes,  Hr.  Krog.  Alt,  hvad  der  er  i 
Guds  Haand,  kan  ikke  regnes." 

„Hvad  er  da  ikke  i  Guds  Haand?" 

„Alting  er  i  Guds  Haand ;  det  er  meget  sandt,  Hr.  Krog. 
Men  der  er  nogle  Ting,  som  Vorherre  bestyrer  selv, 
andre  Ting,  som  han  laer  bestyre.  Forstaa  mig  vel,  Hr. 
Krog.  For  Exempel:  Naar  Folk  gaar  i  Krig,  saa  afgjør 
Vorherre  Slaget;  men  Vorherre  støber  ikke  Kanonerne, 
Hr.  Krog." 

„Det  er  sandt,  Hr.  Levi.  Men  hvad  er  det  da,  som  Gud 
selv  bestyrer  her  i  Landet,  og  hvad  er  det,  som  han 
lader  bestyre,  og  som  Deres  Børs  kan  vide  Besked  om 
i  Forvejen?  Jeg  forsikrer  Dem,  Hr.  Levi,  jeg  har  sjelden 
været  saa  nysgjerrig  som  i  dette  Øjeblik." 

„Om  Forladelse,  Hr.  Krog,  hvis  jeg  har  gjort  Dem 
nysgjerrig.  De  ved  det  selv  ligesaa  godt  som  jeg.  Hvad 
bestyrer  Gud  her  i  Landet?  Det  ved  De,  Hr.  Krog.  Han 
bestemmer,  naar  Kongen  skal  leve,  og  naar  Kongen  skal 
dø;  han  bestemmer,  om  der  skal  være  Krig  eller  Fred, 
og  naar  der  er  Krig  og  Soldaterne  drage  ud,  Ryttere  og 
Heste  og  Vogne  og  Fodfolk,  saa  peger  Han  i  Forvejen 
paa  den,  der  skal  blive  skudt,  og  paa  den,  der  skal  blive 
stukken,  og  paa  den,  der  skal  komme  hjem  igjen  og  se  sin 
Familie.  Det  gjør  den  almægtige  Gud." 

„Xaa,  men  Politiken,  Partierne?" 

„Der  styrer  Vorherre  det,  som  vi  med  et  fremmed  Ord 
kalde  Meschuggås.  Han  lader  dem  vælge  hinanden  og 
tale  mod  hinanden  og  stride  mod  hinanden,  og  naar  de 
saa  har  valgt,  og  talt  og  stridt  og  besluttet,  saa  siger 
Vorherre:  Godt,  min  Vilje  staar  alligevel." 

„Men  hvad  er  det  saa,  Vorherre  ikke  gjør?' 

„Hr.  Krog!  Han  taler  ikke  og  strider  ikke  og  skriver 
ikke  Bladene.' 

Og  ved  de  sidste  Ord  saa  Levi  paa  Krog  med  hele 
sit  Ansigt 

.,Jeg  er  endnu  lige  klog,''  sagde   Krog,  fortumlet  af  de 

mange  Ideassociationer;  han  mærkede  vel,  at  der  paa 
dette  Sted  var  en  fin  Spalte  at  trænge  ind  i;  men  hans 
Forstand  var  blevet  stump.  Han  tilføjede:  „Deres  Børs 
ved  da  ikke  forud,  hvad  der  skal  staa  i  Bladene." 

„Den  ved  det  ikke  —  og  den  ved  det  alligevel!" 

„I  alle  Bladene?  Der  er  jo  Blade  af  de  forskjelligste 
Meninger!" 

„Jo,  Hr.  Krog;  det  skal  der  være.  —  Hr.  Krog,  De  ved, 
hvad  Pevel  er." 

„Nej,  det  ved  jeg  ikke." 

„De  ved  det,  Hr.  Krog.  Jeg  har  lært  Handelen  i  Frede- 
rits;  jeg  stod  hos  Wulf  Heyman.  Jeg  husker  det  endnu 
saa  tydelig,  jeg  kan  se  det  for  mine  Øjne.  Der  var  en 
Smed  i  Byen,  som  hed  Jochumsen,  en  stor,  stærk  Prygl 
af  en  Mand.  Han  havde  engang  kjøbt  noget  Jern  og  noget 
Smedekul  hos  min  Principal;  men  saa  kom  han  tilbage 
og  sagde,  at  Kullene  var  daarlige  og  Jernet  var  daarligt, 
og  han  vilde  have  sine  Penge  igjen.  Wulf  Heyman,  min 
Principal,  vilde  ikke,  og  hvad  gjorde  saa  Smeden?  Han 
slog  i  Disken  og  raabte  saa  højt,  at  Vinduerne  rystede, 
og  sagde,  at  lian  vilde  slaa  Arme  og  Ben  istykker  paa 
min  Principal,  Wulf  Heyman.  Hvad  gjorde  saa  Wulf 
Heyman?  Han  sagde  til  mig:  „Smeden  er  en  Pevel;  lad 
ham  faa  sine  Penge;  hvad  nytter  det  mig,  naar  han  slaar 
Arme  og  Ben  istykker  paa  mig,  at  jeg  stævner  ham  og 
faar  ham  i  Forbedringshuset?  Det  forbedrer  ikke  mine 
Arme  og  Ben;  lad  ham  gaa,  lad  ham  faa  sine  Penge, 
han  er  en  Pevel".." 

„Naa,  hvad  saa,  Hr.  Levi?" 

„Hvad  saa,  Hr.  Krog?  Naar  jeg  er  en  klog  Mand, 
holder  jeg  mig  gode  Venner  med  Smeden.  Aldrig  stiller 
jeg  mig  op  imod  Smeden.  Naar  der  er  Strid,  og  jeg  ab- 
solut skal  være  med  i  Striden,  gaar  jeg  med  Smeden.! 
Vorherre  leder  alle  Ting  til  det  Bedste,  ogsaa  det,  Smeden 
gjør;  men  er  mine  Arme  og  Ben  først  slaaede  istykker 
ved  min  egen  Uforsigtighed,  gi'er  Vorherre  mig  dem  ikke 
igjen  —  det  gjør  Vorherre  ikke." 

„Ja,  men,"  sagde  Krog,  som  nu  begyndte  at  forstaa, 
„der  er  jo  Smede  overalt." 

„Jo,  Hr.  Krog,  der  er  Smede  overalt;  men  for  mig  er 

der  kun  en  Smed  i  den  By,  hvor  jeg  bor.  Nu  sætter  jeg, 
der  er  en  Smed  i  en  Landsby,  lad  os  sige  ved  Holbæk,  der 
vil  gjore  mig  Fortræd.  Hvad  kommer  det  mig  ved?  Jeg 
er  ingen  Xar  at  rejse  til  Holbæk,  og  naar  kommer  Sme- 
den td  Kjobenhavn?  Og  kommer  han  —  man  slaar  ikke 
Folk  i  en  fremmed  By." 

„Men  der  er  jo  forskjellige  Smede  ogsaa  her  i  Byen! 
Hvad  vilde  De  saa  gjøre  her  i  Byen?" 

„Hr.  Krog,"  svarede  Levi  med  et  Ansigt,  der  var  saa 
pointeret,  at  det  trods  sin  Brede  syntes  at  blive  til  et 
eneste  Punkt;  „det  er  netop  det:  jeg  vilde  spørge:  hvor 
bor  Smeden  Jochumsen?" 

Der  blev  en  lang  Tavshed.  Levi  følte  med  dyb  Til- 
fredsstillelse, at  den  rige  Krog  lagde  Vægt  paa  hans  Ord 
og  forstod  ham.  Men  han  gav  ikke  sin  Stolthed  til- 
kjende;  tvertimod  faldt  hans  Ansigt  tilbage  i  den  sæd- 
vanlige, ydmyge,  bekymrede  Tankefuldhed  eller  urolige 
Tankesogen. 

Endelig  sagde  han:  „De  bliver  en  stor  Mand,  Hr,  Krog. 
Og  naar  De  bbver  det,  saa  glem  mig  ikke,  men  gjør  ogsaa 
Noget  for  mig." 

„Hvad  er  det  da,  De  vil,  Levi?" 

„Hvad  jeg  vil?  Ingenting,  saagodtsom  Ingenting.  Var 
det  for  meget,  Hr.  Krog,  om  jeg  vilde  være  Klasse- 
lotterikollektor?  Engang  bliver  man  dog  gammel,  Hr., 
Krog,  og  kan  ikke  længer  løbe  omkring.  Lad  mig  og- 
saa probere,  hvordan  det  er,  naar  mine  Kunder  kommer 
til  mig,  i  Stedet  for  at  jeg  skal  løbe  til  mine  Kunder.' 

„Men  det  kan  da  ikke  være  saa  vanskeligt  at  blive 
Klasselotterikollektør. " 

„Vanskeligt,  Hr.  Krog.  Et  bornholmsk  Stueuhr  er  heller 
ikke  vanskeligt;  men  har  De  ikke  Lodder  til  Deres  born- 
holmske Stueuhr,  saa  gaar  Deres  bornholmske  Stueuhr 
ikke." 

„Mener  De,  at  det  gaar  med  Lodder  at  blive  Kollek- 
tør?" 

„Xaa,  lad  os  sige,  Hr.  Krog,  at  det  gaar  ikke  med 
Lodder;  men  jeg  ved  en  Mand,  der  hele  sit  Liv  har  chika- 
neret mig  og  altid  er  kommet  foran  mig,  skjont  jeg  lober 

paa  mine  Ben  hele  Dagen  og  han  næsten  aldrig  gaar  ud  af 
sin  Stue,  og  jeg  ved,  han  vil  være  det,  og  han  kjender 
Stueuhre,  Hr.  Krog,  og  taler  Ingen  for  mig,  faar  jeg  det 
ikke!  —  Jeg  faar  det  ikke!  Men  jeg  kunde  faa  det,  jeg 
kunde  blive  en  lykkelig  Mand  og  sætte  Foden  under  mit 
eget  Bord.  Lov  mig,  Hr,  Krog,  at  naar  De  bliver  en  stor 
Mand,  vil  De  tale  for  mig  og  handle  for  mig  og  gaa  et 
Skridt  for  mig." 

„Er  der  en  Kollektion  ledig?" 

„For  Guds  Skyld!  Lad  blot  ingen  Kollektion  blive  ledig 
her  i  Byen,  før  De  er  blevet  stor,  Hr.  Krog,  det  be'er  jeg 
til!" 

„Naa,  saa  har  det  jo  god  Tid." 

„Hr.  Krog,  lov  mig  det,  jeg  be'er  Dem,  lov  mig  det, 
giv  mig  Deres  Ord!  For  mig  er  det  saa  godt,  som  om 
De  allerede  var  en  stor  Mand.  Hvis  jeg  havde  Aktier  i  Dem, 
Hr.  Krog,  jeg  vilde  ikke  sælge  dem  under  Pari,  Hr.  Krog. 
De  er  rig,  De  er  klog,  De  er  Forretningsmand  —  det 
slaar  aldrig  fejl.  Bondevennerne  er  komne  til  Dem,  Andre 
vil  komme  til  Dem!  Der  behøvr  bare  at  gaa  Hul  paa 
Hamans  Sæk  —  jeg  mener,  Hr.  Krog,  at  med  en  Mand 
som  Dem  behøves  der  kun  en  lille  Begyndelse.  De  har 
et  stort  Hoved,  Hr.  Krog,  og,  ligesom  med  Katten,  hvor 
Hovedet  først  gaar  ind,  gaar  hele  Kroppen  ind.  Jeg  be'er 
Dem,  Hr.  Krog,  lov  mig  det!" 

„Det  er  jo  et  løjerligt  Forlangende.  Det  er  jo  slet  ikke 
sagt,  at  jeg  bliver,  hvad  De  kalder  stor.  Men  sker  det, 
og  jeg  paa  honnet  Maade  kan  gjøre  Noget  for  Dem  og 
anbefale  Dem  efter  det  Kjendskab,  jeg  har  til  Dem,  saa 
skal  jeg  gjøre  det,  min  gode  Levi," 

„Det  er  Deres  Ord,  Hr.  Krog?" 

„Ja,  gu  er  det  mit  Ord." 

Endskjont  Krog  ikke  kan  kaldes  Helten  i  denne  Be- 
givenhed eller  Historie  —  Ravnen  er  Helten  — ,  hæver 
han  sig  dog  fortrinsvis  frem  og  bliver  Centret,  hvorom 
de  ved  Begivenhederne  skilte  Personer  alle  samle  sig. 
Det  hidrører  vistnok  fra  et  Privilegium,  der  ofte  folger 
Rigdommen ;  Livet  forer  Saadant  med  sig.  Dog  er  der 
ogsaa  andre  Grunde,  hvilke  man  dels  kjender,  dels  nu 
vil    gjøre    Bekjendtskab    med. 

Tidsforholdene  kom  ham  tilhjælp,  da  han  havde  be- 
sluttet at  folge  Simon  Levis  Raad.  Under  stærke  Parti- 
stridigheder  kom  der  et  Øjeblik,  da  en  Mand  som  han 
blev  søgt  næsten  ligesaa  meget,  som  han  selv  søgte,  og 
det  viste  sig  nu,  at  idet  han  for  første  Gang  stod  i  en 
politisk  Forsamling,  passede  han  øjeblikkelig  ligesaa  me- 
get til  Forholdene,  forstod  lige  saa  klogt  og  taktfast  at 
vælge  sin  Stilling,  som  da  han  første  Gang  stod  i  en  Vel- 
gjørenhedsforsamling.  Han  sagde  oprigtig,  at  han  ved 
sin  Fortid  var  bleven  skilt  fra  Fædrelandets  Udviklings- 
gang,  at  han  nu,  da  han  med  god  Vilje  ønskede  at  slutte 
sig  til  sit  Folks  Sag,  med  Beklagelse  maatte  fole,  at  han  i 
mange  Retninger  savnede  Evnen.  Alt,  hvad  han  kunde 
gjore,  var  en  ganske  simpel  Ting:  at  stille  sig  helt  til 
Tjeneste  og  hjælpe  Sagen  med  de  Midler,  som  Forsynet 
havde  givet  ham.  Den  Sag,  der  nærmest  var  Tale  om,  vilde, 
saavidt  han  kunde  skjonne,  ikke  kunne  fremmes  blot 
med  gode  Ønsker,  der  maatte  noget  Solidt,  Materielt  til. 

for  at  de,  som  havde  den  rette  Aand  og  Tanke,  ogsaa 
skulde  have  Magt  til  at  virke  rigtig,  og  han  bad  om  Til- 
ladelse til  at  tegne  sig  foreløbig  for  1000  Rdlr. 

Baade  ved  sin  Tale  og  ved  sit  Tilbud  havde  Krog  vun- 
det Sympathi,  og  han  blev  saa  meget  mere  anset  for  en 
brugbar  Akkvisition,  som  der  i  visse  skarpsindige  Folks 
Øjne  var  Noget  i  hans  Stilling,  der  forhindrede  ham  fra 
at  komme  større  og  mere  berettigede  Ærgjerrigheder  i 
Vejen.  Han  maatte,  syntes  det,  altid  blive  Soldat  eller  i 
det  Højeste  Underofficer,  men  fortræffelig  som  saadan., 
Denne  Fortræffelighed  mærkedes  da  ogsaa  snart  paa  flere 
Maader.  Krog  var  ikke  en  Mand  af  en  saadan  Natur,  at  han, 
naar  han  stod  under  en  Partifane,  opdagede  noget  Godt 
og  Smukt  under  en  modsat  Fane,  længtes  derefter  eller 
blev  blød  om  Hjertet.  En  saadan  roman tisk-upaalidelig 
.Idealisme  var  fjern  fra  ham;  han  saa  kun  efter  Partiets 
Maal,  gjættede  det  eller  fik  det  at  vide,  fulgte  Førernes 
Vink,  var  og  blev  kaldt:  en  Mand  af  Alvor  og  Troskab; 
Maaske  havde  dette  dog  ikke  hjulpet  ham  hurtig  fremad, 
hvis  han  ikke  hermed  havde  forenet  en  anden  Evne:  Nu 
kunde  han  give  Diners!  Nu  kunde  han  tilfredsstille  denne 
Lidenskab.  Det  var  Krog,  der  bragte  de  politiske  Diners  i 
Mode  eller  i  System  her  i  Landet,  og  Virkningen  af  disse 
Sammenkomster  var  betydelig.  Politiske  Mænd  ere  i  Reg- 
len —  Undtagelserne  forbeholdte  —  over  den  Alder,  da 
de  kunne  forføres  ad  romantisk  Vej.  Naar  der  er  Noget 
ved  Dem,  kunne  de  heller  ikke  kjøbes;  selv  om  de  ikke 
ere  af  den  yderste  Honnethed,  ville  Forholdene  forhindre 
en  Handel.  Derimod  kan  et  Middagsmaaltid,  underlig  nok, 
omstemme  eller  modificere  en  Mand,  der  hverken  er  til- 
gængelig for  Kvinders  Blik  eller  for  rede  Penge,  og  det  an- 
ses ikke  for  egenlig  Skam,  hvis  det  opdages,  at  han  paa 
denne  Maade  er  bleven  blødgjort:  Maaltidet  har  da  kun 
været  en  Lejlighed  for  Anskuelserne  til  at  virke  paa  ham. 
Det  er  nu  engang  saa,  og  Krog  havde  et  Instinkt  herfor. 
Det  var  umuligt,  endog  for  højt  staaende  Personer,  at 
modstaa  Indflydelsen  af  denne  Glans,  Elegance  og  Smag, 
hvorved  Sandseligheden  hævedes  op  i  en  højere  Sfære, 
maaske  trykkede  Hjernens  ideale  Kraft  lidt  ned,  men  hæ- 
vede Hjertet  med  Følelsen  af  skjøn  Broderlighed^  Ingen, 

man  vilde  vinde,  gik  ganske  uvunden  bort  fra  disse  Mid- 
dage; mangen  skarp  Modstandsbraad  blev  her  brudt  af. 
Det  var  kun  Skade,  at  man  ikke  kunde  indbyde  hele 
Evropa.  Xogle  af  dem,  som  ikke  indbodes,  kaldte  rigtignok 
Krog  Partiets  Restaurator;  men  denne  Vittighed  var  en 
Pil,  som  gled  magtesløs  af  paa  det  Skjold  af  Alvor,  Glans 
og  Værdighed,  som  Middagene  havde. 

Xogle  mente,  at  det  skyldtes  disse  Diners,  at  Krog 
snart  efter  at  være  blevet  Rigsdagsmand  valgtes  ind  i 
Finanskomiteen.  Valget  vakte  ogsaa  nogen  Undren;  men 
det  havde  ogsaa  andre  Valg  af  den  Art  gjort,  og  for  Krogs 
Vedkommende  tabte  Forundringen  sig,  da  han  som  prak- 
tisk Mand  og  Pengemand  var  istand  til  ganske  godt  at 
røgte  sit  Hverv. 

Paa  denne  Tid,  da  Krog  kom  i  Berørelse  med  mange 
Mennesker  af  de  forskjelligste  Klasser,  var  der  ikke  Faa, 
hvem  han  behagede,  medens  han  virkede  frastødende 
paa  Andre.  Baade  Behaget  og  Mishaget  hidrørte  fra,  at  han 
gav  sig  selv  med  stor  Uforbeholdenhed,  i  det  Mindste 
tilsyneladende  Han  var  for  klog  til,  som  det  ellers  ofte 
gaar  parvenus,  at  laane  Adfærd,  Manerer,  Talemaader  af 
de  Fornemmere  eller  mere  Dannede,  optog  ikke  deres 
idealistiske  Fraser,  der  hidrøre  fra  Klassikerne,  Poe- 
terne, Universitets  livet,  men  talte  som  en  Mand,  der  har 
Alting  ud  af  egen  Erfaring,  som  en  praktisk  Mand,  der  ikke 
har  Illusioner  og  ikke  bryder  sig  om  at  forstyrre  Andres 
Illusioner.  Han  generede  sig  ikke  for  at  sige,  at  lian  ikke 
troede  paa  Dyd,  Selvopofrelse  o.  desl.  uden  som  Kombi- 
nation af  Omstændigheder.  Vilde  man  maale  ham'  selv  med 
samme  Alen,  kunde  man,  værsgo.  „Var  jeg  sulten  og  ejede 
jeg  ikke  en  Skilling,  vilde  jeg  uden  al  Tvivl  stjæle, " 
plejede  han  at  sige,  og  deraf  uddrog  han  som  Lovgiver 
den  rigtige  Sætning,  at  man  skulde  forhindre  Tyveri  ved  at 
befordre  Erhverv  og  Kundskab.  „Man  maa  ikke  stole  paa 
Folket,"  mente  han;  „have  vi  hoj  Told,  vil  Folket  smugle 
eller  beskytte  Smugleriet;  hvad  man  kalder  moralsk,  bliver 
Folket  ved  ikke  at  fristes  til  at  være  umoralsk.'  At  bhve 
formuende  var  for  ham  det  Samme  som  at  komme  ud 
over  Fristelse,  den  højeste  Kultur  vdde  være  den  højeste 

Rigdom,  en  dydig  Trængende  var  noget  nær  et  Mirakel; 
„men  jeg  tror  nu  ikke  paa  Mirakler."  Heraf  fulgte  det 
Praktiske,  at  han  vilde  have  Embedsmænd  godt  lønnede, 
for  at  de  ikke  skulde  sælge  Retten  eller  besvige  de  offen- 
lige  Kasser,  og  for  at  hans  Parti  skulde  blive  det  dydigste, 
vilde  han  have  det  ind  i  de  bedste  Embeder.  „Det  Værste, 
jeg  ved,"  sagde  han  engang,  „er  en  Mand  i  smaa  Kaar, 
der  hele  sit  Liv  er  fristet  til  at  forbedre  dem  ved  at  gjore 
et  Kup,  men  ikke  vover  det  og  kun  driver  det  til  et  ube- 
tydeligt Snyderi  engang  imellem.  Han  faar  aldrig  Kraft 
til  at  udrette  Noget  for  Andre  og  pines  hele  sit  Liv,  snart 
af  Længsel,  snart  af  Anger.  Havde  han  tidlig  gjort  et  rask, 
heldigt  Kup,  saa  kunde  han  i  det  Mindste  gjøre  det  nogen- 
lunde godt  igjen  ved  at  blive  til  Noget  for  Andre," 

Imod  hans  Anskuelser  indvendte  En  engang,  at  ifølge 
Erfaringen  var  næsten  altid  den  fattigere  Del  af  Befolk- 
ningen den  mest  patriotiske,  den,  der  mest  haardnakket 
forsvarede  Landets  Jord  imod  Fjenden.  Han  svarede: 
„Det  er  muligt  ....  det  er  en  Særegenhed  i  Naturen,  og 
derpaa  beror   Stillingsvæsnet." 

Man  tog  dette  som  en  Vittighed,  og  den  rige  Mand  fik 
Ord  for  at  være  Humorist. 

Som  Medlem  af  Finanskomiteen  havde  Krog  Lejlighed 
til  at  indfri  det  Løfte,  han  havde  givet  Simon  Levi,  men 
holdt  det  ikke,  hvilket  dog  ikke  skete  af  Glemsomhed 
eller  Utaknemlighed,  men  af  højere  politiske  Hensyn.  En 
Klasselotterikollektion  var  ledig,  og  den  af  Levi  frygtede 
Rival  var  en  Mand,  der  i  et  vist  Distrikt  havde  gjort  og 
kunde  gjøre  Partiet  ikke  uvæsenlige  Tjenester.  Da  han 
gjorde  sin  Opvartning  hos  Krog,  viste  det  sig  ogsaa,  at 
han  var  en  meget  net  Mand  at  se  til,  en  Mand  med  fuldt- 
tonende  Stemme,  afrundede  Fraser  og  blaa  Briller,  og 
Krog  vovede  ikke  at  opstille  sin  lille,  skrutryggede  Kom- 
missionær imod  ham,  men  indlagde  et  godt  Ord  for  ham 
hos  Vedkommende.  Stakkels  Simon  Levi!  Han  havde  efter 
dette  Princip  ingen  Udsigter,  medmindre  hans  Konkur- 
rent var  en  Caliban  eller  Quasimodo. 

Paa  Levi  gjorde  Efterretningen  om,  at  han  var  bleven 
forbigaaet,  et  overvældende  Indtryk.   Han  blev  syg,  just 

ikke  sengeliggende,  men  udo  af  Stand  til  at  bestille  Noget 
og  Sild  i  flere  Dage  paa  en  Stol,  rokkende  frem  og  til- 
bage som  i  den  heftigste  Tandpine,  citrongul  i  Ansigtet 
og  endmere  frastødende  ved  Skæget,  som  han  lod  voxe. 

Den  gamle,  svagelige  Soster,  som  han  boede  sammen 
med  og  ernærede,  sagde  endelig  blidt  til  ham:  „Simon, 
Du  sidder  dog  ikke  Schivvo1);   forsynd   Dig  ikke!" 

„Jeg  sidder  Schivvo!1'  svarede  Levi;  „et  Barn  er  dodt, 
og  jeg  faar  ikke  noget  andet.  Det  Barn  skulde  været 
Din  Broderson  og  ernæret  Dig,   Du  kan  sidde  med!" 

Krog  antog,  at  Levi  var  lidt  fornærmet,  og  tilskrev  ham 
en  Billet,  hvori  han  bad  ham  komme  og  ikke  være  for- 
trydelig; næste  Gang  kunde  det  jo  gaa  bedre. 

Levi  læste  den  korte  Billet  mange  Gange  igjennem, 
gjemte  den  omhyggelig  i  sin  Brevtaske,  barberede  sig  og 
klædte  sig  paa.  Da  han  vilde  gaa,  vendte  han  sig  om  i 
Doren  og  sagde  til  Søsteren:  „Gidel,  jeg  gaar.  Hvorfor 
gaar  jeg?  Fordi  jeg  er  fattig.  Men  jeg  siger  Dig:  Hvis 
han  stod  paa  Bunden  af  Havet,  og  Vandene  stode  som 
en  Mur  paa  begge  Sider,  og  jeg  var  Moses  og  havde  en 
Stav,  som  Vandene  maatte  adlyde  —  Gidel,  jeg  loftede 
Staven  og  sagde  til  Vandene:  Slaa  sammen!  —  Jeg  har 
ingen  Stav,  og  han  staar  ikke  i  Vandet,  og  jeg  gaar  til 
ham,  og  jeg  gaar  bort  igjen;  men  alle  mine  Geseiraus 
(Plager)  skal   blive  indenfor  hans   Dørtærskel!' 

Med  disse  Ord  gik  Simon  Levi  til  Krog  og  talte  med 
ham  ganske  som  forhen  om  Forretninger.  Klasselotteri- 
kollektionen blev  ikke  berørt,  og  hverken  Ord  eller  Miner 
forraadte,  hvad  den  lille  Simon  Levi  følte. 


Paa  denne  Tid  var  det,  at  Krog  lod  sig  gjørc  til  Etats- 
raad,  tildels  formedelst  den  historiske  Begivenhed,  at 
man  i  Frankrig  ikke  længer  hed  Citoyen,  men  Monsieur. 

Krog  vedligeholdt  det  venskabelige  Forhold  til  Oberst- 
lieutenantens  eller  rettere  til  Oberstens  —  Winter  havde 
nemlig  efter  Krigen  faaet  en  ny  Afsked  som  Oberst.  Der 


')  Efter  en   nær  Slægtnings  Død   sidder   man   i  syv  Dage  paa  en  lav- 
Stol,  med  sønderrevne  Klæder,  lader  sit  Skæg  voxe,  o.  s.  v. 

maa  lægges  Vægt  paa,  at  han  vedligeholdt  Forholdet; 
thi  hans  hemmelige  Tanker  havde  en  Stund  mødt  Ober- 
stens ligesaa  hemmelige  og  set  et  godt  Parti  for  Jemmy 
i  Ottilie.  Men  altsom  hans  egen  Betydning  steg,  saa  han 
videre  ud  for  Jemmy,  uden  derfor  at  foretage  Noget,  der 
forhindrede  Muligheden  af  en  Alliance  med  Oberstenst 
Jemmy  var  endnu  ikke  synderlig  over  fire  og  tyve  Aar, 
Ottilie  ikke  et  og  tyve;  han  kunde  altsaa  endnu  en  Stund 
iagttage  en  diplomatisk  Ro,  og  Jemmy  kom  ham  i  denne 
Henseende  ikke  i  Vejen,  først  af  Koldsindighed,  senere  af 
Grunde,  der  efterhaanden  udviklede  sig. 

Ottilie  hørte  vel  undertiden  en  Hentydning  til,  at  Folk 
betragtede  hende  som  bestemt  for  Jemmy;  men  da  hun 
ikke  holdt  af  ham  og  ikke  bemærkede,  at  han  brød  sig 
om  hende,  tog  hun  det  som  et  af  de  mange  løse,  hendøende 
Rygter,  der  gaa  om  en  ung,  smuk  Pige,  Bobler,  som  vise, 
at  der  drages  længselsfuldt  Aande. 

Htm  fandt  Behag  og  Tilfredsstillelse  i  det  Liv,  der 
aabnedes  for  hende,  navnlig  gjennem  Krogs.  Hun  traf 
sammen  med  betydelige  og  dygtige  Mænd  og  fornam  den 
Indflydelse,  som  begavede  Kvinder  udøve  paa  dem,  ikke 
just  pludselig  og  iøjnefaldende  ved  en  enkelt  Begivenhed, 
men  efterhaanden  og  lempelig.  Hun  nød  næsten  uforstyrret 
den  smukke   Ungdom,   20de— 21de   Aar. 

Næsten  uforstyrret  —  thi  hos  Ellinor  traf  hun  engang 
imellem  sammen  med  Vilhelm.  Om  hun  søgte  disse  sjeldne 
og  korte  Møder,  vides  ikke,  skjønt  de  ikke  lode  til  at 
yde  egenlig  Tilfredsstillelse  paa  nogen  af  Siderne.  Ottilie 
syntes  overfor  Vilhelm  altid  at  ville  tale  om  Politik  og, 
skjønt  han  stod  fjern  fra  aktiv  Deltagelse  i  Kampene, 
at  ville  gjøre  ham  medansvarlig  for,  hvad  der  gik  imod 
det  Parti,  som  hun  tilhørte  eller  tog  —  thi  hun  havde 
sine  Meninger  baade  fra  sin  Fader  og  fra  Krogs,  og  de 
gik  ikke  altid  sammen.  Han  fik  ved  hendes  blotte  Nær- 
værelse sine  Aandskræfter  altfor  meget  vakte  til  ikke 
smidig  og  smilende  at  parere;  men  engang,  da  hun  uden 
udtrykkelig  at  nævne  Ordet  „højere  Klasser"  vilde  gjøre 
disses  Ret  gj ældende  imod  noget  Folkeligt,  gik  han  paa 
en  Maade  over  til  Angreb,  idet  han  citerede  et  Brudstykke 
af  en  fransk  Sang,  der  er  digtet  til  Marseillaisens  Melodi: 

C'est  que  la  Liberté  nest  pas  une  comtesse 
Du  noble  faubourg  St.  Germain1). 

Hun  blev  saa  tavs  derved,  som  om  han  enten  havde  sagt 
noget  Uhøfligt  eller  givet  en  meget  dybsindig  Grund. 

Ellinor  kunde  ikke  forstaa  hende.  Uagtet  hun  antog, 
at  man  tænkte  paa  en  Forbindelse  mellem  Ottilie  og 
hendes  Broder,  mærkede  hun  dog,  at  Ottilie  ikke  var  tagen 
paa  Raad  med,  og  hun  kunde  desuden  ikke  værge  sig 
mod  Sympathi  for  Vilhelm  i  denne  Henseende,  Det  syntes 
hende,  at  man  kun  behovede  at  se  dem  sammen  for  at 
fole,  at  de  vare  ligesom  bestemte  for  hinanden,  og  medens 
hun  ikke  ansaa  Ottilie  for  egenlig  koket,  var  det  hende 
vanskeligt  at  forklare  af  Andet  end  Koketteri  den  til- 
trækkende og  frastødende  Magt,  som  hun  udøvede.  Det 
kom  af,  at  Ellinor  ikke  kjendte,  hvad  der  laa  i  Baggrun- 
den. Beyle  fortæller  en  Historie  om  en  højst  elskværdig, 
ung  fransk  Oberst  og  den  smukke,  romantiske  Mdm. 
Struve  i  Konigsberg.  Da  Obersten  skulde  indføres  i  Huset, 
talte  man  i  et  Herreselskab  om,  at  han  og  denne  Dame 
vilde  blive  forelskede  i  hinanden.  Man  væddede  derom. 
En  af  Deltagerne  gik  til  Mdm.  Struve  og  sagde  om  Ober- 
sten, at  han  bar  sine  Flipper  to  Dage  i  Træk.  Det  var 
ikke  sandt;  men  da  Obersten  blev  forestillet,  kunde  Mdm. 
Struve  ikke  lade  være  at  tænke  paa  Flipperne,  og  den 
vindende  Magt,  som  var  i  Obersten,  gled  af  paa  hende. 
„Hun  kom  aldrig  til  at  elske  ham;  men  han  forelskede 
sig  i  hende,  og  det  blev  Aarsag  til,  at  han  saa  tidlig  blev 
skudt." 

Mdm.  Struve  havde  hørt  om  Flipperne,  før  hun  saa 
Obersten;  Ottilie  havde  set  Vilhelm,  før  hun  hørte  om 
Slægten.  Men  den  sidstnævnte  Hindring  var  dog  ogsaa 
noget  alvorligere,  og  selv  naar  hun  vilde  ræsonnere  den 
bort,  stod  den,  engang  hidkaldt,  som  en  Slags  Taage- 
slør,  der  hindrede  hende  fra  at  se  paa  Vilhelm  saadan, 
at  han  kunde  eller  turde  gjøre  et  Skridt. 

')  Friheden  er  ikke  en  Orevinde  fra  Adelskvaiieret  Saint  Ciermain. 

Kjøbmænd  og  Fabrikanter  ville  kunne  forstaa,  at  en 
ung  Fabrik  kan  være  meget  lovende  og  give  et  godt  Ud- 
bytte og  dog  fordre  Tilskud  af  Penge.  Det  ses  snart,  at 
man  maa  udvide  sig;  det  er  ikke  tilstrækkeligt  at  levere 
noget  Godt,  men  saa  Meget  deraf,  at  man  kan  hævde 
sig  paa  det  store  Marked,  forsyne  Kunder  og  holde  Kon- 
kurrenter ude.  Man  maa  fortrænge,  eller  man  bliver  for- 
trængt. I  Stedet  for  én  Maskine  behoves  mange;  man 
skal  have  et  betydeligt  Oplag  af  Raastoffer  for  at  holde 
dem  i  sikker,  stadig  Gang.  Arbejdernes  Antal  forøges,  og 
de  kunne  ikke  vente  paa  Betaling,  til  Fabrikaterne  erq 
solgte.  Der  udfordres  ogsaa  større  Plads;  man  maa  bygge. 

Nogenlunde  kunde  Oberst  Winter  forstaa  dette,  men 
ikke  rigtig.  Det  syntes  ham  bestandig,  at  man  kunde  ar- 
bejde sig  saa  smaat  frem,  at  man  ikke  behøvede  at  have 
højtflyvende  Planer,  men  være  glad  ved  at  tjene  en  Skil- 
ling, om  ogsaa  Andre  samtidig  tjente  en  Daler.  Med 
Møje  og  med  bestandig  Gjentagelse  af  de  samme  Beviser 
godtgjorde  den  utrættelige  Morten  for  ham,  at  det  var 
Dalerens  Natur  at  ville  sluge  Skillingen,  og  at  man  selv 
maatte  blive  Daleren.  Obersten  rykkede  efterhaanden  ud 
med  nogle  flere  Penge  og  skaffede  ogsaa  nye  Tilskud  fra 
Krog;  men  tilsidst  blev  det  ham  for  stærkt,  han  kom  paa 
Fabrikens  Vegne  for  meget  i  Gjæld  til  Krog,  og  med  sin 
ejendommelige  Uskyldighed  eller  Snuhed  faldt  han  paa, 
at  Morten  hellere  maatte  henvende  sig  direkte  til  Krog: 
Naar  han  ikke  saa  den  Gjæld,  der  blev  stiftet,  var  den 
ham  paa  en  Maade  uvedkommende,  tænkte  han  maaske. 

Krog  forstod  ypperlig  Alt,  hvad  Morten  forestillede 
ham,  og  han  opdagede  strax  i  Morten  et  sandt  Geni  paa  et 
begrænset  Omraade,  et  Menneske,  der  ikke  havde  lært 
Noget,  men  var  født  og  baaret  til  den  Beskæftigelse,  han 
var  kommen  i,  og  elskede  den  som  et  Barn,  som  en  Enthu- 
siast,  for  Værkets  og  Virksomhedens  egen  Skyld  langt 
mere  end  for  Udbyttets.  Desuden  havde  Krog  stille,  men 
skarpt  fulgt  den  hele  Drift  lige  fra  Begyndelsen  og  med 
sit  praktiske  Blik  strax  set,  at  den  havde  gode  Udsigter. 

Oberst  Winter  maatte  selv  kunne  sagt  sig  det;  hvorfor 
var  Krog  ellers  saa  villig  til  at  vedblive  med  Laan? 

Saasnart  Krog  og  Morten  kom  sammen,  vare  de  som 
Magneten  og  Jernet:  Pengemanden,  der  vilde  tjene  Penge 
og  forstod,  hvorledes  det  gik  til,  og  Kraften,  der  kunde 
tjene  dem,  droges  til  hinanden.  Her  mærkede  Morten 
snart,  at  han  ikke  behovede  at  lægge  Skjul  paa  sine  Planer 
eller  gjore  dem  mindre.  Ofte  havde  det  skræmmet  ham 
selv,  at  han,  den  fattige  Dreng,  der  havde  siddet  i  Bag- 
stuen i  Flensborg  og  var  bleven  optaget  paa  den  jydske 
Ilede,  med  Et  havde  faaet  saa  vide  og  store  Tanker,  og 
i  Winters  Nærværelse  kunde  han  bringes  nær  til  at  tvivle 
om  dem  og  anse  dem  for  Drømmesyner.  Men  et  bifal- 
dende Nik  af  den  alvorlige,  kloge  Krog  gav  dem  fuld 
Virkelighed  og  lagde  Alen  til  hans  egen  Væxt:  ved  endelig 
at  blive  forstaaet  folte  han,  hvad  han  var. 

Ej  heller  gjorde  Krog  den  ringeste  Vanskelighed  med 
Hensyn  til  Penge.  Han  udbetalte  de  10,000  Rdl.,  som  ifølge 
Mortens  detaillerede  Overslag  vare  nødvendige,  endog  uden 
at  forlange  Kvittering.  Dette  kunde  synes  ikke  blot  høj- 
modigt, men  dristigt,  ja  uforsigtigt  af  Krog.  Men  Krog 
forstod  sig  dels  paa  Sager,  dels  paa  Mennesker,  og  han 
saa  tydelig,  at  hvis  Morten  kunde  pine  97  Skilling  ud 
af  hver  Daler,  saa  vilde  han  anvende  dem  paa  Fabriken 
og  paa  intet  Andet  i  Verden.  Skulde  end  Morten  betale 
Lærepenge  til  Erfaringen  og  anvende  noget  af  Summen 
uheldig  —  hvilket  efter  Omstændighederne  ikke  engang 
syntes  at  befrygte  —  saa  havde  Krog  andre  Tanker  bag- 
ved. Forelobig  opnaaede  han,  at  Morten  gik  fra  ham  som 
en  Sjæl,  der  var  bleven  solgt  til  ham.  Titusinde  Daler  paa 
et  Brædt  uden  Kvittering!  Det  var  jo  et  Vidunder,  og  Man- 
den, der  havde  gjort  det,  et  Indbegreb  af  fast  utroligt 
Ædelmod,    Højsind,    Visdom   og   alle   andre   Dyder. 

Efter  nogen  Tids  Forløb  viste  det  sig,  at  de  titusinde 
Daler  ikke  vare  tilstrækkelige.  Morten  havde  anset  denne 
Sum  for  saa  umaadelig,  at  han  ikke  turde  nævne  en 
højere.  Han  havde  anet,  at  han  begyndte  paa  Noget,  der 
for  at  kunne  blive  fuldstændigt  vilde  fore  til  Mere  og 
Mere;  men  han  havde  skjult  det  for  sig  selv  og  efter 
Evne  stridt  imod  Nødvendigheden;  men  den  paatrængti; 
M.  Goldschmidt  i  Folkeudgave.  VI  21 

sig  uafviselig,  det  Begyndte  maatte  fuldføres,  naar  det 
ikke  skulde  blive  en  Ruin.  Han  kom  beklemt  og  forsagt 
til  Krog  for  at  skrifte  som  en  Synder,  en  Misdæder,  men 
mødte  det  samme  rolige,  kloge,  beskyttende  Blik  som 
forhen.  Krog  havde  selv  set,  at  den  lille  Fabrik  ikke 
kunde  blive  en  Stor  Fabrik  uden  større  Midler;  han 
havde  blot  givet  Agt  og  var  forberedt  paa,  hvad  der  vilde 
komme.  Morten  gik  fra  ham  med  femtusinde  Daler,  om 
mulig  endnu  mere  forbavset,  rørt,  opløftet  end  forrige 
Gang.  Han  havde  været  lige  ved  at  tabe  Troen  paa  sig 
selv  —  og  Krog  havde  trot! 

Kort  efter  aflagde  Krog  et  Besøg  paa  Fabriken.  Han 
havde  hidtil  ved  en  paalidelig  Mand  i  Helsingør  skaffet 
sig  omstændelig  Underretning  om  Alt,  hvad  der  foregik, 
saa  at  han  paa  faa  Øjeblikke  var  orienteret  og  til  Mor- 
tens dybeste  Tilfredsstillelse  opfattede  baade  Enkeltheder 
og  Helheden  og  ytrede  sig  fornøjet  dermed.  Morten  viste 
ham,  hvad  der  endnu  stod  tilbage,  ikke  saa  meget  med 
Hensyn  til  Fabriken  som  til  Anstalten.  Maskinbygninger 
og  Værksteder  vare  solide;  men  næsten  alt  Andet  var 
opført  i  Hast  af  Hensyn  til  den  mest  tvingende  Nød- 
vendighed. For  Ordens  og  Kontrols  Skyld  burde  Meget, 
som  nu  var  adspredt,  samles  i  en  større  Bygning,  og  til 
en  saadan  Anstalt  burde  jo  ogsaa  høre  et  ordenligt, 
ikke  ganske  uanseligt  Vaaningshus.  Morten  udpegede  det 
Sted  paa  den  store  Plads  ved  Fabriken,  hvor  han  fra  Først 
af  havde  tænkt  sig,  at  en  saadan  Bygning  kunde  staa. 
Det  var  hans  Ærgjerrighed,  engang  at  kunne  føre  sin 
Moder  ind  i  en  saadan  ny,  grundmuret,  velindrettet  Byg- 
ning; det  stod  allerede  i  hans  Tanker,  hvor  hendes  Væ- 
relse skulde  ligge,  hvor  Vilhelm  skulde  bo  o.  s.  v.,  og  han 
havde  mange  Gange  drømt  sig  ind  i  Henrykkelsen,  naar 
Rejsegildet  blev  holdt,  og  naar  Moderen  første  Gang  gik 
ind  og  satte  sig  i  den  nye  Sofa,  som  han  ogsaa  havde 
tænkt  paa.  Nu  sagde  han  til  Krog,  at  man  jo  kunde  op- 
føre Hovedbygningen  paa  en  saadan  Maade,  at  tillige  han, 
Etatsraaden,  kunde  have  Sommerværelser  der,  hvis  han 
vilde  gjøre  Morten  den  Ære  og  Glæde  at  ligge  et  Par 
Maaneder  paa  Landet  herude.  Den  hele  Plan  syntes  at 
behage  Krog,  og  han  sagde,  at  Morten  kunde  gjøre  Over- 

slag  og  lade  ham  vide,  hvad  tiet  kostede.  Krog  traf  ogsaa 
Vilhelm,  og  da  han  formodenlig  enten  af  tidligere  Sam- 
taler med  Morten  eller  ad  andre  Veje  var  forberedt  og 
kjendte  Familieskabet,  syntes  han  at  tage  Kapitajnens 
Nærværelse  og  Delagtighed  som  en  given  Sag.  Der  var 
heller  ikke  fra  den  finansielle  eller  økonomiske  Side  Noget 
at  indvende  mod  Vilhelms  Tilstedeværelse.  Han  havde 
sine  Vartpenge  og  forlangte  Intet  af  Fabriken,  saalænge 
Morten  skyldte  Andre  Noget.  Den  lille  Husholdning,  der 
bestyredes  af  Mdm.  Carøe,  førtes  paa  Fabrikens  Reg- 
ning og  kostede  saa  lidt,  at  man  kunde  blive  rørt  derover. 
Vilhelm  havde  aldrig  følt  sig  hendragen  til  Krog  per- 
sonlig; men  han  havde  engang  været  Gjæst  i  hans  Hus, 
og  den  ene  Gang  havde  ikke  blot  været  den  første  Gang, 
Vilhelm  var  Gjæst  paa  saadan  Maade,  men  ogsaa  inde- 
holdt Øjeblikke,  der  aldrig  glemtes,  og  hvis  Glorie  endnu 
kastede  et  Gjenskin  paa  Krog.  Desuden  var  han  Ellinors 
Fader,  og  skjønt  de  ikke  havde  mødt  hinanden  der  i 
Huset,  var  det  dog  et  svagt,  selskabeugt  eller  snarere 
sympathetisk  Tilknytningspunkt.  Men  hertil  kom,  at  Krog 
jo  havde  vist  sig  som  en  storartet  Beskytter,  næsten  Vel- 
gjører  imod  Morten,  og  skjønt  Vilhelm  mest  havde  op- 
fattet dette  som  en  ren  Beregnings-  og  Forretningssag 
og  ikke  ganske  delt  Mortens  Begejstring,  kunde  han  dog 
ikke  Andet  end  fole  sig  velvillig  og  taknemlig  stemt.  Der- 
for gik  ogsaa  han  snart  ud  af  den  Tilbageholdenhed, 
han  havde  faaet  i  sit  Væsen,  og  blev  varm.  Medens  de 
spadserede  op  og  ned  paa  den  store  Gaardsplads  langs- 
med Fabriken,  udviklede  han  for  Krog,  hvad  han  tænkte, 
at  der  ved  Siden  af  Fabrikens  Drift  kunde  og  burde 
udrettes.  Det  var  en  Organisation  af  den  Befolkning, 
som  samledes  om  Fabriken.  Man  maatte  ikke  alene  skaffe 
bedre  Boliger  end  de,  der  nu  i  Hast  vare  rejste,  men 
ogsaa  sørge  for  et  fælles  Forsamlingssted,  Bihliothek, 
Undervisning,  Fornøjelser.  Noget  var  alt  udrettet;  man 
havde  ende]  Bøger  og  nogle  Undervisningstimer,  og  der 
var  ogsaa  begyndt  en  Organisation  for  saa  vidt,  som 
alle  Arbejderne  havde  underkastet  sig  en  Domstol,  som 
de  selv  besatte  ved  Valg,  og  endel  vare  ogsaa  samlede 
under  en  Slags  militær  Ordning  og  under  Disciplin;  men 

21« 

det  Hele  var  kun  i  sin  Begyndelse,  og  fuldstændigt  eller 
tilfredsstillende  vilde  Intet  blive,  før  man  anerkj endte 
og  gjennemførte  Hovedprincipet :  at  hver  Arbejder  skulde 
bringes  op  til  at  have  sin  Andel  af  Fabrikens  Udbytte, 
skulde  blive  Medejer. 

„Det  er  nu  en  Enthusiast  af  en  anden  Art ;  han  vil  koste 
Penge,  den  Anden  indbringer  Penge,"  tænkte  Krog,  men 
nikkede  tænksomt-bifaldende  og  smilede,  saavidt  hans 
Ansigt  kunde  smile. 

Besoget  endtes  til  største  gjensidige  Tilfredshed,  og 
efter  faa  Ugers  Forløb  fik  Morten  udbetalt  en  Sum,  der 
foreløbig  behøvedes  til  Byggeriet.  Men  ligesom  forrige 
Gang,  og  ligesom  det  i  Reglen  er  Tdfældet,  naar  man 
bygger,  viste  de  virkelige  Omkostninger  sig  at  ville  blive 
større  end  Overslaget,  og  Morten  maatte  ind  til  Krog 
med  nye  Beregninger  og  Anmodninger.  Han  var  nu  bleven 
saa  vant  til  Krogs  liberale  Imødekommen,  at  han  gjorde 
Rejsen  med  temmelig  let  Sind,  og  Krog  gjorde  ej  heller 
Vanskeligheder  med  Hensyn  til  Pengene.  Han  sagde  blot: 
„Det  løber  efterhaanden  op  med  den  Fabrik;  vi  maa  dog 
se,  hvor  Meget  vi  har  staaende  i  den." 

Han  fremtog  en  Bog,  og  det  overraskede  Morten,  skjønt 
der  ikke  var  Grund  dertil,  at  Krog,  der  for  ham  slet 
ikke  havde  taget  sig  ud  som  Kjøbmand,  havde  indført  Alt 
i  en  Bog,  der  saa  saa  alvorlig  ud. 

„Ja,"  sagde  Krog,  „uden  at  regne  Renten  med  er  det 
nu  en  35,000  Daler,  som  er  løbet  fast  der.  Jeg  skulde 
dog,"  tilføjede  han  næsten  leende,  „have  lidt  Sikkerhed 
for  mine  Penge,  for  Liv  og  Døds  Skyld,  som  man  siger. 
De  er  jo  rigtignok  ung  og  stærk ;  men  man  assurerer  ogsaa 
et  nyt  Skib,  et  af  Lloyds  A.  1." 

Det  fandt  Morten  saare  billigt  og  gjorde  Etatsraaden 
opmærksom  paa,  at  han  jo  selv  fra  Først  af  havde  til- 
budt  Kvittering. 

„Hvad  skal  jeg  med  Kvittering?"  sagde  Krog  blidt  og 
fortrolig.  „Naar  jeg  tog  Gjældsbevis  af  Dem  og  lod  det 
thinglæse,  fordærvede  jeg  jo  kun  Fabrikens  Kredit.  Saa 
vilde  ogsaa  Oberst  Winter  komme  og  lade  thinglæse,  og 
rundt  omkring   vilde   det   hedde:    forgjældet,    forgjældet. 

Nej.  vi  har  bedre  af  at  lade  det  gaa  som  hidtil  og  lade 
Folk  tro,  at  jeg  staar  bagved,  at  det  er  mit." 

Ogsaa  dette  fandt  Morten  ikke  blot  billigt,  men  over- 
ordenlig velvilligt;  en  Fader  kunde  ikke  bære  mere  Omhu 
for   ham,   syntes   han. 

Efter  en  Pavse  sagde  Krog:  „Hvor  meget  anslaar  De 
Fabrikeus  hele  Værdi  til?'' 

Morten  vidste  det  ikke,  men  antog,  at  han  burde  vide 
det,  og  nævnte  i  Hast  50,000  Daler,  foruden  det,  som 
Obersten   havde   staaende  deri,   tilføjede   han   forsigtig. 

Det  var  maaske  hojt  regnet,  hvis  Fabriken  skulde  sæl- 
ges; men  naar  man  skulde  anslaa  dens  Værd  i  Mortens 
egen  Haand  eller  under  hans  og  Krogs  fælles  Kraft,  saa 
maatte  det  erkjendes,  at  den  med  hans  Opfindelser  og 
personlige  Virksomhed  repræsenterede  den  Kapital,  han 
havde   nævnt,   ja   rimeligvis  en   meget  større. 

Imidlertid,  det  var  usikkert,  og  i  alt  Fald  var  det 
næppe  Krogs  Tanke  at  bedrage  ham  for  en  egenlig  Penge- 
værdi, men  kun  at  benytte  Situationen  til  Opnaaelsen  af 
andre  Hensigter,  og  han  svarede:  „Godt,  naar  jeg  saa 
overtager  Gjælden  til  Oberst  Winter,  har  De  15,000  Daler 
staaende    i  Fabriken." 

Det  foer  blendende  forbi  Mortens  Øjne:  Femtentusinde 
Rigsdaler!  Han,  den  fattige  Dreng,  var  Ejer  af  en  saadan 
Sum!  Det  var  under  hans  bestandige  Pengemangel  aldrig 
faldet  ham  ind,  at  han  var  saa  rig,  og  dog  forekom  det 
ham  dunkelt,  at  han  egenlig  var  rigere. 

„Saa  kan  vi  jo  gjore  det  i  den  Form,"  vedblev  Krog, 
,,at  jeg  giver  Dem  Tilstaaelse  for,  at  De  har  15,000  Daler 
indestaaende  i  Fabriken." 

„Ja,"  sagde  Morten  langt.  Den  dunkle  Folelse  af,  at 
han  maaske  var  rigere,  rørte  sig  rigtignok  i  ham;  men 
han  tænkte  ogsaa,  at  han  maaske  ikke  var  saa  rig,  og 
at  Krog  blev  ført  vild  af  Iver  og  Ukyndighed. 

„Eller  foretrækker  De  at  gjore  Afregning  og  udbetale 
mig  35,000  Daler?  For  en  af  os  maa  det  vare.  enten  Dem 
eller   mig." 

...Nej,   det    foretrækker   jeg    ikke,"    svarede    Morten. 

Krog  kaldte  paa  sin  Son  og  dikterede  ham  Tilstaaelsen : 
..At   Hr.    M.   Carøe   har   indestaaende  i  Fabriken   — " 

„Har  den  noget  Navn?'    spurgte  Krog  afbrydende. 

„Ja,  den  skulde  hedde  Louises  Minde.' 

„Hvorfor   netop  det?"   spurgte   Krog. 

„Jo,  efter  min  Bedstemoder,"  svarede   Morten. 

„Aa  — ,"  sagde  Krog  langt,  „et  saadant  personligt  Navn 
passer  ikke  videre  til  en  Fabrik.  Lad  os  kalde  den  f.  Ex. 
Godthaab." 

„Ja;  men  jeg  har  bestilt  Stempler  med  Louises  Minde. 
Hvert  Stykke,  der  gaar  ud  fra  Fabriken,  skal  være  stemp- 
let med  Louises  Minde." 

„Saa  kan  der  bestilles  andre  Stempler,"  sagde  Krog 
tørt. 

Det  vilde  Morten  yderst  nødig;  men  han  vilde  ogsaa 
nødig  være  paastaaelig  imod  den  Mand,  der  havde  gjort 
saa  Meget  for  ham  og  hidtil  aldrig  forlangt  Noget  til  Gjen- 
gjæld. 

„Vi  kan  jo  ogsaa  lade  det  staa  hen  indtil  videre,"  sagde 
Krog;  „i  Tilstaaelsen  kan  det  da  ogsaa  uden  Navn  be- 
tegnes  tydelig   nok,    hvilken    Fabrik   det   er." 

Saa  fik  Morten  Beviset  for,  at  han  ejede  15,000  Daler, 
til  hvilken  Sum  hans  Talent  og  Virken  ved  Fabriken  var 
anslaaet. 

„Forresten  bliver  naturligvis  Alting  ved  det  Gamle," 
sagde  Krog.  „Det  Papir  gjør  ingen  Forandring  imellem 
os.  De  driver  det  Hele  ligesom  hidtil,  og  behøves  der 
Penge,  saa  kom  kun  til  mig.  Jo,  det  er  sandt,  en  For- 
andring bør  der  gjøres.  Det  er  altfor  lidt,  som  De  opfører 
paa  Regnskabet  til  Deres  egen  Brug.  Lad  os  sætte  i  det 
Mindste  1,000  Rdl.  aarlig,  som  De  faar  forlods,  og  vil 
De  med  Tiden  have  Mere,  bliver  der  vel  Raad  til  det  med. 
—  Her  er  Anvisning  paa  de  Penge,  De  vil  have  til  Byg- 
geriet." 

Morten  gik  bort  med  begge  Hænder  fulde  af  Penge: 
med  Anvisningen,  med  Tilstaaelsen  for  15,000  Rdl.  og 
med  1,000  Rdl.  aarlig  Indtægt.  Han  var  overvældet  deraf, 
højst  urolig  i  Sindet,  vidste  ikke  bestemt,  om  han  var 
kommen  ærlig  til  al  denne  Rigdom,  kæmpede  med  denne 
Tvivl  og  forjog  den,  og  dybest  inde  var  der  dog  samtidig 
et  lille,  mørkt  Mismodspunkt. 

Efterhaanden,  som  han  gik,  hævede  det  mørke  Punkt 


RAVNEN  327 

sig  frem  og  blev  tydeligere.  Det  var,  at  Stemplerne  maa- 
ske  ikke  skulde  være  med  hans  Bedstemoders  Navn. 
Det  tog  Tid,  inden  han  ret  fik  klaret  sig  dette;  men 
Dampskibet  var  ikke  naaet  langt,  før  han  fra  dette  Punkt 
havde  faaet  Blik  paa  sin  hele  Stilling:  Han  var  som  Ejer 
af  en  Fabrik  og  med  en  Gjæld  af  noget  over  35,000  Bdl. 
gaaet  op  til  Krog,  og  han  havde  efterladt  Krog  som  Fa- 
brikens Ejer  med  en  Gjæld  til  sig  paa  15,000  Bdl. 

Det  var  Besiddelsen,  det  var  Uafhængigheden,  der  var 
bleven  indenfor  Krogs  Tærskel,  og  det  var  i  Grunden 
gaaet  naturlig  til:  han  havde  ikke  kunnet  skaffe  35,000 
Bdl.,  hans  Personlighed  havde  modt  Kapitalen  og  maattet 
boje  sig.  „Men  naar  jeg  ikke  havde  havt  ham,  hvad  havde 
jeg  saa  været?"  sagde  Morten  undskyldende  og  trøstende 
til  sig  selv.  „Det,  jeg  har  faaet,  er  dog  Meget  for  en  fattig 
Dreng,  og  han  sagde  jo  desuden,  at  der  ikke  skulde  ske 
nogen  Forandring  imellem  os.  Jeg  behover  slet  ikke  at 
sige  Xoget  til  dem  hjemme." 

Men  hjemme  mærkede  man  snart,  at  der  var  Noget, 
han  gik  og  grublede  over,  og  Morten  var  ikke  Mand  for 
at  modstaa  Spørgsmaal,  medens  han  dog  ikke  formaaede 
over  sig  selv  at  give  en  aldeles  tydelig  Forklaring.  Der 
var  sket  Xoget,  men  ikke  noget  Videre,  ikke  nogen  For- 
andring; det  var  Gærdet,  han  satte  om  sig,  og  hvorigjen- 
nem  han  lod  Xoget  slippe  ud  i  saa  lidt  Orden  som  mulig. 

Hovedpunktet  kunde  dog  ikke  blive  skjult  for  Vilhelm, 
og  da  han  mente,  at  der  ikke  nyttede  at  tale  Meget  om 
gjort  Gjerning,  naar  man  hverken  kunde  ændre  den  eller 
bøde  paa  den,  sagde  han  blot:  „Saa  er  det  for  mit  Ved- 
kommende et  Spørgsmaal,  om  jeg  kan  blive  her;  thi 
i  privat  Tjeneste  vil   jeg  ikke   staa.'' 

Disse  Ord  udsagde  klart  den  Tanke,  som  Morten  saa 
nødig  havde  villet  udtale  til  sig  selv:  Han  var  ikke  læn- 
ger Mester,  men  Svend;  han  havde  ikke  gjort  sig  og 
sin  Familie  selvstændige.  I  Mismodet  blev  han  saa  vred, 
som  han  kunde  blive  paa  Vilhelm,  og  raabte:  „Vil  Du 
nu  ogsaa  forlade  mig?  Om  jeg  har  begaaet  en  Fejl,  skal 
saa  ogsaa  Du  straffe  mig?  Imellem  os  To  behover  jo 
ikke  Xoget  at  forandres!  Du  har  ikke  at  gjøre  med 
Andre  end  mig!  Jeg  paatager  mig  Alting,  og  jeg  skal  nok 

endnu  faa  Alt  bragt  i  Orden.  Jeg  skal  nok!  Bare  Ingen 
vil  skoptisere  over  mig,   men  lade  mig  have  Ro!" 

Moderen  sagde  trøstende,  at  Alt  var  jo  dog  meget  godt, 
Morten  var  jo  en  rig  Mand,  og  Vilhelm  nænnede  ikke  at 
modsige  eller  ytre  Tvivl,  tilmed  da  han  mere  havde  en 
Fornemmelse  af  end  tydelig  Indsigt  i  Sagen. 

Foreløbig  viste  det  sig  rigtigt,  at  ingen  Forandring  var 
indtraadt.  Alt,  hvad  der  hørte  til  Fabrikens  Drift,  gik 
under  Mortens  uhindrede  Styrelse;  der  var  Ungdom  og 
Kraft,  og  Alt  trivedes.  Det  lod  rigtignok  til,  at  Byggeriet, 
der  i  den  milde  Vinter  ikke  led  nogen  Standsning,  hoved- 
sagelig var  rettet  paa  det  store,  nye  Vaaningshus,  og  at 
Murer-  og  Tømmerfolkene  fik  Instrux  andenstedsfra ;  men 
Morten  undgik  at  føle  det,  fordi  han,  af  instinktmæssig 
Frygt  for  ikke  at  blive  adlydt,  ikke  befalede.  Han  nøjedes 
med  sin  Fabrikvirksomhed,  der  tillige  var  hans  Glæde 
og  Lidenskab  og  lod  ham  glemme.  Vilhelm,  der  ikke 
vilde  foranledige  noget  Sammenstød,  gjorde  med  stor 
Forsigtighed  Forespørgsler  med  Hensyn  til,  hvad  han  øn- 
skede udrettet,  og  der  blev  med  lignende  Forsigtighed 
og  megen  Høflighed  givet  ham  et  undvigende  Svar.  Der 
var  allerede  nu  en  virkelig  Forandring,  og  det  havde 
han  strax  formodet.  I  Stedet  for,  at  det  Hele  efter  hans 
Plan  skulde  være  en  Anstalt,  hvor  dygtige  Mennesker  ar- 
bejdede sammen  med  Selvstændighed  og  en  vis  Broder- 
lighed, ledede  af  et  Princip  og  en  stor  Anskuelse,  var 
det  blevet  en  almindelig  Fabrikdrift,  hvor  Kapitalen  ex- 
ploiterede  Arbejderen,  saalænge  der  var  Livskraft  nok 
i  ham. 

Og  medens  han  saaledes  saa  sig  afskaaren  fra  Haabet 
om  at  kunne  arbejde  for  en  lys  og  betydelig  Livsansku- 
else, der  i  lykkelige  Øjeblikke  havde  udfoldet  sig  af  hans 
Natur  og  ret  egenlig  gjort  ham  til  Mand,  havde  han  sin 
egen  personlige  Sorg  at  bære,  hin  Sorg,  som  dog  tillige 
var  vækkende  og  opholdende;  thi  paa  de  sandt  For- 
elskedes Maade  haabede  han  paa  et  Under,  der  skulde 
foregaa  i  et  andet  Menneskehjerte,  eller  greb  efter  den 
sublime  Forsagelse,  der  skulde  træde  i  Underets  Sted. 

Beckers  og  Ellinors  Ægteskab  var,  som  man  vil  have 
ventet,  ikke  lykkeligt,  men  dog  heller  ikke  ulykkeligt  i 
den  Forstand,  i  den  store  Betydning,  at  Hustruen  foler 
sig  bedraget  for  sin  Person,  staar  med  alle  sine  Idealer 
sonderslaaede  ved  en  taagefyldt  Afgrund  og  hver  Aften 
ikke  ved,  hvorfor  hun  ikke  om  Dagen  er  falden  derned. 

Enten  det  var  Beckers  eller  hendes  Fortjeneste,  beholdt 
Ellinor  i  sit  Hjerte  Kjærligheden;  heftige  Scener,  haarde 
Ord,  Skinsyge  kunde  tage  Blomsten,  den  fine  Duft  af  den, 
men  rykkede  den  ikke  op.  Hvor  tidt  hun  end  i  hans  An- 
sigt saa  et  Udtryk,  der  ikke  var  Elskerens,  beholdt  han 
dog  sit  Ansigt  for  hende:  det  Skjær,  det  væsenlige 
Udtryk,  som  engang  havde  vundet  hende,  vedblev  for  hen- 
des Fantasi  og  for  hendes  virkelige  Blik,  hvergang  hun  paa- 
ny  saa  ham,  eller  i  det  Mindste  ved  hver  Forsoning.  Og 
herpaa  kommer  Alt  an;  saalænge  den  Evne  bliver,  er 
der  Ild  paa  Arnen.  Kjærligheden  saavelsom  Hadet  ser 
ikke  det  samme  virkelige  Ansigt,  som  ligegyldige  Øjne 
se.  Lad  en  Dag  Din  Fjendes  Ansigt  have  mistet  det  Ud- 
tryk, der  er  Dig  saa  inderlig  imod,  som  er  Dit  Hads,  Din 
Antipathis  Symbol  eller  Afspejling,  saa  hader  Du  ham  ikke 
mere ;  og  lad  en  Dag  den,  Du  elsker,  synes  Dig  at  se  ander- 
ledes ud,  ikke  ældre  eller  mindre  smuk,  men  væsenlig 
anderledes,  saa  er  det  fordi  Kjærligheden  ikke  længer  er  i 
Dit  Hjerte  og  Dine  Øjne  til  at  se  med.  „Jeg  er  sommetider 
saa  forbitret  paa  ham,  at  jeg  kunde  gjøre,  jeg  ved  ikke 
hvad;  men  naar  jeg  ser  ham,  kan  jeg  dog  ikke  være  vred." 
Ja,  fordi  ved  Synet  af  ham  moder  den  hemmelige  Velvilje 
i  Hjertet  det  Udtryk,  som  først  vakte  Velviljen.  Men  lad 
Noget  trænge  ind  i  dette  Sympathiens  hemmelighedsfulde 
Hjem  og  tilføje  det  Men  —  saa  har  han  ikke  længer  sit 
Ansigt. 

Til  at  vedligeholde  Ellinors  Kjærlighed  bidrog  sand- 
synligvis selve  den  Uro  og  Angst,  hvori  hun  levede.  Hun 
var  saa  ofte  Vidne  til  den  Lykke,  Becker  gjorde  hos  Pub- 
likum, hun  vidste  ham  stadig  udsat  for  beundrende  Blik, 
hun  anede,  at  der  hist  og  her  i  den   tavse  Damerække 

kunde  være  Øjne,  der  saa,  som  hun  engang  havde  set 
—  og  hvis  hans  Øjne  og  disse  Øjne  modtes?  Tanken  var 
altid  nær  med  feberagtig  Magt;  selv  om  Becker  havde 
villet,  havde  han  ikke  kunnet  forjage  den;  den  fæstede 
paa  troldomsagtig  Maade  hendes  Sind  bestandig  paa  ham, 
opadskuende,  frygtsomt,  spændt,  men  ogsaa  utaalmodigt, 
undertiden  bristefærdigt,  syntes  hende.  Det  var  ikke  et 
lykkeligt,  men  et  lidenskabeligt  Liv,  og  Spørgsmaalet  er 
altid,  hvorlænge  en  Organisme  kan  bære  det,  om  der  ikke 
maa  indtræde  Slappelsesperioder,  og  hvad  der  sker  i 
disse. 

Becker  selv  var  ikke  egenlig  lykkelig,  ikke  hvilende 
glad;  men  han  var  beskæftiget  og  med  Held,  følte  sig 
selv  som  Geni  og  dannet  Mand,  som  meget  eller  stærkt 
elsket,  som  Sejrherre  over  sin  Kone  i  alle  Træfninger, 
kort:  som  en  Mand.  Men  skjønt  Huset  altsaa  ikke  var 
egentlig  lykkeligt  og  heller  ikke  livligt  med  mange  Gjæ- 
ster,  var  det  dog  et  mærkeligt  Hus,  og  ikke  mindst  paa 
Grund  af  den  erotiske  Atmosfære,  som  hvilede  derover. 
Vi  kjende  ikke  Lovene  for,  hvad  med  et  næsten  mystisk 
Ord  kaldes  den  sjælelige  Atmosfære;  vi  vide  ikke,  om 
enkelte  Personer  kunne  meddele  Luften  omkring  dem 
en  særegen,  sjælelig  Elektricitet  eller  Magnetisme,  som 
paavirker  Andre.  Naar  Saadant  paastaas,  nægte  vi  det 
ikke  bestemt,  men  kalde  det  helst  noget  Tilfældigt.  Velan, 
tilfældigt  eller  ej,  det  syntes,  at  hvo  der  kom  i  Ellinors 
Hus,  med  det  Samme  fik  Noget  at  gjøre  med  Eros.  — 
„Ja,  for  hun  var  smuk,"  vil  man  sige.  Ja,  vel;  men  ikke 
at  tale  om  Vilhelm  og  Ottilie,  kom  Eros  stærkere  eller 
svagere  over  Folk,  der  troede  det  aldeles  spildt  Umage 
at  beskæftige  sig  med  Ellinor,  ja  over  hendes  egen  Søster 
og  Broder! 

Med  Harriet  var  det  rigtignok  en  egen  Sag;  hun  blev 
i  dette  Hus  ikkun  drillet  lidt  med  Eros.  Becker  søgte 
paa  denne  Maade  at  erhverve  sig  noget  Herredømme  over 
hende,  fordi  hendes  rolige,  dameagtige  Adfærd  truede  med 
at  faa  Magt  over  ham ;  han  var  ikke  helt  Herre,  naar  hun 
var  i  Stuen.  Anledningen  gaves  ham  ved,  at  en  ung  Kjøb- 
mand,  der  var  fjernt  beslægtet  med  Fru  Krog  og  havde 
bosat  sig  i  Melbourne,  under  et  Besøg  i  England  gjorde 

en  Udflugt  til  Kjobenhavn.  Skjont  Slægtskabet  var  meget 
fjernt,  syntes  Krog  glad  over  at  kunne  fremvise  et  saa 
fordelagtigt  udseende  Medlem  af  sin  Familie,  kaldte  ham 
sin  Xeveu  og  gjorde  offenlig  Meget  af  ham,  medens  han, 
som  det  forekom  Becker,  privat  ikke  yndede  ham  eller 
gjerne  saa  ham  rejse.  Derimod  troede  Becker  at  opdage, 
at  Harriet  yndede  ham,  og  da  han  nu  tillige  mente  at 
have  opdaget,  at  Krog  onskede  en  yngre  Etatsraad  til 
Svigersøn,  fremkom  han  efter  den  unge  Kjøbmands  Af- 
rejse med  stiklende  Hentydninger,  som  han  iøvrigt  ikke 
mente  noget  Ondt  med:  han  vilde  hellere  have  Harriet 
gift  med  Kjobmanden  end  med  en  Etatsraad,  og  hans 
Hensigt  var  kun  at  oprette  en  vis  Fortrolighed,  bøje 
Harriet  lidt  ned  til  sig  eller  under  sig.  Harriet  lod  i 
nogen  Tid,  som  om  hun  Intet  forstod;  men  endelig  er- 
klærede hun  engang  meget  rolig,  at  man  burde  gifte  sig 
med  en  Engelskmand  eller  Amerikaner,  fordi  man  ellers 
ikke  delte  Herredømmet  i  Huset  med  sin  Mand.  I  Dan- 
mark, sagde  hun,  var  Manden  altfor  meget  Kone  i  Hu- 
set, beskæftigede  sig  med  Ting.  der  ikke  vedkom  ham. 
i  Stedet  for  at  han  altid  skulde  betragte  sig  som  værende 
i  Pension  hos  sin  Kone.  Dette  lukkede  for  stedse  Mun- 
den paa  Becker,  der  med  eller  uden  Grund  i  Harriets 
Ord  fandt  en  Hentydning  til,  at  hans  Hus  førtes  for 
Ellinors  Rentepenge.  Men  fordi  Becker  tav,  glemte  han 
ikke  et  saadant  Stik. 

Var  ilarriet  maaske  kun  bleven  ridset  af  Eros,  saa 
var  Jemmy  derimod  bleven  stukken  eller  skudt  desto 
alvorhgere,  og  det  var  —  for  at  sige  det  strax,  skjont  det 
behøver  vidtløftig  Forklaring  —  Else  Frederiksens  Skyld. 

Om  hende  kunde  siges  som  om  Joseph  og  hans  Brødre: 
de  tænkte  det  til  det  Onde;  men  det  blev  vendt  til  det 
Gode.  Paa  den  kjønne,  lille,  uvidende  Fiskerpige  havde 
Begivenheden  med  Kapt.  Winter  og  Lieutenant  Hansen 
gjort  et  stort  Indtryk.  Medens  mangen  anden  Pige  ved 
noget  Saadant  kunde  have  faaet  sin  Følelse  eller  Fan- 
tasi, fik  hun  sin  Forstand  sat  i  Bevægelse  og  blev  efter- 
haanden  en  Idog  Pige.  Selv  for  ikke  synderlig  stærkt 
begavede  Mennesker  har  Sindet,  naar  det  alvorlig  vil, 
en  stor   Evne   til   ligesom  at   bore  sig  ind   i  Forhold    og 

Tilstande,  der  ligge  det  temmelig  fjernt.  Der  er  jo  altid 
Noget  i  Luften,  hvorved  man  holdes  i  Forbindelse  med 
Samfundets  Gang;  der  falder  altid  et  eller  andet  Ord, 
tilsyneladende  ganske  ubetydeligt,  men  som  gribes,  under- 
søges, sønderlemmes  af  den,  der  søger  med  lidenskabelig 
Nysgjerrighed,  og  den,  der  saaledes  søger,  finder.  Og 
Else  søgte  ikke  efter  en  Viden  for  at  sysselsætte  sig  fri- 
volt, men  fordi  hun  ved  Skæbnens  Vilje,  uventet,  i  en 
meget  ung  Alder,  var  kommen  til  at  staa  saaledes,  at 
hun  mærkede  sig  i  Fare,  udset  til  et  Legetøj.  Hun  vilde 
instinktmæssig  kjende  denne  Fare  for  at  kunne  værge 
sig;  Livet,  saaledes  som  det  fremstillede  sig  for  hende, 
begrænset  til  en  ikkun  ringe  Kreds  af  mulige  Begiven- 
heder, vilde  hun  være  klog  paa,  og  hun  blev  det. 

De  halvtredsindstyve  Rigsdaler,  som  Kapt.  Winter  i 
et  Lune  havde  vundet  for  hende  og  henkastet  til  hende, 
havde  ogsaa  bidraget  dertil.  Hun  havde  ikke  brugt  dem, 
men  laant  af  dem  for  at  lære  Noget  og  samvittigheds- 
fuldt betalt  Laanet  tilbage  af  det  Udbytte,  som  Lærdom- 
men indbragte  hende.  Hun  havde  lært  at  sy,  vaske  og 
koge;  hun  var  blevet,  hvad  en  Husmoder  vilde  kalde  et 
rigtig  fermt  Fruentimmer,  og  da  hun  efter  sin  Faders 
Død  dels  maatte,  dels  vilde  ud  at  tjene,  var  hun  først 
kommen  til  Krogs  som  Stuepige,  og  derpaa  havde  Ellinor 
„laant"  hende  til  at  bestyre  Huset.  Hos  Beckers  var  hun 
snart  blevet  uundværlig,  den  egenlige  Husmoder.  Elli- 
nor levede  overvejende  for  Livets  romantiske  Side,  for 
Følelsernes  Verden,  for  Glædens  og  Sorgens  Lidenskab. 
Hun  kunde,  vilde  og  behøvede  ikke  at  tage  sig  af  Andet 
end  det,  der  mekanisk  og  elegant  sysselsætter  Hænderne, 
medens  Tanken  væsenlig  har  sin  Frihed.  Dette  passede 
netop  for  Else,  der  var  saa  flink  og  tillige  saa  klog  og 
bestandig  vilde  lære  Mere.  Og  hvad  lærte  hun  ikke  her, 
først  af  denne  Herre  og  denne  Frue,  der  troede  at  kunne 
skjule  deres  Kampe  for  deres  Tjenestetyende,  men  fyldte 
hele  Husets  Atmosfære  med  dem,  bar  dem  i  deres  Blik 
og  Miner,  forraadte  dem  i  selve  deres  Tavshed,  som 
kom  pludselig.  Den  stolte  Ellinor  vilde  hellere  have  døet 
end  gjort  sin  Husjomfru  til  sin  Fortrolige,  og  denne  Hus- 
jomfru, halv  Bondepige,  halv  „Jomfru",  vidste  Alt,  men 

lod  hende  blive  i  den  lykkelige  Overbevisning,  at  hun 
hverken  saa  eller  horte.  Enten  fordi  Becker  i  det  Punkt 
var  forstandig  og  brav,  eller  fordi  han  i  Else  saa  en  Del 
af  Publikum,  et  Vidne,  havde  han  ikke  Øje  for  sin  Hus- 
jomfrus Kjonhed,  men  paaskjønnede  hende  for  det,  hun 
var,  og  Elses  Forhold  til  Huset  blev  derved  fuldstændig 
godt. 

Der  kom  baade  ældre  og  yngre  Herrer  i  Huset,  som 
benyttede  et  gunstigt  Øjeblik  til  at  vise  den  friske,  kjonne, 
nette  Else  deres  Opmærksomhed.  De  skulde  blot  Alle 
have  vidst,  hvorledes  hun  iagttog  dem,  saa  det  komme 
og  snart  fandt,  at  hun  Intet  lærte  af  deres  Ensformighed. 
Efter  Krigen  kom  ogsaa  Kapitajn  Hansen.  Han  kjendte 
naturligvis  ikke  hende,  da  han  aldrig  havde  set  hende; 
men  hun,  som  havde  talt  med  Kapitajn  Winter  og  set 
en  anden  Officer  blive  eskorteret  forbi  fra  Stævnemødet, 
havde  trods  Dunkelheden  set  hans  Fysiognomi  og  aldrig 
glemt  det.  Synet  af  ham  satte  hende  i  en  stor  Sindsbe- 
vægelse; men  da  Kapitajnen  kneb  hende  i  en  af  Finger- 
spidserne, ligesom  en  anden  Herre  kort  i  Forvejen  havde 
gjort,  gik  Bevægelsen  over.  Han  gjorde  det  enten  paa 
Grund  af  det  Blik,  hvormed  hun  saa  paa  ham,  eller 
overhovedet  af  gammel  Garnisonsvane:  den  var  ikke  ud- 
brændt af  Fjendens  Ild  eller  under  Duellen  paa  Dybbøl. 
Men  det  saa  virkelig  ud  til,  at  den  nu,  pludselig,  under 
faa  Minutters  Ophold  hos  Ellinor,  blev  udbrændt.  Da 
Kapitajn  Hansen  gik,  saa  han  ikke  paa  Else  og  heller 
aldrig  senere.  Det  kunde  Else  ikke  forstaa;  Sligt  var 
endnu  ikke  forekommet  i  hendes  Praxis,  og  hun  gav  sig 
til  at  se  med  stor  Opmærksomhed.  Saa  opdagede  hun, 
hvad  Ellinor,  beskæftiget  og  fængslet  af  sin  egen  skin- 
syge og  ængstede  Kjærlighed,  ikke  havde  Øje  for,  at 
Kapt.  Hansen  i  hendes  Nærhed  var  som  forvandlet,  at 
der  fra  hans  Blik  og  hans  hele  Personlighed  lyste  Noget, 
hvorom  Else  forbavset  sagde  til  sig  selv,  at  dette  dog 
vistnok  maatte   være   den  rigtige   Kjærlighed. 

Jemmy  havde  i  den  Tid,  da  Else  tjente  i  hans  Hjem, 
ikke  lagt  videre  Mærke  til  hende.  I  længere  Tid  kom 
han  ogsaa  til  sin  Svoger  uden  at  give  Agt  paa  hende. 
Men   efterhaanden    blev    det   ham    vanskeligt    at    faa    Sd- 

steren  i  Tale;  naar  hun  havde  indelukket  sig  i  sit  Væ- 
relse for  at  tænke,  drømme  eller  græde,  vilde  hun  ikke 
forstyrres,  og  ved  saadanne  Lejligheder  vexlede  Jemmy, 
medens  han  ventede  i  Dagligstuen,  et  Par  Ord  med  Else. 
Lidt  efter  lidt  gik  det  op  for  ham,  at  han  ligesom  læng- 
tes efter  at  se  den  nette,  friske,  tilbageholdne,  høflige 
Pige,  og  en  Dag  gav  han  sig  til  fornemt  at  kjærtegne 
hende.  Paa  dette  Punkt  var  han  bleven  ventet,  i  meget 
lang  Tid,  og  Alt  var  forberedt  til  hans  Modtagelse,  ingen- 
lunde fordi  Else  var  koket;  men  hun  vilde  prøve,  hvad 
vi  Andre  vilde  kalde:  hendes  Theorier.  Hun  lod  først 
dette  Kurmageri  glide  ligesom  upaaagtet  fra  sig,  og  da 
det  blev  gjentaget,  afviste  hun  det  med  en  saadan  Per- 
sonlighed, at  Jemmy  blev  ganske  forundret,  for  ikke  at 
sige  forbløffet.  Han  blev  vred  over  den  Ydmygelse,  som 
en  saadan  Pige  var  saa  uforskammet  at  tilføje  ham;  men 
da  hans  Vrede  ikke  blev  bemærket  og  ikke  mødte  Andet 
end  den  forrige,  tilbageholdne,  ærbødige  Høflighed,  stir- 
rede han  sig  alt  mere  fast  i  det  Nydelige,  Nette,  Agt- 
værdige, der  undertiden  syntes  ham,  maaske  ved  en  Selv- 
skuffelse, med  nogen  Møje  at  skjule  en  varmere  Fø- 
lelse. Han  forsøgte  at  behandle  det  som  en  Opgave  i 
en  amerikansk  Disputerklub,  og  sagde  en  Dag  rohg  og 
dogmatisk  til  hende:  „Vil  De  sige  mig,  Jomfru  Else, 
hvorfor  De  ikke  vil  tillade  mig  at  vise  Dem  Opmærk- 
somhed?" 

Hun  studsede  lidt  ved  dette  rolige  Spørgsmaal  og  sva- 
rede. „Det  maa  De  da  vide  selv,  Hr.  Krog;  fordi  det  ikke 
er   passende." 

„Hvorfor  er  det  ikke  passende?  Begynder  ikke  al  Kjær- 
lighed saadan?" 

„Al   Kjærlighed?   Kalder   De  det   Kjærlighed?" 
„Jeg  antager,   at  det  maa  kaldes   Kjærlighed." 
„Tror    De    da,    at   Hr.    Becker    begyndte    saadan    med 
Deres  Søster?" 

„Nej,"  svarede  Jemmy  betænksomt,  „det  tror  jeg  ikke." 

Han   gik    og    sagde   til   sig    selv:    „Hun    sammenligner 

sig  med  min  Søster.  Det  er  uforskammet.  Men  hvis  hun 

er  en  god  og  ærlig  Pige,  og  det  ser  hun   ud  til,  det  er' 

hun,  saa  har  hun  paa  sin  Maade  samme  Ret  som  min 
Soster. " 

Næste  Gang  sagde  han  til  hende:  „Min  Soster  er  gift 
med  Becker.  De  vil  altsaa  ogsaa  giftes  med  den,  der 
siger,   at   han  elsker  Dem?" 

„Det  har  De  slet  ikke  Ret  til  at  spørge  mig  om,  Hr. 
Krog.'' 

„Hvorfor   ikke,    Jomfru    Else?" 

„Fordi  den  Slags  Tale  ikke  kan  fores  mellem  Dem 
og  mig." 

„Mellem  hvem   da?" 

„Aa,   mellem    Ligemænd." 

„Hvorfor  kan  jeg  ikke  være  Deres  Ligemand?  Er  De 
bedre  end  jeg,  eller  jeg  bedre  end  De?  Vil  De  ikke 
svare?" 

„Jeg  tror,  at  jeg  er  god  for  mig  og  De  god  for  Dem." 

„Hvem  har  skilt  Dem  saadan  fra  mig?  Er  det  mig? 
Vilde  De  forkaste  mig,  hvis  jeg  f.  Ex.  friede  til  Dem?" 

„Det  har  De  slet  ikke  Lov  at  spørge  mig  om,  Hr. 
Krog." 

„Hvorfor  ikke?" 

„For   Deres   Fader." 

,,Um,'    sagde    Jemmy. 

Han  havde  aldeles  ikke  beregnet,  at  den  Slags  Disputer- 
Øvelser  gjøre  Virkning.  Man  begynder  dem  ikke  uden  af 
en  Følelse  eller  formedelst  en  Slags  Attraktion,  og  den 
forstærkes.  Han  længtes  efter  at  føre  disse  Samtaler, 
og  det  gik  ham  som  den,  der  er  uvant  med  at  gaa  paa 
Avktioner,  men  engang  kommer  paa  en  saadan  og  be- 
synder at  byde  og  tilsidst  overbyder  sig  selv.  Det  rolige 
Menneske  blev  hidsigt,  og  er  der  først  kommen  Ild  i 
et  saadant  Sind,  saa  bliver  det  en  farlig  Glød. 

Han  sagde  næsten  for  fuld  Alvor,  næsten  med  Be- 
slutning,  til   Else: 

„Jeg  beder  Dem  svare  mig.  Jomfru  Else;  hvis  jeg 
friede  til  Dem,  vilde  De  saa  sige  Nej?" 

„Det  behøver  jeg   slet  ikke   at   sige   Dem,   Hr.    Krog." 

„Er   der   da    nogen   Anden,    De   vilde   foretrække?" 

„Det  behøver  jeg  ikke  at  sige   Dem." 

„Men  jeg  er  min  egen  Herre,  og  jeg  sporger  Dem  for 
Alvor:   vilde   De   gifte   Dem   med   mig?' 

„Nej,  Hr.  Krog." 

„Naar  jeg  siger,  at  jeg  er  min  egen  Herre,  saa  mener 
jeg,  at  jeg  snart  kan  blive  det.  Jeg  kan  faa  en  stor  Fa- 
brik ude  paa  Landet,  og  jeg  skulde  egenlig  være  der; 
men  jeg  tager  bestandig  herind  blot  for  Deres  Skyld, 
Jomfru  Else.  Naar  jeg  faar  den  og  kommer  til  at  bo 
paa  Landet,  saa  kan  jeg  gjøre,  hvad  jeg  vil.  Siger  De 
saa  ogsaa   Nej,   Jomfru   Else?" 

Det  var  vistnok  en  fristende  Udsigt;  men  dels  troede 
hun  ikke  rigtig,  dels  havde  hun  nu  engang  sagt  Nej 
og   kunde   uden   Vanskelighed   blive  i  Tonen. 

Da  gjorde  Jeminy  et  nyt  Skridt  paa  Forelskelsens 
Bane:  Hun  maatte  personlig  vindes,  hun  kunde  ikke 
kjøbes,  end  ikke  ved  et  Ægteskab.  Fra  dette  Øjeblik 
blev  hans  Kjærlighed  en  virkelig  Lidenskab,  en  virkelig 
Frygt  for,  at  hans  egen  Person  ikke  skulde  slaa  til,  en 
dyb  Bekymring  og  Ængstelighed,  en  brændende  Higen 
efter  at  behage  og  vinde.  Og  saa  foregik  hele  den  For- 
vandling, som  Kjærligheden  kan  lade  Virkeligheden 
undergaa:  Else  var  ikke  en  simpel  Pige,  et  Tjeneste- 
tyende hos  hans  Søster;  hun  var  et  uforklarligt  Væsen, 
som  Skæbnen  havde  stillet  der,  noget  Feagtigt,  en  for- 
tryllet Prinsesse.  Else  mærkede  denne  Beundring  og  Til- 
bedelse og  sagde  forbavset  til  sig  selv,  at  ogsaa  hun 
kunde  være  Gjenstand  for,  hvad  der  syntes  at  være 
rigtig  Kjærlighed.  Der  var  Øjeblikke,  da  hun  blev  for- 
tumlet; snart  var  hun  løftet,  syntes  sig  selv  virkelig 
at  staa  eller  svæve  saa  højt,  som  Jemmy  mente,  snart 
saa  hun  sin  virkelige  Stilling  med  en  saadan  Ydmyg- 
hed, at  hun  ikke  mærkede  noget  Værd  hos  sin  Person- 
lighed, men  følte  en  saadan  Undren,  Medlidenhed,  Glæde, 
Taknemlighed,  Ømhed  for  den  skikkelige,  rige,  forelskede 
unge  Herre,  at  hun  næsten  ansaa  det  for  Synd,  at  han 
ikke  skulde  have  hende  for  billigere  Pris.  Men  saa  skræm- 
medes hun,  tænkte  sig  igjen  rigtig  om  og  smilede  med 
et  underligt  Smil,  som  om  hun  tænkte:  Hvor  kan  jeg 
Fiskerpige  være  saa  dum  at  lade  mig  fange  i  Stedet  for 
at  fange!  Og  saa  grebes  hun  af  Tanken  om  at  blive 
Svigerinde  til  sin  Frue,  og  da  dette  stod  som  Maal,  da 
hun  havde  overvundet  Ængstelsen   for  alle   Kampe,  det 

kunde  koste,  var  hun  maaske  mindre  god,  men  mere 
sikker  paa  sig  selv  end  nogensinde  for.  Dog,  om  hun 
end  blev  mindre  god  ved  at  staa  egoistisk  attraaende  og 
beregnende  overfor  dette  Maal,  var  hun  dog  ikke  sim- 
pelt hen  en  Fruentimmer,  der  vilde  benytte  en  Mand, 
trække  ham  ned  og  hæve  sig  selv  ved  at  staa  paa  ham. 
Med  en  ejendommelig,  god  Sands  fattede  hun  tillige  For- 
holdet som  en  Forpligtelse,  opsøgte  en  gammel  Lærer- 
inde ved  en  Friskole  og  tog  hos  hende  hver  Søndag 
Eftermiddag  Undervisning  i  Skrivning,  dansk  Grammatik 
og  Historie. 

Ellinor  saa  og  hørte  Intet  af  Alt  dette,  hvorimod  det 
var  vanskeligt,  at  Noget  ganske  kunde  undgaa  Becker. 
Men  det  Sete  afhænger  af  Øjnene,  der  se,  og  derfor  saa 
Becker  foreløbig  ikke  Andet  end  en  almindelig  lille  Hi- 
storie mellem  Jemmy  og  Else  og  vilde  gjerne  have  Else 
givet  et  advarende  Vink,  hvilket  han  mente,  at  Ellinor 
kande  give.  Men  her  mødte  han  en  bestemt  Modstand.  Fol- 
det Første  vilde  Ellinor  have  sin  hojtbetroede  Else  hævet 
over  enhver  Mistanke,  endog  over  Mistanken  for  at  vide, 
at  hun  blev  efterstræbt,  og  for  det  Andet  vilde  Ellinor 
have  sin  Broder  betragtet  som  altfor  honnet  og  uskyldig 
til  at  efterstræbe.  Ved  en  Forandring,  der  hende  selv 
umærkelig  foregik  i  hendes  Indre,  sluttede  hendes  Fø- 
lelse  sig  alt  engere  og  kjærligere  til  hendes  Familie,  og 
hun  var  nær  ved  at  opfatte  Beckers  Ord  som  Tegn  paa, 
at  han  med  ond  Vilje  opdigtede  Xoget  imod  hendes  Nær- 
meste. Becker  mærkede  med  nogen  Uro  eller  Forundring 
denne  Stemning  hos  Ellinor,  denne  Følelse,  der  unddrog 
sig  hans  Souverainetet;  men  han  tav  foreløbig. 

Den  Eneste,  hvem  Becker  aldrig  sagde  et  Ord  om,  var 
Kapt.  Hansen,  enten  fordi  han  ikke  vilde  se  endnu,  eller 
fordi  han  ikke  kunde;  thi  det  er  jo  det  Mærkelige  selv 
ved  skarpsynede  Ægtemænd,  at  de  saa  let  se  fejl  i  et 
Kapitel,  hvor  en  Rival  aldrig  vilde  blive  skuffet  —  maa- 
ske netop  fordi  Ægtemanden  saa  ofte  ophører  at  vare 
Elsker.  Dog  var  det  maaske  ogsaa,  fordi  Kapt.  Hansen 
havde  afvæbnet  ham  ved  at  betro  ham  en  Hemmelighed. 

Kapt.  Hansen  og  Vilhelm  traf  en  Sommerdag  sammen 
ude  i  Skoven.  Vilhelm  havde  været  i  Byen  for  om  mulig 
at  se  Ottilie  hos  Beckers  og  havde  ogsaa  opnaaet  denne 
Lykke,  men  med  samme  Resultat  som  hidtil.  Han  var 
gaaet  ud  til  Skoven  for  at  sejle  med  Helsingørsdamp- 
skibet  fra  Bellevue,  og  da  han  havde  Tiden  for  sig,  gik 
han  ind  i  den  ensomme  Skov  for  at  vente.  Der  traf 
han  Hansen  ene,  og  de  gik  i  Samtale  om  ligegyldige  Ting 
op  ad  Vejen  til  Fortunen.  Omtrent  midtvejs  staar  til- 
venstre  en  Hvid  tjørn,  og  ved  den  er  anbragt  en  Bænk; 
Tjørnen  stod  helt  med  hvide  Blomster.  De  saa  i  Tavshed 
paa  den  og  satte  sig  under  den. 

„Er  det  ikke  besynderligt,"  sagde  endelig  Hansen,  idet 
han  rejste  sig  og  igjen  saa  paa  Tjørnen,  „jeg  har  været 
her  saa  mange  hundrede  Gange  og  saa  mangen  Sommer 
set  denne  Tjørn  staa  hvid  med  Blomster,  men  aldrig 
lagt  Mærke  til  den,  det  vil  sige,  aldrig  før  mærket,  at  den 
lever,  at  den  ligesom  betyder  Noget." 

Vilhelm  havde  for  længe  siden  baade  overfor  saadanne 
Træer  og  overfor  andre  skjønne  Ting  i  Naturen  havt  en 
Fornemmelse  af,  at  de  betød  Noget,  at  der  var  en  Sjæl 
i  eller  om  dem,  at  der  var  et  hemmelighedsfuldt-fjernt, 
stumt  Slægtskab  med  Noget,  der  omgav  Ottilie,  og  da  han 
mekanisk  svarede:  „Hvad  betyder  den  da?",  var  han 
halvt  bange  for,  halvt  ønskede  han,  at  høre  Svaret: 
Ottilie. 

Hansen  havde  paa  Tungen  eller  i  Hjertet  at  svare: 
„Den  betyder  Ellinor,"  men  sagde:  „Aa,  jeg  ved  ikke." 

Men  han  vedblev  lidt  efter  med  stigende,  møjsomt 
dulgt  Energi:  „Og  jeg  ser  hele  Skoven  for  første  Gang! 
For  første  Gang  i  mit  Liv  føler  jeg,  at  den  er  uskyldig, 
og  jeg  har  en  Fornemmelse  af,  at  en  Slags  Mirakel  er 
sket,  at  jeg  selv  er  blevet  uskyldig.  Kan  Du  forstaa  det?" 

Vilhelm  svarede  uden  at  se  op:  „Saa  maa  der  være 
foregaaet  noget  Stort  i  Dit  Sind." 

„Det  er  der  ogsaa." 

Efter  et  nyt  Ophold  vedblev  Kapt.  Hansen  med  en 
Stemme,  der  bævede  af  dulgt  Enthusiasme:  „Jeg  var  til- 
freds, her  var  et  Bæger  saa  stort  som  Thors,  da  han 
drak  Havet,  og  at  jeg  kunde  tømme  det  paa  et  eneste 

Velgaaende  og  raabe  det  saa  højt,  at  hele  Verden  hørte 
det,  men  blev  saa  forskrækket,  at  den  aldrig  turde  sige, 
den  havde  hørt  det" 

I  den  dybeste  Uro  og  Frygt  for,  at  Hansen  mente  Ot- 
tilie  —  thi  hvem  kunde  han  ellers  mene?  —  sagde  Vilhelm : 
„Engang  skal  det  dog  siges.'' 

„Nej,  det  skal  aldrig  siges!" 

„Ikke  engang  til  hende  selv?"  spurgte  Vilhelm,  stadig 
med  nedslagne  Øjne  og  med  kort  Aandedræt. 

„Nej,  ikke  engang  —  mindst  til  hende  selv  —  —  med- 
mindre Vorherre  eller  —  imorgen  den  Dag  tog  en  vis 
Mand  —  —  nej,  ikke  engang  saa!  Jeg  kan  ikke  tænke 
mig,  at  det  nogensinde  kan  blive  anderledes,  end  det  er! 
Det  kan  ikke  blive  bedre.  Hvad  nyttede  det  mig,  naar 
hun  dog  tænkte  paa  en  Død !  Nej !  Hun  er  for  mig,  saa- 
dan  som  hun  nu  er,  underligt  nok,  aldeles  uforklarligt, 
den   mest   jomfruelige,    herligste,    helligste    Skabning   — " 

„Hvorfor  er  det  saa  "uforklarligt?"  spurgte  Vilhelm, 
der  netop  fandt  det  aldeles  klart. 

„Hvorfor?"  svarede  Hansen,  men  var  ikke  istand  til 
at  bringe  denne  Tanke  saa  stærkt  frem  for  sin  Bevidsthed, 
at  den  kunde  naa  over  Læberne:  „Fordi  hun  er  gift." 

Vilhelm  undersøgte  Hansens  Ord.  Det  forekom  ham, 
at  der  et  eller  andet  Sted  var  Noget,  der  enten  ikke  pas- 
sede paa  Ottilie  eller  antydede,  at  hun  var  bleven  for- 
lovet, og  han  sagde,  idet  han  rejste  sig  og  aabent  saa  paa 
Hansen:  „Sig  mig,  hvem  er  bleven  forlovet?" 

„Forlovet?  Ingen  —  det,  jeg  ved." 

„Altsaa,  den,  Du  taler  om,  er  ikke  forlovet?" 

„Var  hun   blot  ikke  Andet  end  det!" 

„Oh!"  sagde  Vilhelm  og  greb  Hansens  Haand. 

„Finder  Du  det  saa  slemt?" 

„Nej,  aldeles  ikke." 

„Naar  man  taler  om  den  Slags  Ting,  er  man  ellers 
ikke  saa  facil.  Jeg  havde,  oprigtig  talt,  ikke  haabet,  at 
Du  var  det." 

Vilhelm  samlede  sig  og  begreb  endelig  helt.  Han  sva- 
rede:  „Det   er  aldrig  rigtig   heldigt,   rigtig  lykkeligt." 

Hansen  udbrød:  „Vi  staa  her  under  Guds  frie  Himmel. 

22« 

Sig  mig,  tror  Du,  det  er  lykkeligt  eller  ulykkeligt,  at  et 
Menneske  kommer  til  at  tro  paa  Gud?" 

Vilhelm  svarede  med  nogen  Overraskelse  eller  For- 
undring:  „Jeg  tror,  det  er  lykkeligt." 

.,Og  jeg  er  kommen  til  at  tro  paa  Gud  —  det  lyder 
underligt   imellem   to   Officerer,   ikke   sandt?" 

„Det  vil  jeg  ikke  sige.  Det  synes  mig,  at  naar  man  ser 
Teten  af  Fjendens  Kolonner  og  hører  de  første  Skud, 
maa  man  tro  paa  Noget." 

„Jeg  har  aldrig  trot!  Jeg  har  gaaet  paa,  fordi  jeg 
skulde,  fordi  det  var  i  mig.  Jeg  har  ingensteds  mere  end 
i  Fægtning  tvivlet  om,  at  der  var  en  Styrelse,  Andet  end 
Tilfælde.  Men  nu  tror  jeg,  at  der  er  En  deroppe  ....  fordi 
jeg  har  mærket  En  inden  i  mig  —  nej,  ikke  engang, 
men  i  en  Anden,  først  i  en  Anden,  saa  i  mig  selv." 

„Det  er  store  og  tunge  Ord,  Du  siger,  Hansen.  Jeg  ved 
ogsaa  lidt  om  Gud  —  skjønt  man  jo  nødig  taler  derom 
—  men  jeg  ved  ogsaa,  at  hvor  han  blandes  ind,  bliver  der 
en  stor  Forpligtelse  at  opfylde  eller  rent  ud  sagt  en 
Velling,   hvori   man    drukner." 

„Det  har  jeg  ogsaa  sagt  til  mig  selv.  Man  er  jo  blevet 
saa  gammel,  at  man  ikke  har  en  Tanke,  uden  at  man 
ved  deraf.  Og  derfor  har  jeg  ogsaa  fattet  en  Beslutning: 
Jeg  forlader  Danmark." 

„Hvad  for  Noget?  —  Nej,  jeg  forstaar  Dig.  Det  er  bravt 
gjort." 

„Bravt?"  sagde  Hansen.  „Det  er  mere  end  bravt.  Det 
er  Noget,  Ingen  gjør  ved  sig  selv  alene.  Det  er  ikke  kom- 
met paa  mig  „iiber  Nacht",  som  Tysken  siger,  men  efter 
Dage  og  Nætter,  hvor  jeg  har  vredet  mig  som  en  Orm, 
og  det  er  lovet  ved  min  Faders  Ligsten,  saa  det  bliver 
holdt." 

„Ser  Du,  Carøe  —  Vilhelm,"  vedblev  Hansen,  „der 
kommer  en  Tid,  da  det  saadan  sætter  En  op  mod  Væg- 
gen, at  man  ikke  kan  retirere.  Man  maa  enten  overgive 
sig  og  blive  en  Pjalt  eller  hugge  sig  igjennem.  Jeg  er 
bange  for  at  se  tilbage,  for  bagved  ligger  meget  Pjaltet 
....  De  Andre  spørge  mig  stadig,  om  jeg  har  Noget 
imod  det  Sted  eller  det  Sted;  mig  er  der  kun  eet  Sted  i 
Verden  kjært,  og  det  maa  jeg  bort  fra;  Resten  er  mig 

ligegyldig.  Naar  jeg  kommer  derover  hinsides  Vand  og 
Vove,  saa  har  jeg  ikke  Andet  end  mig  selv  alene,  ganske 
alene  forfærdelig  alene  —  og  derfor  er  det  godt,  at  Vor- 
herre er  med." 

„Kunde   Du  ikke  gjore   det   Samme   og  blive?" 

..Nej,  saa  stærk  er  jeg  ikke.  Derovre  bliver  der  Ar- 
bejde, l'ro.  Jagt  paa  vilde  Dyr,  maaske  Kamp  —  Noget 
af  den  Slags  maa  jeg  have." 

„Hvor  er  det  da?" 

„Jeg  tænker,  det  bliver  Xyholland.  Vi  ere  et  Selskab, 
som  meget  betænksomt  ruster  sig  ....  Saadan  en  Karl 
som  Du  skulde  gaa  med,  hvis  Du  ikke  har  Noget,  der 
binder  Dig." 

„Jeg  har  snarere  Noget,  der  losner  mig  fra  Danmark," 
tænkte  Vilhelm,  men  nøjedes  med  at  svare:  ,,Jeg  har 
undertiden  tænkt  paa  noget  Lignende;  men  jeg  er  knyttet 
til  Andre,  og  jeg  ved  ikke,  om  det  Sted,  hvor  Du  skal  hen, 
vilde  passe  for  os?" 

„Hvad  er   da    Eders   Opgave,   hvad   soge   I? 

„Jeg  ved  endnu  aldeles  intet  Bestemt,"  svarede  Vil- 
helm. 

Hansen  sagde:  „Jeg  vilde  gjerne  have  Dig  med,  baade 
for  Din  egen  Skyld  og  desuden  fordi,  uden  at  Du  ved 
af  det,  have  to  Øjne  set  paa  Dig.  Du  vilde  blive  ligesom 
et  Monument  ....  Men  nu  rejser  jeg  hjem  til  Fyen  for 
at  tage  Afsked;  skriv  mig  til  der,  hvis  Du  kan  komme 
til  en  Beslutning." 


FJERDE   KAPITEL 


Det  store  Dampskib,  paa  hvilket  Ferdinand  var  tredje 
Styrmand,  nærmede  sig  Sydamerikas  Kyst;  dvn  næste 
Morgen  ventede  man  at  være  i  Plataflodens  Munding. 
Det  var  ud  paa  Natten,  blikstille,  med  Fuldmaane  —  et 
Maaneskin,  om  hvis  Glans  og  Fylde  den  nordlige  Halv- 
kugle kun  gjør  sig  et  svagt  Begreb.  Man  saa  den  mæg- 
tige, blendende,  gule  eller  gyldne  Tindren  i  Himmelrum- 

met  og  paa  Bølgerne  og  følte  Virkeligheden  vakle  under 
Paavirkningen  af  dette  æventyrlige  Lys  uden  Varme.  Man 
kunde  blive  usikker  om,  hvorvidt  Skibet,  der  svagt  bæ- 
vende under  Skruens  Omdrejning  skød  dristig  og  hastig 
frem,  med  sine  rødlige  Lys,  sin  sorte  Hjelmbusk,  sine  af- 
maalte,  susende  Slag,  var  en  Mekanisme  eller  havde  faaet 
Liv  som  en  sælsom  Fugl.  Man  løftede  Foden  for  Skyg- 
gen af  et  Tov,  og  man  kunde  have  traadt  ud  over  Skibets 
Sider,  ned  paa  det  gyldne,  faste  Gulv,  den  Guldbro,  der 
syntes  at  naa  Skibet  fra  Uendeligheden.  Vendte  man  sig 
bort  fra  den  stærke  Glans,  saa  man  Havet  blaat,  svagere 
og  svagere  lysende  som  en  buet,  luftig  Flade,  der  uover- 
skuelig langt  borte  løftede  sig  op  til  Møde  med  den  af 
store,  gyldne  Stjerner  tindrende  blaa  Himmelhvælving, 
og  En  eller  Anden  kunde  vel  ved  at  føle  sig  glidende  eller 
svævende  midt  i  denne  Umaadelige,  tavse,  ensomme,  dob- 
belte Hvælving  have  en  Fornemmelse,  som  om  han  saa 
det  Indre  af  Ægget,  hvori  den  straalende  Gud  Brahma 
ved  Tidens  Begyndelse  steg  ned  for  at  lade  sig  føde. 

Men  dels  vænne  Folk  sig  meget  hurtig  til  et  nyt,  usæd- 
vanligt Natursyn,  naar  det  er  fredeligt  og  varigt,  og  Be- 
undringen gaar  over  til  et  Velbehag,  hvorunder  man  tillige 
ønsker  anden  Sysselsættelse,  dels  havde  i  det  Mindste 
et  Par  Grupper  af  Passagerer,  lod  det  til,  Interesser  af 
en  Art,  der  ikke  lader  megen  Plads  i  Sindet  for  Natur- 
begejstring. Ikke  langt  fra  Rorgængeren  sad  tre  Per- 
soner med  Glas  i  Haanden  og  med  en  Champagneflaske 
paa  en  Taburet  imellem  sig.  Det  var  /Eventyrere,  to  Tyske 
og  en  Engelskmand,  som  havde  deltaget  i  Felttog  i  det 
sydlige  og  nordlige  Tyskland,  og  nu  vilde  søge  Lykken 
enten  i  Montevideo  eller  i  Buenos  Ayres,  der  vare  ifærd 
med  at  begynde  en  ny  Kamp  mod  hinanden.  De  løftede 
Glassene  og  drak  paa,  at  de  maatte  møde  Guldfuglen  og 
komme  den  paa  Skud. 

Ferdinand,  der  havde  Vagt  og  gik  op  og  ned  ad  Dæk- 
ket, standsede  uvilkaarlig,  da  han  hørte  tale  om  en  Fugl; 
men  enten  han  nu  undsaa  sig  ved  at  lytte  eller  hurtig 
kom  til  Overbevisning  om,  at  det  ikke  var  hans  Fugl, 
hans  Ravn,  de  tre  Herrer  søgte,  gik  han  over  paa  den 
anden  Side  af  Dækket. 

Her  sad  fire  Mænd  om  et  Bord.  De  havde  hyllet  sig 
i  deres  Kapper  for  at  beskytte  sig  niod  Maanen,  der  har 
Ord  for  at  være  feberbringende.  Det  var  tarvelige  Folk; 
de  havde  ladet  deres  „The  til  en  Cigar"  bringe  paa 
Dækket  og  derpaa  for  at  varme  sig  hver  faaet  et  Glas 
Toddy;  men  en  Kjender  kunde  af  deres  Maade  at  be- 
handle Drikken  paa  have  set,  at  de  ikke  brøde  sig  om 
den.  at  ikke  den  var  det  oplivende  Element  i  deres  Sam- 
tale. De  talte  om  Handel  og  Penge,  og  Atlanterhavet, 
Maaneskinnet,  de  mange  hundrede  Miles  Afstand  fra  Ev- 
ropa  havde  ingen  Indflydelse  paa  dem:  de  talte,  som  om 
de  vare  paa  Rhinen,  Donau  eller  Themsen,  ganske  tæt 
ved  en  af  Børserne,  og  de  vare  saa  kjendte  med  alle 
Hovedstæder  og  „Husene"  deri,  deres  Bemærkninger  og 
Kritik  fløj  saa  hastig  fra  Paris  til  Petersborg,  Wien, 
Amsterdam,  London,  Ny  York,  Montevideo,  at  for  En, 
der  havde  lyttet,  vilde  Verden  have  taget  sig  meget  lille 
ud  —  hvad  den  da  ogsaa  i  den  senere  Tid  er  blevet  ved 
Hjælp  af  Jernbaner  og  Dampskibe.  Sproget,  de  talte,  var 
snart  Tysk,  snart  Fransk,  snart  Engelsk;  alle  Fire  syn- 
tes at  kunne  tale  alle  Sprog  lige  flydende,  men  intet  godt. 

Maaske  det  forunderlige  Maaneskin  dog  forsaavidt  ud- 
øvede Indflydelse  paa  dem,  som  Talen  tilsidst  faldt  paa 
æventyrlig  Rigdom,  eller  rettere  paa  virkelige  Mænd,  der 
ved  sær  Lykke  eller  Dygtigbed  vare  blevne  overmaade 
rige.  Eller  maaske  Maanen  var  ganske  uskyldig  deri  og 
Vendingen  kun  kom  af,  at  man  ganske  naturlig  nævnte 
Rothschild,  Mires  og  Pereira  og  saa  blev  greben  af  Stoffet, 
som  disse  Navne  saa  rigelig  ydede. 

„Han  vil  bringe  det  vidt,  den  Emil  Pereira,"  sagde 
en  af  dem  og  de  Andre  svarede  med  Overbevisning:  „Det 
vil  han." 

„Har  De  hørt,"  vedblev  den  Første,  „hvorledes  han 
begyndte?" 

De  havde  maaske  hort  det;  men  der  er  visse  Fortæl- 
linger, som  Forretningsfolk  gjerne  hore  atter  og  atter 
ligesom  Børn  Æventyr,  og  man  svarede:  „Hvorledes  be- 
gyndte han?" 

„Han  var  forste  Kommis  hos  Rothschild  i  Paris,  og  da 
Nordbanen  skulde  anlægges,  sendte  Rothschild  ham  ud  for 

at  opkjøbe  Grund.  Da  han  kom  tilbage,  sagde  han  til 
Rothschild:  „De  fortjener  derved  saa  og  saa  mange  Milli- 
oner; min  Provision  er  to  Millioner;  vær  saa  god  at  betale 
mig  dem,  jeg  vil  etablere  mig  selv."  Hvad  skulde  Rothschild 
gjøre?  Pereira  havde  set  ham  for  dybt  i  Kortene,  hanmaatte 
betale  de  to  Millioner,  men  sagde  dog  til  Pereira :  „Du  er  en 
klog  Hund;  men  Du  er  dog  en  Nar.  Du  vil  etablere  Dig 
selv?  Bliv  hellere  hos  mig.  Hvad  forslaa  Dine  to  Milli- 
oner?" Men  Pereira  sagde:  „Vi  vil  se."  Saa  sagde  Pe- 
reira til  sig  selv:  „Den  Gamle  har  Ret!  Hvad  er  jeg 
med  to  Millioner  imod  Rothschild?  En  Sou  imod  en 
Napoleon!  Men  der  er  i  Frankrig  femhundrede  Folk, 
som  hver  for  sig  ogsaa  kun  ere  en  Sou  imod  det  Roth- 
schildske  Guldstykke;  men  forener  jeg  dem  til  Et  under 
Ledelsen  af  Emil  Pereira,  saa  ere  de  en  Guldklump  nok 
saa  stor  som  Rothschild."  Saa  stiftede  Emil  Pereira  Cré- 
dit  mobilier,  og  Chefen  for  Crédit  mobilier  er  ligesaa 
mægtig  som  Rothschild,  og  om  ogsaa  Crédit  mobilier's 
Aktier  engang  gaa  lavt,  meget  lavt,  lad  os  sige:  bli'er 
Ingenting,  saa  ejer  nu  Hr.  Emil  Pereira  ikke  to  Millioner, 
men  tohundrede  Millioner,  og  de  voxe,  mens  jeg  taler!" 

Saa  talte  de  om  Mires  og  om  Fjendskabet  mellem  ham 
og  Rothschild,  som  dengang  endnu  ikke  havde  ført  til 
det  store   Slag,   der  kastede   Mires   overende. 

„Og  hvorledes  har  Mires  begyndt?"  sagde  en  Anden 
af  de  Samtalende;  „kommer  der  som  en  Landløber  fra 
Marseille,  kjøber  et  Blad  i  Paris,  faar  Indflydelse  paa 
Rygter  og  paa  Kurser,  bliver  Millionær  og  igjen  Millio- 
nær og  kjøber  en  Prins  til  sin  Datter!" 

Efter  en  Pavse  sagde  en  Tredje:  „Det  er  Skæbnen! 
Enhver  har  mærket  og  set  Exempler  paa,  at  der  er 
Lykketræf  i  Verden.  Den  Ene  bliver  løftet  højt  op,  gri- 
ber fat,  saa  staar  han  der;  den  Anden  falder  som  i  et 
Hul  og  bliver  aldrig  set  mere.  Saadan,  som  De  ser  mig 
her,  er  jeg  et  Exempel  paa  Lykketræf.  Det  er  ikke  min 
egen  Skyld,  min  egen  Fortjeneste;  jeg  takker  den  al- 
mægtige Gud.  Det  er  ikke  længe  siden,  saa  boede  jeg 
endnu  i  Brunsvig.  Som  ganske  ungt  Menneske,  da  jeg 
hjalp  min  Fader  —  han  var  Guldsmed  og  Juvellerer, 
men  havde  kun  en  lille  Butik,  Stakkel  —  viste  jeg  Her- 


RAVNEN  345 

higen  en  Tjeneste.  Det  var  den  Hertug,  der  blev  jaget 
bort;  jeg  gjemte  Noget  for  ham,  for  han  fh'gtede.  Jeg 
fik  min  salig  Faders  Butik,  kunde  slaa  mig  igjennem, 
men  ikke  videre;  det  vilde  ikke.  Et  Par  Gange  kom  jeg 
til  Paris  og  besogte  Hertugen.  De  ved,  han  handler  med 
Diamanter.  Saa  rig  og  f\'rstelig  han  er,  generer  han  sig 
ikke;  han  kjober  de  bedste  Ædelstene,  og  man  kan  faa 
dem  tilkjøbs  hos  ham  igjen,  for  fast  Pris,  uden  Prutten. 
Han  har  udgivet  et  Katalog  over  sine  Varer.  Det  er  en 
underlig  Mand.  Ved  De:  Han  var  i  sin  Ungdom  den 
smukkeste  Mand,  man  vilde  se  for  sine  Øjne,  og  han  er 
det  endnu;  men  nu  er  det  Altsammen  malet.  Han  er  email- 
leret.  Han  gaar  aldrig  ud  for  om  Aftenen;  saa  gaar  han  i 
Operaen,  ind  imellem  Kulisserne  til  Danserinderne.  Han 
er  uhyre  rig.  Men  aldrig  gav  han  mig  Noget  til  Beløn- 
ning for,  hvad  jeg  havde  gjort  for  ham.  Saa  kom  jeg  igjen 
til  Paris,  og  som  sædvanlig  viste  han  mig  sine  Diamanter; 
Tænderne  kunde  lobe  i  Vand  derved.  Saa  traf  det  sig  — 
thi  hvad  skal  jeg  sige?  det  var  et  Træf  —  at  jeg  i  en 
Krog  af  en  Skuffe  saa  en  Bing  med  en  falsk  Sten,  en 
firkantet,  flad,  tynd  Sten,  et  Stykke  Glas,  saa  stort  som 
Neglen  paa  min  Tommelfinger.  —  „Hvor  kommer  Deres 
Højhed  til  et  Stykke  Glas  —  for  den  Sten  er  ikke  ægte," 
sagde  jeg.  —  „Det  niaa  Han  vel  sige,"  svarede  Hertugen; 
,,men  kan  Han  skaffe  mig  den  ægte  Sten,  der  hører  til 
Bingen,  faar  Han  100,000  Frcs.  Den  Bing  har  tilhørt  Marie 
Stuart  og  er  gaaet  i  Arv  til  mig.  Men  engang,  da  den  smuk- 
ke Dronning  behøvede  Penge,  har  hun  ladet  den  ægte 
Sten  tage  ud  og  pantsat  eller  solgt  den  og  i  Stedet  for 
ladet  indsætte  en  nøjagtig  Efterligning  i  Glas.  Ser  Han, 
her  er  et  kronet  M  indskaarct?  Find  mig  den  ægte  Sten, 
saa  faar  Han  100,000  Frcs."  —  „Jo,  nu  kommer  den 
ægte  vSten  løbende  mig  i  Armene!"  tænkte  jeg  og  gik. 

Mine  Herrer,  jeg  sagde  Dem.  der  er  et  Træf,  en  Lykke, 
som  Ingen  kan  forklare.  Jeg  gik  og  kom  ned  paa  Boule- 
varden, til  et  Sted,  hvor  jeg  inden  min  Afrejse  skulde 
træffe  en  Ven.  Der  var  en  Diamantauktion,  og  idet  jeg 
kommer  ind,  bydes  der  paa  en  Sten.  Jeg  ser  den  —  det 
er  den  ægte  Sten  med  det  kronede  Ml  Hvorledes  var 
den   kommen   der?   Hvorledes   var  jeg   kommen    der  lige 

i  samme  Øjeblik?  Kan  Nogen  forklare  det?  Jeg  kan  ikke. 
Der  blev  budt  langsomt,  1000  Frcs.,  1010  Frcs.  Jeg  sagde 
henkastende:  1015  Frcs.  Jeg  fik  den  for  1030  Frcs.,  gik 
op  til  Hertugen  og  sagde:  „Deres  Højhed,  her  er  den 
ægte  Marie  Stuart."  —  Han  saa  paa  den  og  betalte  mig 
100,000  Frcs.  uden  at  sige  et  Ord,  100,000  Frcs.  —  Der- 
paa  spurgte  han,  hvordan  det  var  gaaet  til.  Jeg  for- 
talte ham  det.  Han  sagde:  „Saa  ere  vi  kvit." 

Mine  Herrer,  det  er  kun  de  første  100,000,  der  ere 
vanskelige;  de  andre  komme  af  sig  selv.  Nu  gjør  jeg  end- 
nu denne  Rejse.  Der  er  et  stort  Kup  at  gjøre,  et  stort 
Salg  af  Ædelstene  fra  de  sydamerikanske  Klostre,  og 
jeg  er  otte  Dage  forud  for  mine  Konkurrenter." 

Man  talte  nu  om  det  besynderlige  Træf,  hvorpaa  den 
Fjerde  tog  Ordet. 

„Jeg  kan  ogsaa  fortælle  om  ret  mærkelige  Sammenstød 
af  Omstændigheder,  hvorved  en  Mand  blev  rig,  og  det 
efter  at  have  været  meget  forladt,  meget  fattig  og  i 
stor  Fare.  I  Landet  Danmark  er  der  en  Provins,  som 
hedder  Jylland.  Den  ligger  temmelig  langt  fra  Hovedsta- 
den, og  for  endel  Aar  siden  skal  det  hist  og  her  i  den 
Provins  være  gaaet  temmelig  vildt  til,  saa  at  Regeringen 
endelig  fandt  sig  foranlediget  til  at  sende  en  Kommission 
med  udstrakt  Fuldmagt  derover.  Etsteds  var  der  be- 
gaaet  en  Lovovertrædelse,  som  vilde  have  bragt  Ved- 
kommende i  Tugthuset;  men  den  virkelig  Skyldige,  der 
var  Familiefader,  slap  derved,  at  en  ung  Slægtning,  da 
Kommissionen  nærmede  sig,  drog  Skylden  over  paa  sig, 
men  flygtede  fra  Landet.  Flugten  var,  da  man  dengang 
brugte  Pas  endog  til  Rejser  indenfor  selve  Riget,  ikke 
let  og  blev  iværksat  derved,  at  det  unge  Menneske  lod 
sig  i  en  Ligkiste  føre  ud  paa  et  engelsk  Skib,  hvor 
netop  en  af  Mandskabet  var  død.  Derfra  slap  han  til- 
ligemed en  Ven  eller  Rekjendt,  der  ogsaa  havde  Grund 
til  at  rømme,  over  til  England,  og  efter,  at  hans  faa 
Pengemidler  vare  opbrugte,  kom  han  i  stor  Nød.  Han 
gav  sig  til  at  handle  med  Svovlstikker,  og  en  Dag  kom 
han  i  den  østlige  Del  af  London  tilfældigvis  til  at  sælge 
et  Rundt  Svovlstikker  til  en  Mand,  der  handlede  med 
Hestehaar.  De  To  fandt  Rehag  i  hinanden,  og  den  unge 

Danske  fulgte  hjem  med  den  Anden,  der  var  en  Ungarer 
og  beboede  et  lille  mørkt  Værelse,  hvori  der  ikke  var 
andre  Mobler  end  Bunker  Hestehaar.  De  enedes  om  at 
gaa  i  Kompagni,  og  da  den  Danske  fuldstændig  havde 
Lært  at  kjende  Hestehaar,  dode  Ungareren.  Aar  gik  hen ; 
den  Danske  slog  sig  igjennem  og  fik  efterhaanden  Navn 
for  et  ærligt  og  stræbsomt  Menneske,  hvilket  han  og- 
saa  var;  men  han  kunde  ikke  drive  det  videre  end  til 
at  kjøbe  de  smaa  Kvantiteter  og  sælge  dem  igjen  til  de 
ganske  smaa,  fattige  Forbrugere.  Saa  fik  han  en  Dag 
Bud  om,  at  Chefen  for  Huset  Gould,  Hotchins  &  Co. 
ønskede  at  tale  med  ham.  Han  kom  derop,  og  Chefen 
sagde:  „De  ved,  at  vi  ere  Agenter  for  endel  Huse  i  Buenos 
Ayres,  og  De  ved  ogsaa,  at  det  er  Coutume,  naar  et 
saadant  Hus  konsignerer  os  en  Ladning  Huder,  Heste- 
haar o.  s.  v.,  saa  bliver  der  ikke  aflagt  Regnskab,  før  den 
hele  Ladning  er  solgt.  Men  nu  have  vi  formedelst  Mar- 
kedets Overfyldning  med  de  fordømte  Hestehaar  ikke 
i  lang  Tid  kunnet  sælge  noget  af  den  Artikel,  Pakhusene 
ligge  fulde,  og  Buenos  Ayres  Husene  ere  utaalmodige  efter 
Afregning.  Vil  De  gjøre  mig  den  Tjeneste  at  gaa  om  i 
vore  Magasiner,  optage  Inventarium  over  det  Hestehaar, 
der  er,  og  angive  Værdien  efter  Dagens  Pris?"  —  Det 
var  den  Danske  villig  til  og  kom  efter  en  Uges  Tid  til- 
bage og  sagde:  „Der  er  saa  og  saa  mange  hundrede  tu- 
sinde Pund,  saa  og  saa  mange  ere  1  sh.,  saa  og  saa 
mange  kun  6  d.  værd  pr.  Pund."  —  „Godt,"  sagde  Mr. 
Gould,  vil  De  kjøbe  det  hele  Kram  for  6  d.  pr.  Pund?" 
—  „Det  vil  jeg  med  største  Fornøjelse,"  svarede  den 
Danske  overrasket,  „men  jeg  har  ingen  Penge."  —  „Bryd 
Dem  aldrig  om  det,"  sagde  Mr.  Gould;  „vi  To  afslutte 
Kjøbet,  og  i  Henhold  dertil  faa  Buenos  Ayres  Folkene 
deres  Regning;  men  De  faar  ikke  Mere  udleveret  end, 
hvad  De  betaler  kontant."  —  Endog  saadan  var  Hande- 
len meget  fordelagtig  for  den  Danske;  thi  Meget  af,  hvad 
han  fik  for  6  d.,  var  jo  efter  hans  Beregning  det  Dob- 
belte værd.  Slutsedlerne  bleve  underskrevne,  og  han  be- 
gyndte at  handle  med  fornyet  Kraft.  Ganske  kort  efter 
give  England  og  Frankrig  sig  til  at  blokere  Platafloden. 
Hestehaarene  steg  i  Hast  flere  hundrede  Procent,  og  den 

Danske  var  ved  Blokadens  Ophør  30,000  £  værd.  Er  det 
ikke  noksaa  godt  som  den  firkantede  Diamant  med  det 
kronede  M?" 

Blandt  dem,  som  havde  lyttet  til  denne  Fortælling, 
eller  i  det  Mindste  til  Stykker  af  den,  var  ogsaa  Fer- 
dinand. Medens  han  gik  op  og  ned,  uvilkaarlig  agtsom 
paa  Havet,  Himlen  og  Skibet  og  dog  beskæftiget  med 
Tanken  om,  at  han  nu  endelig  nærmede  sig  Rio  de  la 
Plata  og  Ravnen,  havde  de  fremmede  Tungemaal  kun 
meningsløst  naaet  hans  Øre,  indtil  han  pludselig  op- 
fangede og  forstod  Ordene  Danmark,  Jylland,  Forseelse, 
Flugt  i  en  Ligkiste.  Han  var  nær  ved  at  tro  det  en  Drøm, 
at  han  saaledes  paa  Atlanterhavet  hørte  Noget,  der  paa- 
faldende  lignede  eller  mindede  om,  hvad  der  henhørte 
til  hans  Bedstemoders  Historie.  Netop  saadan  drømmer 
man  jo  ofte:  En  Hengliden  i  underligt  Lys,  Ting  førte 
sammen,  der  ere  hinanden  fjernest,  en  skjult  Mening, 
som  man  tror  sig  nær  ved  at  gribe,  og  som  dog  undflyr. 
Der  hengik  et  Par  Minuter,  uden  at  han  kunde  komme 
til  Overbevisning  om,  at  det  var  virkeligt  omkring  ham; 
thi  hvadsomhelst  han  rørte  ved,  saa  paa  eller  lyttede 
efter,  kunde  jo,  som  han  meget  rigtig  bemærkede,  ogsaa 
være  Drøm. 

„Men,"  sagde  han  endelig  til  sig  selv,  „saa  vil  jeg  sgu 
ogsaa  drømme,  at  jeg  ta'er  Fyren  rigtig  i  Øjesyn." 

Det  var  en  ret  kraftig  bygget  Mand  med  et  stort  Ho- 
ved, kloge,  venlige,  brune  Øjne,  mørkt  Haar  og  Skæg, 
der  hist  og  her  paa  en  egen  Maade  var  isprængt  med 
hvidt.  Han  syntes  at  være  nogle  og  halvtreds.  Ferdinand 
havde  jo  paa  Overfarten  oftere  set  ham,  men  flygtig. 
Men  hvad  saa?  Kunde  denne  Mand,  fordi  han  om  en 
anden  Mand  havde  fortalt  Noget,  der  lignede  det,  som 
skulde  være  hændt  hin  Jacobæus,  give  nogen  videre  Op- 
lysning? Og  hvis  han  kunde,  vilde  han?  Og  hvis  han 
baade  vilde  og  kunde,  hjalp  det  saa?  Advokaten  havde 
jo  sagt,  at  der  Intet  var  at  gjøre,  om  man  ogsaa  viste  ham 
selve  Jacobæus  paa  Kjøbenhavns  Gade,  og  nu  var  her 
i  det  Højeste  et  svagt  Spor  ved  Sydamerikas   Kyst. 

„Ja,  det  er  nu  det  Samme,"  sagde  Ferdinand;  „nu  har 
jeg  bidt  Mærke  i  ham,  og  nu  kan  vi  se  imorgen." 

Men  det  var  ikke  Skæbnens  Vilje,  at  Ferdinand  paa 
denne  Maade  skulde  folge  Sporet.  Han  blev  aflost  fra 
sin  Vagt  og  gik  tilkojs,  og  da  han  var  purret  ud,  kom 
han  netop  tidsnok  paa  Dækket  for  at  se,  at  der  paa  Siden 
laa  et  lille  Dampskib,  som  modtog  Posten  og  nogle  be- 
gunstigede   Passagerer,    blandt    hvilke    hin    Fortæller. 

Det  var  jo  ærgerligt;  men  Ferdinand  trøstede  sig  strax: 
„Der  kommer  dog  aldrig  Noget  ud  af  den  Prokurator- 
sag! Det  er  altfor  vidtløftigt.  Nej,  Bedstemoder  har  givet 
mig  i  Kommission  at  rejse  Familien  op.  Hun  sagde,  at 
jeg  skulde  passe  paa  min  Broder.  Hun  sagde,  hvad  der 
hørte  til,  at  Ravnen  kunde  findes.  Og  jeg  har  været  tro 
mod  mine  Kapitajner  og  mine  Kammerater,  og  jeg  holder 
noksaa  meget  af  de  Andre  hjemme  som  af  mig  selv,  saa 
Ravnen  maa  findes!" 

Dermed  gik  han  til  sin  Dont  paa  Skibet,  og  Synet  af 
den  mægtige  Flod,  der  strømmede  ud  mellem  vidt  ad- 
skilte, tilsyneladende  øde  Kyster,  bestyrkede  ham  i  Tro- 
en paa  det  Æventyrlige  og  Usædvanlige;  thi  Flodens 
og  Landets  Udseende  gav  ham  den  Forestilling,  som 
han  vidste  var  urigtig,  men  dog  ikke  afværgede:  at  han 
var  det  første  Menneske,  der  kom  til  Sydamerika. 

Det  nyttede  ikke,  at  han  kom  til  en  stor  By  med  Fæst- 
ningsværker, Kirker,  Paladser  og  travle,  mylrende  Men- 
nesker; Forestillingen  blev  i  Sindet,  noget  forandret,  men 
ogsaa  noget  rigtigere:  Det  var  et  nyt  Land,  og  blot  man 
kom  noget  fra  Byen,  vilde  man  træffe  Steder,  hvor  Men- 
nesker ikke  færdedes,  og  hvor  Dyrene  levede  som  i 
gamle  Dage  og  havde  Forstand  eller  sære  Evner  som 
i  gamle  Dage. 

Saasnart  han  kunde  faa  Orlov,  begav  han  sig  til  en 
tysk  Værtshusholder,  der  var  bleven  ham  anvist  som 
en  skikkelig  Mand,  og  spurgte  ham,  om  han  vidste  no- 
get Sted  i  Fgnen,  hvor  der  var  Ravne. 

Værtshusholderen  forstod  ikke  Spnrgsmaalet,  dels  Fordi 
Ferdinand  talte  meget  daarligt  Tysk,  dels  fordi  det  ikke 
kunde  falde  ham  ind,  at  en  Sømand  søgte  efter  Ravne; 
han  troede  derfor,  at  da  Ferdinand  sagde  Råbe,  mente 
han  noget  Andet  end  den  Fugl  Ravn.  I  en  Krog  ;if  Stuen 
sad   en    bleg,    febersyg    Person,    en    Tysker,   som    tilsidst 

deltog  i  Samtalen  ved  at  skrige  som  en  Ravn  og  slaa 
med  Armene  ligesom  med  Vinger  og  spørge  Ferdinand, 
om  det  var  det,  han  mente.  Jo,  det  var  det.  Den  Blege 
spurgte,  om  han  vilde  skyde  Ravnene,  og  gjorde  sig 
forstaaelig  ved  at  lægge  en  Stok  til  Kinden  som  en  Bøsse. 
Nej,  svarede  Ferdinand,  han  vilde  ikke  gjøre  Ravnene 
Fortræd;  men  naar  han  blot  fandt  dem  og  var  sammen 
med  dem,  saa  skulde  han  nok  sørge  for  Resten.  Værten 
og  den  Blege  saa  spørgende  paa  hinanden.  Endelig  sagde 
den  Blege,  at  han  nok  vilde  paatage  sig  at  føre  Ferdi- 
nand til  et  Sted,  hvor  der  var  Ravne;  men  det  var  paa 
den  anden  Side  af  Floden,  og  Rejsen  var  dyr,  og  han 
vilde  have  Noget  for  sin  Ulejlighed.  Ferdinand  havde  hele 
sin  Hyre  og  brød  sig  ikke  om  Penge,  men  var  saa  klog 
at  sige,  at  han  ikke  vilde  betale  sin  Ledsager,  før  de 
kom  tilbage,  og  lod  sig  først  efter  langvarig  Underhand- 
ling bevæge  til  den  Overenskomst,  at  han  skulde  betale 
Halvdelen,  naar  han  saa  Ravnene,  og  Halvdelen,  naar  de 
fra  Sletterne  igjen  naaede  Floden. 

Næste  Morgen  tidlig,  en  dejlig  Foraarsmorgen,  begav 
Ferdinand  sig  med  sin  blege  Ledsager  paa  Rejsen,  op- 
fyldt  af  hjertebankende  Haab  og  Forventning.  Hvo  der 
havde  set  den  friske,  smukke  Sømand  og  mærket  hans 
Sinds  Længsel  og  Uro,  vilde  have  trot,  at  han  gik  til 
Møde  med  en  elsket  Pige  eller  i  det  Mindste  med  Slægt 
og  Venner.  Ved  hele  Platafloden,  ja  i  hele  Amerika,  for 
ikke  at  sige:  i  hele  Verden,  vilde  Ingen  have  gjættet 
eller  trot,  at  han  vilde  ud  paa  Pampassletten  at  søge 
efter  en  Fugl  med  en  Sten  fra  Island  i  Næbet.  Og  Ingen 
anede  eller  troede  det  mindre  end  hans  Ledsager,  der 
havde  den  Hensigt  at  bedrage  ham,  men  dog  hele  Tiden 
var  i  Frygt  for  at  blive  lokket  i  en  Fælde  af  ubekjendt 
Art,  at  blive  brugt  som  Deltager  i  et  eller  andet  politisk 
eller  ikke-politisk  Komplot.  Derfor  vilde  Ledsageren  fra 
Først  af  ikke  i  nogen  Retning,  som  Ferdinand  foretrak 
eller  antydede,  men  førte  ham,  saasnart  de  i  Færge  vare 
satte  over  Floden,  ad  langsommelig  Omvej,  der  medtog 
Størstedelen  af  Dagen,  til  en  Hytte,  hvor  han  foreslog  at 
de  skulde  overnatte.   Hytten  laa  paa  den  uoverskuelige, 

flade  Græsslette  og  var  beboet  af  en  Mestizkone,  hvis 
Mand  var  ude  at  drive  Oxer  sammen  til  Slagtning.  For 
gode  Ord  og  Betaling  var  hun  villig  til  at  give  dem  Natte- 
leje, og  Ferdinand  fandt  dette  Sted  saa  godt  som  ethvert 
andet:  da  Solen  sænkede  sig,  mente  han  at  kunne  gaa 
ud  og  se  efter  Ravnen.  Forgæves  advarede  hans  Ledsager 
ham  imod,  at  det  strax  vilde  blive  mørk  Nat,  og  at  der 
var  vilde  Dyr;  Ferdinand  gik  ud,  forvildede  sig  i  det 
pludselige  Mørke,  hørte  og  saa  ingen  Fugl  og  fandt  først 
ved  Midnatstid  dødstræt  tilbage  til  Hytten. 

Da  han  vaagnede  om  Morgenen,  savnede  han  sin  Led- 
sager, sin  Trøje  og  det  Bælte,  han  havde  havt  om  Livet,  og 
især  ved  den  sidste  Opdagelse  blev  det  ham  klart,  at  han 
levede  i  en  slet  Verden,  og  at  han  rimeligvis  var  bestjaa- 
len.  Mestizkonen  stod  rolig  og  kogte  Cacao,  og  der  ud- 
viklede sig  efterhaanden  en  Samtale  og  Strid  af  egen 
Art;  thi  hvor  lidet  ferm  en  dansk  Sømand  er  i  Gestus, 
saa  vil  han  dog,  naar  han  mærker  sig  bestjaalen  for 
Penge  og  Klæder,  finde  Evne  til  at  tydeliggjøre  det  med 
Uvilje  endog  for  en  spansk  Mestizkone,  og  der  vil  i  hans 
Uvilje  mærkes  blandet  nogen  Mistanke  eller  Bebrejdelse 
mod  hende,  hvilken  hun,  enten  hun  er  uskyldig  eller 
ej,  vil  vælte  fra  sig  med  høje  Ord  og  stærke  Tegn. 
Konen  var  uskyldig  og  viste  derfor  ingen  Fjendtlighed, 
men  blot  Ærgrelse  og  Vrede  blandet  med  nogen  Med- 
lidenhed eller  maaske  Fortrydelighed  over,  at  Tyven  havde 
taget  Alt  selv.  Ferdinand  begreb  endelig,  at  der  Intet  var 
ved  Sagen  at  gjøre,  sad  nogen  Tid  mismodig  og  besluttede 
derpaa,  hurtigst  mulig  at  vende  tilbage  til  Skibet  og 
begynde  sin  Søgen  forfra  med  mere  Forsigtighed.  Men  da 
han  vilde  gaa,  foer  Konen  op  med  stor  Hidsighed  og  stil- 
lede sig  i  Vejen  for  ham;  saa  urimeligt  det  end  var,  for- 
langte hun,  skjønt  han  var  bestjaalen,  at  han  skulde  be- 
tale for  Aftensmad  og  Natteleje.  Der  begyndte  en  ny 
Strid,  meget  heftigere  og  for  Ferdinand  vanskeligere  end 
den  forrige;  det  nyttede  ikke,  om  han  satte  et  vredt  eller 
et  mildt  Ansigt  op,  ved  den  mindste  Bevægelse,  han 
gjorde,  skreg  hun  og  udbredte  Armene  for  at  holde  ham 
fra  Døren.   Endelig  hørtes  Hestetramp,  og  hendes  Ægte- 

fælle  kom,  en  undersætsig,  skægget  Mand  med  uhyre  bred 
Hat,  et  Kvarter  lange  Sporer  og  en  lang,  spydlignende 
Pig  i  Haanden.  Der  var  et  Par  Andre  med  ham,  og  en  af 
dem  kunde  til  al  Lykke  lidt  Engelsk.  De  toge  Ferdinand  i 
Forhør  som  for  en  Kriminalret,  og  hvor  meget  han  end 
vaandede  sig  derved,  maatte  han  ud  med  sin  Hemmelighed : 
Han  søgte  en  islandsk  Ravn  med  en  Sten  i  Næbet,  hvor- 
ved han  kunde  faa  tre  Ønsker  opfyldt.  Mændene  og 
Konen  lo  ikke,  da  de  fik  det  forklaret;  de  saa  paa  hin- 
anden. De  havde  Evnen  til  at  tro  paa  det  /Eventyrlige; 
de  kunde  selv  finde  Ravnen  og  Stenen.  Hvo  ved,  hvorledes 
de  senere  have  søgt!  Hvo  ved,  hvilken  indbyrdes  Skin- 
syge, hvilket  Fjendskab  imellem  dem  Sletten  har  været 
Vidne  til!  I  Øjeblikket  nøjedes  de  med  at  spørge  Ferdi- 
nand om  hans  Skibs  Navn,  for  at  de  kunde  faa  hans 
Gjæld  betalt,  delte  derpaa  deres  Frokost  med  ham  og  lode 
ham  gaa. 

Ved  Middagstid  naaede  han  Floden  og  Færgestedet, 
netop  som  Færgen  var  ifærd  med  at  sætte  fra.  Den 
Regel  synes  at  herske,  at  velklædte  Folk  uhindret  kunne 
gaa  ombord,  hvorimod  slet-  eller  halvklædte  kun  til- 
stededes efter  at  have  betalt  Fragten,  og  da  Ferdinand  i 
Øjeblikket  virkelig  henhørte  til  sidstnævnte  Art,  rakte 
Manden,  der  var  ifærd  med  at  afkaste  Landingsbrædtet, 
sin  Haand  frem  paa  en  Maade,  der  ikke  kunde  lade  ham 
uvis  om  Meningen.  I  denne  store  Forlegenhed  fik  Ferdi- 
nand paa  Færgens  Agterdæk  Øje  paa  den  Herre,  som  hin 
Nat  havde  fortalt  om  Danmark  og  Jylland,  og  uden  at 
gjøre  sig  Rede  for  sin  hurtige  Reslutning  tilraabte  han 
ham  paa  Dansk:  „Aa,  gode  Herre,  værsgo  at  betale  for 
mig,  De  skal  faa  det  igjen,  naar  vi  er  ovre." 

Manden  greb  uvilkaarlig  i  Lommen,  og  Færgebaadens 
Kasserer,  hvis  skarpe  Sands  havde  fulgt  Raabet  og  Re- 
vægelsen,  ventede  ikke  engang  at  se  den  lille  Sølvmynt, 
men  lod  Ferdinand  slippe  over  samtidig  med,  at  Skibet 
gik. 

Forstavnen  var  fuld  af  Mennesker,  Kvæg  og  Gods,  og 
Ferdinand  kunde  kun  med  Langsomhed  arbejde  sig  agter- 
ud i  den  Hensigt  at  takke  sin  Hjælper.  Han  var  imid- 
lertid   knap   naaet    til    Storsejlet,    før    han    mærkede   en 

pludselig  Uro  omkring  sig,  og  det  var  for  ham,  som 
om  en  tilsvarende  Uro  samtidig  opkom  i  hans  eget  Sind, 
uden  at  han  forstod  Grunden  dertil.  Sagen  var,  at  det 
straalende  Solskin,  der  havde  ligget  over  Floden,  med  Et 
blev  dæmpet,  som  om  der  var  kastet  et  Slør  over  Him- 
len, og  en  sort  Sky,  der  et  Øjeblik  i  Forvejen  kun  havde 
vist  sig  som  en  Plet  paa  den  blaa  Horizont,  kom  med  ri- 
vende Hast  op  ad  Floden,  hastig  og  hvæsende  som  et 
Lokomotiv,  udspilende  sine  Vinger  som  en  Fugl,  der  vox- 
ede  stor  nok  til  at  gribe  hele  Jorden.  Kvæget  brølede 
dumpt,  Menneskene  skreg,  Færgefolkene  fik  ikke  Tid 
til  at  stryge  Fokken,  og  Ferdinand  følte  sig  af  det  kan- 
trende Skib  og  af  Vinden  slynget  ud  i  Floden. 

Det  var  næsten  mørkt;  men  Bølgerne  lyste  med  et  sær- 
eget, elektrisk  Skum,  og  naar  han  løftedes  op,  kunde  han 
skimte  den  Flodbred,  han  havde  forladt.  Imellem  de  for- 
færdende, raslende  Brag,  der  lød  i  Atmosfæren,  hørte 
han  Dødsskrig  i  nogen  Afstand,  men  havde  nok  at  gjøre 
med  sig  selv.  Efter  et  Par  Sekunders  Forløb  saa  han 
noget  Sort  ved  Siden  af  sig;  det  løftedes  samtidig  med  ham 
op  paa  en  hvid,  lysende  Bølge,  og  han  gjenkjendte  Man- 
den, der  havde  betalt  for  ham.  Han  stred  godt  i  Tavshed ; 
men  Larmen,  Lufttrykket,  Bølgernes  Slag  og  de  tunge  Klæ- 
der fik  Magt  over  ham,  og  pludselig  gjorde  han  en  Bøj- 
ning ind  mod  Ferdinand  med  det  halvkvalte  Baab  paa 
Dansk:    „Kammerat,    forlad    mig   ikke!" 

„Nej,  hun  sagde  saa,  min  Bedstemoder/'  svarede  Fer- 
dinand og  greb  med  sin  venstre  Haand  Manden  i  Haaret. 

„Saadan!  Hjælp  mig  blot  til  at  aande!"  sagde  Manden, 
der  var  Svømmer  nok  til  ikke  at  omklamre  sin  Hjælper. 

„Støt  Dem  kun  til  min  Skulder;  jeg  kan  ro  lidt  med 
een  Aare,"  sagde  Ferdinand. 

Faa  Sekunder  efter  var  Himlen  ligesaa  hastig  klar  og 
rolig,  som  den  før  var  blevet  mørk  og  oprørt,  og  med 
Kræfterne  fornyede  af  det  livsalige  Solskin  arbejdede 
Begge  fremad  og  naaede  endelig  Land,  den  Fremmede  ud- 
mattet til  Døden,  Ferdinand  noget  træt;  men  med  a'gtc 
Sømandsinstinkt  vendte  han  sig  om  for  at  se,  om  ikke 
derude  var  Nogen  glemt  og  til  at  redde.  Der  var  Intet; 
saa  langt  Øjet  rakte,  var  Floden  som  fejet  for  Liv. 
M   Goldschmidt  i  Folkeudgave.  VI  23 

Den  Fremmede  laa  længe  gispende  og  med  lukkede 
Øjne.  Endelig  løftede  han  Hovedet  lidt,  saa  paa  Ferdi- 
nand og  sagde:  „De  har  reddet  mit  Liv.'' 

Ferdinand  blev  forlegen  og  svarede:  „Det  er  muligt." 

Den  Fremmede  gjentog  med  Inderlighed:  „Jo,  De  har!" 

En  Stund  efter  rettede  han  sig  mere  i  Vejret  og  sagde: 
„Men  sig  mig  dog,  hvordan  faldt  De  paa  at  tiltale  mig 
paa  Dansk?" 

Ferdinand  tog  Mod  til  sig  efter  Ordet.  Man  kan  lige- 
saa  godt  springe  som  krybe  i  det,  og  svarede:  „Hedder 
De  ikke  Jacobæus?" 

„Nej,  jeg  hedder  ikke  Jacobæus.  Hvordan  falder  De 
paa,  at  jeg  skulde  hedde  Jacobæus?"  spurgte  den  Anden 
meget  opmærksomt. 

„Ja,   saa  siger  jeg  om   Forladelse." 

„Nej,  der  er  ingen  Skade  sket.  Men,  i  Guds  Navn, 
sig  mig,  hvordan  De  er  kommen  derpaa.  Det  interes- 
serer mig  meget." 

„Aa,  jeg  kom  for  Skade  og  horte  den  Historie,  De  paa 
Dampskibet  fortalte  fra  Jylland,  og  saa  tænkte  jeg,  det 
var  Dem  selv. 

„Det  er  sandt!  Jeg  syntes  nok,  jeg  havde  set  Dem 
før!  De  var  paa  Dampskibet.  —  Ja,  det  er  ganske  rig- 
tigt, det  var  min  egen  Historie;  men  hvorfor  skulde  jeg 
saa  netop  hedde  Jacobæus?  Hvad  har  De  med  en  Jaco- 
bæus   at   skaffe?" 

„Aa,  det  var  en  Kæltring  —  ja,  De  siger  jo,  at  det  er 
ikke  Dem  —  som  snød  min  Bedstemoder  og  nok  gjorde 
andre   Ulykker." 

„Hvad   hed   Deres   Bedstemoder?" 

„Mdm.   Seilstrup." 

„Mdm.  Seilstrup,"  sagde  den  Fremmede  og  tav  paa- 
f  al  den  de  længe. 

„Hedder    De    saa    Jacobæus?"    spurgte    Ferdinand. 

„Nej,"  svarede  den  Anden  sagtmodig,  „jeg  hedder  Phil- 
pots; men  jeg  har  heddet  Phillips." 

„Naa!"  sagde  Ferdinand  i  en  Tone,  der  tilkjendegav, 
at  efter  hans  Mening  kunde  den,  der  engang  havde  heddet 
et  Andet  Qgsaa  have  heddet  et  Tredje. 

Hr.   Philpots  eller  Hr.    Phillips  syntes  imidlertid  ikke 

ilt  give  Agt  derpaa,  men  sagde  efter  et  langt  Ophold: 
., Rejser  De  for  at  soge  Hr.  Jacobæus?" 

„Nej,  jeg  rejser  ikke  just  for  at  soge  ham;  men  skulde 
jeg  netop  træffe  ham,  saa  agter  jeg  at  slaa  en  Klo  i 
ham.  —  Og  nu  er  vi  ene  her!"  tilføjede  Ferdinand,  der 
tænkte  stærkere  og  stærkere  paa  sin  stakkels  gamle 
Bedstemoder  og  sin  Moder  og  paa  Vilhelm  og  Morten 
og  blev  hed  i  Hovedet. 

„Ja,  nu.  er  vi  ene  her,"  svarede  Hr.  Philpots,  „og  hvis 
jeg  ikke  kan  overbevise  Dem,  saa  er  jeg  beredt  til  at 
tage  mod  Følgerne.  Jeg  har  i  et  Skindbælte  om  Livet 
en  ikke  ganske  ubetydelig  Sum;  den  er  maaske  tilstræk- 
kelig til  at  dække,  hvad  Hr.  Jacobæus  skylder  Deres 
Bedstemoder,  og  jeg  vil  gjerne  afgive  den,  da  jeg  dog 
skylder  Dem  Erkjendtlighed,  fordi  De  har  frelst  mit 
Liv.   Men  jeg  er  ikke  Jacobæus." 

„Vorherre  bevare's!  '  sagde  Ferdinand  forskrækket. 
„Tror  De,  jeg  er  en  Stratenrøver?  Naar  De  ikke  er  Ja- 
cobæus, kan  De  gaa  ad  —  jeg  havde  nær  sagt  Noget  — 
med  Deres  Penge!" 

Philpots  saa  med  TilfredsstiUelse  ind  i  Ferdinands  An- 
sigt, der  var  blevet  blussende  rødt  af  Uvilje. 

„Gud  ske  Lov,"  sagde  han,  „der  er  en  af  den  ægte 
Race!  De  er  en  rigtig  dansk  Søgut,  saadan  som  jeg  i 
gamle  Dage  hørte,  at  de  skulde  være.  —  Saa  sandt  som 
der  er  en  Gud  over  os,  hedder  jeg  ikke  og  har  aldrig 
heddet  Jacobæus!  Jeg  vil  bevise  Dem  det  og  maaske 
noget  Mere.  Saa  lad  os  nu  være  Venner." 

Philpots  talte  saa  blødt  og  spurgte  saa  klogt,  at  Fer- 
dinand ikke  kunde  modstaa.  Efter  en  halv  Times  For- 
løb var  der  ikke  en  Krog  i  hans  Hjerte,  som  den  Anden 
ikke  kjendte,  Ravnen  og  hans  sidste  Æventyr  end  ikke 
undtagen,  og  til  Gjengjæld  fortalte  Philpots  ham  sin  Hi- 
storie, egenlig  kun  Gjentagelse  af,  hvad  Ferdinand  alle- 
rede vidste,  men  med  det  Tillæg,  at  de  havde  været  To 
i  Følge  paa  Flugten  fra  Danmark,  og  at  den  Ene  hed 
Jacobæus.  Ogsaa  lod  det  til,  at  Philpots  meget  godt  vid- 
ste, hvad  der  havde  været  i  Vejen  med  Jacobæus,  da 
han   flygtede. 

Ferdinand  var  blevet  saa  utaalmodig,  som  om  han  lige 

kunde  følge  Sporet  og  naa  Jacobæus;  men  dels  behøvede 
han  kun  at  se  sig  om  for  at  føle  sig  magtesløs,  afskaaren 
paa  Plataflodens  ensomme  Bred,  dels  indsaa  han,  at 
han  maatte  vente,  til  Hr.  Philpots  vilde  og  kunde  rykke 
frem  med  det  „noget  Mere",  som  han  havde  givet  Hen- 
tydning om.  Han  besvarede  derfor  saa  taalmodig  og 
saa  godt  som  mulig  de  Spørgsmaal  om  ligegyldigere  Ting, 
som   Philpots  nu  henvendte   til  ham. 

„Det  er  saa  længe,  længe  siden,  at  jeg  har  mødt  en 
Dansk,"  sagde  han,  „saa  at  jeg  undrer  mig  over,  at  jeg 
endnu  kan  Sproget.  Først  var  der  en  Tid  i  London, 
da  jeg  havde  mine  gode  Grunde  til  ikke  at  søge  Lands- 
mænd; saa  kom  jeg  ind  i  store  Forretninger  og  anlagde 
et  Hus  herovre,  og  det  har  jeg  gjort  til  Hovedhuset,  for 
jeg  syntes  bedre  om  Klimaet  her.  —  Sig  mig,  har  De 
nogensinde    været    i  Fredericia?" 

„Ja,  under  Krigen,"  svarede  Ferdinand. 

„Det  er  sandt,  de  have  havt  Krig  hjemme!  Hvor  jeg 
glædede  mig  over  Slaget  ved  Fredericia  og  Slaget  ved 
Isted!  Tyskerne  her  vidste  ikke,  at  jeg  var  Dansk,  saa 
at  jeg  ret  kunde  fornøje  mig  ved  at  udhæve  de  Danskes 
Sejr.  Var  De  med?" 

„Ja,  lidt;  men  jeg  har  en  Broder,  der  blev  Kapitajn 
i  Slaget  ved  Isted,"  sagde  Ferdinand  stolt. 

„Ej,  ej!"  sagde  Philpots  og  tog  til  Hovedet,  som  om 
han  endnu  havde  Hat  paa.   „Hvor  var  De  med?" 

„Aa,  Mdt,  saadan  hist  og  her." 

„Men  De  har  været  i  Fredericia?  Sig  mig,  saa  De 
ikke  der  en  lille  Person,  som  hed  Simon  Levi?  Han  var 
lidt  skrutrygget,  da  jeg  kjendte  ham,  og  det  har  vel  ikke 
forandret  sig  med  Aarene,  hvis  han  lever.  Har  De  ikke 
stødt  paa  ham?" 

„Nej,"  svarede  Ferdinand,  „ikke  det  jeg  ved.  Jeg  hu- 
sker nok,  at  jeg  engang  har  set  en  lille,  skrutrygget  Fyr 
med  smaa,  sorte  Øjne,  som  saa  ud  til  at  kunne  hedde 
Simon  eller  Levi,  og  som  kom  ind  et  Sted  som  en  Hund 
i  et  Spil  Kegler;  men  det  var  ikke  i  Fredericia;  det  var 
ved  Kjøbenhavn." 

,,Naa,  han  er  maaske  taget  til  Kjøbenhavn,  eller  maa- 
ske  er  det  ikke  ham.  Det  var  en  Ven  af  mig,  da  jeg  kon- 


RAVNEN  357 

ditionerede,  min  bedste  Ven;  det  viste  han,  da  jeg  maatte 
bort.  Alt,  hvad  han  ejede,  var  to  Rigsdaler,  og  dem  gav 
han  mig  til  Rejsepenge.  Jeg  har  saa  tidt  tænkt  paa  ham 
og  saa  gjerne  villet  sende  ham  de  to  Rigsdaler  med 
Tak  og  rigtige  Renter.  Den  første  Gang,  jeg  fik  en  stor 
Guldmynt,  tænkte  jeg  paa  ham.  De  skal  se  den  Guld- 
mynt,  den  er  rigtig  stor  og  smuk  ligesom  en  Medaille, 
Det  er  en  Skam  af  mig,  at  jeg  i  saa  mange  Aar  ikke  har 
gjort  Noget  ....  men  man  glemmer,  især  naar  man  ikke 
rigtig  tor  huske.  Naar  De  rejser  hjem,  kan  De  da  tage 
i  det  Mindste  Guldmynten  med.  Maaske  lever  han  og  vil 
skrive  mig  til  og  ikke  lade  Nogen  vide,  at  jeg  er  eller 
var  ....  tror  De,  det  kan  blive  mellem  Dem  og  ham, 
hvis  De  finder  ham?  Jeg  har  intet  Ondt  gjort;  men  jeg 
kan  aldrig  komme  hjem,  og  De  forstaar,  at  jeg  ikke  vil 
have  det  omtalt." 

„Ja,    vel,"    svarede    Ferdinand. 

Deres  Samtale  blev  afbrudt  ved,  at  de  saa  et  lille 
Dampskib  komme  og  sejle  langsomt  hen  langs  Flod- 
bredden. Det  var  udsendt  for  at  opsøge  og  redde,  hvad 
der  kunde  være  i  Rehold  efter  Tornadoen  eller  Pam- 
peroen.  De  viftede  og  vinkede,  til  man  blev  opmærksom 
paa  dem  og  tog  dem  ombord. 


Da  Ferdinand  nogle  Dage  efter  besøgte  den  rige  Han- 
delsherre  i  hans  paladsagtige  Gaard,  var  Utilbøjeligheden 
til  at  faa  Noget  at  gjøre  med  „Prokuratorsagen'  igjen 
kommen  frem.  Dog  var  det  ikke  dette  alene.  Det  Rlik, 
Folkene  paa  Steppen  havde  kastet  til  hinanden,  den 
umiskjendelige  Interesse,  som  de,  efter  hans  Opfattelse, 
havde  faaet  for  Ravnen,  havde,  hvis  det  ellers  var  Død- 
vendigt,  bestyrket  ham  i  Haabet  og  Troen,  og  den  store 
Scene,  der  var  paafulgt,  Faren,  den  lykkelige  Frelse  fra 
Faren,  og  det  interessante  Rekjendtskab  havde  givet  ham 
fornyet  Lyst  til  det  /Eventyrlige.  Da  han  derhos  to  Gange 
havde  maattet  fortælle  om  Ravnen,  var  den  Skyhed, 
hvormed  han  hidtil  havde  bevaret  sine  Tanker  eller 
Drømme,  betydelig  aftaget,  og  han  gik  for  at  spørge  om 


358  RAVNEN 

Raad  med  Hensyn  til  en  ny  Udflugt  med  en  vis  Flothed, 
næsten  som  om  han  kunde  være  stolt  af  at  have  et  saa- 
dant  Ærinde. 

Kjøbmanden  kunde  ikke  forstaa,  at  et  voxent,  i  andre 
Henseender  fornuftigt  Menneske  holdt  fast  paa  en  saa- 
dan  Forestilling.  Da  han  første  Gang  havde  hørt  den 
udtale,  havde  hans  eget  Sind  efter  en  Vandring  paa 
Livets  og  Dødens  Grænser  enten  været  mere  modtageligt 
for  eller  givet  mindre  Agt  paa,  hvad  der  fjernede  sig  fra 
den  solide,  regelbundne  Virkelighed.  Men  nu,  i  hans 
inderste  Kontor,  mellem  Handelsbøgerne  og  ved  Jern- 
skrinet, syntes  det  unge  Menneske  ham  at  have  en  Skrue 
løs  eller  i  det  Mindste  en  fix  Ide,  og  havde  Ferdinand 
ikke  paa  andre  Maader  vakt  hans  Behag  eller  i  det 
Mindste  hans  Taknemlighed,  vilde  han  have  givet  efter 
for  den  frastødende  Virkning,  vi  Alle  føle  overfor  „det 
Forstyrrede",  der  haardnakket  tror  paa  sin  Ufejlbarhed 
og  stirrende  forlanger  af  os,  at  vi  skulle  tro. 

Nu  sagde  han:  „Min  kjære,  unge  Ven,  jeg  vil  meget 
gjerne  tro,  at  der  er  Ravne  paa  Island,  og  det  synes  mig 
ikke  aldeles  umuligt,  at  en  af  dem  kan  flyve  her  til 
Sydamerika  med  en  Sten  i  Næbet,  skjønt  det  maa  da  være 
en  meget  lille  Sten.  Jeg  vil  heller  ikke  disputere  med 
Dem  om,  hvordan  man  skulde  faa  fat  i  Ravnen  og  Ste- 
nen, for  der  er  dog  altid  en  Mulighed.  Men  har  De  ogsaa 
med  Deres  gode,  sunde  Forstand  rigtig  betænkt  det  Urime- 
lige —  eller  hvad  skal  jeg  kalde  det?  —  det  Overnaturlige 
i,  at  man  ved  Hjælp  af  en  saadan  Sten  kunde  faa  sine 
Ønsker  opfyldte?" 

Ferdinand  vaandede  sig  noget  ved  saaledes  uventet 
at  komme  med  sin  Drøm  og  hemmelighedsfulde  Haaben 
helt  hen  til  Lyset,  men  svarede:  „Det  er  dog  sket  før, 
for  jeg  har  læst  det  paa  Tryk,  og  min  Bedstemoder 
sagde  det." 

„Ja,  men  ikke  Alt,  hvad  der  staar  paa  Tryk,  er  sandt! 
Noget  skrives,  for  at  man  skal  tro  det,  men  er  dog  ikke 
troværdigt,  f.  Ex.  Meget  i  Aviserne;  Andet  skrives,  for 
at  man  ikke  skal  tro  det,  men  blot  more  sig,  og  det 
kalder  man  Æventyr.  De  har  læst  et  Æventyr  og  ladet 
Dem  forlede  til  at  tro  derpaa." 

„Jeg  læste  det  i  en  Bog,  som  min  Kapitajn  laante  mig,  ' 
svarede  Ferdinand,  „og  min  Bedstemoder  sagde,  at  det 
var   rigtigt." 

„Gjorde  hun  det?  —  Hor,  Deres  Bedstemoder,  Mdm. 
Seilstrup,  var  jo  en  god,  forstandig  gammel  Kone,  ikke 
sandt?" 

„Jo,   det   var  hun  rigtignok!  ' 

„Ja,  det  formoder  jeg,  for  jeg  har  jo  kjendt  hende, 
rigtignok  da  hun  var  ung,  og  da  var  hun  ret  en  solid, 
dygtig,  brav  Kone.  Fortæl  mig  nu  nøjagtig,  hvad  hun 
sagde  om  Bavnen." 

Ordene:  „Jeg  har  jo  kjendt  hende",  gjorde  et  dybt 
Indtryk  paa  Ferdinand;  det  var  næsten,  som  om  hun 
levede  op,  eller  som  om  Manden,  der  her  ovre  i  den 
fjerne  Verdensdel  sagde  dem,  fik  Noget  af  hendes  Væsen, 
blev  beslægtet  med  hende,  og  Styrmand  Ferdinand  Caroe 
bojede  sig  desaarsag  for  den  ham  forovrigt  hojst  ubehage- 
lige Inkvisition  og  fortalte  med  den  jernfaste  Nøjagtig- 
hed, hvormed  det  stod  for  hans  Sind,  Alt,  hvad  der 
var  hændt  eller  sagt  hin  Aften. 

„Ja,  der  kan  De  se!"  tog  Philpots  igjen  til  Orde.  „Hun 
sagde  ikke  bestemt,  at  Bavnen  eller  Stenen  kunde  findes; 
men  hun  sagde,  at  det  ikke  nyttede  at  finde  Stenen,  med- 
mindre De  først  gjorde  tre  Ting,  og  det  var  formodenlig 
den  brave  Kones  Mening,  ligesom  det  er  min,  at  naar 
De  er  tro  mod  Deres  Foresatte  og  hjælpsom  mod  Deres 
Kammerater  og  har  Nogen,  De  af  Hjertet  holder  af,  saa 
skulde  det  gaa  sært  til,  om  De  ikke  opnaaede  tre  gode 
Ting  i  Verden." 

„Ja,  det  kan  jeg  nu  ikke  være  tjent  med,"  sagde  Fer- 
dinand og  rejste  sig,  idet  han  formodenlig  tænkte  paa,  at 
Morten  skulde  have  en  Dampmaskine  og  Vilhelm  den 
underlige  Ting,  der  brast  —  ikke  at  tale  om,  at  intet  Men- 
neske uden  overvældende  Nederlag  gaar  over  fra  en  po- 
etisk, om  end  ubevidst  poetisk  Stræben,  hvoraf  han  en- 
gang er  bleven  betagen,  til  den  rent  prosaiske,  den  at  faa 
jevn    Betaling   for  sit    Dagværk. 

„Nej,  stop  lidt  endnu,  sid  ned  igjen!"  raabte  Philpots. 
„Lad  det  da  være,  som  De  tror.  Lad  Bavnen  flyve  med 
Stenen,  og  lad  Stenen  have  den  overnaturlige  Kraft.  Men 

søg  dog  ikke  efter  den  paa  saa  urimelig  Maade!  Nu,  da 
De  var  ude  paa  Sletten  og  ledte  efter  Ravnen,  fandt  De 
en  Tyv  eller  Røver;  næste  Gang  kan  De  støde  paa  en 
Morder.  Sydamerika  er  ikke  Danmark,  og  Pampas  ere  ikke 
Fællederne  ved  Kjøbenhavn.  Og  naar  de  allerede  trorj 
paa  det  Overnaturlige,  kan  De  saa  ikke  nok  begribe,  at 
Ravnen,  hvis  den  har  Rud  til  Dem,  vil  finde  Dem,  naar 
Tiden  er,  uden  at  De  behøver  at  søge?  Det  er  jo  et  Lyk- 
ketræf, De  løber  efter!  Hørte  De  ikke  Manden  ombord 
fortælle  om  Diamanten?  Hertugen  af  Brunsvig  lovede 
ham  100,000  Frcs.,  hvis  han  kunde  skaffe  Marie  Stuarts 
firkantede  Ædelsten.  Marie  Stuart  havde  været  Dron- 
ning i  Skotland  —  hvis  nu  Manden  var  rejst  til  Skot- 
land for  at  søge  den?  I  Stedet  for  gik  han  ned  paa 
Gaden  for  at  opsøge  en  Ven,  og  der  fandt  Diamanten, 
ham.  Det  er  saamænd  det  Samme,  hvor  De  rejser  eller 
sejler;  skal  De  have  Stenen,  saa  falder  den  ned  til  Dem, 
maaske  lige  ned  i  Munden,   naar  De  sover." 

„Der  er  Noget  i  det,"  sagde  Ferdinand;  „men  man 
kan  ikke  ligge  paa  Ryggen  og  gabe  hele  sit  Liv." 

„Det  er  ogsaa  sandt,"  sagde  Kjøbmanden  leende.  „Men 
De  kan  jo  ogsaa  følge  Deres  lovlige  Kald  som  Sømand. 
Hvis  De  blot  ikke  vi  sejle  efter  Ravnen  eller  gaa  fra 
Borde  for  at  søge  den,  saa  tilbyder  jeg  Dem  Skib  at  føre. 
Kan  De  ikke  strax  blive  Kapitajn,  saa  kan  De  bive  1ste 
Styrmand  paa  et  godt,  stort,  nyt  Skib  —  hvad  siger  De 
til  det?" 

Ferdinand  vidste  ikke,  hvad  han  skulde  svare;  han 
fandt  ikke  Ord  for  den  dunkle  og  dog  stærke  Følelse 
af,  at  han  ikke  kunde  ombytte  Maal  med  Middel.  Han 
havde  foretaget  denne  sin  store  Rejse  som  Middel  til 
at  søge  Ravnen  og  formaaede  ikke  at  love,  at  han  vilde 
gjøre  Skibsførsel  til  Maal.  Han  var  ikke  løst  og  kunde 
ikke  løse  sig  fra  Æventyrets  Verden.  Han  takkede  Kjøb- 
manden paa  en  forvirret  Maade,  der  hverken  sagde  Ja 
eller  Nej. 

„Naa,  tal  nu  rent  ud,"  sagde  Philpots;  „synes  De  om 
mit  Tilbud?  Husk  paa,  at  jeg  er  i  overmaade  stor  Gjæld 
til   Dem   som    min    Redningsmand,    og   betragt   det   som 

Noget,  Ravnen  har  villet  bringe  Dem.  Paa  saadan  Maade 
kan  den   bringe  Dem   Mere!" 

„Ja,"  svarede  Ferdinand,  „saadant  Noget  har  jeg  rig- 
tignok tænkt.  Min  Bedstemoder  var  jo  en  meget  klog 
Kone,  og  det  er  jo  meget  muligt,  at  der  var  en  Hage 
ved,  hvad  hun  sagde,  og  en  Dags  Tid  har  jeg  gaaet 
og  tænkt  paa,  at  hvis  De  blot  havde  været  denne  Jaco- 
bæus,  saa  havde  det  været  det,  Bedstemoder  havde  sendt 
mig  efter.   Men  De  er  jo  ikke  Jacobæus." 

„De  tvivler  dog  vel  ikke  endnu?  De  tror  dog  den 
Forsikring,  jeg  har  givet  Dem?" 

„Ja,   natyrlig." 

„Ja,  ja,  det  er  godt.  Men  forresten  kan  jeg  da  ogsaa 
bevise  Dem,  at  jeg  ikke  er  Jacobæus.  Se,  her  er  et  Brev 
fra  ham  til  mig." 

„Et   Brev  fra   ham!"  raabte  Ferdinand. 

„Ja,  men  det  er  meget  gammelt.  Der  ser  De,  det  er 
dateret  Chikago  i  de  forenede  Stater,  Marts  1820.  De 
maa  gjerne  læse  det;  det  angaar  ikke  Andet  end  nogle 
smaa  Forretninger,  som  vi  havde  havt  sammen  i  Eng- 
land. Der  er  en  Efterskrift,  som  gjor  det  rimeligt,  at 
han  har  forandret  Navn;  De  ser,  der  staar:  „Adresser 
fremtidig  Dine  Breve:  Hotelejer  Krog  i  Chikago.'  Jeg 
hørte  ogsaa  senere,  at  han  var  blevet  Hotelvært  et- 
steds; men  vor  Korrespondance  hørte  op,  hvis  han  ikke 
har  skrevet  til  mig  under  Navnet  Phillips,  som  jeg  af- 
lagde." 

„Vil  De  overlade  mig  det  Brev?"  spurgte  Ferdinand, 
for  hvem  Jacobæus  med  Et  stod  levende,  haandgribelig 
eller  let  at  gribe,  hvis  man  rakte  efter  ham. 

„De  vil  dog  vel  ikke  søge  efter  ham?  Husk  paa,  Brevet 
er  fra  1820!  Det  vilde  næsten  ikke  være  bedre  end  at 
søge  Ravnen!" 

„Ja,  men  kan  De  ikke  se  det,  Hr.  Philpots,  nu  har  jeg 
to  Ravne  at  søge  efter,  og  hvergang  jeg  søger  efter  den 
ene,  kan  den  anden  løbe  mig  i  Armene!" 

„Vil  De  virkelig  — " 

„Gu   ril  jeg   til    Chikago!" 

FEMTE   KAPITEL 


Medens  Ferdinand  foer  efter  en  æventyrlig  Fugl  og 
efter  Sporene  i  en  Sag,  som  en  Advokat,  selv  i  heldigste 
Tilfælde,  ikke  vilde  tage  sig  af,  stod  i  den  Kreds,  hvor 
Krog  var  Centrum,  Alting  stille,  tilfredsstillende  stille, 
betragtet  fra  hans  Standpunkt.  Politiske  Anliggender 
bragte  vel  Uro  i  Huset,  men  en  behagelig  Uro,  netop  af 
den  Slags,  han  havde  ønsket.  Fabriken  var  pekuniært 
taget  ikke  af  overvættes  stor  Betydning  for  en  saa  rig 
Mand;  men  han  havde  andre  Grunde  til  at  ønske  den 
eller  dens  Befolkning  under  sin  Haand,  og  det  havde  han 
opnaaet,  uden  at  han  behøvede  at  trække  haardt  i  Løk- 
ken, der  var  kastet  om  den.  Rigtignok  kj endte  han  ikke 
Forholdet  mellem  Jemmy  og  Else;  men  det  behøvede 
Tid  for  at  blive  ham  en  Hindring  eller  Ubehagelighed. 
Hvis  Forholdet  mellem  Vilhelm  og  Ottilie  havde  ud- 
viklet sig,  kunde  det  kommet  hans  hvilende  Plan  med 
Oberstfamilien  i  Vejen;  men  det  stod  ligesom  tryllebundet. 
Simon  Levi  var  hemmelig  vred,  men  for  ubetydelig  til 
at  kunne  skade,  følte  det  selv  og  havde  igjen  stillet  sig 
under  Krogs  Fane,  saasnart  han  blev  kaldet.  Alt  var 
roligt;  hvad  der  mulig  kunde  bragt  Forstyrrelse,  fjernede 
sig  frivilligt  og  ydmygt.  Saa  gaves  Stødet  til  en  Bevægelse 
fra  en  Kant,  hvor  Krog  mindst  havde  ventet  det:  fra 
hans   eget   Middagsbord. 

Becker  deltog  ikke  gjerne  i  Krogs  store  Middagssel- 
skaber, tildels  fordi,  som  han  sagde,  hans  Pligter  ved 
Theatret  forhindrede  ham,  men  l  Virkeligheden  og  væ- 
senlig fordi  de  Interesser,  der  sædvanligvis  beskæftigede 
Selskabet,  vare  ham  for  fjerne,  og  fordi  han,  som  engang 
havde  set  ned  paa  Krog  i  social  Henseende,  nu  fandt 
ham  betydelig  og  stedse  voxende,  omgiven  af  Folk,  blandt 
hvilke  selv  en  Skuespiller  ^om  Becker  ikke  kunde  spille 
en  Rolle.  Huset,  hvor  han  havde  trot  at  skulle  herske, 
var  blevet  ham   for  stort  og   desaarsag  ubehageligt. 

Men  en  enkelt  Gang  maatte  han  dog  være  med,  og  paa 
den  Tid,  vi  nu  ere  ved,  gav  Krog  paa  sin  Fødselsdag 
en  meget  smuk  Middag.  Det  var  rigtignok  kun  et  Herre- 

solskab  —  blot  Familiens  egne  Damer  vare  tilstede  — ; 
men  han  havde  frit  kunnet  vælge  mellem  de  Bedste  og 
havde  et  godt  Selskab. 

Det  hævnede  sig  nu  paa  Becker,  at  han  havde  kuet  sin 
Hustru,  holdt  hende  i  Uro,  Angst  og  Interesse  for  ham 
alene,  tvunget  hende  til,  i  Verden  kun  at  se  ham.  Da 
hun  i  simpel,  men  smagfuld  Pynt,  næsten  endnu  saa 
smuk,  som  ved  sit  Bryllup,  beskeden,  næsten  ængste- 
lig, traadte  ind  imellem  de  Forsamlede^  vakte  hun  Be- 
undring, og  det  varede  naturligvis  kun  faa  Sekunder, 
inden  hun  mærkede  det.  Ved  Bordet  kom  hun  til  at 
sidde  mellem  livlige  og  begavede  Mænd,  der  gik  ud  fra, 
at  hun  havde  Aand,  og  saa  havde  hun.  Hun  ligesom 
levede  op  igjen,  hun  gjenfandt  sin  Ungdom.  Dens  Drøm 
om,  at  hun  kunde  betyde  Noget  mellem  Dygtighed  og 
Dannelse,  at  hun  kunde  hyldes,  at  et  Ord  af  hende  kunde 
belønne,  var  nu  til  en  vis  Grad  virkeliggjort  —  ikke  ved 
hendes  Husbond,  men  fjernt  fra  ham.  Det  er  et  farligt 
Øjeblik  for  en  Mand,  og  ingen  Anden  end  han  selv  kan 
raade   Bod  paa   Faren. 

Men  imidlertid  kom  netop  Dæmonen  over  Becker.  Der 
er  som  bekjendt  ingen  Fornuftgrund  for  det  Dæmoniskes 
Fremtræden;  men  rimeligvis  hidrørte  det  denne  Gang 
fra  et  Sammenstod  mellem  Behag  og  Mishag.  Ellinor  blev 
ogsaa  for  ham  ung  paany;  men  denne  nye  Ungdom  blev 
erkjendt  og  paaskjønnet  af  Andre  og  beskæftigede  sig 
med  dem.  Vel  var  hun,  som  hun  sad  der  levende  og  smi- 
lende, hans  Ejendom;  men  han  kunde  ikke  hvile  i  Be- 
siddelsen, før  han  i  hende  havde  slukt  hver  Funke  af 
Triumf  over,  at  hun  var  Noget  ogsaa  for  Andre.  End- 
skjønt  hendes  Værdi  for  ham  tildels  bestod  i,  at  Andre 
kunde  skatte  ham  lykkelig  i  Besiddelsen,  og  at  hun  fri 
overfor  Andres  Hylding  var  og  blev  hans,  vilde  han 
dog  hjemme  have  hende  til  en  Maskine,  der  ikke  paa 
egen  Haand  turde  føle  Glæde  over,  hvad  hun  var.  Han 
vilde  tilgive,  forsone  sig  med  hende,  men  efter  at  have 
reduceret  det,  der  nu  glimrede  for  hende,  til  Intet,  og 
da  han  ikke  kunde  gaa  den  lige  Vej  og  agere  skinsyg 
paa  hele  Selskabet  —  netop  fordi  han  nu  var  det  — 
førte  hans  Dæmon  Striden  over  paa  de  Enemærker,  hvor 

hun  følte  stærkest,  og  hvor  hendes  Nederlag  derfor  kunde 
blive  dybest. 

Hun  kjendte  ham  tilstrækkelig  til  at  vide  af  hans 
store,  galante  Omhu,  da  de  forlode  Selskabet,  og  af 
hans  pludselige  Tavshed  i  Vognen,  at  der  vilde  ske  No- 
get; men  endskjønt  hun  var  forberedt,  begyndte  det  dog 
at  dirre  i  hendes  Nerver,  da  han  ved  Hjemkomsten  kaldte 
paa  Else  og  i  en  kort,  haard  Tone,  som  han  ellers  ikke 
anvendte  imod  hende,  spurgte:  „Har  min  Svoger,  den 
unge   Krog,   været  her,   mens  vi   var  borte?" 

Else  svarede:  „Nej,  han  plejer  ikke  at  komme,  naar 
Herskabet  er  ude." 

„Ja,  ja;  det  er  godt;  jeg  vil  heller  ikke  have  det 
Maskepi." 

Else  blev  baade  rød  og  bleg  og  gik  ud. 

„Bevare's!"  sagde  han  ironisk-trøstende  efter  hende, 
„jeg   tror   nok,    han   har   agtværdige   Hensigter." 

Ellinor  havde  sat  sig,  endnu  med  Mantille  paa,  og 
saa    urolig   paa   Becker. 

Hun  havde  maaske  blot  behøvet  et  Par  blide,  kjær- 
lige Ord  for  at  glemme  det  Øjeblik,  da  hun  mellem  Andre 
havde  følt  sig  fjernet  fra  sin  Husbond,  for  med  sit 
hele  Sind  at  ofre  dem  paa  hans  Alter,  ligesom  hun  en- 
gang havde  ofret  Vilhelm  Carøe.  Nu  videde  hans  Stemme 
og  Adfærd  Kløften  ud,  frembragte  en  Fornemmelse,  som 
om  hun  var  bleven  ført  i  Fængsel  og  skulde  paa  Pine- 
bænken. 

Efter  endnu  et  Par  brusque  Ord  om  Ubetydeligheder 
—  korte  Vindstød  foran  Orkanen  —  og  under  hvilket 
hans  Ansigt  blev  alt  mørkere,  udbrød  han  med  Et,  lige- 
som snøftende,  stønnende  af  Vrede:  „Sige  til  mig,  at  jeg 
er  en  kold  Egoist!  Have  den  Uforskammethed  at  sige 
det  til  mig!" 

Ellinor  udbrød  med  Øjne  store  af  Forbavselse:  „Hvad 
er  det  dog,  Becker!  Hvem  har  sagt  det?" 

„Det  har  han,  Din  Fader!" 

„Men  det  var  jo,  da  vi  blev  forlovede!" 

„Ja,  men  jeg  har  husket  det!"  raabte  han  og  rystede 
Hovedet,  saa  at  de  friserede  Lokker  kunde  hænge  vildt. 
„Det  sagde  han!   Den   Uforskammede!" 

„Becker'   Det  er  min   Fader!' 

„Gud  bevares!  Det  er  en  Etatsraad  ....  fra  Asien, 
Afrika  eller  Amerika.  Han  er  blevet  til  Noget!  Det  er 
Noget  at  være  stolt  af!" 

„Jeg  er  stolt  af  ham,  Becker! " 

Tonen,  hvori  hun  for  første  Gang  talte,  advarede  Be- 
cker; han  folte  dunkelt,  at  han  ikke  turde  gaa  et  Skridt 
videre;  men  saa  skulde  han  have  veget,  gjort  det  første 
Skridt  til  en  Forsoning,  medens  Dæmonen  netop  forlangte 
at  give  et  Stik. 

Han  fortsatte:  „Værsgo!  Vær  stolt!  Maaske  af  Jemmy 
med?  Æblet  falder  vel  ikke  langt  fra  Stammen  .  .  .  ." 

Ved  dette  forfærdelige  Stik  —  saa  meget  forfærde- 
ligere, som  detogsaa  ramte  hendes  Moder  med  Hentydning 
til  Herkomsten  fra  Noget  endnu  mindre  end  Tyende- 
slægt —  blussede  det  i  de  afrikanske  Bloddraaber,  der 
vare  i  Ellinors  Organisme,  som  indtil  denne  Dag  knap 
havde  været  at  mærke,  men  havde  flydt  fredelig  og  kun 
forøget  hendes  Skjonhed.  Hendes  Ægteherre  forvandlede 
hende  fra  Kvinde  til  Panther,  Nerverne  dirrede  ikke 
længer,  Øjnene  flammede,  og  i  et  forfærdende  kort  Mo- 
ment, hvori  det  hvirvlede  for  hende,  hvori  Brevet,  hint 
Længe  glemte  Brev  om  hans  dæmoniske  Væsen  og  Alt, 
hvad  der  hørte  til,  blev  sandt,  stod  hun  med  et  Spring 
foran  ham  og  løftede  Haanden  imod  ham han  blin- 
kede med  Øjnene  og  veg,  og  i  samme  Nu  var  hun  igjen 
Herre  over  sig  selv,  igjen  Kvinde,  men  paa  en  anden 
Maade  end  et  Sekund  tidligere.  Hun  havde  set  et 
andet  Ansigt.  Et  Ryk  eller  et  Stik  havde  ramt  Kjær- 
ligheden i  hendes  Hjerte  —  den  var  dræbt,  ikke  blot 
fordi  hun  var  bleven  tirret  til  at  ville  det  Yderste,  men 
ogsaa  fordi  han  blinkede  og  veg,  fordi  hun  med  alt 
det  Øvrige  fik  en  Triumf,  som  Kjærligheden  ikke  kan 
leve  sammen  med.  Den  var  død.  Der  var  ikke  Mere 
i  dette  Hus  for  hende.  Hun  gik  ud  af  Stuen.  Becker 
ventede  hende  en  Stund,  antog  derpaa,  at  hun  havde 
lagt  sig  paa  en  Sofa  i  Salonen,  gik  tilsengs  og  sov, 
og  erfarede  først  den  næste  Morgen,  at  han  ingen  Kone 
havde  i  Huset  —  hun  var  gaaet  hjem  til  sin  Moder 

Becker  søgte  øjeblikkelig  at  faa  Alt  gjort  godt  igjen; 

men  det  blev  ham  umuligt  at  faa  Ellinor  i  Tale,  og  da 
lian  kom  sammen  i  Enrum  med  Etatsraad  Krog,  vidste 
han  ikke  ret,  hvad  han  skulde  sige^  fordi  han  ikke 
vidste  bestemt,  for  hvad  han  var  anklaget.  Han  valgte 
derfor  at  tale  i  Almindelighed  og  sammenblande  saa  man- 
ge Ting  som  mulig,  tilvejebringe  saa  rørt  Vand  som 
mulig.  Han  sagde,  at  der  kunde  jo  i  ethvert  Hus  op- 
komme lidt  Uenighed,  og  især  med  et  saa  livligt  Gemyt 
som  Ellinors.  Han  kunde  maaske  have  saaret  hende; 
men  han  vidste  ikke  hvordan,  og  i  alt  Fald  kunde  det 
ikke  være  ulægeligt,  da  han  ikke  havde  villet  saare.  Det 
var  dog  ikke  et  enkelt  uheldigt  Ord,  men  Viljen  til  at 
gjøre  Fortræd,  hvorpaa  det  kom  an,  og  det  vilde  Elli- 
nor vist  ogsaa  selv  føle,  hvis  hun  ellers  var  ene  om  Sa- 
gen og  ikke  Andre  stode  bagved;  thi  det  var  jo  nok  mu- 
ligt, at  han,  Becker,  var  kommen  til  at  gaa  En  og  Anden 
i  Vejen,  som  havde  Indflydelse  paa  Ellinor,  mere  Ind- 
flydelse, end  han,  Becker,  hidtil  havde  antaget,  ellers 
kunde  han  jo  ogsaa  have  vogtet  sig.  Men  naar  en  Dame 
gifter  sig,  saa  plejer  hun  jo  i  Almindelighed,  om  ikke 
at  opgive,  saa  dog  at  løsne  sig  lidt  fra  sin  Familie  — . 

Her  standsede  Becker  lidt  for  at  fornemme,  om  han 
var  anklaget  for  Fornærmelse  mod  Etatsraaden;  men 
Krogs  Ansigt  blev  lige  ubevægeligt,  hvorfor  Becker  ved- 
blev : 

„Naa,  Herregud,  jeg  dadler  ikke  min  søde,  lille  Elli- 
nor for,  at  hun  holder  af  sin  Broder;  men  det  er  dog 
for  haardt,  hvis  jeg  skal  straffes,  fordi  jeg  ikke  vil 
lukke  Øjnene." 

„For  hvad?"  spurgte   Krog. 

„Nu,  ja,"  sagde  Becker,  „naar  Alt  kommer  til  Alt, 
er  Jetmmy  jo  et  voxent  Menneske,  og  jeg  vil  ikke  sige, 
at  jeg  har  nogen  Ret  til  at  kritisere,  hvor  maaske  knap 
hans  Fader  har." 

„Hvor   er   det?"   spurgte   Krog, 

„Det  er  hans  Kjærlighedsforstaaelse  med  vor  Tjeneste- 
pige." 

„Bah!"  sagde  Krog. 

„Ja,    jeg   sagde   fejl,    jeg   mente    vor    Husjomfru." 

„Deres  —  vores  Else?" 

„Ja.  Hun  er  ikke  nogen  almindelig  simpel  Pige,  og 
Kærlighedshistorien  imellem  dem  er  maaske,  naar  man 
ret  ser  til,  ikke  saadan  —  saadan  — " 

„Hum!"  sagde  Krog  langt. 

Becker  vidste  ikke,  om  og  hvor  dybt  han  havde  ramt, 
og  vedblev  efter  et  lille  Ophold:  „Og  saa  er  det  jo  ogsaa 
muligt,  at  et  Familieforhold  kan  forstyrres  ved  Venner 
og  Veninder.  Jeg  har  aldrig  holdt  af  dennehersens  Kapi- 
tajn  Caroe,  skjont  jeg  gjorde  hans  forste  Bekjendtskab 
i   Deres  Hus  — " 

Etatsraaden  saa  kun  flygtig  op;  men  Becker  troede 
at  læse  Uro  i  Blikket  og  vedblev:  „Og  jeg  har,  oprigtig 
talt,  ikke  kunnet  lide,  at  der  i  mit  Hus  var  en  Slags 
Stævnemoder  mellem  ham  og  min  Kones  Veninde,  Froken 
Winter." 

„Hum!'  sagde  Krog,  for  hvem  en  Familieforbindelse 
med  Obersten  paany  blev  dyrebar  i  det  Øjeblik,  da  hans 
egen  Familie  truedes  med  en  Skandale.  Men  han  sagde 
ikke  Noget,  og  Becker  blev  igjen  uvis  om,  hvorvidt  han 
havde  ramt  og  faaet  Etatsraaden  i  en  Lidenskab,  der 
kunde  bruges  for  ham  selv  og  imod  Ellinor  eller  fore- 
løbig blot  lede  til  en  Konfrontation  og  stor  Scene. 

Han  vedblev:  „Det  er  ogsaa  muligt,  at  jeg  ikke  har 
været  saa  forsigtig,  som  jeg  for  min  egen  Skyld  burde 
være  mod  Harriet." 

„Hvordan   det?"   spurgte   Krog. 

„Aa,  det  var  jo  i  visse  Maader  S  pog;  men  De  ved 
jo  ogsaa,  at  der  er  Ting,  som  man  taler  om  til  unge 
Damer  i  Spog,    fordi   man   ikke   tor  tale   alvorlig." 

„Hvad  er  det?" 

„Ja,  det  er  deres  hele  eller  halve  Inklinationer,  og 
jeg  har  altid  ment,  at  Harriet  burde  gifte  sig  med  en  vis 
dansk  Mand,  som  De  maaske  ogsaa  onskede,  og  ikke  — " 

„Har  der  været  talt  om  nogen  Anden?"  spurgte  Krog. 

„Xej." 

,.Xaa?" 

...Men  der  bar  maaske  været  tænkt  paa  en  Anden  — 
en   Halvfætter." 

„Hum!"   sagde   Krog. 

„Maaske  mere  end  tænkt  —  og  netop  nu,"  vedblev 
Becker. 

„Netop  nu?"  spurgte  Krog. 

„Ved  den  Ægteskabskontrakt,  De  selv  foreslog,  blev 
jo  Medgiften  egenlig  Ellinors,  og  skjønt  et  Tilfælde  som 
dette  ikke  var  forudset  dengang,  bliver  Formuen  vel 
hendes  — " 

Becker  sagde  dette  halv  skødesløst,  halv  spørgende 
og  ventede  et  Sekund  paa  en  Bekræftelse  eller  Benæg- 
telse fra  Krog;  men  da  Etatsraaden  var  uigjennemtrænge- 
lig  tavs,  vedblev  han:  „Ellinor,  min  stakkels,  velsignede 
Ellinor,  vil,  naar  hun  forledes  til  at  være  haardnakket, 
næppe  kunne  blive  i  Byen,  maaske  heller  ikke  her  i 
Landet  — ". 

Han  standsede  igjen  for  at  mærke  en  Virkning,  og  da 
den  udeblev,  fortsatte  han:  „Og  saa  kunde  det  jo  være 
en  ret  heldig  Lejlighed  for  Harriet  til  at  rejse  med.  Har- 
riet vil,  hvad  hun  vil." 

„Hum,"  sagde  Krog. 

„Jeg  vil  ikke  sige,"  vedblev  Becker  i  en  for  de  An- 
klagede undskyldende  Tone,  „at  man  med  bestemt  Vilje 
og  Hensigt  har  arbejdet  paa  en  saadan  Plan  og  intrigeret 
imod  mig  i  mit  eget  Hus;  men  der  er  Ting,  som  man  til- 
vejebringer uden  at  gjøre  sig  Rede  derfor,  men  som  man 
benytter,  naar  de  er  skete." 

„Hum,"  sagde  Krog. 

Det  var  Altsammen  ret  fiffig  udtænkt  og  grupperet 
af  Becker  og  kunde  under  almindelige  Omstændigheder 
i  det  Mindste  have  ledet  til  Forhør,  Undersøgelse,  Dis- 
kussion, Udvexling  af  Bebrejdelser,  halv  eller  hel  For- 
soning; men  Alt  strandede  alligevel,  fordi  noget  Væsen- 
ligt manglede:  Krog  holdt  ikke  af  ham,  og  selv  om  han 
havde  villet,  havde  Krog  ikke  kunnet  udrette  Noget  med 
Ellinor.  Hun  var  nu  engang  ikke  af  de  Naturer,  der  handle 
i  halve  Stemninger;  heller  ikke  var  hun  bange  for  Sam- 
fundet eller  „Folk".  Hun  var  i  høj  Grad  Kvinde;  hvor 
Kjærligheden  ikke  førte  hende,  kunde  alle  Byens  Vogn- 
mandsheste  ikke  drage  hende.  Man  siger,  at  et  Menne- 
skes Hoved  kan  afhugges  og  sættes  paa  igjen  uden  Skade, 
hvis  det  blot  sker  strax,  og  uden  at  en  Draabe  Blod  er 

spildt;  kun  vil  Vedkommende,  hvem  det  hændes,  altid 
beholde  en  stiv  Hals.  Saadan  er  det  ogsaa  muligt,  at  hvis 
i  samme  Øjeblik,  som  Katastrofen  indtraadte,  den  Myn- 
dighed, der  havde  forenet  hende  med  Becker,  ogsaa  havde 
sogt  at  hele  Brudet,  vilde  hun  af  Pligtfolelse  være  bleven 
og  have  baaret  Baandet  som  et  Aag.  Men  der  blev  ikke 
tænkt  paa  den  Hjælp,  for  det  var  meget  for  sildig.  Da- 
gen gik  hen,  og  det  Øjeblik  kom,  da  Byen  vidste,  at  Skue- 
spiller Beckers  Kone  var  gaaet  fra  ham  eller  lobet  fra 
ham. 

Ingen,  der  nogensinde  havde  set  Ellinor  eller  hort 
hende  omtale,  troede,  at  Skylden  laa  hos  hende,  og  Ingen, 
som  kjendte  Becker,  tvivlede  om,  at  Skylden  laa  hos 
ham,  ja,  man  tillagde  ham  en  større  eller  meget  mere 
materiel  Skyld,  end  han  havde.  Hans  nærmeste  „Venner" 
sagde,  at  hvad  der  undrede,  dem,  var  kun,  at  hun  havde 
holdt  ud  saa  længe.  Han  stod  aldeles  ene  overfor  en 
saa  bestemt  Opinion,  at  der  ifolge  Alles  Mening  vilde  ske 
Noget  den  første  Aften,  han  igjen  optraadte. 

Der  var  da  ogsaa  i  det  propfulde  Hus  knap  et  Men- 
neske, som  ikke  var  imod  ham,  og  havde  en  Eneste  be- 
gyndt at  hysse  eller  pibe,  vilde  der  udbrudt  en  Orkan  af 
Mishagslyd.  Men  hver  Enkelt  ventede  en  kort  Stund  paa, 
hvad  Publikum  vilde  gjore,  og  i  næste  Øjeblik  havde 
Becker  en  af  sine  Yndlingsrepliker.  Han  sagde  den  i 
samme  Stilling,  med  samme  fuldendte  Tone  og  med  samme 
geniale,  i  Lampeskinnet  funklende  Blik  som  forhen  — 
Publikum  kom  ind  i  den  æsthetiske  Beundring,  og  det 
varede  ikke  længe,  før  Huset  rungede  af  Bifaldsklap. 

„Intet    kan    dræbe    Dig,    Du    maa    overleve   Dig   selv,' 
sagde  samme  Aften  en  af  Beckers  Venner  til  ham. 


Hvor  lidet  end  Becker  havde  formaaet  at  paavirke 
Krog  for  sit  eget  Vedkommende,  saa  havde  han  dog  fuld- 
kommen opnaaet  at  sætte  ham  i  Uro  og  Sindsbeva^gelse. 

Det  var  allerede  slemt  nok  for  Etatsraadcns  Familie, 
at  Ellinor  havde  forladt  sin  Mand.  Selv  om  Folk  vilde 
M.  Goldschmidt  i  Folkeudgave.  VI  24 

erklære  sig  imod  Becker  —  hvad  Etatsraaden  ikke  kunde 
vide  —  blev  det  dog  en  Slags  Skandale,  og  hvis  man 
end  turde  haabe,  at  der  i  den  offenlige  Mening  vilde 
vise  sig  Sympathi  for  den  svagere,  for  Kvinden,  saa 
vilde  dog  Etatsraadens  poli tiske  Anseelse  være  udsat  for 
Fare,  hvis  ogsaa  Sønnen  gjorde  Skandale  med  Else  Frede- 
riksen. Derfor  fik  Jemmy  øjeblikkelig  Ordre  til  at  be- 
give sig  tilbage  paa  Fabriken  og  ikke  uden  udtrykkelig 
Tilladelse  eller  Opfordring  komme  til  Kjøbenhavn  — 
en  Befaling,  som  Jemmy  beredvillig  efterkom,  fordi  Else 
paa  denne  Tid  fandt  Anledning  til  at  forlade  Beckers 
Hus  og  tage  tilbage  til  Humlebæk. 

Med  Jemmys  Fjernelse  fra  Else  var  imidlertid  kun 
Lidet  gjort;  det  Vigtigste  stod  tilbage.  Under  de  forhaan- 
denværende  Omstændigheder  blev  Partiet  med  Oberstens 
Datter,  som  alt  bemærket,  igjen  værdifuldt;  men  saa 
maatte  man  have  denne  Vilhelm  Carøe  af  Vejen.  Fra 
det  Øjeblik,  Nogen  af  Familien  Carøe  blev  ham  en  Hin- 
dring, syntes  Krog  at  tænke  paa  den  hele  Familie  med 
Uro  og  Bitterhed  og  kun  at  finde  Trøst  i,  at  han  ved 
Tilfældets  Gunst  havde  den  under  sin  Haand.  „Jeg  havde 
tænkt  paa  at  gjøre  dem  godt,"  sagde  han  ved  sig  selv; 
„men  det  vil  ikke  lykkes,  og  det  var  rigtigt  —  det  var 
rigtigt,  at  jeg  gjorde  det  med  Forsigtighed." 

Han  søgte  efter  Nogen,  der  kunde  tage  derned  og  med 
Fasthed  og  Kløgt  udføre  hans  Vilje,  og  hans  Valg  faldt 
paa  Kammerraad  Ask  —  thi  Ask  var  nu  blevet  Kammer- 
raad  og  Kontorchef  i  et  Revisionskontor.  „Ask  kan  nok 
tage  Permission  og  rejse  derned,  og  det  kan  se  ud,  som 
han  blot  skal  undersøge  Regnskaberne.  Det  er  aldeles 
respektabelt,  naar  man  bruger  en  kongelig  Kontorchef. 
Han  skal  heller  ingen  Uret  gjøre  dem,  ingen  Uret." 

Ask  var  snart  villig  til  at  paatage  sig  den  Opgave, 
som  Krog  stillede  ham:  at  indføre  Orden  og  Sparsom- 
hed paa  Fabriken.  „Jeg  har  der  en  prægtig  Fyr,"  sagde 
Krog,  „et  sandt  Geni,  Morten  Carøe;  men  han  er  kun  et 
Geni,  naar  han  bliver  i  sin  Sfære  som  Mestersvend;  saa- 
snart  han  kommer  ud  over  det,  forstyrrer  han  Alt,  Bro- 
deren, dennehersens  Kapitajn,  kan  man  ikke  ligefrem 
jage  bort,  for  han  bor  jo  i  Familiens  Lejlighed  og  trækker 

ingen  Gage;  men  med  sine  Ideer  gjør  han  blot  Morten 
endmere  fortumlet,  og  det  er  bedst,  han  faar  over  Fing- 
rene, naar  han  vil  røre  ved  Noget,  der  ikke  vedkommer 
ham.'' 

Med  denne  Instrux  rejste  Ask,  og  Krog  begav  sig  til 
Oberst  Winter  „for  dog  engang  at  tale  med  ham  om  Fa- 
briken  dernede".  Han  sagde  imidlertid  Intet  om  en  Opgjø- 
relse  af  Ejendoms-  eller  Pengeforholdet,  og  Obersten,  der 
havde  sin  særegne  Ulyst  til  at  faa  Klarhed  i  dette  Punkt, 
spurgte  ham  ikke.  Derimod  sagde  Krog:  „Jeg  har  nu  sorget 
for,  at  der  er  blevet  indrettet  en  smuk  Bolig  dernede,  en 
rigtig  Bolig  for  et  Par  unge  Folk.  Jeg  har  nogle  flere  Penge 
staaende  deri  end  De,  Oberst  Winter;  men  den  Forskjel 
kunde  jo   udjevnes  paa   anden   Maade." 

„Hvordan  det?"  spurgte  Obersten. 

„Aa,"  svarede  Krog,  „jeg  kunde  jo  f.  Ex.  aftræde  mine 
Fordringer  og  Mere  endnu  til  min  Søn,  og  hvis  De  ikke 
synes,  at  det  er  en  altfor  gammeldags  Maade  at  fri  paa, 
at  man  gaar  til  Faderen  først,  saa  — " 

Oberst  Winter  rettede  sig  med  militær  Værdighed  og 
svarede:  „Min  Datter  har  sin  Frihed,  Etatsraad  Krog. 
Hendes  Forældre  stole  paa,  at  det  Valg,  hun  vil  gjøre, 
naar  Tiden  kommer,  er  fornuftigt,  og  saa  ville  de  bifalde 
det,  hvem  det  saa  er." 

„Det  er  altsaa  dog  intet  Afslag,  min  kjære  Oberst," 
sagde  Krog  jovialt.  * 

„Afslag,  min  gamle,  brave  Ven!"  svarede  Obersten. 
„Hvordan  kan  jeg  afslaa?  Naar  min  Datter  vil  have  Deres 
vakre  Søn,   hvorledes  kan  jeg  saa   modsætte  mig?" 

„Saa  er  det  bedst,  at  vi  to  Fædre  for  det  Første  kun 
tale  om  det  Beelle.  Den  Fabrik  er  en  vanskelig  Ting., 
Uden  Kapital  vil  den  sygne  hen,  med  Kapital  er  den  en 
Guldgrube.  Og  ingen  Stilling  her  i  Landet  er  mere  anset 
end  en  Fabrikherres.  Man  kommanderer  i  det  Distrikt, 
hvor  man  har  en  stor  Fabrik,  man  er  Konge  der,  man 
sætter  Valg  igjennem,  og  jeg  indser  virkelig  ikke,  hvor- 
for ikke  De,  Oberst  Winter,  skidde  ind  paa  Rigsdagen 
og  hæderlig  repræsentere  Armeen  —  og  saa  har  man  da 
før  set  en  Oberst  blive  Krigsminister." 

24« 

„Jeg  er  for  gammel,  min  gode  Ven,"  svarede  Oberst 
Winter. 

„De  er  nogle  Aar  yngre  end  han,  vi  have  —  De  er 
for  ung!" 

„Saadant  Noget  smører  man  os  Gamle  om  Munden  med 
—  skjønt  jeg  slet  ikke  vil  sige,  at  jeg  er  for  gammel 
til  at  gjøre  mit  Land  Tjenester.  Jeg  har  aldrig  levet  for 
Andet  end  min  Konge  og  mit  Land.  —  Men  hør,  hvis 
Deres  Søn  skal  have  Fabriken,  hvad  skal  der  saa  gjøres 
ved  vor  skikkelige  unge  Ven,  Morten  Carøe?" 

„Man  maa  naturligvis  se  at  affinde  sig  med  ham.  Uden 
Kapital,  som  han  er,  kan  han  dog  ikke  hænge  ved 
Fabriken;  men  Uret  skal  der  ikke  gjøres  ham." 

„Nej,  Uret  maa  der  ikke  gjøres  ham." 


Endnu  havde  Krog  en  Opgave  at  løse.  Familiediscipli- 
nen, der  syntes  rystet,  siden  de  gode  Dage  vare  komne, 
skulde  ogsaa  gjenoprettes  overfor  Harriet;  men  her  be- 
høvedes Forsigtighed.  Krog  kjendte  hende  og  de  ameri- 
kanske Ideer,  hun  havde  medbragt.  Han  kaldte  hende  ind 
til  sig  og  talte  tilsyneladende  kun  om  Ellinor,  om  det 
Sørgelige,  der  var  sket,  og  om  det  Resultat,  man  nu  saa 
af  Inklinations-Giftermaal.  Han  talte  Engelsk;  det  var 
Gemytlighedssproget  imellem  dem. 

Han  vedblev:  „Jemmy  kan  jeg  heller  ikke  ganske  for- 
lade mig  paa,  endskjønt  I  Børn  endnu  mere  end  andre 
Børn  skulde  holde  fast  ved  Eders  Fader  og  følge  hans 
Raad.  Om  Dig  ved  jeg  da,  at  Du  er  fornuftig  og  tilforlade- 
lig." 

„Fader  kan  stole  paa,  at  jeg  ikke  gjør  Noget  imod 
Faders  Vilje.  Men  jeg  holder  ikke  af  dette  Land,  jeg 
har  ikke  Tillid  til  det." 

„Hvorfor  ikke?"  spurgte   Krog   opmærksomt. 

„Jeg  ved  ikke." 

„Hvilket   andet   Land    foretrækker   Du?' 

„Jeg  foretrækker  intet  paa  den  Maade,  at  jeg  vilde 
gjøre  Fader  imod." 

„Vel ;  hvis  der  er  Nogen,  Du  synes  om  i  et  andet  Land, 
kunde  de  jo  komme  herover." 

„Det  kan  ikke  ske  af  flere  Grunde.  Man  vil  være  uaf- 
hængig; man  har  Pligter  at  passe." 

„Nu,  Harriet,  sporger  jeg  Dig  som  en  Ven,  ikke  med 
nogen  Myndighed,  men  som  en  faderlig  Ven:  har  Nogen 
friet  til  Dig?' 

„Man  har." 

„Well?" 

„Jeg  kan  vente." 

„Til  jeg  dør? " 

„Nej,  til  Fader  og  jeg  ville  det  Samme.' 

„Der  er  ingen  Planer  —  ingen  Sideplaner? " 

„Nej." 

„Vel,  Harriet,  Dit  Ord  er  saa  godt  som  nogen  Mands. 
Jeg  tager  det." 

Saaledes  beroliget  med  Hensyn  til  Mytteri  ombord  ret- 
tede Krog  igjen  sin  Opmærksomhed  udadtil  og  ventede 
paa   Efterrretninger  fra  Ask. 


Det  kommer  ofte  mindre  an  paa  Indholdet  af  en  In- 
strux  end  paa  dens  Bærers  Karakter.  Han  kan  gjøre  det 
Blide  haardt  og  det  Haarde  blidt,  efter  Reglen:  C'est  le 
ton  qui  fait  la  musique1).  Og  enten  Krog  tilfulde  kjendte 
Ask  eller  ej,  saa  havde  han  valgt  rigtig,  aldeles  overens- 
stemmende med  sin  Hensigt. 

Ask  var  snart  inde  i  alle  personlige  Forhold  ved  Fa- 
briken,  og  her  viste  det  sig  da,  at  fordi  man  begynder 
med,  i  Literatur  eller  Politik  ikke  at  kunne  unde  Andre 
Noget,  saa  holder  det  nagende  Onde,  Misundelsen,  sig 
ikke  indenfor  disse  Enemærker.  Det  er  sandt,  at  Ask 
var  blevet  Kammerraad,  at  hans  egen  Sjæl  havde  faaet 
nogen  Mættelse;  men  da  han  her  saa,  at  Nogen  havde 
skabt  Noget,  gjorde  det  ondt  i  ham,  halvt  som  Selv- 
bebrejdelse, halvt  som  en  Skæbnens  Mangel  paa  god 
Vilje   imod   ham.    Krog   misundte   han   ikke;    ham    havde 

')  Det  er  Tonen,  der  ger  Musiken. 

han  faaet  sat  saa  højt,  vænnet  sig  saadan  til  hans  Lykke, 
betragtet  ham  som  en  Indsø,  hvortil  Skæbnen  nu  en- 
gang sendte  de  rige  Vande,  der  skulle  være  etsteds  og 
flyde  ud  etsteds,  saa  at  det  ikke  generede  ham,  ja  han 
var  rundhaandet  med  Hensyn  til  gode  Ønsker  for  Krog, 
bildte  sig  derfor  ind,  at  han  følte  Venskab  for  ham,  og 
at  han  med  næsten  ren  Lidenskab  var  hans  Fjenders 
Fjende  og  hans  Venners  Ven.  Men  selv  om  dette  ikke 
havde  været,  vilde  det  dog  været  vanskeligt  for  et  saa 
lille  Gemyt  som  Asks,  naar  han  kom  ligesom  med  en  Pro- 
konsuls Magt  til  en  Provins,  at  udøve  den  med  Skaansel. 

Det  var  snart  at  mærke,  at  der  var  kommet  en  Herre, 
som  greb  ind  i  Alt,  og  som  befalede,  ikke  af  Hensyn  til 
det  Rigtige  og  Tjenlige,  men  for  at  udøve  Herredømmet. 

Tiltrods  for  Papiret,  som  var  blevet  underskrevet,  var 
Morten  ikke  kommen  ud  af  Vane  med  at  føle  sig  som 
Styrer,  og  hvorvel  han  havde  kunnet  finde  sig  i  per- 
sonlig Indslovenkning,  blev  hans  Uvilje  dog  bestemt  vakt, 
da  det,  som  for  ham  var  det  Fornuftmæssige  i  Fabriken, 
blev  antastet,  og  da  der  imod  hans  Broder  blev  vist  en 
Chikane,  som  Vilhelm  hverken  vilde  eller  kunde  op- 
træde imod. 

Morten  mente,  at  denne  ubudne  Gjæst,  der  fremtraadte 
med  Etatsraadens  Fuldmagt,  bedst  kunde  forjages,  naar 
han  blev  tagen  med  en  Trumf,  og  han  sagde  derfor  engang, 
da  Modforestillinger  ikke  nyttede  —  fordi  de  netop  ikke 
skulde  nytte  — :  „Ja,  ved  De  hvad,  Hr.  Kammerraad, 
naar  De  skal  være  Herre  her  og  fordærve  Fabriken,  saa 
vil  jeg  gaa  min  Vej." 

„Ja,    det   kan    De   jo,"    svarede   Ask    koldsindig. 

„Kan  jeg?"  raabte  Morten  overrasket  og  vred:;  „ja, 
det  ved  jeg  nok,  jeg  kan!  Jeg  baade  kan  og  vil,  det  vil 
jeg  sige  Dem!  Men  naar  jeg  gaar  herfra,  skal  jeg  have 
femtentusinde  Daler  udbetalt  —  ved  De  det?" 

„Nej,  det  ved  jeg  ikke.  Hvor  staar  det  skrevet?" 

Morten  var  ikke  sen  med  at  hente  Papiret.  Ask  læste 
det,  gav  det  tilbage  og  sagde:  „Det  tænkte  jeg  nok.  Der 
staar  aldeles  ikke,  at  De  skal  have  femtentusinde  Rigs- 
daler." 

„Hvad  for  Noget!  Kan  en  saadan  Mand  som  De,  der 

paatager  sig  at  sætte  Verden  paa  den  anden  Ende,  ikke 
engang  læse  Skrift,  eller  vil  De  ikke?  Staar  der  ikke 
med  tydelige  Ord  skrevet,  at  jeg  har  femtentusinde  Rigs- 
daler  indestaaende   i  Fabriken?" 

„Jo;  der  staar:  femtentusinde  Daler,  hvortil  hans  Ta- 
lent og  Virksomhed  ved  Fabriken  er  anslaaet.  Naar  De 
tager  Deres  ærede  Talent  og  Virksomhed  bort  fra  Fa- 
briken og  vil  gaa  Deres  Vej,  som  De  behager  at  sige, 
saa  har  De  intet  Krav  mere.  De  maa  dog  have  lært  nok 
til  at  kunne  for)staa,  at  De  ikke  kan  sælge  Deres  „Talent 
og  Virksomhed"  og  alligevel  gaa  bort  dermed  og  forlange 
at   beholde   Kjobesummen." 

Morten  stod  maalløs.  De  Ord  havde  dengang  smigret 
ham  saa  meget;  han  vilde  ikke  for  meget  Godt  havt  dem 
ud  af  Tilstaaelsen,  og  nu  havde  de  faaet  en  Betydning, 
som  var  meget  naturlig  og  rimelig,  men  som  han  og 
maaske  heller  ikke  Krog  dengang  havde  tænkt  sig. 

Han  gik  til  sin  Moder  og  Broder,  og  endskjønt  de 
ikke  vare  istand  til  at  forstaa  Bevæggrundene,  begreb  de 
alle  Tre  den  simple  Kjendsgjerning,  at  man  vilde  have 
dem  bort.  Moderen  mente  dog,  at  Morten  skulde  tage 
ind  og  tale  med  Etatsraaden;  men  et  Instinkt  sagde 
Morten,  at  saasnart  denne  Mand  ikke  var  helt,  hvad 
han  havde  havt  Udseende  af  at  være,  saa  var  han  helt 
noget  Andet,  og  efterat  der  var  blevet  opdaget  Tvetydig- 
hed i  hans  Ord,  folte  Morten  Undseelse  ved  den  blotte 
Tanke  at  skulle  se  ham. 

Morten  var  den  Første,  der  efter  en  Dags  Tids  Grub- 
len sagde,  at  hellere  end  være  Tjenestetyende  paa  sin 
egen  Fabrik  vilde  han  gaa  ud  i  Verden  som  simpel  Ar- 
bejder, og  i  det  Øjeblik,  da  Vilhelm  saa,  at  hans  Slægt 
truedes  med  at  synke  under  en  Overmagts  Tryk  og  be- 
høvede al  Sjælens  Frejdighed  for  at  frelse  sig,  og  at 
der  var  Frejdighed,  var  ogsaa  han  beredt,  vilde  stille 
vige  for  Ottilies  Overmagt  og  tage  sig  selv  bøjet,  men 
ikke   knækket,   til  et  andet   Land. 

Han  talte  til  Morten  om  Kapt.  Hansens  Plan,  og  da 
Mortens  Fantasi  blev  sat  i  Bevægelse  og  han  tilmed  hørte, 
at  Vilhelm  vilde  med,  greb  han  Planen  med  stor  Iver. 

„Naar   vi   blot   holde   sammen,"   sagde    han,    „saa    har 

det  ingen  Nød,   og  hvem   ved,   maaske   Ferdinand  ogsaa 
kommer  til  os!" 

De  havde  levet  saa  sparsommelig,  at  de  fandt  at  kunne 
bestride  Udgifterne,  og  Vilhelm  skrev  til  Fyen,  hvor  han 
endnu  formodede  Kapt.  Hansen,  for  at  faa  nærmere  Op- 
lysninger. Deres  Sind  kom  i  Virksomhed  med  nye  Tanker 
og  Planer,  der  lode  det  have  en  Fornemmelse,  som  om 
det  ikke  var  saaret,  i  det  Mindste  ikke  dybt.  Xogle  af 
Arbejderne,  der  hørte,  hvad  de  beredte  sig  til,  ønskede 
at  komme  med,  og  da  Ask  erfarede,  hvor  fuldstændig 
hans  Mission  var  lykket,  gjorde  han  Indberetning  til 
Krog.  Krog  svarede,  at  naar  Carøes  vilde  udvandre,  saa 
maatte  man  ikke  være  nøjeseende  med  Hensyn  til  Penge- 
sager, men  søge  at  faa  sluttet  en  Overenskomst,  for 
hvilken  Fabrikens  hele  Tilstand  og  de  særlige  Forhold, 
som  Kammerraaden  bedst  kunde  bedømme,  vilde  være 
at  lægge  til  Grund.  Ask  skyndte  sig  ikke  hermed.  Han 
mente,  det  vilde  være  fordelagtigst  at  vente,  til  Modparten 
gjorde  et  Forligstilbud.  Imidlertid  optog  han  Inventa- 
rium over  Fabriken,  med  Undtagelse  af  Vareoplaget,  der 
fandtes  i  Vandmøllen,  og  som  han  vilde  overlade  til 
en  Fagkyndig,  og  rejste  ved  sin  Permissions  Udløb  til- 
bage til  Byen. 


SJETTE   KAPITEL 


Fra  det  Øjeblik,  da  Ottilie  paa  anden  Haand,  gjennem 
sin  Moder,  erfarede,  at  det  dog  var  Alvor  med  Jemmy 
Krog,  var  hendes  Ungdom  forbi,  d.  v.  s.  den  Ungdom, 
der  uden  anden  Grund  end  Ligevægten  og  Livet  i  den 
selv  vaagner  tilfreds  om  Morgenen,  udfylder  Dagen  og 
sover  tilfreds  ind  om  Aftenen.  Den  lyse  Udsigt,  hvori 
hun  hidtil  havde  befundet  sig  uden  at  se  opmærksomt 
ud,  var  forsvunden;  der  laa  noget  Klamt  i  det  Fjerne,  og 
Dagen  var  med  Et  blevet  tom.  Denne  Tomhed  eller  dette 
Triste,  Ensomme,  Svævende,  overraskede  hende  ikke  blot 
som    noget   Nyt,   men   som    Noget,    hun    slet   ikke   vilde 

vedkjende  sig.  Saavist  som  dog  sluttelig  Ingen  vilde  eller 
kunde  tvinge  hende  til  Jemmy  Krog,  saa  vist  kunde 
ogsaa  denne  besynderlige  Stemning  forjages,  f.  Ex.  ved 
Læsning. 

Hun  stod  ved  sit  smukke,  lille  Bogskab  og  vilde  tage 
en  Bog  frem,  men  vidste  ikke  hvilken.  Hendes  BUk  lob 
hen  over  Titlerne  bagpaa  Bindene,  og  det  syntes  hende 
med  Et,  at  Alt  var  blevet  hende  saa  bekjendt,  saa  gam- 
melt; hun  vilde  have  noget  Nyt  og  vidste  ikke,  af  hvad 
Art   det   skulde  være. 

Hun  sogte  at  erindre  med  Livlighed,  hvad  der  forhen 
havde  interesseret  hende.  Digte?  —  Ja,  Nej.  —  Det  var 
ikke  Sangen  om  Bedrift,  men  selve  Livet,  Handlingen,  der 
i  dette  Øjeblik  vakte  hendes  Længsel.  —  Hvilken  Slags 
Liv?  Hendes  Øje  faldt  paa  Schillers  Wilhelm  Tell  — 
Erihed,  Frihedskamp!  Og  i  næste  Sekund  gled  hendes 
Tanke  hen  paa  den  Frihed,  hun  daglig  saa  for  sine  Øjne 
eller  horte  paa,  og  som  bestod  i  Beregninger  over  Valg, 
Afstemninger  i  Sager,  der  nu  syntes  hende  uden  levende 
Tanke  eller  uden  kraftig  Forbindelse  med  Aanden  pg 
Livet.  —  Men  Nationaliteten  da,  Folkets  Tilværelse,  Krav 
og  Farer?  —  Ogsaa  der  mødte  hun  pludselig  Noget, 
hun  for  ikke  havde  lagt  Mærke  til.  Folket,  det,  der 
svarede  til  dette  Navn,  det  sammensatte,  levende  Væsen, 
der  ved  at  nævnes  plejede  at  vække  en  ubestemt,  men 
glad  Fornemmelse  af  Friskhed  og  Natur,  hvor  var  det? 
Var  det  hende  selv,  hendes  Nærmeste,  dem,  hun  daglig 
omgikkes  med?  Hun  kunde  ikke  rigtig  sige  Ja.  Var  det 
da  Bonden,  Sømanden,  Soldaten?  Snarere.  Men  hvad  var 
det  da  for  en  Fornemmelse,  der  gjorde,  at  hun  i  Afstand, 
eller  naar  hun  ikke  saa  dem,  kunde  holde  saa  meget 
af  disse  Mennesker,  det  egenlige,  rette,  sande  Folk,  men 
at  hun  slet  ikke  anerkjendte  dem,  naar  de  kom  hende 
nær,  enten  i  hendes  Tjenestepige  eller  i  Flodebonden  eller 
i  Snedkeren  eller  i  nogen  anden  af  de  simplere  Skikkelser, 
som  „Folket  havde.  Var  „Folket "  til,  eller  var  det  ikke 
til?  Var  det  et  Begreb  uden  Virkeligbed,  en  Illusion, 
og  var  alt  det  Smukke,  hvormed  man  plejede  at  syssel- 
sætte sig,  ikkun  en  Illusion,  Noget,  ilen  dannede  Bevidst- 
hed havde  at  lege  med,  men  som  man  aldrig  kunde  staa 
Ansigt   til   Ansigt  med? 

Hendes  Hjerte  blev  i  dette  Øjeblik  saa  tørt  eller  saa 
stillestaaende,  saa  forladt,  at  Verden  pludselig  var  for 
hende  som  en  Kjole,  der  er  blevet  mølædt,  har  bevaret 
sin  Form,  men  ved  Berøring  falder  sammen. 

Hvorsomhelst  hun  saa  hen  i  Verden,  var  Indholdet 
borte.  Kirke,  Palads,  Hospital,  Alt  var  et  Billede  med 
Skilt  paa,  men  uden  Fyld,  uden  Glæde,  Storhed  eller 
Smerte;  man  sagde  blot  Noget  og  mente  ikke  videre  der- 
med. Hun  kunde  have  kastet  sig  ned  paa  Gulvet  som  en 
meningsløs,  ubeboet  Ting;  men  det  er  en  saadan  Krises 
Natur,  at  man  ikke  engang  gjør  noget  saa  lidt  Voldsomt, 
men  bliver  staaende  paa  Pletten,  indtil  den  ubetydeligste 
ydre  Anledning  sætter  En  i  Bevægelse,  fører  En  tilbage 
i   det   daglige  Livs   Maskineri. 

Der  blev  sagt  hende,  at  hendes  Fætter  var  inde,  og 
hun  gik  ind  og  hilste  paa  Kapt.  Winter  med  samme  Elsk- 
værdighed som  sædvanlig  eller  i  det  Mindste  med  hele 
det  udvendige  Apparat  af  Elskværdighed,  hvori  en  Dame 
kan  faa  Vane.  Ligesom  der  er  Stjerner,  hvis  Lys  vi  først 
se  mange  Tider  efter,  at  det  er  udgaaet  fra  dem,  saaledes 
kan  Blikket  og  Læben  beholde  et  Smil,  længe  efterat 
Smilet  døde  i  Hjertet,  især  hvis  denne  Død  kun  er  en 
forbigaaende. 

Hendes  Komme  afbrød  kun  for  et  Øjeblik  Obersten 
og  Kapitajnen  i  deres  Samtale.  Den  var  om  Avancement, 
Udnævnelser,  Afskedigelser  og  om  det  Ubillige  eller  Vil- 
kaarlige,  som  Begge  fandt  deri.  Hun  kunde  ikke  lade 
være  at  sige  til  sig  selv:  „Det  er  Krigerstanden." 

Kapt.  Winter  satte  sig  endelig  hen  hos  hende  og  be- 
gyndte en  indholdsløs  Samtale,  ikke  fordi  han  var  uden 
dygtigere  Sands,  men  fordi  han  som  Folk  i  Almindelig- 
hed skulde  have  en  Anledning  til  at  tale  alvorlig,  pg 
fordi  det  ikke  faldt  ham  ind,  at  saadan  en  nydelig, 
fashionable  Dame  som  Ottilie  kunde  behøve  eller  til- 
lade, at  Livet  i  hendes  Nærværelse  betragtedes  som  Andet 
end   Zephyrgarn. 

Medens  han  sad  og  plagede  hende  og  maaske  sig  selv 
med  at  vaase,  udbrød  Obersten,  der  igjen  havde  givet 
sig  ifærd  med  Mappen  fra  Blad- Abonnementet: 

„Her  er  Noget,  som  angaar  Dig,   Fredrik.1' 

„Saa?    Bliver   jeg   rost   eller   rakket   ned?" 

„Ingen  af  Delene.  Det  er  en  Tyvssag.  Du  er  engang 
bleven   bestjaalet." 

„Det  er  jeg  vist  bleven  saa  mangen  god  Gang." 

„Ja,  men  Du  fik  det  tilbage;  det  var  fem   Daler." 

„Ferdinand  Carøe!  Herregud,  havde  den  Dreng  dog 
stjaalet!  Jeg  vilde  saa  nodig  tro  det;  men  jeg  frygtede 
det!" 

„Carøe?"   sagde   Ottilie. 

„Ja,  en  Broder  til  ham,  den  kjonne  Fyr  —  kan  Du 
huske,  paa  Rheden  ....  jeg  tog  ham  ned  i  Kahytten  .  .  .  .; 
Man  skal  spørge,  hvad  Folk  hedder,  inden  man  byder 
dem  indenfor." 

„Xej,  det  husker  jeg  ikke,"  sagde  Ottilie  og  blev  blod- 
rød. 

„Nej,"  sagde  Obersten,  „han  hedder  ikke  Carøe,  men 
Jensen.  Det  er  en  Restauratør  i  Hummergade,  der  er  til- 
talt for  Bedrageri;  men  under  Forhørene  oplyser  han 
som  Bevis  paa  sin  Ærlighed,  at  han  engang  var  Kok 
hos  Dig  og  fandt  fem  Daler,  men  lagde  dem  tilbage  paa 
deres   Plads,  da  de  savnedes." 

„Var  det  Kokken!"  raabte  Kapitajnen  og  sprang  op. 
„Saa  har  jeg  gjort  Ferdinand  Uret!  Hvor  kunde  jeg  for- 
dømte Torskehoved  dog  ogsaa  et  Øjeblik  tro,  at  den 
Dreng  kunde  stjæle,  eller  bare  tvivle  om,  at  han  ikke 
kunde!  Hvor  skal  jeg  nu  hen  at  finde  ham  og  bede  ham 
om  Forladelse  —  for  det  vil  jeg!" 

„Var  det  ham,  Din  Opvarter,  Fredrik?"  spurgte  Ot- 
tilie, der  nu  kunde  huske  lidt. 

„Opvarter?  Han  var  ikke  Opvarter;  fy,  for  Pokker, 
Opvarter!  Det  lugter  jo  af  Restauration  og  Billard!  Han 
var  Lærling  ombord,  og  jeg  tog  ham  til  min  Oppasser, 
det  er  sandt;  men  han  tjente  Kongen  ligesom  jeg,  han 
var  Sømand  ligesom  jeg,  han  har  været  ude  og  staaet 
for  Skud  ligesom  jeg  —  mere  end  jeg!  Og  ham  lovede  jeg 
engang,  at  jeg  vilde  tage  mig  af  og  aldrig  forlade,  og 
saa  har  jeg  i  min  bestialske  Dumhed  mistænkt  ham  som 
Tyv  —  fy  for  en  Ulykke!  —  og  ladt  ham  gaa  for  Lud 
og   koldt  Vand!   Jeg  maa   finde  hans  Familie  og   faa  at 

vide,    hvor   han   er."   —    Og  i  sin   Ivrighed   rejste   Kapt. 
Winter  sig  for  at  gaa. 

Den  lille  Scene  havde  med  Et  drevet  Blodet  tilbage 
til  Ottilies  Hjerte.  Hun  levede  igjen,  fordi  Nogen  levede. 
Der  var  Mennesker,  som  havde  lidt  Uret,  og  som  stille 
havde  taalt  den  og  gaaet  deres  egen  Vej,  maaske  i  For- 
ladthed og  Kummer,  men  med  Bevidstheden  om  at  være 
Noget  i  dem  selv.  Og  der  var  Folket  —  den  begede 
Trøje,  som  havde  staaet  for  Skud  og  kæmpet  sig  fremad 
og  ved  en  besynderlig  Ideassociation  gik  hendes  Tanke 
fra  den  begede  Trøje  til  et  fransk  Vers: 

„C'est  que  la  Liberté  n'est  pas  une  comtesse."1) 

„Carøe,"  sagde  imidlertid  Obersten,  „vi  har  en  Carøe, 
unge  Morten  Carøe,  paa  Fabriken  —  saa  kunde  Du  jo 
tage  ned  med  og  se,  om  det  ikke  var  af  den  Familie." 

„Hvor  er  den   Fabrik,   Onkel?" 

„Nede  ved  Helsingør." 

„Nej,  ellers  Tak,  Onkel,  det  er  for  langt  at  søge,  naar 

jeg  rimeligvis  kan  finde  nærmere men  hvad  er  det 

med  den  Fabrik?  Er  Onkel  blevet  Fabrikant?" 

„Aa,  jeg  er  lidt  interesseret  i  en  bille  Anstalt,  som 
vi  kalde  Fabrik.  Jeg  fik  rent  tilfældig  Lejlighed  til  at 
sætte  en  flink  Fyr  i  Vej,  og  nu  har  jeg  faaet  Under- 
retning om,  at  man  har  indrettet  det  meget  kjønt  for  mig 
dernede,  og  saa  vilde  jeg  have  min  Kone  og  Ottilie  med; 
men  Du  kjender  jo  Oberstinde  Winter:  nu  er  Sommeren 
lidt  vaad,  og  saa  er  hun  bange  for  at  bo  et  Par  Dage  i 
en  Skov." 

„Og  saa  vil  min  smukke  Kusine  heller  ikke?"  spurgte 
Kapitajnen. 

„Nej,"  sagde  Obersten,  „saa  er  det  strax  ikke  pas- 
sende. Ikke  passende  at  rejse  med  sin  egen  Fader! 
Et   Soldaterbarn!   Jeg  burde   kommandere   — " 

„Det  vilde  jeg  gjøre  i  Deres  Sted,  Onkel.  Hvad  vilde 
saa    min    Kusine    gjøre?" 

„Jeg   vilde  adlyde." 

„Saa  kommanderer  jeg,  min  Sjæl  og  Salighed!  Trutte- 
rut!  Trutterut!  Trutterut!  Til  Oppakning!  Hele  Batail- 
lonen,  Skulder!  Marsch!  Mutter  bliver  hjemme  ved  Depotet." 

»)  Se  Pag.  319. 

„Ja,  saa  siger  jeg  til  Moder,  at  det  er  paa  Komman- 
do,'   sagde   Ottilie   i  Doren. 

Oberst  Winter  lagde,  som  vi  vide,  aldrig  nogen  Plan 
og  havde  altsaa  heller  ikke  tænkt  paa,  at  den  unge 
Krog  —  ifølge  Faderens  Beretning  —  var  paa  Fabriken, 
og  da  han  ingen  Hensigt  havde  i  saa  Henseende  med  at 
fore  sin  Datter  derud,  havde  han  heller  ikke  fundet  det 
nødvendigt  at  gjore  nogen  Meddelelse  til  Etatsraaden, 
der  vidste  og  lagde  Vægt  paa,  at  Vilhelm  Carøe  var  derude. 

Men  da  man  kom  til  Fabriken,  var  Jemmy  efter  sin 
Sædvane  i  eller  ved  Humlebæk,  og  man  traf,  til  gjensidig 
Overraskelse,  sammen  med  Vilhelm.  Det  er  ikke  oplyst, 
hvorvidt  Ottilie  havde  vidst  eller  anet,  at  Vilhelm  var  der 
paa  Egnen;  i  alt  Fald  mærkedes  Intet  paa  hende,  og 
paa  Obersten  mærkedes  ikke  Andet  end  Fornøjelse  over 
at  forny  Bekjendtskabet  med  den  unge  Student,  der  nu 
var  blevet  hans  Vaabenbroder.  Obersten  lod  sig  føre  af 
Morten,  medens  Vilhelm  gik  med  Ottilie  for  at  vise  og 
forklare  Fabriken. 

Man  forestille  sig  en  Forelsket,  der  allerede  har  op- 
givet Haabet,  og  for  hvem  pludselig  Underet  sker:  uden 
nogen  synlig  Grund  kommer  Hun  en  Morgen,  med  sit 
mageløse  Blik,  med  et  Smil  som  ingensinde  før,  kom- 
mer langvejsfra  til  ham  og  vil  se,  hvad  der  er  hans 
daglige  Beskæftigelse.  Saa  faar  denne  en  ny  Betydning, 
den  ophører  at  være  virkelig,  den  er  en  Drom  eller  en 
Digtning,  som  tager  Form  af  hendes  Spørgsmaal  og  Blik. 
Om  det  saa  var  Larmen,  Lyden  af  Hjul,  Hamre,  Spind- 
ler o.  s.  v.,  blev  den  som  et  venligt  Væsen :  den  foran- 
ledigede hende  til  at  være  nær  og  tale  højt  til  ham, 
frembragte  en  tilsyneladende  Fortrolighed  —  var  den 
tilsyneladende,  eller  var  den  virkelig?  Hvorledes  kunde 
han  skjelne?  Han  havde  tørstet  efter  et  Blik  af  hendes 
Øjne,  og  nu  drak  han  det  ind,  som  Sandet  drikker  Hegn. 

Der  var  ikke  det  ringeste  Koketteri  i  Ottilie,  da  hun 
saaledes  virkede  paa  ham.  Hun  var  selv  paavirket  af 
Kraften,  der  lød  og  bevægede  sig  om  hende,  og  af  hans 
Personlighed,  der  i  disse  Omgivelser,  i  denne  ligesom  nye 
Verden,  i  dette  Bjergværk,  stod  for  hende  løsreven  fra 
alle  uvedkommende  Tanker  og  kun  var  sig  selv  eller  kun 

beslægtet  med  den  stærke  Aand,  som  boede  i  alle  disse 
larmende  Kræfter  og  tillige  holdt  dem  i  Tømme. 

Da  de  kom  ud  fra  Fabrikbygningerne,  stod  ved  Posten 
udenfor  det  mindre  Hus  en  Kone  og  skyllede  Tøj.  Hun, 
var  ikke  bedre  klædt,  end  man  plejer  at  være  ved  den 
Slags  Arbejde,  og  hvis  hendes  Personlighed  hævede  sig 
en  Kjende  derover,  saa  var  det  formedelst  noget  Respek- 
tabelt, Noget,  der  fyldte,  skjønt  Konen  hverken  var  høj 
eller  svær.  Enten  fordi  hun  var  kommen  i  Vane  med 
at  spørge,  eller  uden  at  gjøre  sig  Rede  for  en  ubestemt 
Interesse,   spurgte   Ottilie:   „Hvem   er   den   Kone?" 

„Det  er  min  Moder,"  svarede  Vilhelm. 

Altsaa  var  hans  Moder  dog  ganske  rigtig  en  Kone  af 
den  arbejdende  Klasse,  saadan  som  hun  oprindelig  havde 
forestillet  sig  det  ifølge  hans  Slægtskab  med  Matros- 
drengen —  vistnok  en  meget  agtværdig  Kone,  eftersom 
hun  havde  opdraget  sine  Børn  saa  godt,  men  en  Kone 
ved  Vaskerballen.  Det  Behag,  hvormed  hun  havde  gaaet 
med  ham  gjennem  Fabriken,  fik  et  kort,  hastigt  Stød; 
hun  blev  ligesom  ene  med  sin  egen  finere  Personlighed. 

Vilhelm  var  altfor  vel  forberedt  til  ikke  at  opfatte  og 
forstaa  Forandringen,  der  foregik  i  hendes  Holdning.  Me- 
dens han  havde  gaaet  omkring  med  hende  derinde,  havde 
han  glemt,  at  den  hele  smukke  Fabrik  var  ifærd  med  at 
blive  vunden  ud  af  Hænderne  paa  ham  og  hans  Slægt 
Hun  havde  gjort  Alting  Uge  meget  til  Drøm  og  til  Virke- 
lighed. Da  Glæden  over  hende  og  fra  hende  forsvandt, 
følte  han  sig  og  Sine  fuldstændig  forladte,  verdslig  pg 
sjælelig;  de  svævede  som  Fnug  i  Luften,  uden  anden 
Udsigt  til  at  kunne  faa  Fasthed  end  ved  at  opgive  Alt, 
resigneret  kæmpe  for  den  blotte  Tilværelse  paa  fjern, 
fremmed  Jord,  og  idet  han  fuldstændig  fattede  dette, 
modtog  han  det  som  sin  Skæbne,  gav  Afkald  og  beholdt 
kun  et  eneste  Ønske:  at  komme  bort  saa  snart  som  mulig. 

For  en  Tilskuer  vilde  det  ikke  have  taget  sig  ud, 
som  om  der  i  dette  korte  Øjeblik  foregik  nogensomhelst 
Forandring  mellem  de  to  unge,  smukke  Folk,  der  vare 
komne  lykkelig  smilende  ud  af  Fabrikbygningen.  Ingen 
kunde  have  set,  at  da  han  havde  fulgt  hende  til  den 
store   Bygning  og  sagde   Farvel,   var  det  for  hans  Ved- 

kommende  en  Afsked  for  hele  Livet  og  en  Afsked  fra 
Livet. 

Den  folgende  Dag  kjedede  Ottilie  sig  og  var  utilfreds, 
navnlig  med  Livet  herude.  Hun  fandt  det  dumt,  at  hun 
overhoved  havde  skullet  være  med  at  se  en  Fabrik  og 
indespærres   i  en    Skov. 

Hun  gik  til  Vinduet  og  saa  Mdm.  Caroe  i  Samtale  med 
to  andre  Koner.  Det  var  simple  Koner,  rigtig  almindelige 
Arbejder-Fruentimmer,  og  Forskjellen  loftede  Mdm.  Caroe. 
Men  Ottilie  fandt  ingen  Grund  til  at  bemærke  Nuancen; 
den  udslettedes  for  hende  ved  selve  Fortroligheden,  der 
syntes  at  være  mellem  de  Tre.  Da  de  en  Stund  vedbleve 
at  samtale,  sagde  Ottilie  til  sig  selv:  „Det  er  dog  mærke- 
ligt, hvordan  simple  Folk  kunne  finde  Stof  til  Tale.  De 
Ubetydeligheder,  der  foregaa  i  deres  Liv,  maa  dog  snart 
være  behandlede  og  udtømte,  skulde  man  synes.  Men  de 
blive  ved  og  blive  ved,  uden  at  der  egenlig  er  Tanke  eller 
Indhold  tilstede  —  et  besynderligt,  snakkende  Liv,  en 
evindelig  Fortrolighed,  blot  fordi  man  ikke  har  noget 
Eget  at  holde  paa." 

Om  det  imellem  kjobenhavnske  Damer  altid  er  bedre, 
fandt  Ottilie  i  Øjeblikket  ingen  Anledning  til  at  under- 
søge; hun  forestillede  sig  blot  Simpelhedens  Liv  i  dets 
Pine  for  dem,  der  skulde  dele  det  uden  at  hore  dertil. 

Men  det  forjog  ikke  Kjedsom heden  eller  Utilfredsheden. 
Hun  satte  sig  til  at  skrive  et  Brev  til  sin  Fætter  Fredrik; 
det  skulde  være  en  lunefuld  Skildring  af  Ensomheden 
og  Alt  det,  som  ikke  var  at  finde  her;  men  hun  mærkede 
efterhaanden  en  virkelig  Mangel  paa  Lune,  en  Træthed 
og  Uro,  som  hendes  Fætter  Kapitajnen  hverken  behovede 
at  kjende  eller  kunde  interessere  sig  for.  Imedens  hun 
betænkte  sig  paa,  om  hun  skulde  fortsætte  eller  ej,  kom 
hendes  Fader  og  foreslog  en  Spadseretur. 

De  gik  forst  ind  i  Skoven ;  men  Ingen  af  dem  folte 
sig  ret  tiltalt  af  den.  Det  var  en  fuldstændig  Skov,  med 
Stier  eller  Hjulspor  i  Stedet  for  banet  Vej  og  med  hoje, 
svære  Træer,  der  til  alle  Sider  skjulte  Verden  eller  for- 
langte den  glemt.  Ottilie  opfattede  og  forstod  det,  men 
svagt;  hun  formaaede  ikke  at  hengive  sig  til  denne  Natur, 
fordi    hun   ikke  i  sit   Hjerte   havde   det,   der   kunde    ud- 

fylde  Ensomheden  og  erstatte  det  Glemte.  Obersten  kunde 
ikke  lide  denne  Ensomhed,  fordi  den  forestillede  noget 
Uvirksomt;  han  vilde  have  Liv,  det  vil  sige,  beskæftige 
sig  med  Mennesker,  der  anerkjendte  hans  Betydning  for 
Samfundet  i  Almindelighed  og  for  dette  Sted  i  Særdeles- 
hed ;  han  vilde  træffe  Skildvagter,  der  præsenterede  Gevær. 

De  bøjede  ind  paa  en  Sti,  der  førte  til  Boliger  ikke 
langt  fra  Fabriken,  og  paa  den  aabne,  grønne  Plet  foran 
Husene  var  der  et  blidt  Liv;  nogle  smaa  Børn  legede 
næsten  lydløst,  en  gammel  Mand  satte  Pilehegn  om  en 
lille    Have. 

Det  Lydløse,  Beskedne  ved  Børnenes  Leg  havde  for 
Ottilie  noget  Børende  ved  sig;  hun  gik  hen  til  dem 
medens  hendes  Fader  gik  til  den  Gamle  ved  Hegnet. 
Da  hun  fik  dem  til  at  tale  og  hun  hørte  sin  egen,  op- 
muntrende Stemme,  virkede  den  tilbage  paa  hende  selv. 
Hun  følte  Skovens  Friskhed  og  Barneverdenen,  og  me- 
dens hun  talte  med  Børnene,  spurgte  hun  sig  selv,  hvor- 
for man  dog  ikke  kunde  være  selvstændig  og  udrette 
noget  Godt  for  Andre,  hvorfor  Ens  Liv  skulde  gaa  hen 
med  Plage  angaaende  den  eller  den  Jeremias  Krog.  Kunde 
man  ikke  her  eller  andensteds  tage  sig  af  en  lille  Kreds, 
undervise  Børnene,  se  til  Forældrene,  bringe  Medicin, 
hvis  Børnene  fejlede  Noget,  finde  en  Sysselsættelse,  hvori 
der  var  nogen  Velsignelse,  kort :  hun  mente  omtrent  dette, 
at  man  kunde  finde  Bo  og  Lykke  ved  at  være  en  vel- 
gjørende,  fornem,  kjærlig  Fe. 

En  Kone  kom,  og  det  syntes  Ottilie,  at  det  var  en  af 
dem,  der  havde  talt  med  Mdm.  Carøe;  men  det  forhin- 
drede naturligvis  ikke,  at  hun,  især  i  sin  nuværende 
Stemning,  kunde  sige  et  imødekommende  Ord. 

I  Løbet  af  Samtalen  sagde  Konen,  at  Boligerne  her 
vare  usunde.  De  støde  paa  en  raa  og  fugtig  Jord,  og 
man  havde  rigtignok  lovet,  at  der  skulde  blive  drænet; 
men  den  Bekostning  havde  Kammerraaden  ikke  villet 
indlade  sig  paa. 

„Men  det  er  jo  en  stor  Skam!"  udbrød  Ottilie,  „jeg 
vil  strax  tale  til  min  Fader  derom." 

„Ja,   men   kan   han    hamle   op    med    Kammerraaden?" 

„Min  Fader  er  Oberst  Winter." 

„Naa,  saa  er  det  maaske  ham,  der  har  sendt  Kammer- 
raaden  herud?" 

„Nej,  det  tror  jeg  ikke;  det  ved  jeg  ikke  af.  Men  jeg 
vil  strax  bede  Fader  — " 

„Det  skal  Vorherre  lonne  Frøkenen  for,  hvis  De  kan 
udrette  Noget,"  sagde  Konen;  „det  er  jo  slemt  for  Bør- 
nene." 

„Hvordan   det?" 

„Jo,  for  der  er  saa  mange  af  dem,  der  faa  Skarlagens- 
feber, og  Doktoren  siger,  det  kommer  af  Fugtigheden. 
Og  hvis  Frøkenen  saa,  hvordan  det  er  —  hvis  Frøkenen 
vil  trine  indenfor  og  se,  saa  kan  De  selv  fortælle  — " 

„Er  der  Nogen  inde  hos  Dem,  der  har  Skarlagens- 
feber?" 

„Ja,  nej ;  den  Mindste  begyndte  at  klage  sig  igaar,  og 
jeg  har  holdt  hende  i  Sengen;  men  det  behover  jo  ikke 
at  blive  til  Sygen." 

Ottilie  betænkte  sig.  Konen  lod,  som  om  hun  ikke 
havde  indbudt  Frøkenen  til  at  gaa  ind,  og  vedblev:  ,.Men 
nu  hjælper  Mdm.   Carøe  nok.' 

„Mdm.  Carøe?  Saa,  hvordan  da?" 

„Jo,  for  hun  siger,  at  Børnene  skal  væk  fra  Fugtig- 
heden, og  hun  vil  gjøre  Plads  hjemme  hos  sig,  ovenpaa. 
Der  vil  hun  rede  for  dem,  vi  ikke  selv  have  god  og  tør 
Plads  til,  og  Sommeren  bliver  da  nok  tor  engang,  saa  hun 
skal  da  ikke  plages  altfor  meget,  med  Guds  Hjælp." 

„Talte  De  med  Mdm.  Carøe  om  det  for  lidt  siden, 
for  en  Times  Tid  siden?  Jeg  syntes,  jeg  saa  Dem  der- 
oppe," 

„Ja,  jeg  saa  ogsaa   Frøkenen  i  Vinduet." 

„Altsaa  det  talte  de  om!"  sagde  Ottilie  beskæmmet 
til  sig  selv,  men  tilføjede  strax  efter  til  Konen :  „Er  De 
i  Familie  med  Mdm.  Carøe!" 

„Vi?"  svarede  Konen  forundret;  „det  er  jo  Kapitajnens 
Moder!" 

Dette  Ord  gjorde  en  stor  Virkning  paa  Ottilie,  dels 
formedelst  den  Opadskuen  eller  Beundring,  der  laa  deri, 
dels  fordi  Konen  i  Mdm.  Carøe  saa  Kapitajnens  Moder, 
medens    hun    selv    i  Kapitajnen    saa    Mdm.    Caroes    Søn. 

Hun  talte  til  sin  Fader  om  Fugtigheden  og  Børnene, 
IC.  Goldschmidt  I  Folkeudgave.  VI  25 

og  Obersten  sagde  meget  alvorlig,  at  det  maatte  afhjæl- 
pes; men  Ottilie  havde  faaet  skarpe  Øjne  og  mærkede, 
at  egenlig  Alvor  var  det  ikke. 

Det  Hele  havde  imidlertid  grebet  hendes  Sind  eller 
givet  det  Beskæftigelse,  og  da  hun  kom  tilbage,  tilintet- 
gjorde hun  ligesom  i  Forbigaaende  Brevet  til  Kapitajn 
Winter.  Derpaa  gav  hun  sig  til  at  gaa  frem  og  tilbage 
gjennem  Værelserne.  Ottilie  var  saagodtsom  for  første 
Gang  i  sit  Liv  ene.  I  hele  hendes  Liv  havde  snart  hendes 
Moder,  snart  hendes  Fader,  snart  Flere,  saa  at  sige  det 
hele  Samfund,  staaet  ved  Siden  af  hende  eller  om  hende 
og  dannet  ligesom  en  smal  Sti,  ad  hvilken  baade  hun' 
selv,  hendes  Tanker  og  Følelser  vandrede,  selv  om  de 
i  Øjeblikket  ikke  ret  vilde.  Nu  var  rigtignok  hendes  Fader 
nær;  men  adskilt  fra  hendes  Moder  og  fra  Hjemmet  havde 
han  tabt  Noget  af  sin  ledende  Magt;  hun  følte  sig  ene 
Det  havde  pludselig  hørt  op  at  genere  hende,  at  hun  var 
ensom,  og  i  Stedet  for  kom  en  ubestemt,  behagelig  For- 
nemmelse af,  at  hun  var  ene  i  Betydningen  uhindret; 
hendes  Tanker  og  Følelser  mærkede  ikke  kenger  Om- 
givelsernes Tryk,  kunde  gaa  ad  alle  Veje,  mellem  Skovens 
Træer  eller  paa  vid  Mark,  med  ubegrænset  Horisont, 
og  i  dette  Ubegrænsede,  der  saaledes  aabnedes  for  hende, 
var  det,  som  om  hun  fandt  Nogen,  hun  ikke  ret  havde 
kjendt  før:  sig  selv  eller  et  indre  Væsen,  der  vilde  være 
hende  selv.  Hun  var  hverken  glad  eller  bedrøvet  ved 
denne  Opdagelse,  men  forundret  uden  at  vide  hvorfor. 
Der  gik  en  rum  Tid  hen,  hvori  hun  ikke  tænkte,  d.  v.  s. 
ikke  med  Vilje  og  Bevidsthed  forfulgte  nogen  Tanke. 
En  eneste  Drivkraft  var  indvendig  og  fyldte  hendes  Væ- 
sen, skjønt  utydelig:  det  var  en  Slags  Billede,  en  form- 
løs Figur,  som  med  en  underlig  styrkende,  forsagende 
Bitterhed  i  Hjertet  gjorde  Noget  for  Andre.  Og  jo  mere 
hun  søgte  at  gribe  fat  i  denne  Følelse  eller  dette  Bil- 
lede, desto  mere  fik  det  Mdm.  Carøes  Skikkelse  og  stod 
ved  en  Vaskerballe. 

En  Sang  eller  Strofer  af  en  Sang  vedblev  at  summe 
fjernt  om  hende,  uden  at  hun  kunde  gjøre  sig  Rede  for, 
af  hvad  Grund  den  kom;  det  var: 

„C'est  que  la  Liberté  n'est  pas  une  comtesse."1) 
')  Se  pg.  319. 

Hun  jog  den  bort;  men  der  kom  en  anden.  Der  er  Ti- 
der, da  en  ung  Kvindes  Sind  bevæges  stærkt  og  dog  ikke 
kan  faa  egne  Tanker  til  sin  Raadighed,  men  griber  eller 
gribes  af  Digte,  der  komme  i  Brudstykker  ligesom  vil- 
kaarlig  afrevne,  af  Vinden  baarne  Blomsterblade.  Det 
summede  paany  om  hende: 

..W'er  nie  sein  Brod  mit  Tranen  ass, 

Wer  nie  die  kummervollen   Nåchte 

Auf  seinem  Bette  weinend  sass, 

Der  kennt  Euch  nieht,  Ihr  himmlischen  Måchte  — "') 

og  hun  saa  sig  om  efter  en  haard,  ru  Sengefjæl,  hvor  hun 
kunde  sætte  sig  hen  og  komme  i  Forbindelse  med  de 
„himmelske  Magter".  Der  var  ingen  saadan  Fjæl,  men 
en  nydelig  Alkove  og  hun  følte  et  Savn  eller  en  Selv- 
bebrejdelse ved  at  se  Elegancen. 

Kloge  Folk  ville  maaske  mene,  at  under  disse  Melodier 
eller  Sange  var  Eros  skjult  tilstede.  Det  er  muligt;  men 
Ottilie  havde  de  uerfarne  Pigers  Mangel  eller  skjonne  Pri- 
vilegium, ikke  at  vide  det.  Hende  selv  bevidst  var  der  i 
hendes  Sind  overvejende  eller  udelukkende  Fortrydelse 
over  at  have  gjort  Mdm.  Carøe  Uret,  at  have  krænket 
Xoget,  hun  selv  vilde  onske  at  stræbe  efter,  og  denne  For- 
nemmelse fik  en  saadan  Magt,  at  hvorsomhelst  hendes 
Tanke  vendte  sig,  saa  hun  Mdm.  Caroes  Skikkelse,  og 
tilsidst  gik  hun  til  Vinduet  for  at  se  efter  den  i  Virke- 
ligheden. 

Mdm.  Caroe  stod  i  sin  Dør  og  nikkede  til  Vilhelm, 
der  syntes  i  Begreb  med  at  gaa  ad  Skoven  til.  Inden  hun 
gik  ind,  kastede  hun  et  flygtigt  Blik  op  til  Vinduet,  og 
Ottilie  hilste  hende  og  rodmede  dybt  derved.  Mdm.  Caroe 
hilste  igjen  med  et  dybere,  mere  ærbødigt  Nik.  men  dog 
paa  en  Maade,  der  ikke  viste  Ydmyghed,  og  denne  Maade 
behagede  Ottilie  i  høj  Grad.  Alt,  hvad  Mdm.  Caroe  nu 
gjorde,  var  vel  gjort.  Lidt  efter  gik  Ottilie  ned,  og  da  hun 
kom  tæt  forbi  Mdm.   Caroes  aabentstaaende  Vindue,  saa 


•)  Den,  der  aldrig  aad  sit  Brod  med  Taarer.  den,  iler  aldrig  i  ktim- 
merfulde  Nætter  sad  grædende  paa  sin  Seng,  han  kender  Eder  ikke, 
I  himmelske  Magter! 

hun  ind.  Deres  Øjne  mødtes  igjen,  og  Ottilie  sagde,  idet 
hun  traadte  hen  til  Vinduet:  „Jeg  maa  dog  takke  Dem, 
Mdm.  Carøe,  fordi  De  har  været  saa  hjælpsom  mod  os. 
Pigen  siger,  at  hun  har  laant  adskillige  Ting  hos  Dem.'' 

De  kom  i  Samtale,  og  Mdm.  Carøe  viste  hende  deres 
lille  Lejlighed.  Der  var  saa  tarveligt,  men  saa  ordenligt, 
„en  appetitlig  Fattigdom "  vilde  en  Gourmand  sige;  „en 
rørende  Fattigdom"  vilde  Ottilies  Hjerte  have  sagt,  men 
nænnede  det  ikke. 

„Og  her  er  min  Søn  Vilhelms  Værelse,"  sagde  Mdm. 
Carøe  og  aabnede  Døren  til  en  lille,  firkantet  Stue,  hvor 
der  paa  Væggen  over  Skrivebordet  hang  to  Kaarder  paa- 
kors.  De  vare  Værelsets  eneste  Pynt.  Ottilie  havde  sam- 
me uvilkaarlige  Lyst,  kun  i  langt  stærkere  Grad,  til  at 
gribe  dem,  som  engang  Huggerten  i  Orlogsskibet.  Hvad 
Huggerten  utydelig  havde  spaaet  om,  var  her  opfyldt: 
der  var  Blod  paa  disse  Kaarder,  ikke  Blod  i  almindelig 
Forstand,  men  Blod  adelig  tilbudt  og  udgydt  paa  Val- 
pladsene. 

Hun  vendte  sig  hurtig  og  spurgte:  „Hvor  er  Deres 
Værelse,  Mdm.   Carøe?" 

Mdm.  Carøe  førte  hende  til  et  andet  lille  Kammer, 
og  der  stod  en  saadan  Seng  med  simpel  Fjæl,  som  Ottilie 
havde  tænkt  paa. 

Hun  satte  sig  hen  paa  Fjælen  og  søgte  at  stjæle  blot 
et  Sekund  fra  Mdm.  Carøe  for  at  tænke  eller  samle 
sine  Tanker  til  et  eneste,  tavst  Ord.  Men  Mdm.  Carøe 
sagde:   „Nej,   Frøken,    her  er  en   Stol." 

Med  ny,  blussende  Rødme  satte  Ottilie  sig  paa  Stolen. 


SYVENDE  KAPITEL 


Til  at  optage  Inventarium  over  Oplaget  i  Vandmøl- 
len havde  Kammerraad  Ask  udvalgt  Simon  Levi,  og  en 
Dag  saa  man  Levi  ankomme  til  Fabriken  i  Følge  med 
Ibald.  Fabriken  havde  efter  Tilsigelse  maattet  sende  Vogn 

efter  dem  til  Helsingør,  og  det  var  Udsigten  til,  saaledes 
at  kunne  rejse  med  et  Udseende  af  Magt  og  Betydning 
og  i  Herskabets  Fraværelse  synes  Herre,  der  især  havde 
bevæget  Ibald  til  Rejsen.  Thi  han  havde  under  et  tidligere 
kort  Besog  hos  Ask  ikke  fundet  Behag  i  det  hele  Væsen 
paa  Fabriken;  der  var  ham  for  afsluttet  og  for  alvorligt; 
Kapitajnen  saa  ham  over  Hovedet,  og  Morten  havde 
kun  en  Interesse,  Maskiner,  folte  det  ikke,  om  man  gjorde 
Nar  af  ham  derfor,  og  kunde  desuden  aldrig  tilgive 
Ibald,  at  han  havde  arresteret  ham.  Men  nu,  som  en  Slags 
Commissarius  eller  en  Commissarii  Ledsager,  maatte  man 
dog  kunne  more  sig  en  Dags  Tid  og  om  ikke  med,  saa 
over  Simon  Levi. 

Strax  efter  at  Vognen  med  de  To  rask  havde  svinget 
ind  paa  Gaardspladsen,  kom  en  Sømand,  hvem  de  lige 
havde  kjørt  forbi,  gaaende  ind  paa  Fabriken.  Det  var 
Ferdinand.  Det  falder  En  sjelden  ind,  ved  her  i  Landet 
at  se  en  Fodgænger,  at  han  kommer  lige  fra  Amerika, 
og  heller  ikke  var  der  i  Ferdinands  Udseende  Noget, 
der  antydede  det,  skjønt  det  var  saa.  Han  var  solbrændt 
som  andre  Sømænd  om  Sommeren,  mager  og  med  et  Ud- 
tryk af  Træthed,  som  om  han  havde  arbejdet  meget  eller 
været  syg.  I  det  Øjeblik,  han  havde  set  Fabrikbygningerne 
ligge  der,  var  det  faret  underlig  over  hans  Ansigt:  Glæde 
over  at  se  med  sine  egne  Øjne,  at  her  laa  virkelig, 
larmende  og  rygende,  den  Fabrik,  som,  efter  hvad  man 
havde  sagt  ham  i  Helsingør,  hans  Broder  Morten  havde 
anlagt,  og  hvor  hans  Moder  og  Vilhelm  ogsaa  levede  — 
og  Mismod  over,  at  han  selv,  der  saa  inderlig  havde  haabet 
og  trot  at  skulle  rejse  Familien  og  netop  forbeholdt  sig 
at  give  Morten  en  Dampmaskine,  kom  hjem  saagodtsom 
uden  at  have  udrettet  Noget  og  i  alt  Fald  kom  for  sildig 
med  det  Lidet,  han  bragte.  Der  laa  hans  Ungdomsdrøm! 
Han  havde  været  en  Xar,  ikkun  drømt  og  drømt  fejl. 
Imidlertid  var  det  en  sær,  stor  Trust,  at  Ungdomsdroinmen 
vel  var  bortdunstet  for  ham  selv  personlig,  men  dog 
laa  der  virkeliggjort  alligevel  ved  og  for  Broderen,  hvem 
han  rigtignok  aldrig  havde  tiltrot  det.  „Men  de  skal  ha'e 
det,  som  hverken  kan  læse  eller  skrive. 

Overraskelsen  var  saa  stor  og  Modtagelsen  saa  kj;erlig, 

især  fra  Moderens  Side,  som  om  Ferdinand  ikke  var 
kommen  blot  fra  Amerika,  men  fra  dets  Opdagelse.  I 
et  Par  Aar  havde  man  Intet  hørt  fra  ham;  han  havde 
ikke  villet  skrive,  naar  han  ikke  kunde  skrive  noget 
Rigtigt,  og  paa  den  Maade,  han  foer  om,  kunde  han  i 
alle  Tilfælde  ikke  gjøre  Regning  paa  at  modtage  Svar. 
Nu  var  der  en  Spørgen  og  Fortællen!  Det  Eneste,  der 
undrede  Ferdinand,  var,  at  hans  to  rige  Rrødre  dog  ikke 
lode  til  at  være  rigtig  fornøjede.  De  vare  dog  vel  ikke 
blevne  storagtige? 

Efter  en  Stunds  Forløb,  da  man  var  bleven  i  det  Mind- 
ste saa  meget  vant  til  ham,  at  hver  kunde  passe  Sit,  slut- 
tede Ferdinand  sig  først  til  Morten.  De  besaa  hele  Fa- 
briken,  og  Morten  forklarede  ham  Maskinerne  med  en 
Iver  og  Omhu,  som  om  han  aldrig  før  havde  havt  Nogen 
at  vise  dem  til. 

Tilsidst  sagde  Ferdinand  i  en  Tone,  der  skulde  være 
spøgende  som  i  fordums  Tid:  „Naa,  saa  Alt  det  har  Du 
faaet  indrettet  med  Dit  kloge  Ho'de!" 

„Ja,  man  har  før  set,  at  en  Ronde  har  fundet  en  Heste- 
sko," svarede  Morten,  og  saa  vel  i  Svaret  som  i  Tonen 
og  Rlikket  var  en  Modenhed  og  Alvor,  der  igjen  gjorde 
det  Indtryk  paa  Ferdinand,  at  han  var  blevet  den  Lille. 

Egenlig  havde  han  kun  søgt  Morten  som  en  Indledning, 
som  en  Forstue  til  Vilhelm,  og  hvorvel  han  ikke,  som 
han  havde  haabet,  var  bleven  bragt  nærmere,  mente  han 
dog  nu  at  maatte  udrette  sit  Ærinde,  spurgte  efter  Vil- 
helms Værelse  og  gik  til  det  som  en  Matros  til  Kapi- 
tajnen. 

„Med  Forlov,  maa  man  komme  ind?"  spurgte  han 
efter  at  have  pikket  paa  Døren  og  aabnet  den  paa  Klem. 

„Ja,  naturligvis." 

Ferdinand  stod  med  bankende  Hjerte.  Han  kunde  aldrig 
sige  Rroderen,  hvad  han  havde  søgt,  hvor  fuldstændig 
han  havde  givet  sig  hen  til  sin  Søgen,  og  hvor  meget  han 
derved  havde  tænkt  paa  de  Andre  fremfor  paa  sig  selv. 
Det  var  ikke  at  se  paa  ham,  at  han  var  idel  Kjærlighed; 
han  stod  der  forlegen  og  kejtet,  som  om  han  vilde  bede 
om  Noget,  men  ikke  havde  Mod.  Nogen  Egoisme  var 
der  jo  rigtignok  i  ham  i  det  Øjeblik:  Han  vilde  have  den 

sidste  Dom  for,  om  det,  han  medbragte,  havde  nogen 
Værdi,  om  han  kom  tomhændet  hjem  eller  havde  den 
Ære  ogsaa  at  bringe  Noget  tilhuse. 

„Jeg  vilde  nu  sige  Dig  det, "  sagde  han  endelig,  „at 
med  det  Samme,  jeg  saadan  har  faret,  har  jeg  ogsaa 
spurgt  mig  for  efter  ham,  der  snod  Bedstemoder. " 

,.Xaa,  Du  Stakkel,  har  Du  gjort  Dig  den  Ulejlighed? " 
sagde  Vilhelm  blidt,  men  efter  Ferdinands  Mening  hojst 
overmodig.  Ferdinand  vidste  ikke,  at  Ordet  Stakkel  ikke 
gjaldt  ham  alene. 

Han  svarede:  „Ja,  kanske  er  det  ikke  Meget,  jeg  har 
faaet  fat  i;  men  Xoget  er  det  dog,  for  her  er  Brev  fra 
Fyren." 

„Hvad,  et  Brev! "  raabte  Vilhelm  og  blev  omtrent  lige- 
saa  meget  paavirket  af  dette  Bevis  paa  Personens  Til- 
stedeværelse som  i  sin  Tid  Ferdinand. 

„Hvor  har  Du  faaet  det?  Hvor  er  han? ' 

„Ja,"  sagde  Ferdinand  i  en  lavere  Tone,  „det  er  nu 
Vanskeligheden . ' ' 

„Krog!  —  Men  det  er  fra  1820!  Hvor  er  han  nu?  Har  Du 
set  ham?" 

„Nej,  det  har  jeg  ikke.  Men  jeg  tog  til  Chikago,  og  der 
blev  jeg  ved  at  sporge  og  fritte,  til  jeg  fik  ud,  at  der  for 
mange  Aar  siden  var  en  Værtshusholder,  som  hed  Krog. 
og  der  var  kommet  en  ung  Fyr  til  ham  og  var  gaaet  i  Kom- 
pagni med  ham,  og  da  saa  den  Gamle  dode,  blev  Værts- 
huset ved  at  hedde  Krogs  Hotel,  og  det  hedder  saadan 
endnu,  men  han,  som  dengang  havde  arvet  det,  var  rejst 
til  Xy-Orleans." 

„Xaa,  og  saa?" 

„Ja,  saa  tog  jeg  Hyre  til  Xy-Orleans,  og  der  fik  jeg  den 
gule  Feber;  men  da  jeg  begyndte  at  komme  mig,  havde 
jeg  god  Tid  og  snakkede  meget  med  en  gammel  Soster  — 
for  de  har  Fruentimmer  der,  som  hedde  barmhjertige 
Søstre  —  og  hun  skaffede  mig  at  vide,  at  der  i  endel 
Aar  havde  bot  en  Kjobmand  i  Byen,  som  hed  Krog,  og 
som  var  kommen  fra  Mellemstaterne;  men  han  var  flyttet 
til  Xy-York." 

„Xaa?" 

„Ja,  da  saa  Kræfterne  kom,  saa  tog  jeg  Hyre  igjen  til 

Ny- York,  og  da  det  jo  ikke  kunde  nytte  at  ligge  der  i 
Havnen  og  kigge  efter  Folk,  for  det  er  en  meget  stor  By, 
saa  tog  jeg  Tjeneste  paa  et  Pakhus,  og  der  gjorde  jeg  Be- 
kjendtskab  med  en  Pramfører,  der  havde  tjent  Kjøb- 
mand  Krog." 

„Naa!" 

„Ja;  men  da  jeg  saa  spurgte  mig  nærmere  for,  saa  var 
der  to." 

„Som  Svenden,  der  saa  to  Øxer,"  sagde  Vilhelm  ved 
sig  selv. 

„Og  de  var  begge  To  rejste  bort,  den  ene  til  Danmark, 
den  anden  til  Norge,  og  den  Jacobuæs,  husker  Du  vel, 
han  havde  jo  Familie  i  Norge.  Saa  skal  jeg  nu  sejle  til 
Norge?" 

„Og  saa,  hvis  Du  finder  ham!"  sagde  Vilhelm,  der 
efter  den  første  uvilkaarlige  Iver  blev  koldblodig  og  min- 
dedes Advokatens  Ord. 

„Krog  — ,"  vedblev  han  med  en  ny,  ivrig  Tanke  og 
fremtog  nogle  Dokumenter  vedkommende  Fabriken. 

Der  var  bl.  A.  Tilstaaelsen,  som  Krog  havde  givet  Mor- 
ten for  de  15,000  Bdl.,  og  som  han  havde  dikteret  sin 
Søn;  den  gav  ikke  noget  Udbytte.  De  andre  Papirer  vare 
med  forskjellig  Haandskrift,  og  ved  omhyggelig  Sammen- 
ligning kom  ud,  at  paa  dem  alle  ikkun  Underskriften  syntes 
at  være  Krogs.  Saa  sammenlignede  Vilhelm  denne  Under- 
skrift med  Underskriften  Jacobæus  paa  Brevene;  men 
Navnet  Krog  paa  Fabrikens  Papirer  stod  med  lange, 
næsten  lodrette  Bogstaver  og  syntes  med  Stolthed  at  for- 
skyde endog  en  Tanke  om  at  blive  sammenlignet  med  de 
halvtliggende  Bogstaver  i  de  gamle,  falmede  Breve.  Der- 
imod kom  en  anden  Kjendsgjerning  frem  ved  Sammen- 
stilling: Den,  der  i  1809  havde  skrevet  Brev  til  Sejlstrup, 
var  den  Samme,  som  i  1820  havde  skrevet  Brevet  til 
Phillips  eller  Philpots.  Men  der  standsede  ogsaa  Alt. 
Der  var  jo  noget  Inciterende  i,  saaledes  at  holde  to  Led 
af  en  brusten  Kæde  i  Haanden,  det  ene  fra  Bedstemode- 
rens Dødsleje,  det  andet  fra  Sydamerika;  men  det  var  til- 
lige drillende  ved  det  Gaadefulde,  ved  at  sige  baade  for 
Meget  og  for  Lidt,  ved  at  lege  Skjul.  Noget  i  Vilhelms 
Sind  oprørte  sig  imod  at  blive  fristet  paa  denne  Maade. 

Han  havde  nys  taget  en  af  de  store  Beslutninger,  under 
og  efter  hvilke  Sindet  bliver  fast,  næsten  haardt,  og  i  de 
fleste  af  Verdens  Ting  kun  ser  Ubetydeligheder.  Blot 
Et  stod  for  ham  med  Værd:  Frelse  fra  Undergang,  og 
ved  Undergang  forstod  han  den  sjælelige,  som  truede 
ham  selv,  og  den  faktiske,  reale,  som  truede  hans  Nær- 
meste. Han  vilde  ikke  have  et  usikkert  Haab  foran  sig, 
der  som  en  Lygtemand  kunde  lede  bort  fra  Vejen.  Om  det 
endog  forudsattes,  at  Advokaten  i  sin  Tid  havde  gjort 
Udsigterne  ringere,  end  de  vare,  saa  var  og  blev  dog, 
selv  efter  fortsat,  heldig  Sogen,  den  allergunstigste  Ud- 
sigt en  Proces,  der  efter  flere  Aars  Forløb  kunde  ende 
heldig  for  Familien,  og  imidlertid,  i  de  Aar,  der  vilde 
hengaa,  vilde  man,  som  Forholdene  nu  vare,  rimeligvis 
have  mistet  sig  selv,  sin  Ungdom,  sin  Energi,  vilde  have 
forspildt  Udsigten  til  med  egen  Kraft  at  erhverve  sig 
Mere  end  Processens  Gjenstand. 

Saa  blidt  som  mulig  sagde  han  til  Ferdinand,  at  Pa- 
piret, hvor  interessant  det  end  var,  næppe  havde  nogen- 
somhelst  praktisk  Betydning.  „Men  gjem  det,  tilføjede 
han,  „det  er  dog  i  det  Mindste  en  Erindring  om  Sydame- 
rika." 

,..\'aa,"  sagde  Ferdinand,  tilsyneladende  saa  ligegyldig, 
som  om  han  havde  ventet  det,  men  ramt  i  Hjertet  af  en 
Følelse,  der  noget  nær  var  Fortvivlelse.  Nu  var  hans 
Ungdomshaab  helt  bristet;  han  havde  grebet  efter  to 
skjønne  Luftsyn  og  opgivet  det  ene,  maaske  det  rigtige, 
for  det  andet,  der  nu  viste  sig  som  en  Sæbeboble,  og 
han  folte  ikke  længer  Kraft  til  at  drage  ud  efter  Bavnen. 
Han  vidste,  at  han  maatte  tage  Hyre  igjen ;  men  det  vilde 
han  nu  gjøre  som  enhver  anden  Sømand  —  Bavnen  var 
ikke  rigtig  levende  i  ham,  og  han  kunde  derfor  ikke 
længer  se  den  i  Luften. 

Ferdinand  gik  tilbage  til  sin  Moder  og  erfarede  af 
hende  til  sin  Overraskelse  og  Sorg,  at  det  stod  ganske 
anderledes  til  med  Fabriken,  end  han  havde  antaget,  at 
den  store,  stolte  Bo,  han  havde  trot  at  fornemme,  kun 
var  tilsyneladende,  at  de  Allesammen  beredte  sig  til  Op- 
brud, til  Udvandring.  Et  Ojeblik  glimtede  det  for  Ferdi- 
nand, at  naar  de  Alle  drog  ud  og  søgte,  vilde  de  kunne 

finde;  men  Evnen  til  at  bære  det  store  Haab  helt  oppe 
var  slappet  i  ham,  og  det  var  saa  tungt  og  oprørende,  at 
hans  Moder  og  Brødre  bleve  overvældede. 

„Hvorfor  bliver  Morten  da  ved  at  arbejde  for  de  Hunde? 
Han  gaar  jo  og  slider,  ligesom  det  var  hans  endnu! " 
sagde  han. 

„Ja,  han!  Han  bliver  nok  ved,  lige  til  vi  skal  gaa," 
svarede  Moderen. 

Imedens  de  talte,  fik  Vilhelm  ved  tilfældig  at  se  ud 
af  Vinduet  Øje  paa  Levi  i  Gaarden.  Man  glemte  ikke 
let  Simon  Levi,  naar  man  engang  havde  set  ham,  og  det 
forekom  Vilhelm  besynderligt,  at  igjen  Noget  skulde  minde 
ham  om  Bedstemoderens  Død.  Det  slog  ham  ogsaa,  at  han 
engang  havde  set  Levi  hos  Krog  —  hvad  Ærinde  havde 
dog  det  Menneske  egenlig  havt  ved  Bedstemoderens  Be- 
gravelse? —  Han  gik  ud,  indlod  sig  i  Samtale  med  Levi 
og  begyndte  at  spørge. 

Der  var  mangfoldige  Grunde,  hvorfor  Vilhelm  ikke 
kunde  faa  et  sandt  og  tilfredsstillende  Svar  af  Levi,  og 
hvis  man  vil  nævne  dem,  er  det  ligegyldigt,  hvilken  der 
sættes  først;  thi  de  vare  alle  lige  betydelige,  og  en  af 
dem  havde  været  nok.  Dels  spurgte  Vilhelm  altfor  lige- 
frem, altfor  egoistisk  eller,  om  man  vil,  altfor  idealt,  i 
den  blotte  Hensigt  at  erfare  Sandheden.  Man  kan  spørge 
en  Forbigaaende  om  Klokkeslettet  eller  om  Vejen  og  desl., 
og  han  vil  svare  af  rent  Hensyn  til  Sandheden;  men 
uden  Videre  at  forlange  en  værdifuld  Oplysning  af  en 
Forbigaaende,  som  maaske  endog  kan  have  Skade  af 
at  give  den,  er  i  det  Mindste  ikke  snildt.  Og  Simon  Levi 
vidste  rigtignok  ikke  bestemt,  hvad  Nytte  Vilhelm  vilde 
drage  af  Svaret;  men  han  havde  i  sin  Tid  begrebet,  at 
Sagen  med  Seilstrups  var  af  nogen  Vigtighed  for  Krog. 
han  huskede  den  umiskjendelige  Alvor,  hvormed  Krog 
havde  forlangt  Noget  Sagen  vedkommende  holdt  hemme- 
ligt, og  skjønt  han  kunde  ønske  at  hævne  sig  for  Klasse- 
lotterikollektionens Skyld,  saa  vovede  han  dog  ikke  at 
lægge  sig  ud  med  Krog,  der  voxede  sig  alt  større,  og  han 
vilde  desuden  ikke  være  uærlig  mod  Krog.  Vel  var  det 
ikke  sikkert,  at  Simon  Levi  besad  en  Ærlighed,  der  ved 
Lejlighed  vilde  vise  sig  hævet  over  store  Fristelser;  men 

han  var  en  ærlig  Mand  i  den  Betydning,  at  han  levede 
af  haardt  erhvervet,  lovlig  Fordel  og  aldrig  havde  be- 
draget Nogen.  Og  ikke  nok  hermed:  han  havde  et  Prin- 
cip. Han  levede  i  den  fuldeste  Forvisning  om,  at  For- 
retningsfolk burde  kunne  stole  paa  hinanden,  at  hvad  en 
Betjent  eller  Kommis  vidste  om  sin  Herres  Bøger,  var  en 
Slags  hellig  Hemmelighed,  at  hvad  en  Kommissionær  er- 
farede af  den  Mand,  som  anvendte  ham,  var  ligeledes  be- 
trot ham  som  i  en  Slags  Frimureri,  og  naar  disse  Piller 
for  Tillid,  Handel  og  Omsætning  rystedes,  saa  kunde 
Verden  ikke  staa.  Han  var  opdraget  i  denne  Anskuelse, 
den  var  voxet  sammen  med  ham,  blevet  ham  en  Vane  og 
Trossætning,  der  ledede  ham  uvilkaarlig,  uden  Reflexion, 
ligesom  han  uvilkaarlig  bedækkede  sit  Hoved  ved  Bøn  og 
afholdt  sig  fra  visse  Spiser.  Hertil  kom,  at  han  blev 
forvirret  i  Sagen.  Han  havde  været  yderst  nysgjerrig 
efter  at  erfare  dens  egenlige  Indhold  og  troede  en  Tid, 
at  der  var  noget  meget  Besynderligt  mellem  Krog  og  den 
Seilstrupske  Familie;  men  nu  saa  han  Medlemmer  af 
denne  Familie  beskæftigede  og  bosatte  paa  en  Fabrik, 
der  sagdes  at  tilhøre  Krog,  og  da  han  nu  blev  udspurgt, 
blev  han  bange  for  at  faa  Fingeren  mellem  Døren  og 
Karmen.  Vilhelm  bestyrkede  og  forøgede  denne  ubestemte 
Frygt,  fordi  Vilhelm  selv  gjorde  ham  bange.  Det  har  en 
særegen  Virkning  paa  et  Menneske,  der  er  vant  til  at 
omgaas  Hverdagsmennesker  og  bestandig  se  Livet  i  dets 
tørre,  prosaiske  Middelmaadighed  og  dagligdags  Dragt  — 
pludselig  at  møde  en  Mand,  i  hvem  noget  højere  lever, 
i  hvis  Blik  der  ikke  er  Forstandighed  eller  Fiffighed, 
men  noget  Mere:  den  Glans  og  den  Dybde,  som  kommer  af 
Hjertets  Uskyldighed  eller  af  Vane  med  store  Tanker  og 
Følelser  eller  af  et  uinteresseret  Liv  og  Levnet.  Er  et 
saadant  overlegent,  betydeligt  Menneske  venligt  og  del- 
tagende, gjør  det  overordenlig  godt  paa  Hin,  der  nærmer 
sig  fra  Hverdagskredsen;  men  er  han  spørgende,  skarp, 
inkvisitorisk,  saa  bliver  han  uforstaaelig,  mystisk  tru- 
ende; i  Dybet  af  det  Blik,  hvormed  han  ser,  fornemmer 
man  sin  Samvittighed.  Derfor  virkede  Vilhelm  paa  Levi 
som  en  Høg  eller  en  Ørn,  der  slog  ned,  skræmmede  ham, 
men  dog  ikke  i  den  Grad,  al  hans  egen  Kløgt  blev  gan- 

ske  lammet  —  tvertimod,  medens  han  ikke  turde  stride, 
veg  han  ud  med  Snildhed. 

Af  alle  disse  Grunde  var  det,  at  Levi  svarede:  „Deres 
Bedstemoder?  Om  Forladelse,  Hr.  Kapitajn,  hvem  var 
Deres  Bedstemoder?" 

„Det  var  den  gamle  Mdm.  Seilstrup  ved  Humlebæk. 
De  kan  næppe  have  glemt  hende.  Det  er  dog  ikke  saa 
tidt,  at  man  kommer  og  besøger  døde  Folk/' 

„Och,  Hr.  Kapitajn,  nu  husker  jeg  det!  Jo,  Mdm.  Seil- 
strup —  nu,  De  siger  det,  husker  jeg  Mdm.  Seilstrup. 
Det  var  en  stor  Lykke  ....  jeg  mener  ikke,  Hr.  Kapitajn, 
at  det  var  en  Lykke,  hun  døde,  Vorherre  bevare's!  Men 
det  var  en  Lykke  for  mig  alligevel,  at  det  gik,  som  det 
gik.  Jeg  skal  sige  Dem,  Hr.  Kapitajn,  en  af  mine  Venner, 
der  er  Klasselotterikollektør,  havde  bedt  mig  om  at  bringe 
en  Gevinst  til  Mdm.  Seilstrup  ved  Helsingør,  og  jeg  gik 
fejl,  Hr.  Kapitajn,  jeg  vilde  bringe  de  100  Daler  til  den 
gale  Familie." 

Det  var  unægtelig  en  fuldstændig  Usandhed,  en  Hi- 
storie, tilvirket  ligesom  visse  Stile  i  Skoletiden,  over  en- 
kelte, usammenhængende,  givne  Ord:  Klasselotteri,  gaa 
Ærinde,  bringe  Penge  til  den  urette  Familie,  disse  vare 
Knudepunkterne  i  det  Væv  af  Tanker,  som  omspændte 
Levis  Hoved,  eller  de  vare  den  Rending,  hvori  han  slog 
en  Islæt,  der  tilvejebragte  et  overraskende  nyt  Stykke 
Tøj.  Men  dette  er  forresten  oftest  Maaden,  hvorpaa  Løgn 
bliver  til;  meget  Faa  have  kraftig  Fantasi  nok  til  af  egen 
Magt  at  tilvejebringe  baade  Grund,  Materialier  og  Byg- 
ning;   de    opføre    Bygningen    paa   given    Grund. 

Vilhelm  fandt  det  ikke  Umagen  værdt  at  svare,  at 
hans  Bedstemoder,  om  hun  havde  levet,  ikke  vilde  mod- 
taget Penge,  som  hun  ingen  Ret  havde  til.  Han  havde  er- 
faret Nok  (eller  troede  det),  Levis  Besøg  havde  ikke  havt 
nogen  Betydning,  og  han  følte  sig  næsten  lettet  ved,  at 
han  Intet  havde  opdaget,  at  Intet  kom  i  Vejen  for  Bort- 
rejsen. 

En  halv  Time  efter  havde  Situationen  igjen  forandret 
sig.  Ferdinand  stod  ude  paa  Gaardspladsen  tæt  ved  den 
Aabning,  der  førte  til  en  grøn  Plads  eller  et  Vænge.  Ibald 
var  ogsaa  kommen  ud  og  havde  paa  sin  vante  Vis  hur- 

tig  gjort  Bekjendtskab  med  Ferdinand.  I  nogen  Afstand, 
paa  Vænget,  græssede  et  Æsel.  Noget  længere  borte,  paa 
Handen  af  Skoven,  gik  Simon  Levi,  og  det  saa  ud,  som 
han  søgte  Noget  eller  Nogen,  i  det  Mindste  havde  det 
ikke  Udseende  af,  at  han  vilde  nyde  Skovliv,  eller  at 
Skoven  og  han  kom  godt  ud  af  det  med  hinanden.  Simon 
Levis  Forhold  til  Skoven  og  Skovens  til  ham  var  virke- 
lig saaledes,  at  det  kunde  give  Anledning  til  et  særskilt 
Digt  eller  i  det  Mindste  til  en  kulturhistorisk  Afhand- 
ling. Det  vilde  være  en  Overdrivelse  eller  Synd  at  sige, 
at  hans  Race  forholder  sig  ligegyldig  til  Naturen  —  skjønt 
Nogle  have  sagt  det  — ,  hvorimod  det  er  unægteligt,  at 
sydlige  og  østerlandske  Folkeslag  med  deres  Naturbetragt- 
ning stiller  sig  anderledes,  end  nordligere  Folkeslag  hyp- 
pigst gjore.  Fordi  Naturen  i  Syden,  naar  den  bliver  over- 
ladt til  sig  selv,  hurtig  antager  en  fjendtlig  Karakter, 
holder  man  af  den  Natur,  der  er  behersket  af  Mennesket. 
Ikke  den  romantisk-vilde,  men  den  dyrkede  Natur  synes 
der  den  skjonne,  og  man  staar  i  den  Henseende  paa  samme 
Trin  som  Carl  den  Store,  der  anlagde  sit  Lystslot  Ingel- 
heim paa  fladt,  dyrket  Land  —  thi  udyrket,  vildt  Land 
var  der  saa  meget  af,  at  det  ikke  forlystede  ham.  Dels 
havde  nu  Levi  maaske  bevaret  sine  Forfædres  og  Carl 
den  Stores  Smag,  idet  han  fortrinsvis  beundrede  et  Land, 
der  flod  med  Mælk  og  Honning  —  det  vil  sige,  hvor  der 
var  Køer  og  Bistader  —  dels  havde  han  ogsaa  Sydens  og 
Østens  Forkjærlighed  for  Livet  paa  Forum  eller  ved 
Porten,  det  sociale,  selskabelige  Liv,  bvori  man  udvexler 
Tanker  og  Varer,  og  hvor  man  samler  sig  i  Bedehuse. 
Nok  er  det,  han  syntes  ikke  om  Skovensomhed;  men 
til  Gjengjæld  syntes  Skoven  ikke  om  ham:  naar  man 
saa  paa  Skoven,  mens  han  gik  der,  skulde  man  næsten 
tro,  den  havde  Forstand,  følte  sig  fremmed  paa  egen 
Grund  formedelst  hans  Nærværelse,  kom  til  at  tænke  paa 
Skovavktioner,  Markeder  og  anden  saadan  Forstyrrelse, 
som  han  syntes  bebudende  at  bære  i  sig. 

Imedens  han  gik  der,  sagde  Ibald  til  Ferdinand:  „Har 
De  nogensinde  set  en   Ravn   ride   paa  et  Æsel' 

„En  Ravn?'   udbrød   Ferdinand. 

„Ja,  det  vil  da  sige  en  tobenet." 

„Alle  Ravne  har  jo  to  Ben." 

„Det  er  ogsaa  sandt!  Min  Ravn  er  sort  og  har  to  Ben 
og  et  stort  Næb  og  kan  tale,  aldeles  som  en  rigtig  Ravn; 
men  han  kan  ogsaa  sidde  paaskrævs  paa  et  Æsel,  at 
sige,  hvis  man  kan  faa  ham  op." 

„Hvor  er  den  Ravn?" 

„Der  gaar   han   henne   og  gumper  og  kvakker." 

„Naa,  det  er  den  lille,  sorte  Jøde.  Stjæler  han?" 

„Nej,  det  har  jeg  ikke  hørt  —  nej,  det  var  dog  Synd 
at  kalde  ham  en  Ravn  i  den  Mening.  Men  jeg  vilde 
dog  gjerne  have  ham  op  at  ride.  Han  vilde  nu  have  fat 
i  Karlen  og  kjøre;  men  han  skal  ikke  kjøre!" 

Ferdinand  var  for  alvorlig  stemt;  saasnart  det  Øje- 
bliks Interesse,  der  var  vakt  hos  ham  ved  Ordet  Ravn,  var 
forbi,  faldt  han  igjen  tilbage. 

„Jeg  skal  nok  faa  ham  op,  pas  nu  paa,"  sagde  Ibald. 

Ibald  gik  hen  til  Levi,  der  havde  faaet  fat  i  Karlen  og 
talte  om  Vogn;  men  paa  et  Vink  af  Ibald  blev  Haabet 
om  at  komme  til  at  kjøre  pludselig  borte  for  Levi 

„Hvorfor  kan  De  ikke  ogsaa  ride  den  Smule  Vej  paa 
det  magelige  lille  Dyr?"  spurgte  Ibald. 

„Hvorfor  kan  jeg  ikke?"  sagde  Levi  og  skottede  til 
Æslet. 

„Ja,  og  jeg  kan  jo  ride  ved  Siden  af  Dem  Fod  for  Fod. 
Karlen  bringer  mig  en  Hest." 

„Jo,  Hr.  Ibald,  Fod  for  Fod.  Hvad  mener  De  med 
Fod  for  Fod?" 

„Ganske  langsomt.  De  er  dog  ikke  bange?  ' 

„Bange,  Hr.  Ibald?  Jo,  jeg  er  bange.  Hvad  gjør  De 
mig  saa?  Jeg  har  ikke  som  De  studeret  til  Husar." 

Det  var  stikkende  vittigt;  men  der  er  Øjeblikke,  da 
man  ikke  skal  være  vittig.  Ibald  lod  som  Ingenting,  men 
var  ubehagelig  bleven  mindet  om  en  gammel  Ydmygelse 
og  var  nu  fast  besluttet  paa  at  gjengjælde  den. 

„Se  nu,"  sagde  han  og  steg  op  paa  Æslet.  „Det  er  jo 
ikke  engang  at  ride;  jeg  kan  jo  næsten  staa  paa  Jorden, 
mens  Æslet  gaar." 

„De  kan  gjøre  mange  Ting  med  Deres  Ben,  som  jeg  ikke 
kan  gjøre  med  mine  Ben,"  sagde  Levi.  „Og  desuden,  naar 
jeg  kan  staa  paa  Jorden,  mens  Asenet  gaar,  hvorfor  be- 

hover  jeg  saa  at  ride?  Nu  staar  jeg  paa  Jorden;  lad 
mig   staa." 

„Ja,  men,  for  Pokker,  vi  skulde  jo  ned  til  Vandmøllen 
.  .  .  .  prov  dog  blot  at  stige  op!  Jeg  skal  holde  Æslet; 
det  skal  ikke  gaa  af  Pletten.  Synes  De  saa  ikke  om 
Dyret,  kan  De  jo  stige  af  igjen  —  kom  nu. " 

,,Jeg   vil   ikke   ride    til   Vandmøllen." 

„Godt,  saa  la'er  vi  være;  men  prøv  dog  her  paa  denne 
dejlige  Græsplæne,  hvordan  det  er  at  sidde  paa  et  Æsel. 
Børn   kan  jo   ride   paa   et  Æsel." 

„Jo,  Hr.  Ibald,  Born  kan  ride  paa  et  Asen.  Hvem  er 
uforsigtigere  end  et  Barn!  Hvem  sender  man  ud  med 
Amme,  Karl  og  Pige  til  at  passe  paa?  Et  Barn.  Hvem 
passer  paa  mig?" 

„Ja,  men  det  gjør  jo  jeg!"  raabte  Ibald.  „De  kan  da 
nok  vide,  at  jeg  ikke  vil  lade  Venner  og  Bekjendte  og 
hele  Verden  se  paa,  at  jeg  fører  Dem  i  Ulykke  eller 
lader  Dem  komme  nogen   Skade  til." 

Dels  ved  opmuntrende  Ord  og  Formaninger  om,  at  de 
dog  skulde  til  Vandmøllen,  dels  ved  at  løfte  og  næsten 
bære  ham,  fik  Ibald  ham  virkelig  op,  og  da  Æslet  stod 
som  en  Mur,   fandt  Levi  Behag  i  sin  Mandhaftighed. 

„Der  er  Tøjlerne,"  sagde  Ibald. 

Levi  tog  Tøjlerne,  og  Æslet  gik  ikke  endda. 

„Skal  jeg  nu   først  føre  Dem  lidt  om  Fod  for  Fod?" 

„Jo,    Hr.    Ibald,    Fod    for    Fod,"    sagde    Levi   beklemt. 

Men  ogsaa  det  gik  godt;  Levi  fandt  til  sin  store  Over- 
raskelse,   at    Ridekunsten    ikke    var    nogen    Kunst. 

Ibald  førte  ham  hen  ved  Siden  af  Hesten,  sprang 
pludselig  i  Sadlen  og  raabte:  „Saa  skal  vi  til  Vand- 
møllen!" 

„Hr.  Ibald,  jeg  vil  hellere  ned,"  sagde  Levi,  der  blev 
svimmel  ved  at  mærke  sig  ene  med  Æslet  og  ved  at 
kaste  et  Blik  op   paa  Ibald. 

„Fod  for  Fod,"  sagde  Ibald  og  stak  Æslet  med  sin 
spidse  Kjæp. 

Det  gik  frem;  Levi  vaklede,  men  holdt  sig  i  Sadlen, 
og  efter  et  Par  Sekunders  Forløb  mærkede  han  igjen, 
at  det  ikke  var  saa  slemt,  især  da  han  troede  at  opdage, 
at  Æslet  vilde  ligesaa  nødig  gaa,  som  han   vilde  ride. 

„Hvor  langt  er  der  i  Grunden  til  Vandmøllen?"  spurgte 
han  med  Noget,   der  lignede  et  Smil. 

„Aa,  en  lille  Fjerdingvej,"  svarede  Ibald  og  stak  igjen. 

„Prr!"   sagde   Levi   og   holdt   i  Tøjlerne. 

„Nej,  vi  skal  sgu  frem!"  raabte  Ibald  og  stak  haar- 
dere    og    haardere. 

Det  var  et  fromt  Æsel;  men  det  blev  ubehagelig  pirret 
fremad,  samtidig  med  at  Levi  trak  i  Tøjlerne  og  for- 
modenlig ikke  trak  lige.  Med  sin  bedste  Vilje  forstod 
Æslet  ikke  Andet  end,  at  det  skulde  gjøre  omkring  og 
skynde  sig,  hvilket  det  da  ogsaa  gjorde,  men  i  Mismod. 
Det  vendte  sig,  foer  tilbage  og  standsede  pludselig,  idet 
det  strakte  Frembenene  frem  og  slog  ud  med  Bagbenene 
paa  den  bekjendte  Æselsmaner.  Levi,  der  allerede  var 
saa  løs  i  Sadlen  som  mulig,  foer  op  i  Luften  og  slog 
en  Kolbøtte,  der  kastede  ham  hovedkulds  —  i  Ferdi- 
nands Arme. 

Siden  den  Tid,  da  Levi  diede  sin  Moder,  havde  han 
ikke  fundet  sig  i  en  saadan  Stilling  som  nu,  da  han 
efter  at  have  i  rivende  Hast  forberedt  sig  paa  det  Skræk- 
keligste slog  Øjnene  op  og  saa  Ferdinands  brune,  skik- 
kelige Ansigt  og  mærkede  sig  fast  og  sikkert  omslynget. 

„Tog  De  mig  op?"  spurgte  Levi,  da  han  igjen  kunde 
tale,  og  da  Ferdinand  blidt  havde  sat  ham  paa  Jorden. 

„Nej,  det  kan  jeg  just  ikke  sige;  De  kom  jo  ned  fra 
Luften   —   ligesom   en    Fugl." 

„Fra  Luften?  Det  er  ogsaa  sandt,"  sagde  Levi,  idet  han 
samlede  Erindringen  om  det  nys  forgangne,  mærkværdige 
Øjeblik  af  sit  Liv.  „Jeg  blev  kastet  op,  og  De  fangede 
mig!" 

„Ja,"  sagde  Karlen,  „og  De  skulde  været  med  Hovedet 
ned  paa  den  Afviser,  dersom  De  ikke  var  bleven  fanget 
op  itide.  Det  var  ogsaa  en  Skam  af  Hr.  Ibald!" 

Levi  saa  paa  Afviseren  og  derefter  op  paa  Ferdinand 
med  et  mærkværdigt  Blik.  Hans  kantede  Ansigt  blegnede 
endnu  engang,  idet  han  med  sin  livlige  Fantasi  saa  sig 
kastet  med  Hovedet  mod  Stenen;  hans  store  Mund  trak 
sig  sammen  og  bævede  af  Medlidenhed  med  ham  selv 
som  Offer  for  en  saa  hjerteløs,  grusom  Kaadhed,  og 
næsten  medens  hans  Øjne  endnu  vare  prægede  af  disse 

Fornemmelser,  antoge  de  et  fløjlsblødt,  kjærligt  Udtryk, 
idet  ae  fæ-stede  sig  paa  Ferdinand.  Der  er  noget  Magisk 
ved  et  Blik,  naar  det,  især  præget  af  en  bevæget  Sinds- 
stemning, falder  lige  paa  En  eller  lige  ind  i  En;  selv 
et  Dyrs  Blik  kan  gaa  En  underlig  til  Hjerte,  hvor  meget 
mere  da  et  menneskeligt  og  tillige  et  saa  udtryksfuldt- 
fremmedartet,  taknemlig-ængstet  Blik  som  Levis  paa  Fer- 
dinand. Det  er  vel  sandt,  at  der  tillige  var  noget  Kari- 
keret i  Ansigtet  og  dets  Udtryk,  og  dette  kunde  hos  et 
sundt,  fornøjet  Menneske,  især  hos  en  glad  Somand,  have 
vendt  Stemningen  til  Latter;  men  Ferdinand  var  sørg- 
modig og  forknyt,  og  under  saadanne  Omstændigheder 
er  Hjertet,  i  det  Mindste  hos  godmodige  Mennesker,  blidt 
ogsaa  mod   Andre. 

Det  var  derfor  med  et  blidt  Blik  og  en  Stemme,  som 
Levi  ikke  var  vant  tiL  især  fra  simple  Folks  Side,  at 
Ferdinand  sagde:  „Naa,  lille  Mand,  der  er  jo  ingen  Skade 
sket." 

„Ingen  Skade  sket,  nej,  Gud  være  Lov  og  Tak,  nej, 
der  er  ingen  Skade  sket!  Men  hvis  er  Skylden,  at  ingen 
Skade  er  sket?  Hvad  hedder  De?  Vil  De  sige  mig,  hvad 
De    hedder?" 

„Aa,  jo.  Jeg  hedder  Ferdinand  Carøe." 

„Carøe?  Igjen  en  Carøe!"  sagde  Simon  Levi  til  sig 
selv  og  tilføjede  højt:  „Er  De  i  Familie  med  Kapitaj- 
nen?" 

„Ja,   det  er  min   Broder." 

„En  meget  net  Mand,  Deres  Broder  Kapitajnen,"  sagde 
Levi,   delt   imellem    Taknemlighed   og   Uro. 

„Ja,  vel,"  sagde  Ferdinand;  „men  hvad  hedder  De, 
med   Forlov?   —   Stop!   Hør,  jeg  har  set  Dem   før!" 

„Det  er  nok  muligt,  jeg  er  godt  kjendt  i  Byen,"  svarede 
Levi  og   vilde  gaa. 

„Nej,  bi  lidt,  jeg  har  set  Dem  ....  De  kom  ind,  da 
min   Bedstemoder   laa    Lig!" 

„Det  er  muligt;  jeg  skal  ned  til  Vandmøllen,"  sagde 
Levi   og   fjernede   sig. 

„Det  var  da  underligt,  at  han  ikke  vilde  sige,  hvad 
han  hedder," 

.M    Goldschmidt  i  Folkeudgave.  VI  26 

„Aa,"  sagde  Karlen,  „det  er  da  ingen  Hemmelighed; 
Hr.   Ibald   kalder  ham  i  det  Mindste  Simon   Levi. 

„Simon  Levi?"  raabte  Ferdinand  og  huskede  sig  om. 
„Sejda,  stop,   lille  Mand!" 

Og  da  den  lille  Mand  ikke  vilde  standse,  var  Ferdi- 
nand med  et  Par  Spring  ved  hans  Side. 

„Hedder   De   Simon   Levi?" 

„Jo,  jeg  hedder  Simon  Levi;  men  nu  be'er  jeg  Dem, 
Carøe,  spor  mig  ikke.  Spor  mig  om  Alting,  men  ikke 
om    min    Principal!" 

„Jo,  det  er  netop  det,  jeg  skal  spørge  Dem  om!  Har 
De   tjent   hos   en    Mand   i  Fredericia?" 

„Min  Principal  i  Frederits?  Det  er  en  anden  Sag!  Wulf 
Heyman?  Mener  De  Wulf  Heyman?" 

„Ja,  det  er  nok  muligt,  at  han  hed  Wulf  Heyman.  Har 
De  tjent  der?" 

„Jo,  Hr.  Carøe,  jeg  har  staaet  der;  men  det  var  før 
Deres  Tid;  De  kan  ikke  huske  mig.  Hvad  vil  De  med 
det?" 

„Ja,  men  kan  De  huske  en  Mand  eller  en  Dreng  eller 
en   Svend,    som    hed   Phillips?" 

„Phillips!  Om  jeg  husker  ham!  Hvorfor  spor  De  mig 
om  ham?   Om   jeg  husker  ham!   Stakkels   Fyr!" 

„Jeg  skal  hilse  Dem  fra  ham!" 

„Mig?  Fra  ham?  Han  lever?  Han  hilser  mig?  Hvor 
er  han?"  raabte  Levi  og  blev  staaende  stille  af  Over- 
raskelse og  tillige  af  noget  Mere.  Thi  det  var  Poesi. 
Hans  Ungdom  og  det  eneste  Venskab,  han  havde  havt, 
stod  for  ham  ved  denne  Hilsen,  og  dette  Menneske, 
hvis  Sjæl  aldeles  ikke  var  utilgængelig  for  skjønne  Fø- 
lelser, men  hvis  Liv  var  haardt,  tørt,  prosaisk  som  en 
Bys  Brolægning,  indaandede  med  sælsomt  Velbehag  en 
Luftning  fra  den  Edens  Have,  som  vi  Alle  have  i  For- 
tiden. 

„Ja,  han  er  langt   borte,  i  Sydamerika." 

Det  forringede  ikke  Hilsenens  poetiske  Magt,  at  den 
kom  saa  langt  borte  fra;  tvertimod.  Levi  vedblev  at 
staa  forbavset,   fortabt. 

„Er  det  muligt!  Phillips!  Hvordan  har  han  det?  Og 
han    husker    mig!    ....    Jeg   staar    paa    Hovedet    anden 

Gang  idag!  —  Hvad  De  havde  sagt,  jeg  skulde  gjætte. 
havde  jeg  gjættet,  men  det  sidst!  Phillips!  Hvordan  har 
han  det?  Ikke  godt,  vel?  Stakkels  Fyr!  Hvor  traf  De 
ham?" 

„Paa  Rio   de  la   Plata  i  Sydamerika.' 

„Det  er  en  lang  Vej.  Hvordan  kommer  man  saa  langt 
uden   Penge?' 

„Ja,  han  var  ikke  uden  Penge;  han  er  en  holden 
Mand,  han  er  rig.  ' 

,,Hvad  De  siger!  Det  er  mig  en  Fornojelse,  det  er 
mig  en  Fornojelse!  Hvad  skal  man  sige?  Mennesket  spaar, 
og  Gud  raa'er.  Gud  være  Lov,  han  har  det  godt!' 

„Kan   De   huske,   hvor   meget   han   skylder  Dem?' 

„Jeg  sagde  det  ikke  derfor.  Det  er  ham  vel  undt.  Har 
han  en  Skilling  af  mine,  saa  siger  jeg  Lykke  og  Velsig- 
nelse!'' Og  ved  sig  selv  oversatte  Levi  Ordene,  sagde: 
Masaul  und  Berocho,  som  om  Ønsket  forst  i  sin  he- 
braiske Form  fik  Magt. 

„Ja,    men    kan    De    huske,    hvor    meget    det    var?' 

„Om  jeg  kan!  Det  husker  man!  Naar  man  som  Dreng 
har  to  Daler  i  sin  Sparebosse,  og  en  Anden  faar  dem. 
det  husker  man.  Han  fik  mine  to  Daler;  men  jeg  siger 
endnu  engang  Lykke  og  Velsignelse  —  Masaul  und  Be- 
rocho! " 

„Han  sagde,  jeg  skulde  betale  Dem  og  sige  Tak  for 
Laan,1'  sagde  Ferdinand  og  fremtog  af  sin  Brystlomme 
et  Stykke  Sejldug,  hvori  den  store  Guldmynt  var  viklet. 
„Det  er  med  Renter,  sagde  han.  ' 

De  fleste  af  os  have  uden  Tvivl  en  egen  behagelig, 
beundrende  Foleise  ved  at  faa  en  Guldmynt  —  en  Fø- 
lelse, som  aldeles  ikke  vilde  komme  ved  samme  Værdi 
i  Sølv  eller  Sedler  —  og  som  vel  tildels  hidrorte  fra, 
at  Guldet  er  saa  sjeldent  hos  os.  Det  er  ikke  blevet 
bragt  ned  til  Betydningen  Penge,  den  Glans,  som  Sang 
og  Sagn  og  Overtro  har  lagt  over  det,  er  ikke  ganske 
afvisket.  Levi  havde  vistnok  denne  Agtelse  for  Guldet 
i  ikke  mindre  Grad  end  Andre;  men  for  ham  kom  nu 
tillige  til,  at  den  tunge,  smukke  Mynt  kom  langvejsfra, 
som  Hilsen  fra  Ungdomsvennen,  berørt  af  ham,  formind- 
skende Afstanden.  Og  endvidere  kom  den  ud  af  et  Stykke 

Sejldug,  overrakt  af  en  Sømand,  der  selv  ikke  syntes  at 
have  Guld. 

Alt  dette  tilsammen  virkede  saadan  paa  Levi,  at  hans 
Øjne  bleve  fugtige.  Det  var  med  yderst  korte  Mellem- 
rum den  tredje  Kolbøtte  den  Dag,  og  hans  Nerver  be- 
gyndte at  give  efter.  Men  pludselig  forsvandt  Guldmyn- 
ten —  hvordan,  i  hvilken  Lomme,  saa  Ferdinand  ikke 
—  og  Levi  sagde: 

„Midt  om  Natten  kan  De  ringe  paa  min  Gadedør  og 
kalde  paa  mig  og  forlange,  jeg  skal  gjøre  Dem  en  Tje- 
neste, og  jeg  vil  staa  op  og  klæde  mig  paa  og  løbe 
Byen  om  for  Dem,  paakryds  og  paatvers,  i  Sne  og  i 
Regn,  Alting  vil  jeg  gjøre,  kun  ikke  den  Tjeneste,  Deres 
Broder  forlanger  af  mig.  Jeg  forraader  ikke  min  Prin- 
cipal." 

„Nej,"  sagde  Ferdinand,  „det  sagde  ogsaa  min  Bedste- 
moder." 

„Sagde  Deres  Bedstemoder  det,  saa  var  Deres  Bedste- 
moder en  brav  gammel  Kone  ....  Sig  mig,  hvad  var 
det  med  Deres  Bedstemoder?  Fortro  Dem  til  mig.  .Nu 
skal  De  være  min  Principal,  jeg  forraader  Dem  ikke. 
Verden  kunde  ikke  staa,  naar  en  Agent,  en  Kommissionær 
skulde  forraade  sin  Principal!  Hvor  kunde  der  være 
noget  Geschåft?  —  Hvad  var  det  med  Deres  Bedste- 
moder?" 

„Aa,  der  var  en  Kæltring,  som  skyldte  hende  Penge." 

„Penge?   Naa,   det   er  en    Pengesag.    —   Naa?" 

„Ja,  saa  har  vi  søgt  om  Mosjø  Urian;  men  vi  har 
ikke  fundet  ham." 

„De  har  søgt  ham?  Vidste  De  da  ikke,  hvor  han  var? 
Hvordan  vidste  De  da,  at  han  skyldte  Deres  Bedste- 
moder Penge?" 

„Jo,  for  hans  rigtige  Navn  var  Jacobæus;  men  da  vi 
saa  skulde  se  efter,  saa  havde  han  et  andet  Navn,  og 
det  Navn  fik  jeg  at  vide  af  Hr.  Phillips." 

„Af  Hr.  Phillips!?  Sagde  han,  at  De  skulde  gaa  til 
mig?" 

„Ja,  med  Guldmynten." 

„Men  hvordan  vidste  Phillips,  at  den  Person  havde  et 
andet  Navn?" 

„Jo,  han  vidste  det  fra  gammel  Tid,  og  han  gav  mig 
et  skrevet  Bevis;  men  min  Broder,  Kapitajnen,  siger, 
at  det  forslaar  ikke,  for  der  kan  være  saa  mange  Men- 
nesker, som  hedder  Krog,  og  vi  ved  ikke,  hvad  det  er 
for  en  Krog. " 

„Krog!  —  —  Lad  mig  se  det  skrevne  Bevis;  lad  mig 
se   det!' 

„Her  er  det,"  sagde  Ferdinand;  „naar  vi  vidste,  hvor 
den  Fyr  var,  som  skrev  det!'' 

Levi  saa  paa  Brevet,  gav  det  hurtig  tilbage,  satte  sig 
ned  paa  en  Træstub,  rejste  sig  i  stor  Uro  og  sagde  endelig 
med   stor   Hoj tidelighed: 

„Hr.  Matros." 

„Ja,   jeg   er  nu   rigtignok   Styrmand." 

„Hr.  Styrmand,  om  Forladelse.  Hr.  Styrmand.  Det  er 
lige  meget.  De  har  ogsaa  lært  Noget.  De  ved,  Herren-, 
vor  Gud,  gik  engang  foran  os  som  en  Stotte  af  Røg  om 
Dagen  og  som  en   Støtte  af  Ild  om  Natten." 

„Ja,    vel,"    sagde    Ferdinand    overrasket. 

„Men,'  tilføjede  Levi,  „Støtten  sagde  ikke:  Denne  Vej! 
Den  viste  os   Vejen;   men  den  sagde  ikke  Noget." 

„Ja,  vel,"  sagde  Ferdinand,  der  ikke  forstod  det  Rin- 
geste. 

Levi  fortsatte,  halvt  til  sig  selv,  halvt  til  Ferdinand: 
„Den  Asen  og  Phillips,  min  Ven,  og  det  Guldstykke, 
det   er   Røgstøtten,    det   er  Guds   Finger." 

„Ja,    vel,"    sagde    Ferdinand. 

„Jeg  forraader  ikke  min  Principal;  men  dette"  —  ved- 
blev Levi  med  hævet  Stemme,  idet  han  af  sin  Brev- 
taske fremtog  et  Papir,  Krogs  Brev  til  ham  om  Klasse- 
lotterikollektionen —  „det  har  min  Principal  ikke  skrevet, 
saadan    handler,    saadan    skriver    en    Principal    ikke' 

„Nej,"  sagde  Ferdinand,  stadig  lige  klog  og  overbevist 
om,  at  Levi  var  gal. 

„Det  er  en  Pengesag,  bare  en  Pengesag  —  en  Klaps  paa 
Stoltheden!  Man  tror,  at  saadan  en  lille,  fattig  Jøde  som 
Simon  Levi  kan  man  spille  paa  Næsen  Klasselotteri- 
kollektør  eller  ikke  Khusselotterikollektor,  hvem  bryder 
sig  om  det?  Om  Simon  Levi  slider  Benene  af  sig  eller 
ej,  det  gjor  ikke  Noget!  Med   ham  kan  man  gjøre.  hvad 

man  vil!  Man  kan  sparke  til  ham  som  en  Hund,  han 
kommer  dog  og  slikker  Støvlen,  der  sparkede  ham; 
han  kan  ikke  gjøre  det  Ringeste  —  vel?  Jo!  Han  kan 
give  en  Klaps  paa  Stoltheden!  Han  kan!  Og  De,  Hr. 
Matros,  Hr.  Styrmand,  De  er  en  brav,  ung  Mand  — 
havde  De  ikke  været  idag,  hvor  havde  jeg  saa  været? 
.  .  .  .  Og  Dem  sender  Phillips  ligefra  Sydamerika!  Vor- 
herres Finger!  ....  Saadan  skriver  en  Principal  ikke 
—  det  er  ikke  fra  min  Principal  —  giv  det  til  Deres 
Broder,  Kapitajnen;  men  giv  det  strax!  —  En  Klaps 
paa  Stoltheden,  en  Klap  auf  die  Gave!" 

Ferdinand  havde  knap  forstaaet  et  eneste  af  Levis 
Ord;  men  Levis  Adfærd,  Miner  og  Stemme  virkede  paa 
ham  med  clen  stærkeste  Overbevisning  om,  at  der  var 
noget  Vigtigt  i  det  Papir,  han  rakte  frem.  Han  gav  sig 
ikke  engang  Tid  til  at  se  paa  det,  men  løb,  fløj  til  sin 
Broder. 

Hvad  siger  Du  til  det?"  raabte  han  aandeløs,  idet 
han  brød   ind   i  Værelset. 

Et  eneste  Blik  viste  Vilhelm,  at  dette  nye  Papir  var  med 
samme  Haandskrift  som  de  to  Breve,  og  ikke  blot  bar 
det  Krogs  Underskrift,  men  i  et  Hjørne  var  trykt  hans 
Navn  og  Adresse.  Den  moralske  Overbevisning  greb  ham 
med  en  saadan  Magt,  at  han  end  ikke  tænkte  paa  juri- 
disk Bevis,  men  raabte  med  flammende  Øjne:  „Det  er 
ham!  Du  har  fundet  ham!  Hvordan  er  Du  kommen 
til  det?   Men   det  er  nu  det  Samme  — " 

Ferdinand  havde  staaet  med  hele  sin  Sjæl  i  Øjnene, 
medens  Vilhelm  saa  paa  Papiret;  nu  sprang  han  med 
et  Sæt  sin  Broder  om  Halsen,  kyssede  ham  og  græd. 

„Men  hvad  er  det  dog,  Ferdinand?  Lov  Dig  ikke  for 
Meget  deraf!  Det  er  et  vigtigt  Papir,  som  Du  har  fun- 
det, men  — " 

„Ja,  men  bare  jeg  har  fundet  det!  Du  ved  ikke,  Vil- 
helm —  bare  jeg  har  fundet!" 

„Ja,  Du  stakkels,  brave  Dreng!  Og  nu  vil  vi  tre  Brødre 
slaa  et  Slag  for  det  —  Morten  maa  med,  og  Du  vil  da 
vel  ogsaa  med?" 

„Om  jeg  vil?  Ja,  nu  kan  Du,  den  Onde  tordne  mig, 
tro,  at  jeg  kan   slaa!" 

Alle  tre  Brodre  fortes  af  en  ubestemt,  men  stærk  Ret- 
færdighedsfølelse, ydermere  tilskyndede  ved  den  særegne 
Maade,  hvorpaa  Sagen  var  kommen  frem,  i  dobbelt  Be- 
tydning fra  en  anden  Verden.  Der  var  i  deres  Sind  en 
Uvilje  og  Vrede,  mindre  paa  egne  end  paa  Afdodes  Vegne, 
og  den  mysteriose  Folelse,  som  Adelsmænd  siges  under- 
tiden at  have:  at  Forfædrene  se  paa  dem,  var  ogsaa 
over  Brodrene,  rigtignok  paa  en  anden  Maade,  blandet 
med  Medynk  over,  hvad  de  Bortgangne  havde  maattet 
taale,  men  ogsaa  bittert-styrkende  og  løftende  som  altid 
den  Folelse,  at  Ens  Liv  er  i  Kontinuitet  med  noget  Godt. 
der  har  stridt  og  lidt.  En  praktisk  Ting  stod  dem  klart 
for  Øje:  at  deres  Forsøg  let  kunde  fore  til,  at  de  kom 
hovedkulds  fra  Fabriken,  og  inden  de  rejste,  havde  Vil- 
helm uden  at  sige  Moderen  Noget  om  Rejsens  Formaal 
forberedt  hende  paa,  at  de  maaske  hurtig  maatte  bort. 
Medens  de  fjernede  sig  i  Tavshed,  beskæftigede  med  en 
og  samme  Gjenstand,  gjorde  ingen  af  dem  sig  Rede  for, 
hvad  de  vilde  udrette.  Det  maatte  overlades  til  Advo- 
katen. Ferdinand  kom  i  Tankerne  ikke  ud  over  sin  Tri- 
umf: han  havde  efter  Bedstemoderens  Anvisning  fundet. 
Vilhelm  førte  an,  som  Familiens  Hoved,  som  den,  der 
skulde  gaa  i  Spidsen,  men  uden  Haab,  Frygt  eller  Maal, 
fordi  hans  egen  personlige  Attraa  gik  i  ganske  anden 
Retning.  Morten  var  den  eneste  Praktiske  og  tænkte  paa, 
om  han  nu  ikke  kunde  sætte  Krog  Stolen  for  Doren 
og   faa   Lov    til    at  blive   ved    Fabriken. 


Efter  det,  man  havde  sagt  hende,  havde  Mdm.  Caroe 
antaget,  at  Afrejsen  var  nær  forhaanden,  og  hun  vilde 
benytte  Tiden,  da  hun  var  ene,  til  at  ordne  det  Nød- 
vendigste   og    pakke    ind. 

Medens  hun  var  beskæftiget  hermed,  kom  Ottilie  over 
til  hende.  Ottilie  saa  en  Stund  til.  Mdm.  Caroe  talte 
halvhøjt    med   sig    selv. 

„Her  er  Plads  til  nogle  af  Vilhelms  Skjorter  —  for 
han  siger  nok,  at  han  ikke  vil  have  Andet  med  end  en 
Vadsæk;  men  jeg  kjender  ham,  naar  han  ikke  har  propre 
Skjorter,   saa   føler   han   sig  fattig." 

„Men,  Mdm.  Carøe,"  sagde  Ottilie,  der  opmærksomt 
fulgte  hver  af  Mdm.  Carøes  Bevægelser,  „De  pakker  jo 
det  Linned  ned  imellem  Deres  eget  Tøj  —  rejser  De  da 
med?" 

„Hvad    skulde    jeg   ellers   gjøre,    Frøken?" 

„Jeg  troede,   De  havde  anden  Familie  her." 

„Ja,  det  har  jeg,  og  saa  er  der  Ferdinand;  men  han 
kan  da  søge  os  op." 

„Hvor   gammel   er   De,    Mdm.    Carøe?" 

„Snart   halvtreds." 

„Saa  er  det  tungt  at  rejse  til  et  andet  Land  ....  saa 
langt  bort." 

„Tungere  vilde  det  være  at  sidde  her  hjemme  og  tænke 
paa,  at  nu  var  kanske  en  af  dem  syg,  for  de  skal  ar- 
bejde haardt,  de  Stakler.  Det  var  slemt  nok  i  Krigens 
Tid;  men  det  var  dog  en  anden  Sag,  og  der  kunde  jeg 
ikke  komme.  Nej,  at  de  skulde  ligge  derude  mellem. 
Fremmede  og  tænke:  Hvis  Moder  var  her  —  ja,  De  er 
nu  en  fin  Frøken  og  kan  ikke  forstaa  det;  men  jeg  blev 
gal,  jeg  kom  paa  Bidstrup  —  nej,  Gud  ske  Lov,  de  ta'er 
mig   med!" 

„Jo,   Mdm.    Carøe,  jeg  kan  forstaa  det!" 

„Ja,  vi  er  jo  Mennesker  Allesammen, "  sagde  Mdm. 
Carøe,   idet   hun   fortsatte   Indpakningen. 

„Nej,  vi  er  mere  end  Mennesker!"  raabte  Ottilie;  „det 
vil   sige,"    vedblev   hun,    „det   vil   sige   .  .  .  ." 

„Hvilket?"  spurgte  Mdm.  Carøe  og  vendte  sig  om  imod 
hende. 

„Ingenting!"  raabte  Ottilie  og  kastede  sig  grædende 
om  Mdm.   Carøes  Hals. 

„Naa,  vil  det  sige  det?"  sagde  Mdm.  Carøe  blødt  og 
fiffig   tillige. 

„Men  De  maa  ikke  sige  det,  De  maa  aldrig  sige  det, 
for   Gud    i  Himlens    Skyld!"    sagde   Ottilie   hulkende. 

„Nej,  min  rare  Pige,"  sagde  Mdm.  Carøe;  „jeg  maa 
ikke    sige,    at    det   er   Ingenting." 

„Kald  mig  endnu  engang  Deres  rare  Pige,  Mdm.  Carøe 
—  Moder!  —  —  De  skal  være  det,  om  saa  tusinde  Mile  er 
imellem  os,  og  Ingen  kan  hore  det,  saa  vil  jeg 

„Saa   vil   Du   længes,    Barn." 

„O,  min  egen  lille  Moder!  '  sagde  Ottilie  og  trykkede 
sig  fastere  til  hende,  „jeg  har  været  ond,  jeg  har  været 
bange  for  Dig,  jeg  har  trot  mig  selv  saa  stor  og  ophøjet 
over  Dig,  og  nu  gjor  det  mig  saa  lykkelig,  at  Du  siger 
Du  til  (mig  —  og  nu  er  det  for  silde." 

„Det  ved  jeg  da  ikke,"  svarede  Mdm.  Carøe;  „der 
staar  i  den  liellige  Skrift,  at  Ruth  fulgte  sin  Sviger- 
moder  Naomi." 

„Ja,  sin  Svigermoder!  Men  det  vil  Du  da  aldrig 
gjore,"  vedblev  Ottilie  og  løsnede  sig,  „Du  kan  jo  ikke  — 
for  Guds  Skyld,  jeg  døde  deraf  —  det  kan  Du  ikke 
gjøre  ....  Du  maa  vide  det,  saasandt  som  Du  selv  har 
været  ung  .  .  .  ." 

,,Xaa,  naa,  naa,  vi  er  jo  Fruentimmer  begge  To,"  sagde 
Mdm.  Carøe;  „men,"  tilføjede  hun,  „sig  mig  nu  oprigtig, 
vilde  Du,  hvis  Du  kunde,  rejse  med  os  og  dele  Ondt  og 
Godt   med   os?    I  Guds    Navn,   sig   mig   det." 

Ottilie  lagde  kjærtegnende  sit  Ansigt  til  hendes  og 
svarede:  „Ja."  Lidt  efter  spurgte  hun  sagte  og  æng- 
stelig: ,,Men  hvad  saa?" 

„Ingenting,  min  Pige;  saa  er  det  Øvrige  Vorherres 
Sag,"  sagde  Mdm.   Carøe. 


Brødrene  kom  til  Advokaten,  og  det  gik  ham,  som 
det  var  at  vente:  hvor  strengt  juridisk  han  end  vilde 
se,  grebes  han  dog  af  det  moralske  Bevis  og  af  den 
særegne  Maade,  hvorpaa  det  var  tilvejebragt.  Han  var 
derfor  villig  til  at  føre  Sagen,  men  selvfølgelig  ikke  ved 
strax  at  gaa  til  Justitsen  og  lade  det  komme  an  paa, 
om  Beviset  brast,  eller  om  Krog  og  hans  Familie  skulde 
ødelægges.  Han  mente,  det  var  bedst,  at  man  tilsammen 
gik  lige  til  Krog  og  forsøgte  en  mindelig  Overenskomst; 
men   i  saa   Fald   forlangte   han   fri   Haand,   uindskrænket 

Fuldmagt.  Der  blev  talt  Noget  herom,  og  Advokaten, 
mærkede,  at  Morten  var  den  eneste  Forstandige;  thi 
Vilhelm  krympede  sig  ved  Ordet  Overenskomst,  der 
kunde  indbefatte  en  Prutten,  og  Ferdinand  vilde  have 
„den  Skurk  hængt".  Men  endelig  lovede  alle  Tre  at  ville 
forholde  sig  tavse. 

Etatsraad  Krog  var  paa  sit  Landsted,  og  da  man  kom 
derud,  erfarede  man,  at  der  var  stort  Middagsselskab : 
de  skulde  lige  gaa  tilbords.  Det  var  en  politisk  Diner  af 
stor  Betydning.  Hvad  der  ved  Samtaler  skulde  indledes, 
ved  Skaaler  forberedes,  ved  Festens  hele  Tone  paatræn- 
ges Gemytterne,  var,  at  Etatsraad  Krog,  naar  hans  Parti 
sejrede  ved  de  forestaaende  Valg,  havde  berettiget  Ad- 
komst til  en  fremragende  Stilling.  Intet  Under  derfor, 
at  Tjeneren  bragte  de  sildig  Besøgende  den  Besked,  at 
Etatsraaden  ikke  kunde  se  Nogen  nu,  de  maatte  komme 
igjen  en  anden  Dag.  Da  Tjeneren  meldte  tilbage,  at  det 
var  en  Sag  af  yderste  Vigtighed,  havde  man  allerede 
sat  sig,  Bordet  straalede  i  al  den  Hvidhed  og  Glans, 
med  alle  de  Opsatser,  Blomster,  Frugter,  med  saa  mange 
dekorerede  Gjæster,  med  saa  glimrende  Forjættelser,  som 
Krog  nogensinde  havde  dromt  om,  og  det  var  med  Uvilje 
over  at  blive  forstyrret  i  en  saadan  Højtid  og  med  lidt 
hævet  Stemme,  at  han  sagde  til  Tjeneren:  „Hvem  er 
det  da?" 

Tjeneren  svarede:  „Foruden  Advokaten  er  der  en  Of- 
ficer og  en  Sømand  og  endnu  en  Herre." 

„Det  er  en  Deputation  til  Etatsraaden!"  sagde  den 
Herre,  der  sad  Krog  nærmest;  „formodenlig  i  Anledning 
af  Valgene.  Alvorlige  Forretninger  fremfor  Alt!  En  De- 
putation tør  ikke  forsømmes." 

„Saa  ville  mine  Herrer  undskylde  et  Øjeblik,"  sagde 
Krog  og  rejste  sig. 

„En  Statsmand  har  intet  Øjeblik  for  sig  selv,  al  hans 
Tid  er  helliget  Fædrelandet,"  sagde  den  Herre,  der  nys 
havde   talt. 

Krog  gik  til  det  Værelse,  hvor  „Deputationen"  var 
bleven  ført  ind.  Det  var  endnu  næsten  lys  September 
Eftermiddag;  men  han  kom  fra  Spisesalens  stærke  Be- 
lysning,  og  det  varede  lidt,  inden  han  kunde  se,  hvem 

han  havde  for  sig.  Ferdinand  kjendte  han  ikke,  men 
desto  bedre  Vilhelm  og  Morten.  „Ah,'  sagde  han,  „Fa- 
briken!"  Han  vilde  formodenlig  have  tilfojet:  „en  anden 
Dag,  mine  Herrer";  men  i  samme  Øjeblik  satte  Ferdi- 
nand  Hatten    paa   og  sagde: 

„Goddag,    Hr.    Jacobæus!" 

Krog  tumlede  tilbage,  som  om  han  var  bleven  ramt 
af  et  Skud;  han  mere  sank  ned  end  satte  sig  paa  en 
Stol,  og  det  saas  pludselig,  at  han  var  en  gammel  Mand. 
Advokaten  var  ikke  den  Mand,  der  lod  et  saadant  fore- 
løbigt Resultat  ubenyttet,  hvorvel  det  var  blevet  tilveje- 
bragt paa  uregelmæssig  Maade  og  imod  Aftale.  Med  al 
den  Myndighed  og  moralske  Overlegenhed,  som  en  Lø- 
vens Mand  har  i  et  saadant  Tilfælde,  sagde  han,  at  han 
var  kommen  for  Etatsraadens  egen  Skyld  eller  rettere 
for  hans  Families,  i  Stedet  for  strax  at  gaa  til  Justitsen. 
Han  havde  endnu  et  Øjeblik  til  at  frelse  den  og  sig  selv, 
og  det  blev  ham  saa  meget  lettere,  som  de  tre  Brødre 
vare  enige  om  ikke  at  ville  tiltvinge  sig  Penge  af  den 
Seilstrupske  Sag.  „Hvad  vi  forlange,"  sagde  Advokaten, 
„er,  at  De  skal  lade  os  fare  i  Fred.  De  har  —  jeg  vil 
ikke  sige  ved  Uredelighed,  men  ved  Overraskelse  —  faaet 
Ejendomsret  til  en  Fabrik,  hvori  De  har  indskudt  35,000 
Rd.  Vi  forlange,  at  De  i  passende  Terminer  skal  tage 
Deres  35,000  Rd.  tilbage,  men  lade  os  beholde  Ejendoms- 
retten.   De   maa   sige   Ja   eller   Xej    strax." 

Medens  Legemet  gav  efter,  var  Selvopholdelsesdriften 
i  højeste  Grad  virksom  hos  Krog,  og  Tankeomlobet  over- 
ordenlig stærkt.  Han  vilde  kun  have  begært  faa  Mi- 
nuter i  Enrum  for  at  undersøge,  af  hvad  Art  Angrebet 
var,  paa  hvilke  Punkter  det  var  rettet,  og  ordne  Tan- 
kerne til  Forsvar.  Men  ved  Pludseligheden  og  det  frygte- 
lige Ord  Justitsen,  var  han  saa  betaget,  som  om  Jorden 
fløj  bort  under  ham,  og  det  syntes  ham  en  Frelse,  at 
der  forlangtes  saa  lidt,  skjønt  han  følte,  at  det  Aller- 
mindste  i  dette   Tilfælde   tillige  var  Alt. 

Han   skrev    uden    Vægring,    hvad    Advokaten    dikterede 

Idet  han  vilde  underskrive,  standsedes  han  af  Vilhelm, 
der  sagde: 

„Den  Herre  bør  dog  gjores  opmærksom  paa.  at  vi  ved 

den  Overenskomst,  vi  slutte,  kunne  opgive  vor  egen, 
men  ikke  Folkets  eller  Statens  Ret.  Hr.  Jacobæus  kan 
ikke  under  Navnet  Krog  lade  sig  vælge  til  Rigsdagen 
eller  nogen  anden  Tillidspost." 

Advokaten  sagde  formildende:  „Etatsraaden  kan  give 
andre  Grunde  end  de  virkelige  for,  at  han  træder  til- 
bage." 

Havde  Vilhelm  sagt  Noget,  der  kunde  taget  sig  ud 
som  et  Tilbud,  en  Fristelse  for  Krog  til  at  underskrive, 
vilde  han  upaatvivlelig  endnu  i  sidste  Øjeblik  have  tvivlet 
om  „Bevisernes"  Fuldstændighed  og  forsøgt  en  Kamp. 
Nu  underskrev  han,  stadig  uden  at  sige  et  Ord. 

Advokaten  læste  Papiret  igjennem,  foldede  det  sam- 
men og  gav  Krog  Brevene. 

„Er  det  Alt?"  spurgte  Krog,  da  han  holdt  de  juri- 
disk lette,  men  moralsk  vægtige  Papirer  i  sin  Haand. 

„Ja,  Alt,  hvad  vi  have  af  Skriftligt." 

Man  vilde  gaa;  men  det  syntes,  at  Krog  nu  vilde  gjøre 
et  »Forsøg  paa,  at  Scenen  ikke  skulde  endes  med  et  fuld- 
stændigt Nederlag  for  ham.  Han  sagde:  „Jeg  har  unægte- 
lig begaaet  en  Fejl  ved  ikke  at  aflægge  det  Navn,  jeg  bar  i 
Amerika.  Det  har  anet  mig,  at  den  Fejl  vilde  straffes, 
skjønt  den  i  sig  selv  er  uskyldig." 

Advokaten  mærkede,  hvor  Krog  vilde  hen:  det  skulde 
tage  sig  ud,  som  om  de  tilfældig  havde  opdaget  en  tilsyne- 
ladende stor,  men  i  Virkeligheden  bile  Uregelmæssighed 
hos  ham  og  nu  havde  benyttet  sig  deraf  til  at  sætte  ham 
Kniven  paa  Struben.  Advokaten  svarede:  „Ja,  det  er  meget 
uskyldigt  at  benytte  et  andet  Navn;  men  saa  skal  man  bl. 
A.  svare  til  de  Forpligtelser,  man  havde  under  det  aflagte 
Navn." 

„Jeg  har  ikke  vægret  mig  ved  at  opfylde  nogensom- 
helst  Forpligtelse.  Hvor  jeg  troede  at  have  nogen,  har  jeg 
søgt  mine  Kreditorer." 

Vilhelm  svarede:  „Vi  have  heller  ikke  forlangt  Regn- 
skab for  Bedstefaders  Penge  —  hverken  for  dem  eller 
for  hans  Død." 

Brødrene  vendte  sig  for  at  gaa.  Advokaten  traadte  et 
Skridt  nærmere  til  Krog  og  sagde:  „For  at  forebygge  en- 
hver mulig  Misforstaaelse   vil  jeg  endnu  .tilføje  et  Ord. 

Den  Omstændighed,  at  De  blev  trot  skyldig  i  det  Punkt, 
Kapitajnen  nu  berorte,  har  friet  Dem  fra  en  l>etydelig 
Pengeudgift.  Brodrene  vilde  ikke  gjøre  Fordring  paa  de 
Seilstrupske  Penge,  fordi  de  frygtede,  at  en  Slægtnings 
Dod  heftede  ved  dem.  Jeg  havde  maaske,  for  jeg  kom 
herud,  andre  Grunde  til  ikke  at  ville  spænde  Buen  for 
stramt  Men  tag  ikke  fejl  af  en  Ting:  et  Vidne  lever 
endnu.  De  holder  ikke  alle  Beviserne  i  Deres 
Haand." 


Krog  sad  længe  ene.  Det  Hele  havde  knap  varet  fem- 
ten Minuter;  men  desto  længere  Tid  tog  det  ham  at 
sætte  sig  ind  i,  hvad  der  var  sket.  Der  var  intet  ma- 
terielt Tab  tilføjet  ham,  Alt  var  ved  det  Gamle,  ligesom  han 
havde  sagt  til  Morten,  da  han  ombyttede  Ejendomsretten 
mod  et  Bevis  paa  15,000  Rdl.  Men  ligesom  Morten  den- 
gang i  et  Øjeblik  havde  mistet  det  Uhaandgribelige,  saa- 
ledes  havde  nu  Krog,  der  sad  tilbage  med  al  sin  Rig- 
dom, med  hele  sit  Hus  uskadt,  med  fornemme  og  ind- 
flydelsesrige Mænd  som  Gjæster  i  Huset,  mistet  det,  som 
gjorde  Huset  til  Hus.  Det  stod  for  ham  med  ubeskriveligt 
Mishag,  at  han  havde  en  Diner,  Gjæster  at  gaa  tilbage  til. 
Og  dog  maatte  han.  Han  tog  sig  endnu  en  Stund  til  at 
samle  sig  selv  sammen. 

Da  han  kom  ind,  var  Maaltidet  langt  fremrykket,  og, 
besynderligt  nok,  en  Stemning,  der  i  visse  Maader  sva- 
rede til,  hvad  der  var  sket,  havde  udbredt  sig  i  Sel- 
skabet. Ligefra  de  Herrer,  der  sad  nærmest  hans  Kone 
og  Harriet  —  Ellinor  viste  sig  naturligvis  ikke  i  Sel- 
skab —  til  den  anden  Ende  af  Bordet,  havde  man  be- 
gyndt at  tale  hviskende  om  den  fraværende  Vært,  og  lige- 
som ved  en  mysteriøs  Paavirkning,  som  om  Krogs  Skæbne 
gik  igjennem  Stuen,  var  num  kommen  til  at  tale,  forst 
om  hans  mindre  gode  Egenskaber,  saa  om  hans  Lobe- 
bane, saa  om  det  Tidligste,  der  mindedes  om  ham,  den 
ulykkelige  Middag,  og  da  han  traadte  ind,  saa  Alle  et 
Øjeblik  paa  ham  som  en  Parven u,  det  undrede  dem 
at  være  hos. 

Den  Herre,  der  havde  talt  til  Krog,  for  han  forlod 
Selskabet,  brød  Trolddommen  ved  at  raabe:  „Naa,  Hr. 
Etatsraad,  blev  De  saa  enig  med  Deputationen  om  Deres 
politiske   Trosbekjendelse?" 

Alle  huskede  ved  Ordene  „Hr.  Etatsraad"  og  „Depu- 
tationen" ikke  det  Første  paa  Krogs  Løbebane,  men  det 
Sidste. 

„Det  var  ingen  Deputation,  mine  Herrer,"  svarede  Krog, 
„det  var  et  vigtigt  Familieanliggende,  der  opholdt  mig 
saa  længe,  at  jeg  ret  meget  maa  bede  om  Undskyldning. 
Det  var  fra  min  tilkommende  Svigersøn  i  Melbourne. 
Han  ønsker,  at  Brylluppet  skal  staa  i  London,  og  hvor 
meget  jeg  end  af  politiske  Hensyn  har  søgt  at  undgaa 
det,  har  jeg  dog  maattet  give  efter  og  love  at  bryde  op 
med  det  Allerførste." 

Nu  blev  der  med  stor  Veltalenhed  og  næsten  med 
Begejstring  udbragt  Skaaler  for  Harriet  og  hendes  For- 
lovede, derpaa  med  Beklagelse  over  at  skulle  miste  Etats- 
raaden  for  nogen  Tid  ønsket  ham  en  lykkelig  Rejse  og 
snarlig  Gjenkomst  o.  s.  v.  Selskabet  skiltes  sent  og  i  den 
muntreste  Stemning  efter  en  af  de  mest  splendide  Mid- 
dage, man  havde  nydt  i  Krogs  Hus. 

Da  Familien  endelig  var  ene,  sagde  Harriet: 

„Men   er  det  virkelig  sandt,   Fader?" 

„Saa  Meget  er  sandt,  at  Du  kan  underrette  den,  som 
har  friet  til  Dig,  om  vor  Ankomst.  Alt  kunde  jeg  ikke 
sige  i  Pøblens  Nærværelse.  Vi  drage  bort  fra  dette  Land." 

Naar  Krog  brugte  et  saa  stærkt  Ord,  maa  det  huskes, 
at  for  enhver  Mand,  der  har  Sorg,  blive  de  ligegyldige 
Tilskuere  Pøbel,  og  desuden  var  Krog  ikke  blot  sorg- 
fuld, men  mismodig  og  vred  paa  Alt  udenfor,  medens 
han   i  sin   egen   Kreds  vilde  staa  ophøjet. 

Da  Jemmy  erfarede,  at  hans  Familie  vilde  drage  bort, 
vilde  han  ikke  med.  Han  fik  Mod  til  at  sige  ligefrem,  at 
han  hverken  kunde  eller  vilde  forlade  Else,  og  da  det 
nu  engang  var  sagt,  forestillede  han  sin  Fader,  hvilken 
Ærefrygt  og  Kjærlighed  han  vilde  møde  hos  denne  Sviger- 
datter. Efter  et  kort  Forsøg  paa  at  rokke  ham  mær- 
kede Krog,  at  Jemmy  havde  rendt  sig  aldeles  fast,  og  at 

han   rimeligvis,   naar   han   blev   ladt    tilbage,   vilde   forst 
gifte  sig  med  Else  og  saa  tilbyde  at  folge. 

„Well,  saa  tag  hende  med, '  sagde  Krog.  „Der,  hvor 
vi  skal  hen,  behoves  da  heller  ingen  Damer  med  Oberst- 
eller   Generalsnykker.    Maaske   vil   hun    være   taknemlig. 

Maaske  kan  hun  gjøre  Dig  lykkelig og  nu  er  det  til 

Jer,   Børn,    at   søge   at   blive   lykkelige   —   jeg   kan   ikke 
Meget  mere.'' 


NIENDE  KAPITEL 


Brødrene  havde  gaaet  fra  Fabriken  til  Helsingør,  de 
kjorte  samme  Vej  tilbage,  dog  kun  de  to.  I  Helsingør 
skiltes  Ferdinand  fra  dem  og  gik  ad  Humlebækvejen 
for  imellem  Humlebæk  og  Sletten  at  gjøre  en  Erfaring 
med  Hensyn  til  Ravnen,  der  jo  nu  paa  en  Maade  var 
funden. 

Næsten  paa  samme  Plet  som  forrige  Gang  traf  han 
udenfor  Søren  Pihls  Hus  Lisbeth  alene,  og  da  hun  igjen 
overrasket  havde  sagt  Goddag  og  Velkommen,  sagde  han 
igjen:  „Jeg  har  Noget  at  sige  Dig,  Lisbeth. " 

Lisbeth  saa  spørgende  paa  ham. 

„Du  kan  jo  nok  huske  salig  Bedstemoder,"  sagde  han. 

„Ja,  naturligvis  husker  jeg  hende!''  svarede  Lisbeth,  som 
maaske  ikke  havde  ventet,  at  der  skulde  være  Tale  om 
de  Døde. 

„Det  var  en  rigtig  Kone  —  det  var  en  rar  Kone, " 
vedblev  Ferdinand. 

„Ja,   vist   var  hun   det,    Ferdinand.  ' 

„Og  hun   var  en   klog  Kone." 

„Ja,  det  var  hun! ' 

„Hør  nu,  Lisbeth,  Du  kan  nok  vide,  at  jeg  ikke  vil 
lyve    salig    Bedstemoder    paa." 

„Nej,  vist  ikke, "  svarede  Lisbeth. 

„Ja,  for  hun  sagde  Noget,  som  var  meget  vigtigt.  ' 

„Hvad  var  det?"  spurgte  Lisbeth  og  begyndte  at  pille 
paa  sit  Skjort. 

„Hun  sagde,   at  Vilhelm  og  Morten  og  jeg  kunde  faa 

hver   et   Ønske  opfyldt,   men    paa   en   Betingelse.'' 

„Sagde    hun   det?    Hvad   var   det   for   en    Betingelse?" 

„Det  var,  at  jeg  skulde  være  tro  imod  min  Kapitajn 

og   ikke   svige   nogen    Kammerat   og   holde   mere    af   et 

andet   Menneske  end   af   mig  selv." 

„Naa,  har  Du  da  gjort  det,  Ferdinand?" 
„Ja,  det  har  jeg.  —  Og  nu  har  jeg  et  Ønske." 
„Hvad  er  da  det,  Ferdinand?"  spurgte  Lisbeth  og  boj- 
ede Hovedet  helt  ned. 

„Det  er,  Lisbeth,  at  Du  vil  give  mig  et  Kys." 
„Ja,    men   jeg   siger   det    til    Moder!"   svarede   Lisbeth 
og  saa  op  med  Taarer  i  Øjnene. 

„Giv  mig  det,  saa  skal  jeg  selv  sige  det." 


Da  Vilhelm  og  Morten  kom  hjem,  lod  Morten  Vilhelm 
gaa  ind  til  Moderen  og  afgive  Beretning.  Selv  sprang  han 
ind  i  den  største  Arbejdsstue,  lod  Maskinen  standse,  saa 
at  der  blev  en  pludselig  Stilhed,  og  bleg,  med  bævende 
Læber  raabte  han:  „Folk,  vi  blive  her,  vi  er  Herrer  paa 
Fabriken!" 

„Og  nu  skal  I  se!"  sagde  Morten  og  gik  ind  i  den 
næste  Stue  og  gjentog  det  Samme. 


Vilhelm  fortalte  sin  Moder,  hvad  der  var  forefaldet, 
og  efter  megen  Undren  sluttede  hun  med  de  Ord: 

„Saa  kan  jeg  jo  pakke  ud  igjen!  Det  er  dog  godt  — 
Gud  ske  Lov!" 

„Ja,"  sagde  Vilhelm,  „men  jeg  tænker  nu  paa  at  tage 
bort  en  kortere  eller  længere  Tid." 

„Vil  Du  det,  Vilhelm?  Det  er  rigtignok  Noget  ganske 
Andet,  end  jeg  havde  tænkt,  Du  nu  skulde  gjøre." 

„Hvad  er  da  det,  Moder?" 

„Nu  skulde  Du  gifte  Dig." 

Vilhelm  vendte  sig,  saa  stift  paa  Moderen  og  spurgte: 
„Hvad  mener  Du   med  det?'" 

„Ikke  Andet  end  det,  jeg  sagde:  Nu  skulde  Du  gifte 
Dig.  Jeg  behover  jo  ikke  at  sige  Dig,  at  jeg  gjerne  vilde 
se  Dig  lykkelig.'' 

„Siden  Du  taler  derom,  Moder,  saa  har  jeg  Noget  at 
sige  Dig.  Kan  Du  huske  en  Aften  for  mange  Aar  siden, 
eller  egenlig  en  Nat,  da  Du  laa  og  vaskede  Trapper  — 
men  den  Aften  kan  Du  vel  ikke  huske,  for  Du  har  vist 
gjort  det  Arbejde  saa  mangen  god  Gang,  stakkels  lille 
Modert" 

„Jo,  jeg  husker  vist  den  Aften,  Du  mener;  for  Du  gik 
ned  ad  Trappen." 

„Saa  saa  Du  mig  dog!" 

„Jeg  saa  Dig,  og  Du  saa  mig;  det  var  jeg  vis  paa." 

„Ja,  men  hvad  Du  ikke  saa  og  ikke  kunde  se,  det  var, 
at  jeg  den  Nat  gjorde  et  Lofte;  jeg  lovede,  at  jeg  skulde 
betale  Dig  det" 

„Det  har  Du  jo  gjort;  Du  har  været  en  god  Dreng, 
en    god    Son,    Vorherre   velsigne   og   lonne    Dig." 

„Nej,  jeg  har  ikke  gjort  det  endnu!  Men  jeg  traf  en 
Dame,  som  jeg  blev  forelsket  i  —  nej,  som  jeg  kunde 
have  elsket,  men  som  var  stolt  og  frastødende,  og  jeg 
havde  en  Fornemmelse  af,  at  havde  jeg  staaet  ene  i 
Verden,  vilde  hun  ikke  stodt  mig  bort  ....  det  er  muligt 
....  jeg  ved  det  ikke  ....  men  hun  var  familiestolt,  og 
saa  gjentog  jeg  Loftet  og  lovede,  at  hvad  der  end  skulde 
ske,  saa  vilde  jeg  aldrig  modtage  nogen  Hustru  uden 
gjennem  Dig.  Det  skal  og  bor  være  Din  Løn,  fordi  Du 
dengang  arbejdede  saa  surt  og  laa  paa  Knæ  og  vaskede 
Trapper,  at  Din  Son  ikke  gifter  sig  med  Nogen,  der  ikke 
ser  op  til  Dig  som  den,  Du  er,  den  braveste  Kone  under 
Guds  Sol." 

Det  bankede  paa  Døren,  og  Ottilie  viste  sig,  men  vilde 
strax    trække   sig   tilbage. 

„Kom  kun  ind!"  raabte  M<lm.  Carøe.  „Her  er  Noget 
at  fortælle,"  vedblev  hun,  da  Ottilie  forlegen  og  undselig 
kom  nærmere,  „min  Son  Vilhelm,  som  staar  der,  vil 
ikke  gifte  sig,  uden  at  han  faar  sin  Kone  af  mig.  Hvad 
siger   Du   til   det,   Ottilie?" 

Vilhelm  gjorde  et  Spring.  Hvorledes  han  i  Hast,  ved 
det  ene  Ord  Du,  havde  forstaaet,  om  ikke  hele  Situa- 
tionen, saa  dog  Aanden  i  Forholdet  mellem  hans  Moder 
og  Ottilie,  er  lettere  at  gjætte  end  at  sige.  I  næste  Øje- 
blik var  Moderen  ude  af  Stuen,  og  to  Lykkelige  holdt 
hinanden   fast   omfavnede. 


Nu  er  det  fortalt,  som  var  af  nogen  Interesse  at  for- 
tælle. Det  Øvrige,  f.  Ex.  hvorledes  Oberst  Winter,  der 
aldrig  lagde  nogen  Plan  og  altsaa  heller  ikke  havde 
den  Plan,  at  Ottilie  skulde  gifte  sig  med  Fabriken  og 
Jemmy  Krog,  først  studsede  ved  at  se,  at  Ottilie  havde 
den  Plan  at  gifte  sig  ind  i  Fabriken,  skjønt  ad  en  anden 
Vej,  men  hvorledes  han  tilsidst  indvilgede,  vil  enhver 
velvillig   Læser  omtrentlig   kunne   sige   sig  selv. 

Krog  og  hans  Familie  drog  virkelig  bort.  Paa  det 
samme  Skib,  hvormed  de  sejlede,  udvandrede  Kapitajn 
Hansen. 

Simon  Levi  blev,  det  gjør  os  ondt  at  maatte  sige  det, 
ikke  Klasselotterikollektør ;  men  han  er  bleven  Fabri- 
kens Kommissionær  i  Kjøbenhavn  og  tager  jevnlig  derud. 
Naar  Ottilie  ser  ham  i  Afstand,  siger  hun  smilende  til 
sin  Mand:  „Der  kommer  vor  Ravn."  Men  man  lader 
ham  ikke  høre  det,  fordi  han  kunde  misforstaa  Hentyd- 
ningen til  den  sorte  Fugl. 

Til  Fabriken  har  man  ikke  en  saa  stor  Kapital,  som 
Krog  ansaa  nødvendig,  for  at  den  kunde  blive  en  „Guld- 
grube". Brødrene  eje  selv  saa  lidt,  at  det  skal  vare 
lang  Tid,  inden  de  kunne  begaa  den  Synd  at  nyde  Ar- 
bejdets Frugter  mere  end  Arbejdets  Glæde.  Men  Fabri- 
ken drives  nu  efter  de  Principer,  som  Vilhelm  opstil- 
lede; enhver  Arbejder,  som  har  været  der  en  vis  Tid, 
er  Medejer,  faar  i  et  vist  Forhold  sin  Del  af  Over- 
skudet,  og  Følgen  heraf  er  et  Sammenhold,  en  glad  Frem- 
adstræben  og  Dygtighed,  som  sjelden  eller  aldrig  vil 
findes  under  andre  Vilkaar.  Under  den  store  Virksom- 
hed, som  har  udfoldet  sig,  som  knytter  Mennesker  sam- 

men  og  lofter  dem,  har  Ottilie  —  hvad  jo  ogsaa  var  at 
vente  —  trods  Tarveligheden  fuldkommen  forstaaet,  at 
Fornemhed  er  at  leve  i  en  Ides  Tjeneste. 

Over  Porten  til  Fabriken  er  udhugget  en  Fugl.  Naar 
man  sporger  sig  for  i  Helsingør,  ved  ethvert  Barn  Vejen 
til  den.  Den  har  faaet  sit  oprindelige  Navn  igjen  og 
hedder  Louises  Minde,  og  enhver  Ting,  som  udgaar  der- 
fra, bærer  dette  Mærke. 

